
ARGUMENT 


Cînd scriu aceste rînduri, în ziua de 9 iumie 1954, mă 
aflu sub puterwica emoție a aniversării jubiliare a 50 de ani 
de la apariţia tezei mele de doctorat Egoismus und Altruismus, 
zur Soziologie des praktischen Wollens, prezentată în anul 1904 
la Facultatea de filozofie a Universităţii din Leipzig şi publicată, 
după dorinţa expresă a președintelui comisiei de doctorat, Wilhelm 
Wundt, în cea mai veche şi importantă revistă de filozofie şi socio- 
logie, nu numai din Germania, ,,Vierteljahrsschrifi für wissen- 
schaftliche Philosophie und Soziologie”, şi anume în fruntea a 
două numere consecutive ale ei din 1904. 

În onoarea acestei aniversări, într-un elan de încoronare 
sărbătorească a evenimentului, propun pentru o redactare defi- 
nitivă, o nouă sistematizare a celor 14 sisteme, care s-au format 
în decursul răstimpului, plin de peripeții şi noi impresiuni, 
de jumătate de secol de când, prin faptul publicării lucrării, am 
intrat pe scena publicisticii științifice mondiale. 

Această nouă sistematizare, dacă este un cadru jubiliar 
pe care mi-l fac mie însumi, în condiţiile îm care scriu aceste 
rînduri, în realitate nu este decît o nouă condensare și tălmăcire 
justă şi sintetică a vastei experiențe și a vastei experimentări şi 
documentări — așa cum reiese din Autosociologie — din dome- 
niul realității sociale complete sub toate aspectele ei existențiale, 
precum şi sub toate manifestările ei virtuale şi actuale. 


+ 


Lectorul să nu caute în această carte operă de romancier, 
nici de istoric propriu-zis. Fără îndoială, faptele sînt adevărate, 
produc impresie de descoperire progresivă, de creștere naturală 
(care pare propriu romanului). Dacă lectorul nu are gustul viu... ., 
să nu deschidă această carte. 

Această carte a fost scrisă aproape în întregime într-un 
col} îndepărtat de biblioteca mea, cu foarte puține cărți pe masă, 
fără sfaturi de prieteni, îndreptări de maeştri... Nu va fi deci 
citită de cercetători savanți”. 

O carte adevărată, nu o înseilare de peticiri. 

Nu am intenţia a scrie Memorii, Jurnale intime, Mărturisiri 
simple, Însemnări zilnice, Istoria vieții în desfășurare panora- 

mică de oameni şi lucruri, din vanitate, ipocrizie, banalitate, cu 
pretenţii a oferi o lecție... 

Atunci pentru ce scriu această lucrare? Pentru că am promis 
studenţilor ; lor le-o datorese. Apoi pentru verificarea cu viața mea 
proprie a sistemului meu de gindire sociologică, etică, politică şi 
istorică. Verificarea unui sistem de cunoștințe corespunzător unui 
sistem de viaţă. Soris cu sinceritate și maximum de probitate 
intelectuală. 


+ 


Cartea mea n-a fost scrisă în sensul obișnuit al cuvîntului. 
Ea a crescut ca un copil — s-a format şi dezvoltat, a luat amploare 
şi forță în laboratorul vieţii (unicul pentru studiul sociologic) — , 
s-a nutrit de experiența a sute, a mii de persoane! 

La început puţin — după... ani... Experienja şi cerce- 
tările aduc această carte! Regulile enunțate aci nu sânt simple 
teorii, supoziţii. Ele produc rezultate imediate. Ele sînt magice. 
Am văzul numeroase existente complet vevoluţionate prin apli- 
carea lor. 

Am zis ce am învăţat — prin observaţii. 

+ 

Credinţa mea în Om, cea mai desăvîrgită şi înaltă creație 
a Naturii. 

Încrederea mea în Om şi în bogăţia sufletului omenesc, 
pe care am căutat să o întruchipez în opera mea. 


+ 
Nu vreau nici bani, nici onoruri, vreau să creez! 
+ 


Cine nu spune Adevărul, cînd cunoaşte Adevărul, se face 
complicele mincinoşilor şi falsificatorilor. 


+ 

Opera este Personalitatea. 

+ 

În opera ta trebuie să te cunoşti. 
+ 

Viaţa tinde spre operă. 

+ 

Opera devine însăşi viaţa. 


Argument 


Socrate a declarat înaintea judecătorilor că în tot timpul 
vieţii sale a urmărit a face fericiţi pe concetăţenii, săi, nu numai 
aparent, ci în realitate. 


+ 


Ce înseamnă a fi român? 

— Înseamnă să vorbeşti această limbă românească. 

— Înseamnă să locuieşti Tara românească cu munții, care 
sînt ai noştri, cu dealurile, care sînt ale noastre, cu câmpiile, cu 
țărmul mării, care este al nostru. A fi român înseamnă a fi suferit 
sute de ani şi a te fi bucural. 

Și mai ales a fi român înseamnă a avea credinţa că toate 
aceste însuşiri bune ale neamului pe care le putem arăta cu cinste 
oricui nu au avut încă răgazul să se desfășoare în deplinătatea lor, 
dar că avem dreptul să cerem libertatea de a le aduce la desăvârșire 
nu numai pentru gloria noastră, ci şi pentru binele lumii întregi. 


+ 


În izvoarele istorice am dat peste robii, rind pe rînd, robii 
străine și lăuntrice, robii politice, robii sociale și economice, 
marea mulţime a poporului nosiru zăcea în cea mai de pe 
urmă dintre robii — robia neştiinjei. E cea mai lungă si cea mai 
josnică. Și atita vreme cât va mai dura, toate libertăţile răscum- 
părate cu sînge vor rămâne înainte cu lacăte grele. 

Punând cultura în sufletul mulțimii, i-am pus în braţul 
voinic acea miraculoasă iarbă a fiarelor care va sparge ultimele 
lacăte şi va da de perete porţile largi — calea luminii adevăratei 
omenii. 


+ 


Scriu aceste rînduri cu pietate faţă de memoria acestor doi 
ctitori ai operei săvârșite de mine, şi cuprinsă în acest volum, 
Tata și Mama. Un fiu le zideşte aci un mausoleu. 


AUTOBIOGRAFIA 
CA AUTOSOCIOLOGIE A UNEI VIEŢI 


— Ultima lecție dintr-un sistem propriu de gîndire — 


„Gehe deines Weges grade, 
Schenken wird sich dir die Gnade“ 


Goethe 
„Je ne puis approuver que ceux qui 
cherchent en gémissant" 


Pascal 


„Wer nie sein Brot mit Tränen ass, 
der kennt euch nicht, ihr himmlischen 
Măchte,, 


Goethe 


Am zis ceea ce am văzut și știut; 
ceea ce este adevărat. 


TIPURILE DE AUTOBIOGRAFII 


1) În momentul cînd se întrevede capătul drumului unei vieți, se 
simte o legitimă necesitate a face o recapitulare a celor întîimplate în 
parcurgerea lui și un examen de conștiință, dacă timpul a fost bine între- 
buințat. 

Poate tocmai brutalul avertisment al vîrstei explică bogăţia acestui 
gen de literatură, care este Autobiografia, adică a serie istoria propriei 
sale vieţi, după cum reiese din însăşi etimologia cuvîntului: auto (eu 
însumi), bios (viaţă) şi grafia (scriere). 

De obicei, autorii se mărginesc a redacta „Jurnale”, mai mult ori 
mai puţin intime”, ori însemnări banale, notări pedante şi expuneri 
anecdotice ale vieţii cotidiene. Bunăoară, gradul temperaturii zilnice ori 
voiajurile, cu enumerarea hotelurilor unde autorul a locuit în drum şi a 
inscripţiilor frumoase, uneori înșelătoare, întilnite. 


2) Pe lîngă aceste biograme, scurte descrieri ale elementelor unei 
vieţi luate instantaneu şi fugitiv, se alătură cunoscuta memorialistică, 
care se complace în compunerea portretului său propriu, completind ima- 
ginea despre sine în aşa fel ca ea să fie transmisă posterității în modul 
cel mai măgulitor. 

Astfel se falsifică conţinutul vieții, se întăresc trăsăturile, se forțează 
contururile, se aprind faruri luminoase şi focuri de artificii şi se dă lucrării 
autobiografice, prin jocuri şi exerciţii literare, un caracter de artificialitate, 
de pretențiozitate, de prețiozitate și snobism. 

Se sculptează pentru posteritate o statuie de el însuşi, în care autorul 
se fixează pentru eternitate în atitudinea pe care o alege dintre cele mai 
favorabile. 

Rousseau, bunăoară, în Confesiunile sale face o pledoarie plină de 
personalism şi demonstrații false, exclamind : iată ce om mare am fost, 
uitîndu-se în oglindă şi admirindu-se. 

3) O formă des întrebuințată în antichitate de autobiografie o for- 
mează conversaţia cu sine însuși, pe care Horaţiu o recomandă cu „buzele 
strînse” la plimbări, iar Epictet, ca pedagog practic, o consideră ca o metodă 
de educaţie, sub formă de întrebări şi răspunsuri, începînd de dimineaţă 
la sculare, punîndu-și întrebări : cine eşti tu? 

Aceste conversații cu sine însuşi au atins un punct culminant: în 
Confesiunile lui Augustin, cea dintîi înţelegere a istoriei unei vieţi din 
punct de vedere metafizic religios, istoria unei crize interioare, ceea ce 

se numea altădată o conversiune: Am greșit, dar am revenit din drumul 
greşit. 

Pentru întîia dată bogăția și problematica vieţii sufleteşti şi adîn- 
cimea puternică a conștiinței omenești se concentrează în formula lui 
Augustin: „Mi-am devenit eu însumi o mare întrebare (problemă)”, 
ceea, ce aminteste învățătura lui Buddha : „Pas cu pas, oră cu oră, cine 
este înțelept... prin Eul său, El cercetează Eul său”. 

1) Opusul acestui tip de autobiografie îl formează tipul natura- 
listic”?, care urmăreşte a da un document ştiinţific asupra unui personaj 
al timpului său, cum este, bunăoară, autobiografia lui Spencer, care se 
intitulează Natural history of myself, care însă îneacă personalitatea 
autorului într-un noian de amănunte fără importanţă. 

Acestui gen de autobiografie îi aparţine Dichtung und Wahrheit a 
lui Goethe, care, cu mijloace literare şi psihologice infinit superioare lui 
Spencer, ne arată: iată cum se dezvoltă un om de geniu, favorizat de 
împrejurări. 

5) Autobiografia ca instrument de perfecţionare ne-o oferă Tolstoi, 
care, cu o sinceritate brutală, îşi notează toate defectele şi viciile, înregis- 
trînd zi de zi progresele făcute pentru înlăturarea lor. 

6) Pe lingă alte forme de autobiografii mai puţin caracteristice, 
de o importanţă deosebită sînt acelea care formează instrumente de 
cunoaștere şi de cercetare științifică, cel puţin ca intenţie. 


+ 


În opera de cunoaştere şi organizare a vieții studențești, în Seminarul 
de sociologie, etică şi politică al Universităţii din București am pus în 
discuţie critică problema autobiografiei și, după o critică amănunţită pe 
bază de referate a diferitelor ei genuri, la care au participat studenţii şi 
studentele membri ai seminarului, precum şi cei trei asistenți de pe lîngă 
catedră, am găsit insuficiente criteriile după care aceste autobiografii 
au fost făcute și am luat atunci inițiativa autobiografiilor studenţeşti 
după criteriile speciale ale sistemului de sociologie pe care îl practicam. 
Iar pentru a înlătura anarhia lucrărilor, mai ales înclinarea studenţilor 
spre un subiectivism exagerat şi superficia}, am elaborat o serie de îndru- 
mări, care au fost şi ele supuse discuţiei în ședințele seminarului şi apoi 
înmînate tuturor studenților şi studentelor în sociologie ai Facultăţii de 
filozofie şi litere pentru a fi prelucrate, astfel că în doi ani s-au adunat 
peste 400 de autobiografii, care au justificat cu prisosință așteptările ştiin- 
țifice, care le-au pricinuit. 

Iată care sînt îndrumările recomandate pentru alcătuirea unei 
autobiografii sociologice — un nou tip de autobiografie, călăuzită de trei 
criterii : dialectic, realism social-critie şi personalism social. 

1. ÎNDRUMĂRI PENTRU AUTOBIOGRAFIA SOCIOLOGICĂ 


Autobiografia trebuie înţeleasă în sensul unei recapitulări obiective, 
complete şi sincere a principalelor faze ale vieţii fiecăruia pînă în momentul 
redactării ei. 

Pentru a avea o valoare de document sociologic şi etic, analiza 
acestor faze de viaţă trebuie făcută după anumite criterii ştiinţifice, care 
nu trebuie însă interpretate ca înăbuşitoare ale creaţiei personale, ci, 
dimpotrivă, ca directive ale ei, căci valoarea deosebită a acestor analize 
va consta tocmai în faptul că ele vor fi în acelaşi timp spontane, dar și 
ordonate. 

Viaţa fiecăruia dintre noi s-a scurs în diferite faze, fiecare dintre ele 
fiind prinsă în diferite unităţi sociale, fiecare unitate socială, la rîndul ei, 
fiind privită din mai multe puncte de vedere. 

Fireşte că toate aceste faze de viață, unităţi sociale şi puncte de 
vedere nu sînt pentru toţi uniforme, ci variază de la caz la caz. De aceea, 
în conceperea precisă, particulară şi concretă a fiecăreia. din ele consistă 
însăşi originalitatea lucrării. 

În acest scop, este indicat ca, înainte de orice redactare a autobio- 
grafiei, autorul să mediteze îndelung asupra propriei lui vieţi, așa cum 
s-a desfăşurat ea, în mod firesc, pentru a putea proceda metodice la urmă- 
toarele lucrări : 

1) împărţirea vieţii în fazele ei principale ; 

2) analiza fiecărei unităţi sociale în care ai trăit sau cu care ai avut 
contact (familie, cere de prieteni, şcoală, sat, cartier, oraș, armată etc.) ; 


3) analiza relaţiilor şi influențelor pe care aceste unităţi le-au avut 
asupra vieţii tale. 


Aşa, bunăoară, o problemă capitală ar fi participarea totală la viaţa 
de familie, sub toate aspectele ei, precum şi raporturile de diverse naturi 
avute cu părinții, surorile, fraţii, verii şi cu alte rude mai îndepărtate, 
familia aceasta fiind, la rîndul ei, integrată într-un anume sat sau cartier, 
dintr-un anume oraș, aflat în anume regiune. 

Participarea la aceste unităţi sociale trebuie analizată după îndrep- 
tarul alăturat, respectînd regula generală de a adăuga trăsăturile noi de 
viaţă pe care le socotim necesare și de a aplica numai ceea; ce este aplicabil 
din acest îndreptar. A doua etapă a vieţii ar putea începe, bunăoară, 
de îndată ce la viaţa familiei se mai adaugă contactul sau participarea la 
alte unităţi sociale, cum ar fi, bunăoară, un grup de copii sau şcoala, fie 
că această școală este sau nu cu internat, sau atrage viaţa ta la o gazdă 
străină, sau la un alt membru al familiei. 

Fireşte, această participare la o nouă unitate socială poate fi înce- 
putul unui nou capitol de viață, mai ales atunci cînd şcoala se află în altă 
localitate decît aceea unde se află familia, ceea ce atrage după sine şi o 
schimbare totală a tuturor cadrelor vieţii tale. Din nou, toate aceste noi 

unități intervenite în viaţa ta trebuie analizate conform aceluiaşi îndreptar 
şi potrivit aceloraşi norme arătate mai sus. 

A treia etapă ar putea fi constituită prin ieşirea încă mai largă din 
cercul familiei, de pildă prin trecerea la o şcoală superioară (liceu, gimnaziu, 
şcoală normală, seminar) care s-ar putea afla în alt mediu decît cel al şcolii 
primare, de unde alte raporturi de viață, care vor trebui şi ele să fie ana- 
lizate după aceleaşi norme ale îndreptarului. 

A patra etapă, de ieşire încă şi mai completă din cercul familiei, 
ar fi aceea a participării tale la unitatea socială a armatei sau a unităţii 
sociale care este universitatea, care, la rîndul lor, pot fi aşezate în alt 
cadru cosmic şi într-un alt sistem de raporturi, care şi ele trebuie de ase- 
menea studiate conform îndreptarului. 

În sfîrșit, alte etape pot interveni în viața fiecăruia, aducînd după 
sine schimbări în unităţile sociale care constituie cadrul său de viaţă. 

Insistăm asupra faptului că, împărțind astfel viața în faze, nu trebuie 
totuşi să întunecăm gîndul că viaţa individuală şi deci şi autobiografia, 
formează totuși un întreg, o continuitate, cu momente hotăritoare pentru 
evoluția vieții așa cum a fost ea pînă acum şi în acelaşi timp cuprinzînd 
şi un program de viaţă așa cum este ea văzută și dorită de aci înainte *. 


2. CONSIDERAȚII ASUPRA SOCIOLOGIEI AUTOBIOGRAFIEI 
VIEȚII SALE 


Autobiografia sociologică este o autobiografie experimentală, pentru 
că ea controlează, confruntă și verifică sistemul de ştiinţe sociale, sociologie, 
etică şi politică alScolii sociologice din Bucureşti, care de 35 de ani a fost 
şi cătăuza monografiilor sociologice pe teren în satele, oraşele şi regiunile 


* ANEXĂ LA ÎNDREPTARUL PENTRU ANALIZA UNITĂŢILOR SOCIALE ȘI 
A RELAȚIILOR AVUTE CU ELE ÎN DECURSUL VIEȚII 


Cadrul cosmic : spaţiul cuprins de fiecare unitate socială (locuința, strada, cartier, sat, 
oraș, cimpuri, dealuri, ape, păduri etc.). Amenajarea fiecăruia din aceste spaţii, îmbinarea 
vieţii unităţii sociale cu acest spaţiu. 

Legăturile personale cu acest spaţiu și influenţele primite din partea lui. 

Cadrul biologic. Numărul persoanelor care alcătuiau unitatea socială. Distribuirea lor, 
pe sexe și virste (pentru familie se va face și spita de neam). 

Starea de sănătate a unităţii sociale. Higiena muncii, a alimentației și a odihnei. Efec- 
tul biologic al vieţii tale în această unitate asupra dezvoltării tale fizice și a sănătăţii. Boli, 
accidente. Viaţă sexuală. 

Cadrul psihic. Psihologia unităţii sociale, Obiceiuri, deprinderi. Personalităţi şi indivi- 
dualităţi puternice ale unităţii sociale. Înriurirea acestei vieţi psihice asupra ta. Efecte bune 
«sau rele ale contactului tău cu unitatea socială și cu membrii ei componenți. Atitudinea ta 
personală față de această viață: conformism, independenţă sau revoltă. 

Cadrul istoric. Caracterul tradiționalist sau novator al fiecărei unităţi sociale ; evoluţia 
lor în timpul cît ai participat la ele și efectele pe care le-a avut asupra ta succesiunea în timp 
„a diverselor unități sociale la care ai participat. 

Manifestări spirituale. Viaţa religioasă a unităţii sociale. Influența ei asupra ta. 

României, un sistem de gîndire el însuşi izvorit din experienţa propriei 
sale vieţi. Sistemului vieţii (viața ca sistem al realităţii sociale) îi cores- 
punde un sistem de cunoştinţe (unităţi sociale, cadre, voinţă, manifes- 
tări etc.). 

Ambiţia autorului, ca incorigibil profesor universitar, este de a oferi 
ultima lecţie a sistemului său propriu de gîndire, aşa cum reiese ea din 
viaţa sa însăși. 

Astfel cele 400 de autobiografii studențești, reprezentind vieţi şi 
medii foarte variate ale ambelor sexe, au oferit un material prețios pentru 
acea verificare experimentală, 

intr-adevăr, fazele de dezvoltare a personalităţii studenţilor ori 
studentelor constituie un proces dialectic de ascensiune progresivă și for- 
mează un întreg, fiind fazele uneia și aceleiaşi vieți. 

Tar unităţile sociale, care determină acele faze, formează un realism 
social critic, explicat printr-o cauzalitate socială, care şi-a găsit expresia 
adecvată în formula, 

C+V=M 


(C — cadre, V — voinţă, M — manifestări creatoare). 

Îndrumările după care au lucrat studenții şi studentele în sociologie 
sînt aplicate şi în lucrarea. de faţă. 

Un om din înălțimea anilor priveşte retrospectiv, dacă prin drumul 
vieţii sale acest sistem de cunoștințe sînt valabile şi dacă dintr-o viață 
vremelnică se poate face un popas de permanenţă, prezentind cu pasiunea 
sincerităţii şi probităţii intelectuale un fir constitutiv al vieţii, Bthosul şi 
Pathosul ei: Adevărul. 

Autorul îşi cercetează propria sa viaţă pe bază de documente vii, 
care privesc mărturia timpului sub toate formele de fapte trăite, izvoare 
de primul rang, luate din arhiva vieței sale. 


Ştiinţa de carte a grupului social. Învățăturile folositoare, inutile sau răutăcătoare pe 
care le-ai primit. 

Pedagogia unităţii sociale, voită sau întimplătoare. Efectele educaţiei conştient urmă- 
vite de către unitate asupra dezvoltării tale. 

Îmtrebuinţarea timpului liber organizată de către grup sau lăsată la libera ta apreciere. 
Efectele avute asupra ta. Limba vorbită de grup și efectele ei asupra graiului pe care-l îolosești. 

Viata estetică, artistică a grupului și influenţele exercitate asupra ta. 

Manifestările economice. Viaţa economică a unităţii sociale și modul tău de integrare în 
acest complex economic. Bugetul tău individual. Gradul tău de independenţă faţă de grup sau 
de autonomie economică. 

Manifestări elico-juridice. Regulile de bună-cuviinţă și de politeţe ale grupului. Influ- 
enţa lor asupra ta. 

Viaţa morală a grupului și efectele ei asupra ta. 

Regulile juridice ale unităţii sociale și efectele lor asupra ta. 

Manifestări administrative. Modul de organizare a grupului și locul pe care l-ai avut în 
grup : de la simplu membru la conducător. 

Analizind astfel influenţa favorabilă sau rea a fiecărei unităţi sociale asupra formării 
personalităţii tale, ajungi la un tablou final al persoanei tale, personalitatea socială ca un re- 
zultat al tuturor acestor influenţe, la care se adaugă sforțările tale individuale pentru a depăși 
sau înfrînge mediile sociale prin care ai trecut. 

El trăiește astfel viaţa de două ori: o dată în viața propriu-zisă şi 
a dona oară cînd scrie aceste rînduri. 

El este deci simultan actor şi spectator, este dedublarea unui rol, 
este actualizarea vieţei de peste şapte decenii. 

Ce cîmp variat şi bogat de observaţii ! 

Autorul se observă trăind într-o continuă curiozitate şi aproape cu 
mirare şi uimire. Indreptînd ochiul său scrutător asupra vieţii sale proprii, 
el se simte că există de două ori. 

Cercetătorul propriei sale vieți se îndreaptă spre timpul său şi, cerce- 
tîndu-l, îşi analizează propria sa viaţă. 

El urmăreşte a prezenta un fragment de cultură şi de istorie de la 
sfîrşitul veacului al XIX-lea şi din prima jumătate a secolulului al XX-lea, 
văzut prin prisma unei experiențe personale şi a unei vieţi care a trăit 
peste şapte decenii. 

n felul acesta, el oferă o contribuţie la istoria socială contemporană 
sub forma autobiografică, ca izvor de cunoaştere. 

Istoria vieţii autorului este istoria unei epoci, deci o problemă a 
culturii timpului în care a trăit. 

Nu este vorba deci numai de o monografie asupra vieţii unui om, 
de o aridă trecere în revistă cronologică a unei cariere, ci de o contribuţie 
la analiza unei epoci fără a cărei cunoaştere nu ar putea fi înțelese multe 
din evenimentele prezente. 

Acesta este caracterul de contemporaneitate al lucrării. 

_ Sînt pagini care urmăresc a înţelege o istorie, de care în parte nu 
se mai știe, care numără din ce în ce mai puţini martori. 

Epocile, care cronologic sînt separate de noi prin spaţiul unei întregi 
generaţii, au devenit străine generaţiei actuale, ca şi cum ar fi îndepărtate 
de noi de secole. 

Totuşi aceasta numai aparent, căci tot ce se întimplă astăzi este o 
continuare şi o evoluţie. 

Individul este un vas în care experiența tiinpului (Hegel ar spune 
„spiritul universal”) își toarnă conţinutul. 

Analiza cuprinsă în lucrare nu izvorăşte din lecturi, ci din experiență 
proprie. De aceea ea nu va fi nici apologie și nici rechizitoriu, ci povestirea 
unor ani de luptă şi muncă, intim legaţi de însăși viata autorului și de 
experienţa științei și culturii epocii. 

Utilizarea experienței trăite îi dă lucrării caracterul unei autobio- 
grafii experimentale. Pabricando fit faber. 

În acest dialog cu mine însumi am fost obiectiv, însă fără deperso- 
nalizare. 

Scopul urmărit de această lucrare fiind în primul rînd explicare, 
şi nu descriere, pe bază de fapte şi date concrete, n-am avut în vedere 
suprafaţa amănuntelor, în ceea ce este trecător și insignifiant, ci adîncimea 
problemelor și a rezultatelor, lăsînd contingentul pentru a nu reţine decît 
durabilul, dacă nu chiar permanentul. 

Pentru aceasta nu am întrebuințat procedeele reporterilor abili, ci 
analiza cauzală sociologică. Nu ca un simplu fotograf naturalist, ci ca un 
realist care gîndeşte şi a cărui inimă vibrează. Căci am căutat avid a vedea 
şi a cunoaşte totul pentru a iubi totul în funcţie de Adevăr. 

Viaţa cercetată a fost purtată de autor în el însuși, ea este conţinutul 
conștiinței sale şi locul acţiunii sale. 

Viaţa este o triplă unire dialectică, a retrospecţiunii, a participării 
şi a depășirii; ea este astfel o triplă dialectică a trecutului cu viitorul 
devenit prezent, a şti cu a voi (cunoaştere şi acţiune) şi a exista tu însuţi 
împreună cu lucrurile, fiinţele şi întîmplările existenţei tale. 

Fazele, perioadele, capitolele experienței vieţii au format fapte 
curgătoare ale unui singur proces social dialectic : „Chemarea, Căutarea, 
Elaborarea, Îndeplinirea. . .”, ele formează o unitate de viaţă, un sistem 
de viaţă, un Tot de viaţă. Viaţa mea. 

Astfel de studii făcute metodic de către observatori conştiincioşi şi 
luminaţi ai propriei lor vieţi (intelectuali, ţărani, lucrători, studenţi, 
cercetători, de sexe şi vîrste deosebite) vor arunca o puternică lumină asupra 
Ştiinţei Omului şi asupra Ştiinţei Societăţii și Umanității. 

Viaţa mi-a dăruit ceva din puterile ei, din învăţătura ei măreaţă. 

Am văzut atîtea, am înțeles atîtea, am creat atitea care m-au învă- 
tat mereu. 

Eu însumi n-aş însemna nimic fără toate aceste fapte şi evenimente, 
faze şi perioade ale vieţii mele, ca şi ale epocii şi unităţilor sociale prin care 
am trecut sau pe care le-am creat. Fapte şi evenimente care se reflectă 
acum puternic în mine, în mii de nuanţe, care au dat coloratura timpului, 
m-au inspirat, şi însufleţit. Cum spune poetul: 


„Car nous voulons la Nuance encore 
Pas la couleur, rien que la Nuance! 
Oh! la Nuance seule fiance 

Le rêve au rêve et la flûte au cor!”. 


De aceea iubesc nuanțele cu o imensă dragoste. De aceea lucrarea nu 
poartă „Le soleil noir de la melancolie”. 

Căci mă simt pe acelaşi drum, care îmi pare mai drept şi mai luminos 
ca oricînd. Pentru că este opera creată în acest drum : „Fugit tempus, 
manent opera”. 

Redactarea lucrării a fost concepută nu numai ca o sărbătoare a 
amintirii, ci şi a contemporaneităţii. 


DEDICAŢIE 


Erasmus est 
Homo pro Se. 


Am luat spiritul de independenţă imtransigentă în gîndire 
şi acțiune şi mândria demnă de om de la tatăl meu, iar avîntul 
spre cultură superioară şi creaţie de la mama mea, — lor le închin 
în primul loc aceste rânduri. 


+ 


Soţiei mele, care mi-a dat un neprejuit sprijin, ca ocola- 
boratoare întelegătoare şi curajoasă, în toate împrejurările vieţei 
din ultimele decenii, atât în epocile de mari răspunderi şi nobile 
reprezentări, cît și în epocile ei dramatice, salvîndu-mi viaja 
în diferite rînduri, îi aduc calda și profunda mea recunoştinţă. 


+ 


Elogii adînc miscate elevilor mei eminenți dispăruți, unii 
în condiții tragice, și mulțumiri afectuoase acelora care mi-au 
păstrat pînă astăzi fidelitate. 


+ 


Un cuvînt recunoscător elevilor mei americani, francezi, 
germani, polonezi, unguri, sloveni şi mai ales celui mai distins 
şi mai devotat dintre ei, actualul profesor prețuit la Universitatea 
din New York, Columbia University, care a lucrat în satele 
Sant şi Nereju, a colaborat la revistele sociale și a publicat cel 
mai profund şi complet studiu în organul Institutului de sociologie 
din Londra (The Sociological School of Dimitrie Gusti, by Philipp 
E. Mosely in “The Sociological Revue” — “Journal of the 
Institute of Sociology’, volume XXVIII, Number Two, April 
1936 — The Le Play House Press, 35 Gordon Square, London 
W.C.1). 


+ 


Vouă, iubiţi țărani, țărance şi muncitori din cele 626 de 
sale, oraşe și regiuni unde au lucrat, conduși de mine, echipele 
de studenţi și tehnicieni ai Institutului Social Român, ai celor 
patru institute regionale, ai Seminarului de sociologie de la Univer- 
sitatea din București, ai Fundaţiei şi Serviciului social și, mai 
ales, vouă, locuitorilor satelor, cărora le aparţin ca al lor ales 
cetățean de onoare din Goicea Mare (Oltenia), Ruşeţu (Muntenia), 

Drăguş (Făgăraş), Nereju (Moldova), Sadova şi Fundul Mol- 
dovei (Bucovina), Voşlobăţ (Ciuc), Şant (Năsăud), vă adresez 
întreaga mea iubire, curată, sinceră şi dezinteresată și toată 
recunoştinţa pentru cele mai frumoase momente din viaţa mea 
petrecute în mijlocul vostru. 


+ 


Distingilor mei colegi de la Académie des Sciences morales 
et Politiques din Paris, memoriei scumpe a profesorului 0. Bouglé 
din Sorbona și a rectorului Universităţii din Paris, Charlety, 
colegilor de la Facultatea de filozofie din Leipzig, care m-au 
ales în mod extrem de elogios Dr. ver. pol. H.0.; profesorului 
Maclver de la Columbia University din New York, primul prese- 
dinte al Institutului Social al Naţiunilor, si prieteniei călduroase 
a prof. B. Mirkine Guetzewitsch de la Ecole libre des Hautes 
Etudes din New York, decanul Faculté de Droit et des Sciences 
Politiques, unde am fost ales profesor de ştiinţe sociale ; memoriei 
luminatei secretar general al I.S5.N., Ruth Benedikt, profesorului 
Stefanek din Bratislava, care a aplicat în cercetări metoda mea 
de lucru; colegilor de la institutele și societăţile de sociologie din 
Paris, Londra, Berlin, Praga și Tokio, care m-au ales membru 
al lor; colegilor şi tuturor participanţilor din 21 de tări înscrişi 
la Congresul al 14-lea internațional de sociologie, care trebuia să 
aibă loc la București sub președinția mea, și îndeosebi memoriei 
marilor savanţi francezi care se anumnţaseră cu importante comu- 
nicări și care au murit eroic în timpul celui de-al doilea război 
mondial: Bloch şi Halbwachs ; profesorului Corrado Gini de la 
Universitatea din Roma, care, după ce a ţinut remarcabile confe- 
rinţe la Institutul Social Român, a primit să organizeze la Roma 
Congresul al 14-lea internaţional de sociologie, cu mulţumirile 
cele mai călduroase pentru aprecierile asupra organizării, acestui 
congres la Bucureşti, cuprinse în invitaţia sa pentru Congresul 
din Roma; 

Colaboratorilor talentaţi şi oneşti ai pavilioanelor României, 
organizate de mine la expoziţiile internaponale din Paris (1937) 
si New York (1939). 

Memoriei venerate a d-nei Sarah Roosevelt, care m-a onorat 
cu prietenia sa și a primit să prezideze Comitetul de patronaj al 
pavilionului României la expoziţia din anul 1939. 

Colegilor de la universităţile din Paris, Berlin, Leipzig, 
München, Wisconsin, Chicago, Harvard şi Yale, unde am fost 
invitat a ţine prelegeri, pentru primirea lor cordială. 


|, CHEMAREA 
1880 — 1898 


Într-o zi, invitat special și stăruitor la dejun la prietenul meu marele 
literat Caragiale, care locuia în frumosul cartier Schâneburg al oraşului 
Berlin, pe motiv că avea să-mi comunice ceva important, după dejun, 
cu un aer misterios, spune fiului său să-i aducă un ziar sosit de puţin timp 
din Iaşi, „Opinia” (condus de un devotat şi talentat admirator al său, 
dr. Steuerman), şi, după ce îl desface cu oarecare solemnitate, citeşte o 
informaţie tipărită cu litere groase: 

„În Moscova a încetat; din viaţă contele Gatovkin, care a lăsat o 
imensă avere, însă fără moștenitori. Familia Gatoschi din Iaşi, refugiată 
din Rusia cu numele de Gatovkin, transformat apoi în Gatoschi cînd a 
sosit în România, este singura moștenitoare”. 

Şi ziarul cita printre aceşti moștenitori pe mama mea, născută 
Gatoschi. 

După lectura acestei note, Caragiale se scoală, face o reverență şi 
exclamă : ,„... Domnule viconte!”. 

Aşa am luat cunoștință pentru întîia oară de versiunea originii 
mele după mamă. 

Moşul meu a pus să se cerceteze dosarele prăfuite ale consulatului 
rus, a găsit unele documente, cum însă era nevoie de încă multe cercetări 
şi în Moscova şi de angajarea unui avocat acolo, ceea ce ar fi necesitat 
mari cheltuieli, om pozitiv, a renunțat. 

Şi aşa a rămas îngropată cercetarea. Lumină deplină nu s-a putut 
face deci. Fratele meu, Eduard, membru la Curtea de apel, a urmărit 
însă problema genealogiei familiei după latura Gatoschi, a găsit chiar 
sigiliul familiei Gatoschi, pe care-l purta ca inel... 

Tot după mamă, un alt strămoş ar fi ocupat locul de patriarh la 
Constantinopol. Tata avea titlul de boierie din timpul domniei lui Sturdza. 

Caracterul internațional care se găseşte la originea genealogiei mele — 
deşi nu sînt de loc rasist — a creat, poate, atmosfera favorabilă a libertăţii, 
a criticii şi a lipsei de orice prejudecată, caracteristice vieții mele şi care 
s-a păstrat în internaţionalismul activităţii, prieteniei, studiilor şi reali- 
zărilor mele *. 

Oraşul unde m-am născut şi unde am început cariera mea universi- 
tară, Iaşii, era, pe vremuri, cel mai frumos şi mai faimos oraș al Principa- 
telor danubiene şi, situat la scurtă distanţă de rîul Prut, drum important 
comercial între Polonia şi Țările baltice, a servit ca o vitală legătură pentru 
schimburi materiale şi spirituale între regiuni diferite prin limbă, civili- 


* Familia în care am venit pe lume se lega după mama cu oameni nobili cobo- 
rîtori din lumea siavă. 

zație şi cultură, prin legătura cu Polonia şi prin Polonia cu vestul — şi 
în special cu artiştii italieni. 

Acestei poziţii se datorește seculara radiere internațională a ora- 
şului Taşi. Estul şi Vestul s-au întilnit în el şi si-au schimbat spiritul lor. 
Dialogul dintre Est şi Vest, de atîtea ori întrerupt în cursul istoriei, a 
avut unul din stagiile lui în oraşul Iaşi. 

Pe vremea mea de elev al şcolilor din Iaşi, oraşul era uitat, puțin 
adormit, însă plin de farmec, cu un peisaj surizător şi, privit din colinele 
ce-l împrejmuiesc, de pe minunatul platou al Copoului (care era plimbarea 
mea favorită), aminteşte surprinzător Florenţa, văzută de la San Miniate, 
cum, cu drept cuvint, a comparat-o unul din poeţii Iaşilor, profesorul 
universitar Eugen Heroveanu, care compara — mutatis-mutandis — oraşul 
florilor Florenţa cu oraşul amintirilor lui, Iașii. 


Taşii au sacrificat rangul de capitală, dar au continuat a da ţării 
pe cei mai talentați și mai buni dintre oameni. Într-o zi, la Academia 
Română, după o şedinţă, colegul meu, renumitul istorie N, Iorga, care a 
avut un sfîrşit atit de tragic și nedrept sub regimul legionarilor, a făcut 
o statistică asupra originii membrilor Academiei şi a găsit că peste trei 
sferturi erau moldoveni din Iaşi. 

Desigur, față de vivacitatea înșelătoare, exuberanţa uşuratică şi 
bogăția aparentă a orașului cu veleități de Occident, „le petit Paris de 
POrient”, a capitalei Bucureşti, Laşii păreau un oraş „mort”. Era însă 
numai o moarte aparentă, căci, într-o lume în care se merge spre cantitate, 
Iașii au rămas un refugiu, o rezervă de calitate, care formau stilul şi spiritul 
Iaşilor. 

Dacă Iașii ocupau rangul al doilea din punct de vedere politic şi 
economic, din punct de vedere spiritual ocupau primul rang, prin iniția- 
tivele glorioase pe care le-a luat şi care apoi, transplantate la București, 
au murit ori au dus o viață de agonie. 

Aş putea adăuga, fără falsă modestie, cu excepţia iniţiativei de sti- 
mulare a ştiinţelor sociale, care s-a luat în casa mea din Iaşi, „Asociaţia 
pentru studiul şi reforma socială” şi care apoi a luat un avînt deosebit 
o dată cu transferarea mea la Bucureşti şi devenită „I.S.R.”. 

Cu prilejul jubileului de 50 de ani al Universităţii din Iaşi — cea mai 
veche universitate a României — , la care au participat reprezentanţi 
ai tuturor marilor și vechilor universităţi din lume, am publicat un articol 
cu numeroase fotografii în cunoscuta revistă ilustrată germană „Leipziger 
Illustrierte Zeitung”. După apariţia lui, cîțiva foşti colegi de-ai mei din 
străinătate mi-au scris că consideră Universitatea din Taşi ca un fel de 
Oxford al României şi, datorită peisajului pitoresc, ca un fel de Heidelberg 
românesc şi că ar cere transferarea, lor la Universitatea din Iaşi. În deo- 
sebire de un profesor al acestei universităţi, diletant, care privea proble- 
mele ştiinţifice ca eseuri literare — unul din cei care dobîndese o catedră 
pentru care nu făcuse studii speciale — , care față de monumentele de 
artă, de valoare universală, pe care le posedă oraşul și față de frumuseţea 

naturii, a pregnat expresia că Iașii ar fi „un cimitir” şi un muzeu”, — 
desigur o caracterizare care se potriveşte de minune faţă de acest profesor. 

Lângă oraşul lași, printre mănăstiri se afla via familiei mele, care, 
nu ştiu de ce, se chema Nebuna. Veneam din Turingia, cunoscută ca o 
regiune plină de farmec și pitoresc pe vremea studenţiei mele în Germania, 
şi eram subjugat; de frumuseţile viei, care ni se părea ca o viziune magică 
a universului, căci omul şi natura se încorporează reciproc, formînd o 
unitate splendidă. 

Într-adevăr, era o încîntare ! Această vie — o fostă proprietate a 
unor călugări greci, înainte de secularizarea averilor mănăstirești de primul 
principe al României, Alexandru I. Cuza — cuprindea o pădure mică, 
cu un lac și cu vînat, o casă cu două etaje, cu tereşti cu sticlă colorată, 
cu pereţii tapisaţi cu stofă de mătase, cu balcoane, din care seara se puteau 
admira ca o feerie străzile luminate electric ale oraşului, cu o pivniță, 
care cuprindea mari saloane pentru poloboacele din vinul ce) mai reuşit 
(stiau călugării greci să trăiască. !). 

Se putea greu concepe un cîmp mai favorabil visărilor, în care zilele 
şi nopţile păreau paradisiace, anume făcute pentru divagări poetice. 

Seara, cînd lucrătorii viei, la sunetul unei viori, dansau pînă noaptea 
tirziu în faţa, casei, ca și cum n-ar fi lucrat o zi întreagă, spectacolul acesta 
social al veseliei muncii forma pentru mine, tînăr student, o mare lecţie. 

În sfîrşit, ceea ce contribuia la nespusul farmec al viei erau unele 
pahare de sticlă — cu limbă de stielă — ce înconjurau casa și care la cea 
mai uşoară adiere de vînt, prin mișcarea limbilor de sticlă, produceau 
un cîntec care varia după tăria și direcţia vîntului şi dădeau senzaţii 
pline de sens nostalgic. 

În oraşul Iaşi am frecventat atit învățămîntul primar, cât şi cel 
liceal, prin şcolile Caracaș şi Institutele-Unite. 

Părinţii mei nelocuind în oraș, unde totuşi aveau o casă proprie 
pentru a petrece lunile de iarnă, unsprezece ani — anii copilăriei — i-am 
petrecut în zidurile închise ale internatului, unde am luat primul contact 
cu asperităţile vieţii colective. 

Internatul este mai mult decît școala, o societate în mic cu un caracter 
de coerciţiune, care oferă interesante şi importante exerciții de viaţă 
colectivă. 

Astfel am simţit prima nedreptate socială cînd directorul Caracaş, 
al şcoalei primare ce-i purta numele, sorbea cu nesat o superbă cafea cu 
lapte şi cu caimac, în timp ce noi aveam înaintea noastră niște cești cu 
o apă colorată, care putea îi ceai ori cafea, în tot cazul nici una, nici 
alta. Mă întrebam atunci, la virsta de 71 ani, ce înseamnă această diferenţă 
de băutură şi de ce se etalează ea în fața noastră? 

Tot în şcoala primară Caracas am luat contact pentru întiia oară 
cu o formă specială a dictaturii. În clasa mea, ca unitate socială, şetul ei 
s-a declarat şi s-a impus nu după calitățile sale pedagogice ori distinse 
într-un alt fel decît acel al argumentului pumnului viguros. „Setul social”? 

al clasei era un imbecil, mic potentat dominator, care, abuziv, impunea 
perceperi de taxe, colegii săi putînd să-şi răscumpere libertatea prin. 
bunuri în natură, care i se aduceau de-acasă, ori prin ajutorarea la 
facerea lecţiilor și mai ales la aceea a tezelor extenporale ! 

Astfel am cunoscut canaieria şi cinismul, cu persecuțiile corporale 
şi persecuțiile morale, inerente formelor de dominare arbitrare. „Şeful 
social’ se găsea însă într-o situaţie ruşinoasă şi cu totul disproporţionată. 
față de gradul de inteligenţă şi cunoştinţe ale clasei, el era ultimul 
din clasă din întrebări, răspunsuri şi examene. Dar, mai tîrziu, acest 
„sef””, care ținea sub dominaţia sa peste 20 de colegi, a rămas toată viața 
ceea, ce în realitate era, o nulitate. 

Ce învăţătură precoce a formei dictaturii şcolare, care mai tirziu 
am cunoscut-o sub forma dictaturii politice. Nu era aceasta o antici- 
paţie şi un exercițiu? 

Din viaţa şcolară primară mi-a rămas în amintire nota 10 tp, pe 
care am primit-o la caligrafie; groaza de care eram cuprins seara în 
dormitor de teama ca nu cumva să vină Jack Spintecătorul, care în 
Londra făcea ravagii pe acea vreme ; felul disciplinat cum seara eram con- 
duşi în dormitor, cu strigătul: ,,Quatres enfants, vier Knaben”. 

La Înstitutele-Unite am urmat liceul 7 ani. O secoală-internat ori- 
ginală. Localul era clădirea unui fost palat princiar, cu un enorm parc, 
Profesorii erau aproape toţi celebrităţi universitare, care totuşi dădeau 
lecţii elevilor din cursul superior al liceului. 

Astfel era cel mai vechi rector al universităţii, matematicianul 
Culianu, care avea orele de predat astronomia foarte matinale și venea 
fără cravată, fapt însă care nu se constata, avînd o respectabilă şi lungă 
barbă albă; erau apoi savantul (pentru liceu prea savant) Philippide 
şi cel mai mare istorie al României, Xenopol, care ambii mai tîrziu mi-au 
devenit; colegi de universitate şi de Academie ş.a.m.ă. 

Şi aici, în acest liceu-internat — celebru în toată. ţara, cu elevi 
recrutaţi de pretutindeni —, mi-am continuat experienţele de viaţă 
colectivă. Între clasele inferioare şi cele superioare domnea o aprigă 
rivalitate, care dădea naștere la lupte, care de multe ori luau forme 
crâncene, prin mînuirea cu mare dexteritate de către unii a unei arme 
speciale, care era pumnalul. Iată primul meu contact cu lupta între... 
clase. 

Eu eram străin de aceste lupte, avînd oroarea violenţelor de orice 
fel — care am păstrat-o tot timpul vieţei — „şi aveam privilegiul a număra 
prieteni în clasele superioare. Eram un mic copil rezervat şi politicos prin- 
tre colegi mai turbulenți şi agresivi, fără camarazi de joc, cu pasiunea; 
lecturii, tîrziu noaptea la o lampă cu lumină palidă pentru a nu deranja 
"somnul colegilor din dormitor, ceea ce a adus după sine sacrificiul ve- 
derii şi necesitatea de a purta ochelari. 

Fără îndoială că treceam printr-o criză a unei adolescenţe pre- 
matur e. 

Distribuirea premiilor, care era sfirşitul anului școlar, era o cere- 
monie solemnă şi emoţionantă, pe care o aşteptam cu nerăbdare, pentru 
că aveam fericirea a căpăta cărti şi o coroană de brad pe cap în cali- 
tate de premiant I. Nu aveam timp a medita dacă sistemul premiilor este 
sau nu justificat pedagogiceşte, dacă el deşteaptă emulaţie ori intreține 
vanitatea.În tot cazul, soarta premianților, cînd au ajuns să dea marele 
examene în viltoarea vieţii sociale, nu este de invidiat, cei mai mulţi 
rămînînd foarte mediocri membri ai societăţii, nejustificind cu nimic 
premiile școlare. 

Eu însă eram fericit a părăsi şcoala încununat; cu o coroană pe cap 
şi cu foarte multe cărți subsioară. Pînă foarte tirziu am păstrat acele 7 
coroane cu evlavie, care pînă în momentul distrugerii lor au păstrat in- 
tact mirosul de brad. 

Un an înainte a părăsi liceu! am jucat cu antren un rol într-o piesă 
făcută de un profesor universitar, la o serbare de sfirsit de an, iar la 
un an după plecarea mea din şcoală, am asistat; la desființarea ei. 

La examenul de bacalaureat am reuşit singurul din clasa a 7-a care 
număra 30 de colegi, devenind astfel student. 

Iarna, pe frigul cel mai puternic, învăluit şi dispărut complet în- 
tr-o blană uriaşă, vara, pe căldurile tropicale, timp de trei ore — cu o 
sanie cu patru cai înaintași ori cu o trăsură cu trei cai— ne îndreptam. 
spre conacul de la ţară din satul Bulbucani. 

Nu arareori iarna, pe viscol vijelios, pe zăpadă foarte adincă, care 
acoperea drumurile, se pierdea cîtva timp de urma cea dreaptă, amintind 
astfel splendida nuvelă a lui Tolstoi Stăpin și slugă, care era lectura mea 
favorită în anii liceului. 

Aşa, în timpul vacanțelor mai scurte de iarnă şi lungi de vară, 
am cunoscut satul şi ţăranii, pe care, cînd eram student lọ Universi- 
tatea din Leipzig, în seminarul de economie politică al profesorului Karl 
Biicher, i-am analizat sub raportul economic într-o comunicare asupra 
„istoricului chestiunii agrare în România”, iar mai tirziu, ca profesor uni- 
versitar, i-am cercetat pe teren, la ei acasă, prin monografiile sociolo- 
gice ştiinţifice, care au jucat un rol covirşitor în viața mea, după cum se 
va, vedea mai jos. 

Eram profund mişcat şi cuprins de un fior cosmic cînd vedeam pă- 
ranul arînd pe întinsul ogoarelor şi observam adinca liniște sufletească 
a omului, precum şi sentimentul de religiozitate de care era cuprins pînă 
la o totală integrare cu cerul, cu pămîntul şi cu animalele, tovarăşe 
de muncă. 

Tovarășul liniştit, cu o înțeleaptă conștiință a valorii sale, formată 
de o milenară experiență istorică, îmi apărea ca o ființă în directă comu- 
nicare cu legile demiurgice ale existenței. 

Dar idila a dispărut îndată ce am observat contrastele sociale vio- 
lente pe care le oferea la sfîrşitul secolului : pe de o parte, mizeria econo- 
mică, biologică şi culturală a ţăranului, care striga la cer răzbunare, 
şi, pe de altă parte, privilegiile feudale — economice şi politice — ale 
claselor posesoare, apărate cu îndirjire.., lupta de clasă îmi apărea sub 
altă formă decît luptele dintre clase din liceul „Institutele-Unite”! 

O lume pentru sine era „curtea”! din jurul casei. Ca elev de liceu — 
fără a fi făcut studii speciale sociale—, totdeauna această curte avea 
pentru mine o valoare deosebită, găsind toate distracţiile înăuntrul ei, 
fiind subjugat de caracterul variat şi interesant al acestei puternice 
unități sociale. 

Iată, în fund se afla hambarul, magazia care cuprindea alimentele 
necesare oamenilor și animalelor, care se aflau în curte. Personajul 
important care deţinea cheile acestui bogat magazin se numea „chelar”. 

Lîngă „hambar” la o distanţă mică, tot în fund, se găseau tot felul 
de grajduri: pentru cai de trăsură, pentru caii de muncă, pentru boi, 
vaci cu viței, de asemenea și coteţe pentru porci, păsări etc., huiuberie 
pentru porumbei. Mai jos de hambar și grajduri, cam în centrul curţii 
era „cancelaria, compusă din trei camere, unde lucra şi locuia. contabi- 
lul, cu ale sale foarte mari şi grele condici de tot felul la înălțimea exigen- 
telor unei contabilităţi precise. 

La dreapta porţii de intrare era „potcovăria”” pentru cai, iar la 
stînga „dulgheria”? pentru fabricatul căruţelor de cai şi a carelor de boi. 
Mai sus întîlneai o mare magazie unde erau depuse instrumentele de muncă, 
maşini de secerat, maşini de treierat, batoze, pluguri etc. 

Toate aceste variate așezăminte agricole şi gospodărești formau un 
cere închis, înăuntrul căruia trăiau oamenii, care le dădeau viață, pe 
lingă, chelar, dulgher, poteovar, contabil, vizitii, şi ajutori de vizitii, 
îngrijitori de grajduri, cotețe, precum şi animale, ca boi, vaci, cai, de 
toate categoriile, porumbi, păsări, porci, şi mai ales paznicii fideli şi 
conștiincioşi, care erau câinii, de la cîinele de stînă pînă la cîinele aris- 
tocrat de rasă. 

Împrejmuizea cu un gard înalt, mare dădea „curţii? un caracter 
plastic de unitate strinsă și strictă. În zilele de vacanță treceam de la un 
așezământ, la altul pentru a mă opri în special la grajdul care adăpostea 
calul meu, pe care numai eu exclusiv aveam dreptul a-l călări, de care 
mă îngrijeam special de cîteva ori pe zi şi de care mă interesam cu multă, 
grijă, cînd eram la şcoală, mai ales dacă nu cumva altcineva îl între- 
buinţa. În această privinţă aveam informatorii mei și chiar controlul 
informatorilor. 

Călăria era singurul sport pe care l-am practicat cu pasiune, fă- 
ceam una cu calul, într-adevăr „un nobil animal”, iar tatăl meu, un mare 
maestru al călăriei, organiza din cînd în cînd mici concursuri, la care 
participam, pe lingă dinsul, fratele meu şi cu mine. 

Am practicat; acest sport cît am putut de des, dar mai ales la marea 
de Ost, insula Riiggen şi la marea de nord Norderney, cînd pe malul 
mării făceam eu şi calul meu călătorii fericite, întîlnind uneori pe fostul 
cancelar v. Biilow ori pe fostul rege Ferdinand al Bulgariei, care se reco- 
manda ca un „Künstler des Lebens”. 

Un alt sport care mă captiva era pescuitul, dar nu pescuitul cu- 
noscut, de unul singur, care nu m-a atras niciodată, ci pescuitul, aş 
putea să-i spun, „colectiv””, fiindcă este vorba de ademenit şi cules peş- 
tele cu „năvodul”. Lîngă curte se afla un lac plin de peşte, mai ales caraşi 
mari galbeni şi crapi strălucitori, grei, de multe kilograme, de multe 
ori. Eram comandantul acestui pescuit — amestec de oameni şi pești — 
încă din primii ani ai liceului. 

Mă simțeam foarte important cînd făceam daruri de crapi ori caraşi 
acelora care îmi erau simpatici dintre locuitorii satului. Eram foarte vi- 
gilent ca să nu fure la cîntar (ceea ce intra în obiceiul pămîntului) 
cei doi negustori cu bărbile roşii, care așteptau s să încarce căruțele pline 
de gheață, pentru ca în timpul nopții să le ducă la oraş. 

O altă unitate socială care mă interesa erau țiganii, care aveau 
organizarea lor socială strinsă, obiceiurile şi limba lor; îmi amintesc cu 
cîtă încredere veneau la curte pentru a-şi spune păsurile lor, pentru a 
cere intervenţii de tot felul, pînă la formele de căsătorie, de divorţ ori 
de judecată, pe care tatăl meu le exercita cu autoritate şi ale cărei jude- 
căţi aluceau o supunere voită şi necontestată. Mai tîrziu, în cercetările 
de monografie sociologică, condusă de mine, s-a dat o deosebită atenţie 
vieţii sociale a țiganilor, care pînă acum n-a fost îndeajuns de suficient 
studiată. 

Mă bucuram totdeauna de Sf. Natalia, ziua mamei mele, nu atit 
pentru bunătăţile excepționale ce se pregăteau, dar mai ales pentru vizi- 
tele persoanelor cunoscute, rude şi prieteni ai familiei mele, care se întru- 
neau într-un gînd sărbătoresc o zi întreagă şi care îmi dădeau prilejul 
a face studii asupra fiecărui vizitator. 

La ţară era singura mea desfătare. Căci acolo uneam lectura asiduă, 
cu viaţa şi cu observaţiile asupra ei. 

Teșşit din liceu plin de neliniște şi tulburat cu o adunare informă de 
cunoştinţe enciclopedice şi cu idei împrumutate de la toți gînditorii 
Europei, Goethe, Tolstoi, Anatole France, Leopardi, Byron, Ibsen, am 
intrat într-o lume fără orizonturi precise, în universitate. 

Letargia intelectuală, toropeala spirituală de acolo și din oraş 
mă sufocau. Iar ca copil de sfirşit de secol făceam parte din galeria 
figurilor de tineri pesimiști, înainte de vreme, dezgustat de viaţă, înainte 
de a o trăi, cucerit de cultul suferinţei sub influența lui Mantred de Byron 
şi a poeziilor lui Leopardi. 

Era generația cîştigată de „literatura bolnavă”. Tipul romantic, 
tînărul desperat care „plinge pe o stîncă solitară””, era preocuparea ei. 

Am frecventat cu o nespusă sete de cunoaştere cursurile de la toate 
facultățile : cursuri de matematică, de fiziologie, economie politică, drept 

penal, medicină legală, care au avut darul de a deştepta în mine un im- 
bold irezistibil şi puternic de a părăsi mediul, neputîndu-mă adapta lui. 

Aveam vîrsta de 17 ani şi jumătate. Am luat atunci o inițiativă în- 
drăzneaţă. Cu o mînă energică, înlăturînd toate obstacolele, care mi-ar 
fi stat în cale, m-am hotărît să plec în lumea largă cultă pentru un scop 
precis : să studiez aprofundat o ştiinţă care merită să fie cercetată după 
metode noi, ştiinţa societăţii. 

Sub sugestia lecturilor, precum şi sub influența, prestigiului de care 
se bucurau pe acea vreme (în anul 1897) statul și cultura germană, m-am 
hotărît să mă înscriu la universitatea din capitala Germaniei, Berlin. 

Cu sufletul tumultuos simțeam chemarea a-mi înctina viaţa stu- 
diului vieţii sociale... Mi-am făurit astfel programul vieţii. Acum 
începe însă marea aventură. 

Părintele meu, cultivînd tradiţia inflexibilă a autorităţii familiare 
absolute, după lozinca „în familia mea pot fi mai multe dorinţe, însă nu 
există decît o singură voință”, s-a opus hotărît plecării mele, considerată 
de fantastică, aprobînd-o poate pentru după ce mi-aş fi terminat întîi 
studiile în ţară. 

El era prea realist și, fireşte, nu putea înțelege planul meu vast 
de studii, de aceea mi-a făcut, de la început o opoziție dîrză şi apoi chiar 
violentă. 

Conflictul dintre noi a devenit dureros, căci nici el, nici eu nu cedam. 
Eram amîndoi neînduplecați. A început astfel între noi o luptă aprigă 
cu episoade tragice. 

Intre noi s-a interpus admirabila mea mamă. Cu spiritul ei fin 
şi cald a simțit mai mult decît a înțeles rostul dorinței mele şi mă sus- 
ţinea discret, însă hotărît. 

Aşa cum Victor Hugo în versuri elocvente şi mişcătoare evocă 
figura mamei sale: 

„„J'allais, chantant des vers d'une voix étouffée 
Et ma mere, en secret observant tous mes pas, 
Pleurait et souriait disant : 

C'est la fée 

Qui lui parle et 

Qw'on ne voit pas”. 


Lupta a fost grea, multe luni a stat cu îndărătnicie tatăl meu şi cu 
mine pe aceleaşi poziţii. 

În sfîrşit, am învins ! Or, propriu-zis nobilele sentimente de părinte 
iubitor au învins consideraţiile sale de autocrat. 

„„„Autocrat în sînul familiei sale, dar ciudată contradicție, n-a 
fost un om care să aibă o mai mare trebuinţă înnăscută şi excepţional 
de puternică pentru aer şi libertate. Mindru, ca Jean Desmarest, care, 
mergînd la eşatod, a exclamat : „Je ne crie merci qu’à Dieu”. 

Mîndrie, nu îngimfare. El era insuflat de o voință severă şi de 
curaj pentru viaţă, cu încredere în forta sa proprie. Încât propriu-zis pro- 
cesul dialectic, care s-a desfăşurat, a fost că eu, moştenind de la el mîn- 
dria şi credinţa nezdruncinată în mine şi în misiunea mea — pe care 
le-am păstrat tot timpul vieţii —, am învins prin el, el s-a învins pe sine 
însuși. 

Viața liberă de țară, citind cu pasiune în cartea naturii, el era 
neobosit, schimba doi cai pe zi, şi drept şi falnic, era una cu calul. 

Nu iubea viaţa de ţară, în sensul obișnuit al cuvîntului, „bene vixit, 
qui latuit’ ci aceasta îi era marea sursă de unde lua puternica forță de 
viaţă, Fiind obligat de împrejurări a trăi în oraş, în ultimii ani ai vieţii 
sale, suferea nespus de nostalgie, era permanent bolnav (el care la ţară 
nu ştia ce este durerea de cap!) și a fost răpus fără luptă, 

Cu ochii umezi, plină de emoție şi cu o deosebită grijă, mama mi-a 
făcut preparativele de plecare, era doar şi un succes al ei. 

Mama mea avea o natură fericită, ea era sufletul casei, pe care o 
umplea cu caracterul ei vesel, ordonat, veşnic în mişcare, cu o senină- 
tate irezistibilă; iubea frumosul și practica înţelepciunea. 

Nu cred să fi trădat vreodată prima mea învăţătură împărtăşită 
mie de mama, a cărei voie bună mai răsună încă în mine, anume a şti ori- 
cînd să păstreze umorul, ridicindu-se cu suris deasupra evenimentelor, 
fie ele bune, fie rele pentru viaţa ta. Seninătatea umorului se manifesta 
prin prodigioase aforisme care puteau forma un dicționar special, aşa 
cum am dorit odată, împreunăcu fratele meu, să alcătuim Dicționarul 
Mamei. 

Cea mai bună dintre mame, ea căuta natura, parcă sărbătorea 
binefacerea şi generozitatea; şi cu fină psihologie găsea gîndirea altora 
şi caracteriza minunat şi just caracterul persoanelor cu care vorbea. 

Scriu aceste rînduri cu pietate față de memoria acestor doi ctitori 
ai operei sevirşite de mine, și cuprinsă în acest volum, Tata şi Mama. 
Un fiu le zideşte aci un mausoleum. 

Prin reuşita primului meu examen devoinţă, am sfărîmat lanţurile 
strînse şi monotone ale familiei, ale mediului şi ale regiunii, pentru a 
începe o viaţă plină de freamăt şi de curiozitate, de mari perspective 
şi de mari răspunderi. Parcă cineva foarte bun și foarte puternic m-a 
luat de mînă, din întuneric şi m-a condus ca pe un copil mic la lumină, 
Un copil al experienţei: „zum Sehen geboren, zum Schauen bestelt’. 

Îmi dădeam bine seama că examenul de voință de-abia începuse. 
Că omul se ridică ori se coboară dacă este sculptorul propriei sale exis- 
tenţe, că el, cu toate deziluziile și întîrzierile, are ceasul său și că cursa vie- 
ţii sale este o ascensiune, dacă vrea şi dacă are încredere în el. 

În lupta ce mi se deschidea, nu aduceam un spirit de rebel gi de vi- 
nător de situaţii, ci un optimism robust, o încredere în victoria voinţei 
şi succeselor asupra tuturor piedicilor, ce stau de-a curmezişul mersului 
său spre progres. 

Imensitatea vizibilă a planului meu de lucru, de a cuceri şi stăpini 
realitatea socială, departe de a mă descuraja, mi-a dat un mare curaj, 
convins fiind, deşi aveam vîrsta de 18 ani, că un om poate să producă 
mari schimbări şi să realizeze lucruri mari dacă îşi face mai întîi un plan 
bun de lucru, şi apoi dă la o parte orice preocupare sau direcţie, care 
ar putea să-i micşoreze ori să-i îndepărteze atenţia şi să facă prin toate 
mijloacele posibile din realizarea acestui plan singura sa muncă și ocupaţie. 
Altfel „este greu pentru un sac gol să stea drept”. 

Am plecat la drum cu regula supremă: „să fii fidel ție însuţi” şi 
cu datoria de a deveni tu însuţi — fără a înceta o minută de a rămîne 
tu însuţi. 

Ca şi Odyseus, care a părăsit coasta liniştită pentru ca să se încre- 
dințeze unei mări furtunoase, am plecat pe drumul meu propriu, necu- 
noscut — pentru căutare! 


|. CĂUTAREA 
1899 — 1910 


1. BERLIN 


1.1. SCENE DIN VIAȚA STUDENŢEASCĂ 


Iată-mă ajuns într-unul din cele mai mari orașe, gata a naviga pe 
mări necunoscute, cu îndrăzneala tinereţii hotărîte, abandonat mie însumi, 
la vîrsta de 19 ani neîmpliniţi, fără rude, fără cunoştinţe, fără cunoas- 
terea bine a limbii. „Comme un homme qui marche seul, et dans les ténè- 
bres” (Descartes, Discours de la Méthode, 2 -ème partie). 

Pentru a fugi de solitudine şi pentru a putea face exerciții de limbă 
şi a cunoaşte viața studențească germană, ca un tînăr de rezoluție fermă, 
am luat o hotărîre energică: am cerut şi am fost excepțional admis 
într-un internat pentru studenţii protestanți ai Universităţii din Berlin, 
numit „Melanchtonhaus”, din mijlocul orașului vechi, Sebastianstrasse, 
cu toate amintirile puţin plăcute pe care le aveam de viaţa petrecută de 
la vîrsta de 7 ani în internatele școlilor primare și liceale. 

Era acum al 3-lea internat la care participam : de astă dată ca stu- 
dent. La 6 dimineaţa se trăgea clopotul pentru a lua parte la serviciul 
religios din capela internatului, la orele 8 se lua ceaiul, la orele 2 dejunul, 
cînd aveam ocazia să întîlnesc și să vorbesc cu colegii mei de internat 
despre „tot şi toate”. Bi erau studenţi în teologie, eu urmăream altceva. 
Puncte comune de interese erau totuşi destule. Mai ales probleme 
de concepţie de viață, în care intrau chiar și confesiuni intime. Predo- 
minau însă, fireşte, preocupările studențești şi cele politice. 

Într-o zi — foarte de dimineaţă — primese vizita în camera mea 
a unui coleg de internat, care, la intrare, după ce ridică pălăria cere- 
monios, înclinîndu-şi bustul înainte — suprema politeță a salutului ritual 
pompos studenţesc —, mă invită solemn să iau parte la un duel între 
studenţii casei unde ne aflam și care va avea loc în cursul dimineţii. 

Am primit invitaţia cu interes. Auzisem de obiceiul brutal al due- 
lului studențesc și văzusem foarte mulți dintre studenţii care circulau la 
cursuri că aveau figura plină de tăieturi, mai mult sau mai puțin adinci, 
ceea, ce, se spune, aducea glorie şi succes în lumea feminină! Am aflat 
de la amabilul coleg care mă invitase că duelul era considerat ca indis- 
pensabil pentru diferite motive, de la injurii simple, schimb de cuvinte 
aspre în stare de beţie, insulte pînă la busculada involuntară, cu parti- 
ciparea activă a ciinilor care îi însoțeau — iată atitea motive supărătoare, 
care, după ei, nu se puteau spăla decît în sînge! 

Studenţii, la al căror duel asistam, parcă nu se băteau pentru a 
obţine cine ştie ce reparaţii de onoare, ci numai pentru plăcerea de luptă ! 

Căci obiceiul duelului avea și această semnificaţie : de a privi ad- 
versarul în față, fără frică și a aduna în acest scop toată puterea voinței 
sale şi a se stăpini pe el însuși. 

Această pedagogie a curajului şi a forței, o pedagogie de perfecţio- 
nare războinică a personalităţii, cuprindea lecţii, care nu se puteau do- 
bîndi la cursuri şi care explică multe din manifestările Germaniei. Duelul 
forma pentru educaţia tineretului german mai mult decît un sport, un 
obicei necesar şi indispensabil acestei educațţii, servind a-i exercita abili- 
tatea şi curajul prin arme. 

Pînă în 1579 studenţii se băteau cu sabia — auf den Hieb —, ceea 
ce a creat adevărate hecatombe ; curînd însă s-a introdus moda franceză : 
auf den Stich, adică duelul cu vîrful sabiei. 

Cu această ocazie am făcut cunoștință cu o sală mare, unde se 
țin așa-zisele Kommers, cu o masă lungă, care avea pe ea faimoasele 
Kommersbiicher, — era sala pentru Frühschoppen şi pentru Kneipe, cu 
pereţii împodobiţi cu fotografii ale foștilor membri ai „,Corpurilor” şi 
asociaţiilor studențești, cu panoplii de săbii, cu amintiri vechi şi cu mari 
pahare de bere. 

Băutura era obligatorie, pe lîngă duel, ceea ce m-a uimit mai mult 
şi m-a făcut ca în viitor să evit pe cît posibil contactul cu concursul paha- 
relor mari de bere, care apăreau chiar sub formă de cizmă. 

Îmi veneau în minte cuvintele lui Montaigne, pe care-l citeam — din 
capitolul „De l'ivrognerie’ —, unde, vorbind despre germani, pe care auto- 
rul i-a cunoscut; la ei acasă, face următoarea justă observaţie : „Ils boivent 
quasi également de tout vin avecques plaisir; leur fin, c'est l'avaler 
plus que le gouster”?. 

Într-adevăr, la aceste constatări ale lui Montaigne mă gindeam ade- 
seori mai tîrziu, cînd la unele din mesele oficiale, eram obligat față de 
un profesor, care, în semn de decsebită solicitudine, ridica paharul cu 
pere şi-mi striga: aus!/, ceea ce “nsemna obligativitatea de a-l deșărta 
deodată pe al meu, dintr-o răsuf.are, pînă la ultima picătură din fund 
şi fără pauză — era omagiul pe care-l aduceam şi în acelaşi timp recunoș- 
tinţa pentru că eu am fost ales pentru această înaltă solicitudine. 

Germanii aveau cultul băutului. În restaurantele subterane ale 
primăriilor, așa-zisele „,„Ratskeller” (două dintre acestea le-am vizitat 
în Berlin şi Charlottenburg, după inițierea unui coleg din internat — 
mai tîrziu memorabile au fost dejunurile luate în Auerbach's Keller din 
Leipzig şi în Ratskeller din Lübeck !) 

Pătrunzi într-o pivniţă transformată într-o capelă subterană, cu 
arcade gotice, cu vitrouri, numeroase și colorate viu, cu fideli care vin şi 
se aşază gravi la masă, vorbind încet cu „garsonii”, care au gesturi lente 
şi pare că ar oficia o ceremonie gravă cînd iau comenzile, — în această 
atmosferă se bea cu religiozitate, mai ales butelii de vin, în tăcere, ma- 
iestatea locului impunînd rezerve de atitudini. Aceasta la începutul me- 

selor. Mai tirziu însă, cînd vinul și-a dezvăluit farmecul de excitare a spi- 
ritului — „vinum acquit ingenium” — este legenda îmbrăcată cu foi 
verzi care împodobește intrarea multor „,Ratskeller” —, atunci risetele 
zgomotoase și conversaţia vie, întreruptă citeodată de vociferări, uimesc 
auzul. 

Într-o zi, la ieşirea din universitate, am fost frapat de unele pregătiri 
cu totul excepţionale, care se făceau pe marele bulevard „Unter den Lin- 
den” : steaguri, ghirlande de tot felul, flori şi purpur (fireşte de hîrtie), 
ceea ce dădeau străzii un caracter triumfal. Intrigat, cum ajung la inter- 
nat, mă adresez unuia dintre colegii care îmi arăta simpatie și care părea 
foarte dezgheţat şi interesat pentru toate lucrurile, chiar şi pentru filo- 
zofie, şi-l întreb ce înseamnă toate aceste podoabe extraordinare. El îmi 
răspunde că la 6 mai 1900 kronprinzul va deveni major şi cu această 
ocazie se va primi cu toată pompa vizita kaizerului Franz Joseph al 
II-lea. Este o vizită care priveşte curtea imperială, și nu poporul german. 
Şi atunci nu s-a putut opri prietenul meu să nu facă următoarele reflecţii : 
i se par foarte ciudate şi absurde toate aceste pregătiri din iniţiativa 
împăratului Wilhelm al II-lea, căci se sărbătoreşte propriu-zis vizita unui 
împărat vecin, care abia după 11 ani răspunde diferitelor vizite făcute 
de Wilhelm al II-lea în Austro-Ungaria; apoi se sărbătoreşte în felul 
acesta, exagerat o fantomă, Tripla Alianţă, reprezentată acum prin împă- 
ratul austro-ungar, dar care în realitate nu mai există decît pentru unii 
diplomaţi, pentru că a trecut de mult în domeniul politicii decorative 
(cum de altfel mai tîrziu s-au adeverit atît de elocvent afirmările colegului 
meu). Bismarck însuşi, adăugă el, de mult nu mai conta pe această Triplă 
Alianță; atunci ce se sărbătorește? pe cine primim ca pe un triumtător? 
şi, în sfirşit, ce înseamnă atîtea cheltuieli pentru o fantezie, căci cu banii 
cheltuiţi pentru aceste „sărbători? s-ar putea hrăni cel puţin 5 000 de 
familii într-un an !—, trăim, încheie colegul, într-o epocă de ,,Hurapa- 
triotismus”, spectaculoasă şi găunoasă, este opera lui Wilhelm al II-lea, 
pentru care nu sînt îndeajuns de multe serbări... „immer Feste”. . . aces- 
ta-i regimul. 

Nu eram inițiat în politica timpului. Cuvintele însă pline de asprime 
şi ironie ale colegului meu m-au îndemnat ca pe viitor să acord toată 
atenția evenimentelor politice, care se întimplau sub ochii mei. 

De aceea m-am hotărît să citesc, pe lingă ,,Vossische Zeitung”, 
revista cea mai bine redactată din Germania, „Vorwärts, ziar socialist; 
de critică cotidiană, precum şi „Die Zukunft’, care apărea săptămînal, 
sub conducerea lui Harden, un talentat observator al evenimentelor. 


+ 


Internatul nu mă mulțumea. Atmosfera era prea închisă şi întune- 
cată, oamenii puțin interesanți. L-am părăsit. 

Am căutat întii o profesoară de limba germană şi apoi o locuință 
mai aproape de universitate şi de cele două biblioteci : cea a universității 
şi de stat. 

Sophie Remanowsky, o tînără de origine poloneză, profesoară la 
o şcoală din Berlin, îmi da lecții de limbă germană. Cu timpul însă ne 
ataşasem unul de altul şi am devenit buni prieteni, așa că într-o vacanță — 
spre desperarea unui tînăr englez, care se afla şi el în pensiune acolo gi 
care privea în mine... un concurent — am fost invitat să petrec câtva 
timp la părinţii ei, care aveau o mică uzină, 

Sophie Remanowsky, pe lingă calitatea de a fi fost o foarte bună 
profesoară, o mai avea şi pe aceea de a fi fost foarte frumoasă: ochi su- 
perbi, albaştri, talie zveltă, părul blond închis în profunziune, o minu- 
nată făptură, care făcea de multe ori ca dificultăţile limbii germane să 
fie şi mai mari. Ea se interesa de studiile mele, de viața mea, ceea ce 
îmi producea o nespus de mare plăcere. Ea mi-a recomandat o pensiune 
din centrul oraşului, nu departe de biblioteci şi de universitate. 

Era tocmai opusul internatului, care oferea prea multă rigiditate ; 
aici, în pensiune, domnea însă prea multă frivolitate. Un profesor de limbi 
arabe şi cu mine eram singurii care ne ocupam de studii, restul, o lume 
multă, internațională, nu avea altă preocupare decît petrecerile, mai ales 
acelea, de noapte, care, după cum vom vedea cînd vom vorbi despre ora- 
şul Berlin, formau o specialitate unică în lume. 

Din multe părți primeam invitaţii din pensiune să particip la bucu- 
riile lor nocturne ; eu însă am rămas refractar pînă la sfirsit, ocupîndu-mă 
de cursuri şi de cărți. 

Cînd, într-o după-amiază, o tînără artistă olandeză a venit să-i spun 
ce este filozofia, pe care a auzit că o studiez, cam puţin afabil pentru a nu 
fi deranjat în viitor, i-am repetat faimoasele cuvinte ale lui Schopen- 
hauer, anume că femeile au păr lung şi minte scurtă, ca o dovadă de în- 
țelepciune filozofică. Fireşte că simpatica artistă, care avea un păr foarte 
bogat, n-a mai insistat. 

Începusem să-mi formez o mică și foarte modestă bibliotecă, care 
a format pivotul marii biblioteci de mai tîrziu — miîndria vieții mele. 

Nici atmosfera din pensiune nu-mi convenea, deşi nu aveam nici 
o părere de rău pentru cea din internat. 

M-am hotărît să-mi caut o altă locuinţă în jurul Berlinului, unde să 
pot lucra liniştit şi nederanjat de un anturaj prea zgomotos şi frivol. 
Căci, în definitiv, în primul *înd și înainte de toate era pentru mine acti- 
vitatea la universitate. 


1.2. O TÎNĂRĂ UNIVERSITATE CENTENARĂ 


Universitatea din Berlin era dintre surorile ei germane o universi- 
tate tînără. Cînd în 1910 se sărbătoreau o sută de ani de la întemeierea 
ei, Universitatea din Leipzig sfirşea 500 de ani de existenţă. 

Universitatea din Berlin avea o faimă mondială nu numai prin 
calitatea şi cantitatea profesorilor și prin numărul studenţilor (în 1810 s-a 

deschis cu 458 de studenţi și 59 de profesori, iar în 1899 ea număra peste 
500 de profesori şi peste 10 000 de studenţi), dar şi prin faptul că-şi avea 
sediul în capitala Germaniei, o ţară care se afla atunci în apogeul ascen- 
siunii ei economice, culturale gi politice. 

De aceea, cînd am participat la ceremonia inmatriculării ca student 
şi cînd rectorul, în redingotă şi cu ,,Rektoratskette” la gît, în mod solemn, 
mi-a strîns mîna în semn de fidelitate, spunîndu-mi (mie, precum şi tutu- 
ror acelora care pentru prima oară urmau cursurile universităţii) cîteva, 
cuvinte de bun sosit, m-am simţit foarte mindru şi mi-am luat angaja- 
mentul interior să fiu un vrednic cwis academicus. 

Patru evenimente m-au legat de Universitatea din Berlin : 1) în- 
scrierea şi activitatea mea ca student ; 2) conferința-prelegere pe care am 
tinut-o ca ,„,Privat-gelehrter” într-unul din marile auditorii, care era 
situat înspre Unter den Linden, despre ,,Donau-Frage”, în cadrul cursului 
de drept internațional ţinut de Franz von Liszt; 3) participarea la jubi- 
leul de 100 de ani ai universităţii, ca profesor-delegat al Universităţii din 
Iaşi, şi 4) conferinţa ținută în aula Universităţii din Berlin, ca invitat al 
ei, asupra cercetărilor sociologice întreprinse, ca profesor al Universităţii 
din București. 

În special această ultimă conferință a fost emoţionantă, pentru 
că după 35 de ani, în aceeaşi aulă unde am fost primit ca student de rec- 
torul din 1899, în 1934 rectorul de atunci m-a salutat avînd aceeaşi ,,Rek- 
toratskette” la gît ca şi rectorul din 1899, dar de astă dată m-a salutat 
ca pe egalul lui, semn că mi-am ţinut promisiunea făcută în 1899. 

Originea Universităţii din Berlin se remarcă de la început, cum se 
intră în local, prin statuia lui Wilhelm von Humboldt. 

Înainte de a depune actul de fidelitate rectorului, am întrebat 
ce înseamnă şi cine este această monumentală statuie. Mi s-a răspuns 
lapidar că ea reprezintă pe creatorul universităţii. 

De multă vreme se agita ideea de a avea în Berlin o universitate, 
idee veche, care se poate referi la Frederic cel Mare, aducătorul la curte al 
ştiinţei franceze. 

S-au emis planuri celebre pentru această universitate nouă, ca 
centrală ştiinţifică în luptă cu simpla pregătire profesională, ca „Brot- 
studium” ; Steffens, Fichte, Schleiermacher sînt autorii unor astfel de 
planuri, în special cunoscutul filozof F. Schleiermacher (în „,Gelegentliche 
Gedanken iiber Universităten im deutschen Sinn — nebst einem Anhang 
über eine neue zu errichtende”” (Berlin 1808), după ce arată importanţa 
ştiinţei pentru stat, arată deosebirile dintre şcoală, universitate şi Aca- 
demie, denumind universitatea ca o Nachschule şi ca o Vorakademie. 

Furtuna războiului din toamna anului 1806, care a adus dezastrul 
de la Jena, a suspendat însă orice preocupare în această direcție. După 
pacea de la Tilsit, care a fost în parte mormîntul universităților germane, 
prin desfiinţarea a nu mai puțin de 6 universități: Erlangen, Erfurt, 

Munster, Paderborn, Duisburg şi Halle, necesitatea ştiinţifică a devenit 
o chestiune naţională. 

Atunci cînd s-a propus regelui Prusiei Friederic Wilhelm al III-lea 
crearea Universităţii din Berlin, el, care nu era un spirit superior, a pro- 
nunțat celebrele cuvinte „Das ist recht, das ist brav, der Staat muss 
durch geistige Kräfte ersetzen, was er an physischen verloren hat” şi a 
dispus în 1807 să se facă pregătirile necesare. 

Abia în februarie 1809, cînd Wilhelm von Humboldt a devenit mi- 
nistrul Instrucției, s-a putut păşi însă la realizarea organizării univer- 
sității, 

Cum Wilhelm von Humboldt a fost deodată mare savant şi mare 
om de stat (,,der perikleische Staatsmann””), a dat vechii noţiuni şi forme 
a universităţii un conţinut nou şi viu în întemeierea Universităţii din 
Berlin, împăcînd, într-un spirit de idealism practic, necesităţile legăturii 
tuturor ştiinţelor într-o unitate organică cu necesităţile politice şi națio- 
nale, accentuînd totodată că sprijinul pe care-l va acorda statul științei 
să nu fie niciodată o tutelă, căci altfel el poate deveni primejdios şi vătă- 
mător. 

Iată de ce Wilhelm von Humboldt este considerat adevăratul creator 
al Universităţii din Berlin, care și-a deschis porţile, avind ca rector pe 
prof. Schmalz și ca decan pe prof. Schleiermacher, Brener, Hufeland și 
Fichte, la 15 octombrie 1810, fiind instalată în plin centru, aproape de 
palatul regal, în fața operei şi a bibliotecii regale, în castelul fratelui lui 
Frederic al II-lea, al prințului Heinrich. 

Spiritul lui Wilhelm von Humboldt era încorporat, pe vremea cînd 
m-am înscriş ca student la Berlin, în cel mai renumit profesor al uni- 
versităţii, Friedrich Paulsen, care, în monumentala sa Geschichte des 
Gelehrten Unterrichts —, a cerut cu tărie libertatea pentru fiecare gen de 
învățămînt şi, mai ales, pentru universitate. 


1.3. LA CURSURILE LUI PAULSEN ... 


Am urmat cursurile lui F. Paulsen, care nu aveau nimic fascinant, 
nu erau retorice, dimpotrivă, cîteodată Paulsen se oprea în expunere 
pentru a căuta expresia adevărată (ceea ce făcea impresia că se luptă 
pentru a o găsi), însă tocmai pentru aceasta ele lăsau impresia adîncă a 
unei personalități care, simplu şi sincer, oferea cu o claritate cristalină 
intimitatea formării procesului de gîndire și de soluţionare a problemelor. 
De aceea F. Paulsen era cel mai iubit profesor al studenţilor din Berlin. 
Am asistat la sincerele şi marile ovații impresionante pe care ascultătorii 
săi i le-a făcut cînd a împlinit 60 de ani. 

Cursurile sale erau frecventate de studenți din toate facultăţile, 
căci pentru doctoratul în chimie, fizică etc. se cerea obligatoriu audierea 
“unui curs de filozofie, iar studenții alegeau totdeauna pe Paulsen. 

Gânditorul Paulsen era tot atît de important ca teoretician al cu- 
noșştinței, ca şi etician și pedagog. 

Cea dintii lucrare a sa mai importantă se află sub influența lui Kant : 
Versuch einer Entwicklungsgeschichte der Erkenninistheorie, 1875; mai 
tîrziu lui Paulsen i se datorește una dintre cele mai însemnate monografii 
despre opera lui Kant; deşi în tinereţe declarase că lucrările lui Kant i 
se păreau atît de greoaie şi inaccesibile, încît, neputindu-le înțelege. ., 
le-a aruncat sub pat. 

Ca profesor de morală profesa nu morala abstractă, ci o morală 
trăită, vie, actuală. De aici şi valoare celor două volume intitulate System 
der Ethik. Aplicarea, eticii în domeniul pedagogiei, precum şi bogate studii 
speciale în acest domeniu l-au făcut pe Paulsen să fie socotit printre cei mai 
mari pedagogi ai Germaniei. Prin lucrarea sa renumită şi tradusă în mai mul- 
te limbi Hinleitung în die Philosophie, Paulsen a fost singurul filozof german 
care a trecut toate graniţele şi a fost apreciat de toată lumea civilizată. 

Paulsen a fost, desigur, unul dintre cei mai mari popularizatori 
ai filozofiei, în cel mai bun sens al cuvîntului. 

În a doua perioadă petrecută de mine în Berlin, ca ,„,Privatgelehrter” 
am fost adesea invitat la dejun în casa lui Paulsen, unde am cunoscut și 
am legat prietenie cu marele sociolog şi statistician Ferdinand Tönnies 
şi cu tînărul candidat în filozofie şi mai tîrziu foarte apreciatul profesor 
Eduard Spranger (posed o fotografie minunată a lui Paulsen, dăruită de el, 
cu o foarte frumoasă roză pe masa de lucru și în mînă cu manuscrisul 
tezei de doctorat a lui Spranger). 

În casa sa din Steglitz (Fichtestr., 31), în mijlocul familiei sale, 
Paulsen apărea ca o ilustrare nobilă a eticii sale, simplu şi cuceritor de 
suflete, așa că am rămas profund îndurerat cînd, în 1908, fiind în Berlin, 
am asistat la înmormîntarea profesorului meu, răpus la vîrsta de numai 
63 de ani de boala cancerului. 


1.4. G. SIMMEL 


L-am audiat pe G. Simmel cu cel mai mare interes; era doar sin- 
gurul care avusese curajul a anunța un curs despre sociologie. Nefiind 
profesor ordinar, deci cu dreptul de examinare, auditorul era foarte fluc- 
tuant, alcătuit mai ales din străini, dintre care ruşii erau în număr mare, 
şi foarte puţini studenți germani. 

Cursurile, de altfel ca şi lucrările sale, ne-au decepționat. Erau alcă- 
tuite din minunate eseuri, expuse cu pasiune şi sub o formă foarte ab- 
stractă. Pe Simmel nu-l interesa ceea ce se întîmpla în societate, însă ceea 
ce este propriu-zis social, adică nu o sociologie materială, ci una pur for- 
mală (ca şi cum s-ar putea una fără alta). 

Simmel, după ce a publicat lucrări remarcabile de sociologie şi 
etică în 1890 Uber soziale Differenzierung; în 1892—1893 Einleitung în 

die Moralwissenschaft, 2 volume; în 1893 Die Probleme der Geschichis- 
philosophie, apoi Die Soziologie, Die Philosophie des Geldes şi nenumărate 
articole, ca Psychologie der Frau, în „Zeitschrift für Volkerpsychologie”” ; 
Psychologie des Geldes, în „,Schmollers Jahrbuch””, 1889; Le problème de 
la Sociologie, în „Revue de Métaphysique et Morale”, 1948; la sfîrşitul 
vieţii sale, devenind profesor de filozofie la Strassbourg, a privit cu indi- 
ferență problemele de sociologie. 

Ca student şi lector conştiincios al lucrărilor lui Simmel, n-am putut 
fi câștigat pentru felul „impresionistic” cum trata Simmel sociologia. 
Problema a rămas pentru mine deschisă. O sociologie ştiinţifică nu se 
poate mulţumi cu metoda formalistă a lui Simmel. Problema parfumului, 
a banilor, a femeii ete. mă interesau, desigur, foarte mult, însă nu mă 
luminau asupra fundamentelor ştiinţifice ale ştiinţelor sociale. 

Ca elev al lui Lazarus, Simmel făcea un loc deosebit psihologiei 
sociale în speculaţiile sale, explicînd fenomenele sociale prin acţiunea 
grupului asupra individului. 

Cînd eram studiosus în Berlin, apusese steaua lui Lazarus, așa 
încât recomandarea insistentă a marelui savant filolog Philippide înainte 
de plecarea mea din Iași: „fereşte-te de speculaţiile lui Lazarus”? era, 
exagerată. Philippide nu știa că curentul inițiat de Lazarus şi Steinthal 
pentru o „psihologie a popoarelor şi a limbii”, care la început făcuse oa- 
recum vîlvă prin noutatea problemelor puse, acum se afla în desuetudine. 

Am fost curios să aflu care să fie cauza acestei situaţii. Am consultat 
deci în primul rînd revista pe care Lazarus cu Steinthal o scosese sub 
titlul atît de promițător: „Zeitschrift für  Volkerpsychologie und 
Sprachwissenschaft””, care a apărut de la 1860—1870; am citit apoi cele 
3 volume ale lui Lazarus : Das Leben der Seele (vol. I, ed. a 2-a, 1883; 
vol. II, ed. a 3-a, 1885; vol. III, ed. a 2-a, 1889); am studiat de asemenea 
operele lui Steinthal: Philologie, Geschichte und Sprachwissenschafi, 1886. 

După aceste lecturi, m-am convins că punctul de vedere al acestor 
doi profesori, Lazarus şi Steinthal, era cu totul steril şi cuprindea locuri 
comune. 

Așa, bunăoară, că spiritul este opera comună a societăţii (fără a 
arăta cum şi pentru ce?), că „societatea precedă individului”. O nou- 
tate, cunoscută deja din timpul lui Auguste Comte, că „individul nu apar- 
ţine pur și simplu umanității fără a aparține unui popor”, ce sînt însă; 
popoarele? „Popoarele sînt principii spirituale” — „un popor este un 
ansamblu de oameni care se privesc ca un popor; el este opera spirituală. 
a acelor care-l compun şi care-l creează continuu”. 

Toată esenţa poporului este deci în suflet. Ce este însă acest „suflet 
al popoarelor”? şi cum se deosebeşte de faimosul ,, Volksgeist” al lui Hegel, 
nu am găsit explicaţii satisfăcătoare, deşi se declară că între „psihologie 
şi istorie este un schimb perpetuu”, că „sufletul social”, „spiritul obiectiv”? 
nu se pot vedea în lucruri, pentru că ele trăiesc în conştiinţe, iar prin 
cercetarea a ceea ce este comun conştiinţelor individuale ale unei națiuni 
se obţine „conştiinţa naţională”. 

Epoca veacului XX trăiește sub semnul solidarităţii, veacul XIX 
a trăit sub acela al reuşitei individuale, 

Simmel adoptă în principiu doctrina lui Lazarus, declarind în lu- 
crarea, sa Die Probleme der Geschichtsphilosophie că fără psihologie întreaga 
istorie ar fi lipsită de interes şi ar rămîne de neînțeles. 

Dar Simmel, ca şi maeștrii săi, nu explică nicăieri precis ce ar fi 
această psihologie. 


1.5. DISPUTA ADOLF WAGNER --- G. SCHMOLLER 


Un mare punct de atracție științifică a fost pentru mine, ca student, 
marea. discuţie asupra metodei în științele sociale, denumită „Der Metho- 
denstreit”?, a metodei unei economii istorice în opoziție cu metoda unei 
economii abstracte, care a culminat în lucrările şefului şcolii austriece 
abstracte, împotriva istorismului şcolii lui Roscher şi Knies — Karl 
Menger: Untersuchungen über die Methode der Kozialwissenschaften, apă- 
rută în 1883, şi Irrtümer des Historismus din 1884. 

Discuţia aceasta metodologică şi-a găsit un reflex fidel în cei doi 
reprezentanți ai ştiinţei economice la Universitatea din Berlin : reprezen- 
tantul neoclasicismului economist, Adolf Wagner, și acela al neoistoris- 
mului, Gustav Schmoller. 

Două figuri importante academice, două rivale, fiecare intitulîndu-se 
la cursuri „mein Hauptgegner”, două metode“. 

Deşi tînăr student, găseam totuşi puţin comică antinomia afişată 
între ei. 

Căci aveau importante puncte comune, care mai mult îi apropiau 
decît îi îndepărtau. 

Şi Wagner, şi Sechmoller apreciau inducția istorică şi practică, ca 
şi deducția teoretică și psihologică. 

Pentru amindoi, faptul concret, aşa cum se prezintă ca fenomen is- 
toric ori practic, este de o importanță capitală; amindoi considerau că 
este necesar un socialism de stat, care să concilieze cele două extreme, 
interesele comunității ca şi cele individuale, — pentru aceia amindoi au 
fost stilpii celebrului ,,Verein für Sozialpolitik”, o asociaţie care urmărea 
concilierea intereselor patronilor cu drepturile muncitorilor ; pentru amîn- 
doi psihologia este o disciplină fundamentală ştiinţei economice, Wagner 
găsind că un caracter dominant al economiei politice este de a fi o „psi- 
hologie aplicată” „angewandte Psychologie? (Grundlegung, I, p. 15), 


* Adolf Wagner în importanta sa lucrare Lehr und Handbuch der politischen Ökonomie, 
vol. 1, Grundlegung der politischen Ökonomie, ed. a 3-a (cu totul schimbată față de ed. a 2-a 
din 1879), în trei volume, vol. 1, 1892; vol. II, 1893, și vol. III, 1894. 

Gustav Schmoller în Grundriss der allgemeinen Volkswirtschaftslehre, I Teil, 1900; 
II Teil, 1904, în total, amindouă volumele, 1 177 de pagini — caracteristic pentru simplu ,,Grun- 
driss” ! Grundfragen des Rechts und der Volkswirtschaft. 

iar Schmoller afirmînd că „Die Psychologie ist uns das Schlüssel zu allen 
Geisteswissenschaften und also auch zur Nationalökonomie” (Grundriss, 
p. 107). 

Firește că doctrinele lui Wagner şi Schmoller se deosebeau în unele 
privinţe ; Wagner punea accentul, bunăoară, mai mult pe natura psihică 
economică individuală a omului, în timp ce Schmoller stăruia mai mult 
asupra organizaţiei sociale şi de stat în legătură cu fenomenele economice. 

M-a captivat la început psihologia economică a lui Wagner în cali- 
tatea mea de student în filozofie, pentru a constata mai tîrziu, cînd eu 
însumi, în calitate de candidat la doctoratul în filozofie, am cercetat pentru 
teza de doctorat aceeași problemă sub forma mai largă a motivelor acţi- 
unii omeneşti în general, lipsurile ei. 

Omul are necesităţi care devin dorințe, şi pentru a fi satisfăcute 
este nevoie de o serie de eforturi, care se realizează prin muncă. Dar din 
punctul de vedere al naturii economice a omului, munca nu este decît un 
mijloc, căruia omul îi sacrifică cît mai puţin posibil, căutînd un maximum 
de plăcere pentru un minimum de trudă: ,„,Lustmoment, Lastmoment”? 
(Grundlegung, 1, p. 80). 

Aceste trebuinţe, aceste dorințe, aceste eforturi de muncă sînt de- 
terminate de principiul economie al motivelor acțiunii economice, care 
constituie adevărata natură economică a omului. 

Diversitatea istoriei ne face să neglijăm universalitatea naturii 
economice, aceasta este eroarea şcolii istorice (aici se referă, pe nedrept, 
şi la noua şcoală istorică). Se uită că, în toate evoluţiile și revoluțiile 
omului, el rămîne totuşi om. Wagner stabilește un homo oeconomicus 
natural, care este corespunzător „dreptului natural”. 

Dar omul nu activează prin impulsii mecanice, ci prin motive, de 
aceea primul obiect al lucrării sale Die Grundlegung va fi clasificarea aces- 
tor motive. 

Wagner distinge cinci grupuri de „laitmotive””, dintre care patru 
egoiste (căutarea avantajului economice personal şi teama de „jenă”; 
căutarea recompenselor şi teama de pedeapsă; căutarea onoarei și teama 
de dezonoare; căutarea activităţii şi teama de pasivitate); în sfîrșit, al 
cincilea motiv este căutarea satisfacției conştiinţei şi teama de blamul 
interior. 

Aceste motive, adaugă Wagner, se amestecă perpetuu în istorie, 
proporțiile acestui amestec variază între oarecare limite, care trebuie 
fixate, dacă se urmăreşte, întemeindu-se pe aceste motive, a explica tre- 
cutul sau a prepara viitorul. 

În lucrarea mea de doctorat; Egoismus und Altruismus am arătat 
cît sînt de empirice și puţin întemeiate din punctul de vedere psihologic 
motivele care formează natura economică a omului, după Wagner. 

Schmoller, desigur, ar fi putut completa cu explicări de natură so- 
ciologică explicarea naturii economice a omului, după cum de fapt el 
acordă o atenție deosebită factorilor sociali, dar, din nefericire, după cum 
am arătat în analiza critică pe care am făcut-o lucrării sale (vezi Viertel- 

jahrsschrift für wissenschafiliche Philosophie und Soziologie, în „Jahrgang, 
1904, Heft 4), el se mărgineşte numai la menționarea factorilor exteriori 
de organizare socială, 

Propriu-zis, disputa dintre Wagner și Schmoller era mai mult de 
natură personală. 

“În această privință, cine a cunoscut viaţa publică germană a fost 
surprins de o ciudată tendință a degenerării selecției sociale prin nesfîr- 
şitele uzuri şi abuzuri care se făceau cu decernarea de titluri: Hofrat — 
Oberregierungsrat — Regierungsrat — Studienrat — Oberstudienrat — 
Kommerzienrat —, la care se adăuga titlul de ,„,Geheim-rat” (,,Gehei- 
merat”). Soţiile acestor privilegiați ai sorții aveau şi ele dreptul de a adă- 
uga la fiecare titlu: „Frau'” Notrat ete. 

Aşa am cunoscut o doamnă care avea cărți de vizită cu următorul 
titlu: „Frau Ober-Verwaltungs-Geheimer Rat Prof. Dr.... ori Frau 
Kaiserlicher Unterstaats-secretâr Dr....”. 

Fiecare profesor mai cunoscut primea titlul de ,,Geheimer-Rat”. 
Foarte puţini şi rari profesori primeau pe baza unor merite considerate 
excepţionale titlul de „Excellenz””. Profesorii țineau foarte mult ca să nu 
se uite, cînd li se adresa în scris sau verbal, titlul pe care-l posedau. 


Așa se cunoaște cazul vestitului profesor Kuno Fischer din Heidel- 
berg. Un student i se prezintă şi, în necunoșştință de cauză, în loc de ,„Exce- 
lență” i se adresează „Herr Geheimrat”. Kuno Fischer, supărat că nu i 
se dă titlul pe care-l are, răspunse : „Ich bin kein Geheimrat” ! Studentul 
atunci, crezind că are de-a face cu un filozof care nu ține la titluri, îi 
spune „Herr Professor”? — „Ich bin kein Professor”, atunci îi spune 
„Herr Doctor” — „Ich bin kein Doctor” —, în sfîrşit, studentul, ca un 
ultim omagiu marelui filozof, după el disprețuitor de titluri, îi spune: 
„Herr Fischer”, la această nemaiauzită ofensă, Kuno Fischer, indignat 
peste măsură, exclamă: „Fischer ist der Schuster an der Ecke der 
Strasse” ! (Fischer este cizmarul din colțul străzii !). 

Cam în acest fel s-a întîmplat şi cu Wagner şi Schmoller. Wagner 
primise titlul atît de căutat şi apreciat în cercul profesorilor de ,„Excel- 
lenz”. Schmoller avea simplul titlu de ,Geheimrat”. Însă, în urma fap- 
tului că Schmoller pregătise pe singurul membru al casei de Hohenzollern 
intelectual : August-Wilhelm, fiul lui Wilhelm al II-lea, pentru teza şi 
doctoratul pe care l-a dat „cu succes” la Universitatea din Strassburg, 
atunci guvernul i-a oferit titlul de ,Excellenz” ! 


Cum însă rivalul său Wagner purta de mult acest titlu, Schmoller 
l-a refuzat, contrariat de acel fapt, motivînd în mod impresionant cu 
următoarele cuvinte memorabile : „Ich möchte ein schlichter Professor 
bleiben” (Vreau să rămîn un simplu profesor). 

Refuzul lui Sechmoller a produs o mică polemică în cercurile oficiale 
ale Ministerului de instrucție din Prusia, căci nu putea să rămînă ne- 
răsplătită munca unui profesor pentru pregătirea la doctorat a unui fiu 
al împăratului. Şi atunci, după multe conciliaburi, i s-a oferit lui Schmol- 

ler o onoare unică în lumea academică, acela de înnobilare! Gustav 
von Sechmoller ! Şi, atunci, foarte mișcat; și încîntat că a dobîndit o onoare 
cu totul excepţională şi superioară aceleia care i se dăduse lui Wagner, 
a primit titlul de „von”, uitînd, desigur, că aceasta depăşea foarte mult 
situaţia de a rămîne „ein schlichter Professor”! ! 

La curs, Wagner era mult mai comunicativ și mai vioi decît Schmol- 
ler, care de cele mai multe ori dicta. 

Mai tîrziu, după dispariţia lui Wagner şi a lui Schmoller, erau trei 
profesori la Universitatea din Berlin care-și disputau auditoriul. Stu- 
denţii i-au caracterizat minunat. „Den einen (Prof. Herckner) muss mann 
sehen (căci profesorul Herckner era impozant ca făptură), den zweiten 
muss man hören (era profesorul Schumacher, elocvent) und den dritten 
muss man lesen (era Profesorul Sombart, care avea o dicțiune academică 
foarte obositoare şi puţin atractivă)”. 

Din categoria acestuia din urmă făcea parte Schmoller. 

Ceea ce m-a mirat mult în Germania era pasiunea catedrei: pro- 
fesorul universitar considera catedra ca făcînd parte din însuşi rostul 
existenţei sale pe pămînt. Paulsen, bolnav, a declarat că numai cursul 
pe care-l ține îl mai înviora. Iar Wagner, se spune că, foarte bătrin, cu 
toate deficiențele senilităţii spirituale, ţinea să fie adus de subsiori de 
două rude şi să fie pus pe catedră, unde încerca să debiteze ceva, dar 
după cel mult un sfert de oră pierdea şirul expunerii și atunci începea să 
plîngă şi să părăsească sala de curs, rămînînd ca această scenă să se repete 
dacapo la ora de curs următoare. 

În primul semestru audiat la Universitatea din Berlin, ascultasem 
pe celebrul etnolog Bastian — creatorul celui dintii mare muzeu etnologie 
în afară de British Museum, „Museum für Völkerkunde” din Berlin, care 
ținea un curs frecventat de cîțiva studenţi şi care, foarte în vîrstă, vorbea 
mai mult pentru el însuşi, de abia putînd fi urmărit de acei dintre puţinii 
auditori care stăteau în banca întilia. 

Îmi făcea impresie că studenţii din venerație pentru bătrinii savanți 
veneau la curs, fără profit, din înclinarea generoasă de a aduce omagiul 
lor celebrităților științei germane de pe vremuri. 

Un astfel de savant, pe care încercasem să-l ascult, a fost Wilhelm 
Dilthey, un bătrîn uscat, cu un mic barbişon, foarte mic de statură, care 
avea cercul său de admiratori şi care anunțînd un curs intitulat Grundriss 
einer Philosophie, nu înceta să atragă atenţia auditoriului că era vorba de 
un „Grundriss eines Grundrisses” ! 

De altfel, caracteristica lui Dilthey — fără îndoială cel mai talentat, 
mai original și mai amabil filozof al Germaniei veacului al XIX-lea — 
constă din faptul că a lăsat numai primul volum, remarcabil, al adevăratei 
opere, care n-a putut să iasă la lumina publicității. 

Nu din incapacitate ci, dimpotrivă, respectul pentru bogăţia obiec- 
tului de cercetat, conștiința vie a dinamicii şi multilateralităţii raportu- 

rilor lucrurilor, a intîrziat şi — cum viaţa este scurtă — a zădărnicit în- 
cheierea. formală a. lucrărilor sale. 

Această stare fragmentară a operei lui Dilthey n-a împiedicat însă 
să aibă o influenţă neobișnuită, formînd eminenţi şcolari, fără însă a fi 
avut o şcoală. Prietenul meu, fostul coleg de facultate şi camarad de socie- 
tate, care frecventa casa lui Friedrich Paulsen din Steglitz, de lîngă Berlin, 
mai tirziu el însuşi o mare celebritate filozofică în Germania, Eduard 
Spranger, a fost unul din cei mai talentaţi elevi ai lui Dilthey. Prin două 
probleme principale Dilthey m-a impresionat adînc : 1) metoda ştiinţelor 
așa-zise ale spiritului (,,Geisteswissenschaften””), printre care se numărau 
și ştiinţele sociale, şi în special istoria, deosebită de metoda aşa-ziselor 
ştiinţe ale naturii (,,Naturwissenschaften””). Acestei probleme i-a închinat 
Dilthey opera sa capitală Einleitung în die Geisteswissenschafien (a se 
observa: a apărut numai vol. I şi titlul modest de Finleitung), cînd de 
fapt lucrarea are o valoare capitală, fundamentală pentru justificarea 
legitimităţii concepţiei lumii istorice, spirituale şi sociale alături de con- 
cepţia lumii fizicale. 

Problema a doua care a avut iarăşi o influență enormă este aceea a 
„psihologiei structurale”, în deosebire de psihologia experimentală a tim- 
pului. 

Elevii lui Dilthey, după moartea sa, au făcut să apară lucrările sale 
în 8 mari volume în Editura ,„,Teubner” din Leipzig. 

Planul măreț al lui Dilthey, de zeci de ani, de a scrie o „istorie 
a spiritului german” (Geschichte des deutschen Geistes) a rămas nerealizat. 
Scolarii săi H. Nohl şi G. Mish au publicat însă ca operă postumă lu- 
crarea Von deutscher Dichtung und Musik; Aus den Studien zur Ges- 
chichte des deutschen Geistes; Mit einer Handschriflenprobe, Leipzig (Teub- 
ner), 1933. Această lucrare, împreună cu aceea consacrată creației poe- 
tice, Das Erlebniss und die Dichtung, au avut o popularitate deosebită. 

Cîtă deosebire între finele şi profundele cercetări ale „spiritului 
poporului”! ale lui Dilthey și acele ale lui Lazarus şi Steinthal! Dilthey 
se ţinea departe de orice construcţie şi cu toată energia stăruia ca să apară 
„spiritul”? în forma lui vie, colorată şi concretă, aşa ca să nu fie prins 
prin speculație într-o schemă anumită. De aceea, este atît de mult regretat 
faptul că lucrarea asupra „,spiritului”” german, pe care Dilthey o gîndea 
de decenii, n-a putut apărea. 

Pe lingă consideraţiile pe care le-am făcut cu ocazia voluntarismului 
lui Paulsen, care mă determinaseră să. mă duc la sursă, adică la Universi- 
tatea din Leipzig, unde Wilhelm Wundt era creatorul unei noi psihologii 
voluntariste — la care se referea Paulsen ! — , am văzut cum, după au- 
dierea cursurilor şi după studiile făcute la Berlin, atît Georg Simmel, 
cît şi Adolf Wagner şi Gustav Schmoller, precum şi Wilhelm Dilthey 
considerau ştiinţa psihologiei ca indispensabilă pentru înţelegerea proble- 
mei problemelor, care era natura omului. Nesatisfăcut nici de speculaţii 
apriori, nici de observaţii pur empirice, mi se întărise astfel și mai mult 

hotărîrea de a părăsi Universitatea din Berlin pentru aceea din 
Leipzig. 

Mai ales că acolo era, pe lîngă W. Wundt, Kari Lamprecht, ini- 
țiatorul aşa-zisei „Kulturgeschichte”, care credeam că-mi va da lămuririle 
necasare pentru o ştiinţă a istoriei, pe care, în parte, le-am primit în 
Iaşi, fiind încă elev de liceu, din partea aceluia care făcea primele lui 
conferinţe asupra ştiinţei istoriei şi care mai tîrziu a devenit o autoritate 
cu un mare prestigiu ştiinţific : A. D. Xenopol, autorul lucrării La Thé- 
orie de P Histoire (ed. a II-a a lucrării Principiile fundamentale ale istoriei). 

Tot la Leipzig mă atrăgea marele geograf şi etnolog Friedrich Ratzel, 
care era întemeietorul geografiei umane (Antropogeographie, Grundziige 
der Anwendung der Erdkunde auf die Geschichte, I, 1882; II, 1891) şi la 
care căutam explicările trebuincioase pe care nu le-am putut găsi nici 
la cursurile extraordinar de incomprehensibile, ale lui Bastian şi nici în 
lucrările sale. 

În acest mod, deși aveam numai 18 ani şi jumătate, fără a îi influ- 
ențat de cineva, voința mea a fost nezdruncinată, să mă duc în orașul 
librăriilor şi al universității unde se dezbăteau şi se soluționau marile 
eonflicte ale spiritului şi ale ştiinţei. 

Desigur, mi-am dat; seama de tot ce pierdeam prin plecarea din Ber- 
lin (de aceea, după doctoratul din Leipzig, m-am reîntors în Berlin). 

Germania era o mare putere mondială în anul 1900, nimic nu se 
putea întîmpla în lume fără ea. Căci toată lumea admira marea putere 
militară, industrială şi comercială și mecanismul ei imens. 


Ce suflete se ascundeau în această armătură gigantică? iată între- 
barea pe care mi-o puneam şi la care doream să găsesc un răspuns mai mul- 
țumitor în Leipzig şi, mai ales, în Weimar al lui Goethe. 

Mi-am dat seama că a cunoaşte Germania era mai mult decit o cu- 
riozitate ori o ocupaţie sterilă, ci era o datorie. Germania se afla în apogeul 
ascensiunii ei. Prima etapă pentru cunoaşterea ei am făcut-o în Berlin, 
a doua aveam s-o fac în Leipzig şi Weimar, iar a treia reîntors iarăşi 
în Berlin. 


1,6. PLECAREA LA LEIPZIG 


În seminarul condus de Paulsen am studiat şi discutat Etica lui 
Spinoza, în textul ei original, latin. Acolo am avut de coleg pe un foarte 
activ şi ascuţit critic, membru al seminarului, A. Fehl, care, prin între- 
bările şi criticile sale, punea de multe ori în mare încurcătură pe profesor. 
Excelent om era acest Fehl ! Înalt, jovial, om de sport şi, mai ales, om de 
mari lecturi; cunoştea prin studii aprofundate pe cei mai mulţi din clasicii 
filozofiei. Era catolic, totuşi mai înainte de toate filozof ! Făceam adesea 
adevărate călătorii împreună prin minunatele împrejurimi ale Berlinului, 

cu el am făcut prima excursie prin pădurile ce legau Berlinul de Potsdam. 
În timpul plimbărilor eram fericit să profit din comorile de cunoştinţe 
ale lui A. Fehl, care, deşi mult mai în vîrstă ca mine, îmi arăta o deose- 
bită atenţie de prieten. 

Într-una din aceste convorbiri peripatetice i-am comunicat lui 
Fehl cît eram de nemulțumit de cursurile din Berlin. 

Pe Wilhelm Dilthey, gînditor original, autorul lucrării care a făcut 
epocă Finleitung in die Geisteswissenschaften, prin care se da o bază 
nouă științei istoriei, în deosebire de ştiinţele naturii, nu-l puteai asculta, 
fiind prea bătrîn şi vorbind la curs doar pentru el însuși; pe Bastian, 
întemeietorul etnologiei şi creatorul teoriei lui ,,Volkergedanke”, îl puteai 
asculta și mai puţin, pentru că mai în vîrstă decit Dilthey bănuiam că 
la curg nu se auzea nici pe el însuşi cînd vorbea — amindoi, Dilthey și 
Bastian, erau, desigur, mari curiozităţi de savanţi, de aceea m-am bucurat 
să-i pot vedea pe catedră, fără să-i înţeleg, iar în afară de curs erau inac- 
cesibili, iar lucrările lor se puteau lesne utiliza în biblioteci. 

Cît priveşte „sociologia”, ea era reprezentată prin Georg Simmel, 
care-mi făcea impresia unui saltimbane intelectual, de mare talent, care 
aducea cîteodată unele idei minunate şi observaţii judicioase, dar care 
în general se mărginea la expuneri „impresionistice”, nesistematice, afo- 
ristice, şi analize fragmentare, fără importanță, cum ar fi, bunăoară, 
„sociologia parfumului”. 

În sfirsit, însuşi Friedrich Paulsen nu mă satisfăcea de loc. Mai întâi 
pentru că la el nu era nimic problematic, şi toate problemele filozofice 
erau soluționate cu caracter definitiv, iar apoi pentru că aceste soluţii 
erau luate din altă parte, cum era, de exemplu, voluntarismul psihologie 
şi actualist, împrumutat, prin Tönnies, din psihologia lui W. Wundt. 

În general, la Paulsen se făcea prea multă exegeză despre ce au spus 
alții și prea puţină creaţie proprie. Şi atunci am comunicat prietenului 
A. Fehl intenţia mea să părăsesc Universitatea din Berlin, pentru a mă 
duce acolo unde se creează continuu, şi anume la sursă, la Wilhelm Wundt, 
directorul şi creatorul primului institut de psihologie din lume, profesor 
în Leipzig. 

Spre marea mea satisfacție, Fehl mi-a dat dreptate şi m-a felicitat 
chiar pentru actul meu de voință și de perspicacitate. 

Rămăsese ca într-una din zilele viitoare, prin pădurile din jurul 
Berlinului spre Babelsberg (mai tirziu centru cinematografic), să continuăm 
discuția. Dar, din nenorocire, Fehl, trebuind să plece subit, mi-a adresat 
o minunată carte poştală, pe care o păstrez ea o scumpă relicvă, prin care 
îmi comunica aceasta şi-mi da unele sfaturi filozofice luate din Schelling, 
Kant şi Spinoza, care m-au emoţionat profund, formînd principiile unei 
adevărate înțelepciuni. 

Redau în totul acest document, scris clar, frumos, fără grabă, atît 
de prețioasă amintire pentru primul meu an de studii universitare la 
Berlin. Iată adresa : 

Hernn Dem. Gusti, stud. Phil., Hochobhlgeboren, 
Berlin, Sebastianstrasse Melanchtonhaus. 


Şi iată acum cuprinsul, pe care-l dau integral: 


„Mein lieber Herr Gusti ! 6.VIII.1899 


Da ich meine Abreise nunmehr schon auf nächsten Mittwoch an- 
gesetzt habe und ich bis dahin noch einige Arbeiten erledigen möchte, 
müssen wir nun wohl, so leid es mir thut, auf den geplanten gemein- 
samen Ausflug verzichten. Vielleicht treffen wir uns vor meiner Abreise 
noch einmal? Ich werde morgen Dienstag, abend um 7 Uhr in der vege- 
tarischen Restauration, Ecke Universitäts und Doroth. Strasse, zu Abend 
essen, 

Sollten wir uns jedoch nicht mehr sehen, so mögen Ihnen als Ab- 
schidsgruss, die folgenden Worte grosser Denker gelten. 

Inbezug auf wissenschaftliche Arbeit : 

„Idealismus ist Seele der Philosophie, Realismus (Empirie) ihr 
Leib ; allein beide zusammen machen ein lebendiges Ganzes aus” (Schelling). 


Inbezug auf Wertung und Führung des Lebens: 
„Nichts ist gut, als allein ein guter Wille” (Kant). 
Und im iibrigen:,, Bene agere et laetari! (Spinoza). 
Es grüsst sie herzlichst, Ihr A. Fehl”. 


Oh ! Scumpul meu Fehl, ce-ai devenit, cu talentul, cunoștințele şi 
temperamentul tău echilibrat, liniștit şi plin de forță? 


1.7. ZIARUL — UN STIMULENT DINAMIC AL EXISTENȚEI ȘI UN FACTOR 
DE FORMARE A PERSONALITĂȚII 


Lîngă universitate, în grădina ei, se afla o instituție de cea mai mare 
utilitate pentru formarea studentului, numită ,,Lesehalle”, unde într-o 
sală enormă se aflau, adunate şi puse la dispoziția studenţilor de dimineață 
pînă seara, fără întrerupere, sute și sute de ziare și reviste ilustrate din 
toate colțurile lumii și de toate nuanțele. 

Acolo îmi petreceam timpul liber şi mă întilneam des cu A. Fehl. 
Lectura, ziarelor a jucat un mare rol în viața mea, pentru că ziarele mari 
cuprindeau zilnic o adevărată enciclopedie a timpului și informațiile do- 
cumentate pe care le dădeau situau totdeauna lectorul în epoca sa, solida- 
rizîndu-l ori nu cu evenimentele ce se întimplau şi asupra cărora se emi- 
teau păreri și judecăţi. În felul acesta ziarul devenea un stimulent dinamic 
al existenţei şi un factor de formare a personalității. Mai tirziu, asupra 
acestui important subiect am publicat un capitol special în lucrarea mea 
Grundbegriffe des  Pressrechis. 

Într-o seară, ieşind din ,Lesehalle”’, observ în grădina universității 
o deosebită mişcare între studenți, care aveau în mînă mari făclii aprinse. 
Înainte de a întreba ceva, m-am trezit în mînă cu una din aceste făclii 
şi invitat a mă încolona armatei de studenți, care se pusese deja în mișcare. 
Unde mergeau ? şi pentru ce? mă întrebam, cînd deodată observ că toată 
această lume se îndrepta spre palatul imperial. Atunci un coleg de lîngă 
mine îmi spuse că este vorba de o manifestaţie omapială ce se aduce 
familiei imperiale cu ocazia căsătoriei kronprințului cu ducesa Cecilia 
de Mecklenburg Schwering. Într-adevăr, după puţin timp ajungem în 
faţa palatului imperial, şi observ în marele balcon pe împărat, care, cu 
întreaga sa familie, primea ovaţiile studenţilor. Ne-am oprit puţin pe loe 
în fața balconului unde împăratul Wilhelm al II-lea, încruntat, saluta cu 
mîna şirurile nesfirşite ale tineretului universitar entuziasmat... 

Abia am trecut mai departe de palat, am aruncat făclia încă aprinsă 
şi m-am făcut nevăzut. 

Această defilare patriotică involuntară m-a făcut pentru a doua 
oară atent asupra subiectului, căruia în această lucrare i-am rezervat 
un capitol special: Wilhelm al II-lea. 


1.8. LUCRUL DE NOAPTE 


Aveam o sete infinită de informaţii, de cunoştinţe, de însuşire a cit 
mai multor valori culturale ... De obicei, pînă la orele 9 seara vizitanı 
teatre, concerte, muzee, citeam cu nesat, pe lîngă cărți de filozofie, şi cărți 
de literatură, mai ales nordică şi rusă, iar după 9 seara mă puneam la 
masa de lucru și nu mă ridicam decît a doua zi, la orele 7 dimineața. 

Lucrul de noapte a fost marele farmec al vieţii mele de student, 
cînd în totală liniște puteam citi, medita, scrie... Tot ce am asimilat mai 
bine și ce am produs se datorește lucrului de noapte. 


Cînd locuiam în Fasanenstrasse din Charlottenburg, la parter, avînd 
în faţă un mare pare al editorului Cassirer, pe la orele 4—5 venea regulat 
în fiecare dimineaţă un măturător de stradă, mai mult ori mai puțin 
turmentat, care nu înceta să-mi facă morală că de ce nu mă culc, să 
las lucrul (masa mea de lucru era lîngă fereastră) ori să vin cu el la 
un „schnaps, şi nu uita regulat să mă facă atent că în felul acesta, 
făcînd din noapte zi, voi deveni curînd verrückt” ! 


Profeţia simpaticului meu tovarăș de dimineaţă nu s-a realizat 
decât în parte, căci într-o zi m-am simţit bolnav de nervi. Nu mai puteam 
tucra, nu mă puteam concentra, eram stăpînit de o melancolie deprimantă. 

Descurajat, mă prezint celui mai mare profesor de nervi al univer- 
sității, dr. Jolly, cu cartea mea de membru al „Studentische Kranken- 
kasse”, care-mi acorda. dreptul de a consulta pe orice profesor de la F'acui- 
tatea de medicină. 

Aceasta în teorie, de fapt însă profesorii celebri aveau o aşa de în- 
tinsă clientelă, care venea citeodată din ţări îndepărtate (și firește plăteau 
bine), încît un pacient student, cu acea carte de membru (cotizaţia : 
o marcă pe semestru), nu ajungea decît foarte greu la consultaţie. Punîndu- 
mă însă bine, graţie miraculosului „cadou pentru băut” (Trinkgeld), cu 
introducătorul la profesor, după patru zile am fost, în sfirşit, introdus 
şi eu în cabinetul profesorului. 

Prof. Jolly cum m-a văzut, fără a mă cerceta, mi-a zis : trebuie să 
părăseşti imediat oraşul şi să te duci într-un sanatoriu din Turingia, pentru 
care îți voi da o scrisoare de recomandare... 

I-am urmat sfatul şi am ajuns astfel în Sanatoriul „Elgersburg” 
din Turingia, condus de Sanitâtsrat dr. Barwinski. 

Ciudat sanatoriu şi mai ciudat directorul lui, care era morfinoman !, 
încât, fireşte, nu avea timp să se ocupe de pacienții săi. De aceea sanatoriul 
era propriu-zis o maşină, un mecanism care se aplica tuturor la fel, 
fără cea mai mică „deviere” individualistă : dimineaţa la orele 6 „Pac- 
kung”, stăteai astfel împachetat în cearşaturi reci un ceas, apoi venea 
cineva pentru masaj, după care trebuia să faci o plimbare în pădurea 
apropiată, şi apoi ţi se da o gustare. După-amiezele erau libere, ceea ce 
îmi da posibilitatea unor excursii variate în încîntătoarea regiune a Turin- 
giei, pe care am străbătut-o astfel în lung şi în lat. 

Aşa am ajuns într-o bună zi la Weimar, unde am întîlnit la fiecare 
pas amintirea unui om, care a devenit pentru mine cel mai ascultat și 
iubit profesor, Johann Wolfgang Goethe. 


2, ESEU DESPRE GOETHE 


2.1. O CĂLĂUZĂ SIGURĂ ÎN LUPTA VIEŢII 


Neliniștit, obosit, nemulțumit, plin de îndoieli şi de întrebări, la 
virsta de 19 ani, după experienţa cu Berlinul, eram în căutare febrilă. 

Weimar a fost pentru mine o mare și salvatoare revelație. Weimar 
își merită titlul ce i se dăduse de oraşul înțelepciunii, pentru că acolo am 
întîlnit spiritul şi opera celui mai complet om pe care umanitatea l-a 
produs, pe Johann Wolfgang Goethe. 

Din toamna anului 1900 Goethe a devenit pentru mine un profesor 
tăcut şi care cu experiența sa imensă şi multilaterală a fost o călăuză si- 
gură în lupta vieţii și un consolator în orele de deznădejde ori de desperare. 

De atunci pînă astăzi, în anul 1955, Goethe a fost şi a rămas tot 
timpul aproape de mine. Simpatia profundă de la început, ca student 
de 19 ani, s-a adîncit mai tirziu repede, pînă ce am recunoscut în el un 
înalt model şi un mare profesor. 

De la Goethe am primit o adincă înrîurire, mai mult decît de la 
orice altă persoană. Asupra mea opera şi viața lui Goethe a avut un as- 
cendent extraordinar şi lor le datoresc în cea mai mare parte formaţia 
mea sufletească şi ca personalitate. 

Cum am venit în contact în Weimar cu Goethe, sufletul meu puțin 
uscat, sub influenţa lui Kant, a luat un grad de căldură, de emoție și de 
sensibilitate necunoscută pînă atunci. 

De la Goethe am primit lecţia dinamică, pe care n-am uitat-o nici 
astăzi, de curaj de viață, de civilizație, de îndrăzneală și de modestie. 

În căutarea mea, în sfirşit, am găsit la Weimar un profesor incom- 
parabil, pe care l-am simţit ca pe un contemporan, ca şi cum ar fi trăit, 
căruia îi ceream sfatul şi obțineam de la el răspunsul la toate chestiunile, 
care priveau viața şi munca mea. 

Primele vizite făcute în Weimar în după-amiezele libere din Sana- 
toriul ,„„Elgersburg”” au însemnat începutul unor cercetări intense cu vizite 
regulate din timpul studiului meu la Universitatea din Leipzig, aplicînd 
recomandaţția pe care Goethe însuşi a făcut-o în moto la al său West- 
östlicher Diwan : 

„Wer den Dichter will verstehen 
Muss in Dichters Lande gehen”. 


M-me de Staël a zis despre Weimar că „n'est pas une petite ville, 
Cest un grand château”. 

De fapt însă, amintirea vieţii lui Goethe a petrificat oraşul şi i-a 
imprimat efigia sa, așa că Weimar este un adevărat muzeu goethean, care 
cuprinde : casa lui Goethe, cu Nationalmusem, celebra sa căsuță din 
pare; arhivele Goethe-Schiller, instituţie importantă, unde se găsesc 
documente abundente și corespondența celor doi poeți; Teatrul Naţional, 
unde Goethe a fost mult timp director, și aşa-zisa Fiirstengrube, cu cavoul, 
care nu este deloc princiar şi cuprinde rămăşiţele păminteşti ale lui 
Goethe într-un spaţiu extrem de strimt şi trist. Weimar are farmec, desigur, 
datorită aranjamentului special al caselor, grădinilor, străzilor, însă oră- 
şelul are o semnificație istorică, reflectînd o biografie exemplară a lui 
Goethe ; printre pietre, arbori, flori, fintini, parcă Goethe s-ar plimba pe 
străzi, ca vieţuitor printre vieţuitori, 


2.2. LINIȘTE, ORDINE, CONFORT 


Casa lui Goethe (das Goethehaus), aşa cum am cunoscut-o eu ca 
student, avea trei etaje ; în 1914, cînd am vizitat-o ca profesor, era mărită 
cu o clădire de adunare de materiale mineralogice, botanice şi cu săli de 
experimentare a teoriei luminii; cu ocazia aniversării a 100 de ani de 
la moartea lui Goethe s-au mai adăugat încă 23 de camere noi şi o sală 
mare pentru expoziţii, 


Casa „am Franenplan” — dăruită în 1776 de Karl August —, pic- 
tată cu o culoare galben-roză, care aminteşte unele palate din Roma, ne 
surprinde plăcut prin comoditatea ei; ea este conservată în starea în 
care a lăsat-o Goethe la moartea sa. O scară lungă de piatră construită 
după indicaţiile sale conduce la piesele de primire. Grupul Castor şi Pollux 
în bronz, Aurora pictată de Meyer pe plafonul vestibulului, busturi antice 
în nişele de la intrare dau locuinței un caracter impozant. Cuvîntul „salve” 
a fost gravat, după maniera romană pe pragul primului salon, unde se 
vede o mască de meduză, un Jupiter şi Minerva. Alte săli cuprind : amin- 
tirile de călătorii, desene, gravuri, medalioane şi cartoane, conținînd re- 
producerile maeștrilor tuturor epocilor, apoi colecţiile și aparatele ştiin- 
țifice, care ţin un spațiu atit de mare, încît surprind pe vizitator, care 
credea, că pătrunde într-o locuință de poet şi de înțelept ; în sfîrşit, salonul 
de muzică, biblioteca şi patru săli mici cu fața spre grădină — cu 8 
mare masă de lucru şi cîteva etajere —, unde Goethe a lucrat cea mai 
mare parte a vieţii sale. 

Din cabinetul de lucru se intră în camera de dormit, unde în 12 mar- 
tie 1832 a încetat inima lui Goethe a bate şi unde de atunci nimic n-a 
fost schimbat acolo. 

Camera foarte joasă şi mică, cu un pat simplu, care are un cordon 
de sunat, şi cu un fotoliu, ce avea o pernă pentru a susține capul şi cu 
un „tabouret”” înaintea lui. În acest fotoliu a murit Goethe. Căci suferea 

prea mult pentru a putea sta în pat, durerile teribile de inimă alungindu-l 
cînd într-o parte, cînd într-alta. 

În ultima zi a vieţii sale, durerile păreau ameliorate. Goethe a cerut 
servitorului să-i spună data zilei, iar la răspunsul său a adăugat : a început 
primăvara, mă voi lecui acum repede. Avea speranța că cele 83 de primă- 
veri vor avea urmări. 

Totuşi căzu într-un somn reverie şi fu tot timpul stăpinit de vise 
pînă la orele 12, cînd încetă şi visul. 

Camera se animă vizitatorului, fotoliul este tot acolo, lipseşte numai 
figura plină, dominatoare şi strălucitoare a celui ce l-a ocupat! 

Casa, cu încăperile ei simple, fără lux şi fastuozitate pretențioasă, 
este străbătută de o lumină vastă şi dulce, care încîntă saloanele sobre 
şi aerisite. 

Aici, în aceste saloane, primea Goethe vizite din toată lumea şi se 
arăta în strălucirea definitivă a unei maiestăţi deodată suverane şi fami- 
liare. Aici, în această casă, a înfruntat Goethe — şambelanul curții ducale 
— ipocrizia filistinilor, a oamenilor mici din orăşelul mic, adăpostind pe 
tovarăşa, de viață, o fostă lucrătoare, cu care apoi s-a căsătorit. 

Este o casă care a corespuns în totul celor trei exigențe, pe care 
Goethe le-a formulat în trei cuvinte : Ruhe, Ordnung und Bequemlichkeit. 

Am învățat de la Goethe ce însemnătate are valoarea unei case 
pentru un om studios şi muncitor. 


Abia în anul 1937 am reușit să-mi clădesc o casă, care să-mi aducă : 
linişte şi refugiu faţă de toate întîmplările vieţii, introducînd ordine în 
viaţa mea, clasificînd şi ordonînd marele material documentar, care forma 
cea mai valoroasă parte din biblioteca mea, material privitor la lucruri 
şi la oamenii pe care i-am întîlnit în viață şi care ar fi trebuit să ser- 
vească drept bază lucrării de faţă şi, în sfîrşit, comoditate, camere primi- 
toare, cu mobile confortabile şi frumoase, biblioteci de lucru spațioase, 
cu o grădină sub formă de curte interioară, cu un mice basen, populat cu 
peşti aurii, cu flori și arbori, 

Casa era gîndită și plănuită în stilul goethean şi eram foarte mul- 
tumit pentru a-mi termina lucrările mele într-însa și pînă la închiderea 
definitivă a ochilor şi a petrece ultimele zile în ea. 

Celelalte mari învățături goetheene au rămas pînă astăzi în picioare, 
ca principii călăuzitoare de viaţă, care au fost scoase din studiul aprofun- 
dat şi conştiincios al lecţiilor profesorului incomparabil, care a fost Goethe. 

Fireşte, studiul de față n-a fost făcut în sensul goetheologiei obiş- 
nuite, de exemplu al filologilor germanişti, „,„Goethephilologie”!, care cu 
siguranţă „ştiinţifică”? au stabilit că în 1778 Goethe a avut exact 276 de 
cămăși, dintre care 194 cu manşete, iar restul fără, şi care erau întrebuin- 
tate drept cămeşi de noapte, că a posedat; 267 şervete de masă, 108 
batiste, 34 feţe de masă... Dar studiul n-a fost făcut nici în sensul 
lucrărilor de o curiozitate comică, cum ar fi importanţa lui Goethe pentru 
farmacie, cum a fost studiul lui Georg Urdang în „Pharmakeutische Gesell- 

schaft”. Or, pentru a da încă un exemplu, „durerea de dinţi la Goethe 
şi dentiștii””, care a servit de teză de doctorat în medicină; autorul, stu- 
dent în medicină, avînd răbdarea de a studia toată corespondenţa lui 
Goethe, memoriile contemporanilor şi de a pune pe fişe speciale toate 
pasajele privitoare la dentistica poetului, notînd în acelaşi timp tot ce se 
poate spune şi de dentiştii pe care i-a consultat Goethe pe vremea sa. 

Din operele, aforismele şi sentenţele, din maximele şi reflecţiile, din 
corespondența și conversațiile (mai ales cu Eckermann şi Soiret) ale lui 
Goethe, precum și din studiul vieţii sale se desprinde o mare învățătură, 
pe care n-au putut să mi-o dea cursurile universitare, un sistem de înțe- 
lepciune, cuprinsă în : înțelepciunea etică, izvorită din înţelegerea naturii 
omului și a vieţii sale ; în înţelepciunea socială şi politică şi în înţelepciu- 
nea dialectică, provenită din cercetări științifice şi din metoda de lucru 
ştiinţific. 


2.3. „LA ÎNCEPUT A FOST FAPTA"! 


Goethe a fost cel mai înţelept om din lume — omul complet, stăpin 
pe Viaţă, Natură, Ştiinţă, Artă şi Acţiune. Printr-un privilegiu unic în 
istoria, culturii universale, Goethe a avut forța și curajul de a-şi asuma 
toate responsabilitățile intelectuale ale timpului şi de a fi la răspîntia 
tuturor ideilor, care au format pe omul civilizat. 

În Goethe se descoperă toate curentele culturale ale veacului al 
XVIII-lea, al XIX-lea şi al XX-lea. 

Astfel el reprezintă clasicul şi romanticul, alchimistul evului mediu 
şi savantul cercetător modern, moștenitorul tradiției greco-latine și pan- 
teistul germanic, omul de curte şi pedagogul, naţionalistul şi internaţio- 
nalistul, precum şi alte sute de figuri, care au făcut parte din același in- 
divid, fără a-l condamna la haos şi nici nebuniei, ca în cazul lui Nietzsche. 

Este prodigios că un singur om a putut fi toţi acești diverşi oameni, 
care izolați formează moştenirea noastră comună, ei fiind diferitele specii 
ale unui tip uman, care este acela al culturii noastre. 


Acest tip este încorporat în Goethe, care formează astfel o ființă, 
colectivă, un nume colectiv pentru toate personajele pe care le sinteti- 
zează, după propria sa expresie, deşi într-un sens deosebit, dar nespus 
de sugestiv : 

„Im Grunde — spune Goethe la vîrsta de peste 80 de ani — sind 
wir alle Kollectiv-Wesen, wir mögen uns stellen, wie wir wollen... Ich 
verdanke meine Werke keineswegs meiner eigenen Weisheit allein, son- 
dern tausenden von Dingen und Personen ausser mir, die mir dazu das 
Material boten. 

Es kamen Narren und Weise, helle Köpfe und bornierte, Kinder 
und Jugend wie das reife Alter ; alle sagten mir, wie es ihnen zu Sinn sei, 

was sie dachten, wie sie lebten und wirkten und welche Erfahrungen sie 
sich gesammelt und ich hatte weiter nichts zu tun als zuzugreifen und 
das zu ernten, was andere für mich gesăt hatten”. 

Mai departe, atirmindu-şi încă o dată voluntarismul, spune : 

„Die Hauptsache ist, dass man ein grosses Wollen habe und Geschick 
und Beharrlichkeit es auszuführen”. Goethe încheie sub o formă mai 
pregnantă începutul acestei nespus de sugestive confesiuni asupra rea- 
lismului creaţiei sale prin cuvintele celebre : „Mein Werk ist das eines 
Kollectiv-Wesens und trägt den Namen Goethe”. 

Miracolul și fenomenul Goethe constă mai puțin în opera sa scrisă, 
decit propriu-zis în alianța unei mari opere cu viața unui mare om, care 
este autorul ei, 

Numeroase sînt confesiunile lui Goethe în privinţa esenței geniului 
său. Cea mai importantă am expus-o mai sus. Nu mă pot opri totuşi să 
mai adaug următoarele importante declarații pline de preţ şi de adin- 
cime, formulate în mod specifice genial goethean. 

Întrebat care a fost partea de realitate în romanul său Die Wahl- 
verwandschaften, Goethe a răspuns: „Utilizarea experienţelor trăite a 
fost totdeauna totul pentru mine. ..”. Şi adaugă: „Am ţinut totdeauna 
lumea mai genială decît geniul meu”. 

Fireşte, Goethe nu uită nici partea pe care el însuşi o datorește 
creaţiei : 

“Ich bin ein Werk der Natur 
Ein Werk meines Geschlechts 
Und ein Werk meiner selbst“. 


Iar în 30 decembrie 1785 a scris lui C. v. Knebel în mod atit de 
plastic : „,... Meine Geschäfte gehen ihren Gang, sie bilden mich, in- 
dem ich sie bilde *. 


Nimic nu se întîmpla în lume, ca să nu fie o ocazie binevenită 
de a se cultiva și a-şi îmbogăți personalitatea. De aceea Goethe şi-a orga- 
nizat viața ca o perpetuă lecţie, fiecare întîmplare, bună ori rea, mare ori 
mică, fiind un obiect de studiu, înainte de a fi ocazie de revoltă ori 
motiv de durere. Viaţa a fost pentru Goethe cea mai minunată şcoală, 
orice impulsie, capriciu, slăbiciune ori chiar accident şi hazard sînt utili- 
zate ca lecţii. N-a existat în lume un observator mai conştiincios al pro- 
priei sale cariere şi al evenimentelor zilei ca Goethe. 

La Goethe, viața şi opera se justifică şi se ajută reciproc, realizind 
în plin acord același scop: a domina totul fără a sacrifica nimie. 


* Numeroasele citate din Goethe nu servesc ca o simplă podoabă a textului, ci ca o 
ilustrare cît mai adevărată și clară a expunerii şi pentru o înţelegere de la sursă a vieţii 
și operei excepţionalului Goethe. Aceste citate sint nu numai rezultatul consultării volumelor 
tipărite, ci și al studiului repetat și adincit al arhivei Goethe-Schiller din Weimar ; unele dintre 
ele au fost mai bogate şi mai expresive decit cele pe care le-am făcut cunoscute. 

Goethe scria în tinereţea sa următoarele cuvinte memorabile, ca. 
principii de viață : 

„A se fixa conștient de sine în carul său, şi dacă cei patru cai ne- 
disciplinaţi devin furioși sub hamurile lor, a dirija forțele lor dezordonate, 
a supune cu biciul pe acela care se îndepărtează ori stă pe loc, a conduce, 
a lovi, a opri ori a face să înainteze acei patru cai pînă ce acele 16 picioare 
te conduc la scopul urmărit în acelaşi pas şi în aceeaşi mişcare — iată ce 
se numește un maestru”. 

Datorită acestei stăpîniri de sine şi de lucruri unde viața şi opera 
merg mînă în mînă, opera se naşte din împrejurările vieţii, fiind un act 
al vieţii, iar viața se completează şi se desăvîrșeşte în operă, care purifică 
mizeriile și slăbiciunile vieţii. Iată triumful omului Goethe. 

=" Napoleon nu s-a înşelat cînd i-a adus supremul elogiu : „Monsieur 
Goethe, vous êtes un Homme!” 

Am învăţat de la Goethe etica omului. 

I s-a obiectat că a fost egoist, cînd de fapt Goethe a ales uşor 
între a fi generos pentru tine însuţi şi pentru opera pe care trebuie să o 
faci în această lume şi între a fi generos pentru alţii, dar totdeauna pe 
socoteala ta şi a operei tale. 

„Olimpian”? era, desigur, Goethe cînd privea pe vizitatorii nenu- 
măraţi şi indiscreţi de la înălțimea operei sale. „Pedant? „solemn'”?, 
înd de fapt solemnitatea sa nu era pedantă, ci însemna că omul este o 
forță originală, care nu cedează opiniei altora, este sever cu el însuşi şi 
își făureşte propriul său destin. 

Moștenitor al veacului al XVIII-lea, Goethe deschide larg porțile 
veacului al XIX-lea (porți rămase deschise şi pentru veacul al XX-lea), 
ca unul din cele mai impresionante spectacole. Opera sa de la începutul 
pînă la sfîrşitul ei respiră entuziasmul speranței. 

El merge imediat cu o bucurie comunicativă la esenţialul problemelor 
pe care le pun Omul, Știința, Arta şi Acţiunea. 

El este deodată tot atît de erudit, epic, liric, înţelept, prudent, ca 
un adevărat soare al bunului-simţ. 

În el s-au concentrat universalitatea şi cultura tuturor timpurilor 
şi popoarelor. 

El înseamnă eliberare şi splendoare. 

Pe drept a fost comparată viața lui Goethe cu un munte, care are 
sute de izvoare şi care devin piraie, rîuri şi fluvii, munte care nu a încetat 
să ne dăruiască totdeauna apă nouă pe căi noi. 

Schiller spunea o dată despre omul Goethe că ar fi de ajuns să scuturi 
puțin arborele, ca să cadă cele mai frumoase şi mai grele fructe. 

Este greu de a vorbi de acest munte şi de acest arbore. Ar trebui 
pentru aceasta un studiu special. În acest capitol mă voi mărgini a arăta, 


foarte pe scurt, ce am cîştigat pentru viața mea din cunoaşterea vieții 
lui Goethe. 

Căci fiecare din noi are pe Goethe al său. „Du gleichst dem Geist 
den du begreifst””, a spus atit de profund Goethe însuşi. 


Bismarek a declarat că numai cu 7—8 volume din cele 50 de vo- 
lume ale lui Goethe ar voi să trăiască într-o insulă pustie. Desigur că aces- 
te 7—8 volume ar fi fost altele pentru Napoleon decit; acelea pe care le 
ar fi ales Bismarck. 

Caracteristica esențială a vieţii înţeleptului din Weimar este, după 
mine, un voluntarism luminat, decis şi decisiv, care, ca un fir conducător, 
domină viaţa sa de la cea mai fragedă tinereţe pînă la cele mai adinci 
bătrineţe, în toate împrejurările vieţii. Acest voluntarism își găsește o 
expresie elocventă în următoarea reflecţie : „,Suchst du das Höchste, 
das Grâsste? Die Pflanze kann es dich lehren. Was sie willenlos ist, sei 
du willend! Das ist’s”. 

Voința să trăieşti, curajul de viață — iată deviza. Viaţa în toate bo- 
găţia formelor ei se afirmă şi este îmbrăţişată totdeauna. Goethe se aruncă 
în eu, niciodată nu este obosit și este gata să se măsoare cu ea, fiecare 
primejdie este considerată chiar ca binevenită, căci, cu cât se opune viața 
mai amenințătoare, cu atît mai bogat şi sigur se simte el, cu atît mai mult 
cresc forțele sale pentru a o înfringe şi supune, cu atît mai mare este îndrăz- 
neala, chiar dacă în această luptă cade. „Denn ich bin ein Mensch ge- 
wesen, jund das heisst ein Kämpfer sein”. „,Călăreţule, iată un obstacol, 
dă pinteni calului”. 

În altă parte Goethe își exprimă voluntarismul său : „Er stehe fest 
und sehe hier sich vorn. Dem Tiichtigen ist diese Welt nicht stumm”. 


Goethe se reconstruieşte totdeauna din nou pe ruinele eului său 
propriu. Fiecare piatră, fiecare element, care se despart din structura 
eului său, cad la picioarele sale, pentru a-i servi de piedestal. „Stirb 
und werde” este o lozincă preferată a sa. 


Lupta cu viața este continuu condusă de Voinţă şi Iubire, forte 
care sint permanent bogate în succese, căci cine voieşte și iubeşte trebuie 
să învingă. 

Goethe n-a fost poet şi savant de cabinet, care-şi face din poezie 
şi cercetare ştiinţifică o profesiune. El nu se dă înapoi ca la vîrsta de 70 
de ani să aibă o pasiune violentă pentru o tînără de 19 ani, ca în zilele 
de la Jena și Austerlitz să stimeze pe francezi, să admire pe Napoleon 
şi să fie drept cu el, deşi era mare șambelan al curţii din Weimar. Înfrun- 
tind opinia clicii de acolo, nu se jenează să dea adăpost în casa lui femeii, 
fosta lucrătoare, pe care o iubește şi cu care mai tîrziu se căsătorește, 
indiferent la corul filistinilor, din care făcea parte însuși Schiller ! 

Figura înțeleptului din Weimar nu este un bust academic în mar- 
moră ori ghips; ea reprezintă cel mai strălucit exemplar de om civili- 
zat: un echilibru, un bun-simţ, o măsură dreaptă, o seninătate și clari- 
tate, o încredere în natură şi credinţă în spirit, care sînt cîştigate prin 
forța răbdării și a metodei și impun mai ales astăzi, într-o epocă grăbită, 


64 D. Gusti, Opere, V 


fără gînd, surmenată, plină de exagerări, de inconsecvenţe şi agitaţii, de 
contradicții măcinătoare de energii. 

Voluntarismul lui Goethe se oglindește clar în nenumărate reguli 
de viaţă, pe care şi le-a impus ; voi aminti numai acele reguli care au avut 
şi pentru viaţa mea o mare importanță. 

Drept; moto al acestor reguli cităm celebra frază : „Am Anfang war 
die Tat”. În albumul unui adolescent pesimist venit din Franța în vizită a 
scris : „Si tu veux te réjouir de ta valeur,/Prâte de la valeur au monde”. 

Aceeaşi invitație la modestie și cunoaştere este cuprinsă și în ver- 
surile : „Das Wahre war schon längst gefunden,/Das alte Wahre fasst 
es an”; ea se găseşte și în cunoscutele versuri, care recomandă limitarea 
năzuinţelor : 

„„Vergebens werden ungebundene Geister 

Nach der Vollendung reiner Höhe streben, 

Wer Grosses will, muss sich zusammenraffen 

In der Beschränkung zeigt sich erst der Meister”. 


Iar această voință, care-și îndreaptă totdeauna acțiunea pentru rea- 
lizări : 
»Den können wir erlösen 
Wer immer strebend sich bemüht”. 


Pentru că „a gîndi este uşor, a activa este greu”; „a activa după 
gîndirea sa este tot ce poate fi mai greu pe lume”. 

Căci „Grau, teurer Freund, ist alle Theorie/und griin des Lebens 
goldner Baum”. 

Cine a trecut, ca mine, deseori pe lîngă „căsuţa din grădina lui 
Goethe”? (Goethes Gartenhäuschen) din aleile frumoase ale parcului din 
Weimar, în tăcuta curgere a rîului de acolo, nu fără emoție își aminteşte 
că aici, în această căsuță, s-au manifestat geniul și demonul goethean 
în cea mai desăvirşită formă, aici a petrecut Goethe partea cea mai cu- 
rată, zguduitoare şi plină de foc a vieţii sale, care nu se poate dogmatiza, 
și şcolariza. 

În aceste patru ziduri de culoare închisă ale acestei căsuțe, pe lîngă 
furtuna plăcerii de a crea, cîte acte de desperare! cîte lacrimi s-au văr- 
sat! aşa că au dat naștere versurilor : ,,Rausche, rausche, lieber Fluss !/ 
Nimmer werde ich froh” ori acelei faimoase sentențe : „Wer nie sein Brot 
mit Tränen ass,/Der kennt euch nicht, ihr himmlischen Mächte”. 

Pentru Goethe, care acorda o atenție egală vieţii spirituale, ca și 
celei senzuale — „Alles zu seiner Zeit” — , căsuţa din parc era un re- 
fugiu salvator în toate chestiunile importante ale vieții sale, unde trăia 
retras în cea mai completă solitudine. 

Pentru procesul de creație şi formarea personalității lui Goethe, 
solitudinea era o condiție indispensabilă. 

Viața impune mari responsabilități: „fiecare dimineață — serie 
Goethe în 1828 către contele von Brühl — ne adresează apelul de ceea 

ce să executăm, ceea ce îi aparține şi posibilul de ceea ce aşteptăm de 
la ea”. 

Există un eroism cotidian, care cuprinde o atitudine determinată 
şi voluntaristă, căci, după cum continuă Goethe în scrisoarea către con- 
tele von Brühl din 1828, „dacă noi ne considerăm în orice situație a vieţii, 
atunci constatăm că, de la prima suflare pînă la ultima, noi sîntem condi- 
ţionați din afară, însă aceasta ne lasă totuși cea mai înaltă libertate, 
aceea de a ne modela în interiorul nostru însuşi, astfel ca să ne punem 
de acord cu ordonanța morală a universului şi astfel, oricare ar fi împre- 
jurările care ni se prezintă, noi vom reuşi a fi în pace cu noi înşine...”. 
Şi apoi încheia Goethe : „Aceasta se scrie şi se spune uşor, însă se înfă- 
țişează în fața noastră ca o datorie, la soluția căreia noi trebuie să con- 
sacrăm în întregime zilele noastre”. 

Această datorie constă în stabilirea următorului paralelism : 
„Cea mai mare dificultate este a considera totdeauna înlăuntrul şi în 
afara ca paralele ori mai mult ca o înlănțuire a unuia cu alta”. 

Cu un an înainte, în 1827, Goethe a scris lui Zeiter o scrisoare splen- 
didă, prin care el a anunțat această filozofie a vieţii şi a voinței în urmă- 
torii termeni mișcători : 

„Să continuăm a activa pină-n momentul cînd, unul înainte sau 
altul mai tîrziu, vom pleca, chemaţi de spiritul lumii, a ne dizolvadin 
nou în eter. Se poate atunci ca maestrul vieţii eterne să nu ne refuze noi 
activități analoge acelora pe care le-am exercitat deja”. 

La 80 de ani Goethe îşi exprimă voluntarismul față de viaţă cu ener- 
gie : „Mă torţez de a face zilnic ceva diferit... Trebuie să te transformi, 
să te întinereşti”. 

Aceste declaraţii ale lui Goethe culminează în formula: ,,Wage 
es glücklich zu sein”. 


Ce înseamnă acest consiliu de a îndrăzni să fii fericit ! Şi ce este fe- 
vicirea, problema problemelor în etica vulgară, în sens goethean? Căci 
sînt cunoscute declaraţiile făcute lui Eckermann în 1824: 


„M-am lăudat totdeauna — spune el — de a fi fost excepţional 
de favorizat de destin, şi nu m-aş plînge şi nu aș putea găsi invective 
contra cursului destinului meu. Totuşi, de fapt el n-afost decît suferință 
şi muncă, şi pot afirma că, în timpul celor 75 de ani *, n-am avut decît 
patru săptămîni de adevărate satisfacţii. Pot timpul a fost eterna ridi- 
care a unei pietre, care voia să fie din nou ridicată”. 

Goethe este nedrept faţă de el însuşi, pentru că, după concepţia 
fericirii pe care o dă, acele patru săptămini nu corespund deloc adevă- 
ratei statistici a momentelor trăite de el în fericire. 

Căci, cum trebuie înţeleasă formula : „Wage es, glücklich zu sein” ?, 
la care se mai adaugă : „Bt in Arcadia ego”, în sensul goethean ? Răspun- 


* Anul cind a făcut declaraţia și deci nu cum scriu unii biografi ai lui Goethe, citeva 
zile înainte de a muri, ceea ce s-a întimplat abia după opt ani, la 83 de ani. 

sul ni-l dă tot Goethe: „Pentru că sensul vieţii este viaţa însăşi, — nu 
este decît o fericire adevărată — a trăi şi a crea”. 

În admirabila expoziţie, care a fost închinată lui Goethe, organi- 
zată la „Bibliothèque Nationale” din Paris și pe care am vizitat-o şi 
admirat-o în 1932, am citit următoarele versuri caracteristice : 


;„Chaque jour est un bien, 

que du ciel je reçois. 

Jouissons aujourd'hui de celui 

qu'il nous donne. 

Ii n'appartient pas plus aux jeunes gens qu'ă moi 
Et celui de demain, n'appartient à personne”. 


(Weimar, mai 1828) 


Cu altă ocazie, Goethe a dat un consiliu în același sens: 
„Nu este un rău mai iremediabil decît acela de a se abandona 
pe el însuși”. 
Nenumărate sint reflecţiile lui asupra fericirii, — iată încă două, 
care se adaugă spre completare celor deja comunicate : 
„Der Mensch erfährt, er sei auch wer er mag, 
Ein letztes Gliick und einen letzten Tag. 
Noch ist Tag, da riihre sich der Mann ! 
Die Nacht tritt ein, wo niemand wirken kann''. 


În Mazimen und Reflexionen găsim : 
„Das höchste Glück ist das, 
welches unsere Mângel verbessert 
und unsere Fehler ausgleicht”. 


Cea mai mare învățătură, care a scăpat şi scapă nenumăraţilor bio- 
grafi ai săi, este însă dialectica vieţii: cele mai frumoase şi mai adinci 
pagini scrise asupra bătrineţii de la Seneca încoace au fost scrise de Goethe. 

Şi dacă în 1820, într-o întrebare și un răspuns din „Zahme Xenien”, 
este resemnat : 

„Deine Zâglinge möchten dich fragen : 
Lange lebten wir gern auf Erden, 
Was willst du uns für Lehre sagen ? 
Keine Kunst ist’s alt zu werden, 

Es ist Kunst, es zu ertragen”, 


dacă în vîrstă de 50 de ani, în Das Vorspiel auf dem Theater, cînd a auzit 
că bătriînețea bate la uşă ușor și discret, el nu se simţea gata să o pri- 
mească și cu melancolie îi strigă : 

„Gib ungebăndigt jede Triebe 

Das tiefe, schmerzenvolle Glück, 

Des Hasses Kraft, die Macht der Liebe 

Gib meine Jugend mir zuriick”?, 

jar în altă parte cu mult umor scrie: 


„Das Alter ist ein höflich Mann 

Einmal über, andere klopft er an, 

Aber nun sagt niemand : Herein ! 

Und vor der Tür will er nicht sein. 

Da klinkt er auf, tritt ein so schnell, 
Und nun heisst's, er sei ein grober Gesell’, 


în marea scrisoare către Wilhelm von Humboldt, puțin înaintea sfirgi- 
tului vieții sale corporale, arată că bătrînețea este propriu-zis o ascensiune : 


„..-.-Das Alterwerden ist nicht Abstieg, nicht Entkräftigung oder 
gar Missbildung, sondern bis ganz zuletzt Aufstieg auf den höchsten 
Gipfel”. 

Aşadar,... „bis ganz zuletzt Aufstieg”. .., iată un început de for- 
mulare a dialecticii vieții, o ascensiune continuă, pe care el o numește 
depăşire (Steigerung) şi care este caracteristica vieții în general. 


Nu toate energiile psihice, spune Goethe, sînt egale în demnitate, 
individul învață a distinge „eul său inferior” (de exemplu : inferioritatea 
pasiunii sexuale) de eul său mai bun şi superior; pentru aceasta, respin- 
gînd orice constringere, eul are nevoie să se cultive, să se disciplineze, să 
se educe, să se purifice pe el însuşi, pentru a se considera în ceea ce 
este specific uman (şi prin care se ridică deasupra animalelor), — pură 
umanitate care, după frumoasa expresie a lui Goethe: „alle mensch- 
lichen Gebrechen/siihnet reine Menschlichkeit”. 


Lărgirea eului său pînă la eul umanităţii produce dureroasa tensiune 
între limitarea individului finit şi infinitul dorințelor sale, un fapt care 
dă vieţii un caracter tragic. În același timp însă se săvîrşeşte ascensiunea 
eului propriu către eul tuturor, ceea ce formează o splendidă analiză a sim- 
patiei şi a sociabilităţii, 

„Una was der ganzen Menschheit zugeteilt ist, 
Wil ich in meinem innern Selbst geniessen, 

Mit meinem Geist das Höchst und Tiefste greifen, 
Ihr Wohl und Weh auf meinen Busen häufen 

Und so mein eigen Selbst zu ihrem Selbst erweitern’. 


Nicăieri problema dialecticii vieții n-a fost însă mai bine formulată 
ca în Faust, unde găsim, pe lîngă o autobiografie a lui Goethe, o analiză 
a omului modern și o analiză a trecerii de la veacul al XVIII-lea la veacul 
XIX —valabilă şi pentru trecerea din veacul XIX la veacul XX — o ade- 
vărată filozofie a istoriei. 

În Faust se întîlnesc două opoziții trangante — „două suflete tră- 
iese în sufletul meu” — , spune el însuși : trebuința de a cunoaște și aceea 
de activa, alegerea dintre senzualitate şi spiritualitate, dintre fidelitate 
şi inconstanţă. 

Faust, chinuit de aceste probleme, poartă în el în mod sintetic 
cele mai comprehensive din personajele sale, atit conştiinţa ştiinţifică 
a lui Wagner, cît şi scepticismul diabolic al lui Mefisto. 

Conflictele şi antitezele vin din toate părţile, căci nimic nu satis- 
face, — în partea I a piesei — acest suflet exigent : nici studiu, nici magie, 
nici amor senzual, nici idile populare. Abia în partea a II-a apare soluția 
acestei foarte complexe probleme a vieţii, alcătuită din contradicții 
şi expansiune, din sistole şi diastole. Anume prin integrarea individului 
în întregul social. 

Omul trebuie să fie gata a uita singularul din el şi să înțeleagă şi 
să cunoască singularul din total și totalul din singular, să stimeze fiecare 
singular, dar să simtă şi trebuința de a se integra în total, fără distincţie 
şi risipă, ču seriozitatea şi gravitatea exprimată în planuri şi acţiune. 

În Faust se desfășoară spectacolul cel mai măreț şi impresionant al 
dialecticii vieţii, în lumina căreia apare personalitatea umană şi socială. 

;„Hochstes Glück der Erdenkinder sei nur die Persönlichkeit” — iată 
lecţia finală a acelui imperativ etic goethean : werde was du bist ! 

Personalitatea socială este idealul omului adevărat, care — creator 
şi activ — reprezintă sinteza singularului şi întregului social, născută în 
laboratorul genetic social al societăţii vii, în deosebire de omul artificial 
şi conformist, de care este plină lumea, acel Homunculus al savantului 
tamulus Wagner, creat în cadrul închis şi mort al laboratorului de chimie 
organică și de biologie. 


2.4. SISTEMUL DIALECTICII GOETHEENE 


Conflictele antitetice ale naturii omenești le-a purtat Goethe în 
el — care este şi Faust și Mephisto, şi Tasso, şi Egmont—, el nu le-a oco- 
lit, ci, dimpotrivă, le-a înfruntat, luptind cu ele, şi le-a învins. 

Acest dialog cu întrebări şi răspunsuri, această dialectică desfà- 
şurată în însăşi persoana lui Goethe a dat naştere unui sistem de filozofie 
şi de știință dialectică de valoare universală. 

În cercetările de pînă acum asupra lui Goethe, ca gînditor şi savant, 
în însemnătatea ştiinţifică a cuvîntului, se tratează despre teoria cunoaş- 
terii în legătură cu filozofia lui Kant, de metafizica simbolului fizio- 
nomic, de descoperirile sale ştiinţifice, însă nu este cunoscut şirecunoscut 
un sistem de dialectică concretă, care intră în domeniul lucrărilor gtiinți- 
fice ale prezentului, şi-l face pe Goethe contemporanul nostru. 

Dialectica vieții (despre care am vorbit), Dialectica ştiinţifică gi 
filozofică a naturii și ariei şi Dialectica acțiunii sociale și politice, iată ele- 
mentele sistemului dialectic goethean şi care împreună formează teoria 
daimon-ului lui Goethe, care „separă și unește”. 

Nu s-a înțeles şi s-a exagerat faimoasa declaraţie a lui Goethe: 
„Für Philosophie im eigentlichen Sinne hatte ich kein Organ” (Werke, 
Weimarer Ausgabe, II-te Abt., Bd. XI, S. 47) ori „Ich habe niemals 
über das Denken gedacht”. 

În realitate, Goethe prin filozofie a înțeles aşa-zisa Sehulphilosophie, 
de catedră, pe filozofii profesionişti, în special filozofia lui Kant, şi nu 
reflecția adîncă și sistematică asupra realității concrete şi asupra secre- 
tului vieții. 

Filozofia lui Goethe se bazează pe studiile sale aprofundate caom 
de ştiinţă, formînd împreună cercetări ştiinţifice şi reflecții filozofice, un 
tot coerent şi fertil, 

Goethe, deşi n-a fost în sensul strict al cuvîntului om de laborator 
tehnic, a studiat însă în laboratorul vieţii, astfel scrierile sale științifice 
păstrează şi astăzi un sens înalt științific (şi nu numai literar). Trei mobi- 
luri l-au determinat pe savantul Goethe să facă cercetări : 

1. Ca tînăr student la Universitatea din Strassbourg a frecventat, 
pe lingă cursurile de la Facultatea de drept, unde era înscris, şi cursuri 
de chimie, de psihiatrie, cu prezentări în spital, și şi-a asumat chiar cuno- 
ştinţe de alchimie şi magie. 

2. Mai tirziu, în Weimar a studiat cu metodă, mai întîi din rațiu- 
nile practice ale funcțiunilor administrative ce le-a ocupat şi apoi din tre- 
buința de universalitate, botanica, mineralogia, zoologia, optica şi me- 
teorologia, ştiinţa forestieră, geologia şi tehnica minelor. 

3. Voiajul în Italia, de asemenea, cu forma nouă de terenuri și stînci, 
cu o vegetație diferită, de cea care îi era familiară, cu cea mai bogată 
armonie de culori în natură și artă, 

4. Mobilul principal şi adevărat al cercetărilor ştiinţifice între- 
prinse de Goethe a fost însă iubirea lui extremă pentru natură şi viață 
şi elanul entuziasmului şi al dorinţei de a cunoaște mai bine şi a iubi tot 
ce-l înconjură şi pentru a se bucura mai bine : „Mann lernt nichts kennen 
— cu propriile sale cuvinte adresate lui Jacobi în 10 mai 1812 — als was 
man liebt und je tiefer und vollständiger die Kenntnis werden soll, desto 
stärker, kräftiger und lebendiger muss Liebe, ja Leidenschaft sein”. 


De asemenea savantul este și artist, completîindu-se unul pe altul, 
arta fiind ştiinţa în acțiune (Maximen und Reflexionen, Ed. Hecker, 
Goethe Gesellschaft, 1907, p. 758), obiectul ştiinţei și artei fiind acelaşi, 
de a vedea natura vie la lucru, „prin forțele active, prin creşterea și dez- 
voltarea lor”. 

De aceea Goethe vorbeşte cu indignare de experiențele, care pun 
natura la supliciu, „pe patul torturii în sumbra cameră a torturii, a dog- 
matismului empirico-mecanist” (Max., 43/115, 430). 

Goethe se referea mai ales la lumina albă trecută pentru a se refracta 
în prismă, printr-o gaură strîmtă... aceasta i se părea o brutalitate fără 
geamăn : „Freunde flieht die dunkle Kammer” (Zahme Xenien, VI), 
„Möget ihr das Licht zerstiickeln” (Gott und Welt). 

Desigur că sensibilitatea artistului și sentimentalismul poetului 
au învins pe omul de știință, în aceste pretinse violentări ale naturii, 
care stau la baza experimentului, pe care, de altfel, Goethe însuşi îl con- 
sideră ca indispensabil pentru cercetările ştiinţifice. 

Goethe, în iubirea sa de artist pentru natura vie, priveşte cu anti- 
patie tendința de a pune totul în formule şi cifre şi substituirea varie- 
tății mişcătoare a fenomenelor cu atomi morți şi legi mecanice, care lasă 
să scape tot ce are natura mai captivant, palpitaţia ei caldă și vie. 

„Es ist viel Wahres was sich nicht berechnen lässt’. Nu se reface 
viaţa cu lucruri moarte, afirmă Goethe, deci încă o dată, nu a diseca, 
a descompune şi a deduce, ci a pătrunde în natura vie: „Zu erforschen, 
zu erfahren, /wie Natur im Schaffen lebt” (Gott und Welt). De aici im- 
portanţa primordială pe care Goethe o acordă fiinţelor și formelor vii 
organice : „Den Sinnen hast du dann zu trauen, /kein Falsches lassen sie 
dich schauen” (Vermächtniss). 

Predilecţia lui Goethe pentru ființele vii a culminat într-un măreț 
şi ambițios proiect de morfologie generală, din care nu avem însă decît 
numeroase fragmente, care formează 3 volume ale ediției Weimar, par- 
tea a II-a, t. VI—VIII. 

Desigur, şi aici, în concepția calitativă a ştiinţei, ca şi față de pro- 
blema experimentului, sensibilitatea de artist a lui Goethe n-a putut 
renunța a-și da seama în primul rînd de realul, veşnice mişcător, abando- 
nînd noțiunile de cantitate pe care se întemeiază în parte ştiinţa modernă. 

Fenomenul esenţial al vieţii este ritmul ei dialectic. Acest ritm nu 
este însă steril şi mecanic, ci el constă din forţe vii, antagoniste însă echi- 
librate. 

Goethe le regăseşte pretutindeni în univers, în viața organică, 
în structura corpurilor vii, în activitatea lor, pînă la activitatea vieţii 
spirituale şi sociale. 

Este un ritm alcătuit din cinci elemente fundamentale : Polari- 
tate, Întreg, Metamorfoză, Depășive şi Tipul fundamental. 

Adevărul nu este o simplă copie impresionistă a realităţii, ci are 
temeiuri profunde în ritmul ei dialectic. 

Prin teoria ritmului dialectic Goethe a depăşit cu mult ideile timpului 
său şi este precursorul dialecticii lui Hegel, căreia i-a dat dezvoltare 
în anul 1825, cînd i-a făcut lui Goethe următoarea declaraţie : „Dacă 
privesc drumul evoluției mele spirituale, vă văd pretutindeni şi aș voi 
să mă numesc fiul d-voastră spiritual”. 

Doctrina goetheană a polarizării a fost definită ca „Das Ein-und 
Ausatmen der Welt, in der wir leben, weben und sind”. Este opoziţia 
polarizată a magneticii, de exemplu, cu polul pozitiv şi negativ. Feno- 
menele magnetice de atracţie şi repulsie sînt de altfel, după Goetke, de 
o bogăție simbolică excepțională, care întîlnesc analogele lor în lumea so- 
cială : „Magnetes Geheimnis erkläre mir das!/ kein grösser Geheimnis 
als Liebe und Hass” (Gott, Gemüt und Welt, Max., 434), 

Ideile favorite ale lui Goethe asupra polarității şi magnetismului 
universal și-au găsit forma artistică în romanul său Die Wahlverwand- 
schaften și în frumoasele versuri : 

„In Lebenstluten, im 'Tatensturm 
Wall ich auf und ab. 
Webe hin und her. 
Geburt und Grab, 
Ein ewiges Meer, 
Ein wechselnd Weben, 
Ein glühend Leben. 
So schaff'ich am sausenden Webstuhl der Zeil 
Und wirke der Gottheit lebendiges Kleid”. 
(Der Erdgeist in Goethe’s Faust) 


Aceste jocuri de teze şi antiteze ale experienței vieții nu sînt însă 
inconciliabile, ci sînt solidare între ele şi se rezolvă într-un produs nou al 
întregului, care uneşte într-o încordare fertilă toate dualităţile contra- 
rii: Dumnezeu şi lume, bun şi rău, credință şi ştiinţă, ştiinţă şi gîndire, 
existenţă şi devenire, natură şi cultură, individ şi colectiv, — toate aceste 
opoziții se unesc într-un întreg, în care aceste opoziții nu mai există, 

„Ce este generalul? — se întreabă Goethe. El este cazul individual. 
Ce este particularul? Milioane de cazuri... Generalul şi particularul 
coincid. Particularul nu este altceva decît generalul, supus la condiţii 
date.. Cazul particular este în mod etern subordonat adevărului general, 
adevărul general este ținut a se adapta în mod etern cazului particular”. 

În acest sens a caracterizat Goethe doctrina polarizării : „A diviza 
ce este unit, a reuni ceea ce este divizat — iată viața naturii”. 

Contrariile formează un întreg, o unitate (totalitate), căci întreg 
tabloul lumii merge spre unitate: 


„Natur hat weder Kern noch Schale, 
Alles ist sie mit einem Male” 
(Allerdings, Gott und Welt). 


Natura nu este de nepătruns, căci oriunde ne ducem sîntem în 
inima ei, sau, mai precis, noi purtăm în noi inima naturii: 
„„Nichts ist innen, nichts ist draussen, 
Und was innen, das ist aussen, 
Denn ist der Natur Gestalt, 
Dass aussen gilt was innen galt”. 
(Zahme Xenien, VI) 
„Ort für Ort 
Sind wir im Innern (Allerdings) 
Ist nicht der Kern der Natur 
Menschen im Herzen?” 
(Ultimatum). 

Unitatea contrariilor se realizează pentru că ea este dinamică, și 
anume contrariile se unese prin artă şi acţiune: 


»Wie alles sich zum Ganzen webt, 
Eins in dem anderen wirkt und lebt’. 


Adevărul artistic are o trăsătură comună cu adevărul la care aspiră 
omul de ştiinţă, pentru că amîndouă adevărurile nu sînt numai simple 
replici la ceea ce a fost simțit prin simțuri, cum cred fals naturalismul 
(pentru artă) și realismul naiv şi materialismul vulgar (pentru știință), 
pentru că şi arta și știința reprezintă dinamismul întregului, adică meta- 
morfoza realităţii. 


Goethe a descoperit în anii 1786 și 1787 „metamorfoza”” urmărită 
întii la plante, în ritmul „expansiunii şi contracţiei alternate”, numită 
„metamorfoza plantelor”. El este creatorul „,morfologiei”?, ştiinţă care îi 
datorește numele (Versuch, die Metamorphose der Pflanzen zu erklären, 
1790) şi care cuprinde, în esență, teoria descendenței. Darwin însuşi s-a 
referit la descoperirea lui Goethe. 

Există o scară continuă, care merge de la inorganic la organic, de 
la plante la animale și la om, omul fiind încoronarea creației : „Das letzte 
Produkt der immer sich steigernden Natur ist der schöne Mensch” (Werke, 
I, t. XLVI, p. 29—30). 

Metamorfoza dă vieții cele mai înalte posibilități. 

Unirea manifestărilor metamorfozei de a lua şi da, de a primi şi 
executa, a sistolei și diastolei dobîndeşte un caracter de unitate şi de 
întreg, adică de durată şi permanență. Intregul-durată şi metamorfoza- 
mişcare nu sînt opuse, nu se exclud, ci sînt expresii ale vieții, pentru că 
în amândouă privim expresia vieţii, care se afirmă în continuă transformare. 

Cu darul său plastic, această idee se găseşte în versurile incompara- 
bile : 

»Das du nicht enden kannst, das macht dich gross, 
Und das du nie beginnst, das ist dein Los. 

Dein Lied ist drehend, wie das Sterngewölbe, 
Anfang und Ende, immerfort dasselbe’. 


Esențialul nu este a cunoaște, ci este de a voi, a trăi şi activa. Însăși 
viața este o activitate pe care o pricepem participînd la ea, iar a activa 
este deja a înțelege. 

Acest primat al voluntarismului îl găsim exprimat în două versuri 
geniale : 

„Manches können wir nicht verstehen, 
Lebt nur fort, es wird schon gehen’, 
(Zahme Xenien, II) 


Un alt element important şi complementar constitutiv al sistemului 
dialectic îl formează depăşirea” (Die Steigerung). 

Lupta contrariilor — polaritatea — ne conduce la unirea lor sinte- 
tică — în întreg — , care, fiind dinamic, dă naştere metamorfozei prin 
acţiune, o metamorfoză care, la rîndul ei, este o depășire a întregului 
existent într-unul superior, este, adică, pentru a întrebuința limbajul 
hegelian, o dispariție a ceea ce este vechi şi o dezvoltare și apariţie 
a noului. 


„„Immer höher muss ich steigen, 
Immer weiter muss ich schauen”. 


(Faust, II) 


Artistul colaborează la opera naturii, cum însă natura s-a depăşit 
în om, omul se depăşeşte pe el însuşi în artist, care se depăşeşte în opera 
sa. Această operă, la rîndul ei, prin influența şi radierea pe care o exercită, 
ridică umanitatea către o perfecție mai înaltă de dezvoltare. 

Omul îşi propune prin depăşiri continue a ridica umanitatea la un 
grad superior prin ştiinţă, artă și acţiune. A înțelege un om, spune Goethe, 
înseamnă a-i cunoaşte gradul de depăşire. 

În sfîrşit, ultimul moment al ritmului goethean este o idee care 
propriu-zis contrazice toate elementele expuse pînă acum, pentru că 
nu este dialectică, ci metafizică. 

Întregurile dinamice, rezultate ale polarizării fenomenelor, sînt re- 
petarea, şi desfăşurarea continuă şi răbdătoare a unui fenomen fundamen- 
tal, fenomenul fenomenelor, fenomenul ireductibil şi prim originar, mo- 
delul invizibil al lucrurilor, în afară de care formele n-ar fi viabile, care 
este denumit de Goethe „das Urphănomen (ein Port-Dauer). 

Termenul este semnalat pentru prima oară în jurul anului 1805, 
în lucrările de optică, deşi ca idee el apare mai înainte în botanică, cu ideea 
metamorfozei vegetale şi în osteologie cu ideea originii vertebrale a cra- 
niului. 

Acest Urphănomen este etern, imuabil, nu variază și nu se contrazice 
niciodată. 

El este ultimul dintre fenomenele cunoscute şi include toate cazurile 
particulare, el este fecund, inepuizabil în aplicaţiile lui particulare, inac- 
cesibil inteligenţei, amestec perceptibil rațiunii şi imaginaţiei prin intuiţie 
şi, deşi se prezintă totdeauna concret, îl depăşeşte. 

Această generalitate reprezentativă, care este „tipul? lucrurilor, 
nu este un rezultat al experienţei. 

La prima întîlnire a lui Goethe cu Schiller, acesta, i-a spus că feno- 
menul-tip („das Urphânomen”?) este simplu o idee, în sensul ideilor lui 
Platon. 

Cînd am luat cunoștință de teoria ,, Urphănomen” a lui Goethe, eram 
tocmai preocupat cu lecturi care erau asemănătoare şi care nu mă satis- 
făceau, ca acel faimos „Das Ding an sich”? al lui Kant, „incognoseibilul”? 
lui Spencer ori „ignoramus et ignorabimus” al lui Dubois Raymond. 

De aceea am fost mulțumit să constat, în studii comparative ale lu- 
crărilor lui Goethe, că, după el, „fenomenul fundamental”! nu este o 
infirmitate a individului care ne opreşte a cerceta, ci este o limită provi- 
zorie a umanităţii, care ne ordonă de a opri cercetările pentru că nu pu- 
tem încă descoperi nimic. 

A fixa aceste limite este greu, cert este însă că cercetările pentru 
îngrădirea necunoscutului sînt nelimitate. Nu avem să ne punem deci 
bariere în cercetări, constatăm numai că într-un anumit moment lumea 
este într-un anumit fel „finită””, este însă o datorie a activităţii noastre 
a o parcurge în toate sensurile, a o explora pînă la cel mai mie detaliu : 


„„Wilist du ins Unendliche schreiten 
Gek’ nur im Endlichen nach allen Seiten”, 


Goethe se mulțumește cu ceea ce spiritul poate pătrunde, de a îi 
sondat realul cognoscibil : 


;; Was braucht er in die Ewigkeit zu schweiten ? 
Was er erkennt lässt sich ergreifen”? 


și a venera în pace și linişte insondabilul 


„Hier ist die Grenze”, 


granița în faţa căreia trebuie să fim pătrunși de evlavie. 

Este deci o mare deosebire între definitivul „lucrului în sine”, al 
„lumii de necunoscut” şi al imperativului „nu vom cunoaşte” şi între 
provizoratul unei lumi , care cuprinde astăzi un necunoscut, care mîine, 
poate deveni însă cunoaștere ştiinţifică. 

Pentru aceea Goethe recomandă studii lungi şi răbdătoare prin 
aplicarea metodei observaţiei, a experienței şi a experimentului. 

Observaţia se poate extinde la „milioane de cazuri” și serveşte la 
clasarea fenomenelor în serii continue, paralele, convergente şi graduate 
de la simplu la complex. 

Experienţa şi experimentul au rolul de a fi mediatoare între su- 
biect şi obiect : „Der Versuch als Vermittler von Objekt und Subjekt” ; 
de a multiplica raporturile dintre lucruri; de a face să apară lucrul ob- 
servat sub toate aspectele succesive. 

Experimentul îmbogățește experienţa, variind condiţiile de exis- 
tenţă ale obiectului, fără însă a anihila și nici mutila obiectul. 

Deosebirea dintre idee şi concept, dintre rațiune şi intelect se reduce 
la deosebirea că ideea este un rezultat al experienţei, pe cînd conceptul 
o sumă: „Begriff ist Summe, Idee ist Resultat der Erfahrung. Jene zu 
ziehen wird Verstand, diese zu erfassen, Vernunft gefordert” (Maz., 1135). 

Prin lucrarea sa Despre experiență considerată ca mijlocitor între 
obiect și subiect” (1793), într-un timp înecat de superstiții şi vrăjitorii, 
Goethe a fost precursorul textului celebru, și astăzi valabil, al lui Claude 
Bernard asupra „metodei experimentale”, aplicînd principiile sale în des- 

coperirile ştiinţifice, cum a fost, de exemplu, descoperirea osului inter- 
maxilar, 


2.5, OMUL POLITIC ŞI SOCIOLOGUL 


Datorită polarităţii spiritului lui Goethe de pendulare între teză 
şi antiteză, care se topesc apoi într-o sinteză a armoniei lăuntrice, întîlnim 
în viața sa de om politic de stat și de sociolog acelaşi ritm dialectic. 

De aceea omul politic de stat şi sociologul Goethe nu poate fi prins 
în şabloane terminologice şi nici în obişnuitele formule de frazeologie a 
lexicului politic: „conservator”, „democrat, cosmopolit”, „naţiona- 
list”? etc. 

Dacă totuşi Goethe ar fi taxat şi clasificat în acest fel, ar trebui să 
se răspundă cu cuvintele sale proprii: „Name ist Schall und Rauch” ; 
şi dacă cineva ar vrea chiar să-l utilizeze pentru anumite tendinţe poli- 
tice ori sociale, atunci i s-ar putea aminti cuvintele cunoscute din Faust : 
„Du gleichst dem Geist, den du begreiist, nicht mir”. 

Iată, unii, bunăoară, îl consideră pe Goethe drept ultraconser- 
vator ori chiar reacționar, pentru că era pontifez-mazimus, factorul ma- 
relui ducat de Saxen-Weimar. Mi-a făcut o mare plăcere în drumurile 
mele prin Weimar şi în studiile făcute atunci în arhiva ,,Goethe-Schiller” 
să cercetez întrucît erau juste sarcasmele cu care era privit „Herr Geheim- 
rat Seine Excellenz und Minister Goethe”. 


Nu mă pot opri să nu comunie rezultatele acestor cercetări. 


Într-adevăr, statul, de format aşa de mic, încît i se spunea cu drept 
cuvînt „principauté de poche”, care era marele ducat, trăia pe vremea 
lui Goethe sub un regim de despotism luminat, cu totul patriarhal, care 
era de altfel şi etapa socială a timpului. ,,Suveranul”” apărea ca un proprie- 
tar al unui vast domeniu seniorial, pe care-l putea exploata şi conduce 
după voinţă, căci el era absolut şi singurul depozitar al autorităţii. 


Ordonanțele de poliție reglementau cele mai mici detalii ale vieţii; 
o lege specială interzicea fumatul pe străzi (ceea ce aminteşte măsura 
luată în veacul al XX-lea într-un stat european de un regim, care consi- 
dera ca un delict lipsa cravatei, după cum alt regim, numai după cîţiva 
ani, considera purtatul cravatei, pe stradă, ca o mică blasfemie socială !) ; 
alte legi interziceau luxul toaletelor ori vizitele prea frecvente în statele 
din jurul oraşului Weimar (în veacul al XX-lea în multe state aceste vi- 
zite se opresc cu totul!) ; se interzicea apoi a se vorbi despre evenimen- 
tele zilei (ca şi în veacul XX, în multe state). 

Evident, Goethe nu a putut schimba un astfel de regim absolutist, 
cu care de altfel lumea se acomoda pe timpul său. Aşa, bunăoară, în Wiir- 
temberg, ceasornicele particularilor se reglau după ceasul alteței-sale, 
ceas care, la rîndul său, se regla după capriciul alteţei sale; un alt prinţ 

nu accepta consilieri intimi decît după ce îi măsura, ca să fie de cel puțin 
6 picioare înălțime, iar prințul Oettingen era tot timpul absorbit de a 
face inventarul cîinilor din statele sale şi pentru care afacere de stat ținea 
în regulă un tablou detaliat despre vîrsta câinelui, numele, rasa, specia 
şi înfăţişarea lui. 

Ce putea face Goethe? să proiecteze reforme vaste ori chiar revoluţii ?, 
ori să rezolve probleme abstracte de filozofie politică? 


Cu un tact admirabil de diplomat și pedagog politic, Goethe a înce- 
put a face educaţia suveranului său. 


El a profitat de faptul că era „le grand maître des singes”, după 
expresia sa pitorească, adică organizatorul divertismentelor curţii 
ducale şi deci tovarășul de plăceri al marelui-duce, şi a luptat; (şi a reuşit) 
a-l face conștient de misiunea sa de protector al celor umili şi de mecena 
al literelor, artelor şi ştiinţelor. Goethe a forțat pe Karl August a-și în- 
ţelege datoriile princiare, de a exercita puterea sa pentru binele tovară- 
şilor, al lucrătorilor, al artiştilor şi oamenilor de ştiinţă. 

Goethe se improvizează intendent general, activ, meticulos şi mi- 
nuțios al ducelui, pe care-l reţine de la aventuri de înaltă politică, îi com- 
bate gustul pentru ,„macaronis militaires” ; ca ministru de finanțe combate 
cheltuielile disproporționate ale ducelui şi are curajul a-i tăia din suma 
listei civile tot ce o depășea. 

Nu putem îndeajuns admira pe adevăratul pedagog Goethe, care, 
cu francheţă absolută, pe față, în relaţii personale, lua aceste măsuri cu 
curaj şi cu tot respectul pentru deţinătorul puterii supreme. 

În același timp constatăm o extraordinar de bogată activitate admis 
nistrativă, pentru care, după propria sa expresie „se forțează să sufere”. 

Director de teatru (foarte conştiincios ca regizor şi foarte sever cu 
artiştii nedisciplinaţi), director al comisiei de război, al comisiei de poduri 
şi şosele, ministru de finanțe, prim-ministru, Goethe elaborează tot felul 
de ordonanţe şi regulamente, se ocupă de aerostate, de construcţii de dru- 
muri, de situaţia socială a lucrătorilor țesători, dictează observaţii asupra 
unei noi reglementări a falimentelor, ordonă ameliorarea instituţiilor de 
caritate, pune în stare de funcţionare mine vechi sau cariere de piatră, 
astfel ca prin redeschiderea minelor din Ilmenau să poată creşte dotaţiile 
acordate de stat institutelor ştiinţifice și artistice. Se ocupă de tot ce pri- 
veşte propăşirea ştiinţifică a Universităţii din Jena, pune ordine în fi- 
nanţe şi cu economiile realizate răscumpără privilegii feudale și eclezias- 
tice, care apăsau greu, organizează o mai bună distribuţie a proprietă- 
ților financiare, proporționind impozitele la resursele contribuabililor, 
aceasta pentru a crea în Weimar o Academie de înaltă cultură. 

Dar rezultatele practice obţinute nu au fost în raport cu speranţele 
sale, iar în chestiile pe care el le considera esenţiale n-a obţinut chiar nimic. 
Şi atunci, descurajat de indiferența suveranului și obosit de lipsa de con- 
curs eficace al colaboratorilor şi subalternilor — şi cum era lipsit de ambiţii 

politice — , Goethe face un act de mare curaj, părăseşte toate însărci- 
nările și fuge din Weimar în Italia. 

După zece ani petrecuţi la curtea lui Karl-August, Goethe şi-a dat 
seama, că Weimar n-ar putea îi locul unde ar putea spera să obțină desfă- 
şurarea completă a personalităţii sale. „Den ganzen Tag gebraten und 
gerotten. Verbrannten mir auch meine Pläne, Gedanken, Einteilung der 
Zeit mit”. 

Rar înregistrăm și unele insignifiante satisfacţii, ca aceea că „s-au 
aprobat ideile mele asupra ordinii de foc” (Meine Ideen über FPeuerordnung 
bestătigt). 

El aspiră la o altă frumuseţe şi la o altă grandoare decît acelea 
pe care le oferea Weimar. 

El găsea în Saxonia o natură amabilă, temperată, cu contururi și 
linii neprecise, iar stilul vieţii în Weimar era mediocru şi artificial. 

Pe de altă parte, funcţiile sale administrative — am văzut cît de nu- 
meroase ! — îi luau prea mult din timpul său. Desigur, a fi prim-minis- 
tru într-un „principauté de poche”, în capitala unui stat minuscul nu 
era o funcţie prea acaparatoare, însă, dacă o îndeplinești conştiincios, 
ca şi celelalte numeroase funcții administrative, ea este foarte absorbantă. 

De aceea judecata lui Goethe a fost clară, alții pot face în Weimar 
ceea ce făcea el, el trebuia însă să se elibereze de toate obligaţiile pentru 
a relua, poate, mai tirziu o situație compatibilă cu scopurile superioare 
urmărite de personalitatea sa complexă şi creatoare. 

Şi atunci Goethe ia o bruscă decizie şi fuge din Weimar în Italia, 
pentru a reveni la misiunea sa de artist şi de om de ştiinţă. Este o fugă 
celebră, asemănătoare cu aceea a lui Tolstoi. 

În Italia sînt deosebite feluri de călătorii, după cum apare Italia 
voiajorilor : un muzeu de artă și de cultură, plină de rarităţi, pentru călă- 
torii culturale : ori o natură încîntătoare, „Italy nature !, darling” pentru 
voiajuri de nuntă; ori ca muză de inspiraţie pentru novele şi romane. 

Pentru Goethe (mai mult ca pentru Stendhal), Italia a însemnat 
însă, în prima sa călătorie, clima spirituală și peisajul unde talentul, ca- 
racterul, profunzimea, libertatea sa s-au putut dezvolta. 

În Italia, Goethe ia contact cu marea artă a antichității şi Renaş- 
terii, pe care o cunoştea în Weimar prin gravuri, și înaintea vestigiilor 
antichităţii, a sculpturii grece şi romane, înaintea tezaurelor de artă ale 
Renaşterii şi în splendoarea naturii mediteranee, el a avut revelația fru- 
museţii pe care o căuta. Tot în Italia, prin studiile de botanică, s-a ridicat 
— prin viziunea concretă a nenumăratelor plante, mai ales în grădinile 
de la Palermo— pînă la intuiţia plantei-tip, Die Urpflanze. 

Prin viziunile frumuseţii și ale cercetărilor din Italia, el căuta să se 
ridice la intuiţia tipului uman pur, a formelor eterne, fizice și morale, ale 
umanității. 

În Italia Goethe a cîştigat sentimentul victoriei şi al recunoștinţei : 
„Sînt — scrie el, — realmente un alt om, reînnoit, completat; știu 

a mă bucura de viaţă, de istorie, de poezie, de ştiinţă şi am cules materiale 
pentru mulţi ani de a polei și completa cunoştinţele mele”. 

Pentru Goethe, inima Italiei a fost Roma, după cum Milano a fost 
pentru Stendhal, Neapole pentru Lamartine, Ravenna pentru Byron 
şi Veneţia pentru Musset. l 

În Italia, în sînul frumoasei naturi şi al frumuseței antice, Goethe 
a cîştigat noțiunea vie a artei şi a armonizat această noțiune nouă cu in- 
tuiția vastă a naturii, dezvoltînd astfel la maximum eul său creator. 

Aici, în Italia, a constatat că activitatea artistică și ştiinţifică expri- 
mă mai bine ființa sa intimă decît activitățile aministrative din Weimar. 

Că este făcut pentru poezie, gîndire, ştiinţă, şi nu pentru politică 
şi birocraţie ; că este făcut pentru a trăi în plin viaţa sa, și nu pentru a 
se uza la curtea din Weimar în mod steril. 

Fuga în Italia a fost elocventă pentru înţelegerea nemulțumirii 
lui Goethe cu viața pe care o duce în Weimar, și spectacolul vieţii publice 
îl revoltă în aşa măsură, încât întrebuinţează cele mai aspre şi strivitoare 
cuvinte pentru a-l caracteriza şi demasca. 

Iată ce scrie, în 19 mai 1782, doamnei von Stein, ca excelenţă: 


„Lot ce vă pot spune este că, cu cît se ridică un om mai înalt, cu 
atit mai urită devine farsa ; jur că nu există în lume o măgărie sau murdă- 
rie care să fie mai dezgustătoare decit amestecătura a celui mai mediocru 
şi simplu din oamenii politici”, 

Cu un an înainte, în 5 iulie 1781, a avut francheţea să serie în acelaşi 
ton marelui duce Karl-August următoarele : „Lumea este plină de nebunie, 
orbire, inconsecvență, nedreptate şi trebuie mult curaj pentru a nu pă- 
răsi cîmpul de bătălie şi a te retrage de o parte”. 

În notițele sale zilnice am găsit o pagină plină de dezgust; şi de dis- 
preț față de așa-zisele petreceri ale curţii. Iată un pasaj nespus de carac- 
teristic : 

„Nach Tische gefiirstenkindert, nachts Ball, (war unfähig) die Natur 
zu fühlen... 

Ich habe die Hofleute bedauert, mich wundert, dass nicht die meis- 
ten Kroten, und Basilisken werden”. 

Şi după ce opune această atmosferă a curţii — Naturii, încheie, 
plin de francheţe : 

„Vier bis fünf Herzöge von Sachsen in einem Zimmer machen auch 
nicht die beste Konversation”, 

Acelaşi suflu de revoltă îl întilnim şi în romanele şi dramele sale, 
pretutindeni eroii săi sînt plini de revoltă contra timpului lor: Werther, 
Faust, Prometeu, Mahomet, Goetz, Cezar, Egmont. Astfel, în Goetz von 
Berlichingen, cavalerul brigand se revoltă contra ordinii legale a timpului 
său, care nu este decît anarhie şi luptă egoistă, combătind toată viaţa 
pentru libertate şi drept; condamnat la moarte ca tulburător al ordinii 
publice, moare cu inima zdrobită. 

În Werther se descrie lumea, diplomatică în culorile cele mai puţin 
măgulitoare. Eroul lui Goethe intră în conflict cu şeful său, birocrat pe- 
dant cu vederi strimte. Werther nu vede în jurul său decît ambiţii mes- 
chine și mîndrii cu nimic justificate; conştient de propria sa valoare cu 
dispreţ pentru tot ce este titlu, rang și etichetă mondenă, înțelege a juca 
în lume un rol adecvat meritelor sale, însă așa-zisa înalta” societate îl 
priveşte ca pe un instrus şi îi arată aceasta în mod brutal. Jignit pînă 
în fundul inimii, se exilează voluntar, părăsind astfel un mediu incapabil 
a-l] înţelege și se condamnă mai departe la inacțiune decît să activeze con- 
tra conștiinței sale. 

În sfîrşit, pentru a mai da un exemplu, Goethe ne arată pe eroul 
său apărînd, contra „rațiunii de stat”, încorporată în ducele de Alba, 
dreptul poporului conştient de personalitatea sa şi doritor de a fi guvernat 
printr-o lege în armonie cu propriul său geniu. 

Acest, spirit de revoltă împotriva stărilor sociale ale timpului său 
culminează în reflecţia lui Goethe că nimic n-a fost încercat de om decit 
prin revolta sa împotriva zeilor, reflecţie dezvoltată apoi în puternica, 
apostrofă adresată zeilor, cuprinsă vijelios şi patetic în Prometheus: 


„Ich euch ehren? Wofür? 

Habt ihr die Schmerzen gelindert 
Je des Beladenen ? 

Habt ihr die Tränen gestillet 

Je des Geängsteten ?” 


Aceste versuri violente explică de ce Goethe s-a hotărît numai la 
sfirgitul vieții să le publice. 

Dar Goethe nu s-a mărginit la aceste accese de revoltă, ci a adus 
o aspră critică constructivă societății timpului său: cu mizeria pentru 
lucrători a naturii maşinismului; cu mizeria unei false umanităţi, care 
transformă lumea prin lipsa igienei şi a ocrotirii sociale („als Miserabilis- 
mus” într-un mare spital) („ein grosses Hospital”), cum a şi zis el doamnei 
von Stein, în 1788, în legătură cu apariţia lucrărilor lui Herder şi cu 
mizeria unei decăderi spirituale care se răspîndeşte mai ales cu dezvoltarea 
aşa-zisei „culturi? a oraşelor mari, pe care el o critică foarte sever: 

„Behr merkwürdig ist es mir aufgeffalen, wie es eigentlich mit dem 
Publico einer grossen Stadt beschaffen ist. Es lebt in einem bestândigen 
Taumel von Erwerben und Verzehren, und das, was wir Stimmung nen- 
nen, lässt sich weder hervorbringen noch mitteilen. Alle Vergnügen, 
selbst das Theater, sollen nur zerstreuen, und die grosse Neigung des 
lesenden Publikums zu Journalen und Romanen entsteht eben daher, 
weil jene immer und diese meist Zerstreuung in die Zerstreuung bringen”. 

Faust, după atîtea încercări, lupte, suferințe şi rătăciri, îşi uită 
la urmă de sine şi se devotează omenirii, găsindu-şi salvarea în legătura 
cît mai deplină cu viața constructivă gi cu marea mulțumire a oamenilor : 

»Wer immer strebend sich bemüht 
den können wir erlösen’” 

(Pe acela care mereu a luptat), 

pe acela se cade să-l salvăm). 


Întreaga critică socială a epocii sale o cuprinde Goethe într-o pro- 
fundă formulă sociologică : 

„Alle im Rückschreiten und in der Auflősung begriffenen Epochen 
sind subjectiv, dagegen aber haben alle vorschreitenden Epochen eine 
objective Richtung. Unsere ganze jetzige Zeit ist eine rückschreitende, 
denn sie ist eine subjective. Jedes tüchtige Bestreben dagegen wendet 
sich aus dem Inneren hinaus auf die Welt, wie wir sie in allen grossen 
Epochen sahen, die wirklich im Streben und im Vorschreiten begriffen 
und alle objectiver Natur waren”. 

Încadrat în ritmul dialectic, este uimitor cîte probleme ale prezen- 
tului său au rămas şi problemele prezentului meu, ca student, şi chiar ale 
prezentului, şi sînt actuale cind scriu aceste rînduri : este, desigur, privi- 
legiul personalităților excepționale ca, plecînd de la realitățile timpului 
său, stăpînite de stări contrarii, să simtă ceea ce va trebui să vină, să 
prevadă şi să le depăşească. 

Recunoscînd profund starea de decădere și inferioritate a timpului 
său, ale bunului tiran, ale statului sub formă de despotism luminat, care 
privea pe supușii lui ca pe copii minori care aveau nevoie de tutelă, 
Goethe ajunge la formulări de probleme radicale. În partea a doua a lui 
Faust, Goethe exprimă un vis profetic al socialismului, iar fiul lui Faust 
şi al Elenei este simbolul geniului revoluționar ; acolo se afirmă însă că 
starea ditirambică, inerentă tuturor mesianismelor, riscă a se termina 
cu dezastre, dacă în excesul entuziasmului se pierde contactul cu rea- 
lităţile. 

Pentru ce este salvat Faust? Pentru că el crede în triumiul muncii 
omului asupra naturii rebele ; pentru că în ultima lui întreprindere este 
gata a-şi găsi moartea, dînd în schimb o viață mai bună poporului său, 
revoluționînd solul prin schimbări radicale, prin secarea miasmelor ete. 
(eum făcea Goethe în Weimar): 


„Je voudrais voir une foule animée d'une telle activită, 
Je voudrais ĉtre sur une terre libre avec un peuple libre 
Je pourrais alors dire au Moment : 

Demeure donc, tu est si beau ! 

La trace de mes jours terrestres ne peut être anéantie 


dans les Eons”. 


Se citează pînă la saturație tot felul de cuvinte și trăsături ale aşa- 
zisei durități, mîndrii gi condescendențe ale excelenței-sale Goethe, însă 
extrem de rar se citează texte contrare, mai importante pentru adevărata 
sa cunoaştere, 

În 1777, în cursul unei călătorii în Munţii Harz, Goethe a scris o 
memorabilă scrisoare Charlottei, care formează o adevărată profesiune 
de credinţă democrată : „Nu pot spune cît de mult, în timpul acestui voiaj, 
am cîştigat iubire pentru clasa oamenilor, care se numeşte inferioară şi 
care înaintea lui Dumnezeu este, desigur, cea mai înaltă. Toate vir- 
tuţile sînt unite în ea: moderație, mulțumire cu puţin, loialitate, fide- 
litate, bucurie de binele cel mai modest, incapacitate de a face rău, 
răbdare în suferinţă, perseverență — nu voiesc să mă pierd în exclamaţii !? 

Din această iubire pentru popor s-a inspirat Goethe, cînd a scris 
clasicele cuvinte : „Se respectă fundamentele antice, însă nu se poate 
renunța la dreptul de a pune într-o zi alte fundamente noi... Autoritatea 
eternizează în. detalii care trebuie să dispară una cîte una, ea desparte 
şi lasă să se scape ceea ce ar trebui reținut. Ea este cauza întreagă a 
staenaţiei umanității” (Maxime şi reflectii). 

Iar în Jurnalul său, Goethe exclamă: „Ah! dacă oamenii n-ar fi 
atit: de săraci la suflet şi bogatii atit de incapabili a-i ajuta”. 

Goethe, în cetatea ideală din concluzia lui Wilhelm Meister, din 
Faust, II, precum şi din reflecţiile şi pasajele amintite, oferă dovezi im- 
portante şi evidente ale unui precursor al socialismului științific, în tot 
cazul este un precursor al precursorilor mari utopişti ai veacului al XIX-lea, 
de la Cabet la Saint-Simon şi Fourier, descriind „patria definitivă”, acolo 
unde Lenardo se îmbarcă pentru a o fonda în accentele Cîmtecului emi- 
granților. 

Ministrul Goethe a lucrat în realitate pentru a face posibilă şi pre- 
cisă într-o zi cetatea ideală, pentru a conduce oamenii cît mai departe 
prin ştiinţă şi tehnică, către cucerirea lumii şi a naturii rebele. 

Este Goethe, titanicul, care în tinereţea sa tumultuoasă prin Pro- 
metheus (1113) a provocat în mod superb pe Zeus şi care la maturitate 
a arătat omului, la sfîrşitul lui Wilhelm Meister, că nu se poate face față 
furtunilor lumii decît fiind unit cu convieţuitorii lui. 

Alianţa forţei geniului cu forța maselor va realiza, spune Goethe, 
visul doctorului Faust: „Aş voi să fiu pe un pămînt liber cu un popor 
liber”. 

Pentru acei foarte mulți care cunosc pe Goethe din unele citate răz- 
leţe, şi nu din lecturi proprii, i se atribuie declaraţia că mai bine preferi 
o nedreptate decît o dezordine. 

Pentru superficiali şi grăbiţi, Goethe este considerat ca un conser- 
vator strîmt”. 

Această frază figurează într-adevăr în Memoriile sale, însă într-o 
ocazie atît de particulară, încît înseamnă tocmai contrariul consecințe- 
lor, care se deduc de obicei din ea. Iată un exemplu tipic de cuvinte 
celebre care, dacă au fost pronunţate, au avut cu totul alt sens decit 
acela, care li se atribuie. 

Să vedem despre ce nedreptate şi despre ce dezordine este vorba. 

Francezii au evacuat Maienţa în 1793, care a capitulat. Dar iată 
că trece un ofiţer francez, urmat de furgoane încărcate cu lăzi. Mulțimea 
a început să strige : „„Opriţi-l, ucideţi-l, căci acest netrebnic a dat semna- 
lul de a se prăda bisericile noastre” ! Goethe a asistat la această scenă 
de la o fereastră ocupată de marele duce de Weimar. Gîndind la insulta 
ce i s-a făcut marelui duce de a se produce astfel de violențe sîngeroase 
înaintea locuinţei sale, a ieşit din casă şi a zis celor mai exaltaţi :,,Opri- 
ți-vă, aici este cartierul general al marelui duce de Weimar, locul este 
sacru, iar dacă vreţi a vă satisface dorința de răzbunare, mergeţi în altă 
parte, însă gîndiți-vă că regele Prusiei a acordat o ieşire liberă întregii 
garnizoane din Maienţa, fără a face nici o excepţie”. 

Ofiţerul francez a putut trece astfel nevătămat. 

Întrebat de ce a avut această ieşire, Goethe a răspuns: dacă n-aş 
fi intervenit, această viaţă ar fi fost acum însîngerată, „prefer injustiția, 
nedreptății” (după unii ar fi spus: „prefer a comite o nedreptate decît 
a suferi dezordinea”). 

Sensul frazei este clar, privit în ansamblul împrejurărilor, cînd s-a 
pronunţat. 

De aceea în timpul faimoasei afaceri Dreyfus, antirevizioniatii s-au 
referit greşit la Goethe cînd spuneau că Goethe ar fi preferat să se lase 
condamnat un inocent decit a face să sufere societatea prin dezordinea 
care ar putea să urmeze unei reparări a nedreptăţii, cînd de fapt, cum 
am văzut, sensul cuvintelor lui Goethe erau tocmai contrarii : mai bine 
a lăsa un culpabil nepedepsit. 

În sprijinul acestei interpretări vine cunoscuta convorbire à lui 
Goethe avută cu Eckermann în ziua de 4 ianuarie 1824, de o adînc 
pătrunzătoare analiză a insuticienţei ordinii stabilite şi, în sensul doctri- 
nei sale de „,Steigerung”, a necesității de înnoire a sistemelor sociale şi 
politice şi de pertectă adaptare a acestor înnoiri la nevoile specifice ale 
fiecărui popor. 

„Urăse revoluțiile”, îmi spunea un prieten al ordinii stabilite. 
„Afirmația e echivocă și o resping”, îi comunică Goethe lui Eckermann şi 
adaugă : „dacă ordinea stabilită ar îi totdeauna perfectă, bună şi dreaptă, 
n-aş vedea nici un inconvenient. Dar cum, pe lingă mult bine, ea 
comportă de asemenea şi oarecare rău și nedreptate, un susţinător al 
ordinii stabilite nu este, cel mai adesea, decît un susţinător al ceea ce e 
îmbătrinit şi depăşit. l 

„Or”, încheie Goethe aceste importante declarații programatice, 
„timpul este cuprins în progresul etern, şi lucrurile omeneşti îşi schimbă 
aspectul la fiecare 50 de ani, astfel încît o instituție care era perfecția 
însăşi în 1800 poate fi în 1850 o absurditate”. 

Dar în ce spirit trebuie făcute aceste înnoiri? 

Goethe a dat un răspuns categoric în convorbirea cu Eckermann : 

+... Nu e bun pentru o națiune decit ceea ce a izvorit din ea însăşi, 
şi răspunde binelui general fără a imita întru nimic celelalte ţări. Ceea 
ce pentru un popor, la un moment dat din istoria sa, poate constitui 
un regim salvator, ar putea fi otravă pentru altul. Orice încercare pentru 
introducerea unei noutăţi străine, acolo unde necesitatea ei nu e înrădă- 
cinată chiar în inima națiunii e o nebunie, şi toate revoluțiile plănuite 
după acest model sînt menite insuccesului. 

Christ şi Luther, aceste două energii puternice, n-au fost prieteni ai 
ordinii stabilite, ci, dimpotrivă, erau viu pătrunşi de ideea că trebuia 
aruncată vechea drojdie și că nu se mai putea încă multă vreme rămîne 
îutr-o ordine de lueruri falsă, nedreaptă şi defectuoasă”. 

Iată cuvinte care îndrumează dialectica lui Goethe şi care au rămas 
adînc întipărite în spiritul meu din vremea cînd făceam studiile mele 
în Weimar, în 1900—1904, pînă astăzi. 


2.6. „J. W. GOETHE DR. UND ADV.", SAU JURISTUL GOETHE 


În acelaşi sens progresist şi anticipativ pentru legislaţia, şi dreptul 
penal de astăzi a fost juristul Goethe. 

Se ştie că, din dorința fermă a părintelui său Johann Caspar, care 
l-a iniţiat în lectura lui Corpus Juris Civilis, Goethe a studiat dreptul 
la Leipzig şi Strassburg şi a făcut practică în Wetzlar, unde s-a simţit 
atit de nenorocit la Reichskammergericht (,,Gericht des Heiligen Rö- 
mischen Reichs deutscher Nation”). Goethe a practicat puţin şi avocatura, 
avînd biroul său special de consultaţie, şi iscălea: J. W. Goethe, Dr. 
und Adv. 

Din această experienţă a tînărului Goethe, complet nesatisfăcut de 
cursurile ascultate, au izvorît acele minunate versuri care earacterizau 
aceste cursuri — şi care se potrivesc aşa de just şi cursurilor care se fac 
astăzi la facultăţile de drept din toată lumea — învăţătura juridică se 
dădea de ajuns, seacă, juridie-tehnică, însă adăugă Goethe: 

„Fehlt leider nur das geistige Band”. 

Goethe a propus mai tirziu, prin Mefisto, ca legislaţia să meargă 
cu pasul timpului, fiindcă legile trebuie adaptate necesităţilor economice 
şi sociale; apoi a propus o transformare umană a ordinii juridice în do- 
meniul dreptului penal, în sensul ca pedeapsa să urmărească un scop edu- 
cativ social, pentru a face din criminal un element util societăţii, şi nu un 
scop de răzbunare primitivă a societăţii. 

După anul 1905, cînd eram în Berlin şi făceam parte din Şcoala, so- 
ciologică penalistă I. K. V. a lui Franz von Liszt, mă găseam în totul 
pe urmele juristului Goethe, a cărei gîndire penală a exprimat-o poetul 
Goethe în frumoasele cuvinte : 

„Alle menschlichen Gebrechen 


Sâhnt die reine Menschlichkeit. 


O altă greşită şi nedreaptă interpretare a unor întîmplări ori a unor 
citate izolate, luate din sensul integral al textului, este concluzia care 
s-a scos din ele că Goethe ar fi fost cosmopolit, rupt de patria sa. 


2.7. UN COSMOPOLIT?!... 


Întilnivea cu Napoleon şi faptul că liniştea senină şi experienţa unei 
vîrste înaintate nu-i permiteau să aibă entuziasmul tineretului pentru răz- 
boaiele de eliberare i-au adus lui Goethe titlul de cosmopolit. 

Cei mai mari oameni ai veacului, Goethe şi Napoleon, s-au intilnit 
ochi în ochi : el, poetul, fără nici o putere, şi celălalt, împăratul, omul atot- 
puternic. Desigur, cînd a spus cunoscutele cuvinte : ,, Vous êtes un Homme, 
monsieur Goethe”, Goethe a remarcat simetria şi a subînțeles: ,,Vous 
aussi”. 

Napoleon voia să facă din Goethe „poetul curții” şi pentru aceasta 
l-a invitat să vină la Paris şi în mijlocul istoriei universale să scrie tra- 
gedii istorice, pentru care, adăuga Napoleon, va găsi o materie imensă, 
Aceste mari tragedii trebuiau să devină o şcoală pentru regi, căci poli- 
tica ar fi un destin. Desigur, Napoleon se gîndea la Homer, după care 
zeii pregătesc dezastrul oamenilor, pentru ca să se poată face mai tîrziu 
cîntece, deşi însuși Napoleon a dovedit prin destinul său că marile eveni- 
mente şi fapte nu constau numai a pregăti un material pentru rapsodii. . . 
„Je Pexige de vous”, a spus împăratul lui Goethe, care însă nu a fost 
de aceeaşi părere şi a rămas la Weimar. 

Acestea au fost relaţiile lui Goethe cu Napoleon. Desigur că Goethe 
n-a încetat a admira ori cel puţin a-i face dreptate lui Napoleon şi după 
căderea sa, după cum n-a încetat a stima poporul francez, însă aceasta 
nu din cosmopolitism, ci mai întîi pentru că Napoleon era şi a rămas o 
mare personalitate istorică şi apoi din concepția sa internaționalistă, care 
nu excludea dragostea de patria sa cu aprecierea celorlalte naţiuni 
europene. 

Goethe a rămas şi în această privință un maestru incomparabil 
prin universalitatea şi grandoarea solidarităţii patriotismului naţional, 
care trebuie să absoarbă arta, ştiinţa şi cultura tuturor timpurilor și tu- 
turor popoarelor, ridicindu-se astfel deasupra oricărui patriotism strîmt. 

Aceste raporturi între națiunea din care faci parte cu celelalte na- 
țiuni, raportul național şi internațional este, desigur, astăzi mai bogat, 
mai amplu și mai intens ca în timpullui Goethe, însă Goethe a fost primul 
care a pus fundamentul atitudinii de conciliere a naţionalului şi interna- 
ționalului. Goethe a fost primul european. 

De aceea Goethe avea convingerea adincă că pentru renaşterea 
naţională germană nu ajungea simpla eliberare a Germaniei de dominare 
străină, Pe lîngă această eliberare, Goethe avea speranţa unirii nenumă- 
ratelor state, principate şi ducate în „,Statele-Unite” ale Germaniei, 
care însă să fie ferită de o centralizare absolută şi să lase cîmp liber de 
dezvoltare culturii poporului în toate părțile statului german. 

Umanismul său naţional era îndreptat către o ordine universală. 


„Viaţa noastră — se confesează Goethe lui Riemer — nu se poate 
separa nici izola de alte popoare. Tot mersul culturii noastre ne îndeam- 
nă a ne pune în contact cu cultura celorlalte popoare... Sentimentul 
libertăţii şi dragostea patriei izolate de restul lumii pot degenera în cari- 
caturile lor...” 

În împrejurări excepționale, care au făcut decorul vieţii sale şi al 
crizei europene, care a zguduit toate regimurile din acei ani, în epoca re- 
voluției franceze şi a războaielor napoleoniene, apoi a războaielor de eli- 
berare, a reacţiunii lui Metternich şi a hotăririlor din Karlsbad, omul de 
stat Goethe a văzut departe unirea învierii germane cu gîndul de solida- 
ritate europeană, care, desigur, nu avea valoare pentru epoca tulbure a 
timpului său, dar prin unirea scopurilor naționale şi supranaţionale a 
anticipat propunerile de la sfîrşitul veacului XIX ale unor „naţiuni unite” 
ale Europei, pe care le-a întrevăzut mai tirziu Victor Hugo. 

Dar Goethe merge şi mai departe în măreţele sale prevederi, el 
încorporează continentului european axa West-Ost, care din veacul al 
XIX-lea devine o încordare principală, pentru a deveni chiar în veacul 
al XX-lea trăsătura destinului umanității. 

Opera sa ,,West-Ostlicher Divan” este o sinteză a cunoștințelor 
lumii antice și orientale. 

În importanța fenomenelor universale politice intră şi Orientul, 
de unde, după propria expresie a lui Goethe, „woher so manches Grosse, 
Schöne unde Gute seit Jahrtausenden zu uns gelangten”. 

În 1812 @oethe a primit un arbore, numit Gingo din Japonia, și a 
trimis o frunză ca un anunțător de iubire (als Liebesbote”) pentru Suleika 
sa, — iată un tablou plastic al concepțiilor sale despre lume. 

„Națiunile unite? ale Europei iau acum proporția grandioasă a 
unor „naţiuni unite” ale lumii, care şi astăzi încă aşteaptă realizarea 
lor, căci atit fosta Societate a Națiunilor, cît și actuala O. N. U. repre- 
zintă o organizație de state, şi nu de națiuni, după cum am arătat în co- 
municarea făcută la „Academia de științe morale şi politice” din Paris 
în ziua de 20 mai 1946. 

Goethe apare astfel ca un conducător al umanităţii. Numele lui 
Goethe conține mai mult spirit internaţional (și nu cosmopolit) decit 
multe asociaţii ori adunări denumite internaţionale, de astăzi. 

2.8. „GEHEIMRAT" AL ÎNTREGII LUMI 


Sistemul de concepţii al vieţii şi lumii lui Goethe, considerat în 
epoca sa plin de iluzii şi de himere, a devenit în vremea studenţiei mele 
un izvor plin de învăţăminte realiste de valabilitate universală. 

În sensul ritmului dialectic, etica vieţii, filozofia ştiinţifică a na- 
turii şi artei, precum şi teoriile sale sociologice, politice şi de organizare 
națională şi internațională au avut asupra mea o profundă, incompara- 
bilă şi durabilă înriurire. 

„Geheimrat”-ul (consilierul intim) al curţii ducale din Weimar, cum 
i se spunea de unii în ironie, a devenit ,,Geheimrat”-ul întregii lumi. 

Iar eu, tînărul student avid de a cunoaşte „tot ce este în cer și pe 
pămînt” (Faust), m-am găsit în Weimar în fața unui spectacol de înăl- 
ţătoare şi maiestuoasă frumusețe, care contrasta în mod viu cu sarbăda 
petrecere în Berlin. 

Am aflat acolo, în Weimar, secretul omului şi al vieţii. 


3. UNIVERSITATEA DIN LEIPZIG 


Iată-mă cu emoție condus de mînă de Goethe, profesorul şi confe- 
sorul meu la Universitatea din Leipzig, unde m-am înscris în al 3-lea 
semestru al vieţii mele de student. Dar şi la Universitatea din Leipzig 
am păşit pe urmele lui Goethe, căci a fost prima universitate ger- 
mană pe care el, foarte tînăr, a frecventat-o, entuziasmat de profesorul său 


de filozofie, care vorbea de „patrie, virtute, libertate”... Însă, adaugă 
Goethe, cînd l-am întrebat, ce a înţeles profesorul prin vorbele „patrie, 
libertate”. . ., tînărul om a răspuns că propriu-zis nu poate să spună mai 


mult decît că aceste cuvinte nu încetează de a răsuna în adincul inimii 
sale... 

Consilierul de stat rus Sturdza, de origine română, a publicat o 
lucrare asupra stării de pe vremea sa a Germaniei, considerînd sărbătoarea 
studențească de la Wartburg ca o dovadă a spiritului revoluționar care 
domnea în universitățile barbare germane şi propunînd introducerea 
cenzurii, abolirea libertății învățămîntului, supravegherea severă a pro- 
fesorilor şi studenților. Poetul Kotzebue, care a aprobat opiniile lui Sturdza, 
a fost ucis ca „trădător şi corumpător” de un oarecare Karl Sant. 

Experiența atît de veche a lui Goethe a rămas pînă astăzi valabilă ! 

O altă dovadă a spiritului de independență şi de frondă, care a fost 
păstrat de studenții din Jena pînă în timpurile mai recente, este marea 
serbare pe care au dat-o în onoarea lui Bismarck puțin după căderea sa 
din vara anului 1890. A fost o celebrare care a avut un mare răsunet, 
pentru că a fost primul act curajos de exprimare a unei păreri libere față 
de un împărat ca Wilhelm al II-lea, care-şi inaugura domnia cu profesiuni 
de credință absolutiste. 

Am vizitat adesea Universitatea din Jena, trecînd prin Dornburg, unde 
se aflau apartamentele pe care Goethe le-a locuit într-un vechi castel al 
lui Karl-August pentru a-şi căuta repaus şi uitare, unde şi-a căutat mîn- 
gîierea şi calmarea durerii pe care a simțit-o după moartea marelui duce, 
în lunile august gi septembrie din anul 1828. 

Se ajungea la Dornburg pe un drum greu şi întortocheat, printr-o 
pădure verde, cu arbori foarte înalți, iar de pe terasa înaltă a castelului, 
în mijlocul boschetelor, se rătăceşte privirea asupra ondulațiilor, şerpui- 
toare ale rîului... 

Mobila simplă, un fotoliu, o masă rustică dreptunghiulară, pe care 
scria, aşezată într-un colț al camerei de lucru, cu fereastra largă, care se 
deschidea spre Saale : „Dimineața, a seris Goethe în septembrie 1828, 

valea, munţii şi grădina ies dintr-un fel de negură... eterul este încărcat 
cu vapori, vîntul de est care-i alungă prepară soarelui drumul lui ascen- 
dent, pentru ca în declinul său soarele de purpură să inunde orizontul 
cu valuri de aur”. 


3.1. DIN NOU PE URMELE LUI GOETHE 


În 1765, la vîrsta de 16 ani, Goethe s-a înscris ea student; la Univer- 
sitatea din Leipzig, iar în timpul maturității, în calitate de prim-ministru 
al marelui ducat Saxen Weimar, a sprijinit în particular dezvoltarea 
Universităţii din Jena, pe care o vizita foarte des, aproape săptăminal 
(Weimar, Jena acolo este bine), iar în Weimar primea regulat vizite ale 
unor profesori şi studenţi — la care asista, adesea însuşi marele duce Karl- 
August cînd se hotărau îmbunătăţiri şi progrese —, reuşind a face dintr-o 
universitate a unui mic ducat centrul intelectual al Germaniei. 

Ca student al Universităţii din Leipzig în anul 1900 şi ca discipol 
frecvent al lui Goethe, am urmărit mai de aproape istoricul universită- 
ților din Leipzig și Jena ca instituţii care de la originea lor au avut şi 
au păstrat cultul libertăţii : Leipzig al libertăţii ştiinţifice, unde se puteau 
înainta, teze de doctorat în orice limbă, şi Jena cultul libertăţii academice. 

În anul 1409 regele Wenceslas al Boemiei, sub influența lui Jan 
Huss — elev, apoi profesor şi martir —, a declarat că în viitor, dintre 
cele 4 națiuni, care, după mirajul epocii, grupau pe profesorii şi studenţii 
Universităţii din Praga, şi anume naţiunile boemă, poloneză, bavareză 
şi saxonă, națiunea boemă va avea dreptul la 3 voci, în timp ce cele- 
lalte trei națiuni împreună nu puteau dispune decît de o voce. 

Această măsură încheia o sursă continuă de lupte intestine între 
elementul ceh și elementul german, care a durat din 1348, cînd Boemia 
se găsea totdeauna în minoritate, avînd o voce contra 3 voci ale Poloniei, 
Bavariei şi Saxoniei. 

Atunci s-a întîmplat sciziunea definitivă a germanilor, care, sub 
conducerea lui Otto von Münsterberg şi Iohann Hoffmann, profesori şi 
studenţi au părăsit Praga, au sosit în Leipzig, unde au fost foarte cordial 
primiţi de landgraful Friederich şi de fratele său, landeraful Wilhelm. 

Noua Universitate din Leipzig s-a deschis cu 46 de profesori şi 
369 de elevi, sub rectoratul lui Otto von Münsterberg. 

Acelaşi spirit larg de libertate a prezidat şi la întemeierea Univer- 
sității din Jena, care s-a creat în 1558, după desfiinţarea Universităţii 
din Wittenberg. 

Cînd prorectorul Ulrich a voit să restrîngă libertatea academică, 
de care se bucurau studenţii în Jena, aceştia, în număr de 500, au luat 
în masă drumul spre Weimar pînă la satul Nohra, unde au asteptat trei 
zile restabilirea anticelor privilegii şi numai după ce au obţinut cistig 

de cauză s-au reintors în Jena în aclamaţiile populaţiei, purtînd falnic 
un drapel pe care se citea cu litere roşii: Vivat Libertas Academica. 

În tot timpul existenţei sale, Universitatea din Jena a păstrat tra- 
dițional acest caracter libertar, cu o pronunțată nuanţă de frondă. 

Așa, în 1815 studenţii în Burgkeller din Jena au proclamat liber- 
tatea, de a gîndi, de a vorbi şi de a scrie și independența patriei, punînd 
astfel cîteva, zile înainte de bătălia de la Waterloo bazele viitoarei asociaţii, 
care apoi, în Wartburg, la data aniversării a 300-a aniversări-jubileu 
al Reformei, a devenit, în prezența reprezentanților studenţilor veniţi 
din toate colțurile Germaniei, o asociație generală, „Allgemeine deutsche 
Burschenschaft”. 

Atunci s-a specificat că „Asociația? urmăreşte : „uniunea, egali- 
tatea și libertatea tuturor studenților, egalitatea tuturor drepturilor şi 
datoriilor, dezvoltarea forțelor morale şi fizice în serviciul patriei”, 

Fireşte, sub influența ideilor revoluției franceze, aceste cuvinte mari 
şi frumoase au fost de efect declamatoriu şi oratoric, însă lipsite de pre- 
cizie şi claritate. 

Goethe a povestit că a primit vizita unui student grec din Jena, 
căci Jena era oraşul studenților, care, foarte liberi în maniere, au pus stă- 
pînire pe o bună parte din oraș. 

„Libertatea academică” nu mi-a apărut sub o formă simpatică, 
căci se manifesta mai mult sub formă de teroare a populației, care pro- 
priu-zis nu mai conta. 

Ceea ce mi s-a părut foarte curios era că „libertatea academică” 
se manifesta mai ales în stradă. Strada era centrul vieţii studenţeşti, 
acolo se îmbrăcau şi se dezbrăcau, acolo, în costume sumare ori în cămăși, 
cu cîini enormi întinşi la picioarele lor, cu figura mascată de benzi pro- 
tectoare ori, eventual, pentru a întreţine tăieturile din dueluri, pentru a 
dovedi în mod plastic vitejia, cu paharele de bere înaintea lor, se cînta, 
se ridea şi se agita zgomotos, fără nici o grijă ori vreun scrupul pentru 
locuitorii străzilor. Citeodată, chiar aceste manifestări „academice” se 
terminau cu acte brutale şi sălbatice... 

Duelurile nu mai aveau însemnătatea lor inițială de şcoală a cura- 
jului, căci au intervenit măsuri, ca intervenţia arbitrilor în momentele 
de primejdie, care opreau lupta. Prin această suprimare a emoţiei şi a pri- 
mejdiei, duelul devenea o simplă jucărie şi fanfaronadă... 

Ce deosebire între studenţii din Jena şi cei din Leipzig, care, cuviin- 
cioşi şi studioşi, cultivau obiceiurile lor „academice” şi tradiționale în 
cercuri închise. 

Universitatea din Jena — celebră pe vremuri prin profesorii ei, ca 
Hegel, care în timpul bătăliei de la Jena şi-a formulat sistemul său filo- 
zofic, ori ca Fichte, care, prin natura sa tranșantă şi combativă, a provocat 

manifestații studenţeşti, care s-au terminat o dată cu demisia sa în 1803* 
— nu numai că şi-a menţinut prestigiul ei, dar a devenit una dintre cele 
mai celebre universități germane şi un punct de atracţie pentru lumea, 
ştiinţifică de pretutindeni datorită subvenţiilor şi ajutorului pe care le-a 
primit de la o foarte originală şi importantă instituţie, „Karl Zeiss Stif- 
tung”. 


3.2. ORGANIZAREA TEHNICĂ $I SOCIALĂ A UNEI FABRICI 


„Karl Zeiss Werke” din Jena m-au impresionat adîne nu numai 
prin faptul că ele produceau instrumente optice şi fizice, ca şi sticle spe- 
ciale, pe care nu exista o fabrică, un laborator, un observator astronomic 
în lume ca să nu le întrebuințeze, dar şi pentru că ele au creat un model 
de organizare tehnică şi socială a unei fabrici, ceea ce pentru un tînăr 
student, în economia politică, ca mine, a fost nespus de instructiv. 

Vestitul botanist Schleiden, profesor în Jena între anii 1842 şi 
1862, cunoscut prin memorabilele sale cercetări asupra celulei, avînd o 
mare necesitate în întrebuințarea microscopului, a îndemnat pe mecanicul 
Karl Zeiss, posesorul unui mic atelier de precizie, cu două ajutoare, să 
facă cercetări de microscopie. 

La opera lui Zeiss s-a asociat întîi Ernst Abbe, profesor la Univer- 
sitatea din Jena de matematică, fizică şi astronomie, şi, mai tirziu, dr. 
O. Schott. 

Concernul Zeiss, a pus producţia pe baze ştiinţifice și a ajuns la o 
mare prosperitate, de proporţii mondiale, numărul lucrătorilor crescînd 
pînă la 6 000 şi achiziţionîndu-se mari terenuri de construcție pentru ne- 
voile mereu crescînde ale fabricii. 

La, moartea lui Zeiss, în 1888, Ernst Abbe a rămas singurul proprie- 
tar al întreprinderilor numite Zeiss”. 

Abbe a fost o puternică personalitate revoluţionară, necunoscută 
şi neapreciată îndeajuns. El a renunțat la drepturile sale şi a transformat 
întreprinderile într-o fundaţie, numită cu modestie „Karl Zeiss Stiftung”. 

Timp de 14 ani Abbe, după voința sa și conform normelor statutului 
fundaţiei, a servit întreprinderile ca un simplu funcţionar, întocmai ca 
şi ceilalţi funcționari. 

Care este noutatea introdusă de Abbe? 


* Fichte a displăcut prin expunerile sale prea libere despre Dumnezeu, ceea ce a provo- 
cat limitarea orelor sale de curs; atunci ela pus duminica ore. Studenţii în grup au stricat 
ferestrele locuinţei și au manifestat în faţa casei, ceea ce l-a făcut pe Goethe să declare că 
„a fost o manieră foarte neplăcută de a fi convins de existenţa non-eului”. 

După demisia sa, Fichte a fost chemat la organizarea Universităţii din Berlin, care 
l-a ales mai tirziu și rector, 

El a întrebuințat şi apoi a desființat esențialul regimului capitalist, 
care este profitul. 

Întreprinderile „Zeiss lucrează pentru un profit cît mai mare — 
ca oriyice întreprindere capitalistă —, însă acest profit nu este însuşit 
de persoane private — proprietar, acționar —, ci este colectiv, adică creează 
şi acumulează un fond care aparține exclusiv fundaţiei gi are o destinaţie 
specială colectivă, cu următoarele scopuri precise, fiind repartizat pentru 
patru domenii: fabrica, munca, ştiinţa şi comunitatea. 

1. Din acest fond se întreține şi se dezvoltă fabrica, aducîndu-i-se 
îmbunătăţiri, potrivit celor aproape 300 de invenţii fundamentale; 

2. Se întreţin lucrătorii, după norme aplicate pentru întiiaşi dată de 
fundaţie în istoria socială a lumii. 

Pentru întiia oară s-au introdus opt ore de muncă, cu 18 ani înainte 
de a se legifera. Lucrătorii care aveau o vechime de cel puţin trei ani 
aveau dreptul la pensie. Lucrătorii care erau de cel puţin 6 luni în fabrică 
nu puteau fi concediaţi fără compensaţii. Zilele oficiale erau plătite. Baza 
salariului odată stabilit nu se putea în nici un caz micşora. 

Măsuri luate pentru a deştepta în lucrători sentimentul şi conști- 
inţa, că ei formează o parte permanentă şi esenţială a fundației, la care 
se mai adaugă şi participarea lucrătorilor la beneficiul fabricii, de la care 
erau însă excluşi directorii şi şefii secţiilor, care nu puteau avea un sa- 
lariu anual mai mare ca de zece ori salariul mediu anual al unui lucrător 
calificat de 25 de ani şi care avea o vechime de minimum 3 ani. Ceea ce 
însemna că oamenii care stăteau în fruntea celei mai mari şi mai pro- 
ductive fabrici optice din lume nu puteau primi decît un salariu anual de 
20 000 de mărci (suma socotită din timpul vizitei mele ca student în Jena). 

Şi, minune ! dacă se spunea că obișnuitele salarii mari, tantiemele 
şi dividendele anuale formau în întreprinderile capitaliste un imbold 
pentru succesele lor din ce în ce mai mari, Fundaţia ,,Karl Zeiss” în 
timp de decenii a înregistrat un avînt tot mai mare în privința cantităţii, 
calității şi varietății producţiei. 

Am vizitat unele locuințe ale lucrătorilor. Pretutindeni am întîlnit 
confort, cu bucătărie, baie modernă, 3 camere (lucrător, soţia şi copilul), 
în subsol spălătorie electrică *. 

3. S-au clădit ori mărit din fondul Fundaţiei „Karl Zeiss” cu sume 
importante institutele Universităţii din Jena : de fizică şi chimie, de mine- 
ralogie, igienă, anatomie, anatomie patologică, botanică, fiziologie şi 
farmacologie, i-au dăruit universității instrumente științifice şi de optică, 
a ajutat efectiv la clădirea principală a universităţii şi a bibliotecii uni- 
versităţii, s-au aranjat pieţe de sport și de jocuri pentru studenți, s-au 
sprijinit financiar numeroase catedre. Iată cum s-au ajutat știința şi 
universitatea. 


*D. Gusti se afla la începutul contactelor sale cu realităţile social-eoconomice din Germania 
acelor ani, iar situaţia de la întreprinderile Zeiss (o experienţă socială limitată, de tip refor- 
mist) era cu totul deosebită față de întreprinderile de tip capitalist, (B.-N.). 

4. Pentru comunitate s-a creat cea mai frumoasă instituție de cul- 
tură a poporului ,,Das Volkhaus”, un puternic centru cultural, construit 
între anii 1901 și 1904, în faţa Atelierelor „Zeiss”. Am asistat la diferitele 
stadii ale construcţiei acestui puternic aşezămînt, după cum am avut 
favoarea a participa și la inaugurarea lui. 

Intrarea este gratuită pentru toată lumea. 

La parter se afla sala ziarelor politice (peste 150, din toate părțile 
lumii, în toate limbile și de toate nuanțele); la primul etaj, sala de bro- 
şuri și reviste (peste 450 — sportive, amuzante, instructive); biblioteca 
conţinea la inaugurare peste 20 000 de volume (împrumutul gratuit); 
muzeu de aparate de optică, camere pentru demonstraţii şi cursuri, iar 
la etajul 3 şi 4 erau instalate școale profesionale şi de învățămînt artistic 
popular. 

Aripa dreaptă a clădirii cuprindea o vastă sală de 1 400 de locuri 
pentru reuniuni, mai ales politice ; această sală, conform statutelor tre- 
buia să fie pusă la dispoziţia tuturor partidelor, oricare ar fi fost nuanța 
lor, însă de ea profita mai ales Partidul social-democrat, care avea mari 
dificultăţi pentru a găsi săli de întrunire publică, 

Tot pentru comunitate s-au mai creat o baie publică, pentru înot 
şi pentru curăţenie, şi un spital, care au fost dăruite orașului. 

Ideea socială înaintată şi nouă, instituţia aceasta vie, care a rege- 
nerat viaţa publică a oraşului și viața ştiinţifică a universităţii, care fără 
concursul Fundaţiei „Zeiss” ar fi fost primejduită şi care, graţie acestui 
mare sprijin salvator, a ajuns una din marile universităţi ale lumii ea o 
continuare ascendentă, au lăsat o puternică urmă în sufletul meu de tînăr 
student şi care s-a manifestat mai ales atunci cînd, mult mai tîrziu, ca 
preşedinte al Academiei Române, am luat iniţiativa creării „Consiliului 
Naţional de Cercetări Ştiinţifice” ori ca preşedinte al Seriviciului Social, 
am stăruit la organizarea căminelor culturale la sate şi la oraşe. 


3.3. UN ÎNSEMNAT CENTRU COMERCIAL ... 


Cind în anul 1765 Goethe, la vîrsta de 16 ani, a sosit în Leipzig 
pentru a urma, cursurile Facultăţii de drept, după indicaţiile exprese 
şi imperative ale părintelui său, a găsit orașul în plină agitație, căci era 
tocmai epoca faimoasei „Leipziger Messe”, cînd un mare număr de străini : 
ruşi, polonezi, unguri, greci, turci etc.... circulau în oraș pentru afaceri 
comerciale, unii chiar în pitoreștile lor costume naționale. 

Leipzig a fost şi a rămas un centru de negoţ, un centru de afaceri, 
un loc de trecere a părţilor din sud către ţările scandinave şi a provin- 
ciilor din Rin către ţările slave din est. 

Activitatea comercială intensă şi internaţională a adus după sine, 
pe lingă o prosperitate materială, și o îndulcire a obiceiurilor, care a avut 

o influență deosebită și asupra vieţii studenților. Supleţea afacerilor 
predispunea la liniște. 

„Eleganţa și politețea erau impuse studenților prin exemplul pro- 
tesorilor şi locuitorilor orașului”, observa Goethe la venirea sa în anul 
11765 în Leipzig. 

Ceea ce îndeamnă pe studiosus Frosch în Avwerbach's Keller să nu- 
mească chiar Leipzig ca un ,,Klein-Paris”, „das bildet seine Leute”. 

Politeţea rafinată, galanterie faţă de doamne, moderație, eleganța 
manierelor şi a costumelor distingeau pe studenţii din Leipzig, în deose- 
bire de cei din Jena. Oraşul era o şcoală a modei, aşa că tînărul student 
Goethe s-a simţit nevoit să- şi schimbe costumul adus din Frankfurt, făcut 
în mod economicos de către un servitor, care era şi croitorul casei, cu 
un costum å la mode, făcut în Leipzig, pentru a nu fi arătat cu degetul 
în societatea pe care o frecventa. 

Goethe povesteşte cu mult umor cum, vizitind pe profesorul Gott- 
sched, a fost surprins, pe lîngă distincția veşmîntului, de imensul craniu 
gol, fără nici un specific de coafură al profesorului; cînd deodată apăru 
cu un aer înspăimîntat un tînăr servitor ţinînd în mînă o mare şi bogată 
perucă, pe care o uitase, şi acum o prezenta maestrului. Gottsched o luă 
cu mîna stingă și o puse abil pe cap, iar cu mîna dreaptă aplică o palmă 
viguroasă pe obrazul sărmanului copil, care, „asemenea unui valet de 
comedie, a ieșit învirtindu-se în jurul lui însuşi”. 

Renumele ştiinţific şi literar al oraşului Leipzig era pe vremea lui 
Goethe tot un renume „de vînzare”, pentru că în oraș, încă de pe atunci, 
erau grupate librării şi firme de edituri care nu se găseau în altă parte. 
Cel mai celebru dintre aceştia, Breitkopf, a făcut mari afaceri cu difu- 
zarea lucrărilor lui Gellert şi Gottsched, „gloriile” de pe acea vreme ale 
Universităţii din Leipzig și care în realitate nu erau decît simpli vulga- 
rizatori. 

Din beneficiile considerabile ale vînzării acestor ,„opere”?, Breit- 
kopf a clădit o frumoasă casă în Universitätsstrasse, numită „Ursul de 
aur”, „Goldbăren”, de care aminteşte Goethe în memoriile sale şi care 
a fost mai tirziu cumpărată şi transformată de Lamprecht într-un Insti- 
tut de istorie universală” 

Tînărul Goethe, spirit curios, la început a urmat cursurile de drept 
şi de literatură cu mult elan, însă spiritul său de observaţie a descoperit 
curînd că nu ofereau ceea ce aştepta el de la ele și le-a părăsit pe toate, 
începînd în schimb promenade și aventuri, care i-au pus chiar cîteva zile 
viaţa în primejdie, pînă cînd în septembrie 1768, complet restabilit, a 
putut părăsi Leipzigul pentru a intra în orașul său natal, Frankfurt a/M. 

Tînărul Goethe şi-a exprimat nemulțumirea şi decepţia la audierea 
cursurilor cu o expresie profundă : le lipsea acestora, spunea el, pe lîngă 
lipsa de metodă și de talent al vorbitorilor, legătura spirituală, „das 
geistige Band”, ceea ce pecetluia mediocritatea expunerilor și inutilitatea 
audierii lor. 

3.4. ... DAR ŞI UN CENTRU UNIVERSITAR ȘI CULTURAL MONDIAL 


Am avut prilejul ca, pe vremea studenției mele, Universitatea din 
Leipzig să ofere în primul rînd tocmai această legătură spirituală a cer- 
cetărilor şi cursurilor, anume știința omului, a societăţii, a istoriei lor și 
a umanităţii. 

Desigur, aspectul fizic al oraşului nu era sensibil deosebit în 1910 
față de 1765, cu aceleaşi case înalte, cu aceleași spaţii libere pentru gră- 
dini şi pieţe, cu aceleaşi străzi calme și cu aceiaşi oameni foarte activi, 
cu edituri, fireşte, mai numeroase și mai ales cu librăriile cele mai 
bogate din lume și care formau obiectul pasionat al vizitei mele zilnice 
după orele de curs, — universitatea însă nu mai era refugiul mediocri- 
tăților, ci prezenta un nivel științific foarte ridicat. Aceasta se datora 
faptului că ea poseda un număr extraordinar de profesori, deschizători 
de drumuri noi şi care formau o echipă de savanți, fiecare în domeniul său 
privind problemele sub unghiul omului și al societăţii întregi şi, prin 
aceasta, cu toţii împreună alcătuiau o solidaritate vie de interese ştiin- 
ţifice comune. 

Universitatea din Leipzig era considerată ca un centru universitar 
mondial, pentru că număra cele mai reprezentative personalități conducă- 
toare ale tendințelor de revizuire şi reînnoire a științelor psihologice, is- 
torice, economice, antropogeografice şi pentru că dispunea de institute 
corespunzătoare, conduse de aceste puternice personalităţi științifice : 
Wilhelm Wundt, creatorul psihologiei experimentale şi al primului in- 
stitut de psihologie; Karl Bücher, cel mai original economist al timpului 
său şi directorul unui seminar de științe de stat; Karl Lamprecht, inova- 
torul istoriei culturale cu institutul de istorie universală ; Friedrich Ratzel, 
creatorul antropogeografiei și al geografiei politice. 

Cercetările acestor şefi de şcoală științifică erau supuse discuţiilor, 
contradictoriu citeodată, ale reprezentanților ştiinţei universale. 

În această mare mişcare spirituală, care forma o adevărată fierbere 
intelectuală, m-am încadrat eu la înscrierea în Universitatea din Leipzig. 
Pe Wundt, Bücher şi Lamprecht i-am ales de la început ca examinatori 
pentru doctorat, urmînd regulat cursurile lor și participînd activ la sedi- 
tele lor de seminar, iar pe Ratzel l-am ascultat şi urmat, ca şi cum ar fi 
fost şi el unul dintre examinatori. 

Şi cum cu dreptate Michelet a spus că „„l'enseignement c'est lami- 
tié”? — ceea ce de altfel am verificat eu însumi mai tîrziu ca profesor —, 
am întreţinut tot timpul raporturi afectuoase, prin vizite şi corespondenţă, 
cu acești mari magiștri ai gîndirii științelor sociale pînă la dispariția lor. 

Clădirea universităţii, care se ridica în Augustus-Platz, unde se aflau 
teatrul, opera și muzeul, era o clădire monumentală, cu aproape 100 de 
săli de amfiteatre (săli de cursuri şi laboratoare). 

Toate institutele universităţii de chimie, fizică, botanică, zoologie, 
mineralogie, fiziologie, igienă, farmacie, anatomie patologică şi unele 
din clădirile clinice erau grupate una lîngă alta, într-un vast cartier, 
care se întindea, din Linnestrasse şi Johannesallee pînă la Nirenbergstrasse, 
Libiegstrasse şi Thalstrasse, între Hospitalstrasse în sus şi Windmühlen- 
weg în jos. 

Universitatea, ca personalitate morală, se satisfăcea pe ea însăşi, 
ajutată fiind materialiceşte de stat, provincie, oraș și de darurile prin- 
ciare ale particularilor. 

Invitat la masă la unul dintre decanii universităţilor, mi s-a atras 
atenţia că vînatul care se servea era din pădurile universităţii. Astfel 
că universitatea, prin propriile ei resurse, se administra pe ea însăși 
printr-o descentralizare savantă şi prosperă pentru binele profesorilor, 
studenților, instituțiilor, oraşului şi provinciei şi pentru renumele mare al 
universităţii, care a trecut de mult graniţele germane pentru a pătrunde 
şi a se răspîndi în toate ţările din străinătate. 

Dar Leipzig nu se mîndrea numai cu una din cele mai mari univer- 
sităţi din lume, ci era și orașul, tot atît de renumit, al muzicii, de care 
sufletul meu de student a beneficiat în modul cel mai generos, îmbogă- 
țindu-l. La care se mai adaugă și lecturile întinse din literatura germană 
şi universală, mai ales din Ibsen și Björnson, din Turgheniev şi Dostoiewski, 
cu frecventarea teatrelor şi a operei, precum și vizitarea regulată a muze- 
elor, care ofereau expoziţii flotante asupra epocilor de artă ori asupra 
marilor pictori şi sculptori din toate timpurile. 

În sfîrşit, am putut în Leipzig să-mi adîncese problemele, care mă 
pasionau încă de la audierea, în Berlin, a faimoasei conferinţe a lui Eduard. 
Bernstein asupra revizionismului marxist, care a stirnit o furtună de pro- 
teste referitoare la societatea capitalistă şi la. societatea viitoare socialistă, 
căci Leipzig era considerat pe acea vreme ca Mecca marxismului, avînd 
cei mai culți lucrători din Germania şi cel mai interesant ziar socialist, 
„Die Leipziger Volkszeitung”, condus de unul dintre cei mai de seamă 
critici şi scriitori socialişti, Franz Mehring. 

În tot timpul acestei febrile, variate şi binefăcătoare activităţi am 
fost continuu ajutat şi sprijinit — tînăr student, cu sănătatea delicată 
şi cu nervii supraîncordaţi — de o mare prietenie, aceea a lui Conny 
Skinnek, căreia îi datorez că am putut rezista la exigenţele examenului 
de doctorat (teză şi oral), care a adus după sine intrarea mea în lumea 
publicistică ştiinţifică germană, încheind astfel capitolul căutării” pen- 
tru a intra în acela al „elaborării”. 

Epoca trăită de mine în Leipzig între anii 1900 şi 1904 o socotese 
ca cea mai importantă şi decisivă din viaţa mea. 

3.5. WILHELM WUNDT ŞI PSIHOLOGIA EXPERIMENTALĂ 


Cînd m-am hotărit în Berlin să schimb universitatea pentru Leipzig, 
nu aş fi crezut tot ce-mi oferea Universitatea din Leipzig, după cum nu 
știam cât de complexă şi de bogată era personalitatea lui Wilhelm Wundt. 

Cu cît mă inițiam mai mult în opera lui Wundt, cu atît rămîneam 
mai uimit în descoperirea că această operă reprezenta protocolul între- 
gului inventar științific din jumătatea a doua a veacului trecut. 

Wundt a fost Cicero şi mentor a două generaţii de oameni de ştiinţă, 
cărora le-a dat o viguroasă împlinire. 

El a fost un enorm polihistor, un adevărat Leibniz redivivus, care 
impunea prin universalitatea şi soliditatea cunoştinţelor şi era de o 
conştiinciozitate rară faţă de știința contemporană, fiind totdeauna la 
curent; cu rezultatele ştiinţei cele mai noi, fiecare ediţie nouă a lucrărilor 
sale fiind pusă la punct. Deşi avea vederile sale proprii, originale, nu se 
da, totuşi la o parte de a le confrunta cu tot ceea apărea mai nou în 
ştiinţă între ediţii, așa că oamenii de ştiinţă erau obligați a-şi procura 
fiecare ediţia nouă, ceea ce a atras observația plină de umor a profeso- 
rului Stumpf din Berlin, care se plingea de un adevărat „impozit wund- 
tian” (Waundisteuer). 

De la Wundt am învățat cît de falsă era aşa-zisa doctrină a „igi- 
enei cerebrale”, emisă de Auguste Comte, care, pentru a-și construi 
sistemul său original de gîndire, desconsidera şi chiar dispreţuia orice 
alte păreri străine. 

Wundt era un profesor sărbătorit şi plin de succes. De o eleganță 
pastorală, el impresiona prin patosul său filozofie şi prin farmecul cla- 
rității, preciziunii şi proftunzimii, formînd o nobilă elocvență de catedră, 
cu fraze oratorice fără retorică, cu vocea care se ridica în mijlocul fra- 
zei şi cădea. încet, strecurindu-se lin de-a lungul sfirşitului perioadei. Sin- 
gurul semn al frămîntării interne erau mîinile, care primeau o viaţă par- 
tieulară şi exprimau în mod plastic întregul ritm al gîndirii. 

Evoluţia operei lui Wilhelm Wundt prezintă o semnificaţie de cea mai 
mare valoare pentru înţelegerea ei, ca şi pentru cunoașterea evoluției 
gîndirii ştiinţifice şi metodologice din cea de-a doua jumătate a veacului 
al XIX-lea. 

Distingem şapte mari faze ale unuia şi aceluiași proces de formare 
a operei lui Wundt. 

Cind tînărul fiziolog Wundt a dat doctoratul în medicină în 1856, 
a devenit apoi docent în 1857 şi asistentul profesorului Helmholtz în 
Heidelberg, în 1858, anumite probleme de limită a științelor naturii plu- 
teau în aer și erau tratate, în acelaşi timp, de cei mai deosebiți savanți. 

Astfel, Johannes Müller, încă în jurul anului 1826, în cercetările 
sale asupra ochiului şi organului auditiv, a stabilit raportul dintre exci- 
taţie şi senzaţie (Zur vergleichenden Physiologie des Gesichissinnes — 
Uber die phantastischen Gesichtserscheinungen). 

Ciţiva ani mai tirziu, E. H. Weber, părintele psihologiei experimen- 
tale, a studiat relaţiile dintre schimbarea excitaţiei și schimbarea senza- 
tiei (Uber den Tastsinn und das Gemeingefiihl, 1851). 

Helmholtz, cercetînd perceperea tonurilor gi a sunetelor, s-a refu- 
giat chiar în estetica transcendentală a lui Kant (Uber das Sehen des Men- 
schen, 1855; Physiologisene Optik, 1856—1866), Die Tonempfindungen, 
1862). 

in acelaşi timp, Lotze, în Medizinische Psychologie, 1852, și Bain, 
în The senses and the intellect, 1855, tratează aceleaşi probleme. 

În sfìrşit, fizicianul Gustav Fechner, cel mai original dintre oa- 
menii de ştiinţă ai naturii în cercetarea fenomenelor sufleteşti (o perso- 
nalitate care reprezenta un amestec de exactitate severă matematică şi 
de fantezie speculativă a unui talentat poet cu înclinări religioase), care 
a formulat teoria ,„însuflețirii universale a lumii” (Die Allbeseelung der 
Welt), a continuat cu strălucire cercetările lui E. H. Weber prin formu- 
larea celebră matematică a legii psihofizicii (Elemente der Psychophysik, 
1860). 

Cind a împlinit vîrsta de 80 de ani, Wundt a refuzat orice sărbă- 
torire, pierzîind pe soția sa cu cîteva luni înainte şi dorind a petrece ziua 
în linişte şi singurătate în Heidelberg. Totuşi el a primit înainte de 
plecare o delegație de studenți, care i-au înmînat o adresă, pictată de 
prietenul său Max Klinger, celebrul pictor al Leipzigului, care cu cîțiva 
ani înainte i-a creat un impunător bust de bronz, 

În această adresă, Max Klinger l-a reprezentat pe Wundt ca pro- 
fesor, ţinînd curs în fața catedrei împodobite cu flori, cu gestul lui 
cunoscut şi caracteristic; în stînga catedrei se afla Pallas-Athena, iar 
în drepta cîțiva ascultători şi ascultătoare. 

Wundt. era profesorul cel mai sărbătorit al universității și o glorie 
a ci. El trona ca un rege neîncoronat, înconjurat de elevi din toate con- 
tinentele, dintre care mulţi cu studiile terminate, veniți pentru perfec- 
țţionazre și pentru inițiere în studii noi. O recepţie la el, în cartierul lini- 
știt și ales al lui Gewandhausviertel, unde locuia, era mai mult ca o onoare, 
era aproape o consacrare; am avut gi eu favoarea să particip la cîteva 
dineuri academice date de el. | 

La aniversarea de 80 ani, elevii şi admiratorii lui Wundt au creat 
o ,„,Wundt-stitftung”. Iată textul adresei prin care se anunța crearea acestei 
fundații : 

+» Wilhelm Wundt, dem Denker und Forscher, dem gefeierten Lehrer 
der philosophischen Wissenschaften an der Universität Leipzig, über- 
reichen die unterzeichneten Schüler, Freunde und Verehrer an seinem 
achtzigsten Geburstage in dankbarer Bewunderung seines grossen Lebens- 
werkes zu seiner freien Verfügung eine Wilhelm-Wundi-Stiflung, im Be- 
trage von 7 000 Mark, als ein neues dauerndes Zeichen für die unaus- 
löschlische Verbindung seines Namens mit dem Fortschritt der Wissen- 
schaften. Leipzig, den 16 August 1912”. 

Printre cei 61 de semnatari — profesori si editori — am avut bu- 
curia să mă număr şi eu. 

Iar din Berlin i-am dedicat, cu acest prilej, ca adincă dragoste şi 
venerație, prima mea lucrare de filozofie juridică: Die Grundbegriffe 
des Pressrechts. 

Acesta a fost mediul spiritual şi aceasta a fost atmosfera ştiinţifică 
în care a apărut tinărul docent şi asistent Wilhelm Wundt, care, pentru 
a-şi recăpăta libertatea, a demisionat din postul de asistent, aranjind 
în locuința sa un mic laborator fiziologic, pentru a continua lucrările 
sale şi a scrie cîteva lucrări de fiziologie, pentru a compensa pierderea 
salariului de asistent. Astfel au apărut : Lehrbuch der Physiologie, 1864— 
1878, Handbuch der medizinischen Physik şi Untersuchungen zur Mecha- 
niks der Nerven, 1810—1876, în care el a pus accentul pe problemele de 
fiziologie, şi mai ales, de fiziologia simțurilor, de mecanica fizicală și 
fiziologică, de fiziologia, nervilor şi a muschilor. 

Publicarea acestei prime lucrări a lui Wundt a avut un istoric, care 
ar fi putut lua proporţii tragice. 

Ca docent de fiziologie la Facultatea de medicină din Heidelberg, 
Wundt ţinea 6 ore săptăminal în locuinţa sa proprie cu patru studenţi, 
în acelaşi timp organizind demonstraţii și experienţe pentru studenți 
şi făcînd studii personale în domeniul fiziologiei simţurilor ; în acest fel 
s-a surmenat în aşa măsură din cauza supramuncii, încît s-a prăbușit 
printr-o gravă hemoragie. Doctorii nu mai aveau speranțe de însănăto- 
gire, a fost înştiințat chiar fratele său ca să vină să-şi ia adio. 

Am citit cu mare emoție impresionantul capitol din autobiografia 
lui Wundt Erlebtes und Erkanntes (Stuttgart, 1920), prin care el face con- 
tesiunea că această teribilă boală i-a produs „o schimbare totală a con- 
cepției de viață” (Eine völlige Umkehrung meiner Lebensanschauung, 
p. 116—117). 

„Niciodată în viața mea n-am mai avut impresia unei atît de desă- 
vîrgite linişti, ca în aceste ceasuri — continuă Wundt. — Sentimentul că 
am terminat cu tot ce poate neliniști sufletul, cu toate năzuințele şi voinţa 
lui, acest sentiment că am terminat cu viaţa este poate cel mai de aproape 
înrudit cu cea mai curată gi perfectă plăcere a vieţii. Această linişte a 
morții pe care am simţit-o o dată o consider ca un cîştig care nu se poate 
asemăna cu nimic altceva” (p. 117). 

Wundt consacră nu mai puțin de şapte pagini laturii religioase a 
liniştii aceluia care simte că se desparte de viaţă ca o unitate a ei cu sen- 
timentul religios. Se resimte virsta înaintată în care a scris el memoriile 
(80 de ani), căci în acele șapte pagini Wundt schițează o întreagă doctrină 
a problemei religioase a morții, cuprinsă în cinci capitole : cele două forme 
ale ideii nemuririi și ideea de Dumnezeu — credinţa, religioasă a nemuririi, 
şi ultimul capitol : religie și moralitate (p. 118—125). 

Foarte importantă pentru mersul gîndirii ştiinţifice gi filozofice la 
Wundt este confesiunea relativă la programul său de lucru în viitor şi 

hotărîrea pe care a luat-o tînărul fiziolog, care pînă atunci nu citise un 
cuvînt de filozofie, ca: „Din acest moment mi-a devenit în măsură din 
ce în ce mai mare, mai clar şi mai clar că nu există o cunoștință ştiinți- 
fică care nu ar fi în același timp şi în aceeași măsură şi o cunoştinţă filo- 
zofică, şi tot astfel nu există nici o cunoştinţă filozofică care nu ar avea 
legătură cu totalitatea cunoştinţelor ştiinţifice particulare”. 

O ilustrație a acestei mărturisiri ne-o oferă lucrarea sa Vorlesungen 
über Menschen und 'Tierseele, care prezintă un tablou complet asupra ma- 
terialului empiric în ediţia I din anul 1863, în timp ce în ediţia a 2-a 
a lucrării sale, apărută cu aproape 30 de ani mai tîrziu, în 1892, o ediţie 
mai scurtă şi complet refăcută, Wundt părăsește punctul de vedere fizio- 
logic din ediţia I pentru a formula paralelismul psihofizic cu primatul 
spiritului. În ediţia a 2-a a spus privind ediţia I: „Diese Arbeit schon 
seit Jahren als eine Jugendsiinde betrachten lernte”. 

Această schimbare de atitudine a produs protestul lui Häckel în 
Welträtsel, care a considerat-o ca o declarație de „Pater peccavi”; 
la aceasta s-a asociat gi F. Mehring în „Die neue Zeit”, care declară, 
cu riscul de a fi tratat de „,Anticarius”, că nu va ţine socoteală 
de ediţia a 2-a, pentru că „paralelismul psihofizic” nu ar fi altceva. decît 
„armonia prestabilită” a lui Leibniz. 

În a doua fază de tranziţie de la faza fiziologică la cea psihologică 
a apărut cea mai vie şi mai particulară dintre lucrările lui Wundt, Grund- 
ziige der physiologischen Psychologie, în 1874, un adevărat tratat de metodă, 
metoda fiziologică experimentală mergînd mînă în mînă cu observaţia 
de sine psihologică, alcătuind astfel primul tratat de psihologie fiziologică, 
ca o concepție unitară a fenomenelor vieţii, de natură fiziologică şi psihică, 
şi în primul rînd psihică. 

Acest tratat a avut numeroase ediţii, fiecare scoțîind mai mult în 
evidenţă latura psihică a fenomenelor. Iar pentru a nu da naștere la neîn- 
țelegeri, Wundt a evitat termenul de fiziologic” şi a întrebuințat pe acela, 
de „experimental”, vorbind cu predilecție de psihologie experimentală, 
în loc de psihologie fiziologică. Cu aceasta Wundt a intrat în a treia fază, 
aceea psihologică, devenind creatorul primei mari mișcări ştiinţifice a 
psihologiei autonome. 

Ca şi multe alte ştiinţe, psihologia, deși a aparţinut uneia din cele 
mai vechi ştiinţe a cercului cultural occidental, avînd prima formulare 
ştiinţifică deja la Aristotel, ea s-a dezvoltat ca știință independentă 
cea mai tîrziu din toate domeniile de cercetare. 

Pînă la mijlocul veacului trecut, psihologia a fost prinsă în mrejele 
metaifizicii şi a format un loc binevenit pentru speculaţii de tot felul. 

Cînd ştiinţele naturii au avut intrarea lor plină de succes în lumea 
ştiinţelor, pe lîngă fizică şi chimie, a cîștigat o însemnătate deosebită, 
biologia, în cuprinsul căreia au început să se aducă în cercul cercetărilor 
ştiinţifice şi studiul fenomenelor psihice. Psihologia a devenit astfel una 
dintre științele naturii. 

Pentru întiia oară Wundt proclamă autonomia psihologiei, care, 
întrebuințind experimentul, recunoaşte că acesta are un caracter pro- 
priu, deosebit de experimentul ştiinţelor naturii. 

Rezultatele din domeniul cercetărilor de psihologie experimentală 
sînt concentrate în cele mai răspîndite şi studiate tratate de psihologie, 
traduse în mai toate limbile culte. Grundriss der Psychologie şi Binfiihrung 
îm die Psychologie. 

Psihologia a devenit prin Wundt o ştiinţă egală printre celelalte şi 
datorită faptului că el a creat primul institut de psihologie, care era de 
fapt un laborator pentru experimente psihologice. 

Cînd a luat în primire catedra, în 1875, Wundt nu avea la dispo- 
ziție decît o sală de curs mai mare şi o sală mai mică pentru depunerea, 
instrumentelor psihofizice. Această mică sală este originea institutului 
de mai tîrziu. Wundt nu dispunea decît de un om de serviciu şi el istori- 
seşte cum, într-o zi, i s-a prezentat un elev, americanul Cattell, devenit 
profesor la Universitatea din Columbia, care i-a ţinut următorul limbaj : 
„Domnule profesor, aveți nevoie de un asistent, şi eu voi fi asistentul Dum- 
neavoastră, fireşte onorific”. Acesta a fost primul asistent al lui Wundt. 

Cu trei ani înainte de a veni eu ca student, „Laboratorul de psiho- 
logie experimentală” dispunea de 30 de săli speciale, pentru cercetări 
optice, săli amenajate contra unui oricît de mic zgomot, o sală de lectură, 
o cameră a directorului, două săli pentru asistenţi, săli pentru ateliere 
mecanice, o cameră întunecoasă, cu pereții vopsiți în negru, o cameră 
pentru linişte totală cu pereții dubli etc. 

Institutul se bucura de o mare faimă şi a servit de model diferitelor 
institute străine. 

Eram mindru că aparțineam ca membru activ acestui institut şi 
că în orele de curs ale lui Wundt puteam trece direct, avînd o cheie spe- 
cială, din institut în auditorium maximum, unde Wundt ţinea cursul 
în fața unui auditoriu extrem de numeros și plin de freamătul curiozităţii 
ştiinţifice — orele de curs ale lui Wundt alcătuind, de patru ori pe săp- 
tămînă, adevărate sărbători intelectuale. 

Jată-mă instalat ca ,,Versuchsperson” într-una din camerele de 
experimentare — după Goethe „camera de tortură” a naturii — și care în 
sensul goethean erau ,,Versnohskaninchen”. 

Am participat la foarte multe experimente de psihologie optică şi 
acustică, încît mi-am putut da seama prin experiențe personale de valoarea 
şi limita experimentului. M-a surprins încă din primele zile specializarea, 
dusă la extrem şi aproape comică a asistenţilor institutului. 

Dacă, de pildă, se adresa cineva asistentului W. Wirth pentru lămu- 
rirea vreunei probleme de acustică, primea răspunsul prompt că pentru 
o astfel de chestiune trebuie întrebat colegul său de asistenţă F. Krueger, 
specialist în acustică, el fiind specialist în optică. Iar dacă, dimpoirivă, 
te adresai pentru vreo problemă de optică asistenului F. Krueger, el se 

grăbea să-ţi recomande pentru orice lămuriri pe asistentul W. Wirth, 
specialist în optică, el fiind specialist în acustică. 

Al doilea fapt ce m-a frapat a fost atmosfera de adevărat cult 
pentru psihologia experimentală. 

Era de ajuns ca să fii în presiunea măsurătorii pulsului, ori a măsură- 
torii respirației, ori a măsurătorii timpului de reacţie, pentru ca cercetă- 
torul experimental să devină prezentabil şi sociabil ... 

În Leipzig s-au strîns în Institutul de psihologie pe lîngă întemeie- 
torul lui o pleiadă de tineri elevi din toate ţările lumii — contingentul 
cel mai mare al membrilor institutului îl formau străinii, americani, 
francezi, ruși, englezi, italieni, români, greci... Aceşti tineri, cei mai 
mulți duşmani ai gîndirii filozofice, se ameţeau la cuvintele: „experi- 
mente, experimente” şi aşteptau chiar de la noile experimente reforme 
mari pedagogice, unii sperau chiar prin ele să se ajungă la educaţia 
umanității şi să se prevadă descifrarea artei și a istoriei pe calea numărului 
şi a măsurătorii ! 

Am asistat la o adevărată luptă spirituală, care a provocat, o mare 
şi vie agitație în lumea academică germană. 

Din numeroasele lucrări apărute cu acest prilej cităm numai patru : 
P. I. Möbius, Die Hoffnungslosigkeit aller Psychologie, 1921 ; Karl Büchler, 
Die Krisis der Psychologie, 2-te Auflage, 1929; Karl Marbe, Die Aktion 
gegen die Psychologie, eine Abwehr, Leipzig, 1913, ṣì. W. Wundt, Die 
Psychologie im Kampf ums Dasein, 2-te Auflage, Leipzig, 1913. 

Titlurile acestor lucrări indică starea de alarmă în care se aflau 
spiritele. 

Ce se întimplase? Un număr de profesori şi docenţi în filozofie, 
crezindu-se primejduiţi în cariera lor prin faptul că; se ocupan catedrele 
de filozofie cu reprezentanţi ai psihologiei experimentale, au publicat o 
declaraţie împotriva acestui fapt. 

Propriu-zis nu era o acţiune întreprinsă impotriva psihologiei, căci 
atât filozofii, cât şi psihologii au reevnoscut și accentuat independenţa 
psihologiei ca, a d ci era o acţiune a filozofilor împotriva psihologilor, 
consideraţi ca foarte serioşi concurenţi la ocupare de catedre. 

Pe cît am urmării, cu cel mai mare interes polemicile, pe atât m-a in- 
dispus nota pur personală, care se afla la baza lor. 

Era prima, mare discuţie ştiinţifică la care asistam şi care m-a învă- 
tat — ceea ce am putut verifica foarte adesea mai tîrziu — că de multe 
ori interesele personale se ridică la rang de înalte principii abstracte, 
care le acoperă cu mai multă ori mai puţină abilitate. 

Dintre toate lucrările apărute, cea mai înțeleaptă este datorită lui 
Wilhelm Wundt, care, deşi se intitulează Lupta psihologiei pentru existență, 
era de fapt, după cura o afirmă autorul în „„Prefaţa” sa, o lucrare de 
pace (eine Priedensscârift), şi nu una de luptă (eine Btreiischrifi). 

Dar această publicaţie a lui Wundt, de dimensiube relativ mică, 
față de voluminoasele sale tratate, a avut pentru mine o deosebit de mare 

importanță, pentru că a prezentat sub o formă pregnantă o precizare, 
dacă nu chiar o revizuire a gîndirii sale. 

Filozofii şi psihologii vor să se despartă, afirmă Wundt. Psihologii 
experimentali se credeau de ajuns de maturi pentru a face din ştiinţa, 
lor o ştiinţă independentă şi a înceta a o privi ca o anexă a filozofiei, 
ori a face psihologie experimentală fără experimente, deci afară cu 
filozofia din psihologie ! 

Pe de altă parte, filozofii recunose independenţa psihologiei expe- 
rimentale ; ei recomandă chiar guvernelor a se lua aceasta în considerare, 
însă tocmai pentru aceasta psihologii experimentali, fiind nişte simpli 
tehnicieni, care practică o psihologie fără suflet, n-au ce căuta în filozofie, 
deci afară cu psihologia din filozofie ! 

Wundt face apel la amîndouă taberele, la înţelegere reciprocă şi 
la. toleranță printr-o impresionant de puternică argumentare : 

Mai întîi, afirmă Wundt, metoda experimentală nu poate avea 
ambiția de a ține locul oricărei alte metode, pentru că ea se aplică par- 
tial, în unele cazuri, de exemplu în psihologia animală şi în psihologia 
copilului, ori ea nu se aplică de loc, cum este cazul în psihologia popoarelor, 
V dlkerpsychologie de exemplu, în problemele fanteziei artistice, mitului, 
religiei, obiceiurilor. 

Este deci fals a numi întreaga psihologie, experimentală, cînd sînt 
atitea domenii care prin însăşi natura lor nu sînt accesibile experimen- 
tului. 

În al doilea rînd, continuă Wundt, problemele de psihologie sînt 
în acelaşi timp și filozofice, cum sînt, de pildă, problema paralelismului 
psihofizie, aplicarea principiului energetic în viaţa sufletească, natura, 
inteligenței, a voinței și a memoriei, probleme care formează obiectul 
de predilecție al tezelor de doctorat în filozofie, cu o gimnastică spirituală, 
deosebită. 

În al treilea rînd, psihologia nu este o tehnică, ci o parte ştiinţifică 
a filozofiei şi, în acelaşi timp, o ştiinţă a spiritului empirică. 

În sfîrşit, în al patrulea rînd, iată un grup întreg de ştiinţe, ca 
ştiinţa limbii, a religiei, a sociologiei, a etnologiei, care se află în afara 
sferei de psihologie, ca specialitate şi care totuşi stau în cele mai strînse 
raporturi cu acele domenii de cercetare a limbii, religiei, dreptului, obi- 
ceiurilor, societăţii, pe care Wundt le numeşte cu termenul de Völker- 
psychologie. 

În consecință, Wundt recomandă şi psihologilor, și filozofilor mai 
multă perspicacitate, atit filozofii, cît şi psihologii neavînd decît a câștiga 
de pe urma acestei comprehensiuni reciproce. 

Am fost fericit să întîlnesc în lucrarea lui Wundt rezervele și reflec- 
tiile pe care eu însumi le-am făcut în institutul său, cînd am servit de 
„persoană de cercetare” (Versuchsperson) în numeroase şi variate expe- 
rimentări psihologice, contribuind astfel într-o oarecare măsură la pregă- 
tirea, tezelor de doctorat ale institutului. 

În activitatea desfăşurată de mine în institut, timp de aproape trei 
ani, am avut timp suficient să mă observ pe mine însumi în cercetările 
experimentale pe care le-am întreprins. 


Am constatat că numai o parte cu totul mărginită a proceselor su- 
fletești a fost susceptibilă de experimentare, şi anume psihologia senza- 
tiilor, care poate oferi un înalt grad de exactitate şi poate fi prinsă 
în formule matematice : 


Introducerea măsurilor și a numărului — metodele obişnuite expe- 
rimentale — nu se loveşte în cercetarea senzațiilor, a puterii și a limi- 
telor excitației ete. de nici o greutate. 

Pentru că o aplicare a măsurătorii şi a numărului, pe care o cere 
experimentul sever al ştiinţelor naturii, nu se poate face în domeniul 
funcţiunilor sufleteşti superioare, nu se poate deci reduce unilateral 
întreaga psihologie la domeniile unde se poate aplica experimentul. 

Am constatat apoi, din această experiență proprie, că psihologie 
nu este posibil să se repete aceleaşi condiţii de experimentare a două oară 
în acelaşi mod, psihologia experimentală face însă abstracţie de suma 
cuprinsului momentan sufletesc. Experimentul atîrnă de voința persoa- 
nei cercetate, de apariţia oboselii, de oscilaţiile momentului, de conste- 
laţia, sentimentului. Declaraţiile persoanelor care experimentează nu sint 
deci libere de aprecieri subiective şi chiar de interpretări, împrejurări care 
îngreuează, dacă nu denaturează valorificarea obiectivă a acestor decla- 
rații. 

Este imposibil a izola unele fenomene sufleteşti din totalul lor, căci 
viața sufletească a omului formează o unitate indestructibilă. 

O izolare forţată a unui element de ceea ce în viață este intim legat 
între toate elementele împreună este totdeanna ceva artificial. 

Dar mai mult încă, fiecare fenomen sufletesc este legat în întregul 
trecut al individului, căci omul poartă în el întreg trecutul său. Nu există 
nici un fenomen sufletesc care trece rapid gi al cărui rezultat s-ar epuiza 
într-un anumit moment. 

Cind o piatră cade şi apoi o readucem la aceeaşi înălțime, ea posedă 
întocmai aceeaşi energie ca la primul început. 

Constituţia, personalităţii este însă în fiecare moment alta, totdeauna 
îmbogățită cu experiențele momentului trecut. Este vechiul tablou al 
lui Heraclit că omul nu se poate cobori de două ori în acelaşi rîu, căci 
continuu o apă nouă curge prin el. 

În sfîrşit, cea mai mare lacună a experimentului constă în faptul 
că se observă omul izolat, rupt de orice legături, în care el trăieşte : cu 
natura, cu alţi oameni, cu cultura. 

Se neglijează condiționarea socială şi culturală a tuturor fenomenelor 
şi proceselor sufleteşti. 

În tot timpul cît am lucrat în Institutul de psihologie din Leipzig, 
n-am încetat a atrage atenţia colegilor şi chiar a asistenţilor asupra aces- 

tui fapt (pe unul din asistenţi am reuşit să-l interesez aşa de mult, 
încât în toate lucrările sale apare factura socială a psihicului). 

În ultimii 60 de ani s-a dovedit, că psihologia experimentală negli- 
jează condiţionarea socială şi culturală a fenomenelor sufleteşti, mărgi- 
nindu-se, de altfel ca întreaga psihologie ştiinţifică, la analiza fiinţelor 
izolate şi indiferente faţă de viaţa socială şi culturală. 

Ne trebuie, spuneam colegilor şi asistenților de institut, o psihologie 
care să plece de la omul viu; este nevoie adică de o psihologie socială, 
în cadrul unei ştiinţe a societății, numită sociologie. 

Aceste păreri, care astăzi, cînd scriu aceste rînduri, au devenit 
aproape un loc comun al ştiinţei sociale, pe timpul cînd îmi pregăteam 
teza de doctorat făceau impresia aproape de rebeliune, mai ales cînd 
m-am hotărît a sparge complet gheaţa şi a lua ca subiect de teză o pro- 
blemă de etică şi sociologie (şi deci nu cum era obiceiul de psihologie 
experimentală), anume aceea a Egoismului si altruismului. 

Dacă printre membrii ortodocşi ai institutului alegerea subiectului 
a produs aproape panică, cu cele mai pesimiste previziuni asupra şansei 
de a fi primită, prof. Wundt, dimpotrivă, a aprobat-o cu recomandarea 
pe care încă din 1863 o găsim în Vorlesungen über die Menschen und Tier- 
seele, ca să utilizez cît mai mult, material etnologie, observația etnologică 
formînd un izvor particular de cunoştinţă. psihologică şi care poate ţine 
loc de experiment. Conform acestei recomandări, mi-am îndreptat paşii 
spre F. Ratzel, autorul originşi şi fecuni al unei noi teorii a etnologiei 
şi a antropologiei, o altă glorie a Universităţii din Leipzig, cunoscut mai 
ales prin lucrările sale, Antropogeographie «una politische Geographie de 
pildă, frecventînd gi studiind, în acslesi timp, marele muzeu etnologie 
„Das Grassi- Museum” de seb conducerea umi activ și simpatic director, 
cu care am intrat în strinse legături per- le. prof. dr. Weule, autorul 
volumului care purta un titlu foarte s Tiie altur der Kulturlosen. 

Primirea subiectului de teză a produs: uimire printre colegii mei de 
institut, ei păstrindu-şi încă aceleaşi rezerve iu privinta ducerii la bun 
sfârşit a lucrării. Uitaseră stimații mei colegi — ori poate nici n-au ştiut 
vreodată — că Wundt a fost nu numai crectarul psihologiei experimentale, 
dar şi al psihologiei sociale. Aproape în același timp cu apariţia, marilor 
tratate de psihologie fiziologică și de psihclogie, ca o dovadă a elasti- 
cității gîndirii și a clarviziunii sale ştiinţifice, Wundt a fost intens preo- 
cupat de problemele psihologiei sociale, avînd ca temă mai întâi o istorie 
generală a religiillor. 

În anii 1859 şi 1860, două lucrări au interesat în special pe Wundt : 
primul volum de Theodor Waitz, Antropologie der Naturvölker (după care 
au urmat încă cinci volume, completate de Gerland), o istorie culturală, 
cu un foarte bogat; material, asupra popoarelor așa-zise primitive, și 
„Zeitschrift für Volkerpsyehologie und Sprachwissenschaft””, o revistă 
scoasă în 1860 de Lazarus şi Steinthal, care a întrebuințat pentru întiia, 

dată termenul de Vălkerpsychologie, foarte neclar şi confuz şi mai mult 
ca o problemă a viitorului (interesante coincidenţe și caracteristici pentru 
istoricul psihologiei este faptul că în acelaşi an 1860 a apărut clasica: 
lucrare a lui Gustav Fechner, Elemente der Psychophysik). 

Preocuparea lui Wundt de a completa experimentul psihologie: 
individuale cu cunoştinţa etnologică, experimentul psihologiei sociale, 
pe care am văzut-o oglindită în Vorlesungen, a rămas o preocupare con- 
stantă a sa. 

in Evlebtes und Erkanntes, Wundt aminteşte de citeva planuri vechi 
de a scrie o „psihologie comparată a raselor şi popoarelor ” ori chiar 
„0 istorie a evoluţiei psihologice a omenirei”?. 

În 1875, tînăr profesor al Universității din Zürich, ca urmaş al 
lui A. Lange (autorul cunoscut al lucrării Geschichte des Materialismus 
în două volume), Wundt voia să ţină pentru întiiaşi dată un curs despre 
Vălkerpsychologie ; chemarea însă după un an de profesorat de la Zürich, 
la Universitatea din Leipzig l-a înpiedicat a-l ţine. 

În anul 1886a publicat etica, Die Bihik, ca o lucrare prealabilă pentru. 
V6lkerpsychologie (als „eine Vorarbeit für Volkerpsychologie”), în timp 
ce primul volum al Vâlkerpsychologie, apărut în 1900, se considera ca 

„Vorhalle der Ethik”. 

Cursul plănuit în Zürich în 1875 a fost ţinut abia în 1897—1898, 
ca profesor în Leipzig şi repetat în 1900 cu privire la. psihologia limbii, 
mit şi obiceiuri, care a însemnat un mare eveniment pentru lumea psiho- 
logilor, a avut o influenţă extraordinară mai ales în lumea lingvistilor 
si o enormă rezonanță pretutindeni. 

Ascultătorii profund impresionați de bogăţia incomparabilă de fapte 
au format, cercuri de „întrebări şi căutări” în trei domenii ale vieţii popoa- 
relor : limba, religia şi obiceiurile, cu excursii asupra dreptului, economiei, 
familiei, proprietăţii, formării claselor sociale, statului, culturii ... 

În sfîrşit, preocupările lui Wundt au ieşit din sfera lui docendo disci- 
mus pentru a-şi găsi încheierea în anul 1900, cînd a apărut primul volum 
al monumentalei . opere Völkerpsychologie, care purta subtitlul programatic 
Untersuchungen der Entwicklungsgesetze von Sprache, Mythus und Sitte. 
În 1920 a apărut al X-lea volum, formînd astfel o adevărată enciclopedie 
asupra celor mai fundamentale şi controversate probleme din dome- 
niul ştiinţelor sociale şi al sociologiei. 

Pentru lămurirea imensei opere, Wundt a scris două lucrări : Elemente 
der V olkerpsuchologie, eu subtitlul atît de impunător : Entwicklungsgesehieh- 
te der Menschheit, 1913, şi Probleme der V ölkerpsychologie, în 1921, la 
vîrsta de 80 de ani, un an după apariţia ultimului volum, al X- “lea, al 
marii opere. 

Ca o consecinţă şi ca o consolidare a acestui impozant program de 
lucru, Wundt a putut să alăture Institutului de psihologie experimentală 
un institut de ,,Vâlkerpsyehologie”, datorită generozităţii lui Fritz Reh- 
woldt, care era complet terminat, cu săli de lucru mari şi mici, biblio- 

tecă etc., cînd a intervenit primul război mondial, care a paralizat orice 
spirit de inovaţie. 

În tot cazul, pentru Wundt, unirea celor două institute de psihologie 
experimentală şi de ,,Volkerpsychologie” sub acelaşi acoperămint a 
însemnat o culme în străduințele sale. 

Eram unul din puţinii din institut care urmăream cu o caldă admi- 
raţie evoluția gîndirii lui Wundt. 

Nu m-am putut opri să-mi exprim citeva nedumeriri critice. 

Psihologia experimentală, bazată pe viaţa sufletească a individului, 
trebuia să servească ca un fundament indispensabil cercetării vieții psihice 
în general, deci şi vieţii sociale. De fapt însă, în întreaga operă a Völker- 
psychologie nu am găsit nici o legătură în tratarea problemelor cu rezul- 
tatele psihologiei experimentale. 

În al doilea rînd, titlul V ölkerpsychologie nu corespundea propriu-zis 
obiectului cercetat, căci, fără să fiu de părerea acelora care considerau 
opera de psihologie socială a lui Wundt ca simple contribuţii la ştiinţele 
obiective ale culturii omeneşti, totuşi „psihologia popoarelor” nu pleca, 
de la popor, „naţiune”, ci doar de la manifestările lor variate. 

În sfîrşit, mi se părea Wundt hamleţian în privinţa ştiinţei societăţii 
în general. 

În 1895, semestrul de vară, Wundt a ţinut primul şi ultimul curs 
de „allgemeine Geselischattstheorie”, iar în volumul III al Logicii consa- 
cra sociologiei un important capitol. Aceasta nu-l împiedică însă în clasi- 
ficarea ştiinţelor să nu acorde nici un loc acestei ştiinţe. 

„A fi ori a nu fi” sociologia, iată întrebarea. Este sociologia o ştiinţă 
ori nu? În Logică se răspunde : da, în clasificarea științelor se răspunde : 
nu! 

A patra fază a evoluţiei operei lui Wundt o constituie apariţia memo- 
rabilă a lucrării clasice a literaturii logice ştiinţifice, care a apărut între 
anii 1880 şi 1883 sub titlul Logik cu subtitlul Eine Untersuchung der 
Prinzipien der Erkenntnis und der Methoden wissenschaflicher Forschung, 
vol. I; Erkenntnislehre, 1880 (ed. a 5-a, 1924), ed. a 4-a, 1919, sub titlul 
Allgemeine Logik und Erkenninistheorie, vol. II; Methodenlehre, 1883 
(ed. a 2-a în 2 volume, 1894, l-er Theil); Allgemeine Methodenlehre, 
Logik der Mathematik und der Naturwissenschaften, apărută în ed. a 3-a, 
1907, sub titlul de Logik der exakten Wissenschaften (ed. a 4-a, 1920), 
1895, 2-ter Teil; Logik der Geisteswissenschaften, ed. a 3-a, 1908, ed. a 
3-a în trei volume 1906 —1908, ed. a 4-a, 1919 — 1920. 

Logica oferă o enciclopedie vastă a gîndirii ştiinţifice pînă în cele 
mai mici amănunte, precum şi a metodelor şi disciplinelor ştiinţifice izo- 
late ; ea este încă astăzi de o vie actualitate. 

În sfîrşit, după lecţia de deschidere a cursurilor la Zürich, sub titlul 
Uber die Aufgabe der Psychologie in der Gegenwart, 1874 -1875, ca şi 
după prelegerea inaugurală a cursurilor, ca profesor la Leipzig, Uber den 
Einfluss der Philosophie auf die Erfahrungswissenschaften, care sînt; vederi 

exprimate întiia oară cînd Wundt a avut marea criză de boală, care i-a 
primejduit viața, de care am vorbit, după Frlebtes und Erkanntes s-a 
condensat suma concepțiilor sale filozofice într-un volum special : System 
der Philosophie, apărut în Leipzig (editura W. Engelmann) în 1889, 
care apoi în 1907 a apărut în ediţia a 3-a, în 2 volume (ed. a 4-a, 1919), 

În 1901 Wundt a publicat o lucrare mai rezumativă a sistemului 
său de gîndire şi plină de farmec: Einleitung în die Philosophie, ed. a 
9-a, 1922. 

Wundt în filozofie, ca şi în psihologie, este pentru înțelegerea unei 
totalităţi a realităţii, prezentind o concepţie unitară şi întreagă a lumii, 
natura, reală şi fenomenală a lucrurilor fiind paralele. 

Iată imensa operă a lui Wundt, produs al unei activităţi uriașe. 

Pentru mine, care o cunosc în total şi în profunzime, ea apare din 
ce în ce mai mare, chiar dacă în multe privinţe, cum este şi firesc, ea are 
nevoie de completări. Wundt însuşi, în numeroasele ediţii ale lucrărilor 
sale, prezenta în ediția mai nouă o prelucrare fundamentală a materia- 
lului din ediţia mai veche. 

Cînd îi eram elev, îl admiram, mai târziu însă, cînd i-am cunoscut 
întreaga sa operă, m-a uimit. 

M-au uimit grandoarea şi măreţia operei sale, pe care mulți nu au 
cunoscut-o şi nu o cunosc, nu au putut ori nu au voit să o cunoască. 
De aceea nu am fost surprins, deşi profund dezamăgit, cînd în anul 1934, 
la 104-a aniversare a nașterii lui Wundt, am fost invitat de Universita- 
tea din Leipzig să ţin două prelegeri cu ocazia înmiînării diplomei de 
Dr. honorius causa şi cînd am făcut şi o comunicare în sînul Facultăţii 
de filozofie și am constatat atunci că uriaşele străduinţe ale lui Wundt 
erau necunoscute. Decanul facultăţii, cunoscutul istoric, dr. Berve, mi-a 
comunicat că atunci cînd a intrat în facultate ca profesor era cel mai 
tinăr dintre colegi, acum însă, la începutul instaurării noului regim 
hitlerist, în urma primenirii facultăţii cu elemente devotate politicului, 
era cel mai în vîrstă. 

Tineretul l-a uitat pe Wundt, dacă l-a cunoscut, însă grăbit şi 
prins în vraja sloganelor şi în goana după formulele consacrate, însă goale 
ale ştiinţei rasiste dirijate, printr-o comoditate intelectuală specială, nici 
nu l-a cunoscut. 

Ce dureros spectacol se prezenta acum în fața fostului student 
şi elev al lui Wundt, care prin genialitatea persoanei şi virtuozitatea expu- 
nerii era atunci atît de sărbătorit; acum el însuşi profesor asista la o 
adevărată conspirație a tăcerii : Wundt nu mai exista ! parcă nici n-a fost ! 

Deşi lui Wundt se datoresc atitea vederi noi, care trebuiau privite 
sub specie aeternitatis, şi nu sub specie actualitatis. 


În teoria cunoaşterii, Wundt a mijlocit între idealism şi realism ; 
în etică între apriorism şi empirism ; în filozofia naturii între atomistică 
şi energetică; în biologie între mecanism şi vitalism ; în sociologie între 
individualism și colectivism. 

Nu pot vorbi aici despre aceste probleme şi soluţia lor wundtiană. 

Prin cercetarea intensă, pe o bază largă, sistematică şi unitară 
a realităţii tizicale, fiziologice, psihologice şi sociale, Wundt a făcut impor- 
tante descoperiri, valabile şi astăzi. 

1. Principiul sintezei creatoare (Das Prinzip des schăpferischen 
Systems sau al creşterii energiei spirituale (das Wachstum der geistiger 
Energien) numit şi Das Prinzip der psychischen Resultate. Wundt a constatat 
experimental că fiecare complex, care se naşte din simple reprezentări 
sau sentimente este ceva nou, nu numai cantitativ, ci şi calitativ, care 
nu este cuprins în simpla sumă a lor. Tot astfel sufletul popoarelor este 
mai mult şi altceva decît suma, unui anumit număr de suflete individuale. 

2. Această creştere a energiilor spirituale (Das Wachstum der geistigen 
Energien) rezultă din principiul „heterogeniei scopurilor”. 

Prin experiența generală, care poate fi supusă controlului în orice 
minută, în domeniul tuturor actelor de voinţă, activitatea voinței se 
destăşoară astfel că efectele acţiunilor mai mult ori mai puţin nu sînt 
cuprinse în motivele iniţiale ale voinței, ci le depăşesc, creînd rezultate 
noi, care nu sînt cuprinse în aceste motive şi care prin aceasta creează 
motive noi pentru acțiuni viitoare, care, la rîndul lor, produc noi efecte .. 

„Eu crezi că trăieşti şi devii trăit”, 

Te pregăteşti cu voința ta, cu nervii tăi, cu creierul tău, cu toată 
puterea de construcție în vederea unui anumit scop în care pare că stau 
scopul și sensul existenței, dar iată că pe neaşteptate vine realitatea în 
suveranitatea, ei şi schimbă conceptul inițial, şi întîmplările vieții primesc 
cu încetul şi pe neobservate o total nouă şi deosebită voință, o schimbare 
de axă. 

3. Principiul voluntarist, al apercepţiei şi al actmalităţii. Termenul 
„Yvoluntarism”, popularizat de F. Paulsen în răzpîndita sa Introducere în 
filozofie, a fost creat propriu-zis de Ferdinand Tönnies, ca opusul terme- 
nului „intelectualism”, reprezentat prin Spinoza. Tönnies în diferite. rîn- 
duri mi s-a plîns că se trecuse cu vederea aceasta cînd i se atribuie lui 
Paulsen prima întrebuințare a ,voluntarismului”. 

Atunci cînd Wundt vorbeşte de factorul dominant voință”, nu 
înțelege ca Schopenhauer & reduce toate fenomenele sufleteşti la voință 
ori a o considera fără conştiinţă, ca un „blinduirkendes Streben”. Voința 
este un act de apercepție şi de actualitate. 

4. Principiul relațiilor (Das Prinsip der psychischen Relationmen), 
adică al analizelor relaționiste. 

5. Principiul contrastelor psihice şi al întăririi contrastelor (Das 
Prinzip der Kontrastversiärkung), un principiu care a fost primit de Gabriel 
Tarde şi de Lindner (Geschichtsphilosophie, p. 25) ca lege istorică. 

Aceste cinci principii nu sînt simple podoabe externe ale unui sistem 
abstract, conceput într-o cameră confortabilă a unui filozof, ci sînt 
rezultatele unei îndelungi şi variate experiențe şi reflecții ştiinţifice per- 
sonale de laborator şi sociale. 

3.6. FELIX KRUEGER, UN PRIETEN DIN STUDENȚIE 


În 1934, cînd mă aflam în Leipzig, pentru motivele despre care am 
vorbit, pe lîngă dureroasa deziluzie de a constata atmosfera glacială, 
aproape ostilă în jurul operei lui Wundt, o dată cu trista constatare 
că nimeni dintre acei cu care am lucrat ca student (Biicher, Lamprecht, 
Ratzel, P. Barth etc.) nu mai existau, iar catedrele lor erau ocupate 
cu mediocrităţi, am avut marea plăcere să întîlnesc pe unul din asistenții 
lui Wundt, Felix Krueger, care acum devenise urmaşul lui Wundt la cate- 
dra şi la conducerea institutului. 

Felix Krueger între timp devenise una dintre cele mai reprezenta- 
tive figuri ale psihologiei germane, prin trei mari lucrări originale: 
1) prin lucrări importante asupra psihologiei auzului; 2) prin aşa-zisa 
Ganzheiispsychologie, o psihologie a întregului (în Komplexqualitäten, 
Gesialien und Gefühle, vol. I, din revista „Neue psychologische Studien', 
1926), pe care a cîştigat-o ca rezultat al experimentului, şi 3) prin psiho- 
logia evolutivă (Uber Enhvicklungspsychologie, Ihre Sachlage und geschich- 
tliche Notwendigkeit, 1915), care, pornind critic de la concepţia wundtia- 
nă a psihologiei sociale, voia să o completeze prin geneza socială şi is- 
torică a fenomenelor sufleteşti. Într-unul din ultimele sale studii apărute 
de Wundt (în ultimul an al revistei „Psychologische Studien”, vol. X, 
p. 189—239), Wundt a găsit că n-ar fi totuşi o deosebire şi un punct de 
vedere nou între el şi Krueger (vezi V ölkerpsychologie und Entwicklungs- 
psychologie). Krueger a declarat deschis că la început, sub influenţa, 
prof. Cornelius şi a prof. B. Lipps, a lucrat exclusiv din punctul de vedere 
al psihologiei individuale, dar că mai tîrziu a constatat greşeala, 

Poate că la această totală schimbare de atitudine au contribuit 
conversațiile gi discuţiile pe care le-am avut împreună, deşteptindu-i inte- 
resul pentru problemele sociologice: Căci F. Krueger, în deosebire de 
ceilalţi asistenţi ai lui Wundt, dispunea de o inteligenţă vie şi suplă, cu 
preocupări întinse şi serioase, filozofice şi culturale. 

Teza sa de doctorat la München, Der Begriff des Absoluiwerivollen 
als Grumdbegriff der Moralphilosophie, apărută în 1898, este o dovadă de 
largheţe a spiritului lui Krueger. În timpul experimentelor severe de 
psihologie acustică, el a continuat să susțină că lucrarea sa filozofică de 
doctorat poseda o însemnătate deosebită. Ceea ce pe mine nu m-a con- 
vins. Mai degrabă am avut satisfacția să constat că el mai tîrziu şi-a însu- 
şit punctul de vedere de a privi sociologic fenomenele vieţii sufleteşti. 

Fr. Krueger era şi foarte sociabil, avea multe pretenii şi nu se da 
înapoi de a frecventa cu asiduitate balurile studenţeşti. Lui îi datorez 
că am tăcut cunoştinţă, printre alţii, cu psihiatrul G. Storring (autorul 
importantei lucrări Vorlesungen über Psychopaihologie in ihrer Bedeutung 
für die normale Psychologie mit Binschluss der psychologischen Grundla- 
gen der Erkenntnistheorie, care a apărut în anul cînd eu am intrat în 
Institutul de psihologie). Störring m-a invitat să-i vizitez clinica sa psi- 
hiatrică, organizată pe metode noi; mi-a rămas întipărit în minte cazul 

unui tînăr care sub influența doctrinei neitzscheane a „supraomului” (Se; 
hart !), urmărea, distrugerea fraţilor săi pe motiv că erau slabi şi bolnă- 
vicioşi şi deci trebuiau să dispară, spre binele genului uman. 

Tot lui F. Krueger îi datorez că am cunoscut balurile foarte popu- 
late şi exuberante din Gohlis, un sat de lîngă Leipzig, la capătul frumoasei 
păduri Rosenthal, pe care o frecventam zilnic, intrînd în ea. direct din car- 
tierul unde locuiam. Îmi amintesc că prof. Paul Barth, văzindu-mă regu- 
lat la plimbare în această minunată pădure, cum eram slab din cauza 
muncii încordate şi a subnutriţiei, mi-a recomandat să consult negreşit 
un doctor specialist de boli de plămiîni, ceea ce n-am făcut-o, fiindcă, 
din fericire, n-aveam nevoie. 

Mă interesa satul Gohlis pentru că acolo Schiller a compus Das 
Lied an die Freude, expresia magnifică a iubirii pentru umanitate. 

F. Krueger pregătea lucrările de abilitate, ca docent la Universitatea 
din Leipzig, cînd eu eram în frigurile redactării definitive a tezei mele de 
doctorat. 

Fireşte, în întilnirile noastre ne comunicam reciproc rezultatele 
cercetărilor noastre. 

Într-o zi, după ce am făcut o expunere completă a lucrării mele, 
am rămas uluit cînd, drept orice critică, prietenul meu F. Krueger şi-a 
dat verdictul printr-o simplă frază: „Lucrarea dumitale are un defect 
fundamental, care o face improprie” ! După o mică pauză, văzindu-mă 
cu totul dezorientat — căci în cîteva zile urma să prezint lucrarea lui 
Wundt —, cu un suris mefistofelic, Krueger adăugă: ,,Defectul constă 
în faptul că lucrarea conţine prea multe idei, căci, de obicei, pentru doc- 
torat se prezintă teze mult mai sărace în idei”. Firește, am făcut mult 
haz de această observaţie, care însă m-a ţinut într-o mare încordare 
timp de cîteva minute! 

În 1917, cînd s-a retras Wundt de la catedră, împlinind vîrsta de 
90 de ani, a fost chemat F. Krueger să o ocupe şi în același timp să ia 
conducerea Institutului de psihologie, care fusese lăsat de Wundt în cea 
mai completă organizare gi bogată funcţionare cu 500 de membri înscrişi 
din diferite ţări. 

Krueger a continuat opera lui Wundt, a devenit șef de şcoală, numă- 
rînd mulți elevi ca Volkelt, Klemm etc. 

El a cultivat sociabilitatea în institut, pentru a strînge cît mai 
mult legăturile dintre membrii institutului, organizînd un cor, alcătuit 
cu membrii institutului, reuniuni cu dansuri (să fi fost reminiscenţe de la 
balurile studențești din Gohlis ?). Redacta un fel de publicaţie hebdo- 
madară a institutului, „în care apăreau faptele vrednice a fi cunoscute, 
relativ la viața interioară a Institutului, la donațiile primite etc.”. 

Krueger era, directorul a două serii de publicaţii: 1) „„Arbeiten zur 
Entwicklungspsychologie” şi 2) continuarea revistei lui Wundt „,Psycho- 
logische Studien” sub titlul „Neue Psychologische Studien”, care în1934 a, 
apărut ca un număr omagial pentru împlinirea a 60 de ani ai directorului ei. 

Cînd l-am întâlnit în 1934 în Leipzig, K. Krueger se afla în apogeul 
activităţii sale. Cu toate străduinţele sale de a fi independent, el mergea 
pe urmele lui Wilhelm Wundt, care însă, cînd era în viaţă, a declarat că 
deosebirea de metodă, aşa cum o vedea Krueger, era superfluă. 

Cu prilejul prelegerilor mele la Universitatea din Leipzig, în 1934, 
Krueger, care împreună cu soţia sa asistase la ele, m-a invitat la un di- 
neu după care a urmat un concert de Mozart, cu soţia sa la vioară și 
el la pian. 

A fost o seară frumoasă, în care am depănat amintirile de cînd eram 
eu candidat la doctorat şi el candidat la docenţă. În cursul convorbirii 
noastre amicale mi-a comunicat că i se oferă rectoratul universităţii, că 
el ezită (nefiind naţional-socialist), dar soţia sa, ambițioasă, stăruie mult 
să primească. Şi atunci mi-a cerut şi mie să-mi dau părerea. Eu, jenat, 
am îndrăznit să-i spun următoarele: Desigur, că el merită mai mult 
ca oricare altul a fi rectorul marii universităţi, cu renume mondial din 
Leipzig, însă nu cred că va putea rămîne mult timp faţă de absurdele 
exigenţe politice ale regimului. Într-adevăr, în timpul cînd noi doi vor- 
beam liniștiți şi plini de reculegere, rector era un om al partidului, care 
purta uniforma hitleristă, cu cizme și cu crucea încirligată la braț. Un 
rector în uniformă ! L-am făcut atent că poate şi lui i se va cere acest 
lucru ! Rizînd, am adăugat, comparind lucrurile mari cu cele mici, că 
Bismarck, întrebat; fiind dacă prinţul Carol de Hohenzollern să primească, 
a fi principe al României, a răspuns că în tot cazul va rămîne cu o amin- 
tire. 

Evident a învins ambiția soţiei sale (și poate şi a sa) şi F. Krueger 
a devenit rector. 

Am aflat mai tirziu că previziunea mea s-a adeverit şi nu mult timp 
după instalarea. sa la rectorat a trebuit să plece în condiţii cu totul neo- 
bişnuite. 

Într-o zi, la cursul pe care-l ţinea în auditorium maximum, unde 42 
de ani Wundt a vorbit regulat între orele 5—6, Felix Krueger, în expu- 
nerea sa asupra psihologiei luminii, a amintit de marile descoperiri ale 
lui Heinrich Hertz, adăugînd ale genialului H. Hertz. 

Toată lumea ştie că, în anul 1889, Hertz într-o comunicare pe care 
a făcut-o în ,,Versammlung deutscher Naturforscher und Ärzte” în Hei- 
delberg a descoperit că lumina este un fenomen electric, produs prin 
„„elektromagnetiseche Wellen”, care au o viteză de 300 000 km pe secundă. 

Dacă ar dispărea electricitatea din lume în același timp, ar dispă- 
rea şi lumina, toată lumina : a soarelui, a lumînărilor, a licuricilor. 

O consecinţă imediată a lucrărilor lui Hertz (mai ales a Principiilor 
de mecanică din 1894) au fost cercetările lui Branly și apoi ale lui Marconi, 
care în anul 1896, prin construcţii de antene, a dat cele dintii aparate 
practice de telegrafie fără fir. Cu doi ani mai tîrziu, în 1898, Pierre și 
Marie Curie au descoperit polonium şi radium, iar cîțiva ani mai tîrziu 
William Ramsay şi Rutherford au descoperit radioactivitatea şi distru- 
gerea atomilor. 

Iată importanţa lui H. Hertz în istoricul celor mai mari descoperiri 
ale istoriei ştiinţei. 

Despre acest H. Hertz a vorbit Felix Krueger, profesor de psihola- 
gie, directorul Institutului de psihologie și rector al universităţii, numin- 
du-l pe drept cuvînt: genial. 

A doua zi s-a anunţat în cabinetul rectoratului o delegaţie de stu- 
denţi hitleriști — care aveau misiunea a controla şi spiona cursurile — şi 
nici mai mult şi nici mai puţin au cerut profesorului lor să rectifice şi 
să retracteze, la prima oră de curs, că Hertz ar fi fost genial. Surprins 
de această intervenție jignitoare, profesorul a întrebat : Pentru ce ? Fiindcă, 
au răspuns studenţii, Hertz a fost evreu, şi un evreu prin definiţie nu poate 
fi genial ! 

Atunci Krueger, indignat peste măsură, le-a răspuns că studentul 
are să primească, şi nu să dea lecţii şi că este o mare îndrăzneală să se 
cenzureze ştiinţa profesorului şi să-i indice ce să spună şi ce nu. 

Atunci delegaţia foarte ceremonios s-a retras. 

A doua zi după această întîmplare, Krueger, la curs, a căutat și a 
găsit ocazia să repete părerea sa despre valoarea descoperirilor lui H. 
Hertz, numindu-l încă o dată genial. 

Puţine zile mai tîrziu, Krueger primește din partea Ministerului de 
Justrucţii două comunicări „urgente” şi importante: 1) că i se acordă 
un concediu de boală (pe care nu-l ceruse, fiindcă era complet sănătos) 
şi 2) din aceleaşi motive este înlocuit din rectorat cu un profesor care 
purta uniformă, cizme şi cruce încîrligată.. 

Iar după ce a trecut concediul” medical, cînd şi-a reînceput cursul, 
la uşa auditoriului se postase un număr mare de studenţi care controlau, 
dacă participanţii la prelegere sînt studenţi în psihologie, nepermiţind 
intrarea altora. (La cursurile lui Krueger, ca şi la acelea ale lui Wundt, 
veneau studenţi de la toate facultăţile, ceea ce umpleau imensul auditor 
pînă, la refuz.) 

Cînd am aflat de penibilul și ruşinosul incident pe care l-a avut 
Krueger cu studenţii, mi-a venit în minte drapelul studenților din Jena 
pe care-l purtau cu mîndrie cînd au avut intrarea lor triumfală în oraș 
şi pe care era cusut cu litere roşii : Vivat libertas academica. 

Nu știu dacă în legătură cu acest eveniment, dar ştiu că F. Krueger 
a fost pensionat, alegîndu-şi reședința la Potsdam. 


3.7. KARL LAMPRECHT, SAU ISTORIA VĂZUTĂ CU OCHIUL ARTISTULUI 
ŞI MINTEA FILOZOFULUI 


Karl Lamprecht, al doilea profesor examinator al meu la doctorat, 
este cel dintii istoric care aplică în mod metodic și sistematic psihologia 
la problemele constitutive ale istoriei. El a luat parte activă la lupta 
care s-a dus pentru apărarea psihologiei, ca ştiinţă independentă. 

K. Lamprecht, cu o forţă extraordinară de muncă, stăpin pe întinse 
cunoștințe enciclopedice, cu un spirit mobil și larg comprehensibil, a fost 
capabil de cele mai răbdătoare studii şi analize de documente, ca și de 
cele mai îndrăzneţe sinteze. 

El privea lumea istorică nu numai cu răbdarea severă a specialistului, 
ci şi cu ochiul artistului în splendoarea culorilor ei şi cu mintea filo- 
zotului, care străbate pînă în cele mai întunecate profunzimi secretele 
şi enigmele evenimentelor. 

Karl Lamprecht a fost pentru istoriografia. germană modernă de 
o importanță capitală şi a format centrul unor discuţii asupra metodei 
în istorie, care, oricît ar fi fost; de pătimaşă pentru spiritele de vie curio- 
zitate ştiinţifică, printre care mă număram, erau nespus de instructive. 

Ca rector al Universităţii din Leipzig a stăruit şi reușit ca, pe lingă 
numeroasele institute de cercetări experimentale ale ştiinţelor naturii 
şi medicale din Dahlem, de lingă Berlin, să creeze în Leipzig institute 
de cercetări din domeniul ştiinţelor spiritului. Lamprecht voia „să tră- 
iască istoria ca un poem de erou”; în timpul primului război mondial, 
în anul 1915, a murit. Să fi prevăzut oare dezastrul final? Pe vremea 
cînd făceam studiile, într-un moment de mare comunicativitate, făcînd 
aluzie la gafele lui Wilhelm al II-lea, mi-a declarat el, istoricul psiholog : 
„Wire Deutschen, wir sind leider ein unpsychologisches Volk”. Să fi sim- 
tit Lamprecht gafele pe care diplomaţia germană le făcea cu proiuziune 
la, începutul războiului, bunăoară, cînd cancelarul imperiului a declarat 
garanţia de neutralitate a Belgiei „petic de hîrtie” ! 

Nu cred să fi avut astfel de scrupule (psihologice). 

După el, cauza războiuiui din 1914 era „cauza libertății contra bar- 
bariei'? — iată o ilustrare proprie a PENE lui însăşi că germanii sînt 
un „popor nepsihologic” ! 

Încă din anul 1889, ca elev de liceu, mă pasiona problema istoriei, 
dacă este şi cum poate fi știință. ori este o artă. Interesul era provocat de 
conferințele pe care le ţinea la Universitatea din Iași fostul meu profesor 
de liceu, apoi coleg de universitate şi de Academie Română, Al. D. Xeno- 
pol, despre Principiile fundamentale ale istoriei, care, după ce au fost 
publicate în volum, au apărut într-o ediţie a doua la Paris sub titlul La 
théorie de Vhistoire. 

Xenopol, cunoscut ca autor al unei originale teorii a istoriei, ea o 
știință a cauzalității individualului, a fost membru al Académie des 
Sciences Morales et Politiques, al Institut de France din Paris ; întîmpla- 


rea a făcut ca să fiu ales, după moartea sa, ca succesorul său la această 
Academie. 


Interesul pentru problemele istoriei mi-au rămas de atunci foarte 
vii. Ca student la Leipzig, citeam cu nesaț pe Vico, Herder, Condorcet ... 

Căci găseam sub o formă deghizată şi nemărturisită în scrierile lor 
întreaga problematică a sociologiei. 


8-ce. 1401 

Aşa, Condorcet, încă din anul 1795, în lucrarea sa, scrisă în condiții 
dramatice, ascuns și apoi victimă a revoluţiei, Esquisse d'un tableau histo- 
rique des progres de Pesprit humain, a sesizat elementele sociale ale istori- 
ei şi a formulat pentru întîia oară cu claritate și tărie (înainte de Auguste 
Comte) adevărata problemă a ştiinţei istoriei moderne : 

„L”Histoire — scrie Condorcet — n'a été jusquiici que celle des 
quelques hommes ; ceux qui constituent véritablement le génie humain, 
la masse des familles qui ne vivent presque que de travail, ont été ou- 
bliés, et même parmi ceux qui s'adonnant aux affaires publiques, travail- 
lent non pour eux-mêmes mais pour la société, les chefs seuls ont attiré 
Patention des historiens”. 

Cu deosebită satisfacție intelectuală am întîlnit la Lamprecht o 
concepție a istoriei, deşi de la început mi-am făcut toate rezervele în 
privința afirmației sale că ‚metoda sa este absolut nouă şi constituie 
un punct de plecare a unei noi evoluții în concepţia științei istorice”. 

Punctul de plecare al lui Lamprecht era sociopsihologia : evoluţia 
istorică trebuie să fie concepută ca întîmplindu-se în virtutea uniformităţii 
regulate a procesului psihic și a condiţiilor naturale, de aci urmează în 
mod necesar că activităţile individuale nu sînt decît funcțiuni, lipsite de 
orice autonomie, ale manifestărilor colective, care sînt manifestări ale 
naţiunilor. 

Aceasta era ,„,metoda” lui Lamprecht, care se opunea şcolii lui 
Ranke, care în a sa Weltgeschichte credea într-o „,orînduire universală dum- 
nezeiască” („Bine göttliche Weltregierung”), care impunea în fiecare 
secol anumite idei dominante. 

"Prin aplicarea metodei sale la istoria evoluţiei umanităţii, Lamprecht 
dă o vastă concepţie socialpsibologică a istoriei, opusă teoriei rankiane. 

Deocamdată a aplicat o metodă sociopsihologică la istoria naţio- 
nală a Germaniei, şi în aceasta constă meritul original (foarte contestat) 
al operei lui Lamprecht. 

Intensivitatea psihică crescîndă, trecerea succesivă de la pasivita- 
tea psihică la o libertate din ce în ce mai mare şi mai conștientă im- 
primă vieţii naţiunii germane, afirmă Lamprecht, următoarele faze social- 
psihice, care sînt dominate, fiecare, de ceea ce numeşte Lamprecht un 
„diapazon”, adică o dispoziţie totală socialpsihică şi caracteristice fie- 
cărei epoci speciale. 

Construcţia socialpsihică a etapelor evoluţiei, numite de Lamprecht 
Kultuvzeitalter (epoci culturale) ale naţiunii germane sînt următoarele : 

1. Kultureeitalter des Animismus (Urzeit) ; 

2. Symbolismus (pînă în veacul al X-lea); 

3. Typismus (sec. X — XIII); 

4. Konventionalismus (sec. XIII — XV); 

5. Individualismus (sec. XV — XVIII); 

6. Subjectivismus (sec. XIX), 

Acestor faze spirituale le corespund în mod necesar, accentuează 
Lamprecht, o ordine materială : economia primitivă, economia naturală, 
cu două grade : colectivă şi individualistă. 

Raporturile dintre factorii materiali şi factorii psihici sînt însă, 
după Lamprecht, destul de obscure şi pline de ezitări. 

Căci, pe de o parte, Lamprecht afirmă : „În dezvoltarea naţională 
interioară creşterea valorilor morale ale perioadelor istorice stă în raport 
cu schimbările istorice şi sociale. Iar pe de altă parte se întreabă, pentru 
ce elementele morale n-ar fi susceptibile a produce ele însele şi în mare 
număr noile stimulări psihice şi noile condiţii ale vieţii, cînd, de fapt, 
continuă Lamprecht, de astă dată clar şi mai categoric : progresul eco- 
nomic şi prin urmare asemenea progresul social nu constituie mai puţin 
motivul fundamental al dezvoltării normale. Căci, încheie Lamprecht, 
toate celelalte fapte n-au decît o importanță secundară, iar în cazul 
cînd ele par a juca un rol considerabil, nu este vorba decît de excepţii 
la regulă”. 

Iată deci că, după Lamprecht, în dezvoltarea naţională, factorul 
economic este principiul ei fundamental, în timp ce criteriul pentru sta- 
bilirea etapelor acestei evoluţii este social-psihic. 

Ori, poate, între factorii materiali şi cei psihici există un paralelism, 
aşa cum de altfel afirmă Lamprecht atunci cînd formulează acele șase 
„epoci culturale” ale evoluţiei naţionale a poporului german, care ar fi 
în același timp spirituale şi materiale? 

Dar inconsistența concepţiei lui Lamprecht iese la iveală mai ales 
cînd el a creat marele său ,,Kultur-und Universalgeschitliches Seminar” 
an der Universität Leipzig. 

Publicarea, seriei sale de 12 volume asupra Istoriei germane (Deutsche 
Geschichte) se apropia de sfirşit, şi atunci Lamprecht a simţit necesitatea 
unei lucrări în stil mare de istorie universală, pentru precizarea şi mai 
adîncită a metodei sale. În acest sens, în 1909 a făcut o comunicare Aca- 
demiei Saxone de Ştiinţe, care a apărut sub titlul programatic Zur univer- 
salgeschichilischen Methodenbildung (Abhandlungen der philologisehhisto- 
rischer Klasse der königlich săchsishen Gesellschaft der Wissenschaften”, 
Leipzig, 1909). i 

Împrejurările au făcut însă ca, în afară de o recenzie a ultimei Istorii 
universale de Hans Helmholdt, alcătuită după principiile antropogeografice 
ale lui Friedrich Ratzel, pe care Lamprecht o privea ca o tranziție necesară 
pentru o viitoare Istorie universală culturală (vezi Eine Weltgeschichte nach 
neuen Grundsätzen ca anexă la Einführung in das historische Denken de 
K. Lamprecht, ed. a II-a, Leipzig, 1912), Lamprecht să nu fi putut publica 
nimic. În schimb a creat „Seminarul de istorie culturală și universală”, 
ca institut de documentare şi de cercetare. 

S-ar crede că, în sfîrşit, acum a venit ocazia ca Lamprecht să aplice 
metoda, şi principiile sale la cercetarea problemelor de istorie universală. 

În organizaţia instituţiei, desigur originală şi importantă, Lamprecht 
însă n-a păzit de loc regulile sale metodologice. 


116 D. Gusti, Opere, V 


Colecţiile, foarte bogate, trimise din toate ţările, China, Japonia, 
Anglia, Rusia, America, Franța ș.a.m.d., s-au închinat ordinii tradiţionale 
cronologice a faptelor. O altă secţie, consacrată studiului metodelor 
istorice, întrunea, într-un amestec ciudat, filozofia istoriei cu psihologia 
animalului şi psihologia copilului cu o colecţie de autografe, reproduceri 
de artă primitivă cu 150 900 de desene de copii din toate părțile lumii 
ş.a.m.d. 

Seminarul a fost instalat în casa venerabilului fost editor Christoph 
Breitkopf, cunoscută sub numele ,,Der goldene Bär” și achiziționată în 
special pentru Lamprecht de către prietenii şi admiratorii concepţiei 
sale istorice. 

Cind am intrat întiia oară în seminar, m-au impresionat două pla- 
carde largi, cu caractere monumentale ale Imprimeriei ,,Breitkopf”, care 
veproducea descrierile din Wahrheit und Dichtung a lui Goethe privitoare 
la această casă, în care el se afla adesea ca prieten al familiei Breitkopf. 

În tot; timpul studiilor mele în Leipzig, „seminarul” mi-a adus 
servicii de nepreţuit, punîndu-mi ia îndemînă documente şi cărți, altfel 
foarte greu ori chiar imposibil de găsit, căci erau răspîndite în întreg 
universul ori în biblioteci diferite. Am petrecut în, acest seminar al lui 
Lamprecht adevărate desfătări sufleteşti. Din cînd în cînd, profesorul- 
director străbătea ca un fulger sălile, cu ochii lui vioi şi stredelitori, satis- 
făcut că vedea sălile pline. 

Opera lui Karl Lamprecht a fost sever criticată de contemporani şi 
uitată de posteritate. Ea a provocat cele mai pătimașe discuţii, mai ales 
din partea profesorilor de istorie de la Universitatea din Berlin și a profe- 
sorului, plin de talent, de cunoştinţe, dar și de violență, von Bellow. 

Obișnuit cu atmosfera. senină şi liniştită a sălilor de studii, am fost, 
mai mult ca în cazul discuţiilor în jurul psihologiei, profund decepţionat 
de caracterul personal al polemicilor. Pirenne, celebrul istoric belgian, 
a făcut publică declaraţia în articolul său din ,, Revue historique”, vol. 64 
(Une polémique historique en Allemagne): ,„Unè polémique... à laquelle 
il semble que des considérations personelles n'aient pas toujours été 
étrangères”. Mi-am notat de curiozitate vocabularul întrebuințat de von 
Bellow, ca exemplu de invective şi trivialități schimbate între savanţi. . . 


„Tiradele” lui Lamprecht, „„comicul” expunerii, „declarații? fără 
sfirşit, „îndrăzneli diletantice”, „felul de fanfaronadă a afirmărilor”, 
afirmări „aventuroase”, tablouri şi formări de cuvinte „lipsite de gust”, 
„tant de bruit...”, o tendință continuă şi vanitoasă „de a fi original”, 
„gîndiri exprimate, dar gîndite pe jumătate”, „Brosolană ignoranță a 
faptelor” etc., etc., iar în totul o „folie” de superficialitate — iată numai 
cîteva spicuiri din „eriticile” aduse lui Lamprecht. 


Lamprecht relevă cu demnitate tonul neacademic al polemicilor 
şi în nu mai puţin de 6 lucrări se străduieşte a le ridica la rang de probleme. 
Astfel în 1886 el publică : Alte und neue Richtungen în der Geschichiswis- 

senschaft (Berlin); în 1897: Zwei Streitschriften der Herren H. Oacken, 
H. Delbrück und M. Lena (Berlin) ; în 1900 : Neuromantische Wirtschafts- 
geschichte; în „Zeitschrift für Sozialwissenschaft”, Bd. I, p. 705, şi Die 
Kulturhistorische Methode (Berlin) ; în 1905 : M oderne Geschichtswissenschaft 
(Freiburg i/B); 1910: Paralipomena der deutschen Geschichte, Aphorismen 
(Viena); 1912 : Einführung in das historische Denken (Leipzig). 

La această serie trebuie, fireşte, adăugat începutul întregii polemici, 
cuprinse programatic în volumul I al publicației „Deutsche Geschichte”, 
apărut în 1891 : „Die Prinzipien der Forschung neu zu fundamențieren — 
precizează Lamprecht scopul metodologice al publicaţiei — und so den 
ganzen Betrieb der Historie in andere Bahnen zu lenken”. 

Aceste cuvinte au declanșat furia colegilor”... Ideile ingenioase, 
analizele şi picturile strălucite ale trăsăturilor cele mai caracteristice ale 
diferitelor epoci istorice au fost calităţi, pe care examenul critic și unele 
defecte, ca greşeli de tipar — considerate însă „,colegiai” ca semne de 
ignoranță — nu m-au împiedicat să păstrez lui Lamprecht toată admi- 
ratia mea. 

Mai ales că prin studiile mele economice pe care le făceam paralel la 
Karl Bücher, ca şi prin lecturi întinse în domeniul istoriei comparate, 
eram subjugat de problema şi problematica „,perioadelor”, „,etapelor”, 
„„fazelor”, ca fenomene cronologice” ori „logice” ale istoriei universale 
culturale şi sociale. 

Omul tinde neobosit a împărţi timpul în porţiuni din ce în ce mai 
mici şi mai regulate, avînd iluzia că, o dată ce a făcut timpul măsurat — 
oricît de schematic — , îl stăpîneşte, că-i aparţine. Cind de fapt omul, 
în loc de a poseda timpul, este posedat de el, umblind. după o fantomă 
pe care o numește „miine”, pe care însă nu o poate atinge niciodată, 
căci timpul este un punct de întretăiere între două nesiguranțe, a unui 
trecut care nu mai este și a unui viitor care încă nu este, deși apasă 
asupra lui „astăzi”, pentru a deveni miine” 

Pentru împărțirea timpului, omul întrebuinţea ză diferite metode, 
de la umbra soarelui, invenția ceasului (ín evul mediu) ), piră la descoperiri 
de aparate, care notează pînă la a 400 000 parte dintr-o secundă, este 
microscopul timpului, care are drept complement telescopul lui, privind 
istoria îndepărtată a speciei Om pînă în zilele noastre (cu început şi 
sfîrșit, cu nvertură şi final, cu grade și tranziții iine ori explozive, nemij- 
locite peste noapte ori încet evolutive. ua.) 


Această istorie este împărţită în mod naiv în epoci de aur, de argint, 
de fier ori, mai precis şi cuprinzător, în perioade luate din lumea biologică 
în : copilărie, tinereţe, maturitate, bătrinețe şi moarte — , o analogie cu 
treptele vieții popoarelor și civilizațiilor, preferată și favorită de cei mai 
mulți istorici şi sociologi, care însă şi-a găsit o genială formulare la Ostwald 
Spengler. 

Spengler, după unii cel mai puternic şi subtil gînditor pe care l-au 
avut germanii, după Nietzsche, în tot cazul unul din cei mai personali gi 
sugestivi filozofi ai istoriei, a dat în celebra sa lucrare Der Untergeng des 

Abendiandes, apărută în anul 1918, o morfologie a istoriei universale. Obscu- 
rul profesor secundar a devenit deodată centrul controverselor savante 
în toată lumea. 

Istoria universală, în loc să prezinte un tablou monoton de evoluţie 
lineară a culturilor, este, de fapt, a afirmat Spengler, fenomenul unor 
culturi puternice şi multilaterale. 

Fiecare cultură se naşte, creşte şi dispare, ca florile pe cîmp, căci ea 
este un organism tragic, care are propriile ei posibilități de exprimare, 
adică de apariție, de înălțare şi de descindere, pentru a nu mai putea 
reveni la ceea ce a fost. 

Aceste culturi sînt : 1) cultura babilonică, 2) egipteană, 3) indiană, 
4) chineză, 5) antică, 6) arabă, 7) mexicană, 8) occidentală, 9) rusă. 

n mersul evoluției acestor culturi domină cîteva paralelisme, sînt; 
așa-zisele fenomene „gleichzeitig”, adică paralele. De exemplu, apariţia 
lui Polyklet şi Bach, a lui Sokrates şi Voltaire, care sînt, spune Spengler, 
contemporani ! Un paralelism care chiar înăuntrul aceleași culturi apare 
în etapele ei de evoluţie ca o congruență completă a tuturor manifestărilor 
de viaţă : de exemplu o legătură profundă de formă între calculul diferen- 
ţial şi principiul de stat dinastic al lui Ludovic al XIV-lea, între cetatea 
(polis) antică și geometria euclidiană, între pictura occidentală pe ulei 
şi dominarea spațiului prin căi ferate, telefoane, avioane. 

Sînt scînţeieri de spirit, după unii geniale, după alţii pur și simplu 
arbitrare. 

De reţinut este însă introducerea fazelor vieţii : copilărie, tinereţe, 
maturitate, bătrineţe în istoria civilizaţiei. În starea de copilărie, omul 
trăieşte în mod vegetativ şi deci nu are istorie ; în vîrsta tinereței, omul 
priveşte lumea poetic şi concepe istoria ca poezie; în maturitate, omul 
scrie istoria politică, privind în acţiune sens şi scop al existenţei ; în vîrsta 
bătrîneţei, începe omul să înţeleagă, însă în mod resemnat, fiind obosit 
de viaţă. 

Orice cultură și civilizaţie are o epocă de apariție, apoi de înflorire 
pentru a intra în epoca decăderii, epuizării, îmbătriînirii şi dispariţiei şi 
a face astfel loc unei societăţi și unei noi culturi. După Spengler, cum 
anunţă şi titlul cărţii sale, astăzi Occidentul se află în perioada unei civi- 
lizații decadente... 

Simplismul analogiilor lui Spengler m-a deprimat și m-am întrebat 
cum a putut o astfel de lucrare avea răsunetul pe care l-a avut? 

Mai tîrziu, profesorul englez Arnold Joseph Toynbee — consilier 
al delegaţiei britanice la conferința de pace din Versailles, fost cores- 
pondent de ziar în războiul turco-grec — , după o lungă călătorie în India, 
Japonia, China, Siberia şi Rusia, s-a hotărît în anul 1922 să scrie o lucrare 
cu titlul modest de Study of History, în care a reluat problema civilizaţiilor, 
care ar forma istoria universală. 

Arnold Joseph Toynbee, director de studii la celebrul „Royal Insti- 
tute of International Affairs” și profesor de istorie internațională la Uni- 
versitatea din Londra, a publicat cea mai însemnată lucrare de teoria, 

istoriei din literatura ştiinţifică anglo-saxonă a timpurilor noastre. Aşa 
încît numeroşii săi admiratori datează pe istorici : „ B.T.” (Before Toynbee) 
și A.T.” (After Toynbee). 

Numele de ,,Toynbee” îmi era familiar şi nespus de simpatic, de la 
cel dintii social settlements, renumita instituție populară care s-a creat 
în estul Londrei, pentru a ajuta efectiv populaţia mizeră din acel cartier 
şi care s-a numit Toynbee Hall în onoarea unchiului profesorului Arnold 
Toynbee, autorul lucrării The Industrial Revolution şi posesorul uneia 
dintre cele mai mari conştiinţe sociale a timpului. În A Study of History, 
apărută în 6 volume mari (cu 3 488 de pagini) din 1934, Toynbee crede că 
nu naţiunile, însă civilizațiile ar fi adevăratele domenii de studiu al istoriei 
(„The intelligible fields of study”). 

Profesorul Toynbee distinge 26 de civilizaţii, dintre care numai 
cinci sînt active : 1) civilizațiile de vest (Europa de vest, Statele Unite, 
the British Commenwealth, America Latină); 2) civilizațiile creştine 
ortodoxe (Rusia şi secţiile ortodoxe ale Europei de sud-est); 3) civilizația 
islamică ; 4) civilizația Hindu ; 5) civilizațiile îndepărtate din est (China, 
Coreea, Japonia). 

Civilizaţiile bolnave dispar pentru a face loc unor noi civilizaţii, 
care, fiind civilizaţii tinere, iau cu vigoare locul civilizațiilor vechi..., 
acest progres patologic este drama dezvăluită de A Study of History şi 
care aminteşte refrenul spenglerian. 

După cum scopul istoriei lui Toynbee este același al lui Ranke : 
regatul lui Dumnezeu, combătut de Lamprecht. 

O revizuire importantă a clasicei periodizări a istoriei în : epoca 
primitivă, antichitate, evul mediu, timpuri moderne... a fost făcută de 
contemporanul lui Lamprecht, Kurt Breysig. 

La examenul de doctorat, Lamprecht mi-a pus prima întrebare : 
dacă sînt de acord cu împărțirea didactică, devenită populară, prin faptul 
că era răspîndită prin toate tratatele de şcoală a morfologiei istoriei univer- 
sale în: ev primitiv, antichitate, ev mediu, ev modern... 

Eu, care eram la curent cu cercetările lui Kurt Breysig, am putut 
răspunde : prin contactul cu ritmul vieţii istorice, constatăm că ele nu 
apar în acelaşi timp în cursul istoriei, ci fiecare dintre aceste epoci în- 
seamnă o treaptă caracteristică de evoluţie a popoarelor şi care se poate 
stabili prin precise însuşiri. 

Sînt popoare care pînă astăzi n-au ieşit din evul primitiv, după 
cum a dovedit-o Breysig în mod strălucit în volumul II al operei sale 
monumentale, rămasă, din nenorocire, torso Geschichte der Menscheit, 
Die Volker ewiger Zeit, prin studiul indienilor. 

Alte popoare s-au oprit în antichitate şi în evul mediu. La epoca 
modernă, singure popoarele europene s-au dezvoltat, care şi ele au o 
antichitate, ev mediu și ev modern, specifice, şi nu deodată şi în același 
timp aceleași. 

Am dat apoi exemple concrete, şi examinatorul s-a declarat 
satisfăcut. 

Într-adevăr, Kurt Breysig a fost un mare istoric, dar tocmai pentru 
că era, ca şi Lamprecht, o personalitate originală, a făcut o carieră grea ; 
în 1896 a devenit profesor extraordinar ia Universitatea din Berlin și 
abia în 1923 a dobindit o catedră de istorie la aceeași universitate. Căci 
Breysig era un frondeur. În 1900 a vorbit la mormîntul lui Nietzsche, 
ceea ce a indispus pe colegii săi de facultate (pentru unul din ei, Nietzsche 
era pur şi simplu der arme Paralitiker şi un cap confuz, aşa că aderenţa 
la doctrina nietzscheană nu putea fi o recomandaţie pentru ocuparea 
unei catedre !). 

Lucrările lui Kurt Breysig : Der Stufenbau und die Gesetze der Welt- 
geschichte (Stuttgart, ed. a 2-a, 1927), Vom geschichtlichen Werden (1925 — 
1928), intitulată cu modestie Umrisse einer zukünftigen Geschichislehre, 
Vom deutschen Geist und seiner Wesensart (Stuttgart, Cotta), au fost 
introduceri care uneau severitatea științifică şi critică a materialului cu 
o interpretare originală sociologică şi artistică a lui — la un plan gigantic 
al unei sociologii a umanităţii, intitulată Geschichte der Menschheit, din care 
au apărut două volume, de o valoare excepţională, asupra începuturilor 
umanității: despre rasele primitive (Die Urrassen), vol. I, și despre 
popoarele timpurilor primitive eterne (Völker ewiger Urzeit, vol. TI). 

Era o îndrăzneală nebunească expresia tragică a supraaprecierii 
de sine a unui cercetător de a întreprinde o astfel de lucrare, care ar îi 
necesitat peste 30 de volume, și nu numai o viaţă de om, ci a zeci de 
savanţi. Era însă o voinţă prometeică care zmulgea admiraţia tuturor. 

Eu nu mă puteam opri să fac tot timpul comparație între străduin- 
tele similare ale lui Lamprecht și Breysig, să aprofundez operele amîndu- 
rora şi să urmăresc cu pasiune polemicile dintre ei doi, care reprezentau 
totuși în esență puncte de vedere similare — păstrate totdeauna la un 
nivel ridicat academic, care contrasta atît de mult cu stilul sălbatic al 
unui von Bellow... 

Problema periodicităţii a rămas deschisă pentru. mine în tot timpul 
studiilor ca student, ca şi mai tîrziu. 

De la treptele evoluţiei spiritului descoperite de Hegel prin metoda, 
dialectică pînă la treptele marxismului economic : societatea comunistă 
primitivă, societatea sclavagistă, societatea feudală, burgheză, socialistă 
şi comunistă — şi la metoda „,fazeologică” a lui Miiller-Lyer — toate au 
făcut obiectul studiilor mele speciale comparative. 

Mai ales că și în seminarul profesorului Karl Biicher — al treilea 
examinator al meu de doctorat — problema treptelor evoluţiei faptelor 
economice forma un punct central al discuţiilor dintre economiștii timpului. 

În ultima sută de ani, economiştii orientaţi istoriceşte și-au dat o 
mare osteneală de a privi întreaga evoluţie istorică a economiei sintetic 
şi a o împărţi în etape, care ar avea o ascensiune progresivă. 

Plecînd de la vechea doctrină, că oamenii în lupta lor pentru nutriție 
trec din situația de vinători la cea de păstori, de la păstori la situaţia de 
agricultori, economistul german Friedrich List a deosebit „cinci grade 
de evoluţie a naţiunilor” (,Fünf Entwicklungsgrade der Nationen”), şi 

anume : sălbăticia, păstoritul, agricultura, apicultura-manufactura gi 
apicultura-manutactura-comerțul. 

După List, economiştii au căutat cu mult zel mai bune posibilităţi 
de împărţire și, înainte de toate, un criteriu şi principii de diviziune care 
să corespundă adevăratei naturi a economici. l 

Aşa a crescut numărul teoriilor privitoare la treptele istoriei eco- 
nomice în mod considerabil, iar dintre acestea cea mai cunoscută a fost 
a lui Bruno Hildebrand, care în 1864 (volumul II al revistei „Jahrbuch für 
Nationalökonomie und Statistik”, întemeiată de el), plecînd de la criteriul 
circulației bunurilor, a stabilit trei trepte de evoluție : economia naturală, 
a banului şi a creditului (,,Natural-Geld-und Kreditwirtschaft”). 


3.8. KARL BÜCHER, O LECŢIE DE NEUITAT ... 


Teoria însă care, prin simplitatea ei cuceritoare, a avut cea mai mare 
influenţă şi a fost, pe vremea cînd urmam studiile la Leipzig dominantă 
(și nu şi-a pierdut valoarea nici astăzi !) a fost aceea a profesorului meu 
Karl Biicher, care a strămutat criteriul în domeniul producţiei şi consu- 
maţiei. K. Bücher a împărţit evoluţia economică după un fapt material 
și măsurabil, distanța care separă producătorul de consumator, lungimea 
drumului pe care-l fac bunurile de la producător la consumator, în urmă- 
toarele etape : 1) Economia omului primitiv ; 2) Economia domestică 
închisă (economie fără schimb — producătorul este şi consumator); 
4) Economia satului ; 5) Economia urbană, a orașului (economie cu schimb 
direct, cu producţie pentru clienţi) şi 6) Economia naţională (bunurile 
pentru a fi consumate trebuie să treacă printr-o serie de economii), care 
mai tîrziu s-a lărgit după propurierea lui Bernhardt Harms cu o a 4-a 
etapă, economia mondială (Weltwirtschaft). 


Înainte de Biicher, marele economist socializant Rodbertus a luat 
drept criteriu pentru înțelegerea cursului evoluţiei fenomenelor economice, 
economia proprie ori de schimb, ajungînd astfel la economia antică — 
economia autonomă, care își satisface singură trebainţele ei. 


Dar numai datorită lui Karl Biicher această teorie veche de peste 
100 de ani a fost reluată, aprofundată şi completată, utilizînd experienţa 
popoarelor, făurind termeni tehnici simpli și pregnanți, deveniți populari. 

Bücher a publicat teoria sa în anul 1876, într-o revistă obscură 
„Die Wage”, de sub direcţia lui Guido Weiss ; ea a fost apoi puţin modi- 
ficată în 1893, cînd a publicat şase conferințe sub titlul Die Entstehung 
der Volkswirtschaft. Prin faptul că el a renunţat la treapta de ,,Wirtschafi 
der Dorfgemeinschaft”, incluzînd-o în treapta „die geschlossene Haus- 
wirtschaft” — greşită includere — , căci economia satului nu poate fi 
în nici un caz cuprinsă în economia caselor din sat, care de altfel se deo- 
sebese aşa. de mult unele de altele. 

Ediţia a 2-a, apărută în 1898, a adăugat, pe lîngă acele 6 confe- 
rinţe, 3 articole, printre care Der wirtschaftliche Urzustand, care au dat nag- 
tere la o discuţie interesantă privitoare la sociologia primitivului, şi re- 
marcabilele studii Arbeitsvereinigung und Arbeitsgemeinsehajt. Edițiile 
12 şi 13 cuprind, sub titlul Die Entstehung der Volkswirtschaft, Vorträge 
und Aufsätze, două volume — vol. I (1919) şi vol. II (1920). 


Cu teoria lui K. Bücher se ating teoriile de mai tîrziu ale lui Gustav 
Schmoller şi Werner Sombart. 


Schmoller vorbeşte de ,,Stamm-Dorf-Stadt und Teritorialwirt- 
schaft”, iar Sombart de economii care lucrează pentru a-și acoperi tre- 
buințele lor proprii de bunuri şi care sînt produsul unuia ori al mai multor 
lucrători (esamiarbeiter, şi de economii care urmăresc cîştiguri. Dacă cele 
dintîi economii se numesc „Acoperiri de trebuințe” (Bedarfsdeckungs- 
wirtschaft), cum ar fi Geschlechiswirischafi, Hauskommunion, Grundherr- 
schaft, Dorfjwirtschaft und Stadiwirtschaji, cel de-al doilea tip de economii 
sînt caracteristice regimului capitalist înaintat, care urmăresc profitul 
(Erwerbswirtschaji). 

Tuturor acestor teorii li s-au adus obiecţia că sînt abstracții, care 
neglijează ori stau chiar în contrazicere cu adevărata realitate a fenome- 
nelor economice, că apoi aceste trepte nu cuprind în dezvoltarea lor lini- 
ară numai epoci de ascensiune, ci de fapt și epoci de stagnare ori chiar 
de catastrofale regrese. 

În special economia orășenească — după studiile făcute de Heinrich 
Sieveking (Der Kaufmann im Mittelalter, publicat în ,,Schmollers Jahr- 
buch für Gesetzgebung, Verwaltung und Volkswirtschaft”, 52. Jahrgang, 
1928), cărora le-a urmat comunicarea lui Fritz König făcută în Kiel cu 
privire la „perioada economică mondială în evul mediu” — a dovedit că 
noţiunea strîmtă a unei economii pur orăşeneşti este falsă, căci, prin 
mijlocul comercianților, în veacul al XIII-lea orașele italiene, şi mai ales 
Genova, aveau legături întinse în tot timpul evului mediu nu numai cu 
țările din Europa, ci şi cu cele din Asia şi Africa de nord. Mai ales că pe 
la jumătatea veacului al XIII-lea, în dorul puterii oarbe, domnia lui Genn- 
gis-han ajunsese din Rusia de sud pînă la China şi India. Veneţianul 
Marco Polo, care a trăit 24 de ani în Asia, este exponentul celebru al 
acestor legături. De asemenea, comerțul cu pînză în St. Gallen (Elveţia) 
a avut în evul mediu un adevărat caracter de comerţ mondial. 

Totuşi, despre o profesiune ori o clasă de mari comercianți nu poate 
fi vorba în evul mediu, cu toate cazurile izolate care nu fac decît să ilus- 
treze regula. 

În special cunoscuţii istorici G. v. Bellow (Uber Theorien der wirt- 
schaftlichen Entwicklung der Volker, mit besonderer Rücksicht auj die Stadt- 
wirtschaft des deutschen Mittelalters, in „Historische Zeitschrift”, LXXXVI, 
cap. 1) şi Ed. Meyer (Die Sklaverei im Altertum, Dresda, 1898, și Die 
Wirtschaftliche Entwicklung des Altertums, în „Jahrbücher für National- 
ökonomie”, ed. 64, 1895, p. 1) au afirmat cu tărie că treptele” evoluției 

economice nu ţin cont de multilateralitatea vieţii economice, că comerțul 
nu a lipsit nici un stările primitive, avînd loc un schimb de mărfuri contra, 
produse proprii, iar Ulrich Wileker (în Ostraka aus Agypien und Nubien, 
ein Beitrag zur antiken Wirischafisgeschichte, Leipzig und Berlin, 1899) 
întăreşte concluziile studiilor lui v. Bellow și Ed. Meyer, adăugînd că 
de o Oikenwirischafi, în sensul lui Rodbertus-Bicher, „nu poate fi vorba 
în Bgipt”. 

De altfel, însuşi Biicher, care poseda un spirit autocritic şi seru- 
pulos foarte dezvoltat, a constatat că teoria sa priveşte mai mult popoa- 
rele din centrul şi vestul Europei, iar că „treptele” formulate de el nu 
sînt numai economice, căci „raporturile între economie şi societate sînt 
reciproce şi că deci numai rar se poate cunoaște sigur ce este influență şi 
contrainfluenţă (Wirkung und Riickwirkung). În felul acesta s-a renunțat 
la valabilitatea universală a teoriei. 

În general, K. Bücher a răspuns la criticile aduse cu mult umor, 
spunînd autorilor lor că au dreptate, însă nu privesc de loc propriu-zis 
teoria sa, căci el a urmărit altceva, ce n-a fost sesizat de critică, şi anume 
cercetările sale au avut de scop să descopere natura logică a treptelor de 
evoluţie economică, care nu sînt a se confunda cu epocile istorice, de la 
care istoricul ia materia. A nu se confunda deci tipurile evoluţiei economice 
cu fazele ei de devenire istorică. „Istoricul— afirmă Bücher — nu poate să 
nu povestească ceea ce s-a întîmplat într-o epocă, în timp ce treptele teo- 
reticianului urmăresc a caracteriza normalul, lăsînd la o parte fără nici 
o grijă tot ce este întimplător”. 

Deosebirea care trebuie făcută între logic şi cronologic a înlăturat, 
desigur, obiecțiile aduse de istoricii puri teoriei lui Bücher. 

Bu însă mi-am exprimat față de colegii mei din seminarul lui Bücher 
două nedumeriri : atunci cînd în teoria sa Bücher vorbeşte de ,, Volks- 
wirtschaft” m-am întrebat unde este poporul? ori se înțelege statul, care 
este numai o formă de organizare a poporului? Şi, în al doilea rînd, dacă 
comparăm etapele economice ale unui popor cu alte etape ale aceluiaşi 
popor şi cu etapele corespunzătoare ale altor popoare, ce ne învață aceste 
comparații? O regularitate dosebită de particular? — un esenţial şi un 
important deosebit de secundar? 

Şi atunci ce trebuie să se înţeleagă prin „normal? regularitatea ? 
ori esențialul ? ori şi una, şi alta ?... 

Perioadele logic stabilite după lungimea drumului pe care-l fac 
bunurile de la producător la consumator este propriu-zis o constatare, 
nu o explicare ; un rezultat, și nu o destăinuire a secretelor vieţii istorice. 

Personalitatea lui Karl Bücher, cu toată rigiditatea lui aparentă și 
severitatea, care impunea distanță rece — membrii seminarului său după 
fiecare şedinţă avută se felicitau spunîndu-şi : încă o şedinţă trecută—, 
m-a atras nespus de mult. De aceea, cînd am fost să aleg dintre pro- 
fesorii de economie politică — ca materie de doctorat — între Stilda, ales 
de cei mai mulți care urmăreau un examen uşor, şi între Biicher, sever şi 
exigent, m-am oprit la acesta din urmă. 

Primul meu contact cu profesorul Bücher a fost atunci cînd prof. 
Franz Eulenburg, care conducea preseminarul din care se alegeau cei mai 
buni pentru seminarul lui Bücher, nu m-a pus pe lista acestor preferați” 
pe motivul că sînt psiholog — membru al Institutului lui Wundt —, 
şi nu economist, şi atunci Bücher a declarat : „Ei bine, tocmai pentru acest 
motiv îl vreau pe stud. phil. Gusti în seminarul meu, ca să-i infuzez o 
doză de realism”. 

Şi, într-adevăr, în seminarul lui Bücher am făcut o expunere amă- 
nunțită asupra chestiunii agrare în România, o lucrare despre economia, 
stupăritului în veacul al XII-lea în Turingia, după documentele timpului, 
şi o excursie ştiinţifică într-una din pădurile universităţii unde se făceau 
cîteva experiențe de silvicultură... 

La obiecţia. mea, ocupat peste măsură cu redactarea tezei de doc- 
torat, că am economia politică ca specialitate secundară (Nebenfach), 
Bücher a răspuns cu un suris ironic și bătindu-mă amical pe umăr : „Pür 
mich gibt es so was nicht” și, de altfel, a adăugat, pentru dumneata, 
care te preocupă studii sociale, îţi va fi de folos şi vei păstra o bună amin- 
tire a „,neplăcerilor” pe care le ai în seminar... 

Trebuie să mărturisesc că, după Wurndt, de la Bücher am învățat 
ce este şi trebuie să fie știința socială realistă. 

„Strada, te va învăţa mai mult decit; cărţile — obişnuia a-mi spune 
Bücher — dacă ştii să priveşti, să întrebi și să-ţi ordonezi apoi observaţiile“. 

Dar mai tîrziu a adăugat : „Este un semn al educaţiei noastre că 
cineva se simte mai acasă la el pe Akropolis din Athena, ori pe Forum 
roman decît în locul său de naştere”. 

„Ca profesor — istoriseşte Bücher în Memoriile sale —am dat mai 
tîrziu, en preferință, clevilor mei ca teme pentru «seminar » « raporturile 
economice ale localităţilor lor de origine » cînd veneau de la țară și găseam 
că teoriile generale se înţeleg mai bine, cînd s-au înțeles acele raporturi”. 

În aceste consilii privesc acum sursa îndepărtată a cercetărilor so- 
ciologice pe teren şi a sociologiei cotidianului, pe care cîteva decenii mai 
tîrziu le-am practicat sistematic cu elevii mei. 

În 1919 a apărut la Tübingen volumul F al Amintirilor vieţii (Lebeus- 
erinnerungen) de Karl Bücher. 

Pontru cine l-a cunoscut pe Bücher ca profesor şi cercetător, senin, 
totdeauna egal cu el însuși, cu statura uriașă, parcă era gata să înfrunte 
orice vijelie, cu ochii pătrunzători, întrebători și adînc stredelitori, Amin- 
tirile sale formează o mare revelaţie și emoţionoază profund prin sinceri- 
tatea lor. 

Bücher a avut o viață agitată şi grea. În Prefajă, autorul caracteri- 
zează. volumul astfel : „Drumul lung de la fostul fiu de ţăran pînă la ac- 
tualul profesor al Universității din Leipzig”. Născut în Kisberg, în 1847, 
Bücher povesteşte cu nespus farmec viaţa și obiceiurile de la țară. Ca 
elev şi student a, parcurs Damborn, Kadamar, Bonn, Hoppenheim, Göt- 
tingen, revenind iarăși la Universitatea din Bonn ca profesor de Evan- 

gelisationsarbeiten, în curioasa şcoală particulară, numită „International 
College” în Godesberg, apoi ca profesor de gimnaziu în Amsterdam şi 
Dortmund. Tot timpul a luptat din greu cu nevoile şi, mai ales, cu nesi- 
guranța, care a atins culmea cînd, neînțeles şi invidiat pentru succesul 
pe care-l avea taţă de elevi, a fost concediat. Și atunci, în frigurile grijii 
pentru viitor, după ce elevii l-au ovaționat, iar directorul şcoalei i-a decla- 
rat că dacă ar fi ştiut aceasta le-ar fi interzis riguros; cum a ajuns în ca- 
mera sa, cu propriile sale cuvinte, şi-a pus capul pe masă și a început să 
plingă cu hohot („schwer in mich hinein schluchzen”), cînd a intrat în 
cameră gazda sa, cure însă, continuă Bücher, „n-a putut să mă ajute si 
a Început şi ea să plingă împreună cu mine”. Scena este caracteristică, 
pentru situaţia de desperare in care se afla Bücher în 1872. 

Întîmplarea nenorocită din Dortmund i- adus însă noroc, căci Bücher 
a intrat în ziaristică, devenind redactor pentru partea comercială-economi- 
că a marelui ziar, de reputaţie mondială „Frankfurter Zeitung”. Astfel, 
în mod rapid Karl Bücher și-a creat un nume, mai ales că în acest inter- 
val a tăcut cercetări însemnate asupra istoricului economie al orasului 
Frankfurt a/M şi a făcut o remarcabilă ediție în limba germană a lucrării 
savantului belgian Emil de Laveleye, De la propriété et de ses formes 
primitives, apărută în 1874. În 1875, la o şedinţă a Societăţii „Verein für 
Sozialpolitik”, Bücher l-a cunoscut personal pe Laveleye şi s-a hotărît 
să-i traducă lucrarea, adăugind însă 5 mari şi importante capitole noi, 
rezultate ale unor cercetări originale economice și etnografice. De aceea 
lucrarea lui Laveleye, care cu drept cuvînt în ediția germană Das Ure- 
igentum se poate numi Laveleye-Biicher, nici nu este învechită, deşi se 
vorbeşte puțin de ea. Studiile comparate de constituţie agrară, proprie- 
tatea colectivă la popoarele aza-zis primitive i-au deşteptat un deosebit 
interes lui Bücher pentru economia politică şi l-au hotărît să se dedice 
studiilor ei. 

Pentru toată munca extraordinară desfășurată de Bücher, atit 
pentru traducere, cît şi pentru publicarea cercetărilor sale proprii, cuprinse 
în Das Ureigentum, el nu numai că n-a primit nici un onorariu, dar a avut 
şi neplăcerea să renunţe a vizita expoziția universală din Paris, din vara 
anului 1878, unde s-ar fi putut duce în exerciţiul funcţiunii de colaborator 
la „Frankfurter Zeitung”, deci gratuit. 

În sfirşit, în 1881 Bücher îmbrățișează cariera academică și devine 
„Privatdozent” în München, amintind, cu acest prilej, în Memoriile sale 
cîntecul docenţilor cu refrenul: „Foamea este şi ea o putere” („Hunger 
ist auch eine Macht”). 

În 1882 este chemat la Universitatea» din Dorpat — unde face cu- 
noştinţă cu civilizația baltică, fiind profesor la o universitate germană 
din Imperiul rus —, în 1883 devine profesor la Universitatea din Basel 
pînă în 1890, apoi pînă în 1892 în Karlsruhe și, în stirşit, în 1892 se ter- 
mină, după propria expresie bine simțită a lui Bücher, „die unruhevolle 
Wanderzeit meines Lebens”, existenţa sa capătă teren solid și rămîne în 

Leipzig tot restul vieţii sale, ca un profesor care, împreună cu Wundt 
şi Lamprecht, făcea celebritatea universităţii. 

Simpla enumerare a localităților pe care elevul, studentul, profe- 
sorul secundar, ziaristul și profesorul universitar Karl Bücher le-a parcurs 
este un exemplu de vagabondaj intelectual, caracteristic epocii în care 
a trăit, Este impresionantă, mărturisirea lui Bücher că, de cîte ori schim- 
ba o localitate, îşi aranja de la început menajul, cumpărîndu-și şi mobile 
noi... 

În pelerinajul său academic, Biicher a lăsat urme adînci de activi- 
tate creatoare, care a deșteptat perspective noi ştiinţei sociale. 

În Frankfurt a/M Biicher a întreprins cercetări întinse de statistică 
socială asupra oraşului, studii pline de învăţăminte asupra organizării 
sociale a unui oraș în evul mediu: 

1) Die Bevölkerung von Frankfurt a| M im XIV und Jahrhundert. Sozial- 
statistische Studien, Tübingen, 1886, un volum de 736 de pagini; o lucrare 
fundamentală, căreia i-au urmat 2) Die Berufe der Stadt Frankfurt a| M 
im Mittelalter (Bd. XXX, 3 der Abhandlungen der philosophisch-histo- 
rischen Klasse der Königlich sächsischen Gesellschaft der Wissenschaften, 
Leipzig, 1914); 3) Frankfurter Amtsotkunden, herausgegeben und einge- 
leitet, Frankfurt a/M 1915, şi 4) Das städtische Beamtentum im Mittelalter, 
Leipzig, 1915. Dar mai ales în Basel, Bücher şi-a dovedit în mod strălu- 
cit calitățile sale de savant-înţelept : printr-o concepție nouă a istoriei 
ca știință a societăţii şi prin precizarea şi reducerea la limite juste a sta- 
tisticii oficiale și a recensămîntului practic. 

La Universitatea din Basel era frumosul obicei ca, la promovarea 
doctoratului, decanul respectiv să ţină o cuvîntare ocazională, în care se 
referea la situația ştiinţei pe care o reprezenta doctorandul. 

Cu ocazia unui doctorat în istorie, decanul de atunci, Karl Bücher, 
a ţinut o cuvîntare, care poate fi numită senzaționalà, asupra adevăra- 
tului obiect şi a scopurilor ultime ale ştiinţei istoriei. 

Bücher, în expunerea sa solemnă, pleacă de la faptul că cercetarea 
istorică va da totdeauna rezultate foarte slabe dacă, cum este cazul, se 
va întrebuința şi mărgini toată forța cercetării numai asupra descrierii 
schimbărilor exterioare ale formelor de stat ori, în cadrul lor, ale acţi- 
unilor prinților și ale luptelor parlamentare. Căci, afirmă Bücher cu tărie, 
statul şi formele lui nu sînt decît organizări ale societăţii. 

Iar noţiunea societăţii trebuie înţeleasă în manifestările ei: drept, 
limbă, religie. 

În această noţiune a societăţii apare mult căutata insulă a ştiinţei 
moderne, deci şi istoria, ca ştiinţă, trebuie să-și mărească obiectul de cer- 
cetare. 

Deci, încheie Bücher cuvîntarea sa, pentru ortodocșii istorici, re- 
voluționari, istoria societăţii, aceasta trebuie să fie obiectul cercetării 
istorice. 

După cum vedem, Bücher exprimă necesitatea unei ştiinţe a istoriei 
ca o sociologie a trecutului, mult mai clar decît Paul Barth, care a con- 

ceput sociologia ca o filozofie a istoriei, și mult mai clar decît Lamprecht. 
Cu ocazia unei convorbiri pe care am avut-o cu Bücher, dînsul şi-a expri- 
mat părerea despre istoria „colectivistă” şi psihologizantă într-un mod 
foarte pitoresc. „Colegului meu Lamprecht — a zis Bücher —, îi place să 
picteze în albastrul cerului” („Mein Kollege Lamprecht beliebt ins Blaue 
zu malen”), 

Tot atît de importante, ca în privinţa ştiinţei istoriei, sînt observa- 
tiile făcute de Bücher asupra ştiinţei observației maselor, statistica, cu 
ocazia recensămîntului cu care a fost însărcinat să-l facă asupra canto- 
nului Basel (vezi Lebenserinnerungen, 1919, p. 361 şi urm.). 

Rezultatele recensămîntului s-au publicat în Die Bevölkerung des 
Kantons Basel-Stadt am 1 Dezember 1888, im Auftrage des Regierungs- 
rates bearbeitet, Mit acht Karten. Basel, 1890, şi Die Wohnungs-Enquete 
in der Stadt Basel vom 1—19 Februar 1889, im Auftrage des Regierungs- 
rats von Karl Bücher, Basel, 1891. 

Cînd am studiat aceste două lucrări în seminarul lui Bücher, nu 
mi-am putut închipui că mai tîrziu eu însumi, în 1930, ca profesor la 
Universitatea din Bucureşti, am să prezidez primul recensământ ştiinți- 
fie care s-a făcut în România. 

Experienţa mea câştigată atunci, în 1930, am avut satisfacția să o 
găsesc și în Memoriile lui Bücher (din 1919), în capitolul privitor la recen- 
sămiîntul, condus de el în 1888. 

„În cele mai multe cazuri—scrie Bücher — s-a ridicat îndoiala. 
dacă viața adevărată, aşa de variată, poate fi prinsă complet într-o schemă. 
de cîteva categorii” (Biicher se referă la categoriile recensămîntului). 

Şi după ce Biicher .ace unele obiecţii, ca observarea de masă să nu 
se supraevalueze, atrage atenția totuşi că nu intenționează să provoace 
neîncredere în lucrările statisticii oficiale, care este indispensabilă pentru 
spiritul modern. 

Numai, continuă Bücher, la întrebuințarea ei pentru scopuri știin- 
țifice, să nu se uite că ea este numai o procedură foarte grosolană („ein 
sehr grosses Sortierungsverfahren””) şi că rezultatele ei au o valoare condi- 
ționată, 
Și Bücher încheie consideraţiile sale astfel : „În Basel, unde întreaga 
populaţie a luat cea mai vie parte la recensămiînt, am simţit, ca directo- 
rul lui, cunoștința slăbiciunii şi limitelor lui, şi am cîştigat prin el nu numai 
o experienţă prețioasă pentru dezvoltarea mea științifică, ci m-am apro- 
piat de populaţia oraşului pe care-l locuiam atunci, mai mult decît a fost 
posibil celorlalţi profesori ai universităţii. A cîştiga înțelegere pentru 
mediul cel mai apropiat este prima condiție pentru o acțiune prosperă 
nu sumar pentru statistician, ci şi pentru economist”. 

Aș putea adăuga şi pentru sociolog. 

Patruzeci de ani mai tîrziu, în cercetările de monografie sociologică 
conduse de mine, totdeauna s-au început lucrările cu un recensămînt 
propriu, după un plan stabilit, al populaţiei satelor și oraşelor cercetate, 

care forma cea mai bună introducere în procesul de cunoaştere a obiectu- 
lui cercetat. 

Planul pentru lucrările de recensămint era astfel conceput ca să 
înlăture erorile obişnuite și fatale unor astfel de operaţii. Aşa, bunăoară, 
cînd se declara ca profesiune „agricultor”, se putea uşor constata, după 
chestionar, dacă aceasta era profesiunea adevărată, ori de fapt nu era 
ceea ce se numea profesiune anexă, cum ar fi văcăritul în satul Rune. 

În privinţa controlului necesar al răspunsurilor, Bücher istoriseste 
în Memoriile sale (p. 362) declaraţia comică a fostului director al statisticii 
din Baden, Freiherr von Hardeck, care, vorbind cu Bücher despre Baden 
a afirmat că este o ţară de înaltă cultură, pentru că în localitatea Graben, 
de lingă Heidelberg, s-au înregistrat nu mai puţin ca trei „proprietari 
de şcoli de călărit” (Reitschulbesitzer). Mare i-a fost uimirea directorului, 
cînd a aflat de la Bücher, că nu este vorba de instituţii care dau lecţii 
de călărie studenţilor, ci că ,,Resischule” se numeşte în partea locului 
„Karussell... 

Acest fapt caracteristic l-a făcut pe Bücher să micşoreze valoarea 
atit de des întrebuinţatelor rezultate ale statisticii profesionale. 

Karl Biicher n-a lăsat opere sistematice, el singur a mărturisit că 
lucrările sale au fost Gelegenheitsschriften. Însă toate aceste lucrări au 
adus o notă nouă, originală, și stau între ele strîns legate prin nota socială 
care le uneşte. 

Dacă în Dorpat a fost profesor de „geografie, etnografie şi statistică”, 
în Leipzig, la începutul lunii august, în 1892, ministrul cultelor din Saxonia, 
i-a propus să cuprindă în cercul cursurilor și „ştiinţa societății” (Die 
Gesellschafiswissenschajten), tocmai avînd în vedere preocupările și cer- 
ceţările lui permanent impregnate de social”. În istoria sociologiei, re- 
prezentată prin savanţi de ştiinţă socială, Bücher îşi va avea locul său de 
onoare. Ceea ce pină acum nu se ştie. 

Analizele lui Biicher asupra diviziunii muncii au rămas modele de 
logică socială, mai ales deosebirea pe care o face între diviziunea modernă 
a muncii, care este de natură tehnică: Arbeitszerlegung (se mărește nu- 
mărul mîinilor care lucrează la terminarea aceluiaşi produs) şi între di- 
viziunea muncii din evul mediu, care este specializarea sau diviziunea 
de profesiuni, creiîndu-se noi specii de profesiuni prin deslipirea unor părţi 
din domeniul producţiei). 

În 1891 Karl Biicher a publicat una dintre cele mai bogate lucrări, 
din cîte există în literatura universală, în gîndiri şi perspective pentru este- 
tica socială, intitulată Arbeit und Rhyimus. 

Biicher a întemeiat în Leipzig cel dintii „Institut de presă”, după 
modelul căruia apoi s-au creat în Berlin, München şi pe lingă alte universi- 
tăţi, institute similare. Pentru lucrarea mea, apărută în Berlin la editorul 
Guttentag, despre Grundbegriffe des Pressrechis, cercetarea, şi studiul în 
aceste institute mi-a fost de cel mai mare preț. 

În domeniul comerțului librăsiilor şi editurilor, Bücher a publicat 
lucrări fundamentale. 

Iar în legătură cu fundarea „academiilor de comerţ”, în afară de 
universitate, ca şi cu întemeierea în Dresda (în apropierea universităţii 
din Leipzig !) a unei universităţi, Karl Bücher şi-a spus un cuvînt plin de 
greutate şi care a fost ascultat. 

În sfîrşit, Bücher a editat sociologia lui Albert Schăfiler, ediţie 
care sub o formă concentrată a revizuit postum întreaga sa operă socio- 
logică. 

În ziua de 16 februarie din anul 1927, Karl Bücher a împlinit 80 de 
ani. Cu această ocazie, revista „Zeitschrift für die geamte Staatswissen- 
schaft”? (al cărei director Bücher era de multă vreme) i-a închinat un 
număr special. Profesorul Eduard Spranger mi-a scris din Leipzig că, în- 
tr-un consiliu de facultate, s-a întilnit cu Wundt şi cu Bücher şi, pe cînd 
Wundt făcu o impresie excelentă, Bücher, care-și pierduse soția, nu mai 
era tipul mindru, drept şi sclipitor de inteligență, ci gîrbov şi foarte abătut. 

Împrejurarea a făcut ca în 1934, cînd mă aflam invitat de rectorul 
Universităţii din Leipzig, de decanul şi profesorii facultăţii de filozofie 
la un dineu, oferit mie cu prilejul doctoratului honoris causa rer. pol. 
(„Doktor der Staaiswissenschajţi”) să asist la o scenă caracteristică. Ne 
aflam într-o atmosferă plăcută, cordială şi, după dorința colegilor, poves- 
team amintiri din studiile mele în Leipzig. Tocmai vorbeam despre impu- 
nătoarea personalitate a lui Karl Bücher, cînd deodată apar pe uşă patru 
studenţi, care s-au îndreptat direct, fără nici un act de politeță pentru 
cei prezenţi, către rector şi decan și-i roagă să întrerupă pentru puţin 
timp masa pentru a se retrage într-o cameră alăturată şi a discuta o ches- 
tiune urgentă, ei trebuind chiar în cursul nopţii să plece la Berlin. Eu 
am rămas perplex de această intervenție neuzitată pe vremea studiilor 
mele, asistența de la masă era consternată, iar rectorul şi decanul, foarte 
contrariați, s-au scuzat faţă de mine că vor lipsi puțin timp, au părăsit 
locurile lor şi au urmat pe studenţi... După plecarea lor s-a făcut 
o tăcere impresionantă. Eu nu îndrăzneam să cer vreo lămurire. În sfîr- 
şit, unul dintre colegi m-a lămurit : era vorba ca studenții să-și spună 
cuvîntul asupra succesiunii la catedra ocupată de Karl Bücher ! 


Această scenă m-a îndurerat mult, căci mă întrebam ce autoritate 
morală și intelectuală aveau studenţii de a se pronunța asupra ocupării 
unei catedre pe care cu atît prestigiu a avut-o timp de decenii o persona- 
litate ca Bücher. 


Între timp, atmosfera dineului a devenit glacială, rectorul şi deca- 
nul nu se mai întorceau — ceea ce a însemnat că discuțiile au fost contro- 
versate—, și, cînd am propus ca să ne rîdicăm de la masă, pe motivul că 
era tirziu (ceea ce nu era cazul) și eu aveam a doua zi de ținut o prelegere, 
în sfîrşit, au apărut rectorul şi decanul, cu fețele îmbujorate și foarte je- 
nați faţă de mine! 

Aşa am făcut cunoştinţă cu universitatea de tip nou a regimului. 

Figura lui Karl Biicher mi-a devenit însă şi mai vie, căci el a fost 
unul din puţinii, care mi-a dat, la vîrsta tînără a îndoielilor, curaj la muncă, 

îndemn de probitate intelectuală, învăţătura că a fi erudit nu înseamnă 
a fi închis între cărţi. 

Realismul sociologic pe care l-am practicat mai tîrziu prin cercetă- 
rile pe teren cu studenţii mei se datoreşte lui Wundt şi Bücher (și nu, 
cum s-a afirmat mai tirziu, lui Le Play). 


3.9. UN EXAMEN DE DOCTORAT LA ÎNCEPUT DE VEAC... 


Aceşti trei mari corifei ai ştiinţei sociale — Wundt, Lamprecht şi 
Bücher — erau cunoscuţi ca foarte exigenţi la examenul de doctorat. 

De aceea candidaţii la acest examen, şi mai ales străinii, îşi găseau 
un refugiu mult mai comod la alți profesori. 

Eu am ales însă pe toţi cei trei profesori tenuţi şi ocoliţi de candidaţii 
pentru examenul de doctorat, pe Wilhelm Wundt, specialitate prin- 
cipală, pe Karl Bücher şi Karl Lamprecht, specialități secundare, spre 
mirarea, unor colegi amabili, care făceau pariuri”, ca la curse, dacă voi 
trece examenul ori nu... 

Pe mine mă atrăgeau însă tocmai îndrăzneala și evitarea unei ba- 
nale examinări. 

Așa se explică că, deşi membru activ al Institutului de psihologie 
experimentală, am luat ca subiect de teză o problemă capitală a psiholo- 
giei sociale, a eticii şi a sociologiei : Egoismus und Altruismus, cu subtitlul 
programatic Zur soziologischen Motivation des praktischen Wollens. 

Mi-au rămas adînc întipărite în minte şi încă astăzi foarte vii 
donă scene. 

Prima, cînd, pătruns de o mare emoție şi timiditate, am intrat în 
cabinetul lui Wilhelm Wundt din institutui său pentru a propune subiec- 
tul tezei, care nu era de natură de psihologie experimentală individuală, 
ci de psihologie experimentală socială. 

Cunoscînd prea bine vechile preocupări ale profesorului Wundt 
de ,„Vălkerpsychologie”, n-am rămas prea surprins că el a admis fără 
nici o obiecție acest subiect, recomandîndu-mi ca să utilizez cît mai mult 
experiența popoarelor cuprinsă în materialul etnografic. Ceea ce imediat 
am făcut, punindu-mă în contact cu prof. Fr. Ratzel (autorul celebrelor 
cărți Anthropogeographie şi Politische Geographie) şi cu directorul Muze- 
ului etnologic ,Grassimuseum”, Prof. Weule (autorul lucrării care purta 
titlul semnificativ Die Kultur der Kulturlosen). 

A doua scenă remarcabilă pentru calitatea mea de cand. phil. a 
fost prezentarea, cu o emoție şi mai puternică, a manuscrisului lucrării 
mele. Ştiam că prof. Wundt făcea favoarea pentru membrii institutului 
său de a citi lucrarea de doctorat, înainte de a fi prezentată oficial deca- 
natului, pentru a face eventual revizuirile necesare. Aflasem însă că, în 
ajun, teza colegului meu de institut, Salvadore Tridapale, care, elegant, 

cu barbă neagră și buze roşii, nu uita cu multă curtoazie zilele de naştere 
ale membrilor familiei profesorului pentru a le trimite flori şi felicitări — 
ceea ce făcea ca să fie invitat mai des la dineurile oficiale decît noi, cei- 
lalți —, teză care avea ca titlu despre Einfihlung, a fost respinsă de pro- 
fesor, ca insuficientă. . . 

Şi atunci, mă întrebam cu îngrijorare, dacă aceasta s-a întîmplat 
cu teza lui Salvadore Tr., ce va fi oare cu a mea? Cu aceste sentimente 
am intrat în cabinetul lui Wundt. 

Profesorul mi-a spus să viu după o săptămînă după rezultat. 

O săptămînă de mari frămîntări și agitații. Eu găseam lucrarea 
incompletă față de marile probleme pe care problema — așa cum am pus-o 
eu — a egoismului şi altruismului le provoca, şi care cuprindeau întreaga 
structură a ştiinţelor sociologiei, eticii și politicii. 

Deşi Felix Krueger mi-a obiectat, după cum am spus, că lucrarea 
mea ar avea ca teză de doctorat un singur mare defect, anume că ar cu- 
prinde prea multe idei. 

În sfîrșit, după o săptămînă m-am prezentat cu cea mai mare emoție, 
însă cu mult curaj, pentru a afla verdictul, aşteptînd sau respingerea 
totală a lucrării, sau modificări şi adaosuri. 

Prof. Wundt însă mă întimpină de la început cu regretul că nu mai 
apare revista, condusă de el ,,Philosophische Studien”, căci atunci ar 
publica acolo lucrarea mea, însă în schimb îmi va da o scrisoare de re- 
comandaţie pentru profesorul Paul Barth, care conducea cea mai veche 
revistă de filozofie, ,,Vierteljahrsschrift für wissenschaftliche Philosophie 
und Soziologie”. În timp ce Wundt scria scrisoarea, mă întrebam : cum, 
într-adevăr nu mi se cer modificări, tăieri, adaosuri ?... 

Wundt, cum a terminat serisoarea, mi-a înmînat-o şi m-a felicitat. 

Şi atît! 

Mai tirziu Wundt mi-a dat proprio motu o a doua scrisoare, tot de re- 
comandație, de astă dată însă pentru ocuparea catedrei de sociologie şi etică, 
vacantă la Facultatea de litere şi filozofie de la Universitatea, din Iași. 

Am ieşit din cabinetul prof. Wundt avînd parcă aripi, cu sentimen- 
tul triumfului. Prin culoarele institutului mă așteptau colegii din insti- 
tut, curioşi să afle... noutăți. Unii s-au bucurat, alţii s-au mărginit să 
spună, cu oarecare ironie malițioasă : ei, să vedem oralul, căci, pe lîngă 
Wundt, ca examinatori mai sînt temuții Bücher și Lamprecht, care aveau 
să-şi spună cuvîntul lor ! Deci, încheiau acești binevoitori colegi, să aştep- 
tăm oralul. 

A doua zi m-am dus la Paul Barth cu scrisoarea profesorului Wundt. 

P. Barth era un savant cu o vastă cultură clasică, care se asemăna 
mult cu famulus Wagner din Faust. Seria cu multă erudiție, fără origina- 
litate, chiar atunci cînd făcea critică personală. Cînd vorbea, parcă îşi 
îneca cuvintele. Ca student l-am vizitat acasă de cîteva ori, căci aveam 
admiraţie pentru curajul său de a adăuga la titlul veneratei reviste „,Vier- 
teljahrsschrift für wissenschaftliche Philosophie” și cuvintul „und Sozio- 

logie”, atunci cînd la universitate nu se preda această știință şi cînd, în 
general, era considerată ca superiluă ori ca o materie preferată a diletan- 
ților, : 
El însuși, Barth, profesor extraordinar, ținea curs de istoria filo- 
zofiei greceşti, după izvoare, în faţa unui auditoriu foarte redus. 

Dar sociologia era pentru el identică cu filozofia istoriei, cum reiese 
din erudita sa lucrare Philosophie der geschichte als Soziologie, apărută 
în două ediţii şi numai cu volumul I, cuprinzînd expunerea tuturor doc- 
trinelor în materie (al doilea volum unde trebuia să expună autorul 
partea sa constructivă n-a apărut). 

Prof. P. Barth, cînd mă primea ca stud. phil., binevoia să mă ţină 
la distanţă, cu aere de protector şi diriguitor al studiilor mele. 

După ce a citit scrisoarea elogioasă a lui Wundt, şi-a schimbat deo- 
dată atitudinea şi, numindu-mă , collega” (deşi nu eram încă doctor, 
fiind în preajma examenului oral), mi-a spus cu o căldură deosebită că, 
deşi nu cunoaște manuscrisul, față de recomandaţia lui Wundt, va publica 
negreşit lucrarea în fruntea a două numere consecutive ale revistei pe 
care o conduce. 

Dar mai mult încă, luîndu-mă foarte amical de braţ, m-a condus 
în două camere alăturate, care erau pline cu cărți din plafon pînă-n po- 
dele, cărţi venite din toată lumea, apărute recent, în toate limbile, tri- 
mise special pentru a îi recenzate și prezentate critic publicului filozofie 
mondial. 

Arătîndu-mi acest enorm material științific, Barth m-a invitat să 
aleg orice carte vreau pentru a o recenza, spunîndu-mi în acelaşi timp, 
sub o formă insinuantă, ca să-i dau voie să mă considere printre colabora- 
torii permanenți ai revistei. 

Am ales pentru moment patru lucrări. 

Iată-mă intrat în publicistica filozofică științifică germană sub două 
feluri : ca autor constructiv şi ca critic. 

Aveam toate motivele să fiu mulțumit. 

Mă aştepta acum examenul oral. 

După uzanţța academică, candidatul era obligat să facă fiecărui 
profesor examinator cîte o vizită de curtoazie în frac. 

În ziua cînd, în frac, eram gata să plec, pe la orele 12, pentru aceste 
vizite, am observat în pensiunea unde locuiam o mare rumoare. A fost 
de ajuns ca o doamnă engleză să mă vadă, pentru ca să cheme pe toți 
conaționalii ei din pensiune, de ambele sexe, care m-au înconjurat, spu- 
nîndu-mi că sînt veseli să admire cazul rar al unui om în frac la orele 12, 
cînd, după obiceiul englez, purtarea fracului nu era permisă înainte de orele 
6 după-amiaza. M-a amuzat scena, care mi-a dat dovadă de tăria obice- 
iurilor anglicane. 

La Wundt, vizita a fost o plăcere, pe Lamprecht nu l-am găsit acasă, 
în sfîrşit Biicher, de curînd ales rector al universității, foarte amabil, 
mi-a, spus că şi el trece prin anumite friguri academice, avînd a pregăti dis- 
cursul său de rectorat, pe care încă nu-l începuse, deși, după spusele sale, 

„lumea așteaptă de la mine o cuvîntare substanţială” (ceea ce de altfel a 
fost cazul, discursul rectoral apărînd ca o lucrare remarcabilă, sub titlul 
Alte und neue Aufgaben der deutschen Universitäten,  Rektoratsrede, 
31 Oktober, 1903). 

De altfel, adaugă Biicher, noi sîntem bune cunoştinţe, căci v-am 
observat regulat la cursurile mele (vara la orele 7 dimineaţa !) ; pe de altă 
parte cunosce şi activitatea dumneavoastră din seminar. 

Examenul oral a trecut repede, fiecare examinator avînd înaintea 
sa referatul lui Wundt asupra lucrării mele, însă a fost foarte obositor, 
mai ales datorită faptului că la Bicher şi Lamprecht a fost un examen 
colectiv, astfel cînd nu răspundea, vreun candidat care avea economia 
politică şi istoria ca Hauplfăcher, îmi revenea mie să răspund în locul lor, 
care aveam doar aceste materii ca Nebenfăcher. 

Rezultatul examenului total s-a notat cum laude, în ciuda colegilor 
care prevesteau o înfrîngere. 

Istovit, obosit, am petrecut o seară liniştită și de reculegere cu sin- 
gurul meu prieten pe care-l aveam, cu Conny. 

Dar cine era Conny? 


3.10. CONNY: PRIETENIE. IUBIRE 


La 19 ani posedam o enormă aviditate de a simți şi cunoaşte. 
Eram în căutarea totalului vieţii, în sensul goethean al cuvîntului: 
„Alles zu seiner Zeit“. 

Eram aspirant nu numai la a stăpîni cît mai multe ramuri de ştiinţe 
ale societății şi omului, dar și la iubirea şi prietenia lor, în cadrul progra- 
mului vieții, de la care n-am deviat un minut şi care era primatul muncii 
de desăvirșire spirituală, considerat ca scopul cel mai înalt al existenței 
şi care m-a apărat de mari primejdii. 


Eram însetat de un ideal de femeie, însă nu cu sentimente extatice 
şi nici în goana, pentru plăceri estetice ori pentru plăceri vulgare, ca un 
speculant al snobismului feminin, ci pentru valoarea persoanei iubite. 

Iubirea, marea forță de înnobilare a omului, m-a învățat să cunosc 
mai bine natura, muzica, arta, cunoștința şi omul. 


N-am cunoscut revolta simţurilor — am fugit de servitoarele lui 
Venus vulgivoga — și nici violenţa furtunilor sentimentale ori bucuria 
naivă a unor fericiri imaginare — sur un lit de roses, deşi am apreciat 
câteodată deviza poetului : „Der Kluge klug genug gewesen, nicht klug 
zu sein”. 

A fost o mare fericire şi un nepreţuit privilegiu al vieţii că am întîlnit 
la vîrsta tuturor enigmelor și perspectivelor un adevărat înger tutelar 
al vieţii mele de studii, care a avut cea mai binefăcătoare influenţă asupra 
mea şi a contribuit în mod covirșitor la formarea și dezvoltarea concepţiei 

mele de viaţă. Am întâlnit pe fiica fostului preot anglican din Leipzig, care 
în același timp jucase și un rol diplomatic, fiind centrul coloniei engleze 
din oraşul Leipzig şi din împrejurimi. 

Se numea Constance Skinner — Conny ! — profesoara vieții tinereţei 
mele, prin care femeia, iubirea şi prietenia şi-au făcut intrare în adincul 
vieţii mele. Cea mai bună definiție a ei poate fi cuprinsă în cuvintele poe- 
tului : 

„Corps feminin, 
Coeur d'homme, 
et Testa d'ange”. 


La Bruyère, ch. III. „Les Femmes”. „Je vous souhaite d’être fille, et une 
belle fille, depuis treize ans jusqu’à vingt deux, et, après cet âge, de devenir 
un homme”. 

Conny a întrunit meritele ambelor sexe. 

Nu era frumoasă, dar avea ceea ce valorează mai mult ca frumuseţea, 
farmecul, gustul şi sensul pentru frumuseţe şi calitatea de animatoare 
pentru valorile superioare ale vieții. 

Cu părul ei auriu luminos, cu expresia feţei senină, totdeauna veselă, 
amabilă, cu farmecul mişcărilor — expresia sufletului ei frumos —, fiinţa 
ei forma o armonie pură, radioasă de vitalitate, încredere şi afabilitate. 

Conny a fost; născută artistă a vieţii, cea mai plină de graţie din cîte 
prietene am cunoscut, avînd geniul şi poezia amiciţiei. Cu un devotament 
fără limită, ea nu cerea nimic, gata însă a da orice și capabilă a trăi lucrul 
meu, cînd mă pregăteam cu înfrigurare morală și cu suferințe fizice pentru 
proiesiunea dificilă de savant, 

Pentru întîia oară am simțit adevărata iubire și adevărata amiciţie 
în forma sufletească care așa de plastic şi admirabil s-a numit sintetic : 
amitié amoureuse. 

Conny era tipul feminității engleze. În caracterul ei de independenţă 
se observau trăsăturile caracteristice engleze. 

Am petrecut în diferite rînduri şi mult timp împreună cu foarte 
distinsa ei mamă, o venerabilă bătrînă, care în gesturi şi îmbrăcăminte nu 
uita niciodată că a fost soția preotului anglican. Şi atunci am putut să 
constat mai de aproape nota psihologică a poporului englez, care se re- 
flectează în fiecare membru al lui, indiferent de unde locuiește. 

Orice mişcare a istoriei nu are decît un scop pentru un englez, mărirea 
Angliei, în afară de acest scop nu există decît vidul şi neantul. De aceea 
pentru familia Skinner, care locuia în Leipzig, germanul din Leipzig era 
un foreign”, 

Englezul de ambele sexe, cu toată politeţea și amabilitatea şi cu cele 
mai bune forme de civilitate, nu ia în consideraţie simțţirile, sentimentele 
şi punctele de vedere neengleze, decît sub prisma conştiinţei superiorității 
sale, care, în orice împrejurare, trebuie să se afirme coiite-que-coiite. 

Îmi vin în minte două scene : 

Hotărisem, noi trei, mama lui Conny, Conny şi cu mine, să facem o 

excursie pe malul frumos împădurit al mării de Ost din Lohme, din încîn- 
tătearea insulă Rügen, unde ne aflam. Nu a trecut mult timp şi a început 
să plouă. Cum cerul era foarte încărcat cu nori, cu perspectivă chiar de 
furtună, am opinat să ne reîntoarcem, pentru a evita celor două doamne 
neplăcerile unei vremi pentru care nimeni din noi nu era echipat cu haine 
corespunzătoare. Abia am emis însă această părere justificabilă, și deodată 
mama lui Conny mă oprește, mă măsoară cu aer de sfidare şi-mi zice foarte 
energic și sentenţios : „englezul nu merge niciodată înapoi P? 

A fost o superbă lecție de psihologie anglicană. 

Am înţeles atunci, prin acest incident banal și fără importanţă, în ce 
constă marea, superioritate a tenacităţii politicii engleze în lume. 

Fireşte, cum am prevăzut, după cîteva minute s-a dezlănțuit furtuna 
şi ploaia torențială prezisă de mine, suportată însă de doamnele engleze 
cu mult curaj și fără nici un regret că n-au urmat sfatul meu. 

A doua amintire. Am invitat pe Conny să facem împreună o plimbare 
pe mare cu barca, mai ales că de pe mal marea părea extrem de liniştită 
ca un lac. 

După ce am străbătut astfel cîteva sute de metri de la mal, încîntat 
că pot arăta prietenei mele talentul meu de a vîsli, deodată apar valuri 
din ce în ce mai mari și mai amenințătoare, neștiind că valurile liniștite 
din preajma malului prevesteau valuri agitate şi chiar furtunoase la oare- 
care depărtare de el. 

Promenînd privirile asupra valurilor, am încercat cu mult curaj 
să le înfrunt, însă, vai !, furia lor nu avea margini, barca scîrţiia, de lovitu- 
rile lor, un val mai îndrăzneţ, a inundat-o chiar, curînd valurile luau pro- 
porţia munţilor, așa că mi se părea naufragiul inevitabil. 

Am propus să chemăm în ajutor pe vreun pescar, care nu se afla 
departe de noi. 

Conny însă s-a opus energic, zicîndu-mi că englezul găseşte nedemn 
de el de a nu lupta cu mijloacele lui proprii și, văzîndu-mă pe mine obosit 
şi aproape epuizat, a încercat să mă ajute la vislit. Însă fără nici un succes ! 

Atunci, văzindu-mă neputincios și cu barca tîrită ca o frunză în 
mijlocul mării furtunoase, împotriva consemnului lui Conny, am strigat la 
pescarii din jur, şi, minune, unul din ei, pare că-l văd, cu părul zburlit şi 
privirea sălbatică, se apropia de noi, intră în barca noastră şi, cu experienţa 
sa obișnuită de pescar, numai prin citeva vîsliri puternice a devenit stăpînul 
valurilor, le-a dominat complet, aşa că ne-a dus cu o desăvirşită siguranţă 
la ma]. Acolo ne aștepta aproape toată populaţia din Lohme, care urmărea 
de departe spectacolul luptei noastre cu valurile. 

Printre acești curioşi se afla în primele rînduri și mama lui Conny, 
care mi-a aruncat priviri pline de reproşuri că n-am fost capabil să aduc 
singur la liman pe fiica sa, care era doar o engleză... 

Conny reprezenta tipul feminităţii anglicane nu numai prin încrede- 
rea în forțele ei proprii și care, vie, electrică, generoasă, cu farmecul dulce 
al umorului suporta cu mare răbdare greşelile semenilor, uitîndu-le repede, 

cu un mic aer de protecţie, dar şi prin faptul că era plină de superstiții şi 
de prejudecăţi, aducătoare de neplăceri şi dezastre... Astfel, dacă în calea, 
ei trecea vreo pisică pe dinainte, nu mai continua drumul sub nici un chip ! 
Evita tot ce era nr. 13 ! Iar atunci cînd am cerut înscrierea într-un club, 
care avea drept scop tocmai cultul numărului 13, am fost insistent solicitat 
de întreaga familie să renunţ la acest gest nenorocit ! 

Allier a avut toată dreptatea cînd a găsit că omul cel mai modern 
şi aparţinînd celei mai înaintate civilizaţii este de fapt tot atît de supersti- 
tios ca și primitivul. 

În timpul pregătirii tezei mele de doctorat, foarte  surmenat, 
am părăsit oraşul Leipzig pentru o localitate care se afla la jumătate de oră 
depărtare cu rapidul, numită Naunhof. Naunhof era un loc favorit de refu- 
giu pentru intelectualii din Leipzig (în vila unde locuiam, „vila Anna”, 
venea o dată pe săptămînă un Oberlehrer pentru odihnă) şi înconjurat 
de păduri mari oferea o linişte binefăcătoare nervilor. 

Prof. Bücher, ca rector, cînd a aflat unde locuiesc, mi-a comunicat 
la o şedinţă de seminar, surizind, că am un domiciliu ilegal pentru un stu- 
dent care, conform statutului universităţii, trebuie să locuiască în oraș, 
totuşi a adăugat privindu-mă prietenește că se poate face o excepţie 
pentru un candidat la doctorat, neurastenizat ! 

Atunci, în Naunhof, Conny mi-a dat încredere în mine, un ajutor ne- 
prețuit de prietenă și soră, ajutindu-mă să înfrunt dificultăţile cîteodată 
foarte penibile ale sănătăţii, ca şi marile griji spirituale de care eram cu- 
prins cu redactarea definitivă a tezei. 

Conny mi-a transeris-o caligrafic, numind cu umorul ei caracteristic 
foile cu greşeli la transcriere din cauza termenilor tehnici filozotici și pe 
care, după ce le scria din nou, le rupea : „Kranke Blätter”. 

În seara cînd am sărbătorit trecerea examenului de doctorat, cu drept 
cuvînt i-am adus lui Conny mulțumirile mele recunoscătoare pentru că a 
contribuit la rezultatul lui bun. 

Dar Conny nu mi-a ajutat numai ca să am condiţiile necesare de 
linişte şi sănătate pentru a crea lucrarea de doctorat, dar mi-a supus re- 
flecţiilor mele — în strînsă legătură cu problemele tezei — două probleme, 
pe care nu le-am putut trata în lucrare, pentru a nu o face prea voluminoasă. 

Sînt problemele iubirii și amiciţiei, probleme mari ale unor fenomene 
sufleteşti foarte complexe, care-ţi dau bucuria că trăieşti, intensificare şi 
o adevărată sărbătoare a inimii şi a sufletului. 

Experienţa vieţii mi-a oferit un bogat și variat material experimental, 
cuprinzînd bărbaţi și femei de diferite naţionalităţi, sub formă individuală 
şi colectivă. Problemele au rămas probleme permanente de studiu pînă 
astăzi, cînd scriu aceste rînduri, prin însăşi experienţa multilaterală pe 
care mi-a oferit-o viața. 

În Berlin, poloneza Sophie Remanofsky, în Leipzig engleza Constance 
Skinner, apoi iarăși, revenit în Berlin, maghiara. după tată, germana după 
mamă, Elsa von Liszt. 

În sfirșit, româncele Marthe Stroici şi Elena Militineanu. 

În Berlin, prietenia cu o familie a profesorului Franz von Liszt, cu o 
echipă, alcătuită dintr-un francez, născut în Alexandria, și cetăţean elve- 
tian : Ernst Delaguis, dintr-un german prusian Bleck, ceh Ottokar Tesar 
şi austriac Gutherz, prietenie cu fratele meu şi cu Vasile Pârvan, pe lîngă 

atâtea alte forme secundare de așa-zise prietenii”, întîlnite în viață, mi-au 
impus studiul naturii şi diverselor forme ale iubirii şi prieteniei. 

Cuvintele ambigue, cu semnificaţii diferite și cu raporturi variate 
între ele şi viaţa socială. 

Ce este iubirea? Ce este prietenia? Poate fi vreun raport între ele? 
Şi care anume? Şi cînd? Şi pentru ce? 


4. ARTELE 


41. MUZICA 


În epoca studiilor mele intense, arta sunetelor a exercitat o mare și 
binefăcătoare dominare asupra mea. 

Nu am fost specialist în materie de armonie, de contrapunct, de 
orchestrație ori de compoziție. Am evitat chiar ştiinţa tehnicii muzicale. 
Greşit gîndea; prietenul meu Zarifopol (doctor în filozofie franceză de la 
Universitatea din Halle) că cine nu execută muzica — ceea, ce el o făcea 
destul de mediocru — nu este decît „,snob”, dacă simte necesitatea a o 
asculta. 

Iată, pentru mine muzica n-a fost un divertisment, ci o necesitate 
spirituală și sufletească superioară. 

M-am lăsat confundat direct în melodiile lui Bach ori Beethoven, 
care-mi dezvăluiau adevăruri pe care nu le găseam în cărţi şi care dormeau 
în sufletul meu. 

Muzica a fost pentru mine un mijloc de cunoaştere. Muzica mi-a ofe- 
rit cele mai senine sărbători ale sufletului, dar în acelaşi timp și ale spiri- 
tului. Niciodată n-am simțit mai intens starea de suflet a religiozităţii 
pline de avînturi sublime, care a dat existenței un profund sens, omul 
devenind beat de Dumnezeu, cum ar spune Spinoza. 

Existenţa poate fi mediocră, meschină, plină de dificultăți, niciodată 
însă sufletul nu va îi secătuit dacă el vine în contact cu sursele inepuizabile 
ale muzicii, care creează bucurii liniştitoare şi întăritoare în lungul propriei 
ei suferinte. 

Dar muzica mi-a dat şi puternice imbolduri şi stimulări pentru cu- 
noaştere, pentru că ea mişcă direct şi nu formulează, ca limba, şi are o putere 
asupra vieţii, antrenînd, exaltind. Fără obiect totuşi muzica este capa- 
bilă a da în cîteva măsuri pline de freamăt o imagine a universului şi a 
umanităţii. 

De aceea pentru mine sala de concerte a fost o sală de cunoaştere, 
completînd sălile de curs. Am găsit formulări de probleme la concerte pe 
care nu mi le dădeau bibliotecile, căci muzica întotdeauna mi-a înflăcărat 
sentimentele şi mi-a stimulat rațiunea. Am simţit totdeauna că muzica 
este o forță morală și un vehicul al gîndirii, care creează libertatea şi volup- 
tatea spirituală. Mă gîndesc cu emoție la efectele muzicii ascultate (muzica, 
dramatică, religioasă, profană, de concerte, de cameră, ale orchestrei ori 
ale virtuoşilor), care se ţineau la un nivel spiritual aşa de înalt, că nici 
o rațiune nu se putea apropia. 

Am simţit atunci ceea, ce se numește printr-un cuvînt, de cele mai 
multe ori pretenţios şi fără cuprins, ce este fericirea. 

Muzica, fiind cea mai interioară, este şi cea mai universală dintre arte. 

Ea este o operă socială. În cea mai mare sală ocupată de oameni, 
care îţi sînt indiferenți şi pe care nu-i cunoşti, nu te simţi totuşi singur. 

Muzica eliberează pe om de mizeriile vieţii, provoacă şi întăreşte 
amiciţii. Prietenia mea cu Elsa von Liszt s-a dezvoltat la concertele pe 
care le frecventam împreună. 

Este cunoscut că un anumit general-dictator a ordonat ca în zori de 
zi, cînd se duc oamenii la serviciile lor, la radio să se cînte tot felul de 
marşuri (ceea ce, cum era de aşteptat, n-a şi reuşit pe motiv că marşurile 
militare nu inspiră „,civililor” avînt, ordine, disciplină). 

În schimb, un mare industriaș mi-a comunicat că succesul activităţii 
sale zilnice se datorește în bună parte şi faptului că începea ziua cu discuri 
din simfoniile lui Beethoven. 

Formaţia mea muzicală o datoresc exclusiv şederii mele în Leipzig. 
În primul rînd concertele de la celebra Gewandhaus, faimoasa sală de 
concerte (în cartierul din jurul Gewandhaus am locuit, în Schwegerinstr., 
deasupra mea avînd un mare și somptuos apartament scriitoarea de origine 
bulgară Elsa Arsenief, inspiratoarea sculptorului Max Klinger, pe care-l 
vedeam adesea intrînd şi ieşind din acel apartament). Şi apoi cunoscutele în, 
toată lumea concerte Bach din Biserica unde el a funcționat, Thomas- 
kirche. 

La Gewandhaus am avut privilegiul să cunosc pe cel mai mare diri- 
gent al întregii lumi, Arthur Nikisch, sub a cărui conducere am ascultat 
toate marile talente ale timpului : Iosiph Ioachim, Bronislaw Hubermann, 
Willy Burmeister, Kubelik, Pablo de Sarasate, Eugene Isaye, Fritz Kreisler, 
Anton Rubinstein și atîția alții. O personalitate impozantă. 

Am cunoscut acele secunde pline de farmec, cînd Nikisch se afla la 
pupitru înainte de a pune în funcțiune cea dintâi lovitură de tact a baghetei. 

Privirea visătoare, care în aceste secunde se îndrepta, spre orchestră, 
precum şi energia care, ca un curent electric, se transmiteau deodată 
orchestrei și publicului. 

Neuitatele amintiri ale voluptăţii şi ale fiorurilor trăirii muzicale 
devin, atît de vii în acest moment ! 

În 1889, dirigent al concertelor simfonice din Boston, în 1895 Nikisch 
a devenit conducătorul renumitelor ,,Gewandhauskonzerte”, iar mai 
tîrziu şi directorul Operei din Leipzig. 

Cîţiva ani după stabilirea lui Nikisch în Leipzig am venit și eu, ca 
tînăr student, unde am întâlnit apogeul concertelor simfonice şi n-am lipsit 
de la nici unul din ele, profitînd de avantajele care se făceau studenţilor 
pentru intrarea în sală. L-am ascultat mai tîrziu dirijind pe Nikiseh la 
Berlin. Ce deosebire totuşi. Acest genial dirijor în Leipzig a avut o rezo- 
nanţă cu totul superioară aceleia din Berlin. Pentru ce? Pentru că la 
Berlin era alta calitatea masei de ascultători ca la Leipzig. La Berlin, 

această masă era alcătuită în majoritate din snobi localnici ori din străini, 
care veneau mai mult pentru a fi prezenţi la un concert; dirijat de marele 
Nikisch, în timp ce în Leipzig ascultătorii erau omogeni, formaţi din oa- 
meni care din generaţie în generaţie aveau locurile lor rezervate, veneau 
din curată pasiune pentru muzică şi aveau o cultură muzicală aprofundată. 

Cînd am fost introdus într-o familie veche, Fleischer, de librari în 
Leipzig, prima întrebare ce mi s-a pus a fost: din ce instrument ştiu a 
cînta ! 

Desigur, pentru un tînăr sociolog experienţa raportului dintre 
şeful de orchestră şi cele două mase de ascultători din Berlin şi Leipzig 
era plină de sugestii, relativ la raportul dintre şef şi masă. 

Nikiseh dirija minunat de liniştit, evitind orice mişcare de prisos, 
însă în acelaşi timp aşa de surprinzător de puternic, plin de stăpînire de 
sine, sigur și energic, aşa că părea că propriu-zis nu dirijează, ci era prins 
în mrejele unei vrăji pline de farmec. 

Cînd dirija Nikiseh, aproape nu se observa dirijorul, care nu se 
ostenea să atragă atenţia asupra sa şi totuşi se simţea că numerosul per- 
sonal al orchestrei se supunea ca un instrument docil în mîinile acestui 
maestru excepțional. 

Acestui om, care încarna cea mai înaltă realizare muzicală a timpu- 
lui, îi datorese cultura mea muzicală şi cele mai curate desfătări sufleteşti 
şi spirituale, — el mi-a deschis ușile pentru a intra în sanctuarul cel 
mai scump şi profund al muzicii. 

Într-o zi, trecînd în drumul meu spre universitate pe lîngă o bise- 
zică, am văzut foarte multă lume adunată în faţa ei, grăbită şi cu un aer 
grav a intra într-însa. 

Am intrat şi eu de curiozitate. Mi s-a relevat atunci o muzică care 
m-a cucerit şi mi-a dat unul din elementele esenţiale ale sentimentului 
meu spiritual pe lingă universitate şi Gewandhaus. Muzica era de Johann 
Sebastian Bach, iar biserica se numea Thomaskirche, unde Bach a avut 
funcţia de mare cantor. | 

Devenisem un ,Thomann”, adică săptămânal, nelipsit, cu evlavioasă 
conştiinciozitate asistam la mottetele şi cantatele, care se desfăşurau în 
biserica lui Bach. 

Nu mă duceam pentru a mă instrui muzical, ci pentru a satisface o 
imperioasă trebuință personală de a contribui la echilibrarea sufletului meu. 

Ascultată în cadrul cel mai potrivit, în biserică, muzica lui Pach 
era plină de farmec, de căldură şi exprima viața interioară, liniştită şi 
senină, creată în atmosfera rugăciunilor zilnice ale comunităţii evanghe- 
lice din Biserica lui Thoma. 

Muzica lui Bach nu este o muzică severă şi îngheţată, ci plină de o 
admirabilă viaţă, cu miniile, bucuriile şi senzualitatea sa, ea este o muzică 
socială, care a practicat cultul comunității, chemînd întreg poporul să 
cînte, şi nu o muzică sentimentală, individualistă, cum era muzica tumul- 
tuoasă a răzvrătitului Beethoven. 


Il Căutarea 141 


— Er ist kein Bach, er ist ein Meer. 

O mare care nu se poate cuprinde cu ochii şi nici da de fund, fiind 
aşa de profundă. 

Bach a fost onoarea timpului său şi a rămas o glorie mondială. 
Beethoven a rămas un Jupiter olimpian, iar Bach un sfinx, cu surprize 
perpetue și cu un neprevăzut etern. 

Pe lingă cantatele şi mottetele ascultate la Thomaskirche, în afară 
de biserică, la Gewandhaus — numită catedrala muzicii— , am ascultat 
cele 6 concerte Branderbourgeois. 

Muzica lui Bach făcea legătura cea mai strinsă între cele două mari 
instituţii muzicale, unice în lume. 

Concertele dedicate margratului Christian von Brandenburg sînt 
cele mai tipice exemple de muzica colectivă, pe care o practica Bach, 
care permitea a găsi echilibrul diferitelor sonorități şi a asigura unitatea, 
stilului între diferiți solişti. 

Ca membru al Institutului de psihologie al lui Wundt, unde parti- 
cipam regulat la experimentele psihologice, mă interesa în cel mai înalt 
grad capodopera de inspiraţie a celor 6 concerte prin care Bach se amuza 
a experimenta combinația neuzitată pînă la el a ansamblului instrumen- 
telor şi pentru a cărei execuţie a creat o muzică colectivă, de echipă, de 
ansamblu, o orchestră restrinsă de cameră, pusă lui Bach la dispoziţie 
de prințul Leopold Colthen, în serviciul căruia se afla. 


Melodiile din biserică se cîntau ca un rapsod, răsutlarea pare că 
mi se curma de atîta frumuseţe; elanul lor, accentul de certitudine și 
simplitate, puritatea liniei erau evocatoare de puteri raționale şi cuceri- 
toare. 

Caracterul emoţionant al melodiei mă urmărea multă vreme după 
audiție, şi, ieşind pe stradă, mintea îmi era mai clară, cerul mai albastru 
şi viața mai frumoasă. Nici un muzician n-a fost vreodată mai profund 
ca Bach, care să dea o aşa de mare concordanță internă între profunzimea 
gîndurilor cu acea a sunetelor. 

În arhivele din Weimar am avut plăcerea să citesc că Goethe, 
care paralel cu Farbenlehre” a voit să ne dea şi o „,Tonlehre”, a spus că 
muzica lui Bach a evocat pe Dumnezeu al genezei, iar lui Karl Gottlieb 
Freudenburg, în 1828, i-a seris că nu „Bach, sondern Meer solte er heis- 
sep, wegen seines unendlichen, unauschăpfbaren Reichtums von Tonkom- 
binationen und Harmonien”. Goethe a comparat „,preludiile” şi „tuga” 
lui Bach cu operele matematice iluminate, ale căror teme sînt aşa de simple 
şi rezultatele poetice atît de grandioase. 


În calitate de cantor organist, contemporanii lui Bach se minunau 
de agilitatea piciorului şi mîinii sale, aşa că Zelter a putut zice cu umor 
că „fără picioare Bach n-ar fi atins înălțimea spiritului său”. 

Aniversarea de două sute de ani de la moartea lui Bach mi-a adus 
o mare miîngiiere, în urma amintirilor de neuitat ale audierii muzicii 
sale în Thomaskirche. 

Pe lingă Bach, primul muzician metafizic, Beethoven, primul mu- 
zician poet şi sociolog mi-a dat cele elocvente și sugestive lecţii pentru 
cultul naturii, al bunătăţii şi al umanităţii. 

În neîntrecutele şi nemuritoarele sale simfonii, în sonate, quatuoruri, 
în armonii unice, Beethoven ne-a dăruit umorul, eroismul, îndoiala, melan- 
colia, răzvrătirea, iubirea naturii, iubirea de oameni, libertatea, voinţa 
olimpiană şi biruința. 

Beethoven ne-a dat muzica voioasă şi eroică, ca şi viaţa; el a fost 
un mare răzvrătit şi singuratic, un furtunos, un vulcanic, un dominator. 

Am în fața mea un document de cea mai mare valoare pentru mine. 
Este invitația de ziua naşterii lui Beethoven la un concert pe care orche- 
stra filarmonică și corul Filarmonicii din Berlin l-a dat în marea sala a 
„Philarmoniei” sub conducerea lui Arthur Nikisch, luni, 17 decembrie 
1906. S-a dat, după textul programului, Neunte Symphonie d-moll, mit 
Sehlusschor über Schiller's Ode „An die Freude‘ op. 125, dem König Frie- 
drich Wilhelm III, von Preussen, gewidmet. 

Şi astăzi, ca acum 127 de ani, cine a ascultat simfonia, într-o 
oră şi zece minute, este copleșit de fericire ! Această simfonie a rămas cel 
mai uriaș efort de creaţie şi grandoare a unei compoziții muzicale. Este 
simfonia umanităţii. Este, aș putea spune, idealul Societăţii Naţiunilor 
şi al Naţiunilor Unite pus pe note muzicale. Ar trebui ca de fiecare dată 
cînd se deschide o nouă sesiune a O.N.U. să se înceapă și să se încheie cu 
prezentarea acestei simfonii. 

Uriaşa compoziţie începe cu toate nuanțele de durere, ale agitaţiei 
şi sforțărilor luptelor impetuoase, care se continuă şi în partea a doua. 
Este o goană ameţitoare și o frenetică luptă cu momente de victorie şi 
de linişte. Apoi un adagio molto cantabile, cu o expresivitate nemaiîn- 
tîlnită, introduce în partea, a 4-a, care începe cu un semnal crispat, care 
anunţă sfîrşitul luptei. 

Emoţia, este mare, căci apare tema bucuriei. Şi deodată crescendul 
orchestrei se întrerupe brusc şi apare recitativul vocii umane, baritonul, 
care spune solemn şi dramatic : „Prieteni, în lături cu aceste accente tri- 
ste ! Să cîntăm un cîntec pe care îl iubim mai mult, să serbăm bucuria”. 

Momentul este culminant. Vorbirea omenească este reluată de cuar- 
tetul de solişti şi de întregul cor, pentru a încheia cu acel andante maestoso, 
care proclamă cu impetuozitate : „Îmbrăţişaţi-vă, uniţi-vă, milioane de 
oameni. Această fericire să cuprindă întreaga lume !”. 

Emoţia urcă pe culmi din ce în ce mai sus, cu fiecare variaţie a 
corului şi a orchestrei. 

Finalul, prestissimo, reprezintă un efort şi o tensiune copleşitoare. 
Ochii se umplu de lacrimi. Trăieşti apoteoza umanităţii. Este religia uma- 
nităţii a lui Auguste Comte în armonie muzicală. 

Audierea Simfoniei a IX-a, condusă în mod divin de Nikisch, a 
fost pentru mine o atît de mare sărbătoare sufletească şi spirituală, încât 
la ieșirea din sala ,,Philarmoniei” avem totdeauna nevoie de multe cea- 


Ii Căutarea 143 


suri de reculegere spirituală. De neuitat îmi sînt aceste ore petrecute în 
tovărăşia prietenei şi logodnicei mele Elsa von Liszt. Concertele de Bach 
şi Beethoven, ascultate împreună, cu religiozitate, au dat prieteniei noa- 
stre un profund caracter de comunitate spirituală. 

Serile populare de „„lieduri” umpleau marea sală a Filarmonicei 
din Berlin pînă la ultimul loc. Erau celebrele concerte ale lui Lilli Lehmann. 
Publicul entuziast şi fericit era alcătuit din mult tineret de ambele sexe 
şi mai ales din bătrîni — să fie bel canto un eficace elixir de viaţă? 

Parcă o văd pe Lilli lîngă pian, în atitudinea ei impunătoare ca, 
o regină şi într-o linişte senină de statuie. Auzeam o voce în care fiecare 
ton se aşeza unul lîngă altul în modul cel mai natural, ca volum şi cu- 
loare, fie că era şăgalnic şi vesel ori dramatic şi eroic. Fiecare cîntec avea 
stilul lui, cu nuanțele lui speciale. 

Un suris, un gest discret, o aruncătură de ochi, o dulce durere în fi- 
gură făceau să vibreze puternic sala. Căci deasupra cîntecului stătea, 
cîntăreaţa, care poseda nu numai o neobişnuită tehnică şi o bogată capa- 
citate de expresie, dar avea o mare autoritate morală a personalităţii 
sale. Un artist mare şi un om mare, care prin sîrguință, stăpînire de sine, 
renunțare, disciplină provocau prin cîntec o mare plăcere intelectuală 
şi senzuală. 

În fiecare seară cînd aveau loc concertele, peste două mii de oameni 
aduceau omagiul lor mişcat și entuziast armoniei acestui fenomen de fe- 
meie. Printre aceştia mă număram și eu, tînărul stud. phil. din Berlin. 


42. TEATRE. LITERATURĂ 


În Berlin, pe vremea studiilor mele, se aflau trei teatre, pe care le 
frecventam regulat. Teatrul oficial „,„Koniglisches Schauspielhaus”, unde 
am cunoscut pentru întîia oară măreţele piese ale lui Shakespeare : Hamlet, 
Coriolan, Richard al II-lea. 

„„Lessingtheater”, condus de Otto Brahm, un mare talent, creatorul 
teatrului de idei, unde am văzut Einsame Menschen de Gerhardt Haupt- 
mann şi pe Eleonore Duse în Nora. 

Eleonore Duse, cunoscută şi prin amintirile ei despre d'Annunzio, 
a cărei prietenă a fost, era o actriță rară, adorată de public pentru fru- 
musețea, noblețea, inteligența și mai ales naturalețea sa, plină de armonie 
şi finețe şi care fermeca cu foarte puține atitudini teatrale, prin simple 
jocuri de mîini ori de brațe... 

Duse a trăit ultimele zile aplecată asupra ei însăşi, avind trebuința 
imperioasă a unei solitudini finale. 

Am avut şi eu o admirație fără margini pentru Duse. Nu lipseam de 
la nici un spectacol în care, rareori, cînd venea din Italia la „,Lessingthea.- 

ter” şi juca în special în piesele lui Ibsen. Ea, Duse, prin jocul ei, m-a făcut 
atent asupra teatrului lui Ibsen, devenind un ibsenian înflăcărat. 

Pe scena Teatrului Lessing”? s-a propagat cultul lui Ibsen. Așa 
am devenit un lector pasionat al lucrărilor lui Ibsen, într-o traducere 
perfectă sub conducerea lui Georg Brandes, Iulius Elias şi Paul Schlenther 
(Henrik Ibsen, Sämtliche Werke, Berlin, primul volum apărut în 1902). 

După cum prin reprezentațiile lui Nachtasyl de Gorki, jucată ma- 
gistral în ,,Deutehes Theater”, am fost făcut atent asupra literaturii 
ruse. 

„„Lessing” şi „Deutsches Theater” constituie pagina cea mai glorioasă 
a analelor scenei germane. 

Dar pe lîngă Otto Brahm, creatorul lui „Lessing Theater”, s-a 
impus ca un regizor de mare personalitate, M. Reinhardt, conducătorul 
lui „Deutsches Theater”. Mai ales lui se datoreşte că în Europa şi în 
America s-a recunoscut supremaţia Berlinului în materie de teatru. 

Se ştie că acela care a tăcut școala de regizorat a fost, cu cultura 
sa imensă şi cu spiritul său superior, Goethe. 

Energie şi sever, Goethe a obişnuit pe actorii timpului său cu limba 
clasicilor şi i-a învățat să sacrifice din pretenţiile individualităţii lor în 
interesul superior al ansamblului. 

Goethe a fost însă cel dintii mare director de teatru care a ridicat 
nivelul de viață al actorilor şi a urmărit continuu ameliorarea gustului 
publicului pentru opere superioare. 

Goethe, deşi depindea de curte, a rezistat; intrigilor, geloziilor, cli- 
cilor, solicitudinilor şi presiunilor curții şi prin forţa geniului şi caracte- 
'rului său, a rămas totdeauna independent față de critică şi față de public. 

Goethe a fost un mare director de teatru. 


Pe urmele lui a pășit Reinhardt, care pe vremea studiilor mele în 
Berlin era în culmea carierei sale. Talent excepţional, suplu, inventiv, 
ingenios şi îndrăzneț, Reinhardt avea în vedere deodată jocul actorilor, 
decorul, regia, educaţia publicului şi rolul criticii. 

Mai tirziu însă acest geniu artistic a devenit director de trusturi 
teatrale. 

Astfel Reinhardt nu s-a mulțumit cu direcţia lui „Deutsches The- 
ater”, ci s-a extins asupra a opt intreprinderi, trecînd chiar graniţele 
Berlinului pînă la Viena, 

În Berlin erau cunoscute, pe lîngă „Deutsches Theater”, ,„,Kammer- 
spiele” şi ,,Komoedie”, și, inspirîndu-se din trecutul Greciei antice, Rein- 
hardt a transformat un cire într-un mare amfiteatru, numit ,,Grosses 
Schauspielhaus”, unde am admirat spectacole de neuitat, ca: Oedip rege, 
Iuliu Caesar şi pantomima celebră Mirakel. 

Însă prin acest imens trust teatral, prin faptul că fiecare reprezen- 
tație însemna o cheltuială pe care nu o acoperea rețeta sălilor pline —aşa 
-că spectacolele cu cît aveau un mai mare răsunet, cu atit produceau un de- 
ficit mai mare — și prin felul de viață princiară şi mondenă, nemulțumin- 

du-se numai cu apartamentul din castelul imperial, pe care îl oferise Viena, 
ca să-l cîştige, cumpărîndu-şi chiar vila fostului arhiepiscop Leopold 
Firmian de lîngă Salzburg, unde organiza recepții imperiale, Max Rein- 
hardt a fost nevoit să lichideze „,trustul” şi să rămînă numai cu fostul 
circ „Grosses Schauspielhaus” — berlinezul spunea că Reinhardt a ră- 
mas director de cire— , unde s-au dat și operete, înscenate cu cel mai 
mare talent şi gust, ca Frumoasa Elena (Die schöne Helene) de Offen- 
bach şi Fledermaus de Strauss ! 


Reinhardt aştepta să fie ajutat de Ivor Krueger, care spera să facă 
un împrumut de 5 miliarde de dolari în S.U.A., din care ar îi fost dispus 


să-i pună la dispoziţia suma formidabilă de 100 milioane de dolari ! Ma- 
rele Mecena însă n-a făcut împrumutul şi se cunoaşte soarta sa : s-a sinucis. 


Pentru mine însă, care am frecventat Deutsches Theater”? în 
vremea de prima glorie a lui Reinhardt, a rămas figura sa ca up mare bi- 
nefăcător al artei teatrale prin introducere de idei şi metode noi în regie. 


Ibsen. Teatrul lui Ibsen este un compendium al tuturor problemelor 
sociale şi etice ale veacului al XIX-lea, fin de siècle. 

Ibsen este, după unii, cel mai puternic talent de comedian satiric 
al tuturor timpurilor, este creatorul marilor drame sociale, care se bazează 
în primul rînd pe critica societăţii. 

Ca mare gînditor social, el se ridică deasupra valorilor sociale tulburi, 
discutate şi discutabile : iubire, credinţă, libertatea voinței, drept şi 
dreptate, tineret etc., pentru a proclama cu tărie dreptul la o viaţă adevă- 
rată în societate, împotriva minciunii (încă Max Nordau vorbea de ,„,min- 
ciuni convenţionale”). 

În critica lui Ibsen a societăţii i s-a zis „distrugătorul” ! 

Opera lui Ibsen, ca şi aceea a lui Balzac și Tolstoi, a găsit în sufletul 
meu goethean un puternic ecou, contribuind în mod elocvent la dezvoltarea, 
înclinărilor mele criticiste şi realiste. 

De la apariția lui Kant a urmat o nouă epocă, care a aplicat gindirea 
sa critică de teoria cunoaşterii la stările sociale şi politice ale timpului : 
Fichte, Ludwig Feuerbach (cu lucrarea de mare senzaţie: Das Wesen 
des Christentums), David Friedrich Strauss, Bruno Bauer, Arnold Ruge, 
Ferdinand ‘Lassalle, Arthur Schopenhauer, Friedrich Nietzsche, Max 
Stirner etc. etc. 

Cu mai mult sau mai puțin succes, cu mai multă sau mai puţină ascu- 
time de judecată au apărut ca noi ,,Alleszermalmer” pentru a săvîrşi 
acea ,,Umwertung aller Werte” şi a curăța grajdul lui Augias — preju- 
decăţi, erori — cu o mătură de fier. 

Unii dintre cei mai îndrăzneți dintre aceşti criticişti, pe lîngă cei 
amintiţi, dintre acei care m-au interesat mai mult, au fost Ibsen, Strind- 
berg, Stirner şi Nietzsche, care au avut curajul, fiecare în felul lor, să tragă 
ultimele consecinţe ale sistemului lor de gîndire critică. 

Fiecare generaţie de oameni caută o emoție nouă ; aceleaşi opere se 
reflectă în mod deosebit în sufletele acelora care le contemplă, căci a 
înţelege o operă de artă este a o crea în sine însuşi din nou ! 

Eu eram din tinereţe adeptul realismului social, nu ca o dogmă seacă, 
moartă, ci ca un adevăr realist, o cunoaştere profundă a realităţii stărilor 
şi psihologiei oamenilor şi o înţelegere a procesului lor de dezvoltare. 

Eram în căutarea, acestei învățăturii vii, creatoare şi care s-a dezvoltat 
şi îmbogăţit neîncetat din experienţa construcţiei şi seria realizărilor în 
domeniul artei, ca şi al ştiinţei. 

La acestea s-au mai adăugat problemele pe care experienţa practică 
le-a pus în fiecare zi şi la care ştiinţa, ca şi arta, a fost datoare a-mi da un 
răspuns. 

Realismul social critic astfel înţeles din primii ani de studiu, depă- 
şind faptele şi epocile istorice, a contribuit în largă măsură la construcţia 
sistemului meu de viaţă şi de cunoaştere de astăzi. 

Aceasta este semnificația gîndirii lui Ibsen pentru mine. O gîndire 
care se mişcă; de la început pînă la sfîrșit în jurul a două elemente princi- 
pale : viața şi adevărul ei. 

Teatrul lui Ibsen este dominat de un fanatism al adevărului, in- 
diferent de urmări. Adevăr fără cruţare, fără compromisuri : totul ori 
nimic profesează Brand ori Împăratul Iulian ! 

Nu este posibila duce o viaţă, a întemeia o căsătorie, o societate,o 
cultură care să nu se clădească pe adevăr şi libertate, pe independenţă 
şi veridicitate lăuntrică şi socială. 

Marile drame sociale ale lui Ibsen sînt drame de concepţie de viaţă, 
cu figuri însoţite de nostalgia vieţii adevărate; ele cuprind splendide 
analize ale omului modern. Aşa, sînt : Brand, Peer Gynt, Die Kronpră- 
tendenten, Kaiser und Galileu, Nora, Die Frau vom Meere, precum şi ul- 
timele : John Gabriel Borkman si Wenn wir Toten erwachen. 

Împăratul Iulian din piesa Împărat şi Galilean vrea să fie un ade- 
vărat împărat ori nimic. El urăşte pe predecesorii săi, oameni de compro- 
mis ca Constantin şi Constantios, care au pactizat cu creştinismul, adop- 
tînd formula : „Să dai Cezarului ce este al său şi lui Dumnezeu ce este 
al său”. Ei s-au mulțumit cu o domnie peste corpuri, lăsînd lui Christ 
domnia peste suflete. Ce înseamnă însă o domnie peste corpuri? Căci 
numai cine domneşte peste suflete are puterea să forțeze pe oameni a 
crede în puterea lor. 

Un om puternic, creator ca el, împăratul Iulian, trebuie să înteme- 
jeze „al 3-lea Imperiu” (das dritte Reich! — a nu se confunda cu „das 
dritte Reich al lui Hitler”), care stabileşte unitatea între natură şi spirit, 
corp şi suflet, ca o creaţie de ceva nou, în numele său propriu, şi nu ca 
o restaurare a ceva vechi! 

Iulian — adorator al frumuseţii antice — a fost învins de cregti- 
nism, care s-a ridicat cît mai sus, trecînd peste el. 

Oamenii liberi, creatori, nu sînt simple marionete ale istoriei uni- 
versale, ci au voința lor proprie pentru a crea Imperiul omului deştep- 
tat, Imperiul al treilea ! 

Consecința incapacității şi a slăbiciunii vieţii este minciuna, sub toate 
formele. 

În Nora, avocatul Helmer tratează pe femeia sa ca pe un copil, ca 
pe o păpuşă şi jucărie. Căsătoria lui nu se întemeiază pe stimă reciprocă 
între doi oameni liberi, ci este o camaraderie de joc, un cămin de păpuşi, 
în care Nora joacă rolul unei păsărici încîntătoare şi Helmer, păzitorul 
mărinimos, al bărbatului. Minciuna Norei care se înşală pe ea însăşi constă, 
în a primi acest rol fără rezistență şi a face faţă de Helmer pe femeia şi 
mama fericită. 

Prin descoperirea minciunii s-a distrus căsătoria. În locul înşelării 
de sine vin viaţa şi adevărul. 

Tot astfel, în piesa Stützen der Gesellschaft, consulul Bernick își 
clădeşte întreaga sa situaţie socială pe minciună, căci întreaga morală 
a societăţii este mincinoasă. În dosul intereselor pentru societate şi pentru 
prosperitatea ei, oare parcă hotărăsc acţiunile oamenilor, stă interesul 
egoist şi afacerist al unor speculanți. 

Iată minciuna societății. Consulul Bernick are nevoie de minciună, 
de lipsă de scrupul şi de ipocrizie, cu care îşi înfăşoară viața. Pentru că 
aceasta îi păstrează stima societăţii, care este un mijloc pentru a avea 
stima de sine. Stima de sine dispare o dată ce stima altora a dispărut. 
Stima de sine, principalul lucru în viaţa sufletească a oamenilor, atîrnă deci 
de stima altora, individul se vede pe sine cu ochii altora. Iată minciuna. 

Consulul Bernick nu trăiește cu adevărat, nu face parte din oamenii 
destul de puternici — care au stimă de sine, întemeiată în ei însişi şi 
independent de stima, pe care le-o acordă alții —, ci joacă un rol pe scenă 
pentru societatea care-l înconjoară. În întreaga piesă Un duşman al po- 
porului din 1882, Ibsen demască conspirația forțelor interesate împotriva 
omului cinstit. 

În Die Frau vom Meere se reia în mod şi mai categoric tema din 
Nora — cu tot caracterul piesei, care ar părea paradoxal, deşi din punctul 
de vedere psihologic admirabil. Iată însă că apare acel Johnston şi-i cere să 
vină cu el. Şi acum Ibsen pune în joc „libertatea voinţei”. Străinul îi 
spune : să mă urmezi cu toată libertatea voinţei (pe care Elida nu o avea) 
cînd voi veni cu vaporul să te iau. Ellida îi spune soţului ei : forţa adîncului 
necunoscut, toate puterile mării se îngrămădesc într-o singură chemare. 
Soţul ei, dr. Wangel, îi spune Ellidei: şi tu, ca şi marea, înspăimînți și 
atragi — este patima din tine după nețărmurit, după infinit și irealizabil. 
Ellida îi răspunde : să-mi dai libertatea, căci sînt deasupra mea niște 
aripi negre, mari, nezgomotoase, care mă cheamă. 

Atunci dr. Wangel îi spune : Îţi dau libertatea ! Poţi alege în liber- 
tate şi după propria răspundere ! Sufletul din tine este ca şi marea, are 
flux şi reflux ! 

Atunci se întîmplă miracolul (care pentru un psiholog este firesc 
şi natural), Ellida declară: „Transformarea a venit, a trebuit să vină, 
din momentul cînd am avut libertatea de a alege ; vin spre tine în libertatea 
voinței din voinţă liberă și sub răspunderea mea proprie”. 

Acest „voluntarism” m-a încîntat. Şi atunci am urmărit mai de- 
parte tipurile ibseniene prin lecturi ori prin ilustraţii splendide pe scena 
lui „„Lessinotheater” ! 

Şi am descoperit că Ibsen, în piesele sale, a prezentat o doctrină 
etică puternică, a celei mai mari valori a vieţii, anume a crea oameni de 
elită, o nouă noblețe voluntaristă şi a zidi căminuri pentru ei, a arăta 
minunățiile acestei lumi, în sfîrşit a trăi şi a muri în frumusețe ! 

Johannes Rosmer, în Rosmersholm, avea drept ţintă în viaţă „frohe 
Adelsmenschen schaffen”. 

Halvard Solness urmărea să clădească căminuri pentru oameni, 
în care ei să simtă căldură şi veselie. Clădiri cu turnuri înalte, din care 
să se privească liber deasupra lumii, aşa ca omul să se poată simţi ridicat 
deasupra micimii şi îngustimii vieţii, nu ca sclavi, ci ca personalităţi li- 
pere chiar faţă de Dumnezeu. 

Solness se simte mare și înalt ca creator al acestor căminuri, însă el 
nu-şi poate elădi lui însuși un cămin din cauza soției. 

El povestea lui Hilde Wangel că ar dori să i se ardă casa pentru 
a-i da ocazie să arate ce este el ca arhitect. Şi, curios, dorința sa, o nostalgie 
de viață superioară şi creaţie, este realizată, 

Cînd se ridică însă pe un turn înalt al casei, pe culmi — immer h6her, 
immer hőher, are amețeli şi cade, se prăbuşeşte ! 

Una din ultimele drame ale lui Ibsen a fost John Gabriel Borkman. 
O dramă specific ibseniană, care a lăsat asupra mea o mare impresie, mai 
ales cînd îmi amintese cît de magistral a fost înscenată şi jucată în tea- 
trul lui Otto Brahm ! 


Directorul de bancă John Gabriel Borkman este un rege în re- 
gatul afacerilor, un om cu planuri măreţe, un. organizator respectat şi 
energic, care prin voința sa neînduplecată obligă pe semenii săi să-l urmeze. 

Însă lipsa de scrupule îl aruncă în nenorocire, el este arestat pentru 
că a delapidat fonduri nu pentru sine, ci pentru măreţele sale planuri, 
care, dacă ar fi reuşit, ar fi înapoiat banii cu procente. 

De atunci locuieşte în primul etaj al casei sale, în al cărui parter 
stă soţia sa, pe care însă nu o vede. Singurul lucru care-l ține este minciuna 
tipică, el se agaţă de ideea că într-o zi conducătorii băncii nu vor putea 
conduce banca fără el şi-l vor ruga să reia conducerea ei. 

De fiecare dată cînd se bate în uşa camerei sale, Borkman îşi ia 
poziția de a primi în audiență delegaţia așteptată (asemenea lui Fourier, 
care aştepta în haine de gală milionarul care să-i construiască falanste- 
rele plănuite de el), care însă nu vine, ci numai procuristul Foldal, căruia 
îi comunică poeziile sale. Căci în tragica sa existență, disprețuit de soţie 
şi de copii, Borkman se crede un mare poet. 

Zi de zi, noapte de noapte, Borkman măsoară camera şi nu iese 
din ea, pentru că îi este teamă ca nu cumva să nu vină în interval dele- 
gația ! 

Doamna Borkman voicşte ca numele pătat de soțul ei să fie adus 
la onoare prin fiul său; ea nu are alt gînd decît să se răzbune pe so- 
pul ei zicîndu-i triumfal; iată, copilul meu pe care eu l-am educat, a rea- 
pilitat numele pe care-l poartă şi pe care tu l-ai pîngărit ! 

Copilul însă, Erhard, declară că vrea să trăiască viata sa, şi nu să se 
închine unui idol rece. Tatăl său a avut un astfel de idol — să facă o 
mină uriaşă care să scoată cele mai prețioase metale de sub pămînt, pen- 
tru care a sacrificat iubirea soţiei sale. 

Iată problema, Borkman s-a sacrificat pentru o operă mare, soţia 
şi copilul se gîndesc însă numai la sine. 

Pentru a încheia amintirile mele asupra operei lui Ibsen, trebuie 
să vorbesc puţine cuvinte de o lucrare, care a fost comparată cu Faust 
al lui Goethe şi — mutatis mutandis — poate fi asemănată Învierei lui 
Tolstoi, Peer Gynt. Peer Gynt este la început personificarea unui fantast 
şi a unui lăudăros, care îşi închipuie că el a făcut tot ce este mare şi puter- 
nic, are o puternică dragoste pentru Solvejg, care, rupînd cu familia, vine 
la el, pentru ca apoi Peer să o părăsească. După moartea mamei sale, Aase, 
care iubeşte profund pe fiul său (scenă nespus de emoţionantă), Peer pă- 
răseşte Norvegia, devine om bogat. Ultima scenă din actul 4 se petrece 
într-un azil de alienaţi în Cairo, cînd Peer începe a se înţelege pe el însuși, 
zicînd : „Sînt o foaie de hîrtie pe care nu va fi scris niciodată nimic”, 
Alienaţii îl încoronează împăratul lor. 

În sfîrşit, în actul ultim, al 5-lea, Peer, bătrîn, reintră în Norvegia, 
după ce pierde averea şi, în apropierea vechii sale căsuțe, ascultă glasul 
unei femei, care cîntă în interior. 

Peer Gynt înțelege umilitatea completă, înţelege că a fi el însuşi 
înseamnă a lupta împotriva egoismului şi a-și dezvolta cele mai bune ca- 
lităţi ale sale. Atunci se aruncă la picioarele lui Solvejg, bătrină şi aproape 
oarbă, recunoaşte marele sale greșeli față de dînsa, care l-a aşteptat totuşi 
cu credinţă, cu speranţă şi cu dragoste. 

Să fie acum salvarea lui Peer? 

Ca mai toate piesele lui Ibsen, Peer Gynt se termină cu această che- 
stiune. 

Ibsen crede că Peer poate fi salvat prin remușcările sale sincere, 
prin umilinţa şi prin iubirea sa față de Solvejg. 

Poemul dramatic Peer Gynt, compus în Roma în 1867, a avut excep- 
ționalul noroc să inspire compozitorului norvegian Edward Grieg o ca- 
podoperă muzicală, una dintre cele mai lirice şi duioase lucrări din istoria, 
muzicii. Cîntecul la moartea mamei lui Peer, Aase, şi acela al lui Solvejg 
mişcă pînă la lacrimi. 

Muzica lui Grieg a făcut ca Peer Gynt să aibă totdeauna un succes 
răsunător. Eu am avut favoarea să aplaud pe Peer Gynt jucat pe cele 

mai mari scene europene, în Berlin la „,Kânigliches Schauspielhaus” 
şi la „Deutsches Theater”, în Viena la Burgtheater” şi în Paris. 

Printre piesele lui Ibsen este una cu titlul Strigoii, unde, ca şi în 
Rougon Macquari de Zola ori ca Domnișoara Julia de Strindberg, se arată 
urmăririle fatalităţii eredității. Cîtă deosebire însă între opera lui Ibsen și 
cea a lui Strindberg ! 

Caragiale, marele om de litere al României, în unele lucrări chiar 
de valoare universală, îmi spunea, în convorbirile noastre intime de la 
Berlin (vezi capitolul special din această lucrare despre Caragiale), că, 
dacă ar fi să întrebuințeze metoda de lucru şi sursa de inspiraţie a lui 
Ibsen, ar îi de ajuns să viziteze spitalele şi sanatoriile pentru a putea face 
o piesă de teatru pe zi! 

Caragiale a fost nedrept cu Ibsen, după ce am văzut ceea ce înseamnă 
teatrul lui. S-ar potrivi însă de minune cu piesele lui Strindberg, care 
cuprind, pe lîngă un pesimism scbhopenhaurian, unele trăsături creştine 
şi budiste, oscilind între misticism şi anarhism antisocial şi la care se 
mai adaugă experiența sa personală cu două divorţuri, o dată cu o artistă, 
şi a doua oară cu o scriitoare. 

Cine a citit Inferno rămîne îngrozit de gradul de neurastenie gravă 
de care suferea Strindberg, care, câteodată, avea manifestări de nebunie 
pură, oferind un document teribil de martirizare proprie. 

Femeia a jucat în opera lui Strindberg rolul de vampir, care suge 
sîngele bărbaţilor ori oferă scene de sălbătăcie senzuală. Astfel în Fräu- 
lein Iulie, Der Gläubiger, Der Vater. Domnișoara Iulia, în piesa cu acelaşi 
nume, n-avea sînge pur nobil din cauza mamei sale şi atunci justifică, 
aceasta prin faptul că alungă pe logodnic, se îmbată şi se aruncă în braţele 
unui lacheu. Gust Strindberg ! 

Am citit cu mult; dezgust lucrările lui Strindberg, un autor care 
merită să populeze un spital, după expresia lui Caragiale. 

În schimb m-au interesat mult două confruntări ale operei lui 
Ibsen, în ce priveşte aşa-zisul individualism, cu Stirner, iar în ce priveşte 
idealul nobleţei omului cu Nietzsche. 


Stirner. Nietzsche. Stirner şi Nietzsche, iată doi autori care au făcut 
deliciul lecturilor mele ca student ! 

Fanaticul egoismului-solipsist Max Stirner, numit astfel din cauza 
„pseiner hoher Stirn”, se numea propriu-zis Iohann Caspar Schmidt. 


Ce deosebire între concepţia aşa-zisului ,individualism” al lui Ibsen 
și aceea a lui Stirner ! 

S-a făcut mult caz de faimoasa expresie a lui Ibsen că „omul cel 
mai puternic din lume este cel singuratic”. Din punct de vedere sociolo- 
gic însă, „izolarea”?, „singurătatea” sînt consecințe fireşti ale societăţii ! 

Altfel trebuie însă înțeleasă concepţia eului absolut al lui Stirner, 
care este exclusiv singurul izvor al vieţii şi al oricărei puteri şi care susţine 
umanitatea. 

Mi s-a părut totdeauna Stirner un gînditor ciudat, cîteodată chiar 
comic prin afirmările sale exagerate. „Ich leite alles Recht und alle Be- 
rechtigung aus mir her — scrie el în opera sa capitală Der Einzige und 
sein Eigentum. — Ich bin zu allem berechtigt, wozu ich mächtig bin”. 

Dreptul? este o ficțiune ! „Soweit meine eigene Gewalt langt, das 
ist mein”. „Recht ist ein Spuck, ein Unwirkliches, ein Hirngespinnst — 
ähnlich wie Menschlichkeit, Menschentum und dergleichen, von dem ich mich 
knechten lasse, während andere Vorteile daraus ziehen. ..”. Şi apoi Stir- 
ner tot în privința dreptului” continuă : ,,Was ich mein Recht meine, 
ist gar nicht Recht”, căci aparține „der Natur, oder Gottes, Sr. Heiligkeit 
oder Sr. Durchlaucht”. 

Apoi încă o dată precizează ce este, după el, dreptul, dînd o formulă 
aproape nietzscheană : „Macht allein gibt und ist Recht”. „Eigener und 
Schöpfer meines Rechts erkenne ich keine andere Rechtsquelle als mich, 
weder Gott noch den Staat, noch auch den Menschen mit seinen ewigen 
Menschenrechten...”. 

Acest critic necruţător în apărarea individului respinge așa-zisele 
„Drepturi ale omului” ale revoluției franceze în lucrarea, puţin cunoscută 
şi care, deși compilatoare , este o scriere politică însemnată, Die Geschichte 
der Revolution (Berlin, 1852, 2 vol.). 

„Was ist nach den Regeln der Logik diese berühmte Tafel der Men- 
schenrechte” ? Şi Stirner răspunde la această întrebare cu o critică vehe- 
mentă, poate dintre cele mai drastice din cîte s-au seris : 

„Ein buntes Gemisch ungleichartiger Partikel, worin allgemeine 
Grundsätze, Staatsmaximen, willkürliche Anordnung, Definitionen, Sen- 
tenzen und spezielle Vorschriften auf’s seltsamste durcheinander gestreut 
sind, worin grundfalsche Behauptungen neben schwankenden und zwei- 
deutigen stehen, worein nicht der Schatten eines philosophischen Zusam- 
menhangs zu finden ist, ohne Leitfaden, ohne Ordnung, ohne Einheit, 
ohne Präzision im Sinne und Ausdruck ein Werk des Augenblicks, der 
schwärmerischen Laune einer flüchtigen Debatte und (was das Schlimm- 
ste ist) aufgebrachter Leidenschaften, die, mit der Maske der Menschen- 
und Vaterlandsliebe und allen Bürgertugenden geziert, in dem allgemei- 
nen Getümmel eine glänzende Rolle spielen”. 

Pentru a desăvîrgi tabloul profetului supraindividualismului, Stirner 
mai adaugă curiozitatea că el nu este numai împotriva drepturilor 
omului, dar şi împotriva libertății, ca şi cum libertatea ar atinge ori mic- 
şora dreptul absolut al eului : 

„Nur ich und nichts als ich. Diesem Ichselber aber hat die Frei- 
heit nichts zu bieten. Warum nun wenn die Freiheit doch dem ich zuliebe 
erstrebt wird, warum nun nicht das ich selber zu Anfang, Mitte und Ende 
wählen? Bin ich nicht mehr wert als die Freiheit, bin ich es nicht der ich 
mich frei mache, bin ich nicht der erste?... Bedenket das wohl und 
entscheidet euch, ob ihr auf eure Fahnen den Traum de «Freiheit» oder 
den Entschluss der « Eingenheit » des Egoismus stecken wollt”. 

„Die Freiheit ist und bleibt eine Sehnsucht, ein romantischer 
Klagelaut, eine christliche Hoffnung auf Jenseitigkeit und Zukunft. 

Die  Bigenheit ist eine Wirklichkeit, die von selbst gerade soviel 
Unfreiheit beseitigt, als euch hinderlich den eigenen Weg versperrt”. 

Asupra lui Friedrich Nietzsche am fost făcut atent de prof. Paulsen, 
care, cînd am fost invitat la un dejun acasă la el în Steglitz, adresîndu-se 
lui F. Tönnies, vecinul meu de masă, l-a numit pe Nietzsche „der arme 
Paralityker”. M-a impresionat, această severă denumire, care făcea alu- 
zie la boala lui Nietzsche, mai ales că Tönnies i-a luat apărarea şi vorbea 
cu elogii. 

Şi atunci am început a studia opera iui Nietzsche, mai ales că scena 
din vila lui Paulsen venise după ce vizitasem în Weimar „Das Friederich 
Nietzsche Arhiv” şi primisem drept amintire prețioasă din partea su- 
rorii lui Nietzsche, Elisabet Förster Nietzsche, volumul Der Wille zur 
Macht, cu dedicație. 

Admirator al lui Ibsen, am găsit uşor mari asemănări între doctrina 
sa şi aceea a lui Nietzsche. 

Ca şi Stirner, Nietzsche scria în aforisme şi cu un limbaj inspirat, pu- 
ternic, chiar violent cîteodată şi cu afirmări, fără intenţii de argumentare, 

Totuşi, ce deosebire între gîndirea simplistă a lui Stirner şi gîndirea, 
bogată, inspirată de idealuri gi luptind pentru ele a lui Nietzsche. 

În altă parte vorbesc despre filozofia lui Nietzsche, aici mă mărgi- 
nesc să fac o apropiere între Ibsen și Nietzsche, așa cum a reieşit din lec- 
turile mele după dejunul de la Paulsen. 

De la opera lui Nietzsche Die Geburt der Tragödie pînă la Der Wille 
zur Macht, trei idei fundamentale unesc pe Ibsen şi Nietzsche. 

„Von Grund aus liebe ich das Leben”, a exclamat Zarathustra. Deci 
morala iubirii vieţii, şi anume morala vieţii ascendente, a supraomului, 
cum spunea Nietzsche; morala formării oamenilor de elită, cum spunea 
Ibsen. 

De aici decurge pentru amîndoi lupta împotriva sufletelor mici, 
care nu îndrăznesc să vadă viaţa superioară. Și, în sfîrşit, lupta împo- 
triva minciunii şi a înșelăciunii de sine! 


Tolstoi. Literatura germană a fost totdeauna vestită prin tradu- 
cerile ei impecabile din toate limbile culte ale marilor opere. 

Din această frumoasă categorie de traduceri au făcut parte şi ope- 
rele clasicilor ruși. 

Gorki cu al său Azil de noapte, unde se pune pe scenă sociologia unei 
anumite clase de ruși, mi-a atras atenţia asupra literaturii ruse, în mij- 
locul căreia se afla Tolstoi. 

Căci dacă Ivan Turgheniev a descris ,„mujicul””, resemnat de soarta 
lui şi care provoacă compătimirea clasei bogate și poate chiar așteaptă 
vreun ţar „emancipator”, în romanul său Părinţi și copii, Turgheniev 
descrie lupta din timpul său dintre părinți şi copii. 

Iar în ce priveşte „intelligentzia”, Turgheniev a creat un nume care 
a făcut epocă : „,nihilism”” — şi care pe vremea studiilor mele a însemnat 
chintesenţa revoluționarului. 

Universul lui Dostoievski era populat de oameni umiliți, blazaţi, 
săraci, bolnavi, cu ochii fixaţi la icoane, foști revoluționari pocăiţi ori 
foşti condamnaţi şi „,resoneuri” în faţa prostituatelor emoţionate. 

Dostoievski, în romanele sale, suferă, vociferează, gesticulează, 
vorbeşte de poporul rus ca purtător de Iisus, fără însă a cunoaşte acest 
popor, căci Dostoievski se opreşte unde începe adevărata lume rusă, la 
țărani. 

Singur Lev Nikolaievieci Tolstoi îmbrăţişează cu o privire largă 
întreaga Rusie, dîndu-i o imagine completă, devenind astfel gigantul 
literaturii ruse. 

În romanul Război gi pace — monument; al literaturii universale —, 
din 1821 de pagini, numai 150 sînt consacrate poporului, — aceste pagini 
însă dovedesc o cunoştinţă aprofundată a obiceiurilor, a sentimentelor, 
a trebuinţelor şi a speranţelor poporului. 

În opera lui Tolstoi, poporul este totdeauna prezent, luînd chiar 
citeodată proporţiile unei divinități omnipotente. 

Acesta-i realismul lui Tolstoi. Nostalgia pămîntului, trebuința de 
Dumnezeu, revolta față de suferințele oamenilor, dorința unei mari drep- 
tăţi şi aspirația către o lume egalitară fac din Tolstoi un întreit protes- 
tatar : întîi, față de slăbiciunile şi lipsurile persoanei lui proprii în severa 
sa Autobiografie, care, după cum am văzut la capitolele tipurilor de auto- 
biografii din această lucrare, are ca principiu de viață autoperfecțiunea ; 
în al doilea rînd, Tolstoi devine un incomparabil romancier — iar dintre 
toate marile lui romane şi povestiri mă voi opri un moment asupra unuia 
dintre cele mai caracteristice romane pentru întreaga operă tolstoiană, 
ultimul pe care l-a scris, Învierea. 


Învierea m-a emoţionat profund cînd am citit-o în ediţia germană 
(Die Auferstehung), cînd mă aflam cu Conny pe insula Ruegen în vacanţa 
de vară, înainte de examenul de doctorat la Wundt. 


Conny, care a citit şi ea romanul, cu fineţea spiritului ei, deşi cu 
înclinări de a fi foarte zgîrcită cu recunoașterea altor opere decit cele 
engleze, mişcată pînă la lacrimi, a declarat, după terminarea lecturii, că 
Învierea este una din marile opere ale literaturii universale şi un sever 
rechizitoriu adus societății moderne... 

Într-adevăr, ca şi în celelalte romane de Tolstoi, izvorul de inspi- 
rație al Învierii nu este în imaginaţia autorului, ci în realitatea socială, 
crudă în care a trăit Tolstoi și care nu l-a înțeles atunci cînd a criti- 
cat-o prin scris şi prin acte. 

Prinţul Nehliudov, în vizită la mătușile sale, are o aventură cu fru- 
moasa Katia Maslova, care-l iubeşte. Prinţul pleacă, Katia naşte în con- 
diţii mizerabile, copilul moare, stăpînele o alungă, lumea o insultă, pentru 
ca apoi să fie condamnată pe nedrept la muncă silnică în Siberia. 

Prinţul Nebhliudov, cînd află felul cum a fost tratată şi chinuită, 
exploatată şi hulită Katia, indignat; peste măsură de nedreptatea magis- 
traţilor și cruzimea directorilor de închisori, începe să înțeleagă socie- 
tatea în care trăiește, bazată numai pe minciuni şi privilegii, părăseşte 
saloanele doamnelor elegante şi, după multe frămîntări şi remuşcări, o 
cere în căsătorie pe Katia, pentru ca împreună să pornească pe o cale nouă 
de renaștere sufletească, pentru a înfrunta amîndoi chinurile şi eliberă- 
rile, necazurile şi bucuriile Siberiei, adică a merge împreună către o lume 
nouă, mai dreaptă şi mai bună — „învierea! lor! 

Dar, în al treilea rînd, Tolstoi a fost un gînditor şi moralizator. 

Primeam ca student în fascicule speciale traducerile excelente ale 
operelor complete ale lui Tolstoi în limba germană: Meine Berichte, 
Mein Glaube, Uber den Sinn des Lebens, Moderne Sklaven, Kurze Ausle- 
gung des Evangeliums — iată cîteva numai din lucrările pe care le-am 
citit în acea vreme şi din care am constatat marea contrazicere a vieţii 
lui Tolstoi cu teoriile sale despre viaţa socială. 

Tolstoi a negat proprietatea privată în scrieri, de fapt însă a fost 
profund legat de domeniul său, ca reprezentant al nobleţei și al marilor 
proprietari din Rusia, — a fulgerat contra lumii capitaliste, de :care însă 
era legat prin toate fibrele sale : a fost contra bisericii ortodoxe oficiale, 
pe care o acuză că a trădat sensul adevărat al fiului lui Dumnezeu, şi 
pledează pentru un creștinism viu, cu negarea eului în serviciul adevăra- 
tului Dumnezeu ; într-un cuvînt, în opera lui Tolstoi întîlnim toate con- 
tradicţiile caracteristice poporului rus, ca exaltarea vieţii cu credință 
şi scepticism, ca dragostea pentru pămîntul rus și universalism, încît cu 
drept cuvînt l-a numit Gorki: „omul umanităţii, deşi profund naţional”. 

Tolstoi neagă tot — Dumnezeu, stat, proprietate, dreptate, căsă- 
torie, biserică —, deploră mizeria, denunță minciuna moralei burgheze, 
ca şi pe aceea a instituţiilor de stat. El este mai ales contra violenţei, 
preconizînd o doctrină care şi-a găsit emuli : „pasivitatea”. 

Artist genial, disprețuieşte arta, pentru că „la poeţii noştri totul 
nu este decît invenţiune... odinioară — adaugă Tolstoi —, poeţii scriau 
în limba latină, astăzi însă operele artiştilor noștri sînt tot atît de neîn- 
telese pentru popor ca şi cum ar fi scrise în sanscrită”. 

Arta trebuie să se transforme într-o problemă a vieții, iar artistul 
trebuie să participe la toate problemele importante ale secolului. Iată 
afirmată cu tărie şi prin exemplu problema realismului în artă ! 

Tolstoi atacă cu violenţă arta ruptă de popor și inaccesibilă maselor. 

Nu trebuie — serie Tolstoi — să duci o viață de visare egoistă, ci 
să participi la viaţa omenirii întregi. 

Mult timp după aceste lecturi de tinereţe, am avut ocazia fericită 
să vizitez casa și parcul unde a locuit Tolstoi cei mai mulți ani din viața 
sa — Iasnaia Poliana. 

Invitat în calitate de preşedinte al Academiei Române la serbările 
aniversării de 220 de ani ai Academiei Sovietice (vezi capitolul special 

din această lucrare), am făcut peste 300 km cu trenul de la Moscova 
pînă la Iasnaia Poliana, 16 km departe de vechiul oraş rus Tula. 

ntreg domeniul tolstoian este păstrat ca un muzeu de stat. În 
iarna anului 1941, ocupanții germani au invadat localitatea, au tăiat 
copacii, însă statul a pus toate lucrurile la punct, așa că muzeul reprezintă 
astăzi domeniul așa cum a fost în timpul vieţii lui Tolstoi: cu modesta 
odaie de dormit, cu ordinea exemplară din odaia de lucru, cu marile 
depozite de cărți, cu vasta sufragerie, cu pianul din ea și cu scaunele şi 
mesele, parcă ar aştepta să sosească în orice moment gazda... 

Am intrat în domeniul lui Tolstoi printre două turnuri feudale, fiind 
primiţi cordial de către nepoata scriitorului, și după ce am vizitat muzeul, 
am văzut o corespondenţă cu Gandhi, tovarășul său celebru de pasivism, 
scrisori cu adresa următoare: lui Tolstoi, Europa ş. a. m. d. Am luat 
dejunul cu ceilalți colegi ai mei, academicieni străini, am vizitat mormin- 
tul lui Tolstoi în mijlocul bătrinei și măreţei păduri, fără cruce și nici un 
alt semn distinctiv, m-am plimbat apoi prin cea mai frumoasă pădure 
de mesteacăn din cîte am văzut în viața mea. 

La plecare, cînd am semnat în cartea care se ţinea la dispoziția 
vizitatorilor, multe aberaţii am putut citi; am reținut în special una din 
partea unui membru al echipei de intelectuali pe care o conduceam în 
calitate de președinte al Academiei, căci toţi membrii erau membri ai 
Academiei Române, în afară tocmai de acesta despre care vreau să vor- 
besc, fostul ministru Mitiţă Constantinescu, care a scris într-o franceză 
problematică : „Oh ! ce mic mă simt față de acest uriaş care a fost Tols- 
toi”?. Inutilă confesiune, căci acel care iscălea cu un trivial diminutiv 
de la Dumitru — Mitiţă — era în realitate mic, totdeauna, chiar cînd nu 
se compara (nefericitul) cu un uriaş ca Tolstoi. 


Tot la plecare am făcut cunoştinţă cu o foarte simpatică doamnă, 
care avea misiunea organizării excursiilor academicienilor, soția unui 
„aristocrat”? basarabean şi care mi-a arătat cu multă inteligență și graţie 
„nopţile albe”” din Petrograd, atunci cînd am fost acolo pentru a parti- 
cipa la ultimele acte ale serbărilor Academiei de Științe Sovietice. 


În sfirşit, înainte de plecare, la cererea mea, nepoata lui Tolstoi 
mi-a comunicat unele acte şi documente privitoare la marea tragedie a 
plecării pe ascuns a lui Tolstoi din Iasnaia, la virsta de 82 de ani — o 
ruptură definitivă cu mediul său, părăsind soţia, copiii, cărțile, domeniul, 
tot ce-i era scump de opt decenii ! —, pentru a se întilni undeva, în depăr- 
tare, cu unii discipoli obscuri ! 

Se știe că în mica stație Astapovo de pe linia ferată Riazan-Ural, 
Tolstoi a căzut grav bolnav şi a murit. 

În cartea La mort de Tolstoi d'après des documents inédits (1929) 
găsim, pe lingă date zguduitoare privitoare la moartea lui Tolstoi într-un 
pat din camera şefului de gară şi venirea soției, cînd el îşi pierduse cunoş- 
tința și acte comice, ca : grija episcopului şi a preoților de a-i da împărtă- 
şania, şi a-l reconcilia astfel cu Dumnezeu, precum şi interesul pe care-l 

arăta guvernatorul ca corpul defunctului să se înapoieze la Iasnaia; nu 
mai vorbesc de corpul ziariştilor internaţionali, care au împănat întreaga 
lume cu vestea morţii dramatice a unui gînditor și moralizator, care voia 
la 82 de ani să arate prin fapte consecvența doctrinei sale ! 


4.3. MUZEE 


Una din instituţiile vizitate regulat; și des au fost muzeele. În Leipzig 
era un muzeu, desigur valoros, însă nu prea bogat în opere clasice, 
care însă avea specialitatea expozițiilor periodice ale marilor artişti ai 
timpului din toate ţările, organizate de o asociaţie de cetățeni iubitori 
de artă anume constituită pentru organizarea acestor expoziţii. 

Şi apoi muzeul din Leipzig poseda cele mai remarcabile opere ale 
lui Max Klinger, una din gloriile oraşului Leipzig, autorul genial al marii 
opere plastice Beethoven. Fiindcă Klinger a întrebuințat în acest monu- 
ment marmore de cele mai variate culori, spiritul popular l-a denumit 
„mineralogic” !* 

Muzeul a avut şi are totdeauna o politică a sa, ca o mare forță cul- 
turală şi de educaţie, servind în timpul dinastiilor ca o glorificare a lor 
(de pildă marele muzeu de reputaţie mondială din Dresda) ori în timpul 
republicilor sociale, ca un mijloc de educaţie a poporului (cum au fost 
muzeele create ori inspirate de dinastia Hohenzollern și apoi în timpul 
republicii transformate în muzee ale poporului). 


Unul dintre cele mai mari muzee din lume „The Metropolitan Museum 
ot Art” din New York se intitulează chiar ,,Museum of the people”. 

Am frecventat cu frenezie muzeele de tot felul ale marilor orașe 
vizitate de mine, marele muzeu ,„,Louvre””, „sufletul Parisului”, cum a 
fost numit unul dintre cele mai importante şi frumoase muzee din lume, 
— de câte ori mă aflam la Paris la 2—3 zile; „die staatliche Gemălde- 
Galerie zu Dresden” — una dintre cele mai bogate şi mai bine întreţinute 
galerii de tablouri din Europa; Muzeul Metropolitan de artă din New 


* Întimplarea a făcut ca Max Klinger să-mi devină o figură aproape familiară, pentru 
că eu, locuind în tot timpul studiilor în Schwăgstichenstrasse din cartierul Gewandhausdin Leip- 
zig, îl vedeam aproape zilnic intrind în casa în care eu locuiam la parter pentru a vizita pe 
muza sa, scriitoarea bulgară Elsa Arsenieff, care locuia deasupra mea, la etajul I. Scriitoarea 
Arsenieff, mai mult frumoasă decit talentată, era colega mea de ,,„Akademisch-Philosophischer 
Verein”, cochetînd cu filozofia, acolo am întilnit-o în deosebite rînduri povestindu-ne ,„,metoda” 
inspiraţiei sale, și anume : se punea la o masă lingă intrarea uneia dintre marele cafenele din 
oraş și, cind găsea că a intrat vreo persoană care i se părea interesantă, căuta prin toate 
mijloacele specific feminine să o prindă în mrejele sale... pentru a avea subiect de compoziţie 
a scrisului |! Eu, care cunoșteam vizitele lui Max Klinger, căruia Elsa Arsenieif îi servea ca 
model — Klinger a făcut un splendid bust al scriitoarei —, eram indignat de această metodă... 
literară şi, cum eram un mare admirator al lui Klinger, aveam citeodată înclinarea să-i comunic 
confidenţele „filozoatei” Arsenieff, pină cînd, ca membru al Institutului de psihologie experi- 
mentală, am găsit metoda justă, fiind cu totul... experimentală ! 

York, în fața căruia am locuit în Hotelul „,Stanhope”, care, cînd l-am 
cunoscut, în 1947, sărbătorea aniversarea a 75 de ani şi plănuia, cu aju- 
torul unei societăţi speciale, o mărire considerabilă a localului ; muzeele 
din Washington şi Philadelphia, pe care le-am vizitat împreună cu aca- 
demicieni, veniți din toată lumea, într-o seară de neuitat, care aveau în 
mijlocul lor splendide grădini cu fîntîni, alcătuind un model nou de mu- 
zeu — o adevărată desftătare pentru ochi şi spirit; muzeul din Madrid, 
celebru mai ales pentru tablourile lui Rembrandt, ca şi muzeul şi Palatul do- 
gilor din Veneţia, cu picturile lui Tintoretto ; muzeele din Viena etc. etc. 

Ceea ce m-a impresionat mai mult dintre toate aceste muzee de 
prim ordin a fost mai întîi opera educativă pe care o întreprinde Muzeul 
„Metropolitan? din New York (Educational Services offered by the 
Museum: Guided Tours, Lectures, Sending Collections, The Library, 
Refference Collections of Photographs, Textil Study Room, Print Study 
Room, Far Eastern Study Room, Junior Museum şi chiar: Concerts). 

Muzeul însă — ca un măreț institut de educaţie al Frumuseţii şi 
de cunoaştere a valorilor estetice plastice — l-am cunoscut încă din pri- 
mul semestru ca student al Universităţii din Berlin, în așa-zisa ,Museum- 
sinsel'” — o concentrare unică în lume a tuturor muzeelor la un loc, creată 
şi condusă de cea mai puternică personalitate artistică de pe acea vreme, 
Wilhelm von Bode, care a dat; „insulei muzeelor” pecetea unei incompa- 
rabile opere personale. 

W. v. Bode a creat școală și, prin puternica sa voință de organizare 
practică, a fost numit „Bismarck al muzeelor”? și a creat în Europa un 
nou tip de conducător de muzee, privind muzeul ca o întreprindere, con- 
dusă autocrat şi știind a întrebuința cu diplomaţie tendinţa de Gros- 
smannssucht a lui Wilhelm al II-lea. 

Ca un maestru detectiv ştia v. Bode a descoperi şi a achiziționa cele 
mai valoroase opere pentru muzeele sale, care erau în număr de cinci 
mari clădiri, şi aşa fel organizate încît vizitatorul putea trece dintr-una 
în alta : Altes Museum, Pagamon Museum (pentru altarul din Pagamos), 
Neues Museum, Kaiser Friedrich Wilhelm Museum — arhitectul Ihne 
a dat clădirii un caracter de monumentalitate de palat, ceea ce nu se 
potrivea cu interiorul, care cuprindea săli minunate cu lumină şi spaţii 
pentru expunerea tablourilor şi a sculptorilor, așa că a fost recunoscut 
acest interior ca un model muzeal, cu tot stilul deplasat de arhitectură 
exterioară wilhelmiană — și Nationalgalerie. 

Mai tîrziu s-a alipit și „Das Universitătsmuseum (cu material de 
studii). 

La, aceste muzee se mai adăuga „Museum für Völkerkunde” din 
Königgrätzerstrasse, deci foarte departe de ,„,Museumsinsel”, avînd și 
un alt caracter. Dacă arta unește pe oameni şi popoare, ştiinţa lor, aşa- 
zisa „„Vâlkerkunde”, ne învață ce-i deosebește. 

Muzeul a fost creat de Adolf Bastian, jurist, doctor și vestit etnolog, 
un spirit universal, dotat cu o mare putere de gîndire și avînd la dispo- 

ziţie o enormă documentare, care de multe ori făcea expunerea lucrărilor 
lui Bastian greoaie și obscură. 

Muzeul „für Völkerkunde” a însemnat pentru mine un muzeu, 
cum nu trebuie să fie. Localul era impropriu şi consta din coridoare, vi- 
trine și dulapuri, care erau suprapopulate cu un material neselecționat, cu 
prea multe obiecte de aceeaşi natură. 

Pentru ordine și claritate, muzeul ar fi trebuit de la început să fie 
de cel puţin cinci ori mai mare — a fost surprinzător că arhitectul Ende 
n-a înţeles de la început acest lucru, mai ales că clădirea a durat şase 
ani, de la 1880 la 1885. 

Păcat! Pentru că muzeul a cuprins, după „British Museum” din 
Londra, o bogăţie unică de material, care însă în majoritatea lui se afla. . . 
în lăzi, forma deci un material mort. 

Vizita mai deasă a acestui muzeu te făcea bolnav, pretutindeni te 
urmărea miros de praf, dacă nu şi de naftalină ! De altfel, acest dezagre- 
abil miros l-am întâlnit mai tîrziu, cînd am vizitat „Muzeul Indian” din 
New York, care cuprindea un număr imens de obiecte privitoare la viaţa 
indienilor, însă, din lipsă de spațiu şi de ordine sistematică a expunerii 
acestor obiecte, vizitatorul nu învăța nimic și ieşea nemulțumit și obosit 
din muzeu. 

Mult mai clar este „Musée de Phomme” din Paris, de dată mai 
recentă, care însă şi el suferă de același vechi inconvenient al prezentării 
rutinare a materialului. 

Deşi în proporţii cu totul reduse, am preferat „Grassi-Museum” 
din Leipzig marelui ,,Volkerkunde-Museum” din Berlin, de la care am în- 
văţat multă etnologie trebuitoare pentru pregătirea tezei mele de doctorat. 
Directorul muzeului a fost cunoscutul Karl Weule, autorul lucrării Die 
Kultur der Kulturlosen. 

Un tip nou de muzeu „etnologie, propriu-zis primul muzeu socio- 
logic, îl reprezintă „Muzeul satului”! din București, creația „Şcolii socio- 
logice româneşti”? (vezi capitolul special). 

Necesitatea unui nou muzeu de Volkskunde”, unde cantitatea 
ucidea calitatea, fiind unanim recunoscută, s-a proiectat crearea unui 
nou muzeu în Dahlem, unde se afla cetatea ştiinţei (vezi capitolul din 
această lucrare). Talentatul arhitect Bruno Paul fusese însărcinat a face 
proiectele, care, desigur, ar fi satisfăcut toate exigenţele. Nu ştiu însă să, 
se fi realizat această minunată operă. 

„Insula muzeelor”? se afla în faţa palatului regal, numită așa de 
bine „grădina plăcerii”? (Lustgarten), între marele şi „colosalul”' Dom (ade- 
vărat stil wilhelmian !) şi universitate. 

După revoluţia socială, s-au mai deschis încă două muzee : unul în 
fostul palat regal ,,Schlossmuseum”, creat de Tschudi şi închinat celei 
mai bune colecţii de artă decorativă din Germania, şi al doilea în „Das 
Kronprinzenpalais”?, de Ludwig Iusti, ca o dependenţă a lui National- 
galerie. 

Amîndouă aceste muzee, adăpostite în palate, nu erau la înălțimea 
nici unui muzeu din ,,Museumsinsel”?, cadrul lor era pretențios şi pompos, 
cu unele săli prea mari și altele prea mici, cu lumina citeodată cu totul 
insuficientă şi apoi, fiind deschise poporului, conducerea artistică a 
Republicii Germane credea că sînt proprii pentru opere de artă revolu- 
tionară (Prolethkult). 

Muzeele noi aveau însă un mare succes de curiozitate pentru lumea 
care voia să întrebuințeze aceleaşi scări pe care le întrebuințau şi membrii 
curţii regale şi imperiale... ori să vadă cu propriii lor ochi camerele care 
au fost locuite de ei! 

Cite ore am petrecut în tovărăşia celor mai puternice creaţii plas- 
tice ale omenirii între zidurile acestor muzee ! 

Cînd scriu aceste rînduri, îmi pare această tovărăşie ca un vis sedu- 
cător şi plin de farmec! 

La o şedinţă a comitetului executiv al Institutului Social al Naţiu- 
nilor, care a avut loc în palatul faimosului comerciant de tablouri Winter- 
stein din New York, R. McIver m-a întrebat dacă mă interesează arta? 

Fiul său era pictor, iar în salonul său de primire am văzut deasupra 
şemineului un tablou al acestuia (despre afaceristul frumosului în artă 
Winterstein, vezi cap. „Expoziţia internaţională din Paris”). 

I-am spus lui McIver că pasiunea mea pentru frumos, sub toate 
formele, n-a fost niciodată mai prejos decit pasiunea pentru cercetarea 
adevărului ! Am fost stăpinit de această pasiune toată viaţa. Adevărul a 
sprijinit frumosul, iar frumosul a ajutat adevărul. 

Am învăţat să văd nu numai cu ochii fizici, ci şi cu ochii spiritului. 
A vedea numai cu ochii, avem o viziune foarte fragmentară, planuri 
întregi fiindu-i ascunse, deformate de umbră ori de lumină: 


„Siehsi du Farben um dich klingen 

Wirst du deines Augs bewusst ! 

In das Innere zu dringen 

Gibt das Äussere Glück und Lust”. 
(Goethe). 


De aceea mi se părea comic şi grotesc cum unii colegi de facultate 
urmăreau tablourile după cum erau notate în Baedecker cu un asterisc, 
care însemna importanţa lor şi deci oprirea în faţa lor, în timp ce operele 
lipsite de asterisc erau pur şi simplu neglijate. 

Această „regulă de admiraţie” îmi amintea istoria autentică a en- 
glezului care în Elveţia prefera să citească în cartea sa descrierea mărețelor 
peisaje decît să le vadă. Fiind întrebat de ce nu se uită pe fereastră în 
tren, cînd toată lumea se îngrămădea cînd la stinga, cînd la dreapta 
pentru a nu lăsa nimic nevăzut, englezul, cu surisul pe buze, arătînd car- 
tea pe care o avea în mînă, zise imperturbabil: „Aici lucrurile sînt mai 
bine descrise decît ceea ce puteţi vedea dumneavoastră” ! 

A spune tot ce am învăţat şi admirat în nenumăratele săli de muzee 
este a scrie o istorie a artelor, poate şi cu ajutorul unor tratate speciale, aşa 

cum obişnuieşte să facă un autor mediocru de Istoria artelor, „Opera? 
de compilaţie cu ilustraţii. 

Nu mă pot opri totuşi să nu notez unele din acele opere care au făcut 
subiectul unei intimități personale spirituale şi citeodată chiar pasionate ! 

Așa, bunăoară, a fost Marchiza de Antonius van Dyck din „Kaiser 
Friederich Wilhelm Museum” din „insula muzeelor”! din Berlin, care făcea 
obiectul vizitei mele regulate, pentru a-i aduce omagiile mele fierbinţi de 
simpatie şi admiraţie, intrupînd visul meu de femeie distinsă şi atrăgătoare. 

Acest „amor” al meu era cunoscut, aşa că elevii mei, cînd treceau 
prin Berlin ori, după recomandația mea, studiind acolo, prima lor vizită 
în „Museumsinsel? o făceau Marchizei de Van Dyck din „Kaiser Frie- 
derich Museum”. 

Renașterea, Spaniolii, Flamanzii, Olandezii, pictura franceză, ger- 
mană, englezii... virginele lui Raphael, primăvara de Botticelli, tumul- 
tul lui Veronese, noblețea lui Tițian, delicatețea senină a lui Poussin, 
libertatea de expresie a lui Jordaens, misterele tulburătoare ale lui Rem- 
brandt, sălbăticia sobră și reținută a lui Ribera și Greco, frumuseţea for- 
mală şi goală a lui Ingres, fuga romantică a lui David etc. etc... 

Impresionismul, expresionismul, cubismul (cu formele lui: cubis- 
mul ştiinţifice, cubismul fizic, cubismul orific şi cubismul instinctiv), fu- 
turismul, suprarealismul... au ocupat scena picturală, entuziasmină 
unele spirite ori scandalizind pe altele. 

În „Museum der Bildenden Künste” din Leipzig am fost captivat, 
în timpul studiilor, de două tablouri ale astăzi puțin cunoscutului pictor 
elvețian Arnold Böcklin. 

Primul tablou s-a intitulat la început Ein stiller Ort, apoi a fost 
denumit de comerciantul de tablouri Gurlitt, cu un titlu mai convingător, 
Toteninsel, ca imn al morţii, iar al doilea tablou, complimentar, ca 
imn al vieţii, Frühlingshymne, în contrast conștient cu „insula morţilor”, 
că o „insulă a vieții”. 

Cu destinaţia insulei, ca loc al morţii şi al tristeţii se acordă vege- 
tației insulei, care dă tabloului cea mai înaltă melancolie, — sînt chipa- 
roșii, care se înalţă spre cer, simbolul doliului, care au o atît de maieste- 
tică înfățișare. Doliu, plins, seriozitate solemnă nu se simt. Moarte — ne- 
murire par a sta spaţial una lîngă alta, cu marea infinită ce înconjură insula. 

Celebrul scriitor Konrad Ferdinand Meyer a spus artistului cînd l-a 
văzut că o copie a tabloului stă deasupra patului său de dormit şi speră 
să închidă ochii sub acel tablou. 

O impresionantă mărturisire pe care o apreciez mai ales astăzi, cînd 
scriu aceste rînduri (iulie 1952). 

Singurătatea se uneşte cu tăcerea morţii pe această îndepărtată 
insulă, în care pătrund numai murmurul valurilor şi urletul furtunilor si 
al - vânturilor şi care umplu aerul cu sunete înfiorătoare. 

„Man muss das Echo des Sturmwindes in den Grabkammern hö- 
ren — zicea Böcklin despre tabloul său — das tut dem Gefühl der Ein- 
samkeit gut”. 

Bocklin a fost unul din cei mai mari artiști ai culorii din cîți au trăit ; 
el întrebuințează în tabloul său cinci tonuri : violetul profund şi luminos 
al cerului şi mării, verdele-închis al chiparoşilor învăluit în roşu şi galben, 
albul îmbrăcămintei preotului, galbenul în deosebite tonuri al maselor 
stîncilor. Aceste contraste de culori dau puterea de vrajă a tabloului. 

Pentru Totensinsel, Băcklin a avut cinci concepţii; ultima din ele 
se găsește în posesiunea muzeului din Leipzig din 1888. 

În 1888 Bocklin a pictat Priihlingshymne, care se găseşte de ase- 
menea în acelaşi muzeu şi a făcut și mai mult obiectul viei mele admi- 
raţii de student, pentru că proslăvea viața gi pentru că eu, începător goe- 
thean”, regăseam în acest tablou splendidele versuri ale lui Goethe din 
Mailied, puse în muzică de Beethoven și care l-au inspirat pe Băcklin. 

Goethe, în timpul studiilor sale ca stud. jur. la Universitatea din 
Strassburg, a scris următoarele versuri pline de optimism şi de viață 
fericită, care au găsit în sufletul meu de tînăr student o enormă rezonanță, 
înlăturînd ultimele resturi de abstracții metafizice cu care venisem în 
Leipzig din Berlin. 

Iată ce fermecătoare versuri : 

„Wie herrlich leuchtet 
Mir die Natur! 

Wie glänzt die Sonne ! 
Wie lacht die Flur! 
Es dringen Blüten 
Aus jedem Zweig 

Und tausend Stimmen 
Aus dem Gestrăuch, 
Und Freud und Wonne 
Aus jeder Brust, 

O Erd, o Sonne! 

O Glück, o Lust! ” 


Nu este acesta cel mai superb imn al vieții? 

Acest imn goethean îl regăsim în pictura lui Böcklin cu titlul Früh- 
lingshymne, un simbol al naturii reînviate, un loc al bucuriei de viață. 

Privim pajiştea cu verdele proaspăt și plin de strălucire, din care 
răsar primele exemplare ale lunii florilor, tulipe albe, roşii şi galbene. 

Alături, un pîrîu curge prin peisajul puțin accidentat, agitat de 
vîntul blind. Copacii şi-au pus îmbrăcămintea de primăvară. În fund se 
vede o casă de țară în stil florentin. 

Pe pajişte se află trei făpturi feminine : una îmbrăcată în costum alb 
şi cu o nuanță albăstrie; a doua, cu o rochie galbenă, meditează asupra 
unui buchet de violete; a treia, cu un voal de culoare roşie, uneşte amîn- 
două miinile deasupra corpului. 

Cerul acoperit cu nouri albi ca puiul lasă să se vadă puțin cerul 
albastru, unde se găsesc 6 îngeri cu aripi de fluture, anunțătoare ale pri- 
măverii, 

Tabloul m-a impresionat de cîte ori l-am văzut — şi a fost aşa de 
des !, încît cu greu l-aş putea reda prin cuvinte! Parcă simţi cum crese 
florile, cum adie vîntul cald, cum cresc florile în copaci, cum se mişcă 
pîrîul, cum totul se umple de o viață nouă, bucuroasă, fericită, 

Totensinsel : moarte, înmormintare, singurătate — Frühlingshymne : 
reînviere, viaţă, — iată două tablouri care au făcut un întreg. 

Pentru mine au avut amindouă tablourile o valoare adincă : le-am 
trăit ca înaltă senzaţie estetică, dar şi ca o profundă semnificaţie etică. 

Îmi amintesc și acum de timpul petrecut în muzeul din Leipzig 
cu aceste două tablouri! Amintiri care iau proporția a două simboluri 
emoționante, simbolurile vieţii mele : în tinerețe eram impresionat de 
Priihlingshymmne !, acum însă face o mai adîncă impresie amintirea ta- 
bloului Totensinsel ! 

În timpul studiilor mele la Paris, din imensa bogăţie a Muzeului 
„Louvre” m-a fascinat şi pe mine, mai ales magnetul-tablou, enigma de 
inteligență gi de frumuseţe, misterioasa creaţie a genialului Leonardo da 
Vinci: Mona Lisa, soţia lui Francesco di Zanobi del Giocondo, pe care 
Leonardo a adus-o cu el în Franţa şi a dăruit-o lui Francois I, tablou cu- 
noscut; sub numele de Gioconda. 


Jules Michelet, în Histoire de France (vol. IX), a avertizat pe con- 
templatorul tabloului : „Prenez garde” ! căci, adaugă el, însuşi Leonardo, 
„le grand maître de Lillusion”, a fost prins „ă son piège” ! Şi marele is- 
toric francez mărturisește că şi pentru el „cette toile m'appelle, m'envahit, 
m'absorbe : je vais à elle malgré moi, comme l’oiseau va au serpent”. 

Jules Michelet încearcă a explica pentru ce această Joconde, „gra- 
cieux et souriant fantôme”, îl subjugă, pentru că însuşi autorul tabloului 
Leonardo ‚longues années, il resta là sans pouvoir jamais sortir de ce 
labyrinte mobile, fluide et changeant”. 

De aceea, Michelet numește tabloul Gioconda pur şi simplu „un dan- 
gereux tableau” ! 

Am fost sedus de pictura lui Leonardo din alte motive, de surîsul 
ei trist, melancolic și infinit de dulce. Leonardo, pentru ca sufletul acestei 
femei să se poată oglindi în surîsul său excepțional de enigmatic, a pus 
în timpul lucrului să cînte muzicanți, să declame versuri artişti şi să joace 
bufonii... 

Surisul Giocondei este plasat într-un cadru menit să mărească pu- 
terea de iluzie, de sugestie şi de reverie şi să-i accentueze şi mai mult 
aparența tainică, — peisajul care serveşte de fond Giocondei devine din 
ce în ce mai vaporos şi mai ireal în depărtări : stîncile se topesc înecate 
în ceaţă şi aburi, într-o tonalitate albastră-verzuie, dînd impresia unei 
privelişti ciudate, de sub apă. 

Leonardo a pictat portretul Monei Lisa, dar realismul său îmbină 
observaţia cu fantezia, analiza cu emoția, naturalețea cu emotivitatea, 
împrumutînd de la natură imaginea ei, dar numai spre a da intensitatea, 

unei realităţi mai expresive, corespunzătoare unui tip aparte, original 
de femeie. 

Leonardo a realizat acest model, Gioconda este, desigur, Gioconda, 
dar vrînd să fie cît mai invidual, ea "devine simbolică. 

În faţa acestei femei frumoase, care parcă respiră şi surîde miste- 
rios, s-au perindat oameni de toate virstele şi sexele, din toate popoarele 
lumii, poeţi, filozofi, istorici, visători, toţi s-au grăbit să aducă omagiile 
lor de admiraţie acestui bust de mărime naturală, pictat pe lemn, de o 
înălţime de 72 de centimetri şi lărgime de 53 de centimetri şi care 
într-o bună zi a dispărut din Muzeul Louvre! 

Senzație. Emoţie universală. Dar 2 ani şi jumătate n-a putut fi 
găsită, fiind înlocuit de portretul lui Baltazare de Castiglione de Raphael. 

A fost furat... patriotice. Lucrătorul italian Vincenzo Peruggia, 
care lucra în calitate de decorator, din lipsă de supraveghere, într-o dimi- 
neaţă din anul 1911, a sustras tabloul La Joconde din salonul Carré şi 
l-a ţinut la el 2 ani şi jumătate, ca o relicvă prețioasă, cînd s-a hotărît 
să-l restituie Italiei, patriei sale, unde Leonardo da Vinci, italian ilustru, l-a 
conceput şi compus. 

Aşa se face că acum Mona Lisa suride mai departe față de milioa- 
nele de vizitatori ai Muzeului „Louvre”, cu aceeaşi expresie de cea mai 
rară şi perfectă frumusețe fizică, ca și frumusețe morală. 

În vizitele mele prin muzee, „Louvre”, Berlin, Dresda, Viena, 
Detroit, New York..., am întîlnit un. pictor, Pieter Bruegel, le vieus, 
născut în 1530, în regiunea de astăzi a Belgiei și Olandei, care, deşi a 
trăit într-o epocă de transformări, cînd toate valorile erau pe cale a se 
schimba, pictura sa ne apare încă astăzi ca modernă şi comparabilă zilelor 
noastre. 

Bruegel a fost supranumit „Bruegel al țăranilor” (a nu se con- 
funda cu fiul său Jan Bruegel) şi cu drept cuvint a fost considerat ca 
unul dintre cei mai mari artiști din cîți au trăit prin originalitatea şi va- 
rietatea operei sale realiste, ciîteodată satirice, şi prin realismul ei cu apa- 
rență trivială ; de fapt însă, în ea se redă viaţa așa cum este viaţa ţă- 
ranilor (ca şi Dürer şi Holbein, Bruegel face parte din clasa marilor ar- 
tişti ai timpurilor noi). 

Lui Bruegel îi sînt proprii picturi ale scenei obiceiurilor țăranilor. 
El ia pe țărani cum sînt între ei, în existenţa lor de toate zilele, cu gesturile 
şi cu expresiile lor, adică adevărul vieţii ! 

În Dansul miresii (Institute of Arts din Detroit); în Dansul ţăra- 
nului, Mizantropul (Kunsthistorisches Museum din galeria de pictură 
din Viena); în Căsătoria ţăranului şi Secerişul (Metropolitan Museum din 
New York); în Orbii, infirmi şi cerşetori (Muzeul Louvre din Paris) şi 
în capodopera Proverbe flamande din 1599, culese şi reunite în cadrul 
unui sat, cu 92 de scene diferite, care traduc plastic tot atîtea dictoane 
şi mai ales proverbe, — o lucrare monumentală, care prin realismul ei poetic 
și ştiințitie — a rămas unică în istoria artelor şi a însemnat și pentru cer- 
cetările mele de sociologie monografică pe teren un model neîntrecut. 

Realiști, geniali cu o nobleţă și o simplitate deosebită, am întîlnit 
în figurile franceze : Courbet, Daumier, Millet şi, mai ales, în maestrul 
şi ultimul reprezentant al aşa-zisei picturi în plin aer ,„,impresionismul” 
lui Claude Monet, care mai mult ca oricare alt pictor a ştiut; să unească 
realismul cu raționalismul francez. 

În pictura lui Claude Monet s-a realizat acordul intim dintre natură 
şi om, ea a adus printr-o nouă sensibilitate şi expresie realistă a vieţii 
şi naturii, prin vibrarea multicoloră a aerului, prin senzaţia luminoasă a 
unui moment prins din viața socială, echivalentele plastice ale curentului 
politic şi ştiinţific al timpului lui. 

Monet a luat subiectele în plin aer, din străzi, gări, femei pariziene, 
bărcile de pescuit, oceanul de la Belle-Isle, descărcări de cărbuni, drama 
multiplă şi feerică a soarelui capturat de negura şi de masele arhitecturale 
ale Londrei. 

Vizionar al unui univers de fier şi fum, de culori schimbătoare ale 
grădinilor și apelor Senei, ale livezilor normandiene, opera lui Claude 
Monet mi-a produs nesfirşite bucurii, ca o sărbătoare permanentă a 
lucrurilor pămîntului acoperit cu flori. 

Realismul în artă, de care se vorbește astăzi ca o mare noutate şi 
chiar ca un imperativ, a existat, după cum am văzut şi cum l-am cu- 
noscut, cel puțin cu jumătate de secol înainte şi a fost un puternic mijloc 
de educaţie artistică a persoanei mele în procesul ei de formaţie în timpul 
studiilor şi a format un complement minunat al realismului concepţiei 
de viață (Goethe), al psihologismului (Wundt), al istorismului (Lam- 
precht), al evoluţiei economice (Bücher), al etnologismului (Ratzel), 
al vieţii juridice (v. Liszt, Erlich...) ete., despre care am vorbit. 

Oricît ar părea de disparate: realismul social al lui Balzac (care 
cuprinde întreaga epocă capitalistă a veacului al XIX-lea), al romanului 
rus ori al pieselor nordice, ori realismul social al poetului Verhaeren (viaţa 
oraşelor), al pictorului Bruegel (viața ţăranilor), al lui Claude Monet 
(viața în mișcare), la toţi şi la toate operele lor găsim nota comună a 
realismului social, conținutul social al inspirației operei lor. 

Un punct culminant al acestei arte sociale l-am întîlnit în voiajurile 
mele la un sculptor, Constantin Meunier, în muzeele din Dresda, unde 
se află o sală Meunier, în Glyptoteca orașului Copenhaga, care posedă 
aproape toată opera sa, datorită marelui Mecena danez Lacobsen, din 
Paris şi, curios, Meunier, deși belgian, are mai puține din lucrările sale 
în Bruxelles ! 

O senzație formidabilă am dobîndit-o despre uriaşa operă a lui 
Constantin Meunier cînd am vizitat marea „Exposition de la Coopération 
et des oeuvres sociales?” din Gand, în 1926, unde erau expuse celebrul 
Monument au travail, împreună cu 66 de sculpturi, 39 de picturi, 8 acua- 
rele, 10 pastele şi 170 de desene. 

Constantin Meunier a fost un mare pictor şi un mare sculptor. El 
a gcris în tablouri în piatră şi în bronz evanghelia muncii. La el găsim 

arta socială dezvoltată în cel mai grav şi înalt sens, ca forță, muncă și 
suferință, ca fraternitate şi curaj. 

Meunier a fost primul care a democratizat arta şi a introdus pe 
muncitor în sculptură. 

El a evocat sintetic pe muncitorii anonimi şi a creat o operă profun- 
dă şi simplă, ca însăşi viaţa muncitorilor, despoiată de lirism şi artificia- 
litate, o lume sumbră, dureroasă, umilită şi totuşi avînd grandoarea ei. 

M-a interesat metoda sa de lucru. Înainte de a picta ori a sculpta, 
Constantin Meunier se documenta. 

Astfel, înainte de a picta L'enterrement un trappiste, tabloul pe 
care, cînd am stat o lună în Belgia, m-am dus să-l văd în Muzeul din 
Courtrai, reprezenta un cortegiu solemn şi trist de călugări în haine albe 
şi negre defilind cu lumiînările în mînă şi ducînd cu reculegere impresio- 
nantă rămăşiţele unuia din frații lor ; Meunier a făcut studii în mănăstire 
la Trappe. 

Din aceste studii au ieşit diferite tablouri privitoare la viața religi- 
oasă a călugărilor; aşa, bunăoară, unul cu totul excepțional în realismul 
lui Un trappiste en méditation. 

În VHécatombe, Meunier pictează pe mama care a ajuns la locul 
unde au fost depuse corpurile ucise în mină şi-şi caută copilul mort. 

Drama a fost trăită de Meunier şi a fost reală. O explozie de grisou 
s-a produs în regiunea carboniteră de la Boule, la Frameries lingă, 
Mons. Meunier a participat la ridicarea cadavrelor și în înspăimîntătoarea 
solidaritate şi fraternitate, pe care a simţit-o înaintea acestui spectacol, 
el, cu ochii în lacrimi şi inima strînsă, a creionat toată noaptea silueta, 
mamei şi a conceput o pictură şi un pastel, intitulate amîndouă PHeca- 
tombe. 

Ce face mama că şi-a regăsit copilul mort? Plinge? Strigă? Bies- 
temă? Nu. Această femeie, prăbușită în durerea ei, rămîne imobilă, împie- 
trită de imensitatea acestei dureri de mamă. 

Muncitorii nu sînt eroizaţi ori adonizaţi, în nuditatea clasică, cu 
mușchi puternici etc...., ci sînt redaţi cu îmbrăcămintea lor săracă ori 
cu carapacea de metal pe care muncitorul o pune pentru a manipula 
fonta incandescentă. Meunier i-a văzut, așa cum trăiau, cu figurile lor 
calme, obosite, resemnate, îndurerate, cu fruntea şi ochii împregnaţi de 
sentimentele datoriei, muncii şi ale sacrificiului. 

Opera capitală a lui Meunier, sinteza, sintezelor este Le Monument 
au travail, cu La moisson, Le pori şi La mine, avînd următoarele figuri 
izolate : Le pudăleur, Le mineur accroupi, Le forgeron, La maternité, Le 
semeur. 

Un monument fără embleme de animale ori alegorii cu oameni ima- 
ginați, ci cu lucrători aşa cum sînt ei. 

Monumentul este un simbol şi o glorificare a muncii şi se adresează 
universului muncii şi masei lucrătorilor de pretutindeni. 

Însărcinat a face monumentul lui Zola, Constantin Meunier moare 
în 1905 (4 aprilie), în momentul cînd a început lucrul. 

Cu cîteva zile înainte de a muri, el a scris următoarele cuvinte tes- 
tamentare : 

„Je ne veux retenir et revendiquer au declin de ma vie qu'une 
carrière bien remplie de bon ouvrier et de probité artistique — en y met- 
tant beaucoup de mon coeur”. 

Memorabilă profesiune de credință a unuia care a redat în mod 
genial viața muncitorilor şi care s-a considerat în această operă, ca un 
muncitor, stăpîn pe toate secretele tehnicii. 


5, CARAGIALE 


5.1. DE CE S-A STABILIT CARAGIALE LA BERLIN ? 


În diferite rînduri Caragiale mi-a arătat motivele care l-au 
îndemnat să-şi aleagă ca domiciliu al ultimilor săi ani oraşul Berlin. 


S-a stabilit acolo, şi nu în Dresda ori München — oraşe mai artis- 
tice şi mai liniștite —, pentru că Berlinul era capitală şi încă, pe vremea, 
aceea, una din cele mai importante din lume. „Să ştii, doctore — îmi 
spunea el —, totdeauna şi oriunde vei locui, să preferi capitala, căci ea 
este centrul vieţii”. 

A preferat Caragiale Berlinul înaintea altei capitale europene şi 
pentru că berea, blondă berlineză — Schultheiss-hell — era mai excelentă 
a în alte părţi, mai ales ținută, ca la el, zi şi noapte, la o anumită tem- 
peratură.. 

In sfîrşit, a plecat din ţară, într-un exil voluntar, nu numai pentru 
că, cum credea, era nemulțumit că nu i s-a dat atenţia cuvenită, dar mai 
ales fiindcă voia să scrie o nouă piesă de teatru — pentru care luase şi 
angajamente precise cu conducătorul de atunci al Teatrului Naţional, 
Al. Davilla —, o piesă ce avea să redea societatea românească din Scri- 
soarea pierdulă, după o scurgere de 40 de ani. 

Pentru desăvirşirea acestei opere avea Caragiale nevoie de concen- 
trarea şi liniştea, ce-i oferea cu prisosinţă unul din cele mai noi cartiere 
ale Berlinului, Wilmersdorf. 


5.2. 1907! 


Sincer patriot, Caragiale suferea şi simțea, fiziceşte şi moraliceşte, 
drama războiului social din 1907. Totdeauna tulburat şi chinuit; de veştile 
sosite prin ziare, de multe ori ezita să le citească, de groază, punîndu-le 
de o parte şi spunindu-mi: „Ce-o mai fi?” 

Mitte Kremnitz l-a rugat să scrie un articol despre evenimentele din 
țară pentru ziarul „Die Zeit”, ce apărea la Viena în stil mare, pentru 
a precumpăni influența cunoscută a lui „Neue Freie Presse”. 

Invitat la dejun, am fost rugat de Caragiale să-mi dau părerea des- 
pre felul cum înțelegea el să scrie articolul cerut. 

Şi l-am ascultat pînă la orele cinci de dimineaţă. 

Au fost o după-amiază și o noapte de neuitat. Asistam la desfășu- 
rarea unei mari şi grele probleme, făcută de un giînditor, care nu era spe- 
cialist, dar care o analiza cu o surprinzătoare profunzime şi ingeniozitate. 

Eram convins că studiul lui Caragiale va însemna una din cele mai 
strălucite cercetări asupra spinoasei şi complexei „chestii agrare”. 

Am plecat spre ziuă, după ce mi se dase asigurarea că peste o zi, 
două, voi fi chemat pentru a lua cunoştinţă de redactare. 

Abia a treia zi l-am putut vedea. Am fost întîimpinat de o atmosferă, 
așa de încărcată şi de jale, Caragiale avind o înfățișare așa de chinuită, 
nedormită şi desperată, încât cu inima strînsă mă întrebam : ce se întîm- 
plase oare? 

M-am liniștit cînd am aflat că i-a fost imposibil lui Caragiale să 
scrie un rînd. Căci expunerea verbală atit de justă şi elocventă nu putuse 
dobiîndi o redactare scrisă corespunzătoare, și atunci Caragiale a preferat 
să nu serie nimic. 

După multe zile de trudă, articolul a fost trimis la redacţie. El a 
apărut şi în românește, sub titlul sugestiv 1907. 

Din motive redacţionale, unele pasaje au fost tăiate, ceea ce a pro- 
dus revolta lui Caragiale împotriva acelora ce i-au cerut studiul şi, mai 
ales, împotriva cenzurii” presupuse a lui Mitte Kremnitz, căreia îi tăgă- 
duia calitatea de a se amesteca în scrisul său. 

1907 şi astăzi este de actualitate. Este singura lucrare de „,sociolo- 
gie” a lui Caragiale, ce stă cu onoare alături de marile analize ale socie- 
tăţii româneşti, săvîrşite în piesele şi nuvelele sale. 


5.3. „NU FUGI, COSTICĂ, RĂSPUNDE !" 


Înzestrat cu o mare putere de a intui problemele în esenţa lor, şi 
cu o egal de mare forță dialectică de a le dezvolta şi soluţiona, Caragiale 
avea, o predilecție deosebită de a discuta cu specialiştii, chestiuni ce pe ei 
i-au preocupat o viaţă întreagă, în timp ce pe el, Caragiale, îl interesau 
mai mult ca prilej de discuţie. 

Aşa cu Delavrancea trata probleme de drept ; cu Gherea, de economie 
socialistă ; cu Zarifopol, de filologie şi filozofie ; cu mine, de sociologie şi 
politică. 

O astfel de scenă se întîmpla de cite ori Caragiale se întilnea cu Ghe- 
rea. Aşa, Gherea, venit o dată la Berlin pentru a stringe material de la 
diferitele librării ca să răspund articolelor lui Stere din ,, Viaţa românească” 
a fost condus de mine în diferite rînduri, în special la librăriile socialiste, 
cum era, cea mai importantă din ele, acea a ziarului oficial socialist 
„Vorwârts”, s-a lăsat ademenit într-o astfel de discuție cu Caragiale. 


Discuţia luase proporţii foarte aprinse. Caragiale susținea teza 
„pămiîntului”?, ca problemă capitală în evoluţia socială a omenirii, în timp 

ce Gherea stăruia asupra însemnătăţii „muncii” şi a necesităţii înlătură- 
rii capitalului în viitoarea organizare socială a lumii. 

Spectatori, şi în acelaşi timp judecători ai acestui palpitant duel 
spiritual, eram Zarifopol şi cu mine. 

„„Duelu!” a durat mai mult de o oră, şi tot timpul am admirat spon- 
taneitatea încrucişării şi încleştării argumentelor celor doi protagonişti. 

La un moment dat, Gherea, obosit, nu s-a putut stăpini să declare : 
„Dacă mă potrivesc şi discut cu un ignorant în materia pe care eu o 
cercetez de atîția zeci de ani”, şi a făcut gestul că încetează continuarea 
discuţiei. 

Atunci Caragiale, pare că-l văd, s-a ridicat în picioare și, cu o pri- 
vire provocatoare, s-a îndreptat spre Gherea şi l-a apostrofat cu voce 
autoritară: „Nu fugi, Costică, răspunde !”. 


5.4. „O NUVELĂ Ă LA DELAVRANCEA” 


Delavrancea obişnuia să se oprească în Berlin, în drumul său spre 
Paris, unde studia talentata sa fiică Cella, spre a-l vedea pe Caragiale. 

In cursul unei astfel de vizite, Delavrancea, înainte de a se îndrepta 
spre Caragiale, a lăsat la mine bagajele, fiindcă aveam locuinţa aproape 
de gară, iar el trebuia să-şi continue drumul chiar în acea zi. 

Cu o zi înainte de sosirea lui Delavrancea, Caragiale s-a sfătuit 
cu mine unde ar putea să dea un dejun, pentru a-i arăta ,,Orientalului”?, 
ce venea din Bucureşti, cum se mănîncă într-un oraş mare din Occident. 

Stabilisem un restaurant cunoscut de lîngă gară, de unde Delavrancea 
trebuia să plece. 

În timpul dejunului, Delavrancea se arăta continuu nemulțumit de 
„Menu”, care i se părea „prea german” şi nu avea „graţia! meniu- 
rilor franceze. Ba peştele nu i se părea îndeajuns de proaspăt, ba sosurile 
nu erau reușite ș.a.m.d. 

Caragiale, iritat peste măsură de aceste observaţii, pe care el le pri- 
vea ca adresîndu-i-se lui personal, a deschis o puternică șarjă împotriva 
oaspetelui său, ce nu era lipsită de invective şi privea chiar pe membrii 
familiilor lor, absenţi de la masă din Berlin. 

Asistam, penibil impresionat, la acest dejun „amical? şi m-am 
simţit uşurat cînd am fost nevoit să mă duc la locuinţa mea spre a-i aduce 
lui Delavrancea bagajul, căci se apropia ora plecării. 

Înapoindu-mă spre gară, eram stăpînit de un sentiment de groază, 
cînd mă gîndeam în ce stare de dezolare şi dizolvare voi regăsi societatea, 
pe care am lăsat-o într-o surescitare nemaipomenită. 

Îmi făceam tot felul de planuri cum să introduc o notă de conciliere, 
cel puțin înainte de despărțire... 

Dejunul se terminase, căci Caragiale şi Delavrancea se aflau pe 
peronul gării, în așteptarea trenului. De departe am putut observa cum 

amîndoi se aflau în jurul unei sticle cu şampanie, ceea ce mi-a dat curaj 
să mă apropii. 

I-am întîlnit în cea mai tandră și duioasă atmosferă de prietenie. 

— Barbule, declara patetic Caragiale, să o ştii, nu ai mai bun prieten 
pe lume ca mine. La aceasta Delavrancea răspundea cu aceleaşi efuzii 
de mare afecțiune. 

Trenul sosește. Spre fericirea mea, asist la scena îmbrățişării de 
despărțire. 

După aceasta, Caragiale mă invită la el şi, cum am intrat în locuința 
sa, a luat ultimul număr din ziarul „,Universul”, ce sosise proaspăt, și, 
înainte de a-l ceti, s-a oprit parcă cu dinadinsul la „o întîmplare din ca- 
pital” şi adăugă foarte grav şi sentenţios : „Doctore, să-ţi dau o reţetă: 
cum se scrie o novelă à la Delavrancea. Îţi pregăteşti de mai înainte un 
dicționar cu cuvinte luate din cronici și apoi înlocuieşti fiecare cuvînt 
din « întimplarea din capitală » a ziarului cu un cuvînt din cronici — şi 
iată vei avea o novelă à la Delavrancea”. 

Mi-a făcut impresia că, deşi împăcat cu Delavrancea, totuşi Cara- 
giale a ţinut să se răzbune pentru neplăcerile avute în timpul deiunului. 


5.5. UN FOST MINISTRU ROMÂN ŞI VIZITIUL 
DIN CHARLOTTENBURG 


Caragiale se plingea că în țara lui n-a putut să străbată nici măcar 
in parlament ca deputat, necum să ocupe un loc de conducere politică. 
Acestea mi le-a spus cu prilejul venirii unui fost ministru român la Berlin. 

După ce l-a condus împreună cu mine la gară, la întoarcere ne-am 
suit într-o trăsură cu un cal. 

Gara era cunoscută ca un foarte prețuit şi căutat loc de întîlnire a 
tineretului de ambe sexe sub un ceas renumit în tot oraşul pentru aceasta, 
ca ceas al îndrăgostiţilor. 

'Trotuarele erau pline de tot felul de femei frumoase, din toată lumea 
de toate rasele. 

Vizitiul nostru tînăr părea foarte interesat de spectacolul plin de 
vrajă de pe stradă şi tot timpul se uita cînd la dreapta, cînd la stînga, 
după cum era plasat şi obiectul admiraţiei sale. Calul mergea în voia lui, 
şi de aceea venea citeodată în conflict cu vehiculele, ce circulau într-una 
din cele mai agitate regiuni ale oraşului. 

Caragiale, observînd jocul vizitiului, mă atinge cu mîna, îmi arată 
cu degetul pe omul de pe capră şi-mi spune : ,,Vezi, dragă doctore, tot 
aşa este şi fostul ministru, care a plecat; acum citeva momente, întocmai 
ca şi acest vizitiu ce lasă impresia unui permanent amorezat. Cum vizi- 
tiul, în loc să se uite la drum și la cal și să fie stăpîn pe conducerea trăsu- 
rii şi pe « hățurile » ce le are în mînă, se lasă el însuşi condus de frumuse- 

tile de pe stradă, tot aşa fostul nostru ministru, cînd era în fruntea depar- 
tamentului său, în loc să țină în mină cu siguranță şi energie frînele con- 
ducerii statului, se uita continuu în oglindă — amorezat şi încîntat de 
el însuşi—, ba, dimineaţa, după ce-și aranjează bine cravata, tot în fața 
oglinzii o « deranjează » artistic, pentru a părea mai interesant. 

Ce-ai spune dacă simpaticul nostru fost ministru ar deveni vizitiu, 
ca tinărul nostru de pe capră şi ar provoca incidente și accidente... 
Nu-i aşa că l-am înlocui? La noi îl lăsăm să pozeze mai departe, ca fost 
şi probabil ca viitor ministru”. 


5.6. VLAHUȚĂ DIPLOMATUL 


Candidam pentru a doua oară la o catedră universitară. 

Întîia oară, ministrul de pe atunci, deşi fusesem recomandat de 
Universitatea din Iaşi, la catedra vacantă acolo, nu m-a numit, invocînd 
pretextul că aş fi... prea tînăr, în realitate însă pentru motivul că rec- 
torul Universității din Bucureşti susţinea pe un alt candidat, fost elev 
al său, care, din nenorocire, mai tîrziu a fost nevoit să intre într-o casă de 
nebuni. 

Caragiale urmărea cu viu interes peripeţiile candidaturii mele şi 
cum eu, făcîndu-mi toate studiile în străinătate de la vîrsta de 18 ani, 
nu cunoșteam aproape pe nimeni dintre universitarii români, mi-a propus 
într-o zi, cînd aflase că voi pleca la Bucureşti, să mă recomande lui Vlahuţă. 

„Ştiu — insistă el — , că titlurile şi lucrările dumitale sînt de ajuns. 
Dar aceasta pentru Occident. Noi însă, care cunoaștem moravurile şi nă- 
ravurile academice din Orient, trebuie, pe cît este posibil, fără a părăsi 
un minut demnitatea, să ne adaptăm lor. De aceea, cum dumneata nu 
cunoşti Bucureştii şi oamenii de acolo, vreau să-ţi recomand o bună că- 
lăuză, pe poetul Vlahuţă. Mai ales că el — adaugă Caragiale — , are mari 
însuşiri de diplomat, pe care le-am verificat în deosebite rînduri. Astfel, 
Vlahuţă te va servi ca informator și introductor, fără să atingă de loc 
susceptibilitățile dumitale, pe care le cunosc, de candidat occidental la 
o catedră universitară în Orient”. 

Aşa am făcut cunoştinţă cu Al. Vlahuţă în Bucureşti, care imediat 
ce i-am dat rîndurile lui Caragiale, m-a invitat la un dejun. Ce splendid 
dejun ! În atmosfera sărbătorească a numeroaselor tablouri celebre de 
Grigorescu, în tovărăşia distinsei doamne Vlahuţă și a înțeleptului sfă- 
tos Al. Vlăhuţă, care, într-adevăr, s-a dovedit, în deosebite rînduri, că 
avea însuşirile pe care le lăudase Caragiale, de adevărat diplomat. 


5.7. CUM SE FACE O CONFERINŢĂ 


Ministrul României la Berlin era Al. Beldiman, unul din devotaţii 
lui D. Sturdza. 

În ţară se dădea o luptă aprigă, întreţinută de acesta din urmă, 
pentru ca să nu se facă statuie lui Al. Cuza în Piaţa Unirii din Iași, cum 
se plănuia. 

Iată, într-o seară, ministrul Al. Beldiman anunță Asociaţiei aca- 
demice a studenţilor români din Berlin că dorește a vorbi despre Al. Cuza. 

Cunoscînd încrederea ce i-o acordau oamenii de stat români lui 
Beldiman, ştiind că era fiul aceluia ce fusese prefect al Palatului, cînd s-a 
întîmplat detronarea lui Cuza-Vodă, am stăruit pe lingă Caragiale să 
vină și dînsul la această conferinţă, ce promitea a fi cel puţin interesantă, 
dacă nu chiar senzaţională, căci conferenţiarul anunţase că va vorbi pe 
bază de documente inedite. | 

Caragiale, la început, nici nu voia să audă de invitația mea, susținînd 
acest refuz pe tot felul de argumente (şi pe care nu vreau și nici nu pot; 
aici să le divulg) luate din vremea cînd lucrase împreună — el şi Beldiman 
— la ziarul ‚Voința națională”. 

Totuşi, în urma repetatelor mele stăruinţe, s-a hotărît să vină şi 
el la conferinţă, punîndu-mi însă o singură condiţie: dacă conferința 
va fi, aşa cum o aşteaptă el, slabă, atunci voi fi la dispoziția sa toată noaptea. 
Am primit angajamentul. 

Conferinţa a avut loc întocmai cum a prezis-o Caragiale; ea a fost 
tot timpul presărată de afirmări în felul acesta : „sînt şi eu — declara ca- 
tegoric conferenţiarul — pentru dictatură, cala antici, dar cu condiţia 
ca ea să reuşească şi apoi să nu fie de lungă durată”. 

Caragiale, de fiecare dată cînd conferenţiarul îşi exprima înţelep- 
ciunea, sa politică în felul de mai sus îmi făcea un semn ostentativ cu pi- 
ciorul, ceea ce însemna să nu-mi uit angajamentul. 

După conferinţă, puţin jenat că l-am adus pe Caragiale, fără voia 
sa, să piardă zadarnic aproape două ore, am încercat să mă strecor prin- 
tre cei ce părăseau sala, cînd deodată mă văd luat de braţ de cineva, 
care-mi suflă în urechi : „Nu pleca, căci eşti al meu”. Era Caragiale. 

De-am dus, încă cu doi români, la cunoscuta cafenea ,,Grossen- 
wuhn'?, unde frecventau geniile ce se tînguiau a fi nerecunoscute și mai 
ales închipuitele genii literare şi artistice de toate neamurile. Era un fel 
de cafenea ,,Rotonde”” din Paris. 

Acolo am stat de la, zece seara pînă la şapte dimineaţa. Caragiale se 
afla într-o vervă diabolică, ce avea ca obiect, sub toate variantele, felul 
cum se face o conferință, după modelul celei ascultate. Şi anume : spu- 
nînd că principalul îi vei spune la sfîrșit şi terminînd prin a spune că prin- 
cipalul l-ai spus la început. 

Dimineaţa, contactul cu aerul curat a făcut ca pentru întiia oară 
să-l văd pe Caragiale în neputinţă a-şi stăpîni mersul, ca un omagiu adus 
şampaniei franceze, căreia eu îi acordasem o destul de prudentă atenţie 
în tot timpul marilor dezbateri polemice din cursul nopții. 

5.8. „O CATEDRĂ DE ORTOGRAFIE NE TREBUIE" 


Printre românii ce-şi desăvirșeau studiile la Berlin se afla şi isto- 
ricul Ion Ursu. Devenind liberă catedra de istorie universală de la Uni- 
versitatea din Iaşi, Ion Ursu era printre candidaţi şi, trebuind să plece 
din Berlin, a cerut, prin mine, lui Caragiale permisiunea, să-și ia rămas 
bun de la el. 

Caragiale, care, din cînd în cînd, venea la ședințele „Asociaţiei aca- 
demice a studenţilor români”, era considerat cu multă evlavie ca patriar- 
hul românilor din Berlin. 

Invitat de Caragiale să iau parte şi eu la această vizită de adio, am 
asistat deci la convorbirea pitorească dintre Caragiale și Ursu. 

„Vra să zică ne părăseşti?””, întrebă Caragiale. „Da — răspunse 
Ursu — , candidez la o catedră de istorie, liberă, la Facultatea de filozofie 
şi litere din Iaşi și deci plec chiar miine într-acolo”. „Ce fel de catedră 
este aceasta ?”, a insistat Caragiale cu curiozitate. „Este una de istorie 
universală”, precizează Ursu. 

Deodată, la auzul titulaturii acestei catedre, îl văd pe Caragiale 
că se încruntă, face o mică pauză, îl fixează pe Ursu ironic şi izbucnește : 
„Catedră de istorie universală; ce-i asta istorie universală? — asta-i 
lipseşte chelbosului, scufie de mărgăritar ! Ascultă, domnule, dar la Fa- 
cultatea din Iaşi există oare catedra cea mai importantă, de ortografie, 
de care avem atîta nevoie, pentru că nimeni nu știe să scrie cum trebuie 
la noi! Dacă nu, atunci numai după crearea unei catedre de ortografie 
se va putea înființa, dacă vrei, şi una de istorie universală”. 


5.9. „TU Al SCRIS POEZIA IISUS?” 


Poetul Cerna candida la doctoratul de estetică la Universitatea din 
Lipsca, iar printre examinatori se afla fostul coleg şi bunul meu prieten 
— atît de persecutat de regimul hitlerist —, strălucitul profesor Eduard 
Spranger. 

Cerna, ştiind raporturile mele cu Spranger, m-a rugat să-l recomand 
atenției sale cu prilejul examenului, ce avea să-l dea la el. 

Spranger a primit cu multă simpatie recomandația mea, însă după 
cîteva zile mi-a scris că nu există nici un candidat înscris la doctorat pe 
numele de Cerna. 

Contrariat, am telefonat atunci lui Cerna ca să vină imediat la 
Berlin (mai ales că trenul rapid Lipsca-Berlin făcea numai două ore) 
pentru a-mi da lămuriri. 

Lămuririle au fost foarte simple. Cerna se înscrisese cu numele lui 
adevărat de Stanciof, cum îl arăta certificatul său de naştere, după care 

se făceau înscrierile în universitate. Firește, ne-am grăbit a comunica; 
profesorului Spranger această descoperire. 

Cu ocazia venirii lui Cerna în Berlin, el a ţinut să-l vadă pe Cara- 
giale. L-am introdus deci la Caragiale, care, cum l-a văzut, l-a îmbrățișat, 
exclamînd cu emoție admirativă : „Tu eşti autorul poeziei Jisus?” 

Au urmat apoi elogii, complimente, întrebări asupra planurilor de 
viitor, arătîndu-și speranța într-o creaţie din ce în ce mai valoroasă. 
Cerna părea copleșit. 

După ce a plecat, urmează o mare pauză. Apoi, Caragiale, dus pe 
gînduri, m-a căutat cu ochii şi mi-a spus: ,,Ai văzut, doctore, pe acest 
poetastru cît este de închipuit !, el a crezut, sărmanul, că tot ce îi spun i 
se potriveşte P’. 


5.10. „TATA BEETHOVEN” 


Într-o zi Caragiale îmi comunică cu mare satisfacție că va sosi 
cel mai bun interpret la piano al lui Beethoven din Bucureşti. 

Caragiale era un pasionat şi profund înțelegător al muzicii beet- 
hoveniene în special, şi al muzicii în general (în schimb, nu avea nici un 
interes pentru plastică). Mai mult, era un neîntrecut şi original comenta- 
tor al simfoniilor şi sonatelor lui Beethoven. Dacă ar fi avut lingă el un 
stenograf să consemneze aceste elocvente comentarii ale lui Caragiale, 
desigur că literatura muzicală universală asupra lui Beethoven ar fi 
numărat, poate, cea mai impresionantă operă a ei. 

În ziua cînd trebuia să sosească pianistul Dimitriu, Caragiale se 
afla în zbuciumul unei mari nelinişti : 

„Acum — îmi spunea el — Dimitriu se află la graniță” ; peste cîteva 
ore: „acum este la Breslau”; peste alte cîteva ore: „în sfîrşit, soseşte, 
soseşte, îl voi vedea curînd”. 

Era într-adevăr pentru Caragiale o mare sărbătoare cântecul magi- 
stral la pian al lui Dimitriu, în faţa căruia se aşeza cu atenţie încordată, 
ascultînd cu religiozitate şi comentînd din cînd în cînd muzica prin elogii 
fierbinți, care culminau astfel: „„Ăsta-i, doctore, tata Beethoven”. 

Astfel treceau zilele în această intimă comuniune spirituală cu 
geniul unic al lui Beethoven — care a fost şi pentru mine, în multe pri- 
vinţe, un mare dascăl—, cînd deodată, la o întîlnire, Caragiale îmi pune 
brusc întrebarea : „Ascultă, doctore, cum să mă pot scăpa oare de Dimi- 
triu, căci prea se face stăpîn în casa mea?”. 

L-am sfătuit să plece pentru cîteva zile la Lipsca, unde se afla fiica 
lui Gherea măritată cu Zarifopol. 

A primit cu însufleţire sugestia mea, convins fiind că în acest fel va 
obliga pe oaspeţii, ce se eternizau, să plece. 

Caragiale s-a reîntors din Lipsca, dar fără rezultatul sperat, fiind 
nevoit să plătească conturile pentru întreţinerea oaspeţilor în lipsa sa. 
Era cu adevărat un abuz de ospitalitate, chiar pentru un bun interpret 
al lui „tata Beethoven”. 

Multe zile de-a rîndul, cum mă vedea Caragiale, mi se adresa cu 
cuvintele : „Ce fac, doctore, cum să scap de ei?” Cuvinte spuse acum cu 
aceeaşi înfrigurare, ca în primele zile, înainte de sosirea, lor. 

Pînă ce, în sfîrşit, au plecat. 


5.11. „O MAMĂ AI” 


În timpul activității mele ştiinţifice, colaborînd la cîteva vechi şi 
wari reviste de specialitate, după ce terminasem studiile la Berlin și 
Paris, mi s-a făcut propunerea să mă abilitez la Universitatea din Berlin. 

În acelaşi timp mi se făcuse din ţară propunerea a candida la o ca- 
tedră vacantă la Universitatea din Iaşi. 

Caragiale, cînd a văzut că eu încă nu eram hotărit ce să fac, ba 
înclinam chiar să primesc invitaţia de a rămîne în străinătate, cu al cărei 
stil de viaţă mă obișnuisem prea mult, a avut o ieşire ce m-a tulburat şi 
care dovedea patriotismul cald ce-l însuflețea,. 

„Cum, doctore, mai stai pe gînduri? —, îmi spuse Caragiale într-o 
zi. — Nu înţelegi că nu ai de a alege, ci numai a-ți împlini datoria către 
țara ta? Căci, oricum ar fi ea, este ţara ta. După cum, oricum ar fi mama 
ta, vicioasă, beţivă, chiar criminală, nu poţi uita totuși niciodată că este 
mama ta ! Nu te uita la mine că sînt aici, căci eu am plecat după ce mi-am 
făcut datoria și numai după ce mi-am format convingerea că ţara nu 
mă mai vrea, dar dumneata, doctore, la începutul vieții dumitale nu ţi-e 
dat să dezertezi şi, mai ales, să devii un fiu denaturat, ce nu vrea să re- 
cunoască pe ţara sa, pe mama sa”. 


5.12. „FURNICA" LUI RANETTI 


Datorită nobilei şi distinsei sale soţii, în casa lui Caragiale domnea 
o atmosferă de înaltă ținută. În cercul familiei sale, în cadrul locuinței 
sale cu mult gust aranjată, Caragiale era un desăviîrşit gentleman. 

De aceea, revista, cu ilustraţii decoltate, cu text cîteodată vulgar, 
ce depășea orice măsură, „Furnica” de pe vremuri, condusă de G. Ranetti, 
nu avea ce căuta în casa lui Caragiale, care era indignat de cutezanţa, 
de a i se trimite această revistă la Berlin, pe adresa sa. 

5.13. „DANKE SCHÖN” 


Caragiale urma să plece în țară, chemat se Take Ionescu, pentru o 
întrunire publică a Partidului conservator democrat. 

Înainte de plecare, îmi cere avizul dacă n-ar fi bine, în lipsa sa, 
pentru a-i fi bine păzită casa, să solicite concursul ,„,Schutzmannului” 
din strada unde-i era locuința. 

Îngrozit de această idee, l-am sfătuit, fiind cunoscute moravurile 
poliției prusace, să nu se expună nu numai la un refuz net, ceea ce la 
urma urmei n-ar fi însemnat mare lucru, dar la posibila învinuire de încer- 
care de mituire, fapt pentru care, după legile severe din Prusia, ar fi fost 
foarte grav pedepsit. 

Au trecut cîteva zile şi, la prima întîlnire, Caragiale, cu un aer 
victorios, îmi spune : „Ştii, doctore, am oferit « Schutzmannului » bacşişul 
de care fuse vorba !” Și , întreb eu mirat şi curios, cu ce rezultat?” „Mi-a 
spus, — răspunse prompt Caragiale —, foarte politicos, cu mîna la 
chipiu, « Danke schön ». 


6. CRIZELE 


6.1. CE ESTE „O CRIZĂ” ȘI DIALECTICA EI 


Cînd am plecat în 1898 în străinătate, am fost condus de voinţa de 
cunoaştere, de dorința şi trebuința avidă de certitudine, de setea ne- 
secată de adevăr în general şi de adevărul social în special. 

Am plecat cu un entuziasm nemărginit pentru a căuta certitudini 
şi am întîlnit pretutindeni numai întrebări şi ezitări nesigure. 

Am intrat astfel de la o vîrstă de adolescent într-un sistem de crize, 
pe care le-am studiat: cu atenţie, fără însă a mă lăsa furat, absorbit ori 
derutat de vreuna din ele. De la vîrsta de 18 ani am trăit epoca crizelor, 
întilnind oriunde căutam un refugiu de salvare a sufletului şi a spiritului 
meu numai discuţii contradictorii, nesiguranţă, tatonări, răsturnări de 
valori, crize... crize şi iarăşi... crize. 

Departe de a mă fi descurajat ori derutat, ori chiar de a mai renunţa 
a căuta, am continuat să studiez cu răbdare în mod profund în ce constau 
aceste crize şi care erau problemele care stăteau la baza lor, — ce punct 
de plecare pentru a găsi noi soluţii. 

Mai mult încă ! Rezultatul nesatisfăcător al unei crize m-a îndemnat 
să trec la studiul altei crize şi apoi încă la alta, în speranța că aş putea 
găsi totuşi o soluţie, măcar la vreuna din ele. Zadarnic însă. 

Am constatat însă la urmă că aceste crize, oricît ar părea spiri- 
telor superficiale că ar fi prea variate şi prea numeroase, că ar suferi 
de un encielopedism sterp, formau de fapt toate un întreg, înlănțuindu-se 
unele cu altele, alcătuind o unitate, deasupra lor filfîind steaguri şi sco- 
puri de marșuri comune. 

Din atmosfera crizelor se desprindea noul, a cărui apariție introdu- 
cea elaritate şi trasa limpede linii de soluţii noi. 

Crizele studiate şi observate din afară — obiective — au avut un 
puternic ecou în sufletul şi spiritul meu, ele fiind trăite de mine. Astfel 
crizele au fost obiective și subiective, crizele vîrstei, ale dezvoltării mele. 
Dacă, cum se spune, viaţa este o paradă, apoi am căutat să nu pierd 
nici un spectacol : nici ce se juca în afară de mine, nici ce se reflecta în mine 
şi nici ce se întîmpla în mine nu mi-au scăpat atenției de cercetător. 

Am fost un om al timpului meu, care a trăit crizele, le-a suferit şi 
apoi a încercat o rezolvare a lor. 

Unele din aceste crize au fost experiențe directe, altele experienţe 
indirecte, consecințe ale unor mari experimentări sociale, iar altele chiar 
experimente personale. 

Toate crizele au fost pentru mine probleme, puse în contact personal 
şi profund cu lumea în care am trăit și cu evenimentele și oamenii repre- 
zentativi ai epocii. 

Spirit liber, preocupat exclusiv de pătrunderea şi înţelegerea com- 
pletă a acestor crize, expunerile mele sînt deliberate. Am renunţat la pe- 
cetea impersonală şi am preferat a spune ceea ce știu şi despre ce am văzut 
şi trăit eu, personal. 

Viaţa nu este o expoziţie, ea nu oferă fresce, ci personaje şi stări 
reale istorice, tipice, în sensul apariţiei lor exemplare, esenţiale, şi nu cum 
se obișnuiește în sensul tipurilor individuale ori de răspindire statistică. 
Am năzuit deci, cum am spus, să reprezint viaţa în fazele ei evolutive şi 
pe oameni aşa cum au fost şi sînt. 

Pentru a urmări voiajul meu, care a luat proporţiile unei mari aven- 
turi de roman, voiaj făcut în lumea socială a sfirşitului veacului al XIX-lea 
şi prima jumătate a veacului al XX-lea, cînd scriu aceste rînduri, dintre 
anul 1898, cînd la vîrsta de 18 ani am devenit student al Universităţii 
din Berlin şi anul 1954, de astăzi, cînd scriu aceste rînduri, cititorul ace- 
stui text nu va găsi, cred, plictisitor a face ca crizele” să apară întovără- 
şite de detalii informative, strict obiective, toate fiind consecințe nu nu- 
mai ale curiozităţii ştiinţifice, ci şi ale iubirii emoţionante pentru toate 
aspectele dramatice ori senine ale vieţii. 

Cel mai bun dialectician este realitatea socială, căruia i se opune 
cel mai feroce dogmatism, produs numai al exegezei lecturilor şi al supu- 
nerii oarbe unei autorități spirituale. 

Am luat cunoştinţă de starea ştiinţelor care se aflau în plină fier- 
bere de dezvoltare. Criza psihologiei individuale şi sociale, oglindită în 
lucrările lui Wundt, criza istoriei culturale, naţionale şi universale la 
Lamprecht, criza evoluţiei faptelor economice la Bücher, criza etnogra- 
fiei şi etnologiei la geografia politică a lui Ratzel, toate în plină construc- 
ție nouă şi care la un loc alcătuiau marea criză a ştiinţei omului şi a socie- 
tății. 

Paralel cu frecventarea asiduă a cursurilor și institutelor uni- 
versitare din Leipzig, am urmat, cum am văzut, la Universitatea lui 
Goethe din Weimar, unde am învăţat o nouă concepţie a vieţii, renunțind 
la concepția ei abstractă, „transcendentă”” kantiană, pentru a veni în 
contact cu problemele ei reale, vii, şi ale organizării sociale de fapt, şi a 
cîştiga astfel adevăratul sens și justa valoare a vieţii. 

Am primit apoi extrem de valoroase imbolduri pentru şcoala vieţii 
de la prietenia cu Conny, iar ca o adevărată şcoală de energie a cunoaşterii 
şi sensibilităţii am primit covîrşitoare influențe de la literatură (tea- 
tre), arte (muzee), muzică (concerte şi operă), pe lîngă contactul cu cea 
mai mare educatoare a mea, natura și realitatea socială sub toate formele. 

În jurul anului 1904, cînd m-am reîntors la Berlin, de astă dată 
nu ca un timid şi sfios stud. phil., ci ca un curajos şi îndrăzneţ dr. phil. 

şi colaborator la cea mai veche revistă de filozofie, am simţit puternic 
furtuna unor mari revirimente şi crize sociale şi ştiinţifice. 

Se pregăteau schimbări mari şi rapide, războaie şi revoluţii în po- 
litica şi viața socială a timpului, se revizuiau şi se înlăturau cunoştinţe 
în științe pentru a nu se introduce nimic nou în locul lor, cum era, de pildă, 
cauzalitatea. Bătrînii dădeau din cap, în timp ce tinerii vorbeau de lucruri 
noi, pe care nu le înțelegeau de-a binelea. 

Am asistat astfel la fenomene şi fapte uluitoare şi tulburătoare. 
Evenimentele sociale, politice, ştiinţifice şi artistice se precipitau, se 
loveau şi se împleteau ; teoriile se întretăiau și se bruseau. Abia un pro- 
gram păşea pe punctul de a fi pus pe șantier şi faptele îl schimbau. 
Totdeauna trebuia să fii „sur le qui vive”, fără răsuflare cu ruperi de 
contact şi de diferențe de potenţial între grupuri, medii, generații... 

Abia avea timp cineva să se familiarizeze cu ceva și era depăşit, 
absorbit, remaniat. Era o consumare prodigioasă de doctrine şi sisteme. 
Se discredita gîndirea pentru a o face mai tenace, mai hotărită şi mai 
avizată. 

Domnea o nelinişte generală, oamenii se grăbeau şi alergau pentru 
a încerca, fără rezultat atenuarea frămintării, 

Era o întrebuințare zadarnică de energie, pentru că ea nu avea 
un cuprins precis. 

Se simţea că vine ceva nou, noi forme de viaţă, de ştiinţă şi de 
artă, cu toate că inerția purta formele vechi. Se exagera tot ce este teh- 
nic — era doar regimul numit „,tehnocraţie”. Ori se urmărea a se da 
vieţii un alt sens şi cuprins prin plăceri sălbatice. 

Am trăit epoca crizelor”. Pe lîngă cele amintite prin experiența 
făcută în Leipzig, mai tîrziu s-au mai adăugat : criza dreptului, a ştiinţei 
şi religiei, cu consecințele lor „,ocultiste” și „„haeckeliane”, apoi criza ,,s0- 
cietăţii viitoare” sub formele socialismului *, a statului, a societăţii inter- 
naționale dintre state, a universităţii și institutelor ştiinţifice, a culturii 
poporului, a știinţelo» sociale şi, în sfîrşit, a sociologiei, ca știință, glo- 
bală a. societăţii. 

Criza acestei ultime ştiinţe s-a abătut în modul cel mai evident prin 
instaurarea sistemelor numite „fasciste ori hitleriene” de încercare a 
unei transformări radicale şi integrale a societăţii, care tindeau să cuprindă 
satisfacerea, „tuturor crizelor”, deşi ele însele, cum s-a văzut mai tîrziu, 
erau ilustrarea unei „,crize”. 

Am trăit epoca crizelor. La crizele din afară s-au alăturat crizele 
din mine însumi, după epocile vîrstei traversate. 

A fost interesant de observat dialogul virstelor. Fiecare fază a vieţii 
a avut un curs special al ei, a condiţionat şi hotărît un anumit tempo 
şi scop, o anumită posibilitate a cunoştiinței. 

Fiecare furtună este un drum nou pentru a-l înfrunta și stăpîni. 
Viaţa, cu vîrstele ei, apare astfel ca un vis al zărilor. 


* Socialismului din concepția ideologilor Internaționalei a I-a (B. -N.) 

Numai pe mare apare omul de cîrmă cu voinţa și curajul de diri- 
jare. „Das Meer stürmt. Alles ist im Meer. Dorthin will unser Steuer. 
Dorthinaus stiirmischer ist das Meer, stiirmt unsere Sehnsucht”. 

Tinăr, matur, în vîrstă înaintată — să fii totdeauna la cîrmă, să 
domini marea ! — iată problema. 

Individul trăiește în contemporaneitate prin camarazii săi, iar cama- 
razii trăiesc în individ. Individul devine astfel un tip de epocă, încruci- 
şind un total de direcţii de viaţă, de concepţii, de creaţie, de profesie. 

Pe de altă parte, tipul unei epoci este solidar cu tipul celorlalte epoci. 

Ultimul filozof german gotic, originalul Nicolaus Cusanus, autorul 
faimoasei cărţi De docta ignorantia, apărută şi în limba germană sub 
titlul sugestiv Vom Wissen des Nichhvissens, Hekkenu, 1919, a amintit 
sinteza particulară, concretizată într-o persoană, a tipului unei epoci cu 
tipul tuturor epocilor, prin cuvintele: „,„Universalien sind nur in den 
Konkreten Wirklichkeit: die Individuen, in denen die Universalien 
konkret sind”. 

În momentele de „,criză”” nu este vorba de o opoziție dintre generația 
nouă şi cea veche, ci dintr-un complex total al generaţiilor, care formează 
un „Reich von Geistern” şi un ,,Pantheon von Goâttergestalten”. 

Cel dintii contact al spiritului unui tînăr cu aşa-zisul „spirit obiectiv” 
nu formează un ,Mysterium”, ci este o faptă de voință, de iubire și de 
pietate. 

Există oare o ştiinţă a „,crizelor”? 

În preumblările mele obişnuite în marele și frumosul parc ,,Rosen- 
thal” din Leipzig, întilneam adesea pe prof. Paul Barth, care-mi purta, 
atita grijă afectuoasă, încît, văzindu-mă surmenat, slab şi obosit, în urma, 
studiilor încordate, m-a sfătuit să consult un doctor de plămini, ceea ce, 
din fericire, nu era nevoie! 

Într-una din întilnirile noastre de dimineaţă am atins și chestiunea, 
care mă, obseda, a diferitelor aspecte şi variaţii ale crizei timpului. Paul 
Barth, mare erudit, mi-a spus : iată o problemă de 'cercetat. 

Paul Barth, autorul celebrei cărţi, apărută în două ediţii: Die 
Philosophie der Geschichte als Soziologie, editorul celei mai vechi reviste 
germane de filozofie, unde mi-am publicat în două numere consecutive 
şi în fruntea lor lucrarea mea de doctorat Egoismus und Altruismus, zur 
Sociologie des praktischen Wollens, Barth, care a avut îndrăzneala să adauge 
la titlul revistei vechi ,,Vierteljahrsscehrift für wissenschafliche Philosophie” 
şi cuvintele „und Sociologie”. 

De fapt fiecare epocă trăieşte prin criza sa. Toate epocile istoriei 
universale sînt; străbătute de „,crize” pentru că ele cunosc mari între- 
bări. 

Specificul unei epoci este întemeiat în particularităţile crizei ei, 
ca ipoteză ori punct de plecare al unei crize. Aceste crize: ştiinţifică, 
artistică, economică, socială, sexuală nu sînt rezultatul şi efectul unei 
crize generale, a cărei cunoaștere formează cheia pentru înţelegerea pro- 

fundă a epocii, care în același timp arată și căile cum epoca poate să se 
învingă pe ea însăși și prin ea însăși. 

Lipsa de speranţă, prăbușşiri nespus de dureroase, lipsa de direcţie, 
confuzia în fiecare cultură se află aci o tragedie (tragică?) pe care trebuie 
să o luăm în viaţa noastră, fără frică ori laşitate. 

Gotica tîrzie : Renașterea, Reforma, manierism, baroc, iluminism, 
Sturm un Drang, clasicism, romantism, crizele războaielor şi ale păcii 

. În creştinism: catolicism, protestantism, ortodoxism, orientalism, 
N ord şi Est, Societate : economie, științe, stat, natură, naţiune ... 

Iată cîteva exemple luate ca frînturi din lecturile mele din vremea 
studiilor. 

Încă din anul 1324 Marsilius din Padua, în lucrarea sa Defensor 
pacis, a luat o atitudine de o îndrăzneală impresionantă contra a două 
mari instituţii atotputexnice pe vremea sa: statul și biserica. 

Voința noastră a poporului, serie Marsilius în mod hotărît, are drep- 
tul să pedepsească, să îngrădească și chiar să înlocuiască pe domnitor, 
căci ceea ce dă formă și cuprins vieţii de stat este societatea. 

Şi Marsilius mai adaugă : statul care a domnit democratie trebuie 
să stăpinească și biserica. De aceea Marsilius încă din 1324, propune ca 
instanță bisericească un consiliu de preoți şi laici, care împreună să hotă- 
rască de treburile bisericii. 

Leibniz a preconizat „eine kommende General— Revolution””, Hegel 
a privit în Kant, Fichte şi Schelling „Die Revolution in Form des Gedan- 
kens” şi apoi adaugă că are sentimentul „dass die Befriedigung im alten 
Leben sich nicht mehr findet”, afirmînd chiar că el trăieşte „in einer Zeit 
der Geburt und des Ubergange in eine neue Zeit”. 

Nietzsche s-a plins amar : „gute Sitten” — Alles ist bei uns falsch 
und faul. Niemand weiss mehr zu verehren”. Nietzsche este autorul cunos- 
cutei caracterizări pregnante a timpului său (şi al meu): „dekadente 
Kultur”. Şi tot el s-a întrebat cu exuberanţă: „Ein Problem wo sind 
die Barbaren des 20-ten Jahrhunderts?” (XVI, p. 288) „Der Glaube an 
das Vorrecht des deus autochtonus — sein Weltgefiihl” (XV, p. 455), 
care înclină, spune el, spre totalitate și univer rsalita te; tipul unei epoci 
cuprinzind şi tipul unei epoci totale. 


+ 

La începutul războiului de 30 de ani, Boehme a seris : „Die Krank- 
heit zum Tode war nie grösser gewesen” 

Necunoscătorii sensului mai adînc al istoriei au găsit că crizele sînt 
fenomene de boală, înțelegind prin criză bel pieire. Criza însă, după 
cum am arătat în originea greacă a cuvîntului, înseamnă hotărire. 

Fiecare epocă trece prin încordări, E în opoziții şi care se 
termină prin înlăturarea lor. Aceasta este un fapt normal, fiecare societate 
trăieşte criza sa. 

Jakob Boehme dă o înțelegere prin ,„Krankheit”, care se apropie 
de interpretarea crizelor după Hegel. 

După Boehme există fenomene care „den Honnur haben, um unsere 
Glocke zu schlagen”. În lume nu domnesc morţii, nu există un ,„,Kanon 
des Mumitizierens,” pentru că putrefacţia este o condiție a vieţii. „Putre- 
facţia”” este numai o față, un moment în opera de renaştere a fenome- 
nelor. Nu este deci nevoie ca numai decit să ne referim la Hegel și la 
discipolii săi de dreapta ori stinga. 

Încă alchimiștii afirmau că fără „die Făuling” (putrefacție) nu este 
posibil ceva nou ori naştere nouă. „Die Făuling” cade de la sine, pers- 
pectiva se limpezeşte, privirea devine liberă pentru puteri noi, care 
poartă viitorul vieţii. 

Însuşi Kant afirmă acelaşi lucru : „Die Făulnis ist die volkommenste 
Auflösung, die jedeszeit vorangeht, wenn eine neue Erzeugung anfangen 
will”, 


+ 


Am rămas surprins de uşurinţa şi superficialitatea la modă a carac- 
terizărilor epocilor. Așa, bunăoară, cînd Léon Daudet a numit secolul 
al XIX-lea pur şi simplu stupid, iar înaintea sa — nefericit premergător 
— Alfred de Musset a găsit că secolul al XIX-lea agoniza, vorbea de 
„mal du siècle” ou „maladie du siècle”, ca manifestare a lui „fin de siè- 
cle”. 

Cum, mă întrebam eu, aceste spirite cu pretenție de a da certifi- 
cate nu au putut observa descoperirile minunate, unele senzaţionale, 
unice, aproape cotidiene, teoretice şi practice, apoi apropierea progresivă 
şi accelerată dintre ştiinţă şi viaţă, în sfîrşit democratizarea din ce în ce 
mai mult a științei şi tehnicii, o dată cu dezvoltarea lor vertiginoasă ? 

Mulțimea şi varietatea descoperirilor şi invențiilor din 1800 încoace 
în domeniile ştiinţei economiei și tehnicii fac din veacul al XIX-lea unul 
dintre cele mai originale şi bogate din istoria omenirii. Cum se putea numi 
veacul triumfului tehnicii și ştiinţei stupid? Este, desigur, secretul unui 
literat, care era în acelaşi timp şi ziarist militant şi avea nevoie, probabil, 
de așa-zise „sloganuri — pe care eu le-am detestat totdeauna și sub 
toate formele — de la cele mai uzitate pînă la cele pretențioase apodictice, 
aşa zise filozofice ori ştiințitice, 

Există, desigur, idei conducătoare ale veacurilor. Care să fie oare 
fizionomia veacului al XX-lea printre celelalte fizionomii? Veacurile, 
al XII-lea şi al XIII-lea — scolastice, veacul al XIV-lea — mistica germană 
veacul al XV-lea — umanismul, veacul al XVI-lea — Reforma, veacul 
al XVII-lea — războiul pentru credinţă, veacul al XVIII-lea — ,,Auf- 
klărung”, veacul al XIX-lea — ştiinţa, tehnica şi statele naţionale, veacul 
al XX-lea — deşteptarea omului social şi politic, științele sociale. 


Au fost necesare milioane de ani pentru formarea unui sistem solar, 
sute de mii de ani pentru perioade geologice, mii de ani pentru marile 

epoci istorice, secole pentru transformarea socială a vieții, culminînd 
in prefacerile veacului al XX-lea. 

Şi avem acum de observat: 

În domeniul ştiinţelor naturii, necunoscutul de astăzi devine cunos- 
cutul de miine. Mişcarea transformată în căldură, lumină, magnetism, 
electricitate, apoi problemele atomului (vezi cap. „Criza științei, criza 
cauzalității”). 

Dacă materia, după principiul lui Bacon, este continuu supusă, 
dominată și descoperită în adiîncurile ei, de ce oare ştiinţele societăţii 
au apărut aşa de tirziu și sînt încă în plină criză de dezvoltare? 

Pentru ce? Pentru că omul social este în acelaşi timp observator 
şi material de observat, judecător şi justițiabil. Protagoras zicea acum 
2000 de ani, fiind expulzat din Atena sub acuzarea de ateism: ,Omul 
este măsura universului”. 

Războaie, revoluții etc... ., toate crizele sociale sînt în realitate criza 
omului social şi a societăţii. 

Întrebarea pe care mi-am pus-o permanent: ce ne ajută pentru 
a ieşi din acest impas ? Înţelegere, claritate, onestitate, sinceritate, muncă, 
aceasta a fost programul meu de viață încă din vremea de student. 

Oamenii contemporani mie erau cuprinşi de o dezesperare univer- 
sală, ei contemplau spectacolul dezolant al unei lumi, care se zbătea între 
viaţă şi moarte, de aceea aspirația dominantă a unora dintre ei era eva- 
ziunea, ori chiar cruzimea. 

Acest gen de lamentaţie şi de fapte au găsit însă o rezistență vigu- 
roasă în spiritul meu sănătos. 

Reflexul unui pesimism fundamental şi-a găsit expresie clasică 
în „decadența”” culturii, formulată cu mult patos de Nietzsche, în Declinul 
Occidentului după Spengler (ori şi mai plastic mai tirziu), „umanitatea, 
are de ales între calea calvarului ori aceea a abatorului”! (Jacques Maritain). 
Apoi postulatul „,desperării”? existenţialiştilor, în frunte cu teoreticianul 
de pe vremea studiilor mele, Heidegger, pentru a nu aminti decît de unele 
curente la modă. 


+ 


În deosebire de concepția „crizelor trecătoare” stau stările de descen- 
siune ale unui popor, care nu trebuie confundate. 

Un exemplu cu totul edificator mi l-a dat aşa-zisa „moarte” a civi- 
lizației romane. Din şcoală am învățat că „decadenţa”” romană s-a datorit 
presiunii ori amenințării lumii barbare. Cînd de fapt, în urma analizei 
aprofundate, pe care am citit-o cu mult folos încă în timpul studiilor mele, 
a lucrării remarcabile : La fin du monde antique et les débuts du moyen 
âge de Ferdinand Lot, am constatat; că pricinile reale au fost altele şi 
am învăţat ce mare valoare are metoda analitică. 

Tabloul tradițional al cauzelor „,decadenţei”” romane — în urma 
acestei lecturi — s-a schimbat. Excesul de bogăţie, alături de cea mai 

mare sărăcie, declinul nu numai al libertăţilor publice, dar şi al libertă- 
ţilor elementare ale individului, ca dreptul de a-şi căuta o meserie ori 
a o părăsi, de a-şi schimba reşedinţa, apoi apariţia servajului în sînul 
vechii populaţii a oamenilor liberi, creșterea unui etatism deodată perse- 
cutor şi neputincios, iată unele fapte care au venit dinlăuntrul poporului, 
şi nu din afara lui, din lumea barbară. 

Firește că elementele nobile ale civilizației, reprezentanţii literaturii, 
ştiinţei, filozofiei, artei nu au întîrziat a fi atinse prin mersul în profun- 
zime al crizei generale de putrefacție a societăţii romane. 

Criza are un caracter dialectic şi critic, istoria universală este ideea 
evoluţiei dialectice, cu epoci pozitive-organice şi cu epoci negative-critice, 
cum a spus Saint-Simon — epoci de tranziţie, care fac impresia de haos, 
de distrugere. 

Aceasta este cheia cunoaşterii prezentului. Am trăit în epoca luptei 
dintre epocile pozitive şi cele negative ale societăţii, avînd sentimentul 
istorie al situației şi apărind astfel mai conştientă misiunea științei 
societății. 

Am trăit în ajunul marilor evenimente — sociale, politice, spiri- 
tuale — care au înglobat toate continentele şi toate popoarele universului. 
Era o pregătire de luptă nu numai pentru existența lor, însă şi pentru 
o nouă concepţie a vieții, pentru noi idei şi sisteme. 

Universalitatea luptei, precum și poziţiile doctrinale, ocupate de 
părţile în conflict, arătau că este vorba de o decizie istorică, de un verdict 
asupra valorii materiale și morale, spirituale şi umane a epocii unei 
societăţi şi chiar a lumii. 

Criza umanităţii şi culturii umane întregi, pe care am trăit-o, a fost 
profundă şi revoluţionară. 

Pentru întîia dată în istoria lumii, ea s-a întins pe toată planeta, 
în sînge şi lacrimi. Umanitatea mi se părea că, neliniștită, caută noi 
forme de viaţă. 

N-am ţinut însă să aparţin nici acelora care credeau că lumea 
noastră este „cea mai bună din cele posibile”, nici profeților acelui viitor 
întunecat, al căror cuvint de salvare era declinul”, și nici apostolilor 
unui viitor nebulos. În partea a doua a acestei lucrări am încercat să dau 
unele răspunsuri la întrebările care m-au frămîntat, cîteodată aş putea 
spune chiar torturat, în timpul studiilor mele. 

Este oare timpul calendarului, timpul spiritului şi al culturii și 
al „crizelor? 

Am trăit la sfîrșitul veacului al XIX-lea, cînd mi-am început stu- 
diile ca studiosus”, un veac care, departe de a fi fost „stupid, cum am 
văzut că l-a denumit un literat-ziarist francez, a fost veacul ştiinţei exacte, 
al tehnicii, al electricităţii, al înfrîngerii obstacolelor transportului, al 
începutului comerțului mondial gi al politicii mondiale, al socialismului, 
al lui Hegel, Darwin... 

Tar în veacul următor, evenimentele tăiau respiraţia. Este doar 
trecutul recent şi prezent, avînd sentimentul că mă aflu la marea cotitură 
a istoriei. 

Astfel au izvorît pentru mine în veacul al XX-lea, străbătind prima 
lui jumătate, noi preocupări de filozofie a istoriei şi culturii, ca raportul 
dintre Orient şi Occident, culminînd în Institutul Social al Naţiunilor, 
creat de mine în anul 1946 ! (vezi capitolul special din lucrare). 

M-am aflat în mijlocul unor crize profunde şi numai printr-o muncă, 
cotidiană şi asiduă, printr-un examen detaliat al faptelor şi feţelor crizelor, 
atingînd problemele fundamentale ale științelor, am reuşit a stabili totali- 
tatea realului şi toate contradicţiile lui, reprezentind viaţa în evoluţia 
ei şi oamenii cum au fost şi sînt. A rămas însă problema deschisă : ce este 
omul, care este natura lui socială? Ce este societatea, cu toate tormele ei 
de manifestare, ce sînt unităţile sociale din sînul naţiunii, ce este statul, 
ce este umanitatea, ce este istoria, ce este viitorul social al eticii, ce sînt 
mijloacele politice de întăptuire a acestui viitor ? și aşa mai departe. 

Este de scris o istorie universală a crizelor, care formează în acelaşi 
timp marele capitol al dialecticii istoriei, înainte de formularea hegeliană. 

Așa sînt în antichitate epocile lui Platon, Aristotel, Plotin, 
stoicism — în scrierile creștinismului iniţial, în epoca orientală. Rousseau 
exclamă : „nous nous rapprochons de létat de crise et du siècle des révo- 
lutions”, iar Saint-Simon a formulat faimoasa lege a istoriei, dezvoltarea, 
istoriei întregi nefiind altceva decît o succesiune a epocilor critice epo- 
cilor constructive. 

În definitiv, ce este o „criză? 

Ceea ce pare anarhie, haos, „criză”” nu este decit o fierbere pentru 
o nouă stare, este dialectica lucrurilor care se desfăşoară, rezultatul unui 
proces de evoluţie, de întinerire,de progres. 

Aceasta am constatat cînd am încercat a mă orienta, a introduce 
claritate şi a trasa liniile care se desprindeau. 

Deasupra „crizelor”, chiar cînd sînt ori par catastrofale, filfiie 
steaguri şi scopuri de marș, cînd ,noul” își face apariţia, pentru a fi la 
început respins, noul găsindu-şi un multiplicator, fie într-o idee falsă, fie 
în ambiția unei persoane ori în necesitatea unei colectivități. După ce 
a fost respins, noul este primit, comentat; şi transformat în alt nou. 

Este ciclul etern al vieţii și al culturii. Noul se oglindește în cele 
mai multe capete în mod obscur și confuz, el se amestecă în resturile 
vechiului şi întîmpină tot felul de obstacole omenești : lene, inerție, como- 
ditate, rebeliune. 

Nu m-am lăsat intimidat de tumultul vremii şi nici luat de frea- 
mătul ei, ci, pătruns de sentimentul epocii şi al tuturor epocilor, m-am 
regăsit în mijlocul contemporanilor, trăind preocupările lor, vibrind 
de speranţele lor, suferind de nevoile lor, cu surîsul optimist printre lacri- 
mile suferinței, surîs pe care, din fericire, l-am păstrat pînă azi. 

Ca student, în primul semestru m-au pasionat — şi apoi m-au decep- 
ționat — conferințele pe care bătrinul savant cu chip de apostol Ernst 
Haeckel le-a ținut la Berlin în localul Philarmoniei, în 1910, unde obiş- 
nuiam să ascult concertele lui Nikiseh. 

Haeckel a fost sărbătorit, nu însă ca cercetător neobosit şi original 
în domeniul biologiei, ci ca predicatorul unei noi religii ,„moniste”. 

Ca om de ştiinţă n-a fost, cum credeau unii, un simplu popularizator 
al lui Darwin, ci a aplicat teoria lui Darwin pentru a descoperi noi legi, 
cum este, de exemplu, „das biogenetische Grundgesetz”, care ia propor- 
tiile unei poezii ştiinţifice ! Căci ce este mai frumos şi mîngiietor ca gîndirea 
că noi toţi, care trăim pe pămînt, am mai fost o dată înainte de a veni 
pe lume : animal primitiv, vierme, pește, animal sugaci, că noi toţi, crea- 
turile vieţii, purtăm în noi un mic compendium şi că toţi sîntem rude, 
chiar identici, fiecare om trecînd în pîntecele mamei sale încă o dată 
prin toate stadiile pe care ființele viețuitoare timp de milioane de ani 
le-au parcurs. 

După Haeckel, această viaţă nu s-a produs printr-un eveniment 
spontan, ci a existat totdeauna. Ea s-a eliberat numai, devenind din ce 
în ce mai stăpînă pe sine, pînă ce a ajuns la cea mai înaltă culme: con- 
știința de sine. 

Despre biologul Haeckel, se poate spune ceea ce Balzac în Peau 
de chagrin, 1831, a scris despre Cuvier : „,N'est-il pas le plus grand poète 
de notre siècle” ? 

A fost ceva profund emoționant pentru un student, care nu împli- 
nise încă 20 de ani, să vadă pe acest savant la vîrsta de 84 de ani, apărînd 
în fața publicului din Berlin — el, deprins cu atmosfera liniștită a micului 
oraş Jena — pentru a propovădui cu entuziasm o nouă evanghelie. 

Catehismele sale monistice erau: Lebenswunder, Die natürliche 
ch ăpfungsgeschichie și Die Weltrătsel,. 

Cu o naivitate de copil, Haeckel oferea publicului mecanismul plin 
de mistere și secrete ale vieţii ca o jucărie filozofică, a cărei calitate scan- 
daliza pe filozofi. 

Încă din 1899, în locul bibliei materialiste vulgare Kraft und Stoff 
de Büchner, Haeckel a publicat faimoasa sa carte Die Welträtsel, care nu 
s-a mulțumit cu „hypothesis fingo”, ci a înlăturat cu un simplu gest 
scepticismul dezolant al lui Dubois-Reymond. 

Se știe că Dubois-Reymond, în vestita sa cuvîntare Uber die Grenzen 
der Naturerkenninis, a spus: ,,Gegeniiber den Rătseln der Kârperwelt 
ist der Naturforscher längst gewöhnt mit menschlicher Entsagung sein 
« Ignoramus » auszusprechen’. „Gegenüber dem Rätsel über was Materie 
und Kraft seien, und wie sie zu denken vermögen, muss er ein für allemal 
zu dem viel schwerer abzugebenden wahren Spruch sich entschliessen : 
Ignorabimus”?. 

Am citat intenționat aceste memorabile rînduri, care cuprind întreaga 
profesiune de credință a unui naturalist şi amintesc afirmarea agnostică 
a lui Kant cu „das Ding an sich” şi că, unde încetează ştiinţa, începe 
credința. Un agnosticism care a fost apoi preluat de „filozoful ştiinţific” 
al secolului XIX-lea, Herbert Spencer. 

Ei bine, pentru Haeckel nu există ignorabimus ! 

Am asistat la manifestările moniste ale lui Haeckel în Berlin prin 
numeroasele sale conferinţe ţinute în fața unui public entuziast, alcătuit 
în majoritatea lor din opoziționiști ai bisericii ori din nihilişti anti- și 
acreştini, 

Era testamentul monist al lui Haeckel, care în fond repeta expunerile 
aşa-zisei filozofii din Weltrătsel, în care autorul, pe un ton trist şi cu pre- 
tenție de mare exactitate ştiinţifică, bombarda pe cititor cu expresii lati- 
neşti de specialitate pentru a părea profund şi descoperitorul secretelor 
universului prin blasiemii fără margini şi revoltătoare, de exemplu: 
Dumnezeu ar fi „ein gasformiges Wirbeltier” ori „ein Gebetsautomat”, 
expresii care au indignat şi pe prietena sa intimă (vezi capitolul special 
„Prietenie? din această lucrare). 

În Jena s-a întemeiat sub preşedenţia de onoare a profesorului Ernst 
Haeckel un ,,Deutscher Monistenbund”, 

Printre subscriitorii apelului monist se aflau scriitori ca Karl Her- 
man Sudermann şi Hauptmann, pictorul Franz von Stuck, filozoful Car- 
neri şi chiar un pastor din Bremen: Stendel. 

Ernst Haeckel a publicat un manifest-program : Der Monistenbund, 
Thesen zur Organization des Monismus, 1905, — biblia noii concepții de 
viaţă, care a cuprins 20 de teze teoretice, fundamentale şi 10 teze prac- 
tice. Un monument de confuzie. 

Asemenea s-au creat două serii de publicaţii de propagandă : 1) ,,Flug- 
schriften des deutschen Monistenbundes”, cu un caiet special, care purta 
titlul pompos de „Bine neue Reformation”, von H. Dorsch şi prof. A. 
Dodel, şi 2) „Blätter des deutschen Monistenbundes”, lunar. Multe din 
aceste scrieri se împărțeau chiar gratuit. Zadarnic însă! Noua „religie” 
n-a prins. 

Îmi aduc aminte că colegul meu Fehl (vezi scrisoarea sa din această 
lucrare) m-a ţinut de rău că m-am dus la conferințele lui Haeckel, amin- 
tindu-mi declaraţia filozofului Paulsen : „nur mit brennendem” Schar 
se poate citi Welträtsel ! 

În Leipzig am întîlnit un alt monist, însă mult superior lui Haeckel, 
pe Wilhelm Ostwald, chimist celebru, plin de idei originale și care a avut 
curajul, el naturalistul și omul de laborator, să scoată prima revistă „Die 
Naturphilosophie”. 

În lucrarea Die Energie und ihre Wandlungen, apărută în 1888, îna- 
inte de monismul lui Haeckel, Ostwald a proclamat „Der energetische 
Monismus”, 

Ostwald a fost o figură nespus de simpatică; eu am fost unul din 
ultimii săi auditori, căci el a cerut; să fie dispensat a face cursuri și, mai 
ales, a ţine examene, închinîndu-şi întreaga viaţă numai cercetărilor 
ştiinţifice. 

Ostwald, în deosebire de Haeckel, a înlăturat cu totul principiul 
materiei şi a transformat lumea în principiul energetic al muncii „aus 
Kraft und Weg”. 

Materia, spune Ostwald, este un caz special al faptelor energetice, 
un complex de energii, de greutate, volum şi forme. Energia; este substanța. 
Orice întîmplare se bazează pe transformare de energie. Din cele 6 forme 
de energie, cea mai înaltă este energia nervilor, unită cu conştiinţa. Nici 
cea mai mică mişcare spirituală nu se întîmplă fără o transformare de 
energie. 

Etica energetică cu imperativul: ,,Versechwende keine Energie, 
schütze sie” a formulat un postulat; plin de valoare pentru viaţa culturală. 
Ostwald a editat şi o mică revistă de propagandă energetică, la care eu 
am fost abonat. 

„Emergetismul” lui Ostwald — cu totul superior materialismului 
lui Haeckel — nu lămurea însă ce este propriu-zis energia *. 

El îmi amintea istoria amuzantă despre care vorbeşte Gustav von 
Bunge în Lehrbuch der Physiologie despre profesorul său de fizică, care 
şi-a început cursul despre electricitate cu cuvintele: „Die Elektrizität 
und der Magnetismus sind diejenigen Naturkrifte mit denen Leute, die 
nichts von der Elektrizität und der Magnetismus verstehen, alles erklă- 
ren können”. 

(Vezi evoluția uriaşă a materiei haeckeliene şi energiei ostwaldiene 
la teoria cuantelor a lui Planck.) 

În 1900 a publicat M. Planck Begründung der Quanteniheorie. Vezi 
şi Theorie der Wrmestrahlung, 1906; Die Entstehung und bisherige Ent- 
wicklung der Quantenheorie, 1920, în Planck, Wege zur physikalischen Er- 
kenntnis, 1933. 

A. Einstein, alungat de nazişti, pe care l-am întîlnit la Universitatea 
din Princeton, unde i s-au pus toate mijloacele la dispoziţie pentru cer- 
cetări, cu părul mare vîlvoi, în dezordine, fără cravată, în costum de labo- 
rator, aşa ne-a dat mîna nouă academicienilor, invitați de universitate 
pentru aniversarea ei; soţia mea a dobiîndit şi un autograf. 

Einstein a dat la lumină celebra sa teorie a relativităţii în 1905, sub 
titlul Spezielle Relativitătstheorie, în anul următor 1906 Weiterbildung der 
Quantentheorie şi în 1915 Allgemeine Relativitătstheorie. 


* În Materialism şi empiriocrilicism, Lenin a supus unei critici nimicitoare concepţia 
idealistă a lui Ostwald, dezvăluind caracterul ei antiștiinţific. 

D. Gusti sesizează slăbiciunea energetismului ostwaldian, dar de pe poziţia sa teoretico- 
filozofică nu putea să se ridice pină la punctul de vedere științific al materialismului dialectic, 
rămînind în fond, un prezentator obiectivist (B. -N.). 

N. Bohr, pe care l-am cunoscut în Philadelphia, unde a ţinut o con- 
ferință, cînd am reprezentat Academia Română la invitaţia Academiei 
de Ştiinţe din Washington, în care a formulat și principiul „complemen- 
tarităţii” în Quantentheorie des Atombaues, iar în anii 1914—1921 în Aus- 
bau der Theorie der Atome (împreună cu A. Sonenfeld gi alţii). 

L. de Broglie: Wellenmodell der Materie, năzuind a demonstra, 
însemnătatea reală a dualismului undă-corpuscul, vezi Souvenirs sur la 
mécanique ondulatoire, în „Revue de Métaphysique et de Morale”, t. LIII, 
nr. 1, 1941, și, în sfîrşit, acela care a interpretat în mod tulburător cuanta 
ca dușmană ireductibilă şi definitivă a cauzalității, stabilind principiul 
„incertitudinii, W. Heisenberg, împreună cu E. Schrödinger Strenge 
Form der Quantenmechanik, 1925 — W. Heisenberg, M. Born, P. Iordan, 
P. A. M. Dirac, W. Pauli, Ausbau der Quantenmechanik, W. Heisenberg 
Die physikalischen Prinzipien der Quantentheorie, 1930. 

W. Heisenberg este acela care a respins cu energie determinismul 
și a tins să arate invaliditatea universală a legii cauzalității cu propriile 
cuvinte: „Invaliditatea legii cauzale este definitiv constatată”. 

Concluziile pesimiste şi pripite ale lui Heisenberg au fost dezmin- 
tite tocmai de acela care a descoperit cuanta, de însuşi Max Planck, care, 
în repetate rînduri, a afirmat că nu acceptă indeterminismul. 

Într-o conferință Positivismus und reale Grăssenweli, apărută în 
Leipzig, la „Akademische Verlagsgesellschaft””, o lucrare pe cît de mică 
pe atît de plină de cuprins şi de semvificaţie, marele fizician a respins 
cu botărire pozitivismul, cu toate nuanțele lui, ca fundament filozofie 
al fizicii, și accentuează un realism, care este suficient ştiinţelor naturii. 
În această expunere, Planck se arată partizanul unei severe cauzalități 
dinamice şi respinge orice considerare de suprafață, „incertă”, probabilă”, 
„staitistică”, 

Tar în revista „Die Naturwissensechaften”, Max Planck a scris Zur 
Geschichte der Auffassung des physikalischen Wirkungsquantums, prin care 
autorul găseşte că teoria cuantelor nu a ajuns încă la un grad mulţumitor 
de perfecțiune şi că deci pentru o cunoaștere completă este nevoie încă 
de multe experiențe... Autorul cînd a scris aceste rînduri — un model 
de claritate şi vioiciune — avea 85 de ani. 

M. Planck prezintă un exemplu unic de activitate ştiinţifică opti- 
mistă între 80 şi 85 de ani. El a emis în aceşti ani fundamentul ştiinţelor 
exacte în general, tratînd despre : Kausalbegriff in der Physik, Determi- 
nismus und Indeterminismus, sinteza dintre ,,Wellenmechanik” (forma 
modernă a Quantentheorie) şi Korpuskulmechanik, despre Sinn und 
Grenzen der exakten Wissenschaften. 

Panica dezlănțuită printre spiritele ştiinţifice de rezultatele for- 
mulate de Heisenberg a mecanicii cuantelor este datorită unei false in- 
terpretări. 

Există o neînțelegere asupra dezbaterii fizicale despre principiul 
cauzal. De fapt nu există o criză a cauzalităţii, ori criza unei anumite 
cauzalități, ori chiar înlăturarea cauzalității. 

Principiile incertitudinii ori ale complementarităţii nu pun în discu- 
ție cauzalitatea întreagă. Heisenberg este vinovat prin formularea glo- 
bală a negării cauzalității : „invaliditatea legii cauzale este definitivă, 
constatată”, după cum am văzut că scrie el cu o siguranţă uluitoare. 

Cînd în realitate nu poate fi vorba de „,invaliditatea” legii cauzale, 
ci numai de limitarea validității unor anumite forme ale legii cauzale în 
experiențele de laborator. 

„Incertitudinea” și „inaplicabilitatea” legii cauzale nu se raportă, 
după Heisenberg, decit la fenomenele pe scară atomică, mascate prin 
imperfecțiunea, instrumentelor de cercetare. Imposibilitatea principiului 
măsurătorii, acela de a măsura deodată şi cu precizie poziţia şi viteza unui 
corpuscul, ne obligă pentru moment a abandona determinismul cauzal 
în acest domeniu. 

Pe lîngă Planck, Einstein a afirmat şi el că incertitudinea actuală nu 
înseamnă imposibilitatea de a se ajunge la legi precise : principiul cauzali- 
tăţii nefiind atins în fond printr-o insuficiență empirică de moment. 

Dezvoltarea recentă a fizicii statistice — probabilismul — evocă, 
reîntoarcerea la un misticism medieval. 

Fără îndoială că există incertitudine, însă ea este la fizicieni în 
laboratorul lor, şi nu la electronii din univers. 

Fizica n-a renunțat la principiul cauzal, ci a ajuns la concluzia, că 
momentan nu poate fi dovedit empiric în domeniul aşa-ziselor cuante. 

În lumea macroscopică vom întâlni însă de departe determinismul, 
care ne este familiar. Căci nu există incertitudine în domeniul macroscopic. 
Nu este nimic în lume care să fie de necunoscut, există însă lueruri pentru 
moment necunoscute. Datoria omului de ştiinţă este să nu despereze şi 
să nu tragă concluzii grăbite şi generalizate, cum au făcut Heisenberg şi 
de Broglie, care însă după 25 de ani au revenit”. 

Un exemplu impunător ni l-a dat Max Planck, care pînă în ultimul 
moment al vieţii sale a avut prudenţă şi perspicacitate. La virsta de 
85 de ani a scris următoarele rînduri, care formează testamentul său 
ştiinţific şi au avut o imensă rezonanță în sufletul meu, iar acum, cind 
scriu aceste rînduri, îmi produc şi o mai vie emoție, pentru că se referă, 
şi la însăşi viaţa mea. 

„Das einzige — serie Planck — wo wir mit Sicherheit als unser 
Eigentum beanspruchen dürfen, das hőchste Gut, was uns keine Macht 
der Welt rauben kann, und was uns wie kein anderes auf die Dauer zu 


* Ilustrul fizician L. de Broglie, secretar general al Academiei de Ştiinţe, unul din fon- 
datorii mecanicii ondulatorii, care, părăsind după 17 ani concepțiile situate pe poziții nedeter- 
ministe, revine la concepțiile deterministe pe o nouă cale, care deschide posibilitatea construirii 
unei teorii a particulelor elementare. 

begliicken vermag, das ist eine reine Gesinnung, die ihren Ausdruck fin- 
det in gewissenhafter Pflichterfűllung”. 

Planck a primit Premiul Nobel în 1919, iar între anii 1930 şi 1931 
a fost preşedinte al Fundaţiei „Kaiser Wilhelm Gesellschaft zur Förderung 
der Wissenschaften”. 

Din discuţiile în jurul problemei judecăților de valoare și a valorilor 
de judecată emise de Weber (şi de „Deutsche Gesellschaft; für Soziologie”) 
a rămas pentru mine marea întrebare a raportului dintre teorie şi practică, 
iar din discuţiile în jurul cauzalităţii în fizica nouă marea întrebare a cau- 
zalităţii sociale, a cauzalităţii din domeniul realităţii sociale. 

Din Leipzig, între anii 1900 şi 1904, ca stud. phil. şi cand. phil., 
pe lingă pelerinajele mele regulate la Weimar, unde urmam la fața locului 
învățătura celui mai înțelept om care a existat, mă duceam din cînd în 
cind la Halle, a cărei universitate număra profesori celebri, ale căror 
lucrări le studiam, ca profesorii Riehl (Der philosophische Kriticismus), 
Stammler, cu faimoasa sa lucrare Wirtschaft und Recht şi Das richtige 
Recht, ambii chemaţi apoi la Universitatea din Berlin. 

La Universitatea din Halle era profesor onorar Hans Vaihinger, 
cunoscut ca autorul unui comentariu al Criticii rațiunii pure, de o penibil 
de conștiincioasă acribologie filologico-filozofică, comentariu de mare 
necesitate, dat fiind că de multe ori Kant întrebuința un acelaşi cuvînt 
în mai multe sensuri, cunoscut apoi ca autorul unei foarte curioase lucrări 
asupra însemnătăţii „ficțiunii” pentru cercetarea şi găsirea adevărului, 
cu titlul Die Philosophie des Als Ob. System eines idealistischen Positivis- 
mus, herausgegeben von Hans Vaihinger. 

Însuși titlul este o ficțiune, căci în realitate profesorul Vaihinger 
era autorul cărții, şi nu ,,Herausgeber”. 

Cînd veneam pentru a audia cursurile Universităţii din Halle, am 
aflat că Vaihinger nu ţinea prelegeri, fiind orb. În schimb am făcut cunoş- 
tință cu lucrarea sa, care a fost ca o ilustrație a „,profesorului”” meu Goethe 
cînd spunea : „Der Mensch irrt so lange er lebt”, ori că, pentru găsirea 
adevărului, este mai bine o eroare decit o confuzie”. Într-adevăr, după 
Vaihinger, întreaga viață, în toate formele şi activităţile ei, este pusă sub 
tirania şi spectrul lui „als ob”, adică al ficţiunii prin care ne orientăm şi 
găsim realitatea. 

Aceste ficțiuni apar sub toate formele, de la ,„fantome”, „gluma 
măștilor”, „zvonuri false”, „minciuni convenţionale ale vieţii” pînă la 
erori conştiente și greşeli voite. 

Prin aceste reprezentări conştient false ajungem în viața curentă 
la cunoştinţe noi şi adevărate. Căci, după cum sînt, afirmă Vaihinger, 
adevăruri vătămătoare, tot așa sînt erori fertile, care, cu toate greșelile 
teoretice, au o extraordinară valoare practică ; lucrarea sa oferă exemple 
din toate domeniile științei şi ale vieţii, mai ales cînd se pun cuvinte sim- 
bolice pentru lucruri reale. 

La o şedinţă a Congresului „Deutsche Gesellschaft für Soziologie”, 
am rămas surprins cînd, la aplauzele auditoriului, după o interesantă 
comunicare, preşedintele, Georg Simmel, sociologul berlinez, s-a ridicat 
şi a spus că aplauze înseamnă „judecăți de valoare” şi deci în sînul ,So- 
cietății germane de sociologie”, care exclud categoric din domeniul cer- 
cetărilor judecăţiie de valoare, aplauzele sint interzise. 

Această întîmplare m-a făcut atent asupra unei importante probleme 
care, relativ, era recentă, în istoria ştiinţei şi care juca acum un mare rol 
în științele sociale şi politice ale timpului. 

Încă din primii ani ai studiului în universităţile din Berlin și Leipzig 
se afla în pasionante discuţii publice crearea la Universitatea din Stras- 
bourg a unei catedre catolice de istorie. În special celebrul istoric Theodor 
Mommsen a protestat cu vehemenţă că se introduc în ştiinţa istoriei 
puncte de vedere și criterii de apreciere străină ei, o concepție de judecare 
catolică. 

incă din aceşti ani de primă ucenicie am citit cu mult interes lite- 
ratura mai importantă şi destul de numeroasă asupra acestei dispute: 
pe lîngă Th. Mommsen (în articolul său Universitätsuntericht und Kon- 
fession din anul 1901, apărut în Reden und Aufsätze, Berlin, 1912, p. 43), 
s-au pronunțat în acelaşi sens: Georg Freiherr von Hertling, Wissen- 
schaftliche Voraussetzungslosigkeit und Katholicismus, 1905, şi, mai ales, 
profesorul meu Friedrich Paulsen în Die Krisis der katholischtheologi- 
schen Fakultäten Deutschlands, 1907, care de altfel nu se sfia la cursul 
său să apere libertatea învățămîntului de orice tutelă şi în special de cea 
catolică, accentuînd chiar că pentru progresul gîndirii numai protestan- 
tismul ar fi un stimulent; Otto Baumgarten, Die Vorausseteungslosig- 
keit der protestantischen Theologie, Rektova Kiel, 1903. 

Dar iată că acum apare de toţi apreciatul economist şi stimatul 
gînditor Max Weber, cu o cuvîntare programatică, Wissenschaft als Beruf, 
1919, care, cu toată energia, afirmă că „ştiinţa spiritului” ştiinţa socială, 
nu are a se ocupa cu formulări de judecăţi de valori, de aprecieri (exemplu 
„aplauze”), care sînt de domeniul vieţii, ele avînd ca singur scop a căuta 
şi a da cunoştinţe cauzale, de înţelegere şi explicare a fenomenelor pentru 
a elibera lumea de vrajă (Entzauberung der Welt). 

Max Weber, pe care l-am cunoscut personal, înalt, cu o barbă bo- 
gată, cu priviri neliniştite, un fel de Faust, a fost un savant de mare eru- 
diție şi prin scrierile sale ingenioase de o mare autoritate, care, după 
moartea sa prematură şi de toţi regretată, a devenit mondială. Distinsa. 
sa soție Mariana Weber a alcătuit o frumoasă monografie asupra soţului 
său. 

La universităţile americane, unde am fost invitat a ţine conferințe 
am rămas uimit cîtă circulație aveau în traducere operele lui Max Weber, 
şi de cîtă influență se bucurau! 

Mai tirziu, cu ocazia decernării diplomei mele de doctor honoris causa 
rerum politicarum, în 1934, la Universitatea din Lipsca, am întîlnit la 

unul din cei mai importanți membri ai Facultăţii de filozofie, Theodor 
Litt, un mare interes pentru problema pusă de Max Weber şi care forma 
chiar centrul preocupărilor sale filozofice din 1928 în lucrarea sa Wissen- 
schaft, Bildung, Weltanschauung. 


M-a interesat, în această privință, ca una din multele rezonanțe 
ale lucrării lui Max Weber, şi Ernst Troeltsch, Die Revolution in der Wis- 
senschaft, studiu apărut în ,„Schmollers Jahrbuch”, Bd. 45, 1921; titlul 
lui Troeltsch arată îndeajuns atenția pe care el a acordat-o problemei. 


Unul din cele mai emoționante momente din viața mea de studii 
a fost cunoaşterea mai de aproape a unei alte revoluții, cu totul opusă 
„cauzalismului”, pe care a introdus-o în istoria gtiinței teoria cuantelor 
lui Planck în fizica modernă. 


Deprins a privi în cauzalitate un principiu suprem de explicare 
în ştiinţă, aşa cum a proclamat-o şi Max Weber (Bacon, Descartes), iată 
că din anul 1900, anul descoperirii cuantelor lui Planck (al doilea semestru 
al vieţii mele de student), ştiinţa par excellence a cauzalităţii, fizica clasică, 
care servea, pentru mulți drept model constitutiv al ştiinţelor sociale, este 
transformată într-o ştiinţă a „probabilităţii”, a „statisticii”, chiar a „in- 
certitudinii”, a „indeterminismului”, cu excluderea posibilității stabilirii 
unei cauzalităţi reale. 

Cu trei ani înainte, în 1897, Brunetiere, în lucrarea sa La science et 
la religion, a lansat formula, care nu m-a impresionat, căci ştiam că venea, 
din partea unui reprezentant al catolicismului, care proclama, „la faillite 
de la science” în interesul religiei. 

Dar iată că în discuțiile amintite mai sus asupra problemei cauza- 
lităţii apare în 1926 în München o lucrare din partea unui filozof ştiin- 
tific Hugo Dingler, cu titlul tot atît de senzaţional ca și formula lui Bru- 
netiere (poate chiar copiată de la el) : Der Zusammenbruch der Wissenschaft, 
în care se răstrînge criza prin care a trecut ştiinţa fizicii: „Die Säulen, 
auf denen man glaubte, unsere Kultur ruhen lassen zu können, so weit 
sie auf Wissen basiert, sind zusammengebrochen”. Mai drastic din par- 
tea unui om de ştiinţă, nu putea să fie formulat „falimentul științei” 
trimbițat de Brunetiere. 


În sfîrşit, problema pusă cu atita vigoare şi intransigenţă a avut 
un mare răsunet în sînul acelui faimos ,,Verein für Sozialpolitik”, din 
care făceau parte cei mai de seamă economişti ca şi oameni de practică 
germani. 

Conducătorii acestui ,,Verein” au făcut o mare anchetă, la care au 
participat, pe lingă economişti, filozofi şi jurişti. Rezultatul ei a apărut 
într-o broşură separată, care nu se afla în comerț fiind „als Manuskript 
gedruckt”. 

Mie mi s-a dat o broșură de către Schmoller; foarte instructivă, 


care punea la punct multe probleme în legătură cu discuția asupra valo- 
rilor. 


18 — c. 1401 

Unul din primii mei elevi, Petre Andrei, a folosit această lucrare. 

În jurul aceluiaşi an 1900 a avut loc un mare eveniment ştiinţific, 
care la început a produs o extraordinară perplexitate, pentru a se trans- 
forma apoi într-o adevărată panică ştiinţifică. 

În timpul veacului al XIX-lea, fizicienii s-au forţat a afirma, validi- 
tatea, universală a cauzalității, pentru ca apoi din 1900, în anul al 29-lea, 
fizicienii să se forţeze dimpotrivă, a arăta ineficacitatea cauzalității 
pentru ştiinţa fizicii, agravînd astfel criza „scientismului” şi dînd cunoş- 
tinței un caracter dramatic. 

Iniţiatorul acestei noi mişcări a fost Max Planck, care a fost chemat 
de bătrînul şi renumitul profesor Helmholtz ca ordinarius la catedra de 
fizică teoretică de la Universitatea din Berlin. 

M. Planck, fire de artist, care în tinereţe a ezitat a alege între muzică 
şi fizică, era un pasionat excursionist şi mai ales ascensionist al munţilor. 

Am făcut: cunoştinţă cu mişcarea produsă de „teoria cuantelor” 
într-un mod original, care merită a fi povestit aici: Bram în Harzburg, 
în pensiunea-sanatoriu, după recomandaţia prof. Jolly din Berlin, pentru 
a-mi căuta, nervii zdruncinaţi în urma enormelor sforțări de zi şi de noapte 
în lupta de stăpînire a marilor probleme care mă preocupau. 

Harzburg, orăşel încîntător de munte — unde s-a refugiat la bă- 
trînețe prof. Sehmoller şi unde a murit —, era centrul pregătirilor pentru 
a face suişul munţilor Harz. A fost prima mea excursie în munţi. Singur 
am ridicat * munţii, care aveau din nenorocire o specialitate, vîriurile 
lor erau totdeauna „acoperite de ceață”. 

În pensiunea unde am fost găzduiţi, puteau lua dejunul şi persoane 
care nu locuiau acolo. Aşa într-o zi am întîlnit un domn foarte anturat 
şi simpatie, care se intitula dr. Planck-Berlin, o persoană înaltă, cu un 
cap expresiv de savant şi care vorbea încet şi liniștit. 

Am întrebat pe vecinul meu de masă : cine este acesta? Şi atunci 
el mi-a răspuns: „Cum, nu-l cunoaşteţi? Este faimosul revoluționar al 
fizicii, marele profesor Max Planck de la Universitatea din Berlin”. Am 
eerut să-i fiu recomandat ca „stud. Phil.” de la acea universitate gi am 
avut onoarea a-i da mîna şi a schimba cîteva cuvinte, întreținîndu-se 
cu mine asupra cursurilor de filozofie pe care le urmam. 

Atunci m-am hotărît să-i citesc lucrările şi să-i ascult cursurile. 
În lucrarea sa Theorie des elementaren Wirkungsquantum, Planck a emis 
ipoteza că „energia care radiază lumina, căldura, razele X (Roentgen) 
nu se naşte şi nu dispare în curs de continuare, ci în discontinuitate, prin 
foarte mici unităţi”, numite de el « Energiequanten ». 

Prin aceasta, Planck a înlăturat atomistica energiei şi concepţia 
de pînă la el asupra naturii energiei. Specialiştii fizicieni, la început au 
rămas reci faţă de aceste cercetări. Însă repede o serie de experienţe au 
pus în afară de orice îndoială şi au confirmat existenţa cuantelor de ener- 
gie ale lui Planck. 


* Am urcat (B.-N.) 


6.3. DREPTUL 


6.3.1, FR. VON LISZT 


Deşi am luat doctoratul în condiţii excepţionale, care au adus după 
sine intrarea mea în arena publicistică germană cu rezonanţă interna- 
țională, nu mi-am considerat încheiată activitatea mea de studii. Am sim- 
țit că mai am încă multe de învățat pentru a putea stăpîni elementele 
ştiinţei societăţii şi ale omului. 

Căci eram, încă de pe atunci, pătruns de convingerea, că numai o 
temeinică stăpînire a datelor ştiinţelor sociale ar putea scuza, „sociologia! 
de primejdia, diletantismului şi a „amatorismului”. Mă urmărea totala 
desconsiderare pe care o avea „,sociologia” în cercurile ştiinţifice din 
Germania, care însă, departe de a mă deruta, mă stimula ca să o reabi- 
litez. 

Una din lipsurile cunoștințelor mele de ştiinţă socială era ştiinţa, 
dreptului. 

Prietenii mei din Leipzig, în special Bücher, mă sfătuiau să rămîn 
la universitatea de acolo, unde, într-adevăr se numărau savanți juriști 
de primul rang. Cînd însă, m-am informat mai de aproape, am constatat 
că aceşti jurişti, și mai ales specialişti în drept penal, reprezentau o direcție 
clasică formalistică, spre deosebire de penaliștii din Berlin cu şcoala lui 
Franz von Liszt, care, dimpotrivă, formau așa-zisul curent sociologie 
criminalistic. 

Atunci m-am hotărît să mă reîntore pentru a doua oară la Berlin, 
care, fiind şi capitala celui mai puternic imperiu european de pe atunci, 
oferea mari posibilităţi de a adînci explicarea altor laturi ale „,crizei”! 
timpului și care formau la un loc un întreg indestructibil. Alegerea a 
fost bună, căci la Franz von Liszt am găsit ceea ce căutam. 

El a creat una dintre cele mai importante instituţii juridice euro- 
pene, intitulată „,Kriminalistisches Seminar” (în Charlottenburg Kant- 
strasse), cu o imensă bibliotecă, cea mai mare parte donată de fondator — 
el păstrîndu-și în biblioteca din locuința sa, Hardenbergstrasse 19, numai 
unele lucrări personale —, un seminar, care depășea cu mult titlul de 
„eriminalistic” atît prin problemele ce se dezbăteau acolo, cît şi prin li- 
teratura lor, care se găsea pusă la punct, şi nu mai puţin prin persoanele 
care lucrau în seminar și luau parte la discuţii. 

Seminarul era un loc de întîlnire al criminaliştilor din toată lumea, 
de unde radiau toate tendinţele de reformă penală universală, dar şi al 
juriștilor reformatori din toate domeniile. În acest seminar am cunoscut, 

pe lingă penaliști, gi alte personalități distinse, care se ocupau cu filozofia 
dreptului, cu dreptul comparat, cu politica — ca ştiinţă —, cu dreptul 
internaţional, cu concepţia dreptului liber ş. a. m. d., astfel că seminarul 
zis criminalistic forma un foarte interesant şi instructiv centru de frămîn- 
tare a problematicii metodologice şi ştiinţifice a dreptului în general. 


6.3.2. SOCIOLOGIA DREPTULUI 


Problema statului şi a ştiinţei politice era discutată în special cu 
A. Grabowsky, unul dintre directorii revistei de politică („Zeitschrift 
fir Politik), precum şi unul din cei mai apreciați profesori la noua uni- 
versitate politică (Hochschule für Politik), creată în Berlin după modelul 
lui „Ecole libre des Sciences Politiques” din Paris şi în împrejurări simi- 
lare (,„,Hcole” după Sedan, ,„,Hochschule” după tratatul din Versailles). 

Grabowsky, mai tirziu, cînd m-a condus să văd progresele şcolii, 
mi-a făcut surpriza să-mi arate într-un colț retras al sălii de lectură pe 
un candidat, care avea în fața sa lucrarea mea Die Grundbegriffe des Pres- 
srechts deschisă la capitolul „opiniei publice” ; tînărul candidat, cînd a 
văzut că are în față pe autorul cărții, s-a sculat în picioare şi a spus cîteva 
cuvinte amabile de mulțumire pentru informaţiile pe care i le dădeam 
şi tratarea problemei, pe care, zicea el, nu le-a găsit în altă parte. 

Grabowsky era un bun cunoscător al politicii externe şi în privinţa 
politicii interne îşi dădea multă osteneală să dea un nou avînt ideii con- 
servatoare, prin conferințe şi lucrări. 

Directorul şi conducătorul şcolii, care era foarte progresistă şi îna- 
iutată, era profesorul Jăck, care a fost nevoit să părăsească Germania 
în timpul regimului hitlerist și a devenit cetățean englez. L-am întîlnit 
la Institutul Social Român, cînd voia să întemeieze o asociaţie în sud-estul 
Europei de solidaritate a tuturor popoarelor din acea regiune (vezi capi- 
tolul special la monografia internațională asupra vizitelor lui Jăck şi 
propunerii mele pentru organizarea unor cercetări sociologice pe teren 
în toate ţările din sud-estul Europei). 

Colegii mei de seminar se pasionau pentru două mari probleme de 
actualitate în lumea juridică de pe atunci: problema dreptului liber şi 
problema dreptului just (drept).* 

Într-o zi din anul 1906 ne aflam în sala mare a seminarului membri 
care aveau preocupări superioare asupra naturii dreptului și, după ce 
am trecut în revistă critică istorismul (școala istorică în drept), natura- 
lismul (dreptul natural) și finalismul juridic (v. Ihering), eu am amintit 
de cazul faimosului „bun judecător”, care a achitat pe o femeie ce furase 
o piine pentru a o da copiilor ei flămânzi. Atunci deodată se ridică unul 
dintre noi, care pînă atunci tăcea, v. Kantorowicz, şi ne face atent că a 
apărut o lucrare cu titlul Der Kampf um die Rechiswissenschafi, 1906, 
de un autor cu un nume curios Gnaeus Flavius, o lucrare, adăugă Kanto- 


“* Capitolul n-a mai fost scris. (B,.—N.). 

rowicz, care pune probleme noi şi se întreabă cine ar fi oare juristul, care 
se ascunde sub numele de Gnaeus Flavius? 

Fireşte ne-am procurat imediat această carte, am citit-o cu atenţie, 
mai ales după ce am aflat că sub Gnaeus Flavius se ascundea însuși... 
Kantorowiez ! 

Lupta pentru știința dreptului conţinea manifestul unei noi şcoli de 
drept, al dreptului liber şi viu, care a avut un mare răsunet în lumea ju- 
riştilor. Există, a afirmat Flavius-Kantorowicz, pe lîngă dreptul statal 
(staadtliches Recht), un drept liber, independent de stat și superior drep- 
tului statal, pentru că „dreptul liber este baza pe care se sprijină dreptul 
statului ; aproape întreg conținutul dreptului legislativ a existat înainte 
ca reguli de drept liber” (Gnaeus Flavius, p. 14). Dreptul liber este deci 
un drept extralegislativ, extrastatal. 

Propriu-zis am arătat colegului Flavius-Kantorowicz că acest; drept 
viu este demult cunoscut ca drept obişnuielnie (Gewohnheitsrecht), ca un 
„obicei al pămîntului”. Iar la afirmația sa că opoziţia dintre dreptul 
liber și cel statal este „opoziţia între dreptul conform cu conştiinţa colec- 
tivă” şi dreptul conform cu „conştiinţa individuală”, am adăugat că toc- 
mai această deosebire ilustrează şi mai mult teza mea a dreptului obiș- 
nuielnic. 


Dreptul viu, al poporului, pus în locul „jurisprudenţei abstracte” 
(Begriffsjurisprudenz), formează o sociologie juridică, care a provocat o 
bogată literatură. Însuşi Kantorowicz a dezvoltat cercetarea surselor 
primare sociale ale dreptului în diverse lucrări ulterioare, publicate de 
astă dată fără misterioase pseudonime şi pe care le-am urmărit cu mult 
interes (autorul avînd amabilitatea a mi le trimite imediat după apariţia 
lor). 

Aceste lucrări sînt: Soziologie und Rechiswissenschafi, Verhandlun- 
gen des ersten soziologischen Kongresses în Deutschland, 1911; Der Aufbau 
der Sociologie, 1923 (în Erinnerungsausgabe M. Weber, vol. I, p. 73 şi 
arm.); Die Staatsauffassungen (în „Jahrbuch für Soziologie”, vol. II, 
p 101 si urm.). 

Preocup'ndu-mă problema în cel mai înalt grad, am găsit în minu- 
pata bibliotecă a ..Seminarului criminalistic” două lucrări mai vechi de 
Eugen Erlich, apărute una în 1902, Beiträge zur Theorie der Rechtsquellen, 
și alta în 1903, cu titlul programatic Freie Rechisfindung und freie Rechts- 
wissenschaft, în care autorul găseşte că problema fundamentală a drep- 
tului viu și extralegislativ se concentrează în aşa-zisul Gesellschafisrechi 
(dreptul societăţii), opus atît dreptului statal, cît şi dreptului creat de 
tribunale (Gerichisrecht) şi de doctrină (Juristenrecht). 

Mulţi ani după această descoperire bibliografică şi teoretică am avut 
ocazia să întîlnesc pe Eugen Erlich în condiţii foarte penibile pentru el. 
În calitatea mea de decan al Facultăţii de filozofie şi litere a Universităţii 
din Bucureşti, după prăbușirea Imperiului austro-ungar, Eugen Erlich 
(prin desfiinţarea Universităţii, unde profesa), m-a vizitat, solicitîndu-mi 

concursul pentru a putea relua catedra. Eu am luptat energic pentru a 
i se da lui Erlich acest drept, ca unul care ştia limba română, pe lîngă că 
era un savant remarcabil. Am avut însă continuu opoziţia unui profesor, 
care, din motive politice, îi era teamă că Erlich ca profesor ... nu-i va 
da votul ... la alegerile de senator universitar. 

În felul acesta am putut cunoaşte de aproape şi aprecia personali- 
tatea lui Eugen Erlich : erudiţia şi originalitatea sa, viociunea spiritului 
şi optimismul atitudinii sale, împletite cu un umor, care nu-l părăsea în 
nici o ocazie. 

Aşa, într-o zi a întîrziat de la întîlnirea noastră el, care era întot- 
deauna punctual ! iar cînd a venit, a istorisit, în treacăt, cum cauza întir- 
zierii a fost un simplu accident, şi anume cum a fost lovit de un automobil 
la traversarea unei străzi, din fericire fără alte urmări decît că a trecut 
sub tunelul roților automobilului, dar că imediat după ce acesta s-a înde- 
părtat, cînd s-a sculat, a fost preocupat de două chestiuni: de legătura 
dintre panteismul lui Spinoza şi al lui Goethe şi apoi de deosebirea care 
ar putea fi între un ţigan botezat (cazul, după el, al acelui ministru ce-l 
persecuta) şi un evreu botezat (cazul său, care era în raporturi de vizită 
cu cardinalul catolic din Bucureşti). Şi m-a întrebat, fără a se mai gîndi 
la marele pericol prin care trecuse, ce părere am eu? 


În întrevederile noastre ne refeream adesea la acele două volume, 
pînă astăzi rămase clasice, în care fusese tratată problema dreptului 
societăţii, Grundlegung der Soziologie des Rechts, 1913, şi Die juristische 
Logik, 1918. 

Iată două opere capitale, în care problema pusă de Gnaeus Flavius 
era tratată cu o deosebită profunzime. 

Centrul de gravitate a evoluției dreptului, afirmă Erlich, nu se gă- 
seşte nici în legislație, nici în jurisprudență sau hotăririle judecătoreşti, 
ci în societatea însăşi. Viaţa socială este forma fundamentală a dreptului. 
Dreptul nu poate fi înțeles fără examenul acestei vieți sociale. 

Plecînd. de la această concepție sociologică a dreptului, Erlich reco- 
mandă — ca mai util pentru ştiinţa juridică și jurisprudenţă — studiul 
vieţii sociale (contracte, documente sociale contemporane de tot felul) 
decît dreptul roman cu contractele de pe vremea aceea. 

„Sociologia dreptului trebuie începută prin studiul dreptului viu”, 
serie Erlich. Iar pentru aceasta el nu se mărginește la unele afirmări mai 
mult ori mai puțin judicioase, ci a pregătit cu multă conștiinciozitate şi 
cu toate amănuntele un chestionar pentru a face cercetări pe teren. Acest 
chestionar este un model metodologic. El nu este cunoscut de cei ce vor- 
besc de Sociologia dreptului a lui Erlich. Căci numai prin aceste cercetări, 
în plină realitate socială, se pot găsi adevăratele elemente ale dreptului viu. 

Marele merit al lui Eugen Erlich constă tocmai în faptul că nu s-a 
mărginit a face foarte ingenioase observaţii şi constatări sociologice asupra 
fenomenului juridic — mult superioare întregii literaturi a contempora- 

nilor lui Gnaeus Favius —, dar că a inițiat chiar cercetări pe teren pentru 
a documenta, a ilustra şi completa teoria sa. 

Este de la sine înțeles ce deosebit de mare rezonanță au găsit 
teoria şi metoda lui Erlich printre sociologii din Bucureşti, care erau în 
plină campanie de cercetări sociologice pe teren —prin așa-zisele monografii 
—, în care cercetarea vieţii juridice forma unul din elementele ei esenţiale, 
în legătură cu întreaga viaţă socială. 

Ce comic mi s-a părut mai tîrziu, cînd un așa-zis mare jurist şi „aca- 
demician” urmărea evoluţia dreptului obişnuelnic din coduri vechi şi 
„mai ales” învechite ori din literatura juridică comparată, fără a face 
nici o cercetare pe teren, ignorind complet nu numai chestionarul, dar şi 
întreaga teorie a lui Erlich. 

Eugen Erlich a devenit un foarte asiduu şi devotat membru al 
Institutului Social Român, ceea ce se explică prin afinitatea spirituală 
care-l lega de această instituţie. În revista institutului a publicat un re- 
mareabil studiu asupra prăbuşirii Imperiului austro-ungar. 

Din nenorocire, în plină vigoare intelectuală şi cînd era aproape a-şi 
relua catedra şi deci bogata lui activitate, s-a îmbolnăvit şi în urma unei 
operații făcute la Viena a murit. 

EBxecutorul său testamentar, care mi se pare era şi rudă cu el, mi-a 
mărturisit, că pînă în ultimele momente și-a adus aminte cu prietenie de 
timpul petrecut la Bucureşti, de concursul pe care i l-am dat eu, de 
atmosfera şi ambianța spirituală simpatizantă pe care a întîlnit-o în cercul 
sociologilor din Bucureşti. Acelaşi executor testamentar mi-a mai comu- 
nicat apoi faptul mișcător că prin testament mi-a lăsat o parte din marea 
gi aleasa sa colecţie de artă populară din Bucovina, lucruri care de altfel 
nu le-am primit de loc, spre marea mea părere de rău, fiind un mare 
admirator al artei bucovinene, care ar fi îmbogăţit „Muzeul satului”, 
creat; de mine cu aceste rare obiecte de artă casnică țărănească. 

Un alt important „cal de bătaie” în seminarul criminalistic era, 
cu un complement necesar al „surselor” dreptului, problema scopului 
final şi regulativ al dreptului, adică problema idealului juridic. 

Foarte mulți membri distinşi ai seminarului erau adepţi înflăcă- 
vați ai sistemului de gîndire neokantian al lui R. Stammler. 

Stammler era o cunoştinţă veche a mea, de cînd, din Leipzig, unde 
eram student la universitate, vizitam unele cursuri celebre de la Uni- 
versitatea din Halle, printre care erau mai ales ale lui Rihl (,Der Philo- 
sophische Kriticismus”) şi ale lui Stammler. În Halle trona şi vestitul 
neokantian Vaihinger, care, în urma excesului lecturii şi interpretării 
filologice-filozofice ale operelor lui Kant, orbise (vezi, mai ales, comen- 
tariul-dicționar al Kritik der reinen Vernunft). Vaihinger mă interesa, 
deşi nu mă atrăgea şi prin concepția lui filozofică al lui „,AlsOb”), cà- 
reia mai tîrziu i-a consacrat chiar o revistă. 

Printre lucrările mai importante ale lui Stammler (despre care voi 
vorbi cînd voi atinge chestiunea socialismului neokantian) se număra 

şi una intitulată Das richtige Recht („„Dreptul drept”), care culmina în 
formularea idealului etic: „Die freivollende Menschen”. 

Şi atunci aceşti adepţi ai lui Stammler, în fruntea cărora se afla o 
distinsă personalitate, profesorul Graf zu Bohne, au găsit în „idealul 
lui Stammler” formula absolută care se aplica tuturor acţiunilor juridice. 

Era aproape comic, în tot cazul nespus de iritant, cînd faţă de marile 
controverse juridice, în care jucau de multe ori mari interese şi conflicte 
sociale, Graf zu Bohne aplica formula stammleriană, menită, după el, 
a rezolva cele mai dificile probleme, cum era pe acea vreme mult dis- 
cutata şi disputata reformă a codului penal german. 

Profesorul von Liszt, directorul seminarului, m-a invitat să-mi 
spun părerea într-o comunicare pentru membrii seminarului, ceea ce am 
făcut, arătînd în esenţă că dreptul „just poate avea şi alte criterii de 
apreciere decit; formalismul steril, care circula în seminar ca ultima mare 
înţelepciune. 

Critica mea, făcută din punctul de vedere al realismului social, a 
făcut oarecare impresie, mai ales că venea din partea unuia care avea fai- 
ma unui doctorat făcut la creatorul psihologiei experimentale, Wilhelm 
Wundt, la teoreticianul renumit al realismului critic economic, Karl 
Bücher, şi la întemeietorul metodei culturale în istoria Germaniei, pre- 
cum şi în istoria universală, Karl Lamprecht. 

Cel mai mult a apreciat comunicarea mea critică asupra lui Stam- 
mler profesorul von Liszt, care ţinea la Facultatea de drept din Berlin şi 
un curs de „Filozofia dreptului”, pe baze evoluționiste. Von Liszt mi-a 
cerut să-i recomand o bună istorie a filozofiei ; acestea erau foarte nume- 
roase : unele sub titlul de „,Introducere” în filozofie, cum era aceea a lui 
Wundt (Einleitung în die Philosophie), altele se numeau Elemente (,,Grun- 
drisse”) ori tratau anumite epoci ale istoriei filozofiei. 

I-am recomandat (şi mai tîrziu mi-a mulțumit; de aceasta.) lucrarea 
lui Vorlănder în două volume, 

Opera. lui Vorlânder, pe lîngă o informaţie sigură, oferea și un punct 
de vedere nou, anume de a trata sistemele filozofice în legătură cu stările 
sociale, în mijlocul cărora au apărut. Deşi această expunere era de multe 
ori numai sumară gi cîteodată prea se arăta pronunţat punctul de vedere 
Kantian (Vorlănder aparţinea grupului socialist neokantian), totuşi ea 
avea valoarea ei specială fiind singura lucrare de încercare a unei socio- 
logii a istoriei filozofiei”. Vorlănder a scris într-un volum şi o Istorie a 
filozofiei pentru lucrători, care, cred, este foarte puţin reuşită. 

După comunicarea mea în seminarul criminalistic, am devenit 
oarecum. specialistul” seminarului pentru problemele filozofice. 

Profesorul von Liszt era profesor de drept internaţional gi autorul 
unui volum, Das Völkerrecht systematisch dargestellt. Volumul consultat 
de mine avea ediția a IV-a, Berlin, 1906; prin faptul că era totdeauna 
pus la curent cu evenimentele internaţionale recente (datorită faptului că 
ediţiile se succedau foarte des, una după alta, ceea ce nu era deobicei 


I! Căutarea 207 


cazul cu tratatele germane ori străine), precum şi datorită talentului deo- 
sebit al autorului de a da formulări precise şi clare, volumul, nu prea 
mare, era tratatul favorit al specialiştilor din lumea întreagă. 

Eu socoteam că în cadrul dreptului liber ar fi trebuit să intre și 
dreptul internațional, care, după cum se știe, cuprinde tratate încheiate 
pentru eternitate și care totuşi nu durau decît cîțiva ani, așa că propriu- 
zis nu există decit un drept internaţional „liber, de astăzi pe miine. 

Fericitul Grotius în faimoasele sale „drepturi ale războiului”, care 
ar trebui să se poarte numai între armate, faţă de noua concepţie a răz- 
poiului „total”, este de mult demodat și uitat. 


6.3.3, O ȘEDINȚĂ MEMORABILĂ LA UNIVERSITATEA DIN BERLIN: DIE DONAUFRAGE 


Profesorul von Liszt; la curs avea o didactică specială : el intercala 
între orele de curs pentru problemele mai importante comunicări de-ale 
auditorilor. În seminar era o problemă pe care toţi o evitau şi refuzau 
să o ia, fiind considerată ca spinoasă şi încileită, era aşa-zisa „chestiune a 
Dunării”. Profesorul von Liszt oferise această problemă prietenului meu 
Ernst Delaquis, care, după ce a luat contact cu literatura şi datele pro- 
blemei, a renunțat la ea. Atunci profesorul mi-a oferit-o mie. Eu, fără a 
face nici un fel de cercetare, plecînd de la ipoteza care m-a condus și în 
lucrările din Leipzig, că nici o problemă nu este grea dacă ştii să o tra- 
tezi, am primit-o. 

Iată-mă acum în unul din cele mai mari amfiteatre ale Universităţii 
din Berlin, la catedră, tratind ex professo Die Donaufrage în faţa unui au- 
ditoriu numeros, care era însuși acela al profesorului de drept interna- 
tional, profesorul Franz von Liszt, ce asista şi el. A fost pentru mine o 
memorabilă şedinţă. Totul mi se părea foarte firesc, nu aveam nici o emo- 
ție, nici o senzaţie de grandoare, am avut sentimentul satisfacţiei la sfîr- 
şitul comunicării mele (căci nu era nici conferință, nici curs), cînd pro- 
fesorul, drept orice elogiu, mi-a spus că negreşit studiul meu va trebui 
să fie publicat (putea fi vreun mai mare elogiu ?); el a indicat chiar şi 
revista „Preussische Jahrbücher”), care, a adăugat el, avea legături cu 
„Das auswärtige Amt” (Ministerul de Externe) din Wilhelmstrasse. 

De la această comunicare, care a venit după aceea filozofică din 
seminarul criminalistic, între profesorul von Liszt şi mine s-a legat o 
mare şi afectuoasă prietenie, care apoi s-a răsfrînt şi asupra întregii sale 
familii. Despre această prietenie cu familia von Liszt voi vorbi mai tîrziu. 

M-am prezentat cu manuscrisul studiului meu la profesorul Hans 
Delbrück, directorul vechii reviste „,Preussische Jahrbücher”, care se 
bucura de cel mai mare prestigiu în lumea cititorilor. Hans Delbriick îmi 
era cunoscut ca unul din cei mai înverșunaţi polemişti împotriva „istoriei 
culturii” a lui Karl Lamprecht, apoi ea mare istoriograi al războaielor 
(Geschichte der Kriegskunst) şi, în sfîrşit, ca o personalitate care se deosebea 

de ceilalți profesori, rigizi şi solemni, care apăreau la cursuri în redingotă 
ori jachetă neagră. Delbriick venea la curs în costum de stradă şi avea o 
atitudine independentă faţă de autorităţile ştiinţifice ori politice. 

Delbrück m-a rugat să las manuscrisul pentru a fi citit şi să vin 
a doua zi după răspuns. Răspunsul a fost favorabil cu menţiunea că, desi- 
gur, Ministerul Afacerilor Străine din Berlin va consulta lucrarea cu in- 
teres. Ceea ce nu a fost cazul cu legația română din Berlin, care avea ca 
ministru pe Beldiman. Acesta se bucura de o mare fală. El era însă tipul 
diplomatului de modă veche. 

Înainte de a ţine comunicarea, m-am dus să-l consult, închipuindu- 
mi că-mi va da informații inedite. Mare mi-a fost însă mirarea cînd acest 
„celebru” diplomat; mi-a declarat că el nu cunoaşte de loc problema, 
dîndu-mi a înțelege chiar că-i şi este indiferentă, căci, a motivat d-sa 
această surprinzătoare atitudine, „noi, diplomaţii, executăm ordinele 
guvernului şi activitatea noastră se mărginește la a da simple note ver- 
bale ori în scris — atît, problemele de drept internațional — a adăugat 
d-sa — nu ne interesează, căci ele privesc pe profesorii de specialitate”. 

Am înțeles şi am plecat! 

Nici chiar după apariţia studiului, care a interesat pe diplomaţii 
germani, aşa-zişii „diplomaţi” de la legația română, probabil că nici nu 
l-au citit, deşi interesa în cel mai înalt grad politica externă a României, 
ba chiar era considerată ca o problemă capitală a ei, după declaraţiile 
unui om de stat român, „chestiunea Dunării înseamnă însăși chestiunea 
libertăţii statului”. 

Pentru a ilustra şi mai bine mentalitatea dezolantă în care se aflau 
diplomații români, amintesc pe consilierul de legaţie F., care față de toate 
străduințele teoreticienilor dreptului internațional, a declarat că „nu 
poate decît suride”, iar cînd mai tîrziu a devenit; secretar general al Mi- 
nisterului de Externe din Bucureşti şi, după ordinul ministrului, a în- 
cercat a pune în ordine biblioteca ministerului, m-a invitat — şi, probabil, 
şi pe alți vizitatori — să iau din cărțile care aşteptau să fie orinduite cît 
mai multe volume, adăugînd chiar că „în acest fel i se face chiar un ser- 
viciu...” 

Astfel de diplomaţi aveau în schimb o morgă, cu nimic justificată, 
de superioritate, avînd conştiinţa că fac parte din „elita” naţiunii ! cînd 
în realitate erau niște păpuşi comice... (Am întîlnit, desigur, și persona- 
lități eminente, care au făcut onoare diplomaţiei mondiale, cum a fost 
N. Titulescu, care însă a fost ... mai întîi profesor universitar şi apoi 
diplomat ... despre care vom vorbi la capitolul Societăţii Națiunilor.) 

În treacăt amintesc şi pe acei „diplomaţi” care, prin faptul că nu 
aveau nici o profesiune, nici o cultură şi nici un talent, priveau cariera 
diplomatică ca un mijloc eficace pentru a duce o viaţă luxoasă, de far- 
niente, după ce au dispărut posibilităţile parvenirii politice, de care au 
profitat din abundență. Un astfel de tip cu aluri de Talleyrand a fost 
nulitatea întilnită de mine la Paris şi New York şi care îşi avea reşedinţa 

la Londra, unde nu cunoştea nici limba, nici oamenii şi nici vasta cul- 
tură engleză, avind în schimb o penibilă experienţă cu o chestie de speculă, 
a unor paşapoarte cînd era subsecretar de stat la Interne, căci „tipul” 
reuşise, deşi cetăţean român numai din prima generație, grație unor ta- 
lente de servilism față de conducerea partidului, să devină „indispensa- 
bil” în toate combinaţiile politice ministeriale ale acestui partid. 
Desigur însă că această bogată experiență de slugărnicie politică 
nu erau titluri suficiente pentru cariera de ambasador, de care se ataşase 
foarte mult ! Am mai cunoscut mai tîrziu aşa-zişii „diplomaţi de carton”. 


6.3.4. MEDITAȚIE DESPRE CIVILIZAȚIA CHINEZĂ 


În seminarul criminalistic am avut de coleg un foarte simpatic „chi- 
nez tînăr”, adică membru al partidului de reforme înaintate în China, Ma 
Do-Yun. El era indignat că în tratatul său de Völkerrecht profesorul von 
Liszt număra China printre statele şi țările „semicivilizate” (pag. 202 : 
Halbzivilisierte Staatengruppe”). În lucrarea sa de doctorat Der Eintritt 
des chinesichen Reiches in den V ölkerrechtlichen Verband, Inaugural- Diser- 
tation, prima teză prezentată de un chinez la Universitatea din Berlin, 
ceea ce a însemnat un eveniment pentru Facultatea juridică şi justifică, 
indulgența cu care a fost primită, lucrarea fiind slabă, Ma Do-Yun pole- 
mizează cu mult curaj cu Franz von Liszt, deşi îl știa ca fiind unul 
dintre examinatorii la doctorat“), protestînd împotriva denumirii de ,,semi- 
civilizat”, arătind dimpotrivă, mai ales în lucrarea sa apărută cu un an 
înainte China, Brlăuterungen von Ma Do-Yun (Berlin, 1906), că din punct 
de vedere moral, cultural şi chiar statal, China este cel puţin egală cu Eu- 
ropa, dacă nu este chiar superioară, în tot cazul prin vechimea culturii 
şi a moralei ei nu are nevoie de a primi lecţii. 

Eram sub impresia lecturii faimoasei cărți a lui Spengler Der Unter- 
gang des Abendlandes — problema „decadenţei culturii Occidentului, care era 
la modă şi apărea în acelaşi timp sub diferite forme la Nietzsche (Die 
Dekadene der Kultur), la Dostoievski ori la diferiţi autori în Franţa; mai 
tîrziu Kayserling în Jurnalul unui filozof tace apologia Orientului (dez- 
batere de actualitate astăzi a raportului dintre Orient şi Occident). 

De aceea, am profitat de primul meu contact cu un reprezentat auto- 
vizat al Asiei pentru a mă documenta, 

Lucrările lui Ma Do-Yun, primite de la autor cu dedicaţii amabi- 
le în limbile germană şi chineză, le-am studiat cu interes, dar cea mai 
bună sursă de informaţie era însuși autorul lor, cu care legasem o prie- 
tenie cordială. 

Ma Do-Yun era o figură foarte simpatică și atrăgătoare. Înalt, foarte 
inteligent, totdeauna franc și ironic cînd era mai ales vorba de stările com- 

*) Teza este dedicată lui F. von Martitz, profesor și ,„,Geheimer Oberregierungsrat”, 
o mediocritate aurită a Facultăţii de drept din Berlin, 

parative dintre Europa şi China şi atunci devenea de o sensibilitate foarte 
nuanţată, de o mare fineţe spirituală, mai ales cînd voia să dovedească, 
cu exemple din viaţa socială a Chinei, că concepţia de viaţă şi a lumii 
era mai ridicată la chinezi decît la europeni, unde cultura se afla în stare 
de formaţie şi se vorbea atît de mult și pe toate gamele de aşa-zisa „bar- 
barie” a omului modern. 

Suprema profunzime a personalităţii lui Ma Do-Yun era însă patri- 
otismul său luminat, ca membru al partidului „tînăr chinez”, care urmă- 
rea concentrarea, imenselor forţe care se află în stare potenţială, într-un 
mare imperiu corespunzător celor peste 11 milioane metri pătraţi şi celor 
peste 450 milioane de locuitori. 

Nu se ştie că, dacă sub dinastia Tschau (1122—252 — înaintea erei 
noastre) China era împărţită în 124 de state, mai mari ori mai mici, dato- 
rită marelui înţelept Kong Fu-Tze, care a predicat unitatea, China a de- 
venit un stat universal (fără a avea tendinţele romane de imperium mundi) 
unitar; Japonia își clădea cultura pe bază chineză, India era neputin- 
cioasă, împărţită în principate, iar unele state ca Siam și Annam erau 
supuse Chinei cu obligaţii tributare. 

Era nouă de unitate şi prosperitate a atins punctul culminant cu 
împăratul Shi Hwang Ti, printr-o domnie energică, combătiînd pe huni, 
care veneau din deşerturile de Nord, pentru a opri incursiunile lor, el a 
creat printr-o muncă colosală așa-numitul „mare zid al Chinei”. 

Cum poate fi numită China ca „,semicivilizată””, adică aproape 
„barbară”, stăruia prietenul meu Ma Do-Yun, cînd atît în privinţa arte- 
lor, cât şi în domeniul investiţiilor ştiinţifice, China a depășit cu veacuri 
arta şi știința Europei, astfel, adăuga Ma Do-Yun, invenţia mătasei a fost 
cunoscută în China încă din anul 3000 înainte de Hristos, aceea a hirtiei 
în 210 înainte de Hristos, a porțelanului în 185 a. Ch., a imprimeriei în 
anul 590 după Hristos”). 

În special Ma Do-Yun era revoltat; de acţiunea misionarilor (mai 
ales a iezuiţilor), care urmăreau să impună chinezilor o nouă religie, care 
nu corespundea de loc caracterului poporului chinez, el bucurindu-se de 
o doctrină care poseda totul pentru moralizarea oamenilor. 

Trebuie studiată şi înțeleasă doctrina lui Confucius, stăruia neîn- 
cetat Ma Do-Yun, căci nu este mai mare nedreptate şi jignire care se poate 
aduce cînd se văd în revistele ilustrate ţărani ori soldați chinezi într-o 
pagodă ori templu îngenuncheaţi în faţa unei statui cu pîntece mare, 
care ar fi Buddha. 

„Noi, chinezii, în imensa noastră majoritate (aici se înșela prie- 
tenul Ma Do-Yun), sîntem confuceani, şi nu budiști. De aceea — adăugă: 
Ma Do-Yun — nu avem religie şi nu avem temple, sinagogi, moschee, 
pagode, ci avem numai școli cu profesori, care nu sînt nici preoţi, nici 


») Colecţiile de vase superbe de porțelan, cum ar fi, am adăogat eu, vestita colecție de artă 
chineză de la muzeul din Dresda ori aceea de la Metropolitan Museum of Art din New York 
(pe care le-am admirat personal). (Nota lui D. Gusti). 

muftii, nici bonzi, ci numai profesori, adică care ţin lecţii, și nu predici, 
nu organizează ceremonii solemne; nu se deosebesc în îmbrăcăminte de 
ceilalți semeni prin costume deosebite. 

Convorbirile mele dese cu Ma Do-Yun și pasiunea care el o arată 
pentru Confucius m-au făcut atent asupra acestei mari personalităţi. 

Întîmplarea a făcut însă ca să mi se atragă atenţia și asupra perso- 
nalităţii opuse lui Confucius şi tot atît de mare, a lui Buddha *). 

În duminicile pe care le petrecem în casa atît de ospitalieră a profe- 
sorului von Liszt, am cunoscut o doamnă, frumoasă, distinsă, însă foarte 
tăcută şi tristă. Era fiica generalului von Kretschmann, care împotriva 
voinţei familiei ei s-a căsătorit cu un talentat doctor evreu, doctor Simon. 
Acesta însă a înnebunit şi se afla într-o clinică specială psihiatrică. 

Sărmana, în desperarea ei, a devenit budistă. În casa ei, unde mă 
duceam adesea, se afla într-adevăr un templu budist în miniatură, unde 
doamna oficia, precum şi o mare literatură asupra lui Buddha, mai ales 
revista „Der Buddhist, Publikationsorgan des Buddhistischen Missions- 
vereins” şi ,,„Neubuddhistische Zeitschrift”, care dovedeau că doctrina 
lui Buddha a pătruns în Europa, încercîndu-se unirea spiritului vechi 
indie cu spiritul european. 

Iată că dorinţa lui Ma Do-Yun de a vedea misionari asiatici în Europa 
s-a realizat, deşi nu confuceani, ci budiști ! (În New York am întîlnit un 
caz și mai caracteristic, soţia șefului translatorilor de la O. N. U. şi-a 
părăsit soţul și copiii, pentru a duce o viață spirituală în India propriu-zisă, 
multumind profund recunoscătoare soțului ei că i-a permis această su- 
plimă desfătare sufletească !) 

Confucius și Buddha au trăit în cea mai strălucită epocă a istoriei 
umanităţii, în veacul al VI-lea, cînd în același timp în Efes trăia Heraclit, 
iar la evrei cei mai vestiți profeți. 

Confucius şi Buddha au fost două personalități cu doctrine profund 
deosebite. 

Confucius, „Kung-Fu-Tse” (adică maestrul Kung), latinizat de 
iezuiți în „Confucius”, a avut în primul rînd interese sociale și morale, 
fiind preocupat de realitatea socială chineză, și nu de speculații meta- 
fizice ori de ideea zeilor. Confucius a fost, dintre marii reformatori reli- 
gioşi, mare sociolog. El a publicat o colecție de cîntece populare, culese 
pretutindeni pe unde a călătorit și întrebuințate ca mijloc de educaţie a 
poporului și, fiind născut în Lu, provincia Schang-Tong, a scris istoria 
monografică a acestei țări Lu-Sch, care nu era o simplă cronică istorică, 
ci judecata faptelor după principii morale şi raționale. 


* În aceste pagini autobiografice, D. Gusti acordă budismului și în special contucia- 
nismului o însemnătate mult mai mare decit au avut cu adevărat în evoluţia civilizaţiei 
chineze. $ 

Nu ideile umaniste ale confucianismului au determinat progresul poporului chinez. 
Factorii care au generat schimbări uriașe trebuie căutați în primul rînd în domeniul economic 
și politic, în activitatea complexă a maselor care au creat valorile materiale și spirituale, în 
capacitatea acestora de a revoluţiona structuri social-economice ete. (B. -N.). 

Căci Confucius era interesat exclusiv pentru binele public şi afectat 
de dezordinea și mizeria în care se afla poporul : căuta a ameliora oamenii 
pentru a ameliora lumea. 

Pentru Confucius omul era. o ființă socială, iar principiul vieţii sociale 
era solidaritatea în iubire : „„lubeşte-i pe ceilalţi ca pe tine însuţi”. Această 
metodă etică era aplicată în cele mai diverse momente ale existenţei pri- 
vate ori publice. China. se zbătea într-o mare anarhie feudală, Confucius 
era pentru o apropiere socială, ca factor de echilibru într-o societate, ale 
cărei nedreptăţi el le deplora, însă se ferea să le schimbe. 

Confucius se ridica la noţiunea unei ordini universale sprijinit pe 
motivele umane ale solidarităţii. Ma Do-Yun a insistat în convorbirile 
noastre, de altfel ca şi în cartea sa China, că Kung Fu-Tse (Confucius) 
n-a fost nici profet; şi nici zeu, ci un om simplu, dotat cu o înaltă inteligență, 
dezvoltată, şi completată prin studii profunde şi prin continuele sale călă- 
torii. 

De aceea a afirmat cu tărie Ma Do-Yun, Confucius a fost cel mai 
mare dintre filozofi, binefăcătorul chinezilor, creatorul moralei lor, al obi- 
ceiurilor lor şi al unităţii lor ; „noi îi datorăm lui Confucius tot ceea ce nu 
datorăm naturii”, şi anume opera sa U Leng, care, departe de a fi asemă- 
nată cu Evanghelia creştinilor ori Coranul mahomedanilor, este o operă 
în patru cărți, care cuprinde fundamentul societății umane, în cinci datorii 
eterne, care se referă la cinci clase sociale : 1) împăratul, miniştrii și orice 
funcţionar au datorii către supușii lor, care trebuie împlinite cu fidelitate ; 
2) părintele și copilul trebuie să se iubească și stimeze; 3) bărbatul şi 
femeia trebuie să îndeplinească datoriile de iubire şi fidelitate ; 4) fraţii 
(ca şi unchii, verii, nepoţii, toate rudele) trebuie să păstreze între ei ra- 
porturile cele mai cordiale şi 5) prietenii, cunoscuții, fiecare pentru semenii 
săi și semenii noştri către noi, trebuie să păstreze relaţii de frăţie și bună- 
voinţă reciprocă. 

După cum se poate observa, a adăugat Ma Do-Yun, doctrina noastră, 
a marelui filozof Confucius, este o şcoală de iubire a aproapelui, care în 
deosebire de cunoscutele religii, nu se bazează pe dogme, pe miracole ori 
pe vreun ajutor supranatural, ci pe viaţa morală a familiei și a societăţii. 

După doctrina lui Confucius, este permis ca supuşii să se răscoale 
împotriva unui regent rău, sau copiii contra unui părinte rău — limbajul 
chinezesc cuprinde chiar expresii caracteristice în acest fel, ca : Dschinbu 
Dschin (Rege-nu-Rege), Tschen bu Tschen (Funcţionar-nu-Funcţionar) 
ori Zte bu Zte (Fiu-nu-Fiu). 

...-Şi, adresîndu-mi-se amical, Ma Do-Yun încheie interesanta sa 
expunere cu cuvintele : „Cred că, mai ales pentru un sociolog ca dumnea- 
voastră, sociologia lui Confucius practicată de peste 300 de milioane de 
oameni, trebuie să aibă o deosebită preţuire !” 

Într-adevăr, îi datorese lui Ma Do-Yun o vie recunoştinţă pentru 
informațiile pe care mi le-a dat asupra uneia din cele mai vechi civilizaţii 
ale lumii şi asupra importanţei etice şi sociologice a înaltei doctrine a lui 
Confucius. 

În această civilizaţie au ocupat întotdeauna un loc deosebit familia 
şi casa. Ca unul care am prețuit enorm de mult funcțiunea casei în viaţa 
mea, m-a interesat îndeosebi descrierea unui complex de clădiri, care la 
un loc alcătuia casa familiei chineze : în faţa casei se afla o curte menită 
a primi vizita acelor persoane care nu aparţineau familiei ori intimilor ; a 
doua curte despărțea această intrare de clădirea următoare şi era pentru 
primirea rudelor şi a prietenilor ; dacă se mai trecea o curte, se ajungea la 
casa locuită de familie, cu o a patra curte, şi astfel se închidea acest com- 
plex de curţi şi grădini, care la un loc formează căminul familiei chineze. 

În toate aceste spaţii, familia se bucura de totală libertate, iar femeia 
nu avea nevoie de a căuta distracţie și aer pe stradă sau în magazine de 
modă, ci se putea dedica în voie creşterii copiilor, putea primi vizite ori 
a. se eschiva de la vizitele nedorite. 

Floarea, favorită a. căminului era crizantema, crizanteina care acum 
200 de ani a fost importată din China în Europa, dar care, insistă Ma Do- 
Yun, nu are caracterul trist, de „flori de cimitir”, ca în Europa, ci are un 
caracter somptuos şi de grandoare (aşa cum le-am cunoscut și în Europa 
la Paris, la expoziţia de crizanteme de la Porte d'Auteuil, unde există 
un şef al departamentului crizantemelor în direcţia grădinilor orașului, 
gi care, printr-o ştiinţă uimitoare de hibridaţie şi fecundație, a putut pre- 
zenta 397 de varietăţi de crizanteme, crescute în serele oraşului Paris). 

Cunoştinţa cu d-na dr. Simon m-a pus în contact direct cu opera lui 
Confucius — Buddha. 


Dacă Confucius a fost sociolog, Buddha a fe st metafizician. Confucius 
predica o doctrină socială şi morală practică de stat, cu virtuțile active, 
principale indispensabile pentru conducerea afacerilor publice şi private : 
omenie, dreptate, înțelepciune şi solidaritate, în timp ce Buddha predica, 
un quietism pasiv, fuga de lume, omul trebuind, după el, să se concentreze 
asupra eului său pentru a încerca pe toate căile a-l distruge. 


Doamna dr. Simon a pus toată osteneala pentru a mă face şi pe mine 
adeptul lui Buddha. Mi-a dat să citesc lucrarea lui Grimm Die Lehre des 
Buddha. Mi-a explicat cu multă convingere că doctrina lui Buddha predică 
adevărata metodă de mîntuire, o religie fără Dumnezeu, fără rugăciuni, 
condamnînd ritualul clerului brahman, însemnînd chiar o rebeliune împo- 
triva, hegemoniei preoţilor brahmani. 


Orice suferinţă este datorită dorințelor egoiste ale individului, de 
aceea, pînă ce omul n-a învins dorințele sale personale, viaţa sa nu este 
decît supărare, tristeţe şi supliciu. Pentru a mîntui umanitatea de suferin- 
tele ei, Buddha a propovăduit abnegaţia, renunțarea, dăruirea de sine, 
care duc la eliberare, adică la suprema indiferenţă și seninătatea sufletului : 
Nirvana. 


Dacă la Confucius binele suprem era cuprins în imperative activiste, 
ca „iubiţi-vă între voi”, „daţi binelui cu bine şi răului cu dreptate”, 
„Ceea ce nu voieşti să se întîmple, nu fă altuia” ş. a. m. d. — pentru pro- 
păşirea socială, morală şi politică, la Buddha, binele suprem constă 

dimpotrivă, din dispariția completă a eului prin totala uitare de sine gi 
nepăsare absolută pentru tot ce se întîmplă în jurul său. 

Prin lecturile lucrărilor celui mai bun cunoscător al filozofiei indiene 
Deussen (Die Geheimlehre des Veda, 1907, şi System des Vedonta, 1908), 
am încercat să intru mai departe în adîncurile acestei filozofii, pentru 
care am studiat și minunatele Upanischade, ca şi filozofia Sankhya,. 

De asemenea, am luat cunoștință şi de filozofia confuză a lui Lao 
Tse (director al bibliotecii imperiale a dinastiei Tschu, ,Laoismul”, răspîn- 
dit mai mult datorită scrierilor sale vagi, mistice și obscure. Studiile mele 
m-au condus la o mare revelaţie, la cunoaşterea celui mai mare rege bu- 
dist, Asoka, care a domnit în anul 264 într-un imperiu mare de la Afga- 
nistan pînă la Madras, cucerit cu spada prin strălucite succese militare. 

Asoka, deşi adept al doctrinei budiste, a înțeles binele suprem prin a 
îmblînzi eul său, însă, în același timp, în înțelesul lui Confucius, s-a consa- 
crat prosperității poporului său. Dezgustat de ororile războiului, care totuși 
i-a adus numai succese, timp de 28 de ani, cît a domnit, a plantat arbori, 
pentru a da umbră locuitorilor țării sale, arsă de soare, a săpat fîntîni, a 
întemeiat spitale, a creat parcuri publice cu grădini și plante medicinale, 
instituții pentru ocrotirea populaţiei şi educația, ei şi mai ales pentru 
educaţia, femeilor — ceea ce pe vremea sa însemna un act îndrăzneț — a 
invitat ordinele budiştilor la o critică şi autocritică serioasă a propriilor lor 
scrieri, luînd măsuri contra superstiţiilor. .. 

Iată, acesta a fost marele rege Asoka, model de rege înţelept, cure 
reprezenta sinteza doctrinelor budiste şi prin actele sale și a doctrinei 
sociale a lui Confucius. 

Aveam prin propria experiență în fața mea două tipuri: d-na dr. 
Simon, care-și căuta mîntuirea sufletului ei nenorocit în metafizica Nirvana- 
budistă, iar pe de altă parte pe Ma Do-Yun, care căuta salvarea şi înălțarea 
patriei sale în învățătura socială și morală a lui Confucius. 


În conversațiile mele cu doamna Simon şi cu Ma Do-Yun am arătat 
foarte franc preferința şi profunda mea admiraţie pentru Confucius, 
creator de viață socială şi morală superioară, în deosebire de negativismul 
lui Buddha ; am obiectat însă lui Ma Do-Yun că, în lucrarea sa China, dacă 
a făcut apologia justă a lui Confucius, n-a pomenit de loc că în China. de 
fapt ar fi totuşi cel puţin 100 de milioane de adepţi ai lui Buddha ; căci, 
am adăugat; eu, faptele sînt fapte, pe care istoria nu are dreptul de a le 
trece cu vederea. 

De altfel la Ma Do-Yun am constatat totdeauna o stare de spirit 
puţin superficială şi comodă, gata de exagerare. Astfel, citeva săptămîni 
înainte de a pleca din Berlin, într-o zi, Ma Do-Yun mi-a comunicat cu plă- 
cere că a comandat la librarul „meu” din Berlin cărţi de filozofie, de drept 
şi de literatură (în valoare de 3 000 de Reichsmark (valoarea din 1907 !). 
Oh ! am adăugat eu, cît timp ţi-a luat oare pînă ai făcut listele de cărți, 
selecţionate după valoarea lor şi interesul pe care-l porți lor, căci o carte 
înseamnă în același timp şi o mică profesiune de credință, după cum o 

alegi ! Ma Do-Yun a rămas total surprins de ce i-am spus şi mi-a ripostat 
foarte impasibil şi rece că este treaba librarului să facă alegerea, căci el a 
comandat pur şi simplu să i se trimită în China cărți de drept pentru 
1000 R. M., cărţi de filozofie pentru altă mie și, în sfîrşit, cărţi de literatură 
pentru o mie ! Am înţeles. Și n-am mai spus nimic. 

La plecare, Ma Do-Yun, după ce i-am urat tot succesul în cariera 
sa de „tînăr chinez”, îmi declară cu emoție în glas că aşteaptă cu nerăb- 
dare să vadă în China opera de refacere a poporului și statului. Europa, 
adaugă el, va fi uimită când, în locul unui gigant somnolent şi inactiv, 
va avea înaintea ochilor un gigant plin de viață, de putere şi conştient de 
menirea sa; ea va vedea una din cele mai mari armate, condusă de ofițeri 
inteligenți, un popor luminat şi conștient de menirea lui în istorie, cu func- 
ționari fideli și excelenți și cu conducerea înțeleaptă a lui Confucius. Aşa, 
vedea el viitorul Chinei, căci, repeta el în nenumărate rînduri în scris și 
oral, dacă micii Japonii i-a reuşit în scurt timp să devină un stat model, 
respectat; de celelalte state, de ce Chinei, care a fost învăţătoarea Japoniei 
și de zece ori mai mare ca ea, nu i-ar fi îngăduit să ajungă la un nivel de 
prestigiu cel puţin egal cu al Japoniei. 

Plec, a încheiat Ma Do-Yun, să închin cu voie bună marelui Imperiu 
chinez, atît pe nedrept defăimat, tinereţea mea, studiile mele şi întreaga 
mea viață. Europa va trebui să ne ajute ca egala ei, căci, dacă s-a vorbit 
de „pericolul galben”, noi ne temem de „pericolul alb”, reprezentat în 
primul rînd de comercianții hrăpăreți şi de misionari. 

M-am întrebat adeseori ce a devenit oare Ma Do-Yun *, cum și-a 
împlinit el aceste angajamente, care vibrau de un patriotism înflăcărat ? 

Figura sa, atît de simpatică şi de inteligentă, mi-a fost totdeauna 
prezentă ori de cîte ori am întîlnit, în drumul meu cultural, chinezi, care 
mi-au verificat și confirmat părerea pe care o cîștigasem prin prietenia cu 
Ma Do-Yun despre însușirile excepționale, dorinţa şi capacitatea de cultură 
ale chinezilor. 

Cînd mă aflam la Paris în calitate de comisar general al României 
la expoziţia internaţională din Paris, 1937, mi se anunţă într-o dimineață 
o vizită curioasă, era după cartea sa de vizită, dr. Wen Tsen Wu. 

Spre satisfacția mea, acest dr. Wen mi-a comunicat că urmărește, 
împreună cu profesorul ©. W. Kuh, să creeze un „Institut de cercetări 
sociale” pe lîngă Universitatea Yenching din Peiping, și anume după mo- 
delul Institutului român, că numai prin cunoașterea obiectivă a realităţii 
sociale se poate concepe un program de reforme, care să asigure reorgani- 
zarea, socială a Chinei. 

D-rul Wen Tsen Wu mi-a prezentat şi un proiect detaliat de organi- 
zare a instituţiei. 

Am rămas foarte plăcut impresionat cînd am constatat, din lectura 
manuscrisului, că planul de lucru al institutului a fost inspirat de experienţa 


*) Lucrarea lui Gusti se referă la perioada de început al secolului XX (B.—N.), 

îndelungată a cercetărilor sociologice pe teren, pe care eu le conducea 
de peste un deceniu în satele şi oraşele din România. 

Dar nu numai alcătuirea unui program vast de cercetări, menit a 
pune în relief realitatea socială din China, îmi era simpatică, fiindcă era 
însuşi programul şcolii din București pentru cunoaşterea unei naţiuni, dar 
studiile teoretice ale studenţilor in mod obligatoriu trebuiau să se comple- 
teze prin cercetări pe teren pe un termen de cel puțin şase luni, ceea ce 
prevedea, Legea Serviciului social (despre care vom vorbi pe larg la capito- 
lul Opera), inspirat de mine. 

În stirşit, institutul prevedea crearea unui Consiliu superior tehnic, 
alcătuit din membrii corespondenți ai institutului și aleşi dintre savanții 
din lumea întreagă care s-au distins în domeniul ştiinţelor sociale. Aceşti 
savanţi vor asista Comitetul de conducere al institutului prin consiliile lor, 
în ceea ce priveşte formularea programului academic şi de cercetări al 
institutului. Printre membrii acestui consiliu mi s-a făcut onoarea a mă 
număra şi pe mine, desigur în urma activităţii desfăşurate prin Institutul 
Social Român. 

Dr. Wen Tsen-Wu, secretarul general al institutului şi, pe cît ant 
înțeles, însuşi iniţiatorul lui, mi-a făcut o deosebită impresie prin marea 
seriozitate şi profunda înţelegere a problemelor destul de delicate pe care 
le punea la baza renașterii marii sale ţări. 

A doua împrejurare cînd am avut ocazia să cunose o mare între- 
prindere cultural-socială chineză de o mare originalitate a fost cînd la 
New York, după ce am constituit „în principiu” „Institutul Social al Naţiu- 
nilor” (despre ale cărei peripeții de constituire voi vorbi la locul său), ni 
s-au oferit ca sediu două camere, cu posibilitate de întrebuințare a între- 
gului local — bibliotecă, săli de întrunire ete. — în splendidul local al 
„»Woochefel University” în America — 85-86, Riverside Drive, situat 
lîngă parcul Riverside şi fluviul Hudson. Această ofertă însemna o adevă- 
rată binefacere pentru institutul nostru, care se afla în primele zile ale 
existenţei lui, dată fiind marea criză de locuinţe din New York. 

Însă pentru mine a însemnat mult mai mult: cunoaşterea unei 
instituţii dintre cele mai originale. Universitatea ,,Woochefel”. 

Din această activitate am reținut mai ales trei mari categorii ue 
preocupări : 

1) „The World University Alliance” — întemeiată în 1945, după 
sugestia profesorului Li Yuying, președintele Universităţii ,,Woochefe!” ; 
2) The World Encyclopedia, din inițiativa aceluiaşi Li Yuying în 1941, 
şi 3) The Institute of Democracy. 

Pentru „Universitatea Mondială” s-au interesat atit O. N. U., cît și 
UNESCO, însă, ca multe bune iniţiative, în afară de o adunare de savanţi 
la Hotelul „Waldorf Astoria” din New York, în care a vorbit Quo Tai-Chih, 
âelegatul permanent chinez în Consiliul de Securitate, şi dr. Chang Tao- 

Chih, director al departamentului educației la Universitatea Centrală din 
Nanking, nu cunosc o altă activitate *). 

Problema unei universităţi mondiale a rămas deschisă; în planul 
meu, al Institutului Social al Națiunilor ea ocupă un loc principal şi va 
trebui negreșit să se realizeze o dată **). 

Mai aproape de întăptuire este „Enciclopedia mondială”, care, în 
deosebire de enciclopediile naţionale prezente ca : enciclopedia britanică, 
americană, italiană, sovietică, Brockhaus, Meyer, Larousse, axe de scop de 
a promova internaționalismul. 

Dacă enciclopedia lui Diderot în veacul al XVIII-lea a fost călăuzită 
de o nouă ideologie de libertate, egalitate şi fraternitate, Enciclopedia 
mondială chineză urmăreşte a răspîndi o nouă ideologie, bazată pe 
credința în adevărata federație mondială. 

În acest scop s-a creat în Shanhai un ,, World Encyclopedia Institute” 
in 1946, cu scopul de a edita o enciclopedie a tuturor naţiunilor. 

Şi acest; program a găsit o rezonanţă simpatică în spiritul meu, căci 
şi Şcoala sociologică de la București a editat o enciclopedic a națiunii 
române, în 6 volume, din care 4 au și apărut. 

Mai de mult, o dată cu prietenia cu Ma Do-Yun, am făcut cunoştinţă 
cu un sociolog japonez Ternaki Kobayashi (doctor of Philosophy), ceea ce 
mi-a dat prilejul să pot face observaţii comparative între spiritul japonez 
şi cel chinez. El mi-a dăruit lucrarea sa, The Society of Japan, A Sociologi- 
cal Study, Fourth Edition, Tokio, 1910, cu o dedicație în limba japoneză, 
şi germană. Departe de a fi o sociologie a naţiunii japoneze, lucrarea tra- 
tează cu prea multă amploare probleme generale, şi aproape banale, socio- 
logice şi prea puţin despre poporul japonez. În tot cazul, dintre foarte 
puținele lucrări asupra naţiunilor, opera lui Ternaki Kobayashi este vred- 
nică de menţionat cu laude. 

Asupra, societăţii asiatice în general şi a economiei şi societăţii din 
China în special sînt de remarcat două volume ale lui K. A. Wittfiigel, 
Wirtschaft und Gesellschaft Chinas (ediţia Hirschfeld, Leipzig). 


* D. Gusti se referă în aceste pagini la situații care aparțin perioadei 1945—1947 din 
istoria relațiilor internaționale. Nefiind legat de mișcările profund revoluționare, nu putea să 
sesizeze perspectiva dezvoltărilor ulterioare (B.—N.). 

*a Universitatea mondială este concepută de Gusti ca parte din direcţia a patra, 
„Legătura și interdependenţa dintre naţiuni”, a Institutului Social al Naţiunilor Unite. În 
programul său „,,Serviciul Universităţii naţiunilor” trebuie să realizeze următoarele : 

a) Cursuri și conferinţe asupra vieţii națiunilor, bazate pe studii ale institutului și pre- 
zentate la sediul central, în colaborare cu serviciile de documentare și de informare enumerate 
mai sus; 

b) cursuri și conferinţe prin corespondență; 

c) pregătirea metodelor și cadrelor personalului de cercetări la sediul central și la sediile 
institutelor naţionale. Schimb sistematic și continuu al valorilor naţionale spirituale și econo- 
mice prin radio, presă, publicaţii și corespondență” (vezi D. Gusti, Pagini alese, Editura 
științifică, 1965, p. 374—375). 

Că aceasta este o idee ce merită atenţie, o demonstrează și faptul că ea a reapărut, intr- 
un alt context, tot în cadrul O. N. U., în anul 1969 (B.—N.). 

Institutul ,,Woochefel” din New York face să apară un buletin spe- 
cial, care comunică stadiul și programul lucrărilor lui „Link Woocbhefel 
Bulletin for Cultural Cooperation”, 

În numărul din ianuarie 1947 (vol. II, nr. 1) a apărut o informaţie 
detaliată despre faptul că Institutul chinez a pus la dispoziție localul său 
noului Institut Social al Naţiunilor. 

Această notiţă era dovada elocventă că Institutul Social al Naţiu- 
nilor mergea cu paşi repezi şi siguri spre realizarea lui. 

În sfîrşit, ultimul punct vrednic de remarcat din bogatul program 
al Universităţii ,,Woochefel” a fost crearea unui Institut al democraţiei, 
„The Institute ot Democracy”, care cuprindea trei scopuri: Political 
Democracy, Economic Democracy gi International Democracy. 

Dacă Universitatea ,, Woochefel” era ea însăşi un nucleu al ,,Universi- 
tăţii libere mondiale”, „Institutul democrației”, creat după război, a fost 
nucleul unui „Institut mondial de ştiinţe sociale” al acestei universităţi : 
el făcea apel la grupul internaţional de personalități liber-cugetătoare din 
toate cele cinci continente ale lumii. 

În afară de Comitetul de cercetări şi de unele cursuri publicate de 
institut, nu am cunoscut nici un fel de activitate a lui, recunoscînd cu 
elogii bunele şi generoasele intenţii ale Institutului democraţiei — politice, 
economice şi internaţionale —, care sînt într-adevăr, de acum înainte de 
înfăptuit, cu toate declamaţiile şi declaraţiile mai mult ori mai puţin 
solemne obişnuite şi de rigoare de veacuri. 

A treia, întîlnire cu un chinez a avut loc în condiții cu totul neobiş- 
nuite : terminasem cursurile mele, pe care le-am ţinut în urma invitaţiei 
Universității (vezi capitolul special din această lucrare) din Wisconsin 
şi îmi pregăteam bagajele pentru a pleca la Chicago, unde aveam de ținut 
de asemenea prelegeri, cînd la orele 8 dimineața un student s-a anunţat 
prin telefon că ar dori numaidecit să vorbească cu profesorul Gusti. I s-a 
comunicat să vină mai tîrziu, pe la orele 10. 

La orele 10 precis apare în camera mea de hotel un tînăr chinez, 
cu surisul pe buze, cerînd scuze că mă deranjează, dar nu voia să piardă 
ocazia a-mi vorbi înainte de plecare. Căci, adăugă el, a ascultat confe- 
rinţele mele, a luat parte de asemenea la Seminarul de sociologie rurală, 
unde am fost invitat de profesorii conducători a le face o expunere, mai 
amănunțită decît la conferință, asupra metodei sociologice de lucru pe teren. 

Din expunerile dumneavoastră am constatat, adaugă studentul 
Haitung King, că la şcoala dumneavoastră aş putea să învăţ mai mult 
decît la Universitatea din Wisconsin. Cu ochii vioi, cu o putere de judecată 
matură, cu un interes real pentru ştiinţă şi ţara sa, care fac onoare tineretu- 
lui chinez, a început să argumenteze pentru ce ar dori acest schimb ; în 
primul rînd, afirmă Haitung King, în ţara dumneavoastră sînt sate, aici 
însă sînt ferme. Țăranul din sat, în deosebire de fermier, este dintre toţi 
oamenii cel mai supus pămîntului; pentru filozofia chineză, cerul și pămîntul, 
devenirea universului şi viața umanității, morala și mersul normal al na- 
turii formează un sistem unic şi închis. Pentru țăran cerul este deasupra 

pămîntului şi pămîntul deasupra omului ; legat de pămînt indestructibil, 
țăranul constituie fundamentul întregului edificiu ; sinteza între pămînt 
şi cer, între natură şi ființa viețuitoare dă ţăranului o demnitate pe care 
nu o are altă fiinţă în lume, fiindcă în viața ţăranului această sinteză își 
găseşte cea mai înaltă expresie în colectivitatea în care trăieşte, în sat. 

Dumneavoastră aveţi, ca şi noi, sate. În deosebire de noi, dumnea- 
voastră aveţi o metodă de cunoaştere și de înălțare a satului. De aceea, 
încheie inteligentul student chinez, vreau să vin în România ca să învăţ 
această metodă. La plecare studentul mi-a lăsat această notă : Mr. Haitung 
King, c/o Dept. Of. Agr. Eron University of Wisconsin Madison, Wisconsin 
„Graduat student in Land Economics and Rural Sociology ... Plan 
to come to Roumania sometime to study and work under Professor Gusti. .. 

Woocheiel Institute cu World University, cu World Enciclopedia, 
şi cu Institute of Democracy și Studentul Haitung King au încoronat 
experienţa începută cu Ma Do-Yun pentru cunoaşterea și aprecierea mari- 
lor însuşiri culturale ale poporului chinez. 


De 


6.3.5. O ECHIPĂ DE CALDĂ PRIETENIE 


Din atmostera cordială, care domnea în marele centru de studii 
al Seminarului criminalistic din Charlottenburg s-au desprins însă în spe- 
cial patru personalităţi, care, deşi de naţionalităţi gi culturi diferite, for- 
mau, împreună cu mine, o echipă de caldă prietenie: Ernst Delaquis, 
era francez de origine, însă născut în Alexandria din Egipt, devenit apoi 
cetățean eleveţian şi mai tirziu, mai întîi profesor la Universitatea ger- 
mană din Frankfurt a/M și apoi la Universitatea din Berna, Siegfried 
Bleeck, prusian; dr. Harold Gutherz, austriac, şi dr. Ottokar Tesar, ceh. 

Lucram în seminar de dimineaţă pînă seara la aceleași mese-birouri, 
fată în fată, luam apoi de multe ori dejunul împreună în vreun restaurant, 
din simpatica piaţă Savigny Platz din Charlottenburg, iar în fiecare 
duminică, ne întilneam în familia profesorului von Liszt, unde se făcea 
muzică şi seara luam acolo masa împreună, ceea ce făcea ca legătu- 
rile de prietenie dintre noi să fie foarte strînse. Era o prietenie colec- 
tivă, de echipă de lucru, şi nu o prietenie între persoanele care alcătuiau 
echipa. Aşa că, atunci cînd Siegfried Bleeck şi-a făcut testamentul, a 
lăsat întreaga sa bibliotecă echipei, păstrînd pentru fiecare însă speciali- 
tatea cărților, — aşa mie, bunăoară, mi-a lăsat cărțile de filozofie şi socio- 
logie, pe care însă, în urma evenimentelor de război mondial, nu le-am 
primit. 

Eram tot timpul împreună, ne comunicam preocupările noastre 
ştiinţifice şi rezultatele la care am ajuns în cercetările noastre, iar din 
cînd în cînd seara, după orele opt, cînd încetam lucrul, începeam o campa- 
nie interesantă de studii asupra unei vieţi noi care se desfăşura noaptea 
îu Berlin şi care dădea orașului o notă caracteristică, în deosebire de toate 

oraşele mari ale lumii. Era spectacolul care ne amuza, dar mai ales ne 
instruia şi învăța a cunoaşte o lume nouă, era ceea ce se numea „Berlin 
bei Nacht”. 

Din echipa de camarazi de lucru era unul, Ernst Delaquis, cu care 
eram în situația excepțională de ,Dutzfreund”, ceea ce însemna în 
Germania rara facultate de a se tutui. Pe lingă prietenia pentru colecti- 
vul de patru, se adăuga la Delaquis o afecţiune electivă reciprocă, care 
a durat tot timpul studiilor mele în Berlin și n-a încetat nici cînd s-a 
iogodit cu fiica unui mare bijutier Nevir dintr-o familie de francezi hughe- 
noți refugiaţi. Delaquis era veselia grupului, cu toată gravitatea studiilor 
ši deosebirea de vîrstă — era cel mai în vîrstă dintre noi — îmi amintese 
cu mare plăcere de cîntecele sale, mai ales acelea elvețiene-bavareze, 
numite „jodeln” 

Bleeck era. tocmai contrariul — rigid, înalt, deşirat, cu tăieturi în 
obraz, ceea ce dovedea „vitejia? sa ca fost student în corporație, era 
reținut, tăcut, rece. Ataşamentul față de „echipă” l-a dovedit, aşa cum 
am spus, prin testamentul prin care lăsa întreaga, sa bibliotecă „echipei”. 
Sărmanul şi-a dat viaţa în primele lupte cu din cîmpurile mazuriene, 
tocmai după ce făcuse stagiul „referendar”, devenise avocat și prin con- 
ştiinciozitatea sa menit a face o frumoasă carieră. 

Delaquis, după moartea lui Bleeck, mi-a scris la Iaşi, unde deveni- 
sem profesor, ca să-mi aleg din lista bibliotecii lui Bleeck lucrările de filo- 
zofie şi sociologie. A survenit însă războiul, şi n-am putut avea această 
scumpă amintire din partea unui camarad de o rară curtoazie. După 
război, Delaquis fusese chemat la Universitatea din Basel (ori Berna? ...) 
şi în acelaşi timp avea şi o situaţie deosebită în Ministerul de Instrucție 
al Elveţiei. În aceste calităţi mi-a scris că facultatea sa avea intenţia să 
mă cheme pentru a face o serie de cursuri, însă lipsa de fonduri m-a împie- 
dicat să dau urmare invitaţiei, spre marele meu regret, fiind foarte dori- 
tor a-l revedea pe iubitul meu ,,Dutzfreund” în sînul familiei sale. 

Dr. Gutherz era eleganța personificată, avea o garderobă bogată 
de haine pentru toate ocaziile ; de asemenea o colecţie de cravate de toate 
desenurile şi culorile — pentru a purta o anumită cravată la o anumită 
haină (fireşte şi ciorapi în armonie de culori) — şi, cum el se pregătea 
pentru ò docenţă în filozofia dreptului, mi-a propus o dată să facem un 
mic schimb, eu să-i dau consilii asupra problemelor filozofice, iar el pentru 
aceasta, să mă înveţe cum să-mi fac ... eravatele. Gutherz era o persoană 
originală, ura Berlinul, ca oraş parvenit, cu arhitecturi monstruoase 
(wilhelmiene, cum era noul Dom), și proslăvea Viena, oraşul său de naş- 
tere, de cultură adevărată — deşi dorinţa sa cea mai mare (care a şi 
realizat-o) a fost să se stabilească în Berlin ca docent la universitate, gi 
nu la Viena. Avea o soție delicioasă, cu un copil minunat de frumos şi 
care îi făcea un cămin din cele mai atrăgătoare; nu avea însă alt ideal 
decit să divorţeze şi să se căsătorească cu o prietenă a lui din copilărie 
(ceea ce a şi făcut). 

După ce a reuşit să aparţină Facultăţii de drept din Berlin (cu lu- 
crarea sa remarcabilă: „Beitrag zu einem System der Gesetzestechnik”, 
apărută în ,„Schweitzerische Zeitschrift fir Strafrecht. Revue Penale 
Suisse”, 1907), ceea ce desigur că era o mare onoare, şi după ce s-a căsă- 
torit cu femeia pe care o iubea, cind lumea credea că dr. Gutherz este 
acum într-adevăr un om fericit, realizindu-şi două din cele mai scumpe 
dorinţe ale sale, aflu, spre dezolarea mea, că s-a sinucis. 

Mi s-a spus că motivul acestui act desperat ar fi fost concepţia 
sa aristocratică de viață, care i-a produs decepții, la care nu se aştepta, 
atit în viața academică, cât şi în cea privată. 

Dr. Tesar, simpatic, cu o eleganţă căutată (puţin „paysan endiman- 
ché”), cel mai „interesat” la turneul nostru nocturn de a vizita Berlinul, 
a devenit; profesorul ultimului împărat al Austriei, Karl, şi eminent pro- 
fesor de Universitate în Praga. A publicat prima recenzie asupra lucrării 
mele. 

Aceşti patru mici savanți în ştiinţa dreptului penal — la care, fără, 
falsă modestie, m-aş putea adăuga și pe mine — erau stilpii seminarului 
criminalistic, însă în jurul lor roiau tot ce era mai distins în ştiinţe 
penală din Germania și din toată lumea. 


6.3.6. UN LABORATOR DE IDEI NOI 


Cînd m-am hotărît să revin din Leipzig la Berlin, şi anume în semi- 
narul profesorului von Liszt, am făcut o frumoasă alegere, căci acest 
seminar era într-adevăr un laborator de idei noi, cum am văzut. Ideea 
însă fundamentală, care făcea din seminarul criminalistic sediul unei mari 
şi pasionante lupte ştiinţifice, amintind atmosfera de luptă din Leipzig, 
de la Wundt, de la Lamprecht, de la Bücher, era ideea revoluționară 
a ştiinţei criminalistice, cum era de altfel denumit şi seminarul. Unul 
dintre cele mai violente atacuri împotriva şcolii sociologice a lui von 
Liszt a fost lucrarea profesorului din Leipzig Karl Birkmeyer, cu titlul 
„Was lässt v. Liszt vom Strafrecht übrig?” avînd un subtitlu caracteristic : 
„Eine Warnung vor der modernen Richtung im Strafrecht, München, 1907, 
adică : păziți-vă de primejdia şcolii profesorului von Liszt ! 

În locul dreptului penal, spre oroarea juriştilor formalişti, aşa-zisi 
clasici, s-a ivit o ştiinţă nouă, criminalistica, care nu măsoară gradul cri- 
mei, ci gradul în care se afla şi de ce se afla criminalul cînd a comis 
crima. 

Este surprinzător că în noua organizare juridică a societăţii, care a, 
stat la baza curentelor noi în drept, ca dreptul liber ori dreptul viu al 
societăţii, după Erlich, nu se aminteşte de loc de organizarea de apărare 
a societăţii de către distrugătorii de valori sociale, criminalii, care consti- 
tuie obiectul de cercetare a criminalisticii. (Nici chiar pentru referentul 
în limba franceză asupra dreptului social german, Gurvitseh, acest drept 
social criminalistic nu există.) 

Evident, von Liszt nu neglijează partea tehnică formală şi dog- 
matică juridică a dreptului penal, ci, dimpotrivă, el este autorul celui 
mai strălucit şi mai popular manual Lehrbuch des Strafrechts, care, ca şi 
celălalt tratat celebru despre dreptul internaţional, amintit mai sus, a 
apărut în nenumărate ediții şi a fost indispensabil studenților şi prac- 
ticienilor prin calităţi excepționale ştiinţifice şi de precizie în formulări. 

Von Liszt pentru întemeierea sistemului său sociologie criminalistic 
luptă pe două fronturi : împotriva ştiinţei juridice penale, abstracte-meta- 
fizice, bazată pe libertatea voinței criminalului şi deci pe pedeapsa severă 
a crimei, şi, în acelaşi timp, împotriva empirismului antropologic criminal 
al şcolii lui Lombroso, care, în teoria criminalității, pune accentul pe 
însuşirile înnăscute ale criminalului faţă de factorii mediului. Cea dintii 
este teoria zisă „clasică în dreptul penal, care face abstracţie de indi- 
vidualitatea criminalului și de mediul social în care el a trăit; cea de-a 
doua este teoria pozitivistă de antropologie criminală, care face abstracţie 
de. mediul social, scoțînd în evidenţă individualitatea biologică a crimi- 
nalului şi numai aceasta, ceea ce a atras denumirea meritată de „i sempli- 
cisti del diritto penale”. 

Pentru Fr. von Liszt, analiza faptei criminale nu poate consta, 
dintr-o simplă descripţie antropologică a lui homo deliquens, pentru că 
analiza este mult mai complicată. Desigur, după von Liszt, fapta crimi- 
nală care vine în conflict cu legea este condiționată de particularitățile 
individuale (vîrsta, ereditatea etc.), însă ea este determinată mai ales de 
o conştiinţă antisocială, ca o consecinţă a mediului social şi natural (con- 
diții cosmice, clima, fauna etc., pămînt, relații sociale şi, mai ales, condiţii 
economice). Psihologia şi sociologia criminală au a găsi motivele tipice 
complexe și complete, în legătura lor cu întreaga personalitate a făptui- 
torului. 

Punctul meu de vedere în seminar era că fiecare faptă criminală, 
constă dintr-o manifestare a voinței, care jigneşte un interes social apărat 
juridiceşte, astfel că baza criminalisticii, după mine, este voluntaristă.. 

Dintre condiţiile care influențează fapte criminale individuale, 
hotărîtoare sînt condiţiile economice, iar analiza acestor condiţii ale cri- 
mei a fost obiectul de cercetare al observației de masă, al statisticii crimelor. 

Cea dintîi lucrare în acest sens a fost făcută la seminarul criminalis- 
tie de Hermann Berg : Getreidepreise und Kriminalität in Deutschland, 1882, 
publicată în lucrările seminarului (von Liszt, Abhandlungen des Kriminal- 
Seminars) în 1902 ; a doua, cu un obiect de cercetare mult mai redus, este 
datorită lui Dr. Walter Weidemann (Kammergerichtsreferendar), cu ti- 
tlul atrăgător Die Ursachen der Kriminalität im Herzogtum Sachsen- Meinin- 
gen, pe baze statistice, 

Am venit pentru întîia oară în contact cu cercetări statistice concrete 
gi mi-am întărit convingerea pe care am cîştigat-o în urma studiilor lu- 
crărilor celebre de statistică, care, deşi vechi, nu sint de loc învechite şi 
şi-au păstrat actualitatea lor, ca Ad. Quctelet, Physique sociale, Paris, 1869, 

ori ca V. Ottingen, anume că statistica, dacă este un instrument indispen- 
sabil pentru cunoaşterea sociologiei, are totuşi limitele ei. 

Exemplul mi l-a dat lucrarea lui Walter Weidemann, care oferă un 
material statistic pentru a stabili o statistică a cauzelor criminalității 
într-o regiune mică şi pe care el o cunoştea. 

Densitatea populaţiei, caracterul popular, activitatea profesională, 
rasa, imigrarea, satul „bun” şi satul „rău” sînt „cauze” care, scoase 
din tabele statistice — ca şi Berg din cercetarea, statistică a variaţiei pre- 
țurilor grîului (criminalitatea crește o dată cu creşterea preţurilor şi 
scade o dată cu scăderea lor), — ar determina un anumit grad de crimi- 
nalitate. 

Aşa-zisele analize, în afara tabelelor statistice, nu prezintă nici o 
cunoştinţă precisă, iar de cele mai multe ori din analiza tabelelor sta- 
tistice se pot trage uşor concluzii diferite. 


Studiul în Seminarul criminalistic al lucrărilor mai vechi de sta- 
tistică criminală mi-a întărit şi mai mult părerea relativităţii studiilor 
statistice pentru concluzii sociologice (astfel sint lucrările: Bohmert, 
Die sächsische Kriminalistik, în „Zeitschrift des Königlich statistischen 
Bureaus, Bd. XXXV, Dresda, 1889; Meyer, Albert, von Făllanden, Die 
Verbrechen în ihrem z wsammenhang mit den wirtschaftlichen und sozialen 
Verhältnissen im Kanton Ziirich, Jena, 1895; Rettich, Die würtember- 
gische Kriminalität, Stuttgart, 1895). 

Avînd totuşi în vedere indispensabilitatea cercetărilor statistice, 
am luat mai tîrziu lecții speciale de la Ferdinand Tönnies, la el acasă, 
într-un orăşel de lingă Kiel. 

Studiile criminalistice l-au făcut pe von Liszt să clasifice pe crimi- 
nali în trei categorii : criminali de ocazie, criminali obișnuiți şi criminali 
care nu se mai pot îndrepta (Gelegenheitsverbrecher — Gewohnheitsver- 
brecher — und Umwverbesseliche). 

Orice legislaţie criminală trebuie să aibă în vedere cunoaşterea cau- 
zală, statistică, economică, psihologică a criminalităţii, care determină 
găsirea celor mai nimerite mijloace pentru combaterea ei şi care formează 
ceea ce von Liszt a numit : politica, criminală.” 


Politica criminală este, cu propriile cuvinte ale lui von Liszt „eine 
zuverlässige Beraterin und Fiihrerin” şi mai mult încă : „die Lehrmeisterin”? 
a oricărei legislații criminale. Iar pe măsura adevărurilor cuprinse în pro- 
gramele legislaţiilor bazate pe cerințele ei, prin metoda comparativă, 
se dobîndeşte un drept penal nou, comparativ, sinteza creatoare a tendin- 
telor evolutive ale deosebitelor tipuri de drept. 


În seminarul criminalistic am luat cunoştinţă pentru întiia, oară 
cu metoda comparativă, aplicată în mod concret la proiectul de reformă 
penală germană, în numeroase volume publicate. 


* Respectiv poiitica criminalistică (B.—N.). 

La facultatea din Berlin funcționa un mare jurist, Joseph Kohler, 
care edita o revistă de drept comparat pe baze aşa de largi comparative, 
încît, într-un moment dat, cursul său de filozofia dreptului a deschis pers- 
pectivele cele mai îndrăznețe, afirmînd că dreptul comparativ va cistiga 
o uriaşă importanță prin ... descoperirea civilizaţiilor, care se găsesc ... 
... în lumea planetară ! Joseph Kohler era nu numai un savant în toate 
domeniile ştiinţelor juridice, dar era gi poet. 

Pe lingă principiul cauzalității în cunoașterea criminalităţii, Franz 
von Liszt a introdus principiul finalității în ce priveşte noțiunea de pe- 
deapsă, stabilind un sistem al pedepsei care a înspăimîntat pe juriştii 
„elasici”, formalisti de catedră, cum a fost, de exemplu, prof. Birkmeyer ! 

Pedeapsa nu este, zice von Liszt, un element juridic, ci o funcţie 
socială și un rezultat al evoluției sociale. Pedeapsa trebuie să fie o pe- 
deapsă-scop, nu o pedeapsă-răzbunare. Desigur, bunurile juridice trebuie 
apărate, însă să nu se uite niciodată nici bunurile societăţii, care trebuie 
salvate. Pedeapsa trebuie concepută în mod sociologic. 

Şi atunci trebuie să predomine scopul social al pedepsei, şi nu carac- 
terul ei de combatere a factorului individual. Trei sînt mijloacele de peda- 
ogie socială care reies din sociologia pedepsei : 

1) pe criminalii de ocazie şi care au necesitatea de a se corija să-i 
educăm, ca să devină membri utili ai societăţii; 2) să înspăimîntăm pe 
cei care nu pot fi educați şi 3) să facem inofensivi pe cei care nu pot fi 
corijați. 

Pentru aceste motive, politica criminală trebuie să devină un simplu 
segment al politicii sociale în general. Problema tineretului, a vagabon- 
zilor, a locuinţelor pentru lucrători, repartizarea justă a dărilor, măsuri 
contra bolilor mintale, apărarea contra contagiunii bolilor sexuale ș.a.md. 
— iată lupta împotriva criminalității prin intervenţia statului. 

Aceste idei fundamentale ale lui Franz von Liszt au devenit pivo- 
tul unei mari mişcări criminalistice de proporţii mondiale. Cu colabora- 
rea celor mai iluştri criminalişti ai timpului, von Liszt a creat o mare aso- 
ciaţie internaţională, „Internationale Kriminalistisehe Vereinung” (cele- 
bră prin prescurtarea K.V.), care, la Congresul din Lisabona din 1897, 
şi-a propus pe plan internațional cercetarea științifică a crimei, a cauzali- 
tăţii ei şi a mijloacelor de combatere. 

Astfel s-a influențat legislaţia internațională ; proiectul de cod penal 
al Elveţiei relativ la criminalii care nu se mai pot corija, noul cod pe- 
nal al Norvegiei, legislația franceză, belgiană și din unele state ale Statelor 
Unite ale Americii relativ la condamnarea condiționată. 

Prof. Franz von Liszt a avut marele merit de a fi pus cu o mare 
energie intelectuală problema sociologiei crimei şi pedepsei în discuţie 
publică, academică şi neacademică, 

După el au apărut foarte numeroase lucrări tratind acest subiect 
în literatura de specialitate germană. Citez numai trei : 

1) Lucrările lui Aschaffenburg, care a editat şi o revistă criminalistă, 
„„Monatschriît für Kriminalpsyehologie und Strafrechtsreform. 

2) Kriminalsoziologie de Wilhelm Sauer, 1933 (3 volume: vol. I: 
Methode und Richtungen; Die kriminallen Tatsachen und ihre Behandlung 
in allegemeine Grundlagen und allgemeinen Teil der Kriminalsoziologie ; 
vol. II: Die kriminallen Typen; Die einzelnen Verbrechen und Verbrecher 
— (Besonderer Teil der Kriminalsoziologie); vol. IIE: Ergebnisse und 
neue Aufgaben. 

3) Auffassung und Formen der Strafe auf den einzelnen Kultursiu- 
fen, von Hermann Trimborn, 1931. 

4) Kriminalsoziologie, de Exner (fostul meu coleg de seminar) în 
„Handwörterbuch der Kriminologie”. 

5) Von Mayer, Statistik und Gesellschaftslehre, vol. III, Moralstatistik 
mit Binsehluss der Kriminalität, Tübingen, 1917. 

6) Mittestädt, Kulturgeschichte und Kriminalstatistik, în Zeit- 
schrift für die gesamte Strafrechtswissenschaft, vol. IV., 1884. 

Asupra influenței factorului economic au apărut: Ivan Kahn, 
Les causes économiques de la criminalité, Paris, 1903; W. A. Bonger, 
Criminality and economic conditions, Boston, 1916; Roesner, Wirtschafts- 
lage und Ktraffälligkeit, în Handwörterbuch der Kriminoiogie, vol. II; 
Thorsten Sellin, Research Memorandum on Crime in the Repression, 
„Social Science Research Council Bulletin” 27, 1937; Thorsten. Sellin, 
The basis of a crime Idea, în „Journ. Crim. Law and Criminology”, Sep- 
tember, 1931, vol. XXII, p. 346; Woytinsky, Lebensmittelpreise, Beschäf- 
tigunsgrad und Kriminalität, în „Archiv für Sozialwissenschaft”, vol. 61, 
1929, p. 25. 

Problema sociologiei crimei este subiectul de preferință al sociolo- 
giei americane. Nu este tratat de sociologie — şi se ştie cât de numeroase 
sînt astfel de tratate în Statele Unite — care să nu atingă cu mai 
multă ori puțină amploare această problemă. 

Lucrările americane conțin multe expuneri programatice, cîteodată 
şi multe locuri comune, fără însă a întreprinde cercetări aprofundate 
ori pe teren. 

Pentru a da o idee de însemnătatea pe care sociologii americani 
o dau crimei și pedepsei, voi face următoarea enumerare de lucrări speciale 
dintre cele multe pe care le-am studiat în cele două călătorii făcute 
în S.U.A., lucrări care nu amintesc deloc de sociologia crimei şi pedepsei, 
pusă cu atita vigoare de Franz von Liszt, ceea ce mi-a amintit cu o şi 
mai mare putere de lucrările remarcabile ale şcolii sociologiei criminalității 
pe care le-am cunoscut și aprofundat între anii 1904 şi 1909 la Berlin. 
Puține din lucrările apărute după trei decenii le întrec în profunzime ori 
aduc ceva nou, principal: 

— Culture, Conflict and Crime, by Thorsten Sellin, New York; 

— „Social Science Research Council”, Bulletin 41, 1938. vol. I: 
Criminology and the Way of Science; vol. IL: A Sociological Approach 
to the study of crime causation ; vol. III: Research Procedures; vol. IV : 
The Conflict of Conduct Norms ; 

— Causes of Crime, Biological Theories in the United States, 1880— 
1915, by Arthur E. Fink, Philadelphia, 1938; 

— Punishment and the Social Structure, By Georg Rusche and Otto 
Kirshheimer, New York, 1939; 

— The Criminal in Society by H. T. F. Rhodes (The scope of the 
Science — The criminological School — The criminological Effect — Crime 
and Social Order) ; 

— Principles of Criminology, by E. H. Sutherland, Philadelphia, 
1939; 
— Crime and its treatment, Social and Legal Aspects, by A. E. Wood 
and I. B. Wait, New York, 1941; 

— Social Organisation and Crime in Small Wisconsin Communities, 
by A. E. Wood, în „Americ. Sociolog. Rev.”, vol. 7, 1942, p. 40; 

— Criminology, by D. R. Taft, New York, 1942; 

— Criminology and Penalogy, by I. L. Gillin, 3 ed. New York, 1945. 

Un experiment petrecut în seminar, anume dovada inexactitudinii 
şi erorilor martorilor, în care eu am avut un rol principal, a legat în 
mod simbolie experiențele de laborator din Institutul psihologie al lui 
Wundt cu Institutul criminalistic al lui von Liszt, a legat viața mea din 
Leipzig cu aceea din Berlin ! 

Este vorba de aşa-zisa psihologie a martorilor, (Psihologie der 
Zeugenaussage), prin care se arată că nu se poate pune prea multă bază 
pe depunerea martorilor în proces ; pentru a dovedi aceasta, s-a înscenat 
în seminar următorul experiment. În timpul unei ședințe a intrat în sală 
un membru al seminarului, s-a îndreptat spre dulapurile cu cărți şi a luat 
de acolo citeva volume. S-a cercetat şi interogat pe ceilalți membri ai semi- 
narului, citeva ore după această scenă, ce au văzut, ce a făcut colegul 
cînd a intrat în sală, dacă a luat cărți şi anume cîte. Răspunsurile au fost 
surprinzător de diferite şi false ! 


6.3.7. ELSA VON LISZT 


Farmecul neîntrecut al vieţii petrecute la Seminarul lui von Liszt 
n-a fost numai activitatea ştiinţifică atit de variată și atit de actuală 
desfășurată acolo, dar mai ales, pe lîngă prietenia colectivă cu echipa celor 
patru colegi, o prietenie colectivă şi mai vie cu o altă echipă, gi mai aleasă 
şi simpatică, familia profesorului von Liszt. 

Toţi din familie, profesorul, soția sa și cele două fiice ale sale Elsa 
şi Gertha, toţi la un loc formau o grupă de superbă prietenie, care făceau 
duminicile, cînd ne întruneam la ei, să devină adevărate mari sărbători 
sufletești familiale. 

Prietenia strînsă cu grupul familiei nu excludea însă încorporarea 
acestei prietenii, în profesorul von Liszt şi fiica sa Elsa, pentru care am 
avut o specială afecțiune. Profesorul se deosebea cu totul de ceilalţi pro- 
îesori cu care am venit în contact: era artistul care se manifesta în el 
în orice moment, fără a se lăsa uitat omul de ştiinţă. Fratele său Eduard 
von Liszt a publicat o foarte interesantă lucrare asupra lui Franz Liszt, 
cu subtitlul: „Abstammung, Familie, Begebenheiten (în editura Wilhelm 
Braunmüller din Viena), prin care se arăta pe bază de hîrtiii de familie 
şi multe fotografii inedite, rubedenia familiei von Lizt cu genialul pianist 
Franz Liszt. 

De altfel, într-o dedicație de pe fotografia sa, Franz Liszt declară 
însuşi: meinem lieben, tiichtigen, jungen Cousin Eduard von Liszt. 

Vivacitatea temperamentului, dezbrăcarea de orice atitudine gravă 
profesorală, elegența necăutată a îmbrăcămintei — „cunosce pe om după 
cravată”, obişnuia să spună — făceau din profesorul von Liszt o ființă 
atrăgătoare și infinit de simpatică. În întâlnirile noastre duminicale, pro- 
îesorul era centrul conversaţiilor şi discuţiilor, la care participa fără morgă 
şi ca egal la egal cu numeroşi elevi. 

„Excellenz” îl numea Delaquis, ridicîndu-l la grad, el fiind un simplu 
„„Geheimrat”, ca toţi profesorii. 

De altfel, prof. von Liszt nu ţinea la titluri, fiind un sincer democrat, 
Era membru în consiliul municipal al oraşului Charlottenburg și a devenit 
membru al landtagului din Prusia, care era în majoritate plin de iunkerii 
faimoşi prusieni. 

Cînd au fost alegerile pentru landitag, noi elevii am făcut propagandă 
întinsă pentru candidatul Franz von Liszt. Am participat astfel pentru 
prima și ultima oară la o alegere ca „agent electoral” !, în Prusia pentru 
un candidat democrat, care a reuşit să fie ales (desigur, nu graţie virtu- 
ților mele de „agent”). 

Activitatea didactică ca profesor, aceea științifică ca director al 
seminarului criminalistic și al I.K.V. şi, în sfîrşit, activitatea politică fă- 
ceau ca la sfîrşitul anului prof. von Liszt să fie complet epuizat şi surme- 
nat, de multe ori neputîndu-se nici hrăni, spre remontare, fumînd însă 
din cînd în cînd cîte o havană veritabilă (de o Reichsmark), al cărei par- 
fum ne încînta. Aerul de mare timp de trei săptămîni îl refăcea însă com- 
plet, stînd toată ziua într-o luntre în plină mare — aşa cum l-am văzut 
într-o insulă a Mării de Nord, pe care el o prefera. 

În Hardenberg n. 19, etajul 2 din Charlottenburg se afla splendidul 
apartament al familiei von Liszt, care cu o ospitalitate largă şi generoasă 
ne primea în fiecare duminică. 

Cum intrai, la dreapta, se afla marele birou al profesorului, cu o 
foarte bogată bibliotecă (nu se observa că a donat seminarului crimina- 
listie imensa bibliotecă, care se afla acolo), iar la stînga o frumoasă 
cameră de lucru a fiicei sale Elsa, care îi făcea şi servicii de secretară. 

Din biroul profesorului, unde luam cunoştinţă de ultimele apariţii 
din toate domeniile vieţii ştiinţifice şi literare, treceam vizavi în cabinetul 


222 D. Gusti, Opere, V 


de lucru al Elsei von Liszt, unde mă aştepta o atmosferă de calm, de deli- 
catete, de discreţie şi de nobilă prietenie. 

Dintre prietenele mele, dacă Sophie Remanovsky avea pentru 
mine, care eram în vîrstă de 19 ani şi ea de aproape 30, un amor 
matern; dacă Conny Constance Skinner mi-a fost o intimă și splendidă, 
camaradă de viaţă, cu toată diferenţa de vîrstă dintre noi doi; pentru 
Elsa von Liszt aveam acel amor intelectual de care vorbea Spinoza (amor 
Dei intellectualis). 

Nefiind adept al rasismului sub nici o formă, nu voi încerca, ca 
Stendhal, să caracterizez nuanțele afecțiunilor mele pentru poloneza Sophie, 
pentru engleza Conny şi pentru germano-maghiara Elsa, după naționa- 
litatea din care făceau parte, ci după diversitatea culturii şi profesiunii 
lor, — una fiind profesoară, Sophie, a doua, Conny, artistă de operă şi a 
treia, Elsa, feministă practicantă pentru salvarea socială a unor suflete 
rătăcite şi nenorocite. 

Cea mai frumoasă dintre ele a fost, desigur, Sophie : înaltă, cu ochi 
albaştri, păr bogat, blond ; cea mai distinsă a fost Conny, care încorpora 
întreaga civilizație milenară anglicană ; cea mai gingașă a fost Elsa, care 
a împrumutat de la mama ei bunătatea personificată, iar dela tatăl ei 
însuşirile intelectuale şi artistice ale familiei Franz Liszt. 

Epoca petrecută în seminarul criminalistic din Berlin a fost cea mai 
fericită din viața mea. Căci atunci mi-am încheiat marele stagiu al căutării, 
pentru a intra cu pași siguri în perioada plină de răspunderi a elaborării, 
care mi-a adus din partea profesorului Gustav Sehmoller propunerea atit 
de onorabilă şi rară (fiindcă nu venea de la mine) de a rămîne în Berlin, 
încorporat în cadrul universităţii de acolo, ca docent (Privatdozent). 


6.4, SOCIETATEA VIITOARE 


În timpul absolutismului lui Wilhelm al II-lea, ca și al dictaturii, 
știința socială supremă era aceea a statului, opusă ştiinţei societății, 
doctrina lor, deşi pentru prezent valabilă, era socotită însă sub „specie 
aeternitatis?” (am văzut cît a durat „această” eternitate). Sociologia, 
ori ştiinţa socială, ca ştiinţe ale societăţii, nu existau. Profesorul Freyer 
de la Universitatea din Leipzig, cunoscut ca sociolog înainte de venirea 
regimului hitlerist (mai ales prin lucrarea sa Soziologie als Wirklichkeits- 
wissenschaft, (scrisă în sens hegelian şi fără a arăta însă şi nici a cerceta 
ce ar fi „realitatea socială” în concret), imediat după instalarea hitleris- 
mului a renegat și a uitat „,sociologia” pentru a susține că adevărata și 
singura, știință socială ar fi „politica””, — fireşte știința, statului hitlerist; ! 
Şi deşi Freyer a devenit directorul institutului creat de Lamprecht, a 
trebuit să părăsească cîmpul său de activitate din Leipzig, pentru a deveni 
directorul unui institut germanic ... în Budapesta! 


Un elev al său, unul din asistenții mei la catedra de sociologie al 
cărui titular eram, cu toată inteligenţa și buna, lui pregătire, pentru a fi 
totuşi în nota pe care a trăit-o la Leipzig (unde a dat doctoratul şi unde a 
urmat la universitate, recomandat de mine Fundaţiei Rockfeller pentru 
o bursă de ştiinţe sociale), a încercat să arate studenților mei — el asistent: 
la catedra de sociologie ! — că nu există această știință, ci numai „ştiinţa, 
politicii”. 

Fireşte că în urma acestei „aberaţii ştiinţifice” a fost nevoit să pără- 
sească postul de asistent, spre marele meu regret ! 


Deosebirea dintre noțiunile stat și societate am urmărit-o în timpul 
studiilor mele de la Berlin şi Leipzig (tot ce urmează priveşte numai această, 
epocă), putînd întrevedea o linie de fapte și teorii, care priveau viitorul 
statului şi societăţii, eliberate de imperfecţiile prezente. Erau aspecte 
diferite ale gîndirii socialiste. 

Ca student la universitatea din Leipzig obișnuiam să fac zilnic plim- 
bāri în frumosul parc Rosenthal din jurul orașului, unde mă întîlneam 
adesea cu profesorul Paul Barth. 

P. Barth, înalt, întunecos la privire, şi negru la faţă, mare erudit, 
însă puțin original, era profesor extraordinar, cu puţini studenţi la curs, 
neavind darul vorbirii; el era şi editorul celei mai vechi reviste germane 
de filozofie „,Vierteljahrsschrift der Wissenschaftlichen Philosophie” căruia 
a avut curajul — de a mai adăuga la titlul revistei şi „und Soziologie” 
— un foarte mare curaj pentru lumea științifică germană, care considera. 

sociologia ca o ştiinţă superficială, unii numind-o chiar ,„,Schwatzologie” ! 

Paul Barth publicase cea mai erudită istorie a curentelor sociologice, 
Philosophie der Geschichte als Soziologie, în două ediţii, ediţia I cuprindea 
şi o mică schemă a sistemului propriu, în care se anunţa apariția şi a volu- 
mului II al unui sistem propriu de sociologie, dar care însă n-a apărut. 

Pentru curajul său științific și pentru erudiţia sa excepțională îmi 
era, ca tînăr student „în sociologie”, foarte simpatic, mai ales că de cîte 
ori ne întîlneam în parcul Rosenthal se interesa de sănătatea mea (o dată 
găsindu-mă slab şi văzînd regularitatea plimbărilor mele în pădure, mă 
credea ftizic şi avuse chiar amabilitatea să-mi recomande un doctor 
specialist, — de care însă din fericire n-am avut nevoie !). 

Interesul său amical privea şi lecturile mele, mă întreba ce am citit, 
ce am gîndit. Într-o zi i-am spus că sînt captivat de problemele societăţii 
actuale şi viitoare, şi că cursurile și institutele universitare neoferindu-mi 
suficient material — deşi eram membru activ al Institutului de Psihologie 
al lui W. Wundt, membru activ al lui Vereinigte Staatswissenschaftliche 
Seminare, conduse de K. Biicher, şi membru al lui Universal-und Kultur- 
historisches Institut, creat de Karl Lamprecht, — urmăresc deaproape 
manifestările socialiste din ,,Leipziger Volkszeitung” — cel mai bun ziar 
socialist din Germania — ca şi din întrunirile la care veneau toate marile 
căpetenii socialiste germane să vorbească. 

Leipzig era considerat ca un fel de Mecca al socialismului, iar ,,Leipzi- 
ger Volkszeitung” avea de director pe cel mai eminent gînditor şi istoric 
socialist, Franz Mehring. 


Prof. P. Barth era departe de a avea simpatie pentru gîndirea socia- 
listă, însă l-am văzut foarte interesat cînd i-am spus că citind lucrarea, lui 
Engels Entwicklung des Sozialismus von der Utopie zur Wissenschaft, 
unde în prefață el arăta mîndria socialiștilor germani de a avea ca premer- 
gători pe Kant, Fichte și Hegel („Wir deutschen Sozialisten sind stolz 
darauf, abzustammen nicht nur von Saint-Simon, Fourier und Owen, 
sondern auch von Kant, Fichte und Hegel”), şi că așa am hotărît să ur- 
măresc această filiație socialistă, studiind mai de aproape opera lui Kant, 
Fichte şi Hegel din punctul de vedere socialist. 

De atunci de cîte ori ne întîlneam în Rosenthal, la intervale mai mici 
ori mai mari, îi comunicam rezultatele lecturilor şi studiilor mele. 

În primul loc am căzut de acord că teza latină de doctorat a lui 
Jean Jaures este cu totul incompletă și insuficientă. Ea a fost tradusă 
de Adrien Veber în limba franceză mai întîi în „Revue Socialiste” în 1892, 
apoi apărută sub formă de broșură, pe copertă avînd drept titlu Les ori- 
gines du socialisme allemand (apărută în editura ,,Les écrivains réunis”, 
1892, Paris), avînd însă pe pagina următoare alt titlu mai corespunzător 
textului latin : Les premiers lintaments du socialisme allemand chez Luther, 
Kant, Fichte et Hegel”. 

Prof. P. Barth nu îmi făcea impresia că cunoștea teza latină a lui 
Jaurès şi cu atît mai puţin traducerea ei în limba franceză. 

Traducătorul Adrien Veber în prefața sa găseşte că în această teză, 
susținută cu elocvenţă şi curaj în fața juriului Sorbonei, Jaurès, profesor 
de filozofie la facultatea din Toulouse, acum că a posedat titlul de doctor 
în socialism a oferit toate garanţiile dorite de lumină şi dezinteres pentru 
o catedră de socialism care s-ar putea crea. 

Jaurès, fără a renunța la studiile sale strălucite, care apăreau fie 
ca Opere, cum este L'armée nouvelle, ori în nenumăratele sale articole de 
ziar, s-a consacrat însă cu totul politicii, căzînd victima ei, cînd a fost 
asasinat mişelește în cafeneaua Croissant din Paris. 

Întîmplarea a făcut ca să vorbesc mai tîrziu, ca profesor la Univer- 
sitatea din Bucureşti, cu un fost profesor al tînărului asasin, la un colegiu 
catolic, prof. Charles de la Institutul francez din Bucureşti, un adevărat 
Anatole France redivivus, plin de umor, de vervă și de erudiție, intero- 
gindu-l asupra caracterului acestui asasin îmbibat cu articole violente 
din „VP Action Française”, care numea pe Jaurès vîndut Germaniei pentru 
că era contra, războiului. 

Într-o dimineaţă plină de soare și de aer înviorător şi parfumat de 
pădure a parcului Rosenthal am întîlnit pe profesorul Barth şi i-am co- 
muanicat o îndrăzneață paralelă între aşa-zisul socialism la Kant şi Fichte. 

Amindoi cenzurați din cauza atitudinii lor înaintat democrate, 
unul, Kant, de guvernul din Prusia, celălalt, Fichte, de guvernul din Wei- 
mar; amindoi s-au inspirat din cultul umanităţii, ca ultim scop al istoriei 
universale și al educației; amindoi au avut însă și cultul personalităţii 
umane; amîndoi voluntarişti ; în sfirşit la amindoi se găsesc crîmpeiele 
unei metode dialectice, care şi-a găsit desăvirşirea la Hegel. 

Prof. Barth a găsit ideea ingenioasă, felicitîndu-mă că citesc pe 
clasicii filozofi, spre deosebire de grosul studenților, care vorbesc de ei 
şi-i. preamăresc, însă nu-i citesc. Cu această ocazie prof. Barth a citat 
două versuri din Lessing, care mi-au rămas întipărite în minte : 


”Wer wird nicht einen Klopstock loben! 
**Doch wird ihn jeder lesen? Nein! 


Vă felicit încă o dată, mi-a zis prof. Barth, că nu v-aţi luat acest 
motto — ceea ce fac de obicei studenţii în filozofie, a adăugat el. 

Mi-a sugerat să iau subiectul pentru teza de doctorat, la care pro- 
punere i-am răspuns că pentru această teză lucrez de mult la problema 
egoismului şi altruismului. 

Într-adevăr Kant a primit cadou la aniversarea sa de 70 de ani un 
avertisment; sever din partea regelui Friederich Wilhelm al II-lea, care a 
emis- un „ordin de cabinet” regal, din inițiativa regimului mărginit și 
reacţionar Wöllner, pentru următorul motiv : „Entstellung und Herab- 
wiirdigung mancher Haupt-und Grundlehren der Heiligen Schrift und 
des Christenthums”. 

Dar mai mult încă, acest ordin din 1 octombrie 1794 conţinea şi o 
ameninţare de a se lua măsuri severe în caz de continuare „bei fortgesetz- 
ter Renitenz” — cu propriile cuvinte regale. 

Astfel ştia oficialitatea din Prusia să sărbătorească 70 de ani ai 
filozofului, care a fost o glorie a omenirii, dînd filozofiei o nouă şi ori- 
ginală orientare. 

Noroc că prin moartea regelui, după trei ani, 1797, Kant a putut 
răsufla, dar nici n-a mai seris un cuvînt în domeniul religiei. 

Cam în același timp, la universitatea din Jena, Johann Gottlieb 
Fichte a fost învinuit de guvernul din Weimar, pentru un articol seris 
în anul 1799 în care Dumnezeu şi ordinea morală universală sînt puşi pe 
acelaşi picior de egalitate. Fichte, la rîndul său, a anunţat că nu va primi 
avertismentul guvernamental — care de altfel a şi avut loc — și va pleca 
din universitate. Atunci guvernul l-a destituit ! Fichte însă înainte de a 
primi această veste a părăsit universitatea trîntind uşile şi făcînd apel la 
public pentru a protesta şi a se apăra : Appelation an das Publikum (1199). 

Ilustrația acestei sentinţe şi o dezvoltare de energie de voință pînă 
la bravare, a arătat-o Fichte în iarna anului 1807, cînd a ţinut la Acade- 
mia din Berlin celebrele Reden an die deutsche Nation, sub ochii garni- 
zoanei franceze care ocupase oraşul. (În 1811 Fichte este primul rector 
ales al nou înființatei universităţi din Berlin). 

În Cuvîntările către națiunea germană, între altele, Fichte dezvoltă 
cu un entuziasm înflăcărat un mare plan, pentru o reînnoire a naţiunii 
germane printr-o educaţie naţională. 

O educaţie în direcţia evoluţiei speciei umane care locuieşte pe acest 
glob, de a se uni şi topi într-o singură republică culturală a tuturor popoa- 
relor, prin muncă comună bine organizată, prin artă și ştiinţă a naturii, 
prin întărirea și ridicarea puterii omului asupra forțelor naturii. 

„Alle Wohltäter der Menschheit”, precizează Fichte, „alle Grossen 
haben für mich gearbeitet ; es ist meine Pflicht, ihre Auf-gabe zu ergrei- 
fen, das gemeinsame Bundesgeschlecht immer reicher und glücklicher 
zu machen, den herrlichen Tempel, den sie unvollen-det lassen mussten, 
seiner Vollendung näher zu bringen”. 

Splendide cuvinte pe care le-am întîlnit şi la Kant, care-şi propune 
umanitatea ca ultim scop al educaţiei. 

Immanuel Kant, acest ,,Alleszermalmer”, cum a fost numit, pen- 
tru că a dat o nouă şi fundamentală orientare gîndirii filozofice, a fost 
totuşi după propria lui declaraţie trezit din somnul dogmatic de Hume. 
La această declaraţie se mai poate adăuga că, în privinţa concepţiei statului 
şi dreptului singura problemă kantiană care ne interesează aici este că 
filozoful a fost trezit din somnul absolutist de Jean-Jacques Rousseau 
şi de revoluţia franceză. 

Se cunoaşte evenimentul din viaţa lui Kant cînd, în așteptarea 
unor vești privitoare la revoluția franceză, şi-a amînat plimbarea obiş- 
nuită, care de altfel era aşa de punctuală, încît oamenii își controlau ceasul 
după apariţia lui Kant pe drumul pe care-l făcea. 

Chiar în ultima sa lucrare, apărută în 1798, la virsta de 74 de ani, 
Der Streit der Fakultäten, serie că revoluţia franceză provoacă entuziasm 
(„Diese Revolution findet doch in den Gemiitern aller Zuschauer eine 


i! Căutarea 227 


Teilnehmung dem Wunsche nach, die, nahe an Enthuziasmus grentzt, 
und deren Ausserung selbst mit Gefahr verbunden war, die als keine an- 
dere als eine moralische Anlage im Menschengesehlecht zur Ursache haben 
kann). 

Kant apără dreptul moral al revoluţiei. 

Principiul cel mai înalt politic este la Kant, — ca şi la Rousseau: 
„Voința tuturor este izvorul oricărui drept” („Der Wille aller ist der Ur- 
quell aller Rechte”). „Ceea ce un popor nu poate hotărî asupra sa însuși, 
legislatorul nu poate să hotărască asupra poporului”. 

În doctrina sa juridică Kant este acelaşi democrat. 

Iar, ca şi Beaumarchais în Figaro, cînd de pe scenă adresează 
nobilimii de la curte cunoscutele cuvinte : ,, V-aţi dat osteneala de a vă 
naște, şi nimic mai mult”, Kant declară: „Da nun Geburt keine Tat 
desjenigen ist, der geboren wird, so kann es kein angeborenes Vorrecht 
einer Gliedes des gemeinen Wesens... vor dem anderen geben”. 

Consecvent democraţiei sale, Kant respinge categoric toate acele 
stări, care erau la ordinea zilei în cea mai reacționară ţară din Europa, 
în Prusia de Est, ca ,,Leibeigenschaft, Ritterorden, Majoraten, Fidei- 
komissen, ş.a.d.m.” 

Legea supremă este și rămîne libertatea. 

Iată un pasaj caracteristic şi elocvent pentru democratismul lui 
Kant din „Religion innerhalb der reinen Vernunft” : „Ich gestehe, scrie 
el, dass ich mich in einen Ausdruck, dessen sich auch wohl kluge Männer 
bedienen, nicht wohl finden kann : ein gewisses Volk...ist zur Freiheit 
nicht reif...; Nach einer solchen Voraussetzung aber wird die Freiheit 
nie eintreten; denn man kann zu dieser nicht reifen, wenn man nicht zu- 
vor in Freiheit gesetzt worden ist; man muss frei sein, um sich seiner 
Kräfte in der Freiheit zweckmässig bedienen zu können”. 

Dar punctul culminant al teoriei democratice la Kant (ca și la Fi- 
chte, dar mai mult încă decît la Fichte) este scopul suprem al educației, 
eticii, istoriei universale şi al unei păci eterne — Umanitatea (un punct de 
vedere aproape netratat în lucrările asupra lui Kant şi care ar merita, 
desigur, o analiză mai aprofundată, care însă nu se poate da aici), sînt 
mândru de a o spune că m-a preocupat în cursul studiilor mele la Leipzig, 
înainte de a prezenta teza de doctorat. 

Toate planurile de educaţie, spune Kant, trebuie să servească idealul 
umanităţii viitorului : „Kinder sollen nicht dem Gegenwărtigen, sondern 
dem zukünftig möglichen, besseren Zustande des menschlichen Geschlechts, 
das ist der Idee der Menschheit, deren ganzen Bestimmung angemessen 
erzogen werden”. 

Căci în educație stă marele secret al perfecțiunii naturii omenești 
spre culmea ei, care este umanitatea : ,,Es ist entzückend sich vorstellen, 
dass die menschliche Natur immer besser durch Erziehung werde ent- 
wickelt werden, und dass man diese in einer Form bringen kann, dass der 
Menschheit angemessen ist. Dies eröffnet uns den Prospekt zu einer 
künftigen glücklichen Menschengeschichte”. 

Scopul educaţiei este determinat de „Imperativul categoric” etic, 
care sună : „Handle so, dass Du die Menschheit sowohl in deiner Person 
als in der Person eines anderen jederzeit zugleich als Zweck, niemals 
bloss als Mittel brauchst”. 

Este varianta puțin cunoscută și pregnantă a imperativului cate- 
goric, care se cunoaşte de obicei: „Handle so, dass die Maxime deines 
Willens jederzeit zugleich als Prinzip einer allgemeinen Gesetzgebung 
gelten könne”. 

Etica kantiană a comunității reiese în mod clar, din afirmația că 
orice om, deci şi cel mai sărac, există ca scop în sine, căci oamenii nu sînt 
mașini, nu sînt simple mijloace pentru vreo întrebuințare oarecare pentru 
această ori altă voință, cu alte cuvinte orice om nu este un lucru, ci o 
persoană, o personalitate, în care apare umanitatea cu tot ce are ea mai 
sfint *. 

Comunitatea personalităților libere unite prin idealul umanităţii, 
cuprinsă în imperativul categoric al lui Kant este o concepţie sublimă, 
pătrunsă de cel mai curat socialism, ceea ce l-a îndrituit pe Hermann Cohen, 
şeful școlii neokantiene, să declare că „Der wahre und wirkliche Urheber 
des deutschen Sozialismus ist Kant”. 

Este deci de la sine înţeles că, din acest punct de vedere, Kant pro- 
pune să scrie o istorie a umanităţii „wie weit die Menschheit în den ver- 
schiedenen Zeiten diesem Endzweck sich genăhert oder von demselben 
entfernt habe, und was zur Erreichung desselben noch zu tun sei”. 

În două lucrări; Idee zu einer allgemeinen Geschichte in weltbiir- 
gerlicher Absicht şi Mutmassiicher Anfang der Menschengeschichie, Kant 
încearcă a da programul acestei noi istorii universale a umanităţii, 
din nefericire însă fără a atinge profundul nivel al celor trei critici ! 

Dar iată Kant, care nu s-a mişcat din Königsberg, și totuşi tără a 
vizita muzeele și pinacotecile mari ale Occidentului, ne-a dat în Kritik 
der Urieilskraft mirile principii estetice, tot astfel în domeniul practic 
în anul 1795 în lucrarea sa, şi astăzi de mare actualitate, Zum ewigen 
Frieden, ein philosophischer Entwurf, ca un adevărat mare om de stat face 
propuneri practice pentru organizarea unei păci adevărate, garantată 
prin umanitatea organizată, transformată într-o federaţie a statelor 
(vezi amănunte în capitolul special al acestei lucrări). 

Dacă la Kant domină primatul rațiunii practice (el a declarat doar 
că critica rațiunii pure a fost scrisă pentru a întemeia „critica rațiunii 
practice”) şi dacă pentru un stat de drept pe lingă : 1) „Richtige Begriffe 
von der Natur einer möglichen Verfassung” şi 2) „,Grosse durch viel Welt- 
lăufe geübte Ertahrenheit”” mai înainte de toate (über das alles) se cere 
o bunăvoință („ein zur Annehmung derselber vorbereiteter guter Will) — 
cesa ce exprimă voluntarismul său (care se găsește în domeniul politic 


* „Gemeinschaft frei wollender Menschen” la Stammler; — ,,Verein freier Menschen” 
la Marx ori ,,Association, worin die freie Entwicklung eines jeden die Bedingung für die Ent- 
wicklung aller ist” din Manifestul Comunist. 

şi în articolul său ,,Die billige Spruchweise von Gegensatz zwischen Theo- 
rie und Praxis”) — apoi la Fichte acest voluntarism ia proporţii hotări- 
toare şi centrale în sistemul său filozofic practic. Încă din anul 1794 
tînărul profesor Fichte a arătat auditorilor care ar fi după el „Die Be- 
stimmung des Gelehrten”, 1794, în termeni foarte plastici şi energici : 

„„Hinstehen und klagen über das Verderben der Menschen ohne 
eine Hand zu regen, um es zu verringen, ist weibisch. Strafen und bitter- 
höhnen, ohne den Menschen zu sagen, wie sie besser werden sollen, ist- 
unfreundlich. Handeln ! Handeln ! das ist es, wozu wir da sind”. 

Aceste memorabile cuvinte devin firul conducător al filozofiei 
voluntariste și activiste fichteene. 

„Zum Handeln bist du da, dein Handeln und allein dein Handeln 
bestimmt deinen Wert”. (Bestimmung des Menschen). 

În introducerea la a sa teorie a statului (Staatslehre) din 1813, 
Fichte declara categoric : „Ale Wissenschaft ist tatbegriindend ; eine 
Lehre, in gar keiner Beziehung zur Praxis stehende, gibt es nicht”. 

Căci la ce serveşte oare ştiinţa, se întreabă Fichte. ‚Offenbar nur, 
um zu rechter Zeit das allgemeine Leben und die ganze menschliche 
Ordnung der Dinge zu gestalten. Dies ist ihr letzter Zweck ; mittelbar 
dient sonach, sei es auch erst in einer späteren Zukunft, jede wissenschaft- 
liche Bestrebung dem Staate”. 

Iată, pe lîngă că ştiinţa trebuie să stea în legătură cu practica, ea 
are ca ultim scop să transforme ordinea omenească a lucrurilor şi să ser- 
vească organizării statului. 

Sînt idei fundamentale, pe care le întîlnim mai tirziu la Marx şi 
Engels. 

Este cunoscută formula tinărului Marx, care aşa de mult se apropie 
de textul citat mai sus din Fichte ,,Die Philosophen, scrie Marx, haben 
die Welt mir verschieden interpretiert; es kommt aber darauf an, sie 
zu verändern”. 

Pentru înţelegerea, sociologiei lui Fichte se cuvine să corectăm afir- 
marea celor mai mulţi istorici ai filozofiei, printre care se număra şi prof. 
Barth în întâlnirile mele din pădurea Rosenthal din jurul Lipscăi, care-mi 
spunea că Fichte ar fi fost părintele individualiștilor, premergător lui 
Stirner şi Nietzsche ! La aceasta, îi spuneam însă prof. Barth că, dacă 
într-adevăr Fichte deduce întreaga lui filozofie teoretică și practică cu 
o putere suverană din punerea Eului („das Ich”) ca cea dintii ,, Tathand- 
lung”, nu trebuie uitat însă că însuşi Fichte a răspuns acestei obiecţiuni, 
în aparenţă justă, pentru că, precizează Fichte, „Der Mensch wird nur 
unter Menschen ein Mensch... Der Begriff des Menschen ist sonach gar 
nicht Begriff eines einzelnen, denn ein Solcher ist undenkbar, sondern der 
eine” Gattung (II, 43, ediţia Medicus). 

Tată deci adevăratul sens al gîndirii sociologice fichtecne : „omul 
este om numai printre oameni”. 

Prin lucrarea sa Geschlossenner Handelsstaat, 1800, Fichte devine 
primul socialist german și, în deosebire de Kant, aplică filozofia sa la 
probleme economice. 

În statul social al lui Fichte „sind alle Diener des Ganzen und 
erhalten dafür ihren gewohnten Anteil an den Gütern des Ganzen. 
Keiner kann sich sonderlich bereichern, aber es kann auch keiner verar- 
men. Allen Einzelnen ist die Fortdauer ihres Zustandes und dadurch 
dem Ganzen seine ruhige und gleichmässige Fortdauer garantiert” 
(pag. 34). 

Acest stat „al rațiunii” (Vernunftstaat) organizează munca în 
aşa fel încît fiecare poate trăi din munca sa, căci fiecare are un drept la 
muncă şi la o existentă demnă. 

Fichte arată apoi, în termeni de o nobleță unică, cum trebuie să 
fie efectuată această muncă: „Der Mensch soll arbeiten; aber nicht 
wie ein Lasttier, das unter seiner Bürde in den Schlaf sinkt und nach 
der notdürftigsten Erholung der erschöpften Kraft zum Tragen dersel- 
ben Bürde wieder aufgestărt wird”. Şi Fichte adaugă următoarele cuvinte 
memorabile : „Er sol angstlos, mit Lust und Freudigkeit arbeiten, und 
Zeit übrig behalten, seinen Geist und sein Auge zum Himmel zu erheben, 
zu dessen Anblick er gebildet ist” (p. 38). 

Lucrarea cuprinde apoi unele concepții, care amintesc statul po- 
liţienesc şi altele care sînt de un socialism reacţionar, care, mai ales în 
timpul celor două războaie mondiale, cînd unele state au proslăvit „au- 
tarhia” — dar chiar pînă în zilele noastre — în esență au devenit; de actua- 
litate. 

Statul ia în mîinile lui proprii exportul şi importul (de aceea s-a 
şi numit statul comercial „închis”, el reglează producţia şi repartiția, 
bunurilor, el stabileşte preţurile etc. etc.... Cu alte cuvinte statul este 
totul. 

După Kant şi Fichte, am început a studia opera lui Georg Wilhelm 
Frederich Hegel, am rămas însă consternat de greutăţile întimpinate. 
Mi-am amintit de Paulsen, care a mărturisit că studiul lucrărilor lui Kant 
i s-a părut atît de anevoios încît într-un moment dat a aruncat Critica 
raţiunii pure sub pat, avînd convingerea că niciodată nu va putea stăpini 
terminologia kantiană, atît de variată şi variabilă, cu mai mulţi termeni 
pentru aceleaşi noțiuni, încît Vaihinger a întocmit un dicționar special — 
se spune că în urma muncii sale intense de acribie filologică kantiană, a 
orbit (vezi capitolul Vaihinger). 

Cu toate declaraţiile sale disperate, acestea nu l-au împiedicat însă pe 
Paulsen să scrie una din cele mai frumoase lucrări, remarcabilă mai ales 
prin claritate, asupra lui Kant. 

Cînd l-am întîlnit în parcul Rosenthal pe prof. Paul Barth, el însuși 
autorul unei lucrări despre Hegel şi hegelieni, i-am comunicat intenţia 
mea de a renunța pentru multă vreme la studiul lucrărilor lui Hegel, 
care-mi răpește prea mult din timpul mărginit pe care-l am pentru pre- 
gătirea tezei de doctorat. Prof. Barth m-a bătut amical pe umeri și mi-a 

spus, dacă ai putut studia pe Kant şi Fichte, apoi acum ai datoria să 
contin ui studiind şi pe Hegel, fără a cărui înțelegere de la sursă, şi nu 
din tratatele de istoria filozofiei — nu vei putea pătrunde în adîncurile 
sociali smului. Şi apoi, adaugă prof. Barth, spunînd că vorbeşte din propria 
sa experienţă, cînd era student ca şi mine, nu este de recomendat a începe 
cu lectura primelor sale lucrări Phänomenologie des Geistes şi nici cu Logik 
(1812) ori cu FEneyelopădie der philosophischen Wissenschaften im Grun- 
drisse, 1817, care, fireşte trebuie studiate însă după lectura unor lucrări 
mai uşoare de citit, apărute mai tîrziu și care familiarizează minunat cu 
terminologia hegeliană, cum sînt: Die Vorlesungen über die Philosophie 
der Weltgeschichte în ediția lui Lasson, 4 vol. ori Die Grundlinien der Philo- 
sophie des Rechts ori Die Vorlesungen über Ästhetik... 

Sfatul lui P. Barth a fost binevenit. Am început lectura operelor 
lui Hegel cu Filozofia istoriei, partea cea mai strălucită din sistemul hege- 
lian, cu toate că unele concepții mi se păreau anacronice, ca membru al 
seminarului de istorie universală al lui Lamprecht. De exemplu, afirmarea 
că istoria universală este executarea planului lui Dumnezeu— teză pe 
care apoi cu mult talent a dezvoltat-o celebrul Ranke în sa Weltgeschichte. 

M-a interesat în special afirmarea că „spiritele popoarelor”, ca şi 
personalităţile deosebite sînt numai instrumente în mîna „Spiritului 
mondial” (,,Weltgeist'), fără ca să ştie, căci aceasta este „die List 
der Vernunft”, care lasă să activeze, pentrucă „Nichts grosses in der Welt 
ist ohne Leidenschaft vollbracht worden”. 

Spiritul popoarelor ca şi „oamenii mari” din istoria universală sînt 
numai Geschäftsführer”, instrumente şi mijloace ale lui ,,Weltgeist”, 
care, după ce realizează scopul determinat de plan, cad, "wie die leeren 
Hülsen eines Kerns”, aşa sînt popoarele, aşa sînt „geniile” istoriei, ca 
Alexandru, Cezar şi Napoleon. 

În Iena, metropola filozofiei pe vremea lui Hegel (din 50 de docenţi 
şi profesori 14 erau filozofi, dintre care 7 docenţi), evenimentele politice, 
ca bătălia de la Iena, nu l-au deranjat pe Hegel în lucrările sale, prima, și 
importanta sa operă Phänomenologie des Geistes a fost terminată în 
noaptea ajunului luptei de la Iena. 

Mai mult încă, el a admirat pe Napoleon călare, numindu-l „Der 
Weltgeist zu Pierde”. 

Timp de 13 ani, ca profesor în Berlin, Hegel a atins culmea celebri- 
tăţii, devenind idolul filozofic al universităţii din Berlin, (cu toate invec- 
tivele foarte spirituale ale lui Schopenhauer), filozofia sa a fost filozofia, 
oficială a timpului, sistemul său de gîndire a fost adăpostul spiritului 
reacţionar din Prusia, iar metoda sa a fost însuşită de socialismul ştiin- 
tific revoluţionar al lui Karl Marx şi Friderich Engels. 

Dar, o dată cu moartea lui Hegel, a încetat şi dictatura filozofiei 
sale. 

Iată că însuşi regele Prusiei Friederich Wilhelm al IV-lea l-a che- 
mat profesor la universitatea din Berlin pe Friederich Wilhelm Joseph 
Schelling, curînd după ce s-a suit pe tron, cu următoarele cuvinte semniii- 

cative îndreptate contra lui Hegel: „um der Drachensaat des Hegel- 
schen Pantheismus, der flachen Vielwisserei und der gesetzlichen Auf- 
lösung häuslicher Zucht entgegenzuwirken”. 

Au trecut mulți ani pînă ce Hegel, considerat ca „ein todter Hund”, 
a devenit iarăşi actual, vorbindu-se chiar de o „renaștere hegeliană”, 
de curente filozofice „„neohegeliene”, cu întruniri, reviste, arhive şi publi- 
caţii speciale. 

Ceea, ce l-a făcut însă pe Hegel nemuritor a fost formularea. celebrei 
sale metode ,,Dialectica”. 

Am văzut, în lucrarea noastră, că la Goethe am găsit elementele 
dialecticii şi că însuși Hegel se numea ca un mare titlu de onoare ele- 
vul lui Goethe”. 

În istoria filozofiei întîlnim elemente ale dialecticii lui Hegel la 
Nicolaus Cusanus, care încă din 1438 cînd era trimis papal la Constanti- 
nopol, a descoperit principiul coincidentia oppositorum, adică tot ce există 
este, trăieşte şi activează prin faptul că este punctul de încrucișare a 
două contraziceri. 

Aşa omul, ca un microcosmos, ca un parvus mundus, unește toate 
opoziţiile posibile : corp și suflet, murire și nemurire, animalitate şi dum- 
nezeire ; Dumnezeu reprezintă maximum absolut, în acelaşi timp însă, şi 
minimum absolut, căci el este cuprins în fiecare ființă, chiar în cea mai 
mică; el însuși, Cusanus a conciliat religia și științele naturale—, păstră- 
tor al vechii antichităţi şi prevestitor al noului,— ultimul scolastic și 
cel dintii modern, — reprezintă două contraziceri: docta ignoratia și 
comprehensis incomprehensibilis, introducînd în filozofie principiul ,pa- 
vadoxelor creatoare”. Găsim apoi ,„,Dialectica” în „trihotomiile” lui Kant 
ori în „transcendentale Dialektik” care a fost înțeleasă de Kant ca „Kritik 
des dialektisehen Scheins”; — la Fichte, cire stabilește ca un principiu 
al „,Wissenschaftslehre” în „Iehbewusstsein”, 3  ,,Tathandlungen” : 
I Thesis; „Ich bin Ich”; Ii Antithesis = Dem Ich setzt sich entgegen 
ein Nicht Ich; III Synthesis: „Ich setze im Ich dem teilbaren Ich ein 
teilbares Nicht Ich”. 

Asemenea, problema dialecticii l-a preocupat şi pe Schelling, ca 
metodă potențială ,Die Potenzen der Natur zugleich als Momente in 
der Geschichte des Selbstbewusstseins”. 

În sfîrşit, întîlnim dialectica şi în filozofia lui Schlegel ca Tripli- 
zität”, care prin contraziceri ajunge la o unitate superioară. 

„Dialectica” era deci în aer, ca multe din marile probleme ale filo- 
zofiei şi ştiinţei într-un anumit moment. Însă Hegel a fost acel care a 
dat dialecticii desăvirşirea ; şi de aceea, ea este indisolubil legată de filo- 
zofia hegeliană,. 

(Nu am intenţia a urmări aici diferitele forme ale dialecticii post- 
hegeliene, nu mă pot opri însă să nu amintesc de „legile sociale” ale lui 
Tarde, despre care la moartea sa am vorbit în seminarul lui Schmoller, 
— legi care constau din repetiție (teză), opoziţie (antiteză) şi echilibru 
(sinteză) — vezi amănunte în sistemul de sociologie, politică şi etică). 

A fost o profundă și înțeleaptă descoperire ! De aceea a avut la 
început o așa de mare înrîurire, căci sistemul lui Hegel și metoda sa dia- 
lectică a domnit aproape absolutist în toate domeniile şi la toate perso- 
nalităţile, fizicieni ori metafizicieni, artiști ori jurişti, predicatori ai curţii 
regale sau conducători de lucrători — toţi vorbeau în dialectica hegeliană ! 
chiar cînd exagerînd întrebuinţau faimosul pat al lui Procust pentru a 
ajusta totul la această dialectică, pînă ce victimă a acestei dialectici, 
sistemul lui Hegel s-a transformat în opusul său... întocmai cum Theseu 
l-a supus la aceeași tortură pe brigandul Aticei, Procust, punîndu-l pe 
un pat de fier, tăindu-i picioarele, cînd ele depășeau patul, sau le întindea 
pînă ce ajungeau lungimea lui. 

Prin dialectica lui Hegel, în deosebire de Fichte, şi în general în 
veacul al XVIII-lea se introduce acest punct de vedere istoric în expli- 
carea, lucrurilor, care apoi a fost peste măsură lăudat şi aplicat în veacul 
al XIX-lea, încît i s-a dat denumirea de secolul istoriei. 

Dialectica lui Hegel cuprinde toate elementele dialecticii sub toate 
formele : 1) dialectica reală; 2) dialectica evoluţiei şi 3) dialectica crea- 
toare a progresului. 

Elementul impulsiv al evoluţiei universale, a zis Hegel, este con- 
trazicerea. Ambele noţiuni antitetice, care formează împreună coutra- 
zicerea, se transformă într-o nouă noţiune, a treia, mai cuprinzătoare, 
mai înaltă şi mai adevărată. 

Împotriva acestei a treia supranoţiuni se ridică iarăşi o nouă con- 
trazicere, pentru a forma cu ea o nouă şi mai bogată sinteză. 

Ca student al universităţii din Leipzig şi ca membru al Institutului 
lui Wundt de Psihologie, am fost încîntat să întîlnesc această sinteză gi 
la Wundt, care a numit-o cu un termen foarte fericit. „schâpferische Syn- 
these”, „sinteza creatoare”. 

În orele de îndoială, de incertitudine, de decepţie, conceptul nou, 
superior al vieţii, conceptul sintezei, născut din opoziția forţelor anta- 
goniste îmi dădea un suflu înviorător de optimism. A munci fără răgaz 
pentru această societate nouă, de mîine, a lucra pentru a face această, 
umanitate de miine, infinit superioară celei de astăzi — iată cel mai 
frumos ideal, care mi se desprindea din dialectica lui Hegel, ca şi din 
dialectica lui Goethe. 

Prof. Barth împărtăşea entuziasmul meu juvenil şi mă încuraja 
să studiez mai departe pe Hegel, încîntat că de unde la început îmi era 
filozofia lui Hegel atît de obscură, acum o lăudam cu accente aproape 
lirice. „Vezi, adăugă prof. Barth, întîlnirile noastre în pădurea Rosenthal, 
devin din ce în ce mai rodnice”. 

În această mişcare dialectică, afirmă Hegel, fiecare etapă este numai 
o stațiune de trecere, căci în această mişcare liberă şi activă în fiecare 
noţiune stă de la sine o tendință de a se transforma în contrariul ei şi, 
apoi, în fiecare contrazicere stă tendinţa de a se concilia printr-o unitate 
nouă, pe care Hegel o numeşte ,„,Konkretere” (mai concretă), sinteza. 

Nu există deci o „ultimă sinteză”, căci ele se succedă într-o ascensiune 
continuă una alteia. Înafară, adaugă Hegel, fără modestie, de sistemul 
lui propriu, pentru care nu mai este posibilă o mişcare dialectică, pentru 
că acest sistem nu poate produce nici o contrazicere. Ce eroare ! În numele 
lui Hegel sistemul său s-a prăbuşit. 

Această mișcare a noțiunilor nu este produsă în subiect: (cum era 
Fichte de părere), ci în obiectul însuşi, în Absolut. Subiectul ca simplu 
spectator urmăreşte mişcarea, care se repetă în gîndirea sa proprie. Spi- 
ritul absolut este sinteza dintre spiritul subiectiv şi spiritul obiectiv (su- 
praindividual — drept, familie, societate, stat); spiritul absolut care 
ridică contrazicerea dintre subiect şi obiect, gîndire şi existenţă este arta, 
religia şi filozofia. În filozofie raţiunea se cunoaște pe sine şi astfel se 
întoarce la ea înapoi. Dialectica este reală, ea este o însușire a lucrurilor 
însele. 

Realitatea. este „,Selbsterscheinen des absoluten Geistes”. 

Filozoful are a căuta şi întemeia rațiunea în sesizarea prezentului 
gi realului şi nu în punerea unei lumi transcendente în afară de real şi 
prezent. 

De aceea în opera sa Rechtsphilosophie apărută în 1821, p. 13, Hegel 
tipăreşte cu caractere deosebite faimoasele cuvinte: 


„Was vernünftig, das ist wirklich; 
„Und was wirklich ist, das ist verntnitig”. 


În cursul evoluției dialecticii, realul devine ireal şi pierde dreptul 
de existență, căci în locul realului mort apare o nouă realitate mai capa- 
bilă de viaţă, aşa că afirmarea lui Hegel de mai sus, în sensul propriei 
sale dialectici se poate răsturna, realul devenind neraţional. 

Întreaga experienţă umană este redusă la schema : poziţie, negaţie, 
negația negației (în termeni logici : Sein, Nichts, Dasein), care corespunde 
schemei triplice : thesis, antithesis, synthesis. 

Lumea nu este alcătuită din lucruri, ci din procesele acestor lucruri 
care par numai stabile, dar de fapt nu sint. 

În felul acesta se creează noul, căci fiecare fenomen, spune Hegel, 
în urma, mărginirii lui îşi creează în mod necesar contrazicerea sa, care 
aduce după sine, tot atît de necesar, sinteza. 

Faţă de această concepţie a metodei dialecticii am rămas uimit; de 
însemnătatea covîrşitoare pe care Hegel o dă statului, iarăși în contra- 
zicere cu principiile dialecticii. 

Statul este îndumnezeit (vergöttlicht), el este, crede Hegel, cea 
mai completă realizare a spiritului, el este chiar ideea de Dumnezeu aşa 
cum apare pe pămînt ! 

În viaţa statului se desfăşoară „moralitatea absolută, adevărul, 
cultura, dezinteresul, cea mai înaltă frumuseţe şi libertate”. 

Dar ceea ce m-a uimit şi mai mult, a fost cînd am aflat că,,Der 
königlich preussische Staatsphilosoph” din 1821 a devenit punctul de 

plecare filozofic pentru întemeierea revoluționară a socialismului ştiin- 
tific, reprezentat prin Marx şi Engels. 

Căci acest hegelianism reacţionar și filozofic atît de infectat de 
conservatismul prusian, avea într-adevăr o latură revoluţionară : a tost 
metoda, lui dialectică. 

Karl Marx din primii săi paşi filozofiei şi-a însuşit metoda dialec- 
tică a lui Hegel, cu rezerva expresă însă că „dialectica conceptului ,,he- 
gelian” este o simplă „,mistiticare speculativă”, aşa cum arată el ca stu- 
dent în cunoscuta scrisoare adresată părintelui său. La această transfor- 
mare radicală a planului hegelian, adică evadarea din regiunea ideilor 
pure pentru a intra în regiunea faptelor, a contribuit şi apariţia în 1841 a 
lucrării lui Feuerbach Esenta creştinismului, care a răsturnat hegelianismul, 

În Sfînta familie, Marx exclamă: „Cine a măturat dialectica, con- 
ceptelor? şi a terminat războiul zeilor?” Este Feuerbach. Cine a pus 
„omul pe locul ocupat de vechii idoli și conștiința infinită de sine”? 
„Feuerbach și singur Yeuerbach””. 

Marx și-a găsit atunci drumul spiritual. El a luat de la Hegel dia- 
lectica şi de la Feuerbach materialismul, depăşind însă şi pe unul şi pe 
altul. De la Hegel a luat dialectica reală, însă acest real nu mai este 
spiritul absolut, etern şi definitiv, ci sînt pur şi simplu faptele economice 
şi istorice. 

În volumul I al Capitalului (ediția a Il-a, Das Kapital), 1873, 
în Nachwort” Marx scrie hotărît şi clar: 

„Meine dialektische Methode ist der Grundlage nach von der 
Hegelschen nicht nur verschieden, sondern ihr direktes Gegenteil”. Şi 
anume Marx precizează: Für Hegel ist der Denkprozess, den er sogar 
unter den Namen Idee in ein selbstständiges Subjekt verwandelt, der 
Demiurg des Wirklichen das nur eine äussere Erscheinung bildet. Bei 
mir ist umgekehrt das Ideele nichts anders als das im Menschenkopf 
umgesetzte und übersetzte Materielle. 

Marx şi Engels au transformat metoda dialectică a lui Hegel într-un 
instrament pentru a găsi o nouă explicare a dezvoltării naturii şi istoriei 
umane, 

Aplicînd principiile dialecticii materialiste, Marx a prezentat 
burghezia şi proletariatul ca teză şi antiteză, care trebuie să se rezolve 
într-o sinteză, înlăturarea capitalismului, a claselor, va aduce liberarea, 
proletariatului şi instaurarea unei ordini comuniste. 

După cum Marx a renunţat la ideeu absolutului a lui Hegel, tot 
astfel a depăşit el și pe Feuerbach, renunțind la omul său abstract şi 
înlocuindu-l cu omul real, instrumentul oricărei activități, omul care 
trăieşte în complexul legăturilor sociale în istorie şi este un factor al isto- 
riei, creînd-o. 

Cu toate marile corectări pe care Marx le-a adus lui Hegel şi Feuer- 
bach, rămîne totuşi adevărat ceea ce a scris Engels, că fără filozofia 
germană n-ar fi fost posibil socialismul ştiinţific. 

Dar Marx şi Engels, tăurind din ştiinţă o forță motrice revoluţionară, 
nu au explicat numai trecutul şi prezentul, ci au arătat asemenea căile 
viitorului. 

În această privință ei sînt continuatorii și renovatorii realişti ai 
socialismului utopic francez şi englez, de care asemenea aminteşte Engels 
(după cum ei au moştenit şi rezultatele economiei politice engleze de două 
secole). 

În biblioteca universităţii din Leipzig, am găsit; aproape toate lu- 
crările marilor utopişti : Charles Fourier (cu şcolarul său Victor Consi- 
derant), Henri de Saint-Simon şi Robert Owen. Neavind timpul nece- 
sar de a studia toate lucrările acestora, fiindcă îmi pregătisem teza de 
doctorat, m-am oprit instinctiv şi cu o fericită intuiție asupra lui Saint- 
Simon. 

Desigur Charles Fourier, Victor Considérant, Robert Owen au 
meritat toată atenția pe care mai tirziu le-am acordat-o cu multă inten- 
sitate şi am fost fericit să primesc pentru seminarul meu cîteva dublete 
din lucrările lor, oferite în mod amabil de prof. C. Bouglé la Paris. 

Însă doctrina lui Saint-Simon conține în germene mai mult decit 
orice altă doctrină utopistă, ea cuprinde toate ideile şi formulele pe care 
le întîlnim la socialiștii ştiinţifici. 

Înafară de aceasta, obişnuit cu experimentele psihologice, pe care 
le făceam la Institutul lui Wundt, am fost de ia început captivat de teo- 
ria vieţii sale, un adevărat roman experimental cu capitole emoţionante, 
şi care culmina în principiul: „Faire une expérience de sa vie”. Într-ade- 
văr, nu este situație omenească şi clasă socială prin care Saint-Simon să 
nu fi trecut: nobil şi aventurier, ofiţer gi speculant, milionar şi cerşetor, 
filantrop generos, mecena al ştiinţei și apoi muritor de foame, trăind 
într-unul din cele mai elegante şi somptuoase palate din Paris, ale căror 
saloane era locul de întîlnire al societăţii pariziene şi al savanților tim- 
pului, ajutînd pe orice savant căzut în dificultăţi financiare, mai ales pe 
tineri, zicîndu-le : lucraţi, creaţi, şi cînd nu vă vor trebui decit bani, 
veniți la mine, eu am de aceştia,— apoi ruinat complet, fără altă sursă 
de existență decît un loc de copist la muntele de pietate, plătit cu 1 000 
de franci pe an (Balzac l-a întâlnit în imprimeria lui Diderot ca corector”), 
pe care apoi îl părăseşte după 6 luni, pentru că fiind ocupat toată ziua 
lucra ştiinţificește noaptea, ceea ce îi strica sănătatea — el a fost salvat, 
de a muri de foame de fostul său valet Diard, care timp de doi ani a 
oferit fostului său stăpîn o ospitalitate pe care foştii săi amici nobili şi 
beneficiari, au refuzat a i-o da. Acest servitor, care a dovedit mai multă 
nobleţe, a contribuit la publicarea operelor sale ştiinţifice, cum a fost 
remarcabila lucrare, apărută în 1808 Introduction auz travaux scientifi- 
ques au XIX-ème siècle. 

Afacerile, traficul cu bunurile naționale l-au adus pe Saint-Simon 
a îi încarcerat nouă luni (din noiembrie 1793 pînă la finele lui august 1794). 

Teșit din închisoare Saint-Simon a devenit fabricant de cărți de joc, 
antreprenor de mesagerii. .. 

Regretul său era că n-a putut ca om de știință să fie mecena ştiinţei 
tranceze, căci în afară de cîțiva ani de splendoare, pînă la sfîrşitul vieţii 
Saint-Simon n-a cunoscut decit ocupaţii care abia îi procurau minimum 
de existență, a nu muri de foame, cunoscînd adesea mizeria totală... 


Cu toate acestea, pentru Saint-Simon fiecare situaţie a vieţii era o 
ocazie binevenită de a observa lucruri noi şi a medita asupra unor pro- 
bleme noi. 

Saint-Simon a fost unul din cei mai mari experimentatori și obser. 
vatori pe socoteala sa și din experiență proprie. Fie că organiza 
recepții bogate în saloanele sale, fie că n-avea ce mînca, Saint-Simon şi-a 
păstrat totdeauna acelaşi umor, fiindcă se afla tot timpul în exerciţiul 
profesiunii sale de observator şi sînditor Bi, mai ales, pentru că avea, 
credinţa, care nu l-a părăsit niciodată, în misiunea sa specială de a crea 
lucruri mari şi de a reforma viaţa intelectuală şi morală a omenirii. 
Încă de la vîrsta de 15 ani servitorul său avea ordinul să-l deştepte în fie- 
care dimineață cu cuvintele : aduceţi-vă aminte, domnule conte, că aveţi 
de tăcut lucruri mari. 

Saint-Simon a formulat chiar următoarele patru reguli ale vieţii : 
1) a duce viaţa cea mai originală și mai activă; 2) pentru aceasta a par- 
curge toate clasele sociale şi a se pune personal în pozițiile sociale cele mai 
diferite ; 3) a lua cunoştinţă cu toată conştiinciozitatea de toate teoriile 
ştiinţifice şi de practici; în sfîrşit 4) a întrebuința bătrînețea pentru a-şi 
rezuma, observațiile asupra efectelor ce au rezultat din aceste experiențe 
trăite, în aşa fel ca ele să formeze o teorie filozofică ori științifică nouă. 

Numai o dată Saint-Simon şi-a pierdut cumpătul: după procesul 
vestitei sale Parabole din 1819, — capodoperă de ironie şi atac împotriva 
„trindavilor” (les oisifs) — unde toți principii, militarii şi legiştii (excep- 
tind pe rege) sînt expuşi masacrului, totuşi cum întîmplarea a făcut ca 
parabola a apărut după asasinarea ducelui de Berry, prin Louvel, s-a spus 
că acesta a fost instigat de Parabole deşi procesul a adus achitarea ; şefii 
industriei din laşitate (bancherul Lafitte, fabricantul de textile Ternant) 
nu numai că l-au părăsit, dar au declarat că se îndoiesc de mintea lui 
Saint-Simon. Atunci printr-un act de dezasperare, în ziua de 9 martie 
1823, Saint-Simon a încercat să ss sinucidă, însă glontele nu l-a ucis, 
i-a atins ochiul drept. 

După această întîmplare nenorocită Saint Simon şi-a revenit în 
optimismul său gi încrederea în sine. 

Dacă, ca student, m-a interesat viața lui Saint-Simon mai mult 
decît romanele sociale ale lui Balzac ori Zola, acum cînd scriu aceste 
rînduri, după aproape cinci decenii, ea îmi apare cu un sens nou, ca un 
model, în urma experiențelor vieții mele proprii, care mă fac să-mi în- 
sușese în totul formula saint-simoniană : „faire une expérience de sa vie P’, 

pentrucă ilustrează însăşi viaţa mea, așa cum am trăit-o în ultimii ani 
în mod concret. 

Claude Henry conte de Saint-Simon a fost unul dintre cei mai 
originali și îndrăzneţi cugetători sociali ai veacului al XIX-lea, un ade- 
vărat semănător de idei. 

Doctrina sa formează prefața şi tabla de materii a teoriilor socia- 
liste care s-au dezvoltat ulterior. Evoluţionismul și determinismul social ; 
transformarea, statului dintr-un sistem de guvernare a oamenilor într-u- 
nul de administrare a lucrurilor; exploatarea omului prin om care tre- 
buie să dispară; lupta de clasă și dispariția claselor ; organizarea muncii ; 
critica proprietăţii private și a dreptului de moştenire; partidul lucră- 
torilor ; sistemul militar feudal, învechit şi sistemul social înaintat, in- 
dustrial; creștinismul social adevărat; emanciparea femeii; primatul 
ştiinţei — iată cîteva din ideile sociologice formulate mai întîi de Saint- 
Simon, deşi unele nu îndeajuns de dezvoltate și fără a le întemeia îndea- 
juns. 

Întîlnim la Saint-Simon şi ideea contradicției dialectice într-un 
fragment din 1818, puțin cunoscut, deşi foarte caracteristic. 

„Em 1789 la nation française voulut devenir libre, elle entreprit 
de se donner une organisation sociale populaire, c'est à dire la plus 
avantageuse possible à la classe la plus nombreuse de la nation. Or, 
attendu qu'elle mavait d'autre instruction en politique que celle de 
lPobéissance, son éducation pour la liberté se trouvait entièrement à 
faire, et comme l'expérience était le seul maître duquel elle put recevoir 
une instruction vraiment solide, il a été facile de prévoir, des linstant 
que la réforme de son génie social a commencé, quw'elle commetrait beau- 
coup de fautes, des fautes populaires, par conséquent terribles, avant 
de devenir mûre pour la liberté et de devenir capable de vivre sous un 
régime où la force de la majorité fût la seule nécessaire pour maintenir 
Pordre”. 

Și acum urmează un pasaj foarte caracteristice : „Celui qui se désole 
de voir s'ouvrir la gencive d'un enfant pour faire place aux dents qui lui 
poussent fait un mauvais usage de sa sensibilité” 

Imaginea „de la gencive” gi „de la dent qui perce” exprimă ideea 
contradicției dialectice, care se va rezolva în mod necesar. 

Reflectind asupra stărilor produse de revoluţia franceză, Saint- 
Simon găseşte că nu este deajuns de a distruge, ci trebuie să ştii a face 
propuneri pozitive, care reies din lucrul distrus, căci după o expresie 
fericită a lui Saint-Simon, umanitatea nu este făcută a locui în ruine. 

Gîndirea dialectică ajunge acum la un punct de vedere dominant 
în sistemul lui Saint-Simon. 

Societăţii de după revoluţia franceză îi trebuia deci un program 
pozitiv şi nou. Două sînt sistemele sociale posibile de organizare : sistemul 
militar feudal și teocratie religios, caracteristic Evului mediu, menit să 
dispară, și sistemul gtiințific şi industrial, întemeiat; pe muncă productivă, 


Ii Căutarea 239 


cîrmuită prin ştiinţă, care în mod necesar va trebui să ia locul primului 
sistem. 

Aceste afirmări, accentuează Saint-Simon, nu sînt; simple dorinţe 
ori propuneri subiective (noi am zice utopice), ci sînt constatări necesare, 
izvorite din analiza evoluţiei sociale însăşi. 

Ştiinţa și munca (industria) sînt ultimii termeni către care îşi în- 
dreaptă paşii omenirea, acesta este învățămîntul istoriei. 

Opera de distrugere a regimului vechi a făcut-o liberalismul politie 
şi filozofic, care a avut meritul să înţeleagă necesitatea acestei distrugeri ; 
el a făcut însă o operă negativă şi tranzitorie, deși revoluţionară. Ceea 
ce va trebui însă să-i urmeze va fi o operă de organizare. 

Istoria universală, afirmă Saint-Simon, este împletită din două 
perioade, care se succed regulat una alteia: perioada critică, dezorga- 
nizatoare, revoluționară, care neagă fără a afirma şi distruge fără a clădi 
şi perioada, organică ori de construcţie, de organizare, de reclădire și de 
restaurare. 

Între regimul feudal de odinioară şi regimul social ştiințific-in- 
dustrial de mîine, liberalismul politic şi metafizic, care a avut misiunea 
istorică de a distruge feudalismul, reprezintă o simplă etapă, desigur 
necesară, însă tranzitorie. 

Formele liberalismului, adaugă Saint-Simon, ca libertate, egalitate, 
suveranitatea poporului sînt concepte izvorite din creierul metafizic al 
legiștilor și nu din realitatea socială, de aceea aceste principii deșarte, 
metafizice nu pot fi principii sociale de organizare. 

Umanitatea trece alternativ dintr-o stare critică într-una organică. 
Epoca critică este caracterizată totdeauna prin dezordine şi haos cînd 
ideile de ciocnesc, se opun şi se contrazic. Acesta este principiul trecutului. 

În epoca organică, dimpotrivă, domneşte ordine, religie, devota- 
ment social, asociaţie, unitate de idei, de sentimente şi de acţiune. 
Acesta este principiul viitorului, al păcii şi al solidarităţii sociale, care 
se extinde la un număr din ce în ce mai mare de persoane, din cercul 
restrîns al familiei asupra oraselor, de aci la națiune, confederație, pînă 
la ultimul termen al progresului: umanitatea. 

Fiindcă era la modă revizuirea termenilor şi teoriilor socialiste (după 
cum vom vedea într-un capitol următor) i-am arătat prof. Barth uimirea 
mea că doctrina lui Saint-Simon trece drept utopistă. Căci într-adevăr 
ce este „utopist”? Primatul Ştiinţei și al Muncii (Industriei)? Primatul 
ştiinţei omului? Cultul pentru clasele cele mai sărace? şi în legătură cu 
aceasta cultul iubirii aproapelui al „noului creştinism”? 

Scopul social, zice Saint-Simon, către care tinde specia umană este 
productivitatea. Orice om, adaugă el, trebuie să se considere ca angajat 
într-o companie de lucrători, căci scopul final al activităţii sociale nu 
poate fi altul decît „exploatarea pămîntului prin asociaţia omului cu 
om”, în deosebire de vechiul regim în care domnea exploatarea omului 

prin om — „l'exploitation de Phomme par Phomme”, formulă care pină 
azi a rămas un simbol al revendicării sociale. 

Exploatarea omului prin om, a trecut prin trei faze, afirmă Saint- 
Simon : sclavie, iobăgie şi proletariat. 

Revoluţia franceză a suprimat în abstracto „servituţile de persoană”, 
întronînd așa-zisele libertăţi individuale, lăsînd însă neştirbită servi- 
tutea socială, aceea a proprietăţii. Căci este indiferent, accentuează Saint- 
Simon, dacă „seigneurul” nu mai poartă titlul de marchiz ori conte şi 
se numeşte de la revoluţia franceză încoace rentier, capitalist, proprietar 
ori burghez. Sub forme şi nume diferite „,seieneurul” rămîne însă acelaşi, 
adică deținătorul tuturor bogățiilor, mai ales proprietarul instrumentelor 
de muncă. 

Distribuţia acestor instrumente adevăraţilor muncitori dă naştere 
la dobînzi, împrumuturi, arendă ş. a. m. d. Astfel că lucrătorul este 
obligat, a lăsa proprietarului o parte din produsul muncii sale (,supra- 
valoarea!) ! 

Dacă voim să creăm adevărata libertate, nu trebuie să emancipăm 
persoanele, ci să emancipăm lucrurile, adică instrumentele de muncă. 
Trebuie deci atacată reforma proprietăţii lor cu toată îndrăzneala ! 

Concluzia lui Saint-Simon a rămas şi ea celebră și actuală pînă astăzi : 
principiul social suprem trebuie să fie: „fiecăruia după capacitatea sa, 
fiecărei capacităţi după munca şi opera sa” — „à chacun suivant sa 
capacité, à chaque capacité suivant ses oeuvres”. 

Din acest principiu al meritului personal decurge suprimarea ori- 
cărui avantaj din naştere, deci şi a instituției moştenirii, — dreptul de 
succesiune trebnie deci trecut la stat. 

Munca va deveni asifel singurul titlu de proprietate. 

Clasele, care pină acum se luptau între ele, ca nobilimea, burghe- 
zimea şi clericalii, vor dispărea, căci toți oamenii vor fi împărţiţi în 
numai două clase : în producători (baza societății) şi în neproducători (pa- 
raziţii societăţii), în furnici şi greieri, în muncitori şi trindavi. 

În acest fel se vor naşte și două partide, partidul național, care va 
corespunde clasei productive şi partidul antinațional, corespunzător 
clasei neproductive. 

Un rol precumpănitor îl acordă Saint-Simon oamenilor de ştiinţă ; 
istoricul sovietic Volghin, în introducerea la cele 2 volume Pages choisies, 
traduse în limba rusă, Moscova 1948, a fost surprins, că înainte de regi- 
mul sovietice Saint-Simon a desemnat oamenilor de ştiinţă un rol atît 
de eminent. 

În 1816 Saint-Simon serie : 

1) „que la société manifeste dans ce moment une tendence évidente 
à s'organiser de la manière la plus favorable aux progres des sciences et 
à la prospérité de industrie; 

2) „que pour organiser la société de la manière la plus favorable aux 
progres des sciences et à la prospérité de industrie, il faut confier le pou- 

voir spirituel aux savants, et administration du pouvoir temporel aux 
industriels ; 

3) „gue les savants et les industriels peuvent organiser la société 
une manière conforme ă ses désirs et à ses besoins, puisque les savants 
possèdent les forces intelectuelles” (Système industriel, 1-ère partie, 1821, 
p. 34). 

Iar pentru organizarea puterii clasei producătoare prin știință, 
Saint-Simon propune în mod foarte ingenios înființarea şi funcționarea 
a trei camere, care ar înlătura defectele regimului parlamentar, două 
wamere consultative: camera de invenție, camera de examen al inven- 
țiilor și camera de execuţie (chambres d'invention, d'examen et d'6xe- 
cution). 

În camera de invenție, desigur cea mai importantă, oamenii de 
stiință vor inventa, descoperi şi prelucra proiecte şi planuri utile, care 
apoi vor fi cercetate de camera de examen, rămînînd ca după acest exa- 
men, a treia cameră, de executie, să hotărască în ultima instanță. 

În acest nou sistem politic, afacerile publice vor fi inspirate şi con- 
duse de oameni competenți din domeniile ştiinţelor, la care vor fi aso- 
ciați şi reprezentanți autorizaţi ai artelor frumoase şi meseriilor, așa că 
se va exclude arbitrarul, superficialitatea şi diletantismul, păcate de care 
suferă uneori parlamentarismul. 

Politica, accentuează Saint-Simon, trebuie să fie subordonată şti- 
inţei, ea trebuie să devină o ştiinţă pozitivă, o știință de observaţie, în 
primul rînd o ştiinţă a producţiei. 

Dacă sistemul politic vechi se caracterizează, spune Saint-Simon, 
prin tendința de a domni asupra oamenilor, de a-i supune şi exploata, 
sistemul nou trebuie să fie o administrare a lucrurilor, cu ajutorul ştiinţei, 
şi atit. 

Saint-Simon preconizează deci o nouă formă politică de guvernare, 
pe care o întîlnim la unii socialiști de mai tîrziu, anume puterile politice 
să fie înlocuite cu capacităţi profesionale, iar autoritatea asupra oamenilor 
cu administrarea lucrurilor. 

Dintre toate ştiinţele Saint-Simon găseşte că în deosebire de mate- 
matieieni şi oamenii de știință fizică, pe care-i numeşte „des brutiers”, 
pentru că studiază corpurile brute, ne lipseşte „Ştiinţa omului”, care ar 
îmbrăţişa toate ştiinţele care studiază omul, de la fiziologie pînă la istorie. 

Iată încă una din marile descoperiri saint-simoniene, care abia în 
timpurile noastre a devenit un obiect de cercetare de predilecție, ca încu- 
nunare a cercetătorilor lor din partea sociologilor ca v. Wiese (Homo sum !) 
ori din partea economiştilor, ca W. Sombart (vom Menschen). 

Eu însumi în lucrarea de doctorat Egoismus und Altruismus am 
tratat problema omului, voi reveni la capitolul special din această lu- 
crare şi asupra operelor de mai sus. 


'- În lucrarea sa Mémoires sur la science de Phomme scrisă de Saint- 
Simon în 1813, răspîndită mai întîi numai în cîteva exemplare în cîteva, 

copii manuscrise, imprimată apoi de Enfantin în 1858 şi mai tîrziu re- 
imprimată de Lemonnier în Oeuvres choisies, II, 31 — La Science de Hom- 
me este formulată în mod polemic şi cu multă vervă, așa că nu mă pot 
opri să citez pasajul : 

„Je vais haranguer ces tristes calculateurs, enfermés derrière un 
rempart d’X ou de Z, je vais leur donner assaut: ,,Brutiers infinité- 
simaux, algébristes et arithméticiens, quels sont vos droits pour occu- 
per le poste d'avantgearde scientifique? L'espece humaine se trouve 
engagée dans une des plus fortes crises qu'elle ait essayée depuis lori- 
gine de son existence; quelles efforts faites-vous pour terminer cette 
crise? Quels moyens avez vous de rétablir lordre dans la société hu- 
maine? 

„Toute l’Europe s'Egorge; que faites vous pour arrêter cette bou- 
cherie? — Rien. — 

„Que dis-je? C'est vous qui perfectionnez les moyens de destruction ; 
Cest vous qui dirigez leur emploi. Dans toutes les armées, on vous voit 
à la tête de l’'artillérie; c'est vous qui conduisez les travaux pour lat- 
taque des places. Que faites-vous encore une fois, pour rétablir la paix? 
— Rien! 

„La connaissance de Phomme est la seule qui puisse conduire à la 
découverte des moyens de concilier les intérêts des peuples, et vous w’étu- 
diez point cette science. Vous wen avez recueuilli qu'une seule observation, 
Cest qu'en flattant ceux qui ont du pouvoir on obtient leur faveur et 
on a part à leurs largesses. Quittez la direction de atelier scientifique ; 
laissez nous réchauffer son coeur qui s’est glacé sous votre présidence, 
et rappeler toute son attention vers les travaux qui peuvent ramener 
la paix générale, en réorganisant la société”. 

Şi Saint-Simon încheie această filipică în mod categoric: 

Quittez la présidence, nous allons la remplir à votre place. 

Că nu se studiază cum trebuie știința omului, care singură poate 
conduce la descoperirea mijloacelor de a concilia interesele popoarelor — 
iată un adevăr pe care l-am spus în ultima comunicare făcută la Academie 
des Sciences Morales et Politiques din Paris, propunînd cu amănunte un 
Institut special de cercetare : „Institutul Social al Naţiunilor”. 

Aşa că, în această privinţă, nu numai Augustin Thierry ca şi Au- 
guste Comte se intitulau „€leves de Saint-Simon”, ci şi sociologii din 
veacul al XX-lea, care îi reprezintă ideile. 

Din nenorocire Saint-Simon, ca şi multe din divinaţiile sale geniale, 
n-a dezvoltat, ci numai formulat imensa însemnătate a ştiinţei omului. 

În ultimii doi ani ai vieţii sale (martie 1823 — 19 mai 1825) Saint- 
Simon a arătat că scopul esenţial al societăţii industriale și ţărăneşti 
este ameliorarea soartei clasei cea mai numeroasă și cea mai săracă, în 
lucrările sale Cathechisme des Industriels, 1823, Opinions littéraires, philo- 
sophiques et industrielles” (1825), şi Nouveau christianisme (1825) — după 
ce a distribuit gratuit încă din 1821 mai multe broşuri reunite împreună 

sub titlul general de Système industriel ori broşura tot gratuit împărțită 
cu titlul „Henry Saint-Simon à messieurs les ouvriers”. 

La sfîrşitul zilelor sale, Saint-Simon retrăieşte în memoria sa amin- 
tirile moralei populare din timpul revoluţiei, şi le critică, pentru a înte- 
meia o nouă morală socială, morala ştiinţifică, în Nouveau Christianisme, 
operă apărută abia o lună înaintea morţii sale. Dieu a dit „les hommes 
doivent se conduire en frères à V'egard les uns des autres... Or d'apres 
ce principe que Dieu a donné aux hommes pour règle de leur conduite, 
ils doivent organiser leur société de la manière qui puisse être avantageuse 
au plus grand nombre; ils doivent se proposer pour but dans tous leurs 
travaux, dans toutes les actions, d'ameliorer le plus promptement et 
le plus complètement possible Pexistence morale et physique de la classe 
la plus nombreuse”. 

Ultimul cuvînt al aristocratului conte de Saint-Simon este astfel 
anunțarea unei societăți frățeşti în beneficiul proletariatului. „Oamenii 
trebuie să se poarte ca frații unii faţă de alţii” iată profesiunea de cre- 
dință făcută de Saint-Simon pentru noii creștini, înainte de moartea sa. 

Pe această bază s-a întemeiat mai tîrziu de saint-simonieni ,la 
Religion de Saint Simon” avînd şef, pe acel ce se intitula „le Pere” Enfan- 
tin, un amestec ciudat de teologie gnostică, morală erotică şi un libertinaj 
scandalos, care a adus după sine intervenţia poliției şi închiderea localului 
saint-simonian din Ménilmontant (De la Réorganisation de la Socictt 
Européenne, 1814; Lettre Vun habitant de Genève à ses contemporains, 
1813; Système industriel, 1812). 


+ 


Pe lîngă Kant, Hegel, Fichte şi Saint-Simon, în studiile mele eco- 
nomice, pe care le-am găsit ca tînăr student încă indispensabile a fi făcute 
ca specialist pentru o temeinică pregătire sociologică, am întîlnit un in- 
teres deosebit pentru clasa „cea mai săracă şi mai numeroasă” la foştii 
mei profesori de economie politică, Ad. Wagner şi G. Schmoller şi la 
premergătorul lor, Karl Rodbertus-lagetzow. 

Încă de cînd eram student în semestrul al doilea la universitatea, 
din Leipzig, ca membru al ,,Akademisch-Philosophischer Verein” am 
făcut cunoştinţă prin bibliotecarul acestei asociaţii filozofice Moritz 
Wirth cu așa-zisul, de Engels numitul „socialismul de stat prusian” al 
lui Karl Rodbertus, în prefața redijată în 1884 pentru La misère de la 
philosophie de K. Mars. 

Moritz Wirth mi-a dat să citesc două din lucrările lui Rodbertus 
editate de el: Zur Beleuchtung der sozialen Frage, I, herausgegeben von 
M. Wirth şi Gesammelte kleine Schriften, herausg. von M. Wirth. 

Apoi am citit Das Kapital de Rodbertus, în ediția lui Ad. Wagner 
şi Kozak, ca şi Zur Beleuchtung der sozialen Frage II, aceeaşi ediție. 

În sfîrşit, mai tîrziu am studiat şi Neue Briefe über Grundrente, 
Rentenprinzip und soziale Frage de Rodbertus, în ediţia Dr. R. Michel 

şi Dr. E. Ackermann (Bibliothek der Soziologie und Politik, herausgegeben 
de Solomon, prietenul meu de mai tirziu, pe care l-am cunoscut la Uni- 
versitatea din Frankfurt a/M, ca profesor, şi apoi ca refugiat la Paris 
şi la New-York). 

Am în faţa mea o carte poștală, cu un curios stil epistolar trimisă 
de Moritz Wirth la Naunhof lîngă Leipzig, unde îmi pregăteam lucrarea 
de doctorat. Iată adresa: Herrn Gusti, Naunhof b/Leipzig, Villa Anna. 
În cartea poştală cu data de 30 iulie 1903, în loc de vreun termen conven- 


tional: „Sehr geehrter Herr” se află simplul semn de exclamare: !, la 
sfîrşit acelaşi semn : ! — iar între aceste două: ! se află textul ntaa 


sant, care între altele spune că Rodbertus ar fi profetizat „er prophezeite” 
30 Jahre nach seinem Tode wurde man scine Lehre von den Dächern pre- 
digen”. Şi adresîndu-se mie, mă întreabă dacă aş vrea să intru în cate- 
goria acestora „Also sie wollen einer dieser Apostol sein? (în legătură cu 
declarația mea că am găsit lucrările lui Rodbertus originale). Şi Moritz 
Wirth încheie „Sebr hübsch von Ihnen”, apoi foarte prudent ‚wenn Sie 
Wort halten werden, (prudența a fost necesară, căci într-adevăr mai 
tîrziu am găsit că Rodbertus avea mai mult un interes de mare precursor). 

Drept sfîrşit cartea poştală se încheie : ! (aceasta înseamnă salutări) 
Moritz Wirth — Gohles (un sat lîngă Leipzig) Privatstr. I. 

Interesant tip era acest M. Wirth ! Foarte sărac îşi dedica toată 
energia ca bibliotecar modest al Societății Academice de Filozofie. 

Rodbertus a fost un pandant economic german al lui Saint-Simon : 
el a fost ca şi Saint-Simon foarte fertil în gînduri originale asupra motivării 
socialismului. 

Şi deşi prof. Adolf Wagner, cu marea sa autoritate de om de ştiinţă, 
a găsit că Rodbertus a fost „den bedeutendesten und originalisten rein 
wissenschaftlichen Vertreter des ökonomischen Sozialismus” şi el l-a 
pus chiar „neben und über Lasalle, Marx und Engels”, în Einiges von 
und über Rodbertus-Lagetzow, (Zeitschrift für die gesammte Staatswis- 
senschaft, Bd. 34, p. 202), totuși Rodbertus n-a avut o mare influenţă 
şi a fost uitat; iar în cercurile ştiinţifice străine a rămas un necunoscut. 

Într-o lucrare a sa Rodbertus scrie „Jeder soll sowohl vom ande- 
ren individuellen wie geselischaftlichen Despotismus befreit werden” 
ori „In jeder neuen Ordnung wird jeder sich selbst und damit eben den 
ganzen Gesellschaft denen”. 

Acelaşi refren admirabil pe care-l întîlnim sub toate formele ,,We- 
der die Ausbeutung des Schwachen durch den Staarken, noch des Star- 
ken durch den Schwachen, sondern nur die alleinige freie Ausbeutung 
seiner selbst”. Foarte i impor tant pasaj, pe care l-am citit profesorului Barth 
spunindu-i că corespunde în totul vederilor mele atunci, de student, dar 
care au rămas aceleaşi pînă astăzi, cînd scriu aceste rînduri. 

Tot atit de clar şi programatic se exprimă Rodbertus şi în urmă- 
torul citat: „Nicht auf Unterdrückung und Knechtschaft beruhen, son- 
dern auf freier Pflichterfüllung, freier Erfüllung der jenigen Pflichten, 
auf deren Erfüllung ein freier Staat ist”. 

Trecerea ordinii de astăzi în societatea, socialistă a viitorului se 
face prin stat, care organizează o repartiție dreaptă a venitului naţional, 
aşa fel ca viața fiecărui individ să nu fie expusă la întîmplările concuren- 
tei economice. În sfîrşit, pentru a încheia seria citatelor, Rodbertus accen- 
imează că omul nu trăieşte pentru a câștiga, ci munceşte pentru a trăi. 

Aceasta este marea înțelepciune socială a lui Rodbertus. Principiile 
individualiste şi sociale, după cum am văzut, nu se exclud, ci se presupun 
unul pe altul. Problema este mult mai adînc pusă decît la Fichte şi la 
Humboldt. 

Principiul individual nu poate fi singurul conducător, căci esenţa 
omului impune unitatea omului cu ceilalți oameni în societate. Iar prin- 
cipiul social nu poate fi nici el singurul conducător, căci o societate fără 
legături cu indivizii este fără culoare, fără sînge, fără cuprins. 

Istoria este un proces de mişcare a acestor două principii, un proces 
fără pauză, etern, o evoluţie care este garanţia progresului. Ca să se pro- 
ducă unitatea în istorie este necesară opoziţia. 

Lupta de emancipare a stării a 4-a este o mişcare legitimă. Căci 
ce cere clasa muncitoare în general? „Die Würde des Freien” ! răspunde 
splendid de mîndru Rodbertus. 

Dacă pentru starea de tranziție, în prezent, doctrina lui Rodber- 
tus stă la mijloc între individualismul extrem şi extremul socialism, Rod- 
bertus a protestat vehement şi în termeni foarte puţin politicoşi că ar fi 
aparţinut aşa-zişilor ,„,„Kathedersozialisten”, cum de altfel îl socotește 
Dietzel. 

Rodbertus obiectează „socialiștilor de catedră”, „dass ihre Bestre- 
bungen, Vorschläge und Massnahmen ganz äusserlich an die soziale Frage 
herantreten, so dass sie über eine immerwährende Experimentalökonomie, 
bei der die misslungenen Versuche weit überwiegen werden, nicht hinaus- 
können”. Apoi mai adaogă că socialiştii de catedră nu-şi dau seamă de 
„„Welthistorische Bedeutung der sozialen Frage”. 

Dar mai mult încă, cînd a fost invitat la întrunirea de la Eisenach, 
premergătoare întemeierii instituţiei „,Verein für Sozialpolitik”, Rod- 
bertus a respins invitaţia cu cuvintele : „Hoffentlich halten Sie mich für 
keinen  Kathedersozialisten”, pentru că i se oferă, după cum exprimă 
în crudă ironie ,,Kamillentee” şi ,,Weise Pilăsterehen'”. După congres 
Rodbertus a declarat că numai Ad. Wagner a dat congresului „puțină 
sare”, „alles übrige von Gncist, Sehmoller u. s. w. ist reiner Zuckerwas- 
sersozialismus”, fiindcă ei vreau să lecuiască simptomele („die Symtomen 
kurieren”) şi să nu conceapă problema socială în rădăcinile ei, iar mai 
tîrziu expresiile sale devin chiar violente: ‚Eisenach ist hochkomisch” 
şi, într-o scrisoare către R. Meyer, Rodbertus declară chiar, amintind 
stilul lui Schopenhauer împotriva profesorilor de filozofie „Dass die Ei- 
senacher Professoren impotente Periickenstâcke sind, wissen wir ja” 
(vezi Briefe und sozialistische Aufsätze, pp. 233, 245, 431). 

În zilele de 6 şi 7 octombrie 1872 s-au adunat în Eisenach cu scopul 
foarte puțin precis „Zur Besprechung der sozialen Frage” (vezi die Bi- 

senacher Versammlung, Leipzig, 1873), 180 de persoane, funcţionari 
înalți, industriaşi, agronomi, jurnalişti, primari, parlamentari, librari şi 
numai 23 de profesori universitari. 

După cum vedem din componenţa adunării au fost în Eisenach 
persoane foarte disparate. 

Ca o consecinţă a adunării din Eisenach s-a întemeiat faimosul 
„Verein für Sozialpolitik” în 1873, care a publicat, între anii 1873—1911, 
140 de volume de cercetări și memorii asupra problemelor muncitoreşti. 
Şi fiindcă conducătorii acestui ‚Verein? erau profesorii universitari, 
care au coborit de pe catedra lor în public pentru a vorbi despre acele 
probleme, docentul H. P. Oppenheim din Heidelberg i-a numit în deri- 
dere „socialişti de catedră”, ,,Kathedersozialisten”, pentru a denunța 
opiniei publice această grupă de personalităţi universitare care arătau in- 
teres pentru clasa muncitorească și urmăreau a fi arbitri în luptele sociale. 

Acest denunţ în parte şi-a atins scopul, în cea mai mare parte 
însă titulatura de „socialism de catedră” a însemnat un titlu de onoare. 
Căci chiar cel mai puternic om din imperiul german, cancelarul Bismark, 
adevăratul părinte al celei mai înaintate legislații sociale, de pe acea vreme, 
din noiembrie 1880 (vezi Gedanken und Erinnerungen) se intitula „,socia- 
list de catedră”, făcînd în acelaşi timp declaraţii de dragoste lui Lassalle 
şi lui Rodbertus, el care avea pentru profesori o foarte puţină considerație. 

„„Socialismul de catedră” nu a fost niciodată Socialism şi nu a în- 
semnat un sistem unitar de concepţii, căci, după expresia lui Ad. Wagner, 
fiecare socialist de catedră îşi avea farmacia sa de casă pentru răul social 
şi ceea ce-i unea era negativul, adică convingerea că „laisser faire, laisser 
passer” nu era o concepție justă în viața economică. În deosebire de „capi- 
talismul de catedră” (,,Kathederkapitalismus'”), care era pentru neinter- 
venţia statului, deci pentru, laisser faire, laisser passer (de exemplu prof. 
Bernhard, Unerwünschte Folgen der deutschen Sozialpolitik). 

Un punct de vedere înrudit cu al „socialiştilor de catedră” l-au re- 
prezentat în Franța ,intervenționiştii”, apoi curentele ,,paternaliste”, 
dintre care ultimul New Deal al preşedintelui Roosevelt din U.S.A., şi 
„Fabian Society” în Anglia — pe care le-am observat la fața locului. 
„Fabian Society” creată în 1883, avînd în fruntea ei pe Sidney şi Bea- 
trice Webb, pe Well, pe Shaw avea drept motto: „Trebuie să aştepţi 
adevăratul mement, după cum Fabius a făcut-o cu răbdare, cînd a lucrat 
împotriva lui Hanibal, deşi unii nu aprobau această întîrziere. Însă cînd 
a sosit momentul, trebuie să activezi puternic, ca şi Fabius, căci altfel 
așteptarea ta a fost în totul zadarnică”. 

Statul este organul solidarității morale, deci nu are dreptul să fie 
indiferent față de suferințele unei părţi a populaţiei; o putere centrală 
este datoare să regleze raporturile economice în mod mulţumitor. De aceea 
propagandei socialiștilor de catedră prin ,,Verein für Sozialpolitik” se 
datoreşte o serie de legi şi de măsuri de control în folosul şi pentru apă- 
rarea lucrătorilor. 

Printre economiştii, opuşi în metode şi teorii economice, erau prof. 
Adolf Wagner, reprezentantul metodei deductive și al teoriei clasice eco- 
nomice şi prof. Gustav Sehmoller, reprezentantul metodei inductive şi 
al teoriei istorice. 

Ambii au fost profesorii mei la Berlin. Şi deşi am urmat în primul 
rînd cursurile şi seminariile prof. Schmoller, cu care împrejurările au făcut 
să am raporturi mai strînse personale, totuși am ascultat unele cursuri 
şi am citit lucrările prof. Ad. Wagner. 

Încît pot spune că am participat activ la celebra controversă meto- 
dologică, dacă în ştiinţele sociale este de preferat metoda deductivă ori 
cea istorică; dacă există în știința economică numai generalul, tipicul 
şi relaţii tipice, cu legi naturale (ca legea salariului, a populaţiei, a liberei 
concurențe, a cererii şi ofertei) cum a afirmat şcoala deductivă de la înte- 
meietorul ei Adam Smith, pînă la John Stuart Mill şi profesorii Karl 
Menger din Viena şi Ad. Wagner cu formula absolutismului ştiinţific, 
ori dacă economia politică este o ştiinţă relativă, fiind stenograma vieții 
concrete a trecutului ca și a prezentului, legile clasice fiind simple tablouri 
abstracte, gata a se schimba cînd apar fapte care le contrazice, aşa cum vor- 
bea Schmoller. 

Urmărind cu atenţie şi înțelegere această dispută, cunoscută sub 
numele de ,,Methodenstreit””, așa cum apărea la cei doi proeminenţi eco- 
nomişti ai Universităţii din Berlin, Wagner şi Schmoller, am constatat 
că nici Sehmoller nu era străin de aplicarea metodei deductive (în celebrul 
său Grundriss) şi nici Wagner, după declaraţiile sale repetate, nu neglija 
în cercetările sale punctul de vedere istoric. 

Am învățat astfel de tînăr student marele defect și marea primejdie 
a unilateralității. 


Cu prof. Gustav Sehmoller am venit în relații mai strînse din mo- 
mentul ce, reîntors în Berlin ca Dr. phil. din Leipzig, am dorit să văd 
cum se lucrează în seminarul său. Cînd mi-am exprimat această dorință, 
Sehmoller cu surîsul pe buze mi-a spus că în urma recenziei ce am făcut-o 
în „,Vierteljahrsschriit für wissenschaftliche Philosophie und Soziologie” 
lucrării sale capitale Grundriss der allgemeinen Volkswirischafislehre, 2 
vol. — reiese că el ar avea de învățat de la mine, şi nu eu de la el. 


Într-adevăr, în recenzia mea a acestui voluminos Grundriss, pe care 
cu drept cuvint Bücher l-a dat drept exemplu în broşura sa simpatică 
„Uber die Titelfrage”, că titlul nu corespunde cuprinsului, volumele 
intitulindu-se ,,Elemente”, dar care aveau însă 1400 de pagini! — deşi 
nu expres, dar voalat, am dat a înțelege în recenzia mea că marea sa 
lucrare, rezultatul unei bogate vieți de documentare şi de gîndire, poate 
fi considerată de economiști ca sociologică, iar de sociologi ca economică. 

În tot cazul caracterul personalității multilaterale a lui Sehmoller 
m-a atras cu curiozitate şi am insistat să iau parte la discuţiile din semi- 
narul său. Atunci Sehmoller mi-a pus o condiţie, pe care eu am primit-o 
imediat, anume să vorbesc despre sociologia lui G. Tarde, care murise 

de curînd și era autorul a două volume, care purtau titlul atît de sugestiv 
Sociologie économique. 

Conferința mea despre Gabriel Tarde în seminarul lui Schmoller 
a fost reținută de el pentru a fi publicată în cea mai importantă revistă 
în limba germană Jahrbuch für Gesetzgebung, Verwaltung und Volks- 
wirtschaft”, care apărea din 1883 sub direcția sa, aşa că mai tîrziu revista 
se intitula simplu „Sehmollers Jahrbuch”. 

Publicarea studiului meu a avut de efect că am fost invitat oticial 
de Schmoller să colaborez sub orice formă aş vrea la revista sa, și mai 
ales să primesc a face dări de seamă critice asupra noilor lucrări, făcîndu-mi 
complimente asupra felului cum înțeleg eu a face o recenzie, punînd lu- 
crarea de recenzat în locul pe care-l merită în literatura problemei. 

Prof. Spann de la Universitatea din Viena, a găsit lucrarea meg 
asupra lui G. Tarde, ca cea mai bună din cîte s-a scris asupra acestui 
mare sociolog francez. 

Sehmoller ca profesor, deşi îi lipsea farmecul vorbirii (de altfel ca 
şi lui Sombart, vezi capitolul special) era clar și foarte ascultat de studenţi, 
cărora de multe ori la curs le dicta învățămintele pe care el le credea fur- 
damentale. Mi s-a părut foarte curioasă această formă de didactică uni- 
versitară, pe care n-am întiinit-o la alt profesor. Ba îmi aduc aminte dim- 
potrivă prof. Lamprecht, cînd vedea pe studenţi că luau note cu prea 
mare conştiinciozitate, le recomanda că decît să serie mai bine să asculte 
bine şi să înțeleagă, rămînînd ca după curs să consulte bibliografia pe 
care o recomanda şi care, fireşte, în primul rînd cuprindea lucrările sale 
proprii. 

Avea o barbă albă impunătoare Sehmoller, ochii priveau cu mare 
curiozitate, şi care inspirau încredere, demnitatea naturală a atitudinii 
sale de grand seigneur al ştiinţei cucerea de la început respect și stimă. 
Prof. Michels în recenzia lucrării lui Sehmoller Charakterbilder, apărută 
în 1913, a spus cu drept cuvînt că prietenii erau mîndri de prietenia cu 
Sehmoller, iar cei ce nu erau prieteni doreau prietenia sa. 

Organizator neîntrecut, editor de reviste, conducător de curente, 
membru al lui „preussischer Staatsrat” și al lui „,preussischer Herren- 
haus”, şeful iubit al „şcolii istorice”, întemeietorul colecţiei „Acta Borus- 
sica”, a fost ales de împăratul Wilhelm al II-lea de a pregăti doctoratul 
fiului său August Wilhelm, pe care l-a şi dat — ca singurul intelectual cu 
pregătire academică al familiei Hohenzoliern, la Strassburg. 

Nu mă pot opri o dată ce amintesc acest eveniment — ca un fiu al 
Kaiserului să dea doctoratul — să nu pot istorisi o întîmplare mai mult 
comică, dar foarte caracteristică pentru psihologia germană în general, 
doritoare de titluri şi recunoașteri de tot felul. 

Decepţia admiratorilor a fost destul de mare. Eu însă mai psiholog 
am înțeles, întîi, că dacă Schmoller și de astă dată, fără motiv, ar fi refu- 
zat, ar fi însemnat o ofensă şi, apoi, desigur că i-a făcut o mare plăcere 

să aibă o distincţie pe care ceilalţi colegi ai săi nici nu visau să o aibă 
vreodată. 

Profesorul Schmoller (ori von Sechmoller) avea şi o inimă caldă, fără 
a cădea în sentimentalitate. 

Într-o zi cînd m-am dus la redacția marii sale reviste, care se afla 
în casa sa, mare şi elegantă, ca să primesc cărți apărute recent pentru 
recenzii, m-am prezentat simpaticului secretar de redacţie, prof. Schum- 
peter, deodată apare însă Schmoller din biroul său, care avea uşa des- 
chisă spre camera secretarului, şi într-un mod foarte amabil m-a invitat 
în cabinetul său de lucru. Acolo după ce m-a întrebat ce lucrez, ce cărţi 
mi s-au dat pentru recenzie, după o mică pauză, și după ce închide uşa 
la. secretar, îmi pune deodată în mod insinuant şi extrem de amabil o 
întrebare, care la început m-a derutat complet — de ce, a spus Schmol- 
ler, nu vă abilitaţi ca docent la universitatea noastră din Berlin ? Lucrările 
D-voastră dau dovada de o pregătire excepţională şi facultatea noastră 
de filozofie ar avea nevoie de o persoană cu pregătirea D-voastră ! 

Cuvinte extrem de măgulitoare ! Propunerea extrem de ademeni- 
toare! Am mulţumit în cuvinte vii profesorului Schmoller, care încă o 
dată mi-a spus că a urmărit lucrările mele cu atenţie și ar fi convins că 
fixarea mea academică la Berlin, după stagiul de cîțiva ani ca „Privat- 
gelehrter” s-ar face foarte uşor ! Eu profund emoţionat, n-am putut decît 
să spun citeva cuvinte de recunoștință, La plecare prof. Sechmolier m-a 
acompaniat pînă la scări, spre uimirea secretarului de redacţie, strîngîn- 
Gu-mi mîna cu efuziune şi afecţiune. 

Am ieşit de la prof. Sehmoller înaripat. Să devin membru al celei 
mai mari Universităţi din Germania, iată, desigur, în 1909 încoronarea 
activității mele ştiinţifice de cînd am dat doctoratul în Leipzig, în 1904. 

Dar, problema a fost mai complicată. 

Deşi eram cu totul liber să fac ce vreau, nefiind obligat faţă de stat 
ori de societate cu nici un ajutor în timpul studiilor mele, totuşi aveam 
îndatoriri morale. 

Am fost făcut atent asupra lor de Caragiale, căruia i-am comunicat 
propunerea prof. Schmoller (vezi capitolul special din această lucrare 
asupra iui Caragiale). 

Apoi scumpa mea mamă, care m-a înțeles și mi-a dat tot sprijinul 
cînd, la vîrsta de 18 ani, m-am hotărît şi am luptat să părăsesc Iașii, mi-a 
seris că s-ar simţi nefericită dacă nu m-aş întoarce în ţara mea, ea fiind 
în vârstă și voind a vedea încoronarea. studiilor mele, în ale căror succese 
ca de la început credea — cu ochii ei proprii și lingă ea! 

În sfîrşit, s-a ivit o catedră vacantă de sociologie şi etică la Univer- 
sitatea din Iaşi, iar un prieten mi-a pus candidatura în mod oficial, deşi 
cu mă aflam la Berlin. Aşa eu am intrat în jocul academie, fără voia mea ! 
Aceasta a făcut să renunţ și la oralul doctoratului în drept, pentru care 
terminasem cele mai importante două faze — prezentarea tezei de doc- 

torat în drept — publicată sub titlul Grundbegriffe des Pressrechis 
şi exegeza din corpus juris şi corpus canonici. 

Nu pot uita bunătatea, stăruința mai mult ca binevoitoare din 
partea prof. Schmoller, ca să rămîn la Berlin. 

În iunie 1917, încă nu împlinise 80 de ani, s-a stins din viaţă prof. 
Sehmoller în Bad Harzburg, — una dintre cele mai frumoase figuri de 
savant şi profesor din cîți am cunoscut în viața mea. 

În acelaşi an 1917 a murit la vîrsta de 83 de ani prof. Adolf Wagner, 
care era opus lui Schmoller, nu numai din punct de vedere ştiinţific 
dar și prin temperamentul său impulsiv, impetuos, tăios, chiar uneori 
vehement, totdeauna însă drept şi loial. 

Wagner a fost numit „deutscher Sozialist””* deşi el urmărea numai 
„eine Beschrănkung des Einzelnen in bezug auf das Privateigentum, 
nicht Beseitigung, sondern Reinigung des Begriffs Privateigentum von 
dem schrankenlosen Egoismus”. 

În cuvintarea ţinută în 1910 în „Verein Deutscher Studenten zu 
Berlin” intitulată „Die Strömungen in der Sozialpolitik und der Kathe- 
der - und Staatssozialismus”” (Berlin 1912), Ad. Wagner accentuează: 

„Fir uns ist die auf das Kapital entfallende Quote des Unterneh- 
mergewinnes, der Profit, kein „noli me tangere” (p. 15). Iar mai departe, 
programatic, pe aceeaşi pagină: 

„Die Frage der Arbeitszeit, der LohnhOhe, der ganzen sozialen Stel- 
lung der Arbeiters und die Auseinandersetzung seiner Interessen mit dem 
Interesse des kapitalistischem Unternehmers sind offene Streitfragen, die 
auch nicht allein gelöst werden können nach dem Gedanken der freien 
Konkurenz”, 

Şi apoi continuă: „Ein Eingreifen der Staatsgewalt in die wirt- 
schaftlichen Verhältnisse entsprechend der ganzen neuren Sozialpolitik, 
halten wir ganz allgemein für gerechtfertigt, besonders auf dem Gebiete 
des Arbeiterschutzes und auf dem Gebiete der Arbeiterversicherung”. 

Iată concepții care, într-adevăr, pe vremea cînd au fost emise, au 
însemnat atitudini considerate ca revoluționare” de cercurile marilor 
capitalişti, industriaşi şi bancheri — din partea unui mare profesor de 
economie politică de la cea mai mare universitate a Germaniei, 

M-au impresionat la prof. Wagner două mari puncte de vedere: 


1) entuziasta chemare etică în domeniul economic, cum reiese din 
marea cuvîntare despre chestiunea socială, ținută în 1871 (Rede über 
die Soziale Frage, gehalten auf der freien kirchlichen Versammlung evan- 
gelischer Männer in der Garnisonenkirche zu Berlin am 12. X. 1871, 
Berlin, 1872); şi 


* Werner Sombart a publicat o lucrare remarcabilă sub titlul Deutscher Sozialismus 
în timpul apogeului regimului hitlerist — care departe de a împărtăşi doctrina național-socia- 
listă (al cărei doctrinar era Rosenberg în Der Mythus des 20. Jahrhunderts), reprezenta în mod 
strălucit vederi înaintate şi care depășeau concepţia ,,reformistă” a lui Adolf Wagner. 

2) afirmarea că ştiinţa economică este propriu-zis psihologie apli- 
cată, pentru că fundamentul acestei științe sînt motivele acțiunii econo- 
mice (aşa cum le-a descris în Theoretische Sozialökonomik şi în Lehr-und 
Handbuch der politischen Ökonomie, I, Hauptabteilung, Erster Teil, Grund- 
lagen der Volkswirtschaft, Leipzig, 1892 (ediția a III-a). Am spus că Wagner 
oferă o descriere a acestor motive şi o analiză a lor mai adîncă, aşa cum 
am arătat în lucrarea mea de doctorat Egoismus und Altruismus. 

Wagner avea ca toți adevărații profesori universitari din Germania 
pasiunea catedrei. Friederich Paulsen, de pildă, îmi spunea că atunci cînd 
se suia pe catedră se simțea complet epuizat, dar era deajuns să înceapă 
cursul şi să capete mai ales contactul cu studenții, pentru ca să se învio- 
reze. Paulsen îmi spunea că acesta este miracolul” catedrei. Din neno- 
rocire nu se poate spune acelaşi lucru de prof. Wagner, care, pînă la 
adînci bătrîneţe ținea să facă cursul, susținut de o parte și de alta de 
rude ale sale cînd suia catedra, începea cu mare greutate a vorbi pentru 
ca după 10—15 minute să piardă şirul vorbei şi atunci cu lacrimile în 
ochi să părăsească catedra — pînă la ora viitoare, cînd spectacolul mişcă- 
tor şi impresionant începea de la început! 

Prof. Wagner, care fusese un profesor plin de vervă şi elocvență ! 

Ce bine este să ştii să te retragi la timp, cum a făcut-o Schmoller ! 

În același timp spectacolul oferit de Wagner, oricît a fost de depri- 
mant, era nespus de mişcător prin nobila şi marea pasiune, pe care o 
simțea pentru catedră Wagner, ca şi Bastian, tot astfel bătrîn şi epuizat, 
dar fără a părăsi cursul, îmi prezenta mie exemple strălucite de ce în- 
seamnă „cultul catedrei” ! 


6.4.1. „REVIZIONISM" 


Discuţiile în jurul problemei societăţii viitoare au continuat cu febri- 
litate, iar participarea mea directă ori indirectă la aceste discuții consti- 
tuie unul dintre cele mai însemnate capitole ale evoluţiei mele spirituale. 

În centrul tuturor polemicilor şi teoriilor se afla doctrina lui Karl 
Marx, pe care am învățat să o cunosc şi să o aprofundez cu încetul sti- 
mulat tocmai de aceste discuţii, care priveau în fond problema funda- 
mentării ştiinţelor sociale. 

Înainte de toate sînt obligat să amintesc cît datoresc de mult pro- 
fesorului Werner Sombart, autorul marii opere asupra „capitalismului 
modern”, Der moderne Kapitalismus apărută în numeroase ediţii. 

Pe atunci, cînd îi studiam lucrările, Werner Sombart era profesor 
la universitatea din Breslau şi nu putea fi chemat la o universitate mai 
mare, după propria sa confesiune, pentru că susţinea importanța lui 
Karl Marx. 

Mai tirziu cînd l-am cunoscut personal era profesor la universitatea, 
din Berlin (să fie oare o coincidență? tocmai cînd începuse a tăgădui lui 
Marx orice originalitate şi orice valoare). 

Sombart a luat; moştenirea. lui Wagner și Sehmoller la universitatea 
din Berlin, unde avea drept colegi pe cunoscutul teoretician al politicii 
sociale, Heinrich Herckner şi pe economistul Schumacher. 

Sombart era mare om de ştiinţă şi tot atît de mare artist. Foarte 
voiajat, cunoscător al muzeelor şi al literaturii mondiale, Sombart, care 
impunea în opera sa printr-o documentare impunătoare multe luni din 
an le întrebuința numai pentru distracţii superioare, nedindu-se în lături 
chiar de a vizita. varieteuri nocturne cu dansuri, iar cea mai mare parte 
a anului lucra cu o intensitate feroce de zi și noapte în mansarda sa con- 
fortabilă din vila sa din Grünewald de lingă Berlin, fără telefon, complet 
izolată, transformată într-o adevărată fortăreață a creaţiei economice. 

La unul din dejunurile luate în vila sa din Griinewald, în mijlocul 
unei imense şi alese biblioteci, Sembart mi-a mărturisit că toate cărțile 
sale economice au fost vindute unui librar japonez. Într-adevăr, după ce 
a încheiat seria volumelor asupra „capitalismului modern”, Sombart 
s-a consacrat cu totul studiului sociologiei, cu aplicare la viaţa economică 
şi cercetării antropologice (Vom Menschen). 

În toate publicaţiile sale Sombart excela prin calităţi excepționale 
de gîndire și de stil, de aceea a fost surprinzător pentru mine, cînd în 
conversații particulare, ca şi în scrisoarea de mulţumire care mi-a adresat-o 
după alegerea sa ca membru de onoare al Institutului Social Român, 
şi-a arătat cu amărăciune decepţia nerecunoaşterii operei sale ... mai 
ales sub regimul hitlerist, cînd el a opus doctrinei „naţional-soeialiste”, 
o doctrină a sa proprie în lucrarea Deutscher Sozialismus. 

Dacă la început am avut ca studiosus” legături spirituale de admi- 
rație față de un mare analist al vieţii capitaliste, mai tîrziu ele s-au schim- 
bat; în legături mai strînse, de afecţiune faţă de soţul uneia dintre cele mai 
eminente eleve ale mele, încă din vremea, cînd eram profesor la univer- 
sitatea din Iaşi. 

Într-o zi mi se prezintă în cabinetul meu de decan al Facultăţii de 
filozofie şi litere din București (unde fusesem de cîțiva ani transferat de 
la universitatea din Iaşi) fosta mea elevă Corina Leon, fiica mult sim- 
paticului meu fost coleg Dr. N. Leon — elev strălucit al lui Haeckel din 
Iera —, care-mi declară cu hotărîre că s-a săturat de a fi profesoară 
de franceză şi că s-a hotărît să ia doctoratul în sociologie, cerîndu-mi 
sfatul. Eu i-am recomandat pentru aceasta, ca negreşit să continue studiile 
sociologice începute la Iași (vezi contribuţia. Corinei Leon în volumul 
Studii sociologice şi etice) prin adîncirea problemelor economice şi pentru 
aceasta i-am recomandat să urmeze pe prof. Sombart din Berlin, care, 
acum, pe lîngă economist celebru este şi sociolog distins. 

La obiecţia fostei mele eleve, că ea nu posedă limba germană, i-am 
zis hotărît că o va învăţa, spunîndu-i rizînd — pentru că am întrebuințat 
cuvinte germane : „Wo ein Wille ist, ist auch ein Weg”. Și așa a plecat 
Corina Leon la Berlin cu o caldă scrisoare de recomandațţie din partea 

mea, pentru a da doctoratul sociologie-economie, numind-o „eine meiner 
begabtesten Schülerinnen”. 

N-a trecut un an şi în drumul meu spre Paris, care totdeauna; se 
oprea cîtva timp în Berlin ori Leipzig, pentru a-mi vizita pe foştii profe- 
sori ori a consulta marile librării şi a mă pune la curent cu cele mai noi 
apariții științifice, vizitînd pentru aceasta și pe fostul meu bun prieten, 
prof. Paalzow, unul din directorii marii biblioteci de stat din Berlin (Konig- 
lich preussische Staatsbibliotek), după British Museum, alături de Biblio- 
thèque Nationale din Paris, cea mai renumită din lume și care avea gravate 
la intrare literele atît de elocvente ,,Nutrimentum Spiritus”. Prof. director 
Paalzow îi datoram ceva rar — memoriul meu de titluri și lucrări tipărit 
în „Imprimeria de stat din Prusia”. 

În acest popas în Borlin, am invitat la dejun pe d-ra Corina Leon, 
şi fireşte, am întrebat-o cum merg studiile. Drept răspuns, la rîndul ei 
mi-a pus o întrebare, „ce aș zice, dacă ar rămîne la Berlin ! Am înţeles. 
I-am spus atunci, că devreme ce eu am sfătuit-o, să facă studiile şi doc- 
toratul în principal cu prof. Sombart, indiferent dacă este dispusă să, 
dea, un examen în cîteva luni ori în cîţiva ani ori pe viaţă. 

Cînd după dejun m-am dus la universitate ştiind că Sombart are 
curs, ca să-l salut în cancelaria profesorilor, prima întrebare ce mi-a pus-o 
a fost „Haben sie die kleine Corina gesehen?” Acum am înţeles şi mai 
bine. „Die kleine Corina” era de altfel înaltă şi deşi nu frumoasă, nespus 
de atrăgătoare. 

Nu a trecut mult timp şi Corina Leon a devenit Corina Sombart. 

Au venit împrejurările tragice. Vila din Griinewald unde de atitea 
ori am fost primit cu atita grațioasă ospitalitate de fosta mea elevă (care 
niciodată n-a uitat acest lucru, în deosebire de atiţia alții — vezi capi- 
tolul „Oameni” din această lucrare) și de soţul ei, a suferit consecințele 
unui bombardament şi a ars, iar împreună cu ea, din nenorocire, şi căr- 
pile valoroase care se aflau în ea! 

Prof. Sombart a dus o viață plină de contradicții, a fost în decursul 
timpului marxist şi antimarxist, filosemit şi antisemit, democrat şi anti- 
democrat, libercugetător şi religios — pe patul de suferință cînd nu se 
mai putea vedea scăpare, a comunicat unui prieten, care venise să-l vadă, 
„Corina s-a dus să se roage pentru mine” ! 

Împrejurările, oh ! împrejurările au făcut ca Corina să trăiască din 
conferințe ; noroc că fata ei a fost bine măritată, iar băiatul a primit o 
bursă pentru străinătate, încît probabil ocupă o situaţie bună. 

Ce constatare plină de tristeţă, opera lui Werner Sombart de însem- 
nătate mondială, care a cuprins atita enormă analiză de fapte şi subtilă 
muncă ştiinţifică, astăzi este uitată vox clamantis in deserta (deşi nu 
pierdută) — iar imensa sa bibliotecă şi casa sa distruse. 

Cînd mă aflam în Leipzig, în plin studiu al capitalismului, student 
în al 4-lea semestru (socotind şi două semestre din Berlin), primesc 
o invitaţie amicală din partea unui fost coleg de internat din Berlin 

de a lua parte la o conferinţă a lui Eduard Bernstein, care se anunța ca un 
mare eveniment. Conferinţa trebuia să aibă loc în ,,Sozialwissenschaft- 
licher Studentenverein” din Berlin, al cărui membru eram (societate 
care mai tîrziu a fost dizolvată)... 


Mă întrebam cine era Bernstein şi de ce i se da atita însemnătate 
conferinței sale? 

Şi cum Leipzig era pe atunci centrul marxismului unde întîlneam 
şi auzeam discutind nume socialiste recunoscute ca Roza Luxemburg, 
Karl Kautsky, Karl Liebknecht, ete. — unde apărea ziarul „Leipziger 
Volkszeitung” cu un nivel spiritual excepţional de ridicat, sub direcţia 
celui mai erudit socialist, Franz Mehring, avînd ca redactor-şef pe unul 
din cei mai eminenți ziarişti Paul Lensch, am aflat imediat că Eduard 
Bernstein era unul din fruntaşii partidului social-democrat, care partid 
se afla în punctul culminant al ascensiunii lui, după sfîrşitul erei Bismarck, 
fiind în acelaşi timp cel mai puternic partid social-democrat din lume. 

Am aflat apoi, că Bernstein era unul din cei mai apreciaţi și buni 
prieteni ai lui Friederich Engels, care l-a lăsat prin testament executor 
testamentar şi era editorul operelor lui Lassalle, cu care avea strînse legături. 

În sfîrşit mă interesa titlul conferinţei anunţate, care suna aşa de 
şcolăresc- kantian : Wie ist der wissenschafilicher Sozialismus möglich? 
după modelul din Prolegomena lui Kant (Wie ist die Metaphysik möglich?) 

În seara de 17 mai 1901 a avut loc faimoasa conferinţă a lui Bern- 
stein *. Am o amintire vie a atmosferei în care s-a ţinut conferința. Lume 
multă, venită atit pentru subiect ca și pentru autor. Printre auditori se 
afla și „socialistul de catedră” ori „socialistul german” cum i se mai 
zicea, Adolf Wagner. 


A fost desigur un mare eveniment această conferinţă, căci ea a fost 
punctul de plecare pentru marea mişcare de revizuire a marxismului, 
considerat pînă atunci ca sacrosant deși primele articole ale lui Bernstein 
apărute în „Neue Zeit” în sensul conferinței au apărut încă din 1896, 
iar cu doi ani înainte de conferință în 1899 el a publicat lucrarea sa 
Die Voraussetzungen des Sozialismus und die Aufgabe der Sozialdemokratie, 
unde se critică teoria supravalorii lui Marx (Mehrwertstheorie) şi prin 
aceasta dispare însăși baza teoriei de exploatare şi exploatatori. 

S-au format două tabere în jurul revistei „Sozialistische Monats= 
hefte”, unde s-au grupat „,revizioniştii”, care aveau în „,Reichstag” pe 
deputatul von Volkmar, iar ca doctrinar, pe lîngă Bernstein, pe 
David, Conrad Schmidt și alții, iar marxiștii ortodoxi în frunte cu Karl 


* Eduard Bernstein (1850—1932) reprezentant al revizionismului, al oportunismului, 
unul dintre conducătorii social-democraţiei reformiste germane. Concepţiile filozofice ale lui 
Bernstein reprezentau o îmbinare eclectică, lipsită de principii, a marxismului cu idealismul, cu 
kantianismul. Lenin a demascat (Marxism și revizionism, Ce-i ce făcul?, Statul şi revoluția) 
concepţiile revizioniste ale lui Bernstein. 

D. Gusti se referă la aceste momente spre a contura atmosfera intelectuală a anilor săi 
de ucenicie filozofică (B.-N.). 

Kautsky, care aveau drept organ revista „Die Neue Zeit” iar în par- 
lament erau reprezentaţi prin August Bebel (autorul cărții Die Frau), 
care prin intransigența sa se bucura de un prestigiu care egala în lumea, 
politică pe acel al Kaiserului, .. 

Eram subjugat de lupta care se ducea deodată pe plan teoretic şi 
politic. Citeam cu nesaț polemicile şi discuţiile din cele două reviste amin- 
tite, după cum urmăream cu pasiune această luptă spirituală, care se 
răsfrîngea, în cele mai mari ziare burgheze, ,, Vossische Zeitung”, din Berlin 
şi „Frankfurter Zeitung”, ca şi ziarele socialiste „Vorwärts? din Berlin 
şi „Leipziger Volkszeitung”. 

n minunata organizație „Lesehalle” a universităţii din Leipzig, 
citeam aceste ziare şi reviste cu mare asiduitate. 

Cîteva zile după conferință ea a apărut în broşură specială Wie ist 
den wissenschaftlischer Sozialismus möglich ?, ,EinfVortrag von Eduard Bern- 
stein, Berlin 1901”, iar după doi ani ea a apărut şi în ediție franceză cu 
titlul schimbat de traducător (pentru a o face mai accesibilă publicului), 
Socialisme et science, Paris, 1903, cu o prefață specială scrisă de autor, 
pentru ediția franceză, care însă nu aduce nimic nou, deși în intervalul 
de doi ani a apărut o întreagă bibliotecă asupra ,„revizionismului”. 

Pe lîngă ediția germană şi franceză a conferinței am citit mai ales 
de Bernstein două articole din revista „,Sozialistisehe Monatshefte”, 
Der Marw-Cultus und das Recht der Revision — Ein Epilog şi Idealismus, 
Kampftheorie und Wissenschaft. 

Nici o lună nu a trecut după ţinerea conferinței lui Bernstein și 
a apărut (în nr. 38 din 22 iunie 1901 din revista „Die Neue Zeit”) un 
articol violent al lui K. Kautsky sub titlul Problematischer gegen Wissen- 
schafilischen Sozialismus. 

De altfel însuşi Bernstein a declarat, că în discuţia care a avut loc 
după conferinţă, singur profesorul Adolf Wagner a adus o obiecţiune 
serioasă şi anume lipsa de claritate a noțiunii de ştiinţă. 

De altfel în încercarea lui Bernstein de revizuire fundamentală a 
marxismului, deşi a declarat cu oarecare emfază, că reprezintă punctul 
de vedere critic (ori chiar criticist kantian asociindu-se la strigătul „zurück 
auf Kant”) este lipsit de orice spirit critic în expunerea, sa. 

Nesiguranța, lipsa de pregnanţă a termenilor şi noţiunilor, cîteodată 
chiar contraziceri, care revin în întreaga dezbatere, ca ştiinţă și practică, 
legile naturii şi legile sociale şi istorice, necesitate, libertate, hazară, me- 
canism și teleologie, valoare, punere de scopuri, voință, motivare, fatali- 
tate, stare şi proces, etc., etc. sînt; aceleaşi și aceleaşi noţiuni, care revin 
în toate discuţiile filozofice privitoare la ştiinţele sociale, de atunci pînă 
astăzi ! 

Eram familiarizat cu analiza acestor termeni din lucrările apărute 
înainte de conferinţa lui Bernstein, care au impus nu numai prin însemnă- 
tatea şi bogăţia argumentelor, dar şi prin strălucirea deosebită a autorității 
numelor lor, dintre care citez numai pe următorii: W Dilthey, Finleitung 

in die Geisteswissenschaften, Leipzig, 1893; W. Windelband, Geschichte 
und Naturwissensehaft, Strasburg, 1900 şi H. Rickert, Die Grenzen der 
naturwissenschaftlichen Begriffsbildung, Tübingen und Leipzig, I-ter Teil, 
1896, II-ter Teil, 1902, la care mai adaog pe neokantianul Rudolf Stam- 
mler, cu lucrarea sa Wirtschaft und Rechi, apărută în Leipzig 1896, — des- 
pre care voi vorbi imediat la capitolul ,„Neokantianism” . (Das richtige Recht 
—vezi capitolul „Dreptul'”). 

Teza principală a revizioniştilor *, în frunte cu Bernstein a fost 
încercarea de a dovedi, că tezele care alcătuiesc „doctrina” marxistă au 
fost ori false ori pe jumătate numai adevărate, pentru că faptele (bazate 
pe date statistice comparative) le contrazic. 

Astfel, spune Bernstein, concentrarea capitalurilor în întreprinderi 
cit mai mari posibile, — acumularea capitalului în cît mai puţine milini, 
— socializarea mijloacelor de producție, — pauperismul clasei munci- 
toare şi concluzia finală a acestor teze: prăbuşirea regimului capitalist, 
nu sînt confirmate de fapte, ori sînt numai parţial confirmate. 

întîlnim, spune Bernstein, concepţia materialistă a istoriei în marea 
mişcare liberală din Anglia și Franţa în veaculal XVII-lea și al XVIII-lea 
— astfel la englezul James Harrington (în timpul revoluţiei engleze) 
şi la Burnaves (în prima fază a revoluţiei franceze). 

Dacă Marx nu a descoperit ideea fundamentală a teoriei sale, — 
adaogă Bernstein, meritul său rămîne însă mare pentru ce a făcut și 
cum a afirmat această idee. 

Cei mai mari „revizionişti” ai marxismului au fost Marx și Engels. Se 
cunoaşte butada lui Marx prin declarația :,,Eu nu sînt marxist”. 

În renumita. prefață la Contribuţiuni la critica economiei politice 
Marx seria: 

„În producția socială a vieţii lor, oamenii intră în raporturi deter- 
minate necesare, independente de voinţa lor, raporturi de producţie, care 
corespund unei anumite trepte de dezvoltare a forțelor lor materiale de pro- 
ducție. Totalitatea acestor raporturi de producţie constituie structura eco- 
nomică a societăţii, baza reală pe care se ridică o suprastructură juridică 
şi politică şi căreia îi corespund anumite forme de conștiință socială. Modul 
de producție a vieții materiale determină procesul vieţii sociale, politice 
şi spirituale în general. Nu conștiința oamenilor le determină existența, 
ci dimpotrivă, existența lor socială le determină conştiinţa". 

A devenit un loc comun, că aceasta este teza fundamentală a ma- 
terialismului istoric. 

Se cunosc de asemenea obiecțiile care s-au adus marxismului, că 
el reduce mecanic toate manifestările spirituale, politice şi juridice la 
fenomene economice şi la modul de producţie. 

Este cunoscută butada lui Marx, că eu nu sînt marxist. Ei bine, 
Engels în ultimii ani ai vieţii sale, a făcut declarații de „interpretare 


* Vezi nota precedentă despre E. Bernstein şi despre revizionism (B. -N.). 
12 D. Gusti utilizează o traducere a sa, realizată ad hoc, a textelor citate. (B, -N). 

autentică” și de precizare radicală a raporturilor dintre bază şi supra- 
structură, în numele lui Marx, ca şi al său. Marx însuși avea intenția să 
scrie un studiu dezvoltat asupra ,,Dialecticii”, 

Aceste remarcabile documente interpretative sînt în număr de trei, 
puţin cunoscute de „„marxiştii” vulgari, fiecare în parte şi mai puţin 
cunoscute de ,„,marxiştii erudiţi” toate trei la un loc. 


În anul 1895 a apărut puţin timp după moartea lui Engels în revista 
„Sozialistischer Akademiker”, un organ al studenților socialişti din Berlin 
şi care mai tîrziu a devenit cunoscuta revistă „criticistă”'-socialistă „So, 
zialistische Monatshefte”, a apărut o scrisoare concepută de Engels în- 
21 septembrie 1890, care cuprinde, între altele, următorul pasaj carac- 
teristic: „Das von den Jüngeren zuweilen mehr Gewicht auf die öko- 
nomische Seite gelegt wird, als ihr zukommt, haben Marx und ich teil- 
weise verschulden müssen. Wir hatten den Gegnern gegenüber das von 
diesen geleugnete Hauptprinzip zu betonen, und da war nicht immer 
Zeit, Ort und Gelegenheit, die übrigen an der Wechselwirkung beteiligten 
Momente zu ihrem Recht kommen zu lassen ...Es ist leider nur zu 
häufig, dass man glaubt, eine neue Theorie volkommen verstanden zu 
haben und ohne weiteres handhaben zu können, sobald man die Haupt- 
sätze sich angeignet hat, und das auch nicht immer richtig, und diesen 
Vorwurf kann ich manchen der neuren ,„,Marxisten” nicht ersparen, 
und es ist denn da auch wunderbares Zeug geleistet worden”. 


Engels continuă apoi importanta sa confesiune, accentuînd că prie- 
tenul său dispărut Marx era de aceeaşi părere și anume în două puncte: 
1) că situația economică nu este singura, ci numai în ultimă instanță 
momentul determinant în evoluţia istoric-socială, şi 2) aşa-zişii factori 
ideologici, — „der politisch rechtliche und der philosophiseh-religi6s 
— künstlerische Uberbau” — acţionează la rîndul lor asupra momentului 
economie, astfel că amîndouă momentele formează o permanentă inter- 
dependență care cu dezvoltarea mai înaintată a culturii devine mai puter- 
nică și mai complicată. 

Al doilea document este scrisoarea lui Engels adresată lui Mehring 
— eruditul istoriograf al partidului social-democrat — cu prilejul apari- 
tiei lucrării sale Lessing-Legende, în 14 iulie 1893. ,,... sonst fehlt nur 
noch ein Punkt, serie Engels şi mai explicit, der aber auch in den Sachen 
von Marx und mir regelmässig nicht genug hervorgehoben ist, und in 
Beziehung auf den uns alle gleiche Schuld trifft. Nämlich wir alle 
haben zunächst das Hauptgewicht auf die Abteilung der politischen, 
rechtlichen und sonstigen ideologischen Vorstellungen und durch diese 
Vorstelungen vermittelter Handlungen aus den ökonomischen Grund- 
tatsachen gelegt und legen missen. Dabei haben wir dann die formelle 
Seite über die inhaltliche vernachlässigt — die Art und Weise, wie die- 
se Vorstellungen etc. zustande kommen... Der historische Ideolog 
hat als auf jedem wissenschaftlichen Gebiet einen Stoff, der sich selbs- 

tăndig aus dem Denken früherer Generationen gebildet und in Gehirne 
dieser einander folgenden Generationen eine selbständige eigene Ent- 
wicklungsreihe durchgemacht hat... Diese Seite der Sache, die ich hier 
nur andeuten kann, haben wir, glaub ich, alle mehr vernanchlässigt, als 
sie verdient. Es ist die alte Geschichte, im Anfang wird immer die Form 
über dem Inhalt vernachlassigt. Wie gesagt, ich habe das ebenfalls ge- 
tan, und der Fehler ist mir erst post festum aufgestossen... 

„Damit hängt auch die blödsinnige Vorstellung der Ideologen zu- 
sammen : weil wir den verschiedenen ideologischen Sphären, die in der 
Geschichte eine Rolle spielen, eine selbständige historische Entwicklung 
absprechen, so sprechen wir ihnen auch jede historische Wirksamkeit ab”. 

Se trece cu totul din vedere ,Interdependenja” („Die Wechselwir- 
kung”) că un moment istoric, „sobald es einmal durch andere, schlies- 
slich ökonomische Tatsachen, in die Welt gesetzt ist, nun auch reagiert, 
auf seine Umgebung und selbst seine eigenen Ursachen zurückwirken 
kann’. ” 

În sfîrşit, într-o a treia scrisoare din anul 1894, Engels găseşte — 
vrednic de remarcat că simte necesitatea a extinde „economicul” — că 
printre factorii economici trebuiesc socotiți şi „fundamentul geografic” 
ca şi „rasa. În această scrisoare Engels e și mai categoric în ce privește 
„evoluţia politică, juridică, religioasă, filozofică, literară, artistică ete...., 
căci el spune : „Sie alle reagieren auf einander und auf die ökonomische 
Basis. Die Menschen machen ihre Geschichte selbst, precizează Engels, 
aber in einem gegebenen, sie bedingenden Milieu auf Grundlage vorge- 
fundener tatsächlicher Verhältnisse, unter denen die ökonomischen, so 
sehr sie auch von den übrigen politischen und ideologischen beeinflusst 
werden mögen, doch in letzter Instanz die entscheidenden sind und den 
durchgehenden, allein zum Verständnis führenden roten Faden bilden”. 

Şi mai departe : „Je weiter das Gebiet, das wir gerade untersuchen, 
sich vom Ökonomischen entfernt und sich dem reinen abstrakt Ideolo- 
gischen nähert, desto mehr werden wir finden, dass es in seiner Ent- 
wicklung Zufälligkeiten aufweist, desto mehr im Zickzack verläuft seine 
Kurve”. 

„Zeichnen Sie aber die Durschnittsachse der Kurven, so werden 
sie finden, daes, je länger die betrachtete -Periode und je grösser das zu 
behandelde Gebiet ist, diese Achse der Achse der ökonomischen Entwi- 
cklung um so mehr annähernd paralell läuft”. 

Iată trei declarații de cea mai mare însemnătate pentru înțelegerea 
adevăratului marxism și care vin din partea unuia din cei doi întemeietori 
ai materialismului istoric, gi care se crede autorizat a vorbi chiar în numele 
amîndurora. Scrisorile lui Engels le-am cunoscut după ce mi-am format 
sistemul meu propriu de gîndire sociologică, ceea ce mi-a produs o mare 
satisfacţie, căci ele au confirmat teoria mea asupra structurii şi funeţinnii, 
societăţii. 

Cu cîțiva ani mai înainte de Bernstein a avut loc o puternică mig- 
care de apropiere între Marx și Kant, cu formula împrumutată şi de Bern- 
stein „Zurück auf Kant”, 

În deosebire însă de Bernstein, care în conferința sa a afirmat, fără 
a dovedi, că socialismul, pe lîngă constatările cauzelor urmărește şi un 
scop, pe care însă nu-l numeşte, dînd astfel dreptate marilor „utopişti” 
— Fourier, Owen și Saint-Simon — găsind că şi socialismul cuprinde o 
bună doză de utopism, nefiind propriu-zis o știință, ci o mişcare către 
realizarea acelui scop ... nedefinit, neokantienii ori neocriticiștii — cum 
se mai numeau — urmăreau dimpotrivă probleme fundamentale precise, 
anume de a da marxismului o bază de teoria cunoaşterii şi o încoronare 
etică, cu un scop suprem — amîndouă de origine kantiană,. 

Împerecherea între Kant şi Marx a format deliciile intelectuale ale 
tinereții mele. Căci rareori a oferit istoria gîndirii un contrast mai mare 
ca acela dintre teoriile filozofiei kantiene şi teoriile de știință socială 
ale lui Marx! 

Mai întâi contrastul epocilor în care au trăit, cu aproape 100 de ani 
de diferențe sociale. Apoi contrastul persoanelor, Kant un profesor ger- 
man, care deşi cu interese politice, n-a ieșit din Königsberg și n-a parti- 
cipat la vreo acțiune politică și Marx un revoluționar pasionat, care în 
mod voluntar ori involuntar (prin expulzări) a călătorit mult, devenind 
promotorul unei puternice mișcări de importanţă mondială. 

În sfîrşit, contrastul metodelor; Kant raţionalist; Marx, rea- 
list-istorie,. 

Prima lucrare, care m-a făcut atent asupra ,neokantianiemului” 
în ştiinţa socială a fost a profesorului Rudolf Stammler, pe care însă ca 
student la universitatea din Leipzig îl audiam în Halle, înainte de a fi 
chemat la Universitatea din Berlin. 

Lucrarea sa Wirtschaft und Recht nach der materialistischen Geschichis- 
auffassung, Eine sozialpolitische Untersuchung apărută în Leipzig, în 
1896, cuprindea 668 de pagini pline de informaţii şi gînduri critice. A fost 
prima lucrare datorită unui universitar care trata cu competenţă și sub- 
tilitate concepţia materialistă a istoriei. 

Am văzut în capitolul unde se vorbește de seminarul criminalistic 
al prof. Franz von Liszt, că filozofia socială a lui Stammler juca un rol 
hotăritor în discuţiile membrilor lui. După Stammler nu interesează pen- 
tru ce? ci la ce, cum? deci nu punctul de vedere genetic, cu problema 
cauzei și efectului, ci punctul de vedere formal, cu problema mijloacelor, 
a scopurilor şi a scopului final. 

Acest scop final nu poate fi însă de natură empirică, materială, ci 
o idee formală, regulativă, care stă în mod necondiționat deasupra tuturor 
scopurilor și drepturilor parțiale, conducindu-le şi judecîndu-le. Această 
idee este comunitatea omenească. 

Așa că scopul suprem, final social este, după Stammler „Die Gemein- 
schaft frei wollender Menschen”. 

În acelaşi timp cu Stammler, Paul Natorp, profesor de filozofie 
în Marburg, a publicat în ,„,Archiv für systematische Philosophie” mai 
multe articole sub titlul Grundlinien einer Theorie der Willensbildung, 
o introducere la lucrarea sa sistematică: Sozialpädagogik. Theorie der 
Willenserziehung auf der Grundlage der Gemeinschaft (Stuttgart, 1899) 
— iar Franz Staudinger, — Blhik und Politik (Berlin 1899); amindoi, 
Natorp şi mai ales Staudinger, sînt după Stammler „,neokantieni marxiști”. 

Iar Victor Adler, conducătorul social-democraţiei austriace, a scris 
în 1895 cu ocazia necrologului în onoarea lui Engels că ar fi posibil „die 
materialistische Grundlage der Marx-Engelschen Lehre durch eine kan- 
tische zu ersetzen” ! 

Cea mai importantă lucrare în acest domeniu este datorită lui Karl 
Vorlănder, Kant und der Sozialismus, apărută în anul 1900. 

În sfîrşit, Ludwig Woltmann, pe cît de talentat pe atit de incon- 
secvent scriitor — doctor în filozofie şi medicină, a început prin a fi 
„criticist”, publicînd în acest sens trei lucrări originale : System des mora- 
lischen Bewusstseins, în 1898, Die Darwinistische Theorie und der Sozia- 
țismus (1899) şi Der historische Materialismus (1900), pentru a publica apoi 
o revistă şi cărți (foarte curios !) dogmatice rasiste ! Din 1902 Woltmann 
a întemeiat revista ,,Politischantropologische Revue”. 

Pot mărturisi, ca un lector conştiincios și admirator al primelor 
Iuerări „criticiste” ale lui Woltmann cît am fost de amărit cînd am con- 
statat grava şi de neiertat inconsecvența sa! 

Din lectura mai ales a primei lucrări System des moralischen Bewusst- 
seins, mi-a rămas întipărit în minte, aplicarea în etica socialismului a 
celor doi termeni kantieni „eine Vollkommenheit” și „fremde Gliickse- 
ligkeit” ca scopuri şi datorii de îndeplinit. 

Pentru aceasta este pentru Woltmann etica lui Kant o etică a socia- 
lsmului, ca o îndeplinire economică „a legii morale”, 

Socialismul este deci în primă linie o necesitate etică, 

Pe lîngă Stammler, Natorp, Staudinger, Vorlinder, ar fi necesar 
de consultat „Sozialistische Monatshefte? pentru ca cineva să-și poată 
da seama cît de mare a fost mişcarea reformistă a marxismului pe baze 
şi scopuri neokantiene. 


Un coleg al mu din Institutul de Psihologie al lui Wundt, francez, 
văzîndu-mă cu cît interes urmăream toate curentele sociale privitoare la 
societatea, viitoare m-a făcut atent asupra unei mişcări provocate de teo- 
reticianul Georges Sorel, punindu-mi la dispoziţie şi unele lucrări ale lui 
asupra „sindicalismului”, 

Fireşte mi-am procurat puținele lucrări ale acestei mişcări care se 
aflau în bibliotecile din Leipzig (Institutul de istorie universală al lui Lam- 
preckt nu avea nici una !), iar restul din micul meu buget le-am comandat 
direct la Paris, obligînd moralmente pe una dintre biblioteci (bogata 
bibliotecă economică condusă de Karl Biicher) să se aboneze la revista 

„Le mouvement socialiste” condusă de Lagardelle, organul periodic al 
mișcării. 


În aceste încercări de a revizui, corecta, completa ori chiar înlătura 
unele din elementele teoriei marxiste s-ar mai putea adăuga încă cîteva 
de mai puțină importanţă, ceea ce renunţ însă a o face, căci n-au avut 
nici o influenţă asupra mea, n-au provocat nici un interes din parte-mi. 

Nu mă pot opri însă să nu înregistrez „revizionitniul” meu propriu *, 
care a avut două mari etape. 

Întâi, în cursul meu început la Universitatea din Iaşi asupra marxis- 
mului, primul curs de pe catedră la o universitate română în 1910, prin 
care arătam că nu pot îi de acord cu mecanicismul” marxist — aşa cum 
de altfel se răsfrînge şi în lucrarea fostului meu elev Petre Andrei, Meca- 
nicism şi teleologism în sociologia contemporană, în care s-au utilizat atit 
notele mele de la curs, ca; și literatura, problemei, aproape completă, care 
se afla în biblioteca mea personală. 

Şi, în al doilea rînd, ultimul meu curs ținut în 1945 la Universitatea 
din Bucureşti, în care am utilizat completările lui Engels și am găsit că 
în marxismul astfel înțeles nu există dezacord între el și sistemul meu, 
rezumat în mod fidel în acest curs". 

În sistemul meu şi în opera mea, am reușit, cred, plecînd de la prin- 
cipii extrase din lunga mea experienţă și mai ales din contactul intim cu 
realitatea socială, să ajung la construirea unei teorii proprii asupra reali- 
tăţii sociale, fără a reface ori revizui o altă teorie! 


* D. Gusti se referă la interpretarea pe care a dat-o marxismului în cursul anilor, despre 
care a vorbit totdeauna ca despre o concepţie de mare însemnătate în progresul științelor 
sociale (B. -N.). 

** De-a lungul vremii, se poate urmări interesul manifestat de Dimitrie Gusti în a 
stabili concordanţe între propriul său sistem sociologic și marxism. Vezi în acest sens și 8. 
Ultimul curs universilar, în prezentul volum (B. -N). 


7. DUPĂ CRIZE 


Interesele mele, în timpul studiilor ca şi mai tîrziu, pină astăzi, nu 
s-au mărginit numai la aprofundarea, aş putea zice, la trăirea, dezbaterea 
şi soluţionările crizei, despre care am vorbit, caracteristice sfirşitului vea- 
cului al XIX-lea și jumătăţii de veac al XX-lea, — crize”, care au rămas 
nedezlegate pînă astăzi ! — ci alături de aceste probleme ale spiritualităţii 
contemporane m-au preocupat cu pasiune celelalte domenii ale culturii, ca 
literatura şi teatrul, arta plastică și muzeele, şi mai presus de toate muzica, 
care avea privilegiul de a mă emoționa şi a-mi umple viața cu valori de 
natură universală, deci eterne. 

Fără exagerare pot spune, că dorința mea de cunoaştere a îmbrățișat 
după vorba lui Goethe, „alles vas auf dem Himmel und auf der Erde war”. 

A fost epoca cea mai fericită a vieţii mele, fiind continuu într-o 
febrilă şi intensă activitate spirituală de zi şi noapte, nelăsind să treacă 
un moment neîntrebuințat, cu lipsa de orice responsabilitate, de care am 
fost mai tirziu copleșit — față de alţii, însă cu cea mai gravă şi mai rafi- 
nată dintre responsabilități, aceea față de tine însuți- 

Iată într-adevăr o formă a responsabilităţii care, fără a fi „maximă 
de viață” ori „regulă? de conduită şi de autoperfecțiune, a corespuns 
însă unei fireşti, spontane şi naturale necesităţi a sufletului şi spiritului 
meu, formînd trăsătura caracteristică a personalității mele, care s-a format 
de pe urma acestei activități. 

Ei îi datorez înfruntarea și înlăturarea tuturor chestiunilor spinoase 
pe care le-am întimpinat şi rezistența optimistă şi dirză la împrejurările, 
de multe ori crude, de care viața mea n-a fost scutită. 

A fost cea mai clară dovadă de marea putere educativă a frumosului, 
sub toate formele — la care s-au mai adăugat; mərele binefaceri spirituale 
şi sufletești ale frumosului din natură, precum şi cel descoperit în călătorii. 

Nimic nu mi-a rămas străin din manifestările culturale în domeniile 
literaturii şi teatrului, al artelor plastice şi muzeelor, al muzicii și operei 
din timpul studiilor mele. Nu voi menţiona însă acum decit ceea ce m-a 
impresionat mai profund şi a avut legătură cu studiile mele sociale. 

Aşa, în domeniul literaturii, pe lîngă lecturile copioase ale operelor 
lui Gerhardt Hauptmann, ale romanelor sociale ale lui Honoré de Balzac 
şi poeziile asupra satelor şi oraşelor de belgianul Emile Verhaeren, m-au 
interesat de asemenea operele lui Turgheniev, Dostoievski și Tolstoi şi 
piesele de teatru ale lui Björnson, Ibsen şi Strindberg. 

Romane, poezii, piese de teatru, care au contribuit în cea mai largă 
măsură ca, alături de emoțiile provocate de aceste capodopere, să învăţ 

a cunoaşte stările sociale ale societății din veacul al XIX-lea și istoria ei în 
acţiune, mai mult decît din tratatele de specialitate. Sociologia pe care n-am 
întilnit-o la cursurile universităţilor, am fost fericit să o găsesc în aceste 
lucrări, 

Sînt opere, care în mod elocvent mi-au dat dovada de marea forţă 
de cunoaștere pe care au dat-o unirea frumosului şi adevărului, şi a căror 
influență face pe om mai bun, mai pur, mai curajos şi mai îndrăzneț. 

Romanele lui Honoré de Balzac, care împreună alcătuiesc „La comé- 
die humaine”, formează o enciclopedie de studii sociale şi politice şi sînt 
opera unui gigant“. 

Profunzimea de observații şi de gindire, eficacitatea stilului, viziunea 
detaliată şi sintetică a vieţii, marele dar de a descrie pe oameni şi societatea 
în caro trăiesc, viața lor privată, viața lor de provincie, viaţa lor de capi- 
tală, omul în toate ezitările și incertitudinile sale, cu pasiuni, dorinţi şi 
vanități anarhice, pus în funcţie de realitatea socială — iată însuşirile aces- 
tei opere, care fac din autorul ei pe cel mai mare povestitor al secolului 
său şi care m-a impresionat adînc. 

Dacă pentru Balzac mi-a fost uşor să-i găsesc operele, biblioteca 
universităților din Leipzig şi Berlin avîndu-le pe toate, mai greu mi-a 
fost să pot citi lucrările unui poet pe atunci necunoscut, Emil Verhaeren, 
asupra căruia am fost făcut atent de un coleg, bun patriot belgian şi fla- 
mand, Reuters, 

A fost într-adevăr o revelaţie. Romancierul sociolog Balzac a găsit 
pentru mine un minunat pandant în poetul sociolog Emil Verhaeren, poet 
unic, care în opera sa vastă şi diversă a devenit creatorul unui nou mod de 
lirism, lirismul realistic al vieţii moderne, sub toate aspectele. Verhaeren 
a rupt cu felul banal şi convenţional al poeziei lirice pline de confidențe 
amoroase, el a încercat; — și a reușit — să traducă liric sensul profund al 
vieții moderne prin celebrarea patetică a ideii de regiune şi de popor, de 
Europa, de umanitate și panteism, creînd frumuseţea realului, necesarului 
şi utilului, adevărata frumuseţe a secolului, inspirîndu-se din cele mai re- 
cente descoperiri ale științei, din activitatea elocotitoare a oraşelor, din 
tumultul uzinelor, al şantierelor, al porturilor, al gărilor şi stărilor sociale 
ale satelor. 

După revolta și amărăciunea unei filozofii de dezesperare, consecință 
a unei neurastenii grave — așa cum reiese din volumele de versuri patetice 
Les Soirs, Les Débacles şi mai ales Les Flambeauw noirs, Verhaeren restabilit 
a emis cîntecul tumultuos al luptelor și victoriilor, proclamînd cu entuziasm 
credința în forţa oamenilor și în viitorul lor strălucit. 


.* Una dintre ultimele lucrări despre Ba.zac: Balzac, le roman de sa vie de Stephan 
Zweig, traduit de V'allemand par Fernand Delmar, este surprinzător de superficială, și dacă o 
relev aici este pentru a o numi și foarte nedreaptă. Această lucrare este desigur cea mai slabă 
dintre istoriile romanțate de Zweig, datorită probabil și faptului că a fost lăsată în manuscris, 
neterminată, în urma sinuciderii senzaţionale a autorului împreună cu soția sa în Rio de 
Janeiro. 

Verhaeren a inceput prin a fi poet naţional. În volumul Les Fla- 
mandes, poésies, Bruxelles, 1883, el a cîntat cu un realism crud, care a 
reţinut de preferinţă ceea ce este brutal şi violent în natura flamanzilor, 
amintind tablourile celebre ale lui Teniers, Jean Steen, Jordaens și Pierre 
Bruegel cel vechi. 

Flandrei îi consacră spre sfirșitul vieţii nu mai puţin de 6 volume de 
versuri (Toute la Flandre: Les tendresses premières, poèmes, Bruxelles, 
1904 — Toute la Flandre; la Guirlande des Dunes, Bruxelles, 1907 — Toute 
la Flandre: les Héros — Toute la Flandre: Les villes à Pignons, Bruxelles 
1909 — Toute la Flandre: Les Plaines, Bruxelles, 1911 — Poèmes legendai- 
res de Flandre et de Brabant, Paris, 1916. 

Am avut marele noroc ca aceste volume să-mi fie împrumutate de 
colegul meu flamand, cum am zis mare patriot şi cu drept cuvînt admirator 
al marelui talent realist al lui Verhaeren, fără îndoială cel mai mare poet al 
unei națiuni, 

Dar Verhaeren în realismul său liric nu s-a mărginit a se inspira numai 
din regiunea Flandrei în general, ci într-un mod excepțional poezia sa a 
fost influențată de fenomenele sociale ale vieții moderne în amănunte, 
şi în special, absorbirea înceată a satelor de oraşe, emigrarea țăranilor la 
oraşe, devenind astfel nişte dezrădăcinaţi, căci orașele fiind prea populate, 
nu ajungea a-i nutri; în volumele Les campagnes hallucintes (1893), şi Les 
villages  illusoires (1894). Şi apoi marea problemă a oraşelor, sub titlul 
sugestiv Les villes teniaculaires, 1895. 

Pentru a scrie această minunată carte, poetul s-a inspirat din lungile 
şi repetatele călătorii făcute în Anglia, în Germania, în Italia, în Spania, 
unde, ca un adevărat pelerin sociolog, a urmărit să surprindă secretul 
vieţii moderne și mecanismul complex care reglează funcțiunea formida- 
bilelor oraşe-capitale. În uzine şi magazine, pe străzi, în gări şi în porturi, 
poetul în mijlocul mulţimii, pretutindeni, zi şi noapte, a ascultat, observat 
şi învăţat să descopere şi să caute frumuseţea în urît, munca, și plăcerea, 
suferința şi bucuria, virtutea şi viciul şi ritmul armonios în tumultul 
discordant. 

„Je sens grandir et s'exalter en moi, 
„Et fermenter, soudain, mon cœur multiple”. 


Uraşele tentaculare (Les villes tentaculaires), gigante, care cu mii de 
braţe se hrănesc din tot ce trăiesc în jurul lor „Toute la mer va vers la ville”, 
formează astfel o inspiraţie poetică bazată pe o documentare sociologică. 
Catedrale, — casele lui Dumnezeu — music-hallurile — apoteoza viciului 
şi a instinctelor inferioare —, bursa — ,„le monument de lor”, bazarul, 
cu traficul corupt şi corupător de suflete, uzinele în tristeţea, şi frumuseţea 
lor, portul — cu viaţa lui internaţională şi tumultuoasă, toate aceste obiecte 
formează poemele impresionante ale volumului de versuri Les villes tenta- 
culaires. 

Ca tînăr student în sociologie am admirat la poetul Verhaeren metoda 
Ba realistă de documentare pentru poeziile sale. Şi am fost pentru aceasta 

foarte recunoscător colegului meu belgian, că m-a făcut atent asupra lui 
şi că mi-a pus la dispoziţie scrierile sale. 
Aceeaşi metodă de documentare realistă o întîlnim în toată opera. 
lui Verhaeren. 
Poetul devine un poet mondial, adăugiînd ca obiect al poeziei pe: 
lingă națiunea, satul, orașul, mănăstirea. .. patrimoniul umanităţii întregi. 
Verhaeren ridică acum cele mai înalte culmi ale lirismului în : La mul- 
tiple splendeur, Les Rythmes souverains, Les Plammes hautes. 
Căci 
La vie est à monter et non pas à descendre 
Nous apportons, ivres du monde et de nous-mâmes, 
Des cœurs d'hommes nouveaux dans le vieux univers, 


Poetul cere ființelor să se iubească şi să se admire unii pe alţii: 


Il faut admirer tout pour s'exalter soi-même... 
Admirez l'homme et admirez la terre 
Et vous vivrez ardents et clairs. 


Sînt imnurile care cîntă omul, lucrările sale, luptele sale, cuceririle: 
sale, voinicia sa, care anunţă viitorul : 
Je suis le fils de cette race 
Dont les desseins ont prevalu 
Dans les luttes profondes 
De monde ă monde, 
Je suis le fils de cette race 
Tenace 
Qui veut, apres avoir voulu 
Encore, encore et encore plus! 


La care se adaugă cîntecele sale de un larg panteism, unde ondulează. 
şi respiră vintul, arborii, pămîntul, fructele, florile. 

Am cunoscut un poet de o energie și putere de expresie unică al 
marelui adevăr al vieţii, cîteodată cu vehemenţă de accent, însă și cu cîntece 
profetice, un poet puţin cunoscut, dar care în multe privințe egalează. 
pe marele Goethe — ceea ce după mine, este cel mai mare elogiu, care i se 
poate aduce. 

Printre lecturile care mi-au umplut ceasurile de fericire şi de preo- 
cupări pentru un realism, care nu stînjeneşte, ci stimulează imaginația, 
pe lingă Goethe și belgianul Verhaeren, au fost multitudinea talentelor 
literaturii ruse şi ale literaturii nordice — care au avut în centrul lor pe om, 
poporul şi au descris societatea ca vestitoare a altor zile. 

Gogol, Turgheniev, Dostoievski, Tolstoi, Gorki pe de o parte, Ibsen, 
Björnson, Strindberg, Sigrid Undset, pe de altă parte — toți au analizat; 
magistral societatea din veacul al XIX-lea care, deși rusă ori nordică, se: 
referea însă la complexitatea şi bogăţia vieţii sociale în general. 

„Universitatea vieţii” a numit minunat Maxim Gorki sursa inspira- 
ţiei sale, care se potriveşte pentru toți autorii ruşi și nordici studiați de 
mine; o universitate aspră, totuşi plină de făgăduieli; învăţătura din 
această şcoală, pe care ne-o dă realitatea socială, este aceea de la care 
învăţăm neîncetat. 

În Fraţii Karamazov, un prodigios roman al lui Dostoievski, am 
găsit în gura lui Ivan, această declarație : „Mă duc în Europa, Oh! ştiu 
„că voi vizita un cimitir, însă este unul din cele mai preţioase cimitire ! 
„El cuprinde resturile unor morţi preţioși. Fiecare piatră povesteşte 
„istoria unei vieţi arzătoare, dovedește viața profundă a unui erou în 
„drumul său drept, în luptele sale, în ştiinţa sa „Oh! vreau să sărut 
„aceste pietre şi să pling pe ele! Convins, de altfel, dinainte, că toate 
„acestea nu sînt decît un cimitir, şi nimic mai mult”. 

Europa un cimitir! Vechiul geniu european, moștenitor al Greciei 
şi Romei antice, poate muri și înceta în a lumina lumea cu grandoarea sa? 

Aceasta a crezut-o Dostoievski şi o mai cred încă unii și astăzi, din 
alt punct de vedere. 

Dostoievski în Le journal d'un écrivain este profetul și evocatorul 
unei noi civilizații pe baze ruse. 

S-a discutat mult, dacă ideologia lui Dostoievski a fost expresia 
„sufletului rus”. Nici un seriitor clasic rus n-a făcut obiectul unor analize 
atît de controversate ca Dostoievski. 

În Praţii Karamazov, Fedor Pavlovici vorbeşte în fața unei sticle 
de coniac vechi, în jurul lui fiind fiii săi Ivan şi Alioșa, care îl privesc cum 
se îmbată cu încetul, şi discută dacă există Dumnezeu, dacă există imor- 
talitate. 

Studentul Raskolnikov în nenorocirea sa cade în genunchi şi sărută 
picioarele prostituatei, zicînd : „mă plec, nu înaintea ta, ci mă plec îna.- 
intea mizeriei întregii umanități”. Să fie acest roman Crimă și pedeapsă 
cheia misteriosului suflet rus? 

Tolstoi nu iubea opera lui Dostoievski, pentru că, după el, Dosto- 
ievski nu iubea oamenii sănătoşi, fiind el însuşi bolnav. 

Totuşi Dostoievski în romanele şi nuvelele sale (Amintiri din casa 
morţilor, Oamenii sărmani) a dat excelente tablouri ale societăţii ruse. 

Cind am citit însă lucrarea fiicei lui Dostoievski Dostoiewski, geschil- 
dert von seiner Tochter apărută în München (Editura Reinhardt) în care ni 
so trece înaintea noastră: închisoare, exil, suferință, epilepsie gravă, 
adevărat intern al vieţii sale triste, am înțeles de ce Dostoievski a luptat 
în Imcrările sale pentru purificare şi eliberare. El este „Un génie dâcon- 
certant”, un ,,Pandămonium”, care creează un nou Infern, și care în deo- 
sebire de tipurile lui Dante sînt reale, au existat cu adevărat în societatea 
timpului său. „Nimic nu e mai fantastic pentru mine decît realitatea” a 
spus o dată Dostoievski. 

Examenele penibile de conștiință ale eroilor lui Dostoievski le fac 
mai toți rușii din romanele clasicilor lor. 

Romanele lui Dostoievski m-au captivat. Ca membru al Institutului 
de psihologie wundtian din Leipzig, obișnuit cu severele experimente de 
psihologie, am găsit totuşi că romanele lui Dostoievski conțin uneori 
adevăruri asupra sufletului omenesc, căci, alături de elementele creştinis- 
mului primitiv (nu ortodox) şi mistice, am întîlnit în opera lui — mai ales 
în Umiliți și obidiți — în Idiotul, Crimă și pedeapsă, Adolescentul, — obser- 
vaţii psihologice şi o adîncă critică a problemei binelui şi răului, descoperind 
realităţi zguduitoare. 

Toate romanele sale se termină, ca şi tragediile grecești, cu marea 
purificare a sufletelor. Alioșa, Nâskin, Rogojin, stareţul, Karamazov şi 
Raskolnikov cu lacrimi în ochi trec de la crime groaznice la pocăinţe, spre 
lumina salvatoare a unei vieţi noi de linişte religioasă, de calm sfint şi de 
claritate cerească. 

Opera lui Dostoievski este o puternică epopee a marilor suferințe 
omeneşti, care oferă în acelaşi timp purgatoriu şi purificare. 

De aceea Dostoievski a fost considerat ca creatorul unei noi credințe, 
al unui creştinism apocaliptic şi al unui eroism religios, izvorul de mîntuire 
al unei noi umanităţi printr-o nouă religie a spiritului sîînt. 

În Frații Karamazov călugărul Zosima vorbeşte astfel către Alioşa : 
„„Lubeşte pămîntul și acoperă-l cu sărutările tale. Sărută pămîntul fără 
„încetare, iubeşte-l fără a te sătura, caută entuziasmul şi extazul vieţii. 
„Acoperă pămîntul cu lacrimile tale de bucurie şi iubeşte aceste lacrimi 
„ale tale. Şi ţine sus acest entuziasm al tău, căci el este un mare dar al lui 
„Dumnezeu pe care El nu-l oferă multora, ci numai celor aleşi”. 


7.1. PORTRETUL UNUI ,KAISER” 


În primul meu semestru la universitatea din Berlin, după cum am 
văzut, venise, fără voia mea, în contact la vîrsta de 18!/ ani, cu Kaiserui 


ca cetățean supus, cînd cu studenţii am manifestat cu făclii aprinse în fața 
palatului, şi apoi cu ocazia vizitei împăratului Franz Ioseph, considerată 
în mod atît de exagerat; ca un moment de istorie universală, punînd capitala 
Germaniei timp de trei zile într-un freamăt neobişnuit, cînd de fapt era o 
simplă sărbătoare de familie a căsătoriei prinţului moștenitor. 

Aceste două întîmplări, precum şi faptul așa-zisei popularităţi a 
împăratului, publicul de pe stradă părînd a se bucura de trecerea împăra- 
tului pe Unter den Linden, anunțată prin semnalul unui clacson cu trei 
tonalități: To-tă-tată al automobilului împăratului, care de multe ori 
tăcea ca studenții, printre care mă număram și eu, cu titlu de curiozitate, 
și apoi fiind cursul plicticos — V. Marlitz — era o binevenită pauză în 
timpul cursurilor să se îngrămădească la ferestrele auditorului pentru a 
participa astfel la acest „eveniment, m-au făcut atent asupra sensului 
politic şi sociologic al problemei absolutismului şi a limitelor lui în legătură 
cu domnia lui Wilhelm al II-lea. 

Eram ajutat în acest studiu al meu prin lecturile asidue zilnice şi 
săptămînale, ale periodicelor ,,Vossiche Zeitung”. „Frankfurter Zeitung”, 
„Le Temps”, „Times“, Vorwärts” și Leipziger Volks-Zeitung” —ultimele 
ziare socialiste, apoi „Die Neue Zeit”, „Sozialistische Monatshefte” — 
reviste socialiste, şi în sfîrşit organul lui Harden „Die Zukunft”, care 
acordau o atenţie critică tuturor întîmplărilor epocii wilhelmiene. 

Lectura conştiincioasă a publicaţiilor importante — de la ziar pînă 
la, revistă și carte — asupra actualităţii, a contribuit, din vremea tinereţei 
pînă astăzi, la educaţia mea şi formarea gîndirii mele. În anul 1904 în 
lucrarea mea juridică GQrundbegviffe des Pressrechts am analizat marea 
însemnătate a ziaristicii — în sensul larg al cuvîntului — pentru istoria 
culturală. 

O epocă întreagă a purtat eticheta și ştampila unui cap încoronat, 
cunoscut sub numele de „Der Kaiser”, „Le Kaiser”, „The Kaiser” — după 
cum pe vremuri Napoleon era : ,,]"Emipercur”. A fost era „,wilhelmiană”. 
Treizeci de ani pentru milioane de oameni „Der Kaiser” era o fanfară 
zgomotoasă. Toată lumea era familiarizată cu fizionomia sa, în uniformă 
strălucitoare, cu privirea fixă, și cu mustaţa agresivă — imitată de adnii- 
ratorii săi şi care a produs pentru aceasta o cunoscută industrie cosmetică, 
numită „es ist erreicht?” —, cu braţul stîng atrofiat din naştere și abil 
disimulat*) printr-o atitudine marţială, care pentru unii însemna impcra- 
tivul strigătului : ‚Hoch der Kaiser”, iar pentru alţii declaraţia făcută de 
generalul francez Gallifet ambasadorului german din Paris : „„Pour vous 
dire la vérité, ce portrait c'est une déclaration de guerre”. 

Epoca studiilor mele universitare a fost dominată de această figură 
medievală absolutistă şi l-am urmărit cu interes ştiinţific în toate acţiunile 
sale. Wilhelm al II-lea a fost într-adevăr prototipul absolutismului, ultimul 
specimen al seriei de Cezari, reprezentînd autocratisniul absolut. 

El mi-a servit ca un document viu, concret şi ca o completare bine- 
venită studiilor mele de sociologie politică, 

Nu voi putea avea pretenţia de a trata toate aspectele absolutismului 
— ori mai  bine-zis ale neoabsolufismului-wilhelmian, însă voi reda 
observațiile mele diverse, care sînt aşa de strîns legate între ele, încit 
constituie o contribuție documentară de interes principal. 


Wilhelm al II-lea ştia tot și înconjurat de oameni care-l aprobau 
şi aplaudau era arogant cu cine îi aducea cea mai mică contrazicere. 

Ce deosebire între aceste atitudini absolutiste şi dogmatice, cotidiene 
faţă de absolutismul francez, delicat şi plin de curtoazie, „Le Roi Soleil”, 
Ludovic al XIV-lea, care dăruia fără să înjosească şi nu urmărea să impună 
curtezanilor săi părerile sale decît prin persuasiune. „Le Grand Roi” a 
arătat o dată ducelui de Saint-Simon un sonet făcut de el şi i-a cerut 
părerea ; ducele după ce a cetit sonetul i-a spus : „Sire, rien n'est impos- 


* La 18 ani mama sa a născut un copil crezut mort, doctorii l-au electrizat și salvat, 
a rămas însă cu brațul paralizat, — ceea ce l-ar fi făcut incapabil a fi sublocotenent — situaţia 
l-a făcut însă şeful armatei, 

sible à Votre Majesté, Vous avez voulu faire un mauvais sonnet, et vous 
avez pleinement réussi”. La curtea lui Wilhelm al II-lea aşa ceva n-ar fi 
fost posibil. Să nu uităm ca Regele Prusiei aducea de 2 ori pe săptămînă o 
baie de la Hotel de Rome din Berlin — căci nu avea aşa ceva în palatul 
său — şi că la Congresul din Viena alt rege al Prusiei nu ştia ce este ,,Hom- 
mard”, pentru că aşa ceva n-a mîncat niciodată la părinţii săi ! 


Jumătatea veacului XIX a dat straturilor superioare burgheze 
germane o forță economică crescută brusc, datorită aşa-zișilor „Griinder- 
jahre” anii care au urmat războiul din 1870, în cursul cărora capitalismul 
german a cunoscut o prosperitate nemaivăzută, grație şi celor 5 miliarde 
de franci, indemnitatea războiului francez. 

În această epocă s-a făcut şi alianţa între casa imperială germană 
şi marii proprietari feudali. 

Noul stat federal german s-a mulțumit cu o constituție, care dădea 
monarhilor ei întreaga putere și nu lăsa Reichstagului dreptul de a schimba 
miniștrii, acest drept fiind exclusiv al împăratului, care putea numi și 
trimite la plimbare pe orice ministru, în frunte cu Cancelarul Imperiului. 

R sichstagul şi Dieta prusiană nu aveau dreptul de a decide asupra 
mersului afacerilor. 

Sistemul electoral de 3 clase pentru Dieta prusiană asigura puterea 
politică marilor proprietari în provincia lor natală și în stat, 

Chiar în Reichstag a făcut o mare impresie asupra mea, ca tînăr 
student preocupat; de problemele democraţiei, declaraţia iunkerului von 
Oldenburg Januschau, care a putut striga în aplauzele amicilor săi, şi 
ameninţa, că un locotenent și zece oameni ai săi, ar ajunge pentru a trimite 
parlamentul diavolului ! 

Istoria politică m-a învăţat, că după dizolvarea creştinătăţii medievale, 
al lui Corpus Christianum teoriile de stat s-au dezvoltat în două sisteme 
constituționale opuse — sistemul absolutist al doctrinei lui Jean Bodin, 
sare culminează în suveranitatea principelui şi doctrina lui Jean-Jacques 
Rousseau întemeiată pe suveranitatea poporului. 

Amîndouă sistemele mi-au arătat istoria Franţei, au fost create şi 
aplicate acolo. 

Iată însă că teoria și practica constituțională germană, deşi influen- 
tate de gîndirea politică franceză ne oferă forme politice particulare carac- 
terizate prin expresii ca statul patrimonial (Stăndischer Patrimonial staat), 
absolutismul luminat (aufgeklărter Absolutismus) şi monarhie constituțio- 
nală (Konstitutionelle Monarchie). 


Regimul lui Wilhelm al II-lea ne readuce la teoriile și dogmele fran- 
ceze punind faţă în față instituţii, care nu se pot concilia : Absolutismul 
dinastie şi democraţia naţională, corespunzătoare celor două stări eco- 
nomice : o Germanie prusianizată, care menținea în veacul al XX-lea 
puternice elemente feudale și o viață economică, o industrie şi o tehnică 
din cele mai puternice și mai moderne şi care se aflau într-o ascensiune 

impetuoasă, făcînd din Germania unul din cele mai formidabile state de 
pe continent. 

Wilhelm al II-lea era exponentul agrarienilor feudali şi al imperialis- 
mului capitalist, iar Bebel era exponentul socialiştilor democrați; amindoi 
luptau pentru hegemonie politică. 

Am urmărit această luptă sub toate aspectele, căci îmi oferea unul 
dintre cele mai instractive spectacole, care nu se găsea nici la cursuri, 
nici în cărţile bibliotecilor. 

Prin interpenetrarea marilor consorții industriale și a marilor bănci 
s-a născut o oligarhie financiară dotată cu toate caracteristicile capitalis- 
mului expansionist modern, care reclama noi surse de materii prime, o 
dominație a răspîndirii producţiei crescînde a produselor germane și inves- 
tirii de capitaluri germane. 

Astfel, Germania a devenit în mod necesar un gigant economic și, 
pentru apărarea, intereselor economice, și militar printre celelalte state ale 
continentului european. 

Acest capitalism pe o bază feudală prusiană ca voință expansionistă 
şi agresivă a fost ambianța istorică în care a domnit vanitosul Wilhelm 
şi care i-a alimentat şi dezvoltat gustul său de aventură. 

Aşa se explică planurile de hegemonie şi cucerire mondială ale lui 
Wilhelm al II-lea — lărgite apoi fără scrupule și cristalizate sub formă de 
„furor teutonicus” de Hitler. 

Politica Germaniei înaintea primului război mondial nu se explică 
prin calităţile ori defectele personale ale lui Wilhelm al II-lea, ci prin stările 
de fapt din vremea sa, care, firește au fost exagerate şi compromise prin 
alurile cabotine, accesele de megalomanie și deciziile nefaste ale omului 
ce ambiţiona să fie un „om mare”. 

În realitate Wilhelm al II-lea a fost o personalitate tragică, lumea l-a 
văzut în uniforme strălucite şi cu aluri de domnitor absolut, făcînd impresia; 
de gigant, cînd de fapt era un actor închipuit, care juca roluri dictate de 
împrejurări, fiind mai mult un supus servitor al lor, decît un domnitor ab- 
solut, cum se credea nominal că este. 

Căci Wilhelm al II-lea era atotputernic şi neputincios, victima frazei, 
prezumției şi imaginaţiei. 

Profesorul Dr. Renvers a găsit un termen tehnic pentru dispoziţia 
Kaiserului de a „fabula? ori chiar de a minți. Acest „Hang zum Fabulieren” 
a fost denumit ,,pseudologia phantastica”, care ca eroul lui Rabelais, 
„Se jette dans leau pour échapper à la pluie”. 

Perioadele de depresiune nervoasă erau foarte dese şi se manifestau 
cîteodată sub forme comice de infantilaj, bunăoară, cînd doctorul i-a spus 
că are un mic guturai (ein kleiner Schnupfen”), Kaiserul se ridică deodată, 
îl priveşte serios şi îi zice : „ein grosser Schnupfen ! Bei mir ist alles gross !) 

Discursurile numeroase, — voiajurile, care se ridicau în 1894 la 199 
zile de călătorie ! — vînătorile, — lipsa şi neputinţa de a studia, — recep- 
ţiile, — vizitele, — inaugurări de statui, — boteze de vapoare, — adiouri 

solemne pe peron, — steaguri, defilări și marșuri spectaculoase, — flori, — 
fecioare în costume albe — , viața era privită ca o jucărie. 

Dar perioadele de depresiune luau cîteodată şi forme dramatice, 
cu intenţii de abdicare şi de sinucidere. 


După întoarcerea de la Bjoerke în 1905, unde Kaiserul a proiectat 
acel proiect magnific şi a avut apoi un eșec puternic, cancelarul Biilow, 
care nu fusese pus la curent cu nimica a demisionat. 


Kaiserul obișnuit cu supunerea oarbă a lui Bülow i-a adresat o 
scrisoare prin care îl amenință a se sinucide, dacă „scumpul Bernhard” 
persistă în demisia sa. 


Iar cînd Kaiserul a aflat de atacurile unanime din Reichstag asupra 
faimosului interviu din „Daily Telegraph” și că cancelarul Bülow nu 
l-a acoperit, nici apărat, a fost lovit de un aşa de mare atac de nervi, 
încît a chemat pe camerierul său Schulz și i-a ordonat să comunice 
Cancelarului Imperiului la telefon că abdică și lasă locul prinţului mog- 
tenitor. 


Consternare generală ! Şi într-adevăr un caz unic de abdicare a unui 
împărat prin camerier ! Se spunea, că singurul care a regretat mai simţitor 
acest gest infantil al Kaiserului, de drept divin, a fost Kronprinzul, care 
n-a profitat imediat de invitația de a veni la tron! 


Aceste gesturi au impresionat chiar pe intimii Kaiserului, care-l 
considerau bolnav, şi necesar a-l pune sub interdicţie. Așa Eulenberg, 
unul din cei mai devotați ai lui a scris lui Bülow, care se afla ambasador 
la Roma, că Hollstein (un factotum din Ministerul Afacerilor Străine) 
„Seine Majestät fir toll hält”. Iar Cardinalul Hohenlohe, înainte de a muri, 
a făcut atent anturajul Kaiserului că ştie pozitiv pe mulţi, care urmăresc 
a declara pe Kaiser „unzurechnungsfăhig”” (iresponsabil). 


Uneori mergeau atît de departe, încît îl comparau pe Kaiser cu 
acel capăt încoronat Wenzel, care deşi în domeniul „folie raisonnante” 
era un diplomat şiret, era alcoolic, paranoic și sadic grotesc şi demonic, 
punînd o dată pe bucătar pe grătar pentru că nu i-au plăcut bucatele, 
iar altădată a chemat călăul şi a ordonat să fie decapitat pentru a simţi 
şi el ceea ce simte un om cînd este decapitat — pentru aceasta şi-a desco- 
perit gîtul, legat ochii şi s-a îngenunchiat pentru a i se tăia capul — călăul 
a atins numai gîtul cu sabia — atunci Wentzel la rîndul său l-a legat 
pe călău, l-a obligat să îngenunche şi i-a tăiat capul; atunci s-a scris 
pe perete „Wenceslaus alter Nero'', la care Wentzel a adăugat deasupra 
„5i non fui, adhuc ero”. 


Ceea ce mi se părea curios ca cercetător al vieții de stat, şi contem- 
poran al tinereții mele cu regimul wilhelmian, erau aceste accese de mari 
slăbiciuni la un om care se considera ca încorporarea suveranității de 
drept divin, ori chiar ca o divinitate pur gi simplu — o suveranitate care 
şi-o atribuiau tipurile supreme de suveran, ca marii mogoli, împărații 
chinezi ca fii ai cerului, şi mai ales monarhii japonezi, care încarnau sensul 

divinității însăşi, voința absolută a națiunii, în suveran națiunea lua 
cunoştinţă de ea însăşi! 

Îmi făcea impresia că parcă Kaiserul nu era prea convins de drep- 
turile divine ce și le aroga, de vreme ce simțea nevoia să le justifice public. 

Aşa înainte de a se îmbarea pentru Maroc — călătorie care a făcut 
atit zgomot şi a produs teama unui război imediat — Wilhelm al II-lea 
a ţinut un discurs de o elocvență caracteristică la Bremen: „Bunul 
D-zeu, a zis Kaiserul în uimirea celor ce îl ascultau, nu şi-ar fi dat atita 
osteneală pentru patria germană, dacă nu ne-ar fi rezervat un destin 
mare. Noi sîntem sarea pămîntului... D-zeu ne-a făcut pentru a civi- 
liza lumea”. 


Ori altă dată a pronunțat aproape cu aceleaşi vorbe, aceeaşi cuvin- 
tare : „Niciodată D-zeu nu și-ar fi dat atita osteneală pentru patria noastră 

7? Y Y . v . . A ` . . 
germană, exclamă Kaiserul, dacă nu ne-ar fi promis încă la mai mari 
destine...” 


Aşa se explică visul de dominație a lumii, de a avea un mare imperiu 
colonial şi deci o puternică flotă de război („viitorul nostru este pe mare”, 
a fost lozinca imperială) şi pentru care s-a proiectat calea ferată Berlin— 
Bagdad şi mai ales se arăta continuu „pumnul de fier al Germaniei”. 

Doctrina pangermanistă şi-a găsit expresia într-o Asociaţie specială, 
condusă de Dr. Karl Peters. 40 de ani mai tîrziu politica pangermanistă 
s-a încercat de Hitler a se realiza cu o brutalitate neumană, fiind ridicată 
la rang de doctrină rasistă. 


Această politică pangermanistă era întovărăşită de o fantaronadă 
care, îmi închipuiam ca sociolog, era necesară, pentru a justifica psihologi- 
ceşte planurile imperialiste, dar totuşi s-ar fi impus o oarecare măsură. 
Pe vremea cînd eram în Berlin, se cunoştea expresia berlinezului din regiu- 
nea de vest, care-şi exprima mîndria realizărilor lor municipale prin cu- 
vintele „noch nicht dagewesen”, adică „aşa ceva n-a mai fost”. Ei bine, 
germanul din epoca lui Wilhelm (ca şi mai tîrziu din aceea asemănătoare 
a lui Hitler) zicea, fără să clipească din ochi : „Cele mai mari evenimente 
militare ale istoriei au fost prusiene ; cele mai mari creaţii ale artei au fost 
germane. Cele mai mari invenţii și cei mai mari savanți sînt germanii. 
“Cei mai viguroși sportivi sînt germanii. Cele mai bune produse industriale 
sînt germane. Germanii sînt cei mai abili muncitori — unde se poate găsi 
o mai bună organizaţie şi o mai bună ordine ca în Germania? — atunci, 
acum vine concluzia pangermanistă, pentru ce lumea voiește a ne contesta 
nouă germanilor locul nostru sub soare”. 

Wilhelm al II-lea în accentele lui isterice era exponentul timpului său. 

Ceea, ce îl încuraja pe Wilhelm în actele sale, pornite din cele mai 
bune intenții, însă cu efecte puţin satisfăcătoare şi cîteodată chiar pericu- 
loase, a fost cultura unul ,,Hurrapatriotismus” — un fenomen social 
vrednice de studiat, fiind comun tuturor regimurilor absolutiste, de toate 
nuanțele şi care degenera ca factor politie pînă la ,,Hurrapatriotisches 
Delirium”. 

Acest patriotism de faţadă era întreţinut de o clică de curteni care ro- 
iau în jurul Kaiserului şi era reglementat pentru marină prin ordinul din 
10 noiembrie 1908 — S. M. haben befohlen dass Hurrarufen innerhalb 
der einzelnen Schiffe absolut gleichmăssig unter Hocheben der Mützen 
zu erfolgen habe... Beim Kommando ,Drei Hurras fir S. M. — werden 
die Flaggen hochgenommen. Gleichzeitig verlăsst die rechte Hand der in 
Parade aufgestellten Leute das Geländer und geht an den Miitzenrand. 
Auf das erste Kommando Hurra gehen die Winkflaggen nieder, das Hurra 
wird wiederholt, während die Mützen durch Strecken des rechten Armes 
unter einem Winkel von etwa 45° kurz hochgehoben und, sobald das 
Hurra verklungen ist, unter Krümmung des Armes kurz vor die Mitte 
des Oberkőrpers gehoben werden... Beim dritten Hurra werden die Müt- 
zen kurz aufgesetzt, worauf die rechte Hand wieder an den Platz am Gelän- 
der geht. Bei der bevorstehenden Anwesenheit S. M. zur Rekruten — Verei- 
digung ist bereits nach diesen Bestimmungen zu verfahren”. 

Am reprodus acest document fără tăieturi, pentru că este foarte 
caracteristic pentru starea de spirit a unei bune părți a societății germane, 
care găsea aceste reguli (publicate în ,Militär-Wochenblatt”) mai intere- 
sante decît lectura discuţiilor critice din Reichstag: să strigi Hurra în 
tact şi în unghi de 45° — iată atitudinea naturală a adevăratului supus. 

În romanul său Der Untertan (din care s-a făcut și un film) de Hein- 
rich Mann, eroul romanului Diederich Hissling „supusul”, salută, strigă, 
trece cordoanele pentru a omagia pe împărat, pînă ce se simt ei singuri 
izolaţi, împăratul şi supusul. 

Plin de umor acest roman ne dă o pictură dintre cele mai crude a 
Germaniei din timpul lui Wilhelm al II-lea, a burgheziei şi iunkerilor din 
acel timp şi persiflează pe cavalerul fără pată, pe Kaiserul lui scump, înveş- 
mîntat în pelerină albă şi purtător al coifului de argint şi care, ca şi Lohen- 
grin, este de drept divin și responsabil de actele sale constituţionale numai 
în faţa lui D-zeu. 

La Nordeney unde am fost vara de cîteva ori, avînd pasiunea pentru 
Marea de Nord, întilneam adesea pe cancelarul imperiului Bernhard von 
Bülow călare, care-şi petrecea vacanţa în fermecătoarea insulă nordică, 
avînd acolo şi o vilă. Pe de altă parte prin ziarele socialiste şi revista „Die 
Zukunft” am aflat raporturile dintre Kaiser şi cancelar, care erau cînd 
prea cordiale, în primii ani ai cancelariatului, cînd prea încordate în ultimii 
ani, pînă la înlăturarea lui Biilow. 

Întîlnirile mele cu cancelarul la Nordeney și comentariile din publi- 
caţii m-au făcut foarte curios să cercetez mai de aproape și acest aspect 
al absolutismului care mai tîrziu mi-au fost confirmate prin alte experienţe 
proprii. 

Ipocrizia şi falsitatea și servilismul au fost ridicate la rang de factor 
politic mai evident ca oricînd, luînd proporția unui adevăr general, anume 
că absolutismul le cultivă. 

Iată mai întîi un tablou idilic : 


18 — ce 1403 


274 D. Gusti, Opere, V 


Kaiserul despre Bülow ,,Bernhard-Prachtkeri, hat sich vorzüglich 
gemacht, adoriere ich ihn”. 

Bülow despre Kaiser: „Seine Majestät reizend, riihrend, hinreis- 
send, zum Anbeten”. Il numea arbiter mundi. 

Şi fiindcă nu-i ajung adjectivele, Bülow mai adaugă : „Er ist mit dem 
grossen König und den grossen Kurfürst der bedeutenste Hohenzollern 
der je gelebt hat”, tiradă care a fost ținută anume ca să fie comunicată 
Kaiserul prin Eulenburg. 

Dar şi mai mult încă, Bülow la anumite ocazii a sărutat mîna Kaiseru- 
lui, ca semn de absolută devoțiune. Balzac își exprimă bucuria că la sosirea 
sa în Rusia servitorii îi sărutau mîinile „se jettent à plat ventre, adăuga el 
cu uimire, frappent trois fois la terre du front et vous baisent les pieds. 
On ne sait — încheie Balzac tristele sale observaţii, se prosterner qu'en 
Orient. C'est là seulement que le mot pouvoir a un sens”. 

Bülow s-a mărginit a săruta mîna (şi nu picioarele) însă prin aceasta 
cuvîntul de putere a păstrat sensul dorit de Balzac. De aceea cu bună 
dreptate Ballin, omul de încredere şi intim al Kaiserului — pentru care 
fapt a fost Kaiserul denumit de hitlerişti „împăratul evreilor” — creatorul 
faimoasei ,,Hamburg-America Linie” — a declarat: „Bülow verdirbt 
den Kaiser völlindg, in dem er ihm dauer die grössten Schmeicheleien 
sagt und ihn so allmählich zu massloser Selbstiiberschătzung bringt”. 


Amintind de Ballin, nu mă pot opri să arăt, ce enormă activitate a 
desfășurat el pentru expansiunea plină de prestigiu a Germaniei prin servi- 
ciile regulate pe care vapoarele somptuoase ale lui Hamburg-America Linie 
le-a stabilit cu Statele-Unite, Canada, Mexic şi America de Sud. 

Pentru întîia oară, cînd am vizitat Hamburg, am luat cunoştinţă 
cu vapoarele gigantice. 

„„Deutschland”, Bismark”, ,,Vaterland”, cu săli de mîncare, cupole, 
săli de cultură fizică, piscină, grădini de iarnă şi avînd fiecare un echipaj 
de 500 de oameni, din care 200 erau numai bucătari-maeștri și somelieri 
stilați. 

Mai tîrziu am călătorit pe marele şi confortabilul ă Panglaise vapor 
„Queen Mary” — în drum spre New York, iar la întoarcere pe vaporul 
în stil francez rafinat ,„Normandie”, care a făcut atunci tura din ultimele 
curse, fiind distrus — ce păcat pentru civilizație ! — în urma unui incendiu. 

Ballin şi-a dat toate sforțările să reţină politica înarmărilor navale 
a Kaiserului şi tot el a fost contra războiului submarin al lui Tirpitz. 

Cînd după pierderea războiului Ballin a văzut catastrofa şi opera 
întregii sale vieți distrusă, s-a sinucis. 

Tabloul idilic și duetul cu accente aproape lirice dintre Kaiser şi 
Bülow s-a terminat însă în mod lamentabil! Kaiserul despre Bülow : „el 
este un obiect de oroare. Seit Cezar Borgia hat ein so henchlerischer und. 
verlogener Mensch nicht mehr gelebt”, iar puţin timp după ce s-a despărțit 
de Bülow cu îmbrățișări și vii regrete el a indicat cu degetul regelui din 

Wiirtemberg locul aproape de poartă exclamînd : „Hier habe ich das 
Luder weggejagt”. 

Iar Biilow despre Kaiser, în interesantele sale memorii, o sursă pro- 
fundă de studii şi reflexii (,,„Denhwiirdigkeiten — von Bernhard Fürst von 
Bülow, hersausgegeben von Franz von Stockhammern, Berlin 1930, 
4 vol.) : Kaiserul este un nevropat, un ingrat şi va serie una din cele mai 
întunecate pagini ale istoriei, consecinţă a unui necugetat regim personal. 

Amîndoi au avut dreptate, istoria faptelor contemporane ale obser- 
vatorilor, care erau, au dovedit-o şi au format o sursă profundă de studii 
şi reflecții asupra conducerii absolutiste a unui stat şi asupra rolului 
„Supuşeniei”, aşa de frumos ironizat în romanul său Der Untertan de 
Heinrich Mann ! 

Din fericire am întâlnit și personalităţi, care au avut dezvoltat simţul 
demnităţii cînd întîmplarea oficială a făcut să vină în contact cu Kaiserul. 
Aşa mi-a fost dat să aud, cînd am participat la sărbătorirea aniversării de 
100 de ani a Universităţii din Berlin, pe rectorul universităţii Erich Schmidt 
(care în costumul său oficial părea un marchiz francez şi a făcrt impresie 
asupra Kaiserului, spunînd : „rectorul Schmidt a primit suvcere nul ca un 
suveran”) — a încheiat cuvîntarea de salut a Kaiserului cu cuvintele 
memorabile : „im Götz von Berlichingen erschalten zwei Vivat: Es lebe 
die Freiheit, Es lebe der Kaiser”. Iată, rectorul prin acest citat a avut 
curajul să pună mai întîi libertatea și apoi pe Kaiserul ! (Profesorul Harvock 
însă un mare „supus” şi devotat Kaiserului, de la care a avut nenumărate 
favoruri s-a grăbit îndată după abdicarea lui să uite extramonarhismul 
şi să aducă omagii socialiștilor din guvernul republican, care reprezentau 
Ministerul Instrucţiei și Culturii). 

Mentalitatea militarist-absolutistă a lui Wilhelm al II-lea s-a ma- 
nifeatat în mod vădit şi fată de propunerea pacifistă pe care în august 
1898 ţarul Rusiei a lansat-o în renumitul manifest din care desprindem 
următorul pasaj : „La conference serait, Dieu aidant, d'un heureux présage 
pour le siècle qui va s'ouvrir. Elle rassemblerait dans un puissant faisceau 
les efforts de tous les États qui cherchent sans sermons å faire triompher 
la grande conception de la paix universelle sur les éléments de troubles et 
de discordes. Elle cimenterait en même temps leur accord par une conser- 
vation solidaire des principes d'équité ct des droits sur lesquels reposent la 
sécurité des états et le bien-être des peuples”. 

Manifestul de pace al ţarului din 1898 este cea dintii propunere de a 
se ține conferința la Haga, a doua conferință a avut loc între 15 iunie şi 
15 octombrie 1907 sub numele de conferinţa, „păcii și dezarmării”. 

În dialectica păcii şi războiului — pe care eu am tratat-o în mod 
special în volumul Sociologia Războiului, publicat izolat, cuprins apoi în 
Sociologia militans — Manifestul ţarului și conferințele de la Haga prezintă 
unul din cele mai importante momente, fiind, după cum am văzut din ci- 
tatul de mai sus, cea dintii manifestare oficială pentru organizarea păcii 
şi înlăturarea războiului, după care a urmat iniţiativa lui Wilson cu Socie- 

tatoa Națiunilor (S. N.) şi a lui Roosevelt la San-Francisco cu Organizarea 
Națiunilor Unitə (O. N. U.). 

Este foarta interesant şi caracteristic pentru psihologia militarismu- 
lui autocrat, cum a reacționat Kaiserul la propunerile conferinței de la 
Haga. El n-a găsit decît cuvinte de ironie şi de dispreț. Conferinţa era 
pentru el o „Konferenz-Komödie”, mai mult încă „Dar alborne Streich eines 
träumerischen Knaben” — acesta era inițiatorul, țarul, care mai tirziu 
i-a făcut cea mai umilitoare curte, cu elogii pompoase, cînd după războ- 
iul ruso-japonez i-a propus pactul între Rusia și Germania, după cum 
am văzut! 

Din adnotările făcute de Kaiser pe rapoartele diplomaților săi (găsite 
în Ministerul de Externe din Berlin), reies mai ales două observații răz- 
boinice : 1) „Die Konferenz-Komădie mache ich mit, aber den Degen 
behalte ich zum Walzer an der Seite” (A. 15. 196) şi a 2-a observaţie mai 
categorică : „Können wir uns einen Monarchen vorstellen, einen obersten 
Kriegsherrn seiner Armee, der seine durch 100 jährige Geschichte geheilig- 
sten Regimenten auflâst, ihre glorreichen Fahnen an die Wände der Zeug- 
häuser und Museen verbannt und seine Städte den Anarhisten und 
Demokraten preisgibt”. 

Şi, după ce face această profesie de credință, Kaiserul încheie trivial 
„argumentarea” sa : „In msiner Praxis, werde ich mich aber für später nur 
auf Gott und mein scharfes Schwert verlassen und berufen ! Und scheisse 
auf die ganzen Beschlüsse !” (A. 15. 306). 

Europa se afla în profundă tensiune între 1908 — 1914, sub marea 
presiune a aşa-zisei „păci armate” — numită mai tîrziu „război rece”. 

Complicaţiile europans, amenințările cu războiul erau în aer. Kaiserul 
însă trona aferat și volubil în „săptămîna Kiel, ”, și conducea regata... 

În 28 iunie 1914 izbucnaște catastrofa mondială prin actul nebunesc 
al lui Gabriel Princip ! Acum se punea pentru Wilhelm al II-lea proba cea 
mare şi verificarea totală a sistemului său de guvernare. 

Am văzut în ce constă acest sistem : voința Cezarului este totul: 
„Hier gibt's nur einen Herr und der bin Ich” şi anume pentru că aceasta, 
este voinţa divină (von Gottesenadentum) D-zeul fiind nu numai protectorul 
ci şi aliatul Germaniei, reprezentată prin „EL”. 

Də trei decenii a provocat, jurat şi a obișnuit poporul cu „regis volun- 
tas” (cu proclamarea sa ca domn absolut al impsriului său, înscriind fără 
pic de tact în cartea de aur a oraşului München : „sic volo, sie jubeo)”. 

În toate domeniile vieţii de stat Wilhelm al II-lea a intervenit, prin 
a-şi spune ultimul cuvînt contra constituţiei, instaurînd un guvern personal. 

Dar iată, izbuenoște războiul. 

Şi conform constituţiei Kaiserul era „der Oberbefehlshaber des 
Heeres und der Marine”, avînd „die höchste Kommandogewalt”. 

Cu alte cuvinte, în sfirşit în mod legal absolutismul autocrat al lui 
Wilhelm al II-lea se putea desfășura fără critică şi în toată libertatea ! 

Ce se întîmplă însă? 

Wilhelm al II-lea, „învingătorul” jocurilor de război în timp de pace, 
acum, în timp de război, renunță la toate atributele sale și devine în mod 
voluntar prizonierul Marelui Cartier, care de fapt îl ignora reducîndu-l 
la un simplu decor. 

Şi, ce minune ! Kaiserul se complăcea în această situaţie ruşinoasă,. 

În timp ce poporul, peste 60 de milioane de oameni, se istoveau de 
oboseală muncind, iar peste 5 milioane de germani se luptau crîncen pentru 
a salva pe compatrioţii lor de peste 55 de milioane de oameni, în dosul 
frontului Kaiserul ducea o viaţă inexplicabilă de huzur şi de farniente. 

Activitatea. sa se reducea la o oră pe zi. Odihnit, optimist, vesel primea; 
scurte rapoarte zilnic, se plimba, lua dejunul, făcea siesta, iarăși se plimba, 
făcea vizite, iar seara. avea supeu cu oaspeţi în palate somptuoase. 

Fără îndoială Wilhelm al II-lea a fost creat pentru discursuri și 
atitudini teatrale asupra eroismului şi nu pentru acţiuni eroice şi sistematice, 
El vorbea, continuu despre călătoria sa din Orient, ameţit de ovaţii, orbit 
de tablouri, copleşit de cadouri, într-un cuvint succese, succese... 

Războiul s-a pierdut. v. Ludendorft a cerut imediat armistițiul, 
peste capul Kaiserului. 

Acum începe capitolul tragicomic al finalului fără demnitate al unui 
om, care, ca şi în tot timpul vieţii sale nu-şi dădea exact seama de situații. 

La cererea însistentă a prinţului Max von Baden din Berlin, de 
abdicare, Kaiserul se întreabă : de ce; „,Chestia revoluției nu este așa de 
gravă, cu guvernul nou mai putem aştepta, căci în 14 zile totul se 
va linişti“. 

Şi acum vine culmea naivităţii :,,... mit Herrn Ebert würde ich gerne 
zusammenarbeiten... şi adaugă...” ich habe gar nichts gegen die Sozial- 
demokraten, nur der Name, wissen Sie, der Name müsse geändert werden” 

Ce coincidenţă sinistră ! Wilhelm al II-lea a început prin a face curte, 
fără nici un rezultat, socialiștilor şi a terminat, la sfîrşitul carierii sale, 
prin a „se declara gata a colabora cu socialiştii — numai — aci intervine 
turnură picantă — să-şi schimbe numai numele de socialişti” ! 

La insistența prințului von Baden de a abdica, Kaiserul a convocat 
o ședință specială de a discuta marșul asupra Berlinului. La întrunire a 
luat parte pe lingă Hindenburg, Plessen şi generalul Grâner — întrunirea, 
avea de obiect : „Vortrag über die vom Kaiser befohlene Operation gegen 
die Heimat”. 

Şi atunci a avut loc un moment teribil de dureros pentru Kaiser. 
Generalul Grâner s-a sculat şi într-un limbaj brutal, dar clar a spus: „Die 
Armee steht nicht mehr hinter Ihnen, Majestät”, adăugînd : „Unter sei- 
nen Führern-Generale wird das Heer in Ruhe und Ordnung in die Heimat 
zurückmarschieren, nicht aber unter dem Befehl Eurer Majestät V? 

Dar Kaiserul tot n-a înțeles situația, şi a zis : „Bine, abdic, însă nu 
ca rege, ci numai în calitatea de Kaiser“ ! 

Afirmînd cu tărie şi patetic, că va rămîne cu trupa, căci nu vrea să 
comită sinuciderea morală de a o părăsi, căci ar fi ca un căpitan care pă- 
răseşte vaporul înainte de a se scufunda, după 24 de ore însă Wilhelm 
al II-lea a comis această „sinucidere morală” și în urma intervenţiei lui 
Feldmarschall von Hindenburg a plecat în Olanda. Granița nu era 
departe. După şase ore de așteptare la graniță, unde s-a cerut aprobarea 
de la Haga, ofițerul de graniță s-a adresat convoiului, zicînd: „Domnii 
pot trece”. 

Îndată după trecere Kajiserul în plină vigoare a cerut: „Und jetzt 
bitte eine Tasse guten starken englischen Thee !” aducînd astfel un ultim 
omagiu învingătorului ! 

Cs distanță de la arbiter mundi ca imperator la solicitarea paharului 
de ceai englezesc ca fugar! 

Ce urit epilog pentru un om ,mire”, care voia să domine și să con- 
ducă istoria ! 

În 1813 în timpul bătăliei națiunilor, Napoleon I a apărat două 
luni Franţa împotriva invadatorilor bucată cu bucată; în 1918 alt împă- 
rat (von Gottesgnaden !) n-a găsit soldați pentru apărare şi a fugit ! 

Cit de actuale au devenit atunci cuvintele pe care le-ar fi pronunțat 
Bismorek, și care m-au impresionat adine cînd îmi făceam studiile in 
Berlin : 

„Majestät, ar fi spus Bism wek, solange Sie die Offizierkorps haben, 
könnən Sie Sich freilich alles erlauban ; sollte das nicht məhr der Fall 
sein, so ist es ganz andra”. 

Ce profeție ! 

Corpul ofițeresc pe care se bizuia Wilhelm al II-lea în tot timpul 
domniei sale, nu l-a mii urmat! 

Acest „rocher də bronze” s-a prăbușit şi cu el şi Wilhelm al II-lea 
(asupra, corpului ofițeresc german ca o comunitate socială, vezi intere- 
santa lucrare Karl Dameter, Das deutsche Offizierskorps in seinen histo- 
riseh-soziologischen Grundlagen, Berlin 1930). 


72. INTERMEZZO : REPUBLICA SOCIALISTĂ GERMANĂ 


Lecția sociologică de drept public al statului absolutist continuă 
după abdicarea lui Wilhelm al II-lea, mai bogată, mai sistematică și mai 
matodică, Este în acelaşi timp şi continuarea lecţiei de sociologie psiholo- 
gică a raporturilor dintre stat, națiun» și individ. Absolutismului relativ, 
mai mult verbal, al lui Wilhelm al II-lea îi urmează un absolutism absolut 
de fapt al lui Hitler, — care nu este cum voia să fie Wilhelm al II-lea, 
numai din „grație divină”, ci este însuși, adică se proclamă şi este accep- 
tat el însuși, ca divinitate. 

Între aceste două tipuri de absolutism se scurge o perioadă de 15 
ani, un simplu Intermezzo sociologic. 

Am avut ocazia să dobindesc o orientare personală printr-o călă- 
torie pe care am făcut-o în Republica Socialistă Germană, nepierzind o 
minută : vizitind, întrebînd, participînd şi documentindu-mă cît mai 
exact posibil. 

După ce am asistat ln falimentul politicii lui Wilhelm al II-lea, mi 
s-a prezentat ocazia să constat şi falimentul politicii celui mai înverşu- 
nat duşman al monarhiei şi al Kaiserului, al partidului social-democrat 
german *. 

August Bebel — un fost lucrător — și Wilhelm Liebknecht au înte- 
meiat în 1869 „Asociația social-demoerată a lucrătorilor germani”, 
care mai tirziu a devenit puternicul partid social—demoerat... cel mai 
puternic partid socialist din lume pe acea vreme. 

August Bebel, care în 1910 a sărbătorit 70 de ani, era purtătorul 
de cuvînt intransigent al acestui mare partid ; în 1870, 21 iulie, el a refu- 
zat a vota creditul de război reclamat de Bismarck și mai tîrziu a condus 
partidul din victorie în victorie în alegeri, mai ales în urma legii excepţio- 
nale împotriva partidului social-democrat emisă de Bismarck, care a avut 
efectul contrar intențiilor sale. 

Karl Kautsky, ceh de origine, a fost, în domeniul ştiinţei marxiste 
și al teoriei socialiste, ceea ce Bebel a fost în domeniul practicii politice. 
Kautsky, în revista condusă de el „Die Neue Zeit” era păstrătorul sever 
şi conservator al marxismului mondial **. 

Atit Bebel cît și Kautsky au dus lupte violente pentru înlăturarea 
dinastiei Hohenzollern, pentru proclamarea republicii și realizarea soci- 
etății socialiste. 

Iată deci că prin revoluţie social-democrajţii au luat puterea. Bebel 
însă nu mai exista. Ce a devenit însă Kautsky în organizarea practicii 
imensei opere, pe care el o viaţă întreagă a teoretizat-o, pentru a crea 
societatea nouă socialistă? 

Kautsky, savantul şi severul teoretician al marxismului a devenit 
un simplu ajutor al Subsecretariatului Ministerului de Externe al Repu- 
blicii germane şi s-a mărginit, ajutat de soția sa, să cerceteze arhivele Minis- 
terului pentru a dovedi culpabilitatea Kaiserului în declararea războiului, 
o lucrare care de altfel a fost apoi cenzurată şi mutilată de însuşi guver- 
nul socialist. 

Plin de uimire m-am întrebat, oare Kautsky n-a putut fi utilizat 
într-o guvernare socialistă pentru alte chemări mai importante? 

Ce au devenit planurile de socializare ? ori societatea fără clase ? cînd 
regimul socialist revoluționar în lipsa de rezoluţii și soluţii pentru o so- 


* Observator atent al ev-nimentelor, D. Gusti a izbutit să înțeleagă faptul, că lipsa unui 
partid proletar de masă de tip nou a dat social-democraţilor de dreapta și ,,independențţilor” 
din Germania anilor 1918—1919 posibilitatea să ia iniţiativa şi să trădeze revoluția din noiem- 
brie 1918 izbucnită în Germania sub influența Marii Revoluții Socialiste din octombrie și în 
urma înfringerii militare din 1918 a militarismului german. Gusti dovedeşte o bună informaţie 
ştiinţifică, dar nu şi o analiză științifică pe care s-o ducă pină la ultimele sale consecinţe (B.-N.). 

** În perioada 1900—1914 (B.-N.). 

cietate nouă n-a urmărit înlocuirea sistemului capitalist şi introducerea 
unui regim nou social, ci numai crearea celor mai bune condiții de exis- 
tență de socialism în sînul sistemului capitalist — ceea ce nu a reuşit! 

Dar mai mult încă, Republica Socialistă a fost nu numai fără socialiști, 
dar și fără republicani; ea nu era decit o preparare continuă și camu- 
flată pentru reintroducerea imperialismului german. Stressemann, care 
a fost ministrul afacerilor externe din 1923 pînă în 1929, și pe care l-am 
cunoscut personal, fiindu-mi recomandat de Titulescu la Geneva, în 
calitatea sa de preşedinte al Sesiunii societăţii Naţiunilor, a declarat-o 
franc în Memoriile sale, că sforțarea sa de a ameliora raporturile Germa- 
niei cu vechii săi inamici — în special Franţa — a reprezentat, prin naivul 
Briand, numai intenţia de a obţine evacuarea anticipată a Renaniei, a 
fost deci o simplă tactică de a înşela pe inamici! 

Marele Stat Major continua să existe în mod secret și era o forţă 
de stat în stat. Dacă Kaiserul a plecat, au rămas însă ofițerii, ministrul 
socialist Noske activa cu ajutorul vechilor generali, funcționarii în apa- 
ratul guvernamental, profesorii în şcoli erau toţi wilhelmieni. 

Seful social-democraţilor şi primul preşedinte al Reich-ului, Frie- 
derich Ebert, ca și camaradul său de partid, şi Ministrul de Interne Karl 
Severing, n-aveau curaj revoluționar şi erau legaţi de Hindenburg şi 
Reichswehr. 

Aşa i-am întilnit eu, cînd am fost în Republica Germană: şefii 
socialiști se sprijineau pe vechile puteri în stat şi în societate, şi prin acest 
fapt se slăbea şi se săpa republica *. 

Obosită de război, Germania a creat revoluția şi cu ea republica, 
care începută în tragedie, în 1918, pecetluia prin fuga lui Wilhelm al II-lea, 
a încheiat în tragedie, în 1933, prin venirea la putere absolută a lui Hitler. 

După dezastru, republicanii au ales Weimar ca sediu pentru ela- 
borarea constituției. 

Există un „spirit” al orașelor. Ostentativ şi intenționat s-a ales 
Weimar, opunînd astfel spiritul acestui mic orășel de 6000 locuitori, 
reședința din Turingia a unui minuscul duce, unde Goethe a fost prim 
ministru, şambelan, poet, cercetător şi filozof — spiritului prusian impe- 
rialist al oraşului Potsdam. 

În teatrul de la Weimar, condus mulți ani de Goethe şi îmbibat de 
spiritul lui Goethe, s-a întrunit Adunarea Naţională a Republicii Socia- 
liste Germane, s-a elaborat şi votat constituţia Republicii germane, denu- 
mită „Constituţia din Weimar”, intrată în vigoare în 11 august 1919. 


* În această analiză a sa, D. Gusti nu este în suficientă măsură obiectiv ; el nu izbutește 
să înţeleagă evoluţia lucrurilor și să vadă contribuţia pozitivă pe care evenimentele din Ger- 
mania acelor ani a avut-o asupra desfășurării ulterioare a evenimentelor din Europa. 

În realitate, cu toate că scindată clasa muncitoare din Germania, ea n-a știut să atragă 
de partea sa țărănimea muncitoare, și pină la urmă a fost înfrintă, revoluţia germană a avut 
o mare însemnătate, deoarece ea a pus capăt monarhiei și a influenţat avintul mişcării revolu- 
ționare într-o serie de țări europene. (B.-N.). 

Prin această alegere se exprima alegerea unei noi concepţii de viaţă. 
politică: o perioadă de sinceră democraţie, de libertate cetățenească , 
de tihnă antimilitară, de blindeţe a moravurilor — caracteristică oraşului 
Weimar şi opuse ordinii polițienești şi severităţii soldatului german, a sen- 
timentalităţii ipocrite şi a bestialităţii latente — caracterizate prin oraşul 
Potsdam. 

Potsdam şi Weimar formau deci poli simbolici ai celor două Germanii. 

În timpul studiilor mele la Berlin, Potsdam era un punct foarte: 
atractiv de excursie, l-am cunoscut de aproape prin drumurile pe care 
le făceam pe jos, cam obositor pentru mine la început, însă plin de farmec 
prin păduri, trecînd prin orăşelul vechi Babelsberg, devenit centru de pro- 
ducţie cinematografică. 

Farmecul acestor plimbări creştea, mai ales că îmbina frumuseţea 
naturii cu admirabila spiritualitate a convorbirilor cu tovarășii mei de 
drum, în perioada studenţiei cu Fehl, care m-a inițiat în a aprecia dis- 
cuţiile însoţitoare ale excursiilor mai lungi şi apoi, în perioada a doua 
a şederii mele în Berlin, cu Eduard Spranger, talentatul elev al lui Frie- 
derich Paulsen, pe care l-am cunoscut în casa lui Paulsen și apoi în casa 
sa. primitoare. 

Potsdam era un oraş de cazărmi, şcoli de ofiţeri şi de pensionari — 
fostul meu prieten din Leipzig, Felix Krueger, s-a retras acolo, după 
ce a fost scos la pensie. 

Atracția oraşului Poisdam a constat în faptul că era un oraş de 
castele, imitate în cea mai bună parte de Friederich cel Mare după gran- 
doarea şi fastul Regelui Soare, așa că Potsdam era considerat ca un Versail- 
les german. 

Pe mine m-a interesat în special castelul Sans-Souci, unde totul era 
francez şi unde creatorul său, Friederich al II-lea, a trăit cu filozofii, 
pajii, cărţile și câinii săi. Acest castel mi-a impus reflecţii de sociologia 
istoriei foarte instructive asupra raporturilor crude de mai tirziu dintre 
Franţa şi Germania. Pretutindeni în acest castel se reflecta personali- 
tatea regelui prusian, care se mîndrea mai puţin de victoriile sale asupra 
Austriei și Poloniei, ca de faptul că el era convins de a fi avut cel puţin 
tot atita spirit ca ,,Monsieur Voltaire”. 

În biblioteca din Sans-Souci am văzut manuscrise ale lui Voltaire 
cu disputele şi tachinăriile răutăcioase între el şi Friederich al II-lea. 
Castelul se prezenta cu o eleganţă rafinată, cu „boiseries de cedre”, cu pe- 
reţii acoperiţi cu stofe preţioase de culoarea cărnii. 

Totul era francez în acest castel prusian, ca şi limba vorbită şi scrisă 
a lui ,„,Fritz”, ca şi cărţile din bibliotecă, ca şi tapiseriile cu subiecte din 
fabulele lui La Fontaine, ca şi „le départ pour Cythere” de Watteau ori 
ceasul care aparținuse lui Madame de Pompadour ! 

Restul castelului reprezintă stiluri amestecate, căci pe Iîngă sălile 
în stil francez, mai era grădina în stil sicilian cu colonadele în stil anglo- 
olandez. 

Personalitatea lui Fritz era totdeauna prezenţă, pare că-l vedeam 
plimbîndu-se cu Ovid în mînă ori discutînd cu Voltaire. Curioase sint 
contrastele istoriei ! 

Printre multele ironii pline de răutate Voltaire remarcă o dată, 
într-o convorbire avută cu Regele Prusiei, al cărui invitat era, că amba- 
sadorii Franţei aveau pasul înaintea electorului din Brandenburg şi pe 
care nu-l numea decît ,,Monsieur”. Voltaire mergea chiar mai departe cu 
răutatea şi nu uita să ajute, că acest ,,Monsieur” era chiar Friederich 
Wilhelm I, strămoșul lui Friederich II. 

Să nu uităm un alt contrast remarcabil. Napoleon reducînd numărul 
statelor germane de la 300 la 50, fără voia sa a contribuit a prepara dru- 
mul lui Bismarck şi apoi al lui Hitler pentru unitatea Germaniei. 

Potsdam a devenit sub ,,Regele-Sergent” o mare şcoală militară 
şi fiindcă pentru a forma o armată puternică îi trebuia un cîmp de exer- 
ciţiu a ordonat atunci a tăia arborii şi boschetele, a distruge statuile in- 
spirate de parcul din Versailles, pentru a crea sub ferestrele castelului o 
mare piață de manevre militare. Orangeria a devenit grajd, iar unele 
mobile de stil şi covoare au fost vîndute pentru trebuințele armatei ! 

Acestui Potsdam militarist i s-a opus Weimar, locul înțelepciunii 
goetheene, înfrățit cu un umanism îndreptat spre o ordine universală — 
locul unde Goethe, printre copacii din parc și lîngă fintinile din Garten- 
haus, a murmurat tuturor — indivizilor, statelor şi naţiunilor — acest 
consiliu, de care avea mai ales nevoie noua Germanie: „Nu este decit 
un rău iremediabil, anume acela de a se abandona pe sine însuşi”. 

Acest orășel Weimar s-a ales pentru a se proclama constituția re- 
publicii germane, pentru că mai mult ca orice oraş din Germania repre- 
zenta tradiţia poeţilor și gînditorilor, a lui Wolfgang Goethe, Johann 
Sebastian Bach, Martin Luther, Lucas Cranach, Franz Liszt, Friederich 
Nietzsche, formînd astfel „Athena germană”. 

Aici în Weimar, olimpianul Goethe apărea în strălucirea definitivă 
a unei majestăţi deodată suverană şi familiară. 

Aici el a declarat către Rienner : „Viața noastră nu ne poate separa 
nici izola de alte neamuri, ci dimpotrivă ne obligă a lucra cu ele cît mai 
mult posibil”. 

Învățăturile din Weimar n-au folosit însă la nimic, valorile lor au 
fost însă aruncate peste bord, reîntorcîndu-se la învăţăturile din Potsdam. 


Dezordinea, economică devenise prea mare, Germania era conside- 
rată ca ţara şomajului, al 4-lea german fiind șomer. Pretutindeni, dar mai 
ales în cartierul Wedding al oraşului Berlin, domneau mizeria, tubercu- 
loza, sifilisul, cerșetoria. De aceea Wedding era simbolic şi a alungat spi- 
ritul din Weimar. Pe lîngă spiritul militarist din Potsdam s-a adăugat 
spiritul social din Wedding contra spiritului umanitarist din Weimar. 
Mai mult încă, primul ministru nazist a fost Ministrul de Interne şi de 
Educaţie din Weimar, Wilhelm Frick ! 

Oraşul lui Goethe a dat pe cel dintii Ministru al regimului hitle- 
rist, înainte de a deveni Hitler cancelarul imperiului ! 


Iată un fapt ce ar deveni o surpriză, dacă nu ar avea totuși o cau- 
zalitate necesară, pe care am încercat să mi-o explic prin experiențe 
personale. 


În călătoria mea am cunoscut două importante mişcări, de ordin 
cultural, în republica socialistă germană, ca manifestări ale adevăratei 
şi noii democraţii. 

Prima a fost iniţiativa Prof. Becher pentru introducerea obliga- 
torie a învățămîntului sociologic în universităţi şi deci crearea de catedre 
de sociologie, ceea ce a provocat o polemică cu prof. G. Bellow. 


A doua mişcare culturală a fost crearea unor instituții de muncă 
culturală a poporului (,,Volksbildungsarbeit””) ca deșteptare şi întărire 
a conștiinței democratice. 

Cum eu de mult aveam convingerea că numai prin cultura po- 
porului se va putea ajunge ca democraţia din trazeologie obișnuită și 
ieftină să devină o realitate prin muncă sistematică, m-au interesat inițiati- 
vele republicii germane, deși le-am găsit mult prea reduse, față de ceea 
ce trebuia să fie (vezi capitolul din această lucrare privitor la „Cultura 
Poporului”) şi sub formă de încercări şi tatonări plăpînde. 

Am făcut cunoștință cu conducătorul acestei mişcări, Robert von 
Erdberg, care deţinea importantul post de referent asupra ,Das freie 
Volksbildungswesen” în Ministerul prusian al „Ştiinţei, Artei şi Culturii 
Poporului”. Erdberg a încercat să ridice problema culturii poporului la 
rang de știință, creînd încă din anul 1910 un organ special, ,,Volksbil- 
dungsarehiv”. El a fost cel dintîi care a recunoscut importanța muncii 
bibliotecilor populare care din 1905 a fost condusă de cunoscutul refor- 
mator al profesiunii de bibliotecar, Walter Hofmann din Dresden. Erd- 
berg a încercat chiar în ultimii ani ai vieţii sale de a întemeia o ,,Deut- 
sche Schule fir Volkstorschung und Erwachsenenbildung” care însă 
după moartea sa a încetat a mai funcţiona. 


Oficialitatea republicană urmărea, îmi spunea Erdberg, a da cla- 
sei muncitorilor bunurile culturale, care pînă acum li-au fost refuzate: 


Desigur o faptă foarte lăudabilă şi necesară, însă după cum am 
putut observa, totul se făcea în mod: haotic și foarte sporadic. Am vizi- 
tat cursuri serale, „Heime”, Universităţi populare şi ,,Volkshochschul- 
heime”, care se găseau pe ici pe colo cele mai multe în Turingia. 


M-a impresionat un cămin”, ,,Heim”, unde se aflau la un loc tă- 
rani şi muncitori, pentru ca sub conducerea înțeleaptă a directorului, 
într-o strînsă comunitate de viaţă, locuind şi trăind împreună să se ajungă 
la o înțelegere comună asupra problemelor vieţii şi universului și la o 
nivelare a asperităţilor care există între sat şi oraş. Ceea ce interesa mai 
mult pe aceşti foarte simpatici locuitori ai ,„,Heim-ului” erau problemele 
de astronomie şi dacă există ori nu Dumnezeu. 


284 D. Gusti, Opere, Y 


Fiecare „Heim” era cu totul independent şi îşi forma individuali- 
tatea prin realitatea socială regională, prin personalitatea conducătorului 
şi prin gruparea elevilor. Mai erau apoi ,,Heime” creştine, socialiste și 
„„neutrale”. 

Cînd mişcarea de cultură a poporului a început să ia anumite pro- 
porţii şi prin experienţă o metodă mai adîncită de organizare şi de acti- 
vitate—, o dată cu dispariția republicii a dispărut și ea. 


7.3. CONFERINŢE ÎN GERMANIA : 


MUNCHEN, LEIPZIG, BERLIN 
München 


Primit la gară de consulul român antihitlerist, făcea spirite pe so- 
coteala „noii” rînduieli; dejun cu spirite în continuare (era la început 
regimul; nu credea în durata lui). 

Rectorul m-a salutat după notele trimise din Bucureşti; după con- 
ferință dineu, după dineu confidențe: totul centralizat, pentru orice 
bagatele trebuie întrebat Berlinul. Am să-l văd pe Rust? Ministrul? — 
atunci sînteți privilegiat de soartă, căci nimeni nu-l poate vedea (nici un 
universitar, deși Rust a fost profesor secundar !). Rectorul mă roagă 
să-i spun ce părere avem noi savanții străini despre universitățile ger- 
mane, despre autonomia lor, cum sunt tratate ca subordonate cu totul 
Ministerului şi Ministrului; universitățile primesc ordine şi acestea tre- 
buie executate ! 

M-a impresionat mai ales tonul de desesperare care venea de la 
un profesor universitar național-socialist ! Impresiune care a devenit; 
emoție cînd am vizitat pe prof. dr. v. Zoiedenek, care în mod foarte ori- 
ginal stătea într-o confortabilă casă țărănească în jurul orașului Miinchen. 
El mi-a mărturisit că este consternat de felul barbar cum sînt trataţi 
evreii în lagărele de concentrare. Am fost şi sînt naţional-socialist, a 
zis el, însă nu pot decît condamna acest sistem de teroare și tortură. 
La plecare : „Grüssen Sie unbekannterweise. ..” 


A treia observaţie nefavorabilă au fost studenţii, îndrăzneți, stă- 
pîni pe universitate, pe profesori, pe numirea profesorilor... 

Consulul mi-a recomandat, aflînd că sînt un sociolog realist, care 
mă interesez de întreaga realitate socială, așa cum se prezintă ea, să vizitez 
„Das braune Haus” sediul principal al partidului, și fostă reşedinţă a 
lui Hitler, 

Fireşte, avînd o curiozitate fără margini am vizitat acest local... 
istoric. Am văzut astfel: 1) o imensă cartotecă cu fişele membrilor parti- 
dului ; 2) o mare sală de ședință a unui plănuit Senat naţional-socialist, 
care n-a mai avut loc, cu mobila şi desenul covoarelor datorite lui Hitler, 
cu busturile lui Frederic cel Mare şi al lui Mussolini pe biroul de lucru 
al lui Hitler; 3) mi s-a arătat în special o mică masă, unde obişnuia să 
dejuneze „,Fiihrerul”, fără carne şi fără alcool! cum adăogă cu mîndrie 
ciceronele meu ! 

La, ieşire am fost invitat să văd monumentul închinat acelor na- 
ţional-socialişti care au căzut la marea manifestare de luare a puterii, 
cînd Hitler a fost arestat. 

Miinchenul îmi era cunoscut ca un oraș al artei. Acum însă totul 
mi se părea în stagnare, ca învăluit într-o melancolie tristă... 

Condus la gară în zeflemelele consulului, care încă odată mi-a spus 
că nu crede în trăinicia. regimului, am luat trenul spre Leipzig. 


Leipzig 


A treia invitaţie de a ţine prelegeri la o mare universitate germană 
a fost emoţionantă. Era doar orașul unde mi-am format cea mai mare 
parte din persoana mea spirituală şi academică, oraşul care era „ein klein 
Paris, das bildet seine Leute” ! cum îl numea Goethe. 

Toţi foştii mei profesori: Wundt, Biicher, Lamprecht, Ratzel — 
dispăruţi ! Conny bolnavă într-un azil de bătrîni! 

Mi s-a rezervat soției mele şi mie o mare cameră cu baie în cel mai 
mare hotel al orașului, Hauife, care pe vremea studenției mele forma 
obiectul unei înfinite admiraţii, cu convingerea că ar fi un loc intangibil ! 

Rectorul universităţii m-a primit în uniformă... național-socialistă, 
cu cizme, cu şapcă etc.... Cînd l-am văzut am rămas înmărmurit ! 

De altfel foarte amabil în tot timpul şederii mele, încă din prima 
seară m-a invitat în loja rectoratului la un mare concert în iubitul și 
veneratul meu ,,Gewandhaus”, fără Nikisch, şi el dispărut! 

L-am întîlnit însă pe prietenul meu Feliz Krueger, care pe vremea 
cînd am dat eu doctoratul, și-a ținut prelegerea de Privatdozent”. Acum 
era urmaşul lui Wundt la catedră şi la direcția Institutului de Psihologie ; 
şeful unei şcoli kruegeriene ,,Ganzheits-Psychologie”. 

În timpul unei pauze muzicale, Krueger s-a apropiat de mine şi 
mi-a spus șoptind ca să nu fie auzit de soţia sa, că ea ar dori foarte mult 
ca să devină rector. Ce spun eu? Ce era să spun? Am spus, merită poate 
să experimentați aceasta, ca în laborator, căci după mine ar fi o chestie 
de psihologie. 

Rectoratul său, aşa cum am prevăzut-o eu, a fost pentru un celebru 
reprezentant al psihologiei experimentale — un dureros experiment 
personal. 

Dar venirea mea la Leipzig, pe lîngă prelegerile, la care am fost 
invitat, şi amintirile care m-au copleșit, a însemnat un mare eveniment 

pentru viața mea, căci Facultatea de Filozofie a Universităţii mi-a decer- 
nat diploma de doctor honoris causa rerum politicarum — der Staatswis- 
senschaften — şi cu această ocazie am făcut o comunicare în sînul intim 
al Facultăţii, la care au asistat toţi membrii ei, profesori ordinari, extraor- 
dinari şi docenţi. 

În anul 1904 am dat doctoratul în filozofie la universitatea din Leip- 
zig şi după 30 de ani aceiaşi universitate (în 1934) apreciază activitatea, 
mea desfășurată în acest interval în termeni extrem de elogioşi, ea o con- 
sacrare oficială a ei. 

Influenţa regimului naţional-socialist în universitatea din Leipzig 
mi-a apărut sub trei forme caracteristice. 

Profesorul Freyer, care, foarte amabil, m-a invitat la dejun, era 
autorul unei cunoscute şi remarcabile cărți Die Soziologie als Wirklichkeits- 
wissenschaft, în care se încerca stabilirea definitivă a sociologiei printre 
ştiinţe, deşi n-a arătat în concreto niciodată în ce constă această reali- 
tate”? concepută în sens hegelian. Acum însă, spre marea mea surprindere, 
nu mai era sociologia în sfera intereselor filozofice ale lui Freyer, ba chiar 
o nega în favoarea ştiinţei politice, exprimată în scrierea sa, cu care se 
mindrea : Die Revolution von Recht. 

Pentru Freyer acum nu mai era sociologia o ştiinţă principală, 
era. discutabilă pentru el acum dacă ar fi ştiinţă, căci adevărată ştiinţă 
era acum „politica. (Aşa cerea politica nouă pe care el o susţinea, apăra 
şi justifica — filozofic ! Rezultatul practic pentru prof. Freyer a fost 
însă modest, căci nu i s-a dat de partid un loc de conducător, i s-a luat 
chiar şi direcţia Institutului, pe care l-a creat Lamprecht şi în schimb 
a fost trimis ca conducător al Institutului german din Budapesta.) 

Asupra schimbării aprecierii sociologice după regimul politic, vezi 
capitolul „Criza sociologiei”, 

A doua întîmplare caracteristică regimului universitar național- 
socialist este faptul, că la comunicarea mea pentru membrii Facultăţii 
de Filozofie, am constatat că erau toţi tineri şi atunci am întrebat pe 
decan, dacă au venit numai docenţii la şedinţă. 


Ah nu, răspunse el, toţi sînt; profesori ordinari, cînd am intrat eu, 
adaogă el, am fost cel mai tînăr, acum însă, cu noile schimbări în univer- 
sitate, sînt cel mai în vîrstă. 


Tineretul primează — căci este mai conformist în opera de Gleich- 
gchaltung. De aceea tineretul dictează şi în chestiile de numiri de profesori. 
Cu mare durere am asistat la o astfel de scenă pentru ocuparea catedrei 
avută de Karl Bücher, marele meu profesor de economie politică. 

Luam parte la un dineu în onoarea mea dat de rectorul şi decanul 
Facultăţii de Filozofie şi în prezența altor oficialități universitare. Cînd 
deodată apar trei studenţi în costumele lor oficiale, cu şepei pe cap, şi 
salutînd solemn pe Rector şi pe Decan îi roagă respectuos a lua parte la 
o consfătuire urgentă (pentru că în cursul dimineții vor fi obligaţi a pleca 
la Berlin) în privinţa ocupării unor catedre vacante, printre care şi aceea, 

a fostului profesor Karl Bücher. Cu toate obiecțiile Rectorului şi Decanului,. 
că nu pot întrerupe un dineu oficial, studenţii au rămas însă intransigenţi, 
invocînd urgenţa. 

Şi atunci Rectorul și Decanul s-au sculat de la masă, s-au scuzat 
față de mine spunindu-mi că vor reveni în curînd, peste 15 minute cel 
mult şi au ieșit din cameră urmaţi de cei trei studenţi. Au trecut însă 
multe 15 minute, aproape două ceasuri şi cei plecaţi nu s-au întors, atunci, 
de acord cu comesenii, făcîndu-se prea tîrziu, ne pregăteam să plecăm, 
cînd apar foarte jenaţi şi îmbujoraţi de emoție Rectorul şi Decanul spu- 
nindu-mi că discuţiile au durat mult mai mult decît credeau ei la înce- 
put, fiindcă n-au căzut de acord cu studenţii asupra numirilor profeso- 
rilor, mai ales în ce priveşte catedra ocupată de Karl Bücher. Ei, studen- 
ţii, s-au dus la Berlin cu propunerile lor, cu toată opoziţia oficialilor, care 
aveau în vedere în primul rînd valoarea titlurilor ştiinţifice, și apoi pe 
aceea a titlurilor politice... 

Atunci am înțeles şi mai bine reflecţia decanului Berve în privinţa 
vîrstei membrilor consiliului profesoral de la Facultatea de Filozofie 
a universităţii din Leipzig! 

Am înţeles asemenea şi rugămintea Rectorului din München, ca 
să spun eu, profesor străin, ce părere avem despre autonomia universi- 
tăţilor germane, la care am urmat ! 


Conferinţa de la universitatea din Berlin 


ÎInvitaţia de a ţine prelegeri la univers tea din Berlin a fost în- 
deosebi de emoţionantă. Căci aici începusem studiile mele ca student, 
şi acum, ca profesor arătam profesorilor şi studenţilor la rîndul meu, ce 
şi cum se poate studia sociologia. 

Cînd în aula Universităţii, unde după un foarte frumos obicei 
academie Rectorul dădea mîna cu fiecare student nou înscris, Rectorul 
de astă dată venea cu celebra sa ,,Rektoratskette”, ca în mod solemn să. 
salute, pe fostul student, după 34 de ani, care venea nu să înveţe, ci să 
dea lecţii — a fost pentru mine un spectacol dintre cele mai impresio- 
nante. 

Am simțit în mine mai puternic ca oricînd sentimentul „chemării”, 
care m-a îndemnat să plec la vîrsta de 19 ani spre Berlin... spre a 
învăța şi apoi la rindul meu pentru a învăţa pe alții. 

Comitetul de organizare al prelegerilor împreună cu legația mi-au 
oprit două camere în hotelul care era „en vogue” atunci, hotelul „Kai- 
serhof”. Era hotelul de reședință a opoziționistului Hitler, pentru că 
avea situația strategică politică de a fi la cîteva sute de metri numai departe 
de „,„Reichkanzlerpalais”, aşa că ovațiile continue, probabil anume pre- 
gătite, erau auzite din biroul de lucru al cancelarului Reichului. 

Cum am ajuns la hotel m-am dus la camerele noastre — eram cu 
soția în tot timpul pelerinajului conferințelor — mi-am schimbat costu- 
mul de voiaj pentru a mă duce la legație, pentru a afla ziua și ora primei 

„mele prelegeri. Cind coboram scările m-a uimit un zgomot deosebit de 
lume care venea în cafeneaua hotelului, cunoscută în Capitală ca loe 
de întîlnire pentru a lua ceaiul în sunetul muzicii unei orchestre ungaro- 
țicăneşti. 

Curios întreb ce înseamnă această fierbere a oamenilor, foarte gră- 
biţi a intra în cafenea. Şi atunci mi s-a răspuns ,, Was, wissen sie denn 
nicht, der Führer ist da”, şi mi se arată intrarea în cafenea. 

Nu-mi venea să cred, am deschis puţin uşa, și într-adevăr ce am 
văzut ! la o masă lungă se afla noul ,,Reichskanzler”, Hitler, înconjurat 
de membrii guvernului său, cu care discuta şi rezolva probleme de stat 
şi din cînd în cînd i se aducea telegrame, care la rîndul lor erau supuse 
„dezbaterilor — dezbateri care se reduceau propriu-zis la hotărîrea „,Fih- 
rerului”, căci se observa că numai el vorbea. 

Tar deasupra mesei, în jurul căreia era grupat Cancelarul și guvernul 
său, orchestra ungaro-ţigănească delecta sala cu melodiile ei... 

Spectacolul era unic. Iată Cancelarul unui mare Imperiu, venit 
la putere de curînd și care păstrînd tradiţia atmosferei de cafenea din Viena, 
ţinea a se inspira în rezolvarea marelor chestiuni de stat în cadrul acestei 
atmosfere de cafenea. 

Şi atunci repede am lăsat pălăria la garderobă şi am intrat în ca- 
feneaua-guvern. Am ocupat unul din puţinele locuri libere de lingă guvern 
şi orchestră şi nu mă săturam privind şi observînd, cum oamenii intrau 
şi ieșeau — ca la cafenea ! — oprindu-se puțin pentru a face salutul re- 
glementar pentru ,,Fiihrer”, iar acesta găsea timpul în toiul unei expuneri 
ori hotărîri să răspundă fiecărui cu un salut mai scurt. 

După un ceas de observaţii am plecat cu convingerea, că acest nou 
cancelar care disprețueşte formele va putea oferi surprize... 

La legaţie am întîlnit pe Ministrul Petrescu-Comnen, care ţinea, 
mult să se pună accentul pe al doilea cuvînt, ca făcînd parte din familia 
bizanţilor Comneni, în timp ce se spunea că ar evita totuși întîlnirea cu 
o doamnă din diplomaţia străină berlineză, care într-adevăr era o descen- 
dentă a Comnenilor. Probabil pentru a evita schimburi de amintiri de 
familie... emoţionante. 

Foarte gentil și amabil tot timpul șederii mele la Berlin, a organizat 
un dejun cu rectorii (rectorul universității din Berlin şi rectorul Politeh- 
nicii) și decanii şi cu d-na și d-l prof. Werner Sombart. D-na Sombart 
a fost o elevă a mea foarte distinsă, pe cînd eram profesor la universita- 
tea din Iaşi, unde a publicat o lucrare seminarială despre sociologia lui 
Alfred Fouillée în Studii sociologice și etice, de sub conducerea mea. 

Devenind profesor la universitatea din București, mi se prezintă 
—cum am mai arătat—D-ra Corina Leon — fiica fostului Rector al uni- 
versităţii din Iaşi, Prof. Dr. N. Leon, un distins elev al lui Haeckel din 
Iena, şi-mi comunică că doreşte numai decît a studia sociologia în 
străinătate şi-mi cere sfatul meu. Şi eu am întărit-o în acest scop și i-am 
spus că îi voi da o scrisoare de recomandaţie către cel mai talentat 

economist-sociolog al timpului, profesor la universitatea din Berlin, 
Werner Sombart. 


7.4. CELE DOUĂ GERMANII. TEORIA „OMULUI MARE” 


Conferințele mele la acele trei Universități germane, unde am fost 
invitat să vorbesc (cîte două ori trei prelegeri la fiecare) mi-au dat suti- 
cient prilej să studiez şi să meditez „pe viu” fenomenul Hitler. 

Càci am străbătut Germania din sudul (universitatea din Mün- 
chen, Bavaria) pînă în nordul ei, (universitatea din Berlin, Prusia) prin 
mijlocul ei (universitatea din Leipzig, Saxonia). 

Mă întrebam cum se explică ca un om, care nu era cetățean german, 
nu avea trecut, nu era cult, la început un simplu caporal fără cunos- 
cuți, necum partid, să ajungă a domina un popor şi cu ambiții chiar a 
domina lumea întreagă. 

Încă din timpul studiilor mele în Leipzig mă pasionau cercetările 
în domeniul „geniologiei” termen propus de W. Ostwald pentru o ştiinţă 
a geniilor, care considera „geniul” ca o culme înaltă a piramidei științei 
și a fost autorul interesantei lucrări Grosse Männer, Studien zur Biologie 
des Genies (1909). Citisem cu încordare deosebită aproape întreaga litera- 
tură asupra problemei, de la Schopenhauer (Uber Genie, grosse Geister 
und ihre Zeitgenossen) şi Lombroso (Der geniale Mensch) pînă F. Bren- 
tano (Das Genie, 1892), E. Eystrow, (Soziologie des Genies, 1900), A. Hock 
(Die methodische Entwicklung der Talente und des Genies, 1920), W. 
Lange — Eichbaum (Irrsinn und Ruhm, 1928 şi Das Genieproblem, 1930). 

In special două lucrări m-au interesat pentrucă s-au bazat nu numai 
pe biografia oamenilor remarcabili, ca Ostwald, ci și pe scrisori, autobio- 
grafii inedite, memorii, referate originale ale contemporanilor Ernst 
Kretschmer (Geniale Menschen, 1929), şi Paul Plaut (Die Psychologie der 
produktiven Persönlichkeit, 1929) care a prelucrat cîteva note de răspunsuri 
ale unor proeminențe. Aşa că mă întrebam : a fost Hitler un geniu în 
sensul şi al disciplinei noi care se forma atunci sub nume de ,Caractero- 
logie” şi căreia i se consacrau chiar două reviste speciale : „Jahrbuch”? 
şi a doua revistă ,,Vierteljahrschriit” ori în sensul vechilor probleme puse 
de filozofia istoriei ? (filozofia istoriei, numită „conştiinţa de sine a sen- 
sului istoriei” este oare concepția pasivă a destinului”, indicat de hotă- 
rirea divină şi executat apoi de oameni „mari”, „superiori”, ori este 
filozofia, istoriei înțelegerea sociologică și cercetarea omului ca fiinţă so- 
cială în legăturile sale cauzale cu evenimentele timpului ?). Mi se oferea 
acum ocazia rară de a putea verifica, care dintre aceste două tipuri sînt 
valabile în explicarea ajungerii la putere şi a ascensiunii lui Hitler. De 
înd în 1904 am prezentat teza de doctorat; la W. Wundt, am avut preo- 
cuparea constantă de a controla critic teoria mea asupra personalităţii 
sociale, care se deosebea atît: de cunoscuta formulă a lui Goethe : „„hOchstes 

Glück der Erkenkinđer ist die Persönlichkeit”, ca şi de personalismul 
metafizic al lui Ch. Renouvier. Goethe :,,Nicht die Talente nicht das Ges- 
chiek, zu diesem or jenem machen eigentlich den Mann der Tat, die Per- 
sönlichkeit ist's, von der alles abhängt. Der Charakter ruht auf der Per- 
sönlichkeit nicht auf den Taten. Der Mensch wirkt alles was er vermag, 
auf den Menschen durch seine Persönlichkeit”. Aceste considerații sînt pro- 
fund juste, lasă însă în suspensie întrebarea: ce este o personalitate? 
(Compară asemenea Prinzhorn, Um die Persönlichkeit (1927) Fr. Kraus, 
Allgemeine und spezielle Pathologie der Persönlichkeit (1919—26,2 părţi), 
A. Huth, Grundsätze einer exakten Persönlichkeit (1930), F. Hluck, Das 
Problem der Persönlichkeit (1929). 

Era, firesc deci să mă ocup și cu problema personalităţii lui Hitler ? 
Şi anume ce fel de personalitate? În sfîrşit problema Hitler conţinea, şi 
probleme esenţiale ale așa-zisei psihologii sociale, care însă, după concepţia, 
cea mai importantă este o problemă a sociologiei (propriu-zis psihologia 
socială este un capitol al sociologiei) şi anume raportul dintre masă şi 
individ, dintre personalitate, naţiune şi stat. 

Observațiile mele erau întemeiate pe un mare și bogat material experi- 
mental. 

După fuga împăratului a urmat republica, condusă de un guvern 
social-democrat. Iată în sfirşit că se oferea posibilitatea marelui partid 
socialist care de decenii în congrese, alegeri, întruniri şi presă prevedea 
prăbuşirea. capitalismului, întronarea unui nou regim, al socialismului. 
Eram foarte interesat şi eram stăpînit de o firească curiozitate ştiinţifică, 
să văd cum au ştiut socialiștii să realizeze primul lor stat, după ce am ur- 
mărit cu încordată atenţie, chiar cu pasiune, vehementa lor critică a 
guvernării feudale wilhelmiene ! Crudă a fost însă decepţia mea ! 

Sistem politic, produs al slăbiciunii, nu trăia decât prin forța compro- 
măsului. Schimbare de regim pro forma. Fără scopuri definite — toate 
proclamaţiile nu puteau sătura ţara flămîndă și armata epuizată. S-a 
arborat un nou drapel și atîi — oratori mediocri, politică slabă — buni 
birocraţi. De fapt, republica germană a schimbat numai fațada și prin 
lipsa de voinţă şi de rezoluţii ale conducătorilor, s-a urmărit crearea celor 
mai bune condiţii de existenţă în sînul sistemului capitalist, nu însă pentru 
a crea un nou regim socialist, cu o societate fără clase sociale, cu socializarea, 
mijloacelor de producţie și a. m. d., aşa cum eram obişnuit, să cetesc şi să 
aud ani de zile! 

Guvernul „revoluţiei germane” era compus din persoane mediocre, 
fără idei precise, fără cunoștințe politice şi mai ales fără voinţă, care se 
considerau nu oameni de stat ci funcţionarii birocraţiei. 

Astfel primul preşedinte al Reichului republican Friederich Ebert, 
ales în 1919, n-avea curaj revoluționar *, s-a sprijinit de la început pe 


*) Vezi notele precedente. În decembrie 1918, liderii social-democraţi de dreapta au 
hotărit trecerea puterii în mîinile guvernului Ebert-Scheidemann: iar la 31 august 1919, 
Germania a devenit republică burgheză. D. Gusti a înţeles aceste evenimente. (B.—N.), 

vechile puteri, iar colaboratorii săi lucrau cu ajutorul vechilor cadre, cum 
era Noske, care întrebuința soldaţii și ofiţerii fără ocupaţie, căci dacă 
Wilhelm II a plecat, au rămas însă ofiţerii săi. Funcţionari mediocri, erau 
ceilalți miniștri socialiști, ca Scheidemann ori Severing. Unde se afla vajnicul 
teoretician al marxismului ortodox, Karl Kautsky**)? În loc să-l văd în frun- 
tea conducerii, abia l-am zărit în birourile Ministerului Afacerilor Externe, 
însărcinat cu redactarea unei „cărţi” speciale asupra originii războiului, 
pe bază de documente ! Pentru un marxist cum era Karl Kautsky erau 
însă probleme mult mai grave la ordinea zilei. Țara murea de foame, mizeria, 
tuturor claselor sociale era de nedescris, clasa mijlocie era proletarizată, 
micii rentieri expropriați, muncitorii obosiţi, în şomaj—7 milioane fără a 
număra pe combatanți, clasa muncitoare nu avea încredere în ea însăşi. 
De altfel și capitaliştii erau obosiţi, şefii economiei capitaliste erau tot atît 
de puţin grăbiţi a-şi asuma responsabilităţi politice ca şi clasa proletară. 

Speculanţii profitau de pe urma devalorizării crescînde a mărcii pen- 
tru a cumpăra mărfuri din străinătate şi apoi ale vinde în Germania cu pre- 
turi exorbitante. Germania se afla în plină inflaţie, salariile erau plătite 
zilnic şi se reajustau foarte greu, preţurile se dublau, triplau, quintuplau 
la fiecare oră ! Prietenul meu prof. Werner Sombart a vîndut o casă ca să 
cumpere o alta și a doua zi banii primiţi pentru casă nu mai aveau nici o 
valoare ! Dolarul costa o mie de miliarde de mărci, și mai mult încă ! Un 
timbru poştal costa 12 miliarde de mărci ! După 1919 Germania trebuia să 
plătească 2 miliarde de mărci reparaţii de război, şi nu putea să facă aceste 
plăţi decît prin împrumuturi. În 1930 au încetat însă acestea, Cancelarul 
Brüning s-a văzut în imposibilitate a plăti restul reparațiilor, atunci s-au 
redus salariile, s-au comprimat preţurile, s-a scăzut indicele general al vieței, 
agravîndu-se deci criza. Marile bănci s-au prăbușit, încercările de salvare 
a lor au crescut mai mult mizeria şi au mărit iritaţia proletariatului. Este de 
închipuit ce stare de spirit domnea în populaţia germană. 

Toate clasele societății erau declasate, păstrindu-şi însă vechile lor 
pretenţii sociale. De unde putea veni satisfacerea lor faţă de eșecul total al 
statului? Singură revoluţia ar fi putut satisface exigenţele lor. 

Funcţionarul voia ajutor. Industriașul şi fabricantul voiau revalori- 
zarea capitalului lor devalorizat. Agricultorul voia ca statul să impună 
preţuri maximale pentru produsele lor. 

La toate aceste fapte se mai adaoga o teroare latentă, care s-a mani- 
testat prin asasinarea ministrului de finanţe, Erzberger (în 1920) de către 
ofiţerii de marină Schulz şi Tillessen ; asasinarea lui Walter Rathenau, 
ministrul afacerilor străine, conspirații antiguvernamentale de tot felul, 
ca organizația consulară a lui Erhardt, putschuri organizate de partidul 
militar de dreaptă în 1920. 


** Karl Kautsky (1854—1938) unul din liderii social-democrației germane și al Inter- 
naţionalei a I-a, a evoluat treptat spre poziţii evident greșite. „,Teoriile” oportuniste ale lui 
Kautsky au fost aspru criticate de V. I. Lenin în lucrările Statul și revoluția, Revoluţia pro- 
lelară si renegatul Kautsky ş. a. Kautsky a făcut parte din guvernul german antipopular 
Ebert-Scheidemann la care se referă aceste pagini ale lui D. Gusti. (B.—N.). 

În siirșit, o enormă decădere morală și depresiune psihică, ca conse- 
cințe ale stărilor sociale de mizerie și a nesiguranţei viitorului, ajunse la 
paroxism printr-o dezorientare dezesperantă a tineretului, prin dezagrega- 
rea familiei și dezvoltarea alarmantă a acelei „la fleur d'asphalte”,care era 
prostituția. Faţă de această situaţie, ce făcea Republica și conducătorii ei? 
Ea se sprijinea mai departe pe politică şi baionetele ,„,Reichswerului”, 
promulga decrete-legi și lua măsuri antipopulare. Se prăbuşea văzînd cu 
ochii. Incapacitatea, neputința completă a miniştrilor social-democrați au 
adus falimentul revoluției germane. Au creat o republică fără republicani 
şi n-au reușit a cîştiga masele. Republica germană începută în 1918 în 
tragedie, a sfîrşit în 1932 în tragedie. 

La alegerea de preşedinte Hitler contra Hindenburg la primul 
scrutin — Hitler a obţinut 11 mil. de voturi, Hindenburg 10 mil. (aproape 
majoritate absolută). În Reichstag Hitler a avut 230 deputaţi. Mai puţin ca 
jumătate. Însă „nazii” fiind cel mai puternic partid după regulele constituți- 
onale şi parlamentare trebuia să-i încredinţeze cancelaria, A simţit oboseala 
tuturor, şi în străinătate Anglia nu voia război — Franța criză de guvern. 

Lumea germană căuta o soluţie care să-i satisfacă trebuințele pre- 
zentului și ambițiile viitorului, şi să o scoată astfel din grozavul impas 
în care a căzut în urma a aproape cinci ani de război și a mizeriei materiale 
şi morale nemiapomenite în care se zbăteu. Tineretul între 15 — 25 ani 
era fără profesie, fără viitor, fără speranţă. Părinţii acasă erau ori șomeri, 
ori declasaţi cu averea pierdută, 

Pentru înțelegerea cauzalităţii și fenomenului Hitler vom analiza 
pe scurt și în trăsături largi pe bază de observaţii proprii şi de documente 
consultate, cînd mă aflam în Germania, cu prilejul decernării diplomei 
de Dr. H. C. din partea universității din Leipzig şi a conferințelor ținute 
în Miinich — leagănul nașterii național-socialismului — şi în Berlin în 
faimosul hotel ,,Kaiserhoit” — unde am locuit cît am stat în Berlin — centrul 
statului-major al lui Hitler, situat pe cealaltă stradă, la una sută 
de metri depărtare de palatul cancelarului imperiului german, pe care l-a 
ocupat Hitler în 1932 — aşa că fostii cancelari de la Hindenburg la von 
Pappen auzeau din biroul lor, aclamaţiile pe care partizanii săi le aduceau 
lui Hitler. Epopeea  hitleriană poate fi prinsă în cinei acte dramatice : 
actul I omul modest, apatrid și suferind ; actul II începuturile sale politice 
modeste ca şi omul, actul ITI, lupta şi metoda pentru cucerirea puterii; 
actul IV, lupta şi metoda pentru cucerirea lumii ; şi actul V, prăbuşirea şi 
sinuciderea. Pentru mine faimoasa problemă a filozofiei istoriei şi a socio- 
logiei omului mare — a genezei și a influenței lui în evoluția istoriei, à ra- 
portului dintre individ și societate — şi-a găsit în Hitler o verificare si o 
confirmare in concreto, dintre cele mai elocvente şi mai instructive, despre 
felul cum se creează „culturile ” politice. Prin acest exemplar s-a ilustrat 
teoria atît de controversată a „omului mare”. 

Hitler s-a născut în Braunau în Austria, dintr-o familie foarte modestă 
(fratele său. încă în timpul cînd el era atotputernic, avea un restaurant 

destul de mediocru, pe care l-am frecventat, cu titlu de curiozitate, în 
Wittenbergplatz, in Schoneberg, din Berlin) şi-a pierdut cetăţenia germană, 
aşa că era fără naţionalitate, apatrid. Fără studii, n-a terminat; decât 4 clase 
ale liceului, a devenit zugrav. În timpul cînd Parisul era ocupat; de armata 
germană, într-unul din minunatele „boîte” din Montmartre, a apărut 
un zugrav cu o scară şi în tăcere, cu pauze semnificative, a ridicat una cîte 
una, treptele scării, făcînd de fiecare dată un popas şi vopsind un perete 
pînă ce cînd a ajuns la ultima treaptă s-a prăbușit, în aplauzele zgomotoase 
ale publicului. A doua zi această scenă a fost interzisă şi autorul ei arestat. 
La 21 ani fără adăpost, doarme pe băncile parcurilor alungat de păzitorii 
din cafenele. Trei ani frecventează azilul din Meidling, fundația cvreiască 
a baronului Kâniswarter, doarme pe somieră dură metalică — o cuver- 
tură subţire şi scurtă — cu hainele sub cap drept pernă — pantofii la 
picioarele patului, pentru a nu fi furate. Picta acuarele, cărți poștale 
pentru a fi vîndute în cafenele — fără succes. În armată — şeful companiei : 
„N-aş face nici odată un subofițer din acest isteric”. Rănit, era în primejdie 
să orbească ; după ce s-a însănătoșit s-a stabilit în München, unde trăia 
în mizerie, din comerţul, foarte puțin rentabil, al vînzării de cărți poştale, 
ilustrate de el însuși. De aceea a fost obligat să intre în cadrele , Reichs- 
wehrului”, şi a primit să fie detașat la serviciul de „,informaţii”, care în 
limbajul obişnuit însemna „serviciu de spionaj”. 

În München, unde n-avea nici părinţi, nici rude, nici amici, într-o zi, 
întîmplător în cafeneaua Fahrig de la Karlstor, a întîlnit pe un foarte curios 
poet cu ambiţii politice Dietrich Eckart, creatorul minusculului „partid 
muncitoresc german”, care aprecia la Hitler tocmai completa sa izolare. 

Eckart l-a descoperit pe Hitler. El căuta un şef pentru „partidul“ său. 
Un şef, care, după el, avea să împlinească curioase însuşiri : „Şeful parti- 
dului meu, scrie Eckart, nu are nevoie să fie inteligent, este deajuns ca să 
fie o maimuţă vanitoasă, politica fiind cel mai stupid meșteșug din lume 
şi — adaogă cu ironie poetul creator de partid — el trebuie să fie celibatar, 
atunci vom avea femeile cu noi. ,Naţional-socialismul a luat naștere într-o 
sală de cafenea. plină de fum, unde se întruneau o jumătate de duzină de 
mic-burghezi. În aceasta constă acest fenomen social extraordinar — în 
timp de 11 ani, de la o infimă sectă, pe care nimeni n-a luat-o în serios, la 
supremaţia unui stat de peste 60 de milioane de locuitori — de la omul 
obscur, care nici măcar nu era cetățean german, la stăpinul Germaniei, 
căruia poporul i-a delegat: cele mai mari puteri pe care le-a avut vreodată 
un om de stat în istoria universală ! Cu totul greşit a fost ademenit istoricul 
reputat F. Meinecke să reducă mișcarea rasistă la caracterul demonic al 
personalităţii lui Hitler. 

Rolul lui Hitler nu se poate stabili tiinţifie decît prin interconexiunea, 
cu mediul în care a trăit. Desigur că Hitler s-a impus fascinînd, hipnotizînd 
mulţimea, provocînd un fel de frenezie isterică, creînd o curte de admiratori, 
care erau departe de a fi dezinteresaţi, căci trăiau într-un lux neînchipuit 
de mare. 


294 D. Gusti, Opere, V 


Dar cauzele profunde ale succeselor lui Hitler și dacă a luat puterea 
nu numai pentru că fascina auditorul şi anturajul său, dar în primul rînd 
pentru că condiţiile economice şi sociale şi spirituale au determinat acest 
fapt. „Omul mare” Hitler nu a fost nimic altceva decit extractul din nenu- 
mărate dorinţe ale poporului german, un reprezentant general al epocii, 
un compendium al tuturor dispoziţiilor, erorilor, contrazicerilor și năzuin- 
telor acestei epoci, un exponent al teoriei supranuționaliste, rasismul, care 
avea significația emblemei hidoase a unor crime inexplicabile și al trinităţii 
— dominare, exterminare și servitute. 


Metodologie de psihologie socială pentru a ajunge om mare nazist. 
Metodele folosite pentru a cuceri masele şi poporul oferă o adevărată 
psihologie socială experimentală, un tratat al raporturilor dintre individ 
şi mulţime, şi un sistem bogat; de mijloace pentru a stăpîni mulțimea și 
poporul. În această privinţă Hitler era un mare magistru, simțind ceea ce 
voieşte poporul german şi luînd cunoştinţă de el, ca mulțime şi nu ca indi- 
vizi, sub semnul programatic, numit ‚Gleichschaltung ! Termen tehnic, 
de mare circulaţie şi care însemna : normalizare şi uniformizare spirituală 
a întregii naţiuni prin partidul naţional-socialist hitlerian. Prin mijloace 
de constrîngere și de persuasiune, cu un dozaj savant de la teroare pînă 
la o propagandă intelectuală continuă educativă şi minuțioasă a masei 
prin radio, ziare, broşuri, cărți, instituţii, anume create şi prin transforma- 
rea universităţilor în instrumente de dominare spirituală. 

Cînd după Leipzig m-am dus la Berlin pentru prelegeri — conform 
programului — am aflat de la eminentul meu prieten şi mare pedagog, 
Eduard Spranger, acelaşi lucru — catedra sa a fost dublată ,cu una de , Peda- 
gogie politică” încredinţată lui Alfred Baumler — complet „normalizat — ceea 
ce nu era deloc cazul cu Spranger, ale cărui cursuri deveniseră pentru 
studenți cu totul facultative. Adică un îndemn la neaudiere. Spranger 
mi-a spus, cu destulă amărăciune, că a renunțat să mai facă prelegeri de 
pedagogie, ţinind în schimb un curs de istoria filozofiei și a mai remarcat, 
că orice aluzie transparentă la regimul politic în vigoare era subliniată de 
studenţi cu aplauze — adică după obiceiul academie cu „trampeln” 
(baterea zgomotoasă din picioare !). 

Trebuia creată prin ,,Gleichschultune” o masă supusă, o turmă, 
fără de care nu poate exista o dictatură. În primul rînd, partidul naţional 
socialist-hitlerian s-a identificat cu statul, exercitind astfel asupra Germa- 
niei o putere dictatorială fără margini, căci statul era omnipotent, statul 
era totul, cu o centralizare absolută. Regimul hitlerian a fost acel al unei 
monarhii absolute (mai absolută ca a lui Wilhelm al II-lea). In al doilea 
rînd, partidul hitlerist a reuşit să absoarbă toată națiunea. Mai ales prin 
două mijloace de normalizare intelectuală : acţiune continuă exercitată 
sub toate formele asupra maselor, şi educaţia politică a tineretului. 


Masa pentru a fi „normalizată trebuia să fie dominată”, (Hitler zicea 
„ca şi femeia masa iubeşte mai mult pe cel care comandă decît pe cel care 

cere”) lingusită și amuzată, Hitler era principalul ei dominator, lingușitor 
şi amuzeur. 

Hitler era un mare experimentator sociologic şi de psihologie socială. 
O întrunire era transformată în laborator sociologic. 

Principiul era dinamizarea publicului, adică a face să colaboreze 
publicul la reuniune, să trezească în el interes pentru „,cauză””, să devină 
o masă activă, gata pentru acțiune. Fiecare auditor trebuia să fie pătruns 
de sentimentul, că nu este decît un modest element al unei singure şi mari 
comunităţi, cu o aceeaşi credință și voință de acţiune. Participanţii la 
întrunire trebuiau să simtă că devin colaboratorii regimului, în sensul 
„salvează-ne, gnvernează-ne, iubite şi mare Führer”*. Cînd am luat parte 
la o imensă întrunire din Sport-Palast din Berlin a naziștilor, cu o întreagă 
mişe-en-scâne, mi-am amintit, că în orașele mari, mai ales în Paris şi în 
Berlin, am asistat cu un deosebit interes de observator sociologic, pentru 
a învăţa sociologia pe teren, la ședințele impresionante ale „Armatei 
Salvării” (L'Armée du Salut) care, prin toate mijloacele—cîntece şi rugă- 
ciuni în comun, ete. — întrebuința artificiul de a face din auditor un cola- 
borator activ, de a-l aduce pe banca expiaţiei, şi a face o confesie publică, 
de pocnit iluminat, care cere graţie. Apelul Armatei Salvării era desigur 
mai nobil, decît acel al hitleriştilor, care îndemnau la acte violente, pînă 
la crimă! 

Una din condiţiile principale ale ascensiunii sale a fost de ordin 
psihologic şi sociologic, şi de cea mai mare importanţă pentru crearea și 
dăinuirea „demonstrațiilor degenerate” și anume demonstrațiile specta- 
culoase şi teatrale ale organizaţiei de masă germane, care culminau în 
delirul unui om, care știa să cucerească şi să stăpînească mulţimea prin 
magia unui verb psihopat. 

Cine a avut ocazia să observe şi să pătrundă în adincul unei manifes- 
taţii hitleriste de proporţii grandioase, de la Sportpalast de pildă, din 
Berlin, a învățat acolo mai mult despre raportul dintre masă şi individ, 
decît din toate tratatele de sociologie şi de psihologie socială. Hitleriştii 
au fost maeştrii în regizorat şi în iluzionism optic. Iată sala acoperită cu 
sute de proiectoare, dirijate în toate colţurile şi în plafond, dau speetatoru- 
lui impresia că se găsește în interiorul unei catedrale. La un comandament 
apar port-drapelele sub cupola luminilor albastre, avînd fixate lumini 
electrice. 

Pe lîngă partea aceasta teatrală şi arhitecturală de mise-en-scène 
intervine o impresionantă parte muzicală : cîntece, coruri, intrare şi 
retragere în sunetul tobei, tambururi şi trompete (împodobite cu capete 
de mort) dau spectacolului un caracter sinistru şi amenințător. 

Deodată, se face tăcere și printre cămeșile brune apare — un om, 
este „Fiihrerul'"(care se consideră un Wilhelm al II-lea). Acum se pregătește 
asaltul acestui om pentru cucerirea sufletului german. Oratorul începea 


* D. Gusti denunţă psihologia masei fanatizată prin procedeele demagogiei hitleriste. 
(B.—N.). 

încet, cu fraze rare, întrerupte de pauze, cu sărituri în modulație, pe un ton. 
abil şi sarcastic, pentru a deștepta curiozitatea. 

După puțin timp volumul vocii începe să se îngroașe. Frazele se umplu. 
de o sonoritate puternică. Perioadele se lungesc din ce în ce mai mari 
pentru a izbucni deodată într-un urlet înfiorător, exploziv, care emoţio- 
nează publicul german în cel mai înalt grad, iar pe publicul negerman. 
pur și simplu îl îngrozeşte. Urmează o violenţă a exclamărilor, care taie 
orice răsuflare. 

Strigătele sălbatice, de bestie rănită, îl prezintă pe orator ca pierdut; 
într-o transă demoniacă şi intrat în comunicație cu spiritul ce ar fi planat 
undeva, în sferele transcendentale. 

Mulțimea sugestionată ţipă, se agită, geme. Iată, de 22 de ani poporul 
german s-a lăsat subjugat de magia verbală a unui om, desfășurată într-un 
cadru de teatru, astfel că s-a văzut un popor de peste 70 milioane devenind 
o trupă ascultătoare, primind și cuvinte de ordine ale tribunului, în timp 
ee alt popor, cu sensul ridicolului, mai sceptic şi critic, n-ar fi cedat aşa uşor 
unor astfel de înscenări naive. 

Așa am întîlnit, şi aşa s-a format cultul lui Hitler, care cuprindea din 
nenorocire o practică mai serioasă şi mai puţin umoristică, fiind foarte 
alarmantă. 

După zece ani de zbucium, în momentul cînd mă aflam la Berlin 
ca invitat al Universităţii pentru conferinţe despre sociologia românească, 
propaganda și agitația reușise să-l aducă pe Hitler la guvern prin falsificarea 
testamentului generalului Hindenburg, prin asasinarea proprio moto a 
celui mai bun prieten și al celui mai puternic stîlp al regimului său, căpi- 
tanul Roehm, prin asasinarea fără alegere a tuturor celor consideraţi ca 
primejdioşi, așa că multe zile lumea nu ştia cine a fost ori nu asasinat, 
mulți s-au adresat Ministrului României din Berlin, ca să facă sondaje 
oficiale în această privinţă — după cum mi-a povestit: el însuşi. 

Hitler era tipul clasic al fanaticului, al antocratului, întrecînd cu 
mult pe Wilhelm al II-lea. Dacă el era de o putere sugestivă incontestabilă 
pentru marea mulţime, el era însă complet lipsit de inteligență şi de cul- 
tură, ba mai mult, era chiar — după mărturisirile colaboratorilor săi (vezi 
bunăoară, memoriile generalului Haler, şeful său de stat major) chiar 
anormal și psihopat — totuși lumea îi dădea ascultare prin teroare. 

De aceea îşi alesese un anturaj, care nu era altceva decît o amestecă- 
tară unică de așa-ziși doctrinari, fără resurse spirituale și de neurastenici 
criminali. „„Antisemitismul” agresiv al ziarelor „Der Vălkische Beobach- 
ter” și „der Angriff” ca și al nenumăratelor broșuri și volume de propagandă 
forma o manifestare vădită a unui sentiment; secret de inferioritate, formînd 
doctrina de stat simplistă a faimosului „das dritte Reich”. Era un anti- 
semitism, care în realitate nu era decît o manie şi o persecuție sălbatică, 
singurele forțe conducătoare ale întregii mişcări. Mein Kampf, faimoasa 
biblie naţional-socialistă, care a adus autorului multe zeci de milioane de 
mărci, era plină de lucruri comune, de reminiscențe puerile, de rancune 

personale, de judecăţi subiective, de lecturi superficiale, citate, luate în. 
mare parte din discursurile învechite ale cunoscutului antisemit Dr. 
Lueger (şeful partidului social-creştin din Viena) — iar întreaga lucrare 
redijată în stil de școlar. Hitler a introdus în politică o magie a întrunirilor 
adaptată după împrejurări. 

Întrunirea trebuie să aibă o mişcare proprie, un scop şi un elan special, 
ea trebuia deci organizată în acest scop. 

O trupă fidelă, bine echipată, încadrează masa amorfă a întrunirii 
pentru a-i da unitate. Membrii ei dau semnalul aplauzelor, intonează: 
cintece în anumite momente, fac zid la trecerea  Fiihrerului, formează 
poliţia sălii, şi se prezintă în număr mare asupra contradictorilor, dîndu-le 
lecţii contondente şi simţitoare. După întrunire ei formau în stradă coloane, 
şi traversau străzile principale ale oraşului în cîntece, perfect fericiţi că 
purtau uniforme, că defilau în pas comun şi cîntau în cor. 

Hitler vorbea în „cire” ori în „palatul sporturilor”. Era un evanghe- 
list, care vorbește înaintea unui meeting, compus din 8000 de persoane — 
în afara zecilor de mii din Germania şi din străinătate care ascultau la 
radio, „Convinşii” rîdeau cu el, îluerau republica cu el, ironizau pe francezi, 
formau un instrument pe care Hitler cînta o simfonie a pasiunii naționaliste. 

Evanghelistul Hitler întemeia o nouă religie, care provoca panică 
în întreaga Europă. Pentru a sugestiona şi apoi a domina masa se organi- 
zau demonstrații teatrale, cu regizori şi grandioase mise-en-scène, între- 
buinţind toate artele aplicate. O întrunire conţinea o parte arhitecturală, 
o parte patetic teatrală, şi o parte muzicală, cu intrări şi retrageri în 
sunete de tobe. O întrunire lua proporţia unei serbări grandioase (de multe 
ori fără gust pentru spiritul critie) pentru exaltarea regimului. O cam- 
panie electorală devenea o operă wagneriană, cu drapele, orchestră, 
uniforme, scene arhitecturale, cîntece, imnuri, frenezie .. . 

Renaşterea nopţilor din Walpurgia, în jurul focului, cu un tineret; 
beat de muzică, 

Naţional-socialismul a devenit un maestru pentru a cuceri masele 
prin reuşita triumfală şi artistică a organizaţiei lor. 

Torente de purpură, lumini electrice fixate la steaguri, sute de pro- 
iectoare, joacă un mare rol în spectacolul întrunirilor. 

Niciodată n-a jucat un mai mare rol sociologie simbolul. Insigne, 
drapelul (cu faimoasa cruce încîrligată pe disc alb și pe fond roșu) apoi 
salutul. 

La început se saluta cu „,Heil” apoi cu „Heil Deutschland”, Sieg- 
beil’ pentru a deveni salutul obligatoriu (şi în scris) „Heil Hitler”. 

O dată cu introducerea neo-păginismului german s-a propus intro- 
ducerea salutului vechi „Hoiho ! Hoiho! Hoiho!” 

Oratoria : unul dintre instrumentele de influențare a maselor, deşi 
după cum am văzut, nu cel mai important, care însă se încadrează în 


298 D. Gusti, Opere, V 


sistemul propagandei naziste. După ce prin mijloacele cunoscute s-a făcut 
pregătirea necesară pentru apariția Fiihrerului, iată-l pe estradă. Adu- 
narea aclamă, gesticulează, strigă. Cînd încetează aceste manifestări 
tumultuoase, oratorul începe. Secretul efectelor discursurilor sale este 
foarte simplu. 


Constanta repetare a acelorași subiecte : evrei, evrei, evrei — ger- 
mani, germani, germani — patria noastră scumpă şi mare, patria noastră 
mare şi scumpă — este, desigur, de ordin psihologic, pentru a întipări 
în mințile ascultătorilor lait-motivele discursului. Hitler cînd vorbea, zidu- 
rile sălii aveau nevoie să fie solide, iar ochii i se aprindeau și se stingeau 
„ca farurile automobilului” cum l-a caracterizat un spectator. 

Şi într-adevăr oratorul stăpînea locurile comune, şi simţea ceea ce 
voiește poporul: pace, socialism, comunitate, naţiune. Deşi numai pro 
torma se referea cu patos la aceste dorinţe ale poporului, căci de fapt 
actele erau în cea mai flagrantă contrazicere cu vorbele, urlete ca de 
femeie isterică, trecere bruscă de la gravitatea expunerii la o isterie şi 
mai frapantă. Începe discursul pe un ton aproape normal, apoi vocea 
devine deodată mai puternică. Oratorul pare că nu mai este om de apa- 
rență umană, el continuă a vorbi amețit de sunetul vocii sale. Tot atit; 
de interesant este de a observa pe ascultători. Fiecare din frazele oratorului 
sînt punctate de urlete isterice ale auditoriului în delir. Iar aceste urlete, 
de multe ori fără sens, sînt transmise prin antenele radio și impresio- 
nează profund prin strigătele de ură și valurile de amenințări ! 

Oratorul vorbea, bunăoară, de socialism, dar numea ca ministru 
pe un om ca Schacht, vorbea de comunitatea poporului însă arunca în 
cîmpuri de concentrare, fără judecată, mii şi mii de cetăţeni, adevăraţi 
martiri: vorbea de metode pacifiste şi în acelaşi timp se înarma pînă-n 
dinţi şi se pregătea să ocupe şi chiar ocupa cu violență Austria, Ceho- 
slovacia, Polonia ete. etc. 

Totuși „poporul? îl urma pe Führer ca realizator al aspirațiilor lui. 
Ascensiunea lui Hitler se explică tocmai prin faptul că el se considera 
exponentul, copilul lui. El simţea cu masa, că poporul german era sărăcit, 
bătut, flămînzit, în descompunere, fără conștiința de sine însuşi, în 
luptă contra desperării. Şi atunci psihoza desperării era combătută cu 
altă psihoză, acea a unui nou ideal de șef, „Der Führer”, care promitea 
„marea şi sarea”. 

De aceea discursurile lui Hitler — alcătuite din locuri comune, 
erau lovituri de tunet, profilau mirajul unui om mare, un nou Arhanghei. 
Masa inspira lui Hitler excese de delir furioase, cunoscute de psihiatri 
ca dedublări de personalitate, cu valuri, valuri de elocvenţă, care se ter- 
mina numai cînd Arhanghelul epuizat se așeza scăldat în sudoare ... cu 
forța de fascinație la culme ... 


În scrisoarea sa către Gustave Flaubert, din 10 decembrie 1877 
Guy de Maupassant scrie : „Eh bien ! je trouve maintenant que 93 a été 


il Căutarea 299 


doux, que Marat est un agneau, Danton un lapin blanc et Robespierre 
un tourtereau”. 

Ce ar fi spus Maupassant dacă ar fi cunoscut cultul asasinatului 
practicat de Hitler, după proverbul german cunoscut „und willst du nicht 
mein Bruder sein, So schlag ich dir den Schädel ein”. 

Oradour ! femeile cu copii mici închiși în biserică — focul a izbucnit 
deodată brutal prin explozia munițiilor acumulate în altar. Flăcările ! 
Rănile grozave ! Tortură imensă! Avem imaginație? Ce dramă! 

Însă la metoda această a exterminării prea spectaculoasă, trebuiau 
mijloace mai ştiinţifice. S-a utilizat gazarea „mijloc rapid“. În lagărul 
Auschwitz — Birkenau — Muzeul Ororilor. În trei ani au fost masacrați 
4 milioane — 5 mil. de bărbaţi, femei, copii. Începînd din 1943 (primă- 
vara) s-a introdus exterminarea „sistematică” prin gazare, (în 2 ani au 
fost gazaţți 3 milioane de oameni !). Noi veniţi erau duşi spre camerele de 
gazare sub pretextul băilor și duşurilor cu care era înzestrat spre a înşela 
aparențele! Ce cinism ! Intrările cu flori! grădini şi grădinari. Noyez 
le poisson — limita supremă a sadismului! 

Masacrul din Auschwitz a fost studiat cu sînge rece şi sadism de 
oameni de ştiinţă, ajutaţi de oamenii poliției hitleriste ! 

Organizarea lagărelor, ca şi a cîmpurilor de concentrare, urmăreau 
un singur scop : suprimarea acelora care erau considerați dușmani ai expan- 
siunii hitleriste ! Unul din mijloacele de reducere la tăcere a opoziţiei. 
Un masacru studiat şi realizat „colosal”, savant. Inimaginabil — totuşi, 
imaginaţia impregnată de diverse descripţii a infernului dat de religia, 
hindusă. Inconsolabil. Negaţia umanităţii — zeul morţii, Adolf Hitler! 
Tehnica mecanizată a morţii a întrecut în bestialitate pe Ginghis Han, 
Tamerlan, Alaric, huni. 


Distrugerea de biblioteci. Operele neagreate se condamnă la autodate, 
se pun pe lista cărţilor interzise, care se transmite librăriilor ; sînt cărţi 
desemnate ca marxiste, pacifice, iudaice. Scriitorii au alternativa : norma- 
lizare ori exil. Nu există decît o literatură autorizată, o presă normalizată, 
uniformizată. Metoda violenţei, contra evreilor, marxiștilor, franemasonilor. 

— contra oricărui opozant! 

Bestialitatea metodelor politice cu manevrele cele mai lipsite de 
scrupule pe care le-a cunoscut Germania şi istoria. 

— Violenţa fanatismului alătură pe criminali alături de oameni 
„Normalizaţi” și iniţiaţi în doctrină. 

— Stabilitatea şi durata dictaturii era garantată prin represiunea 
rapidă şi violentă a adversarului ca şi prin conversiunea și cîştigarea indi- 
ferenţilor. 

— Pentru conservarea, exercitarea şi întărirea puterii orice acti- 
vitate politică de opoziţie era calificată de înaltă trădare. 

Decapitarea adversarilor politici cu reducerea lor la neputinţă prin 
dizolvarea organizaţiilor politice şi a tuturor asociaţiilor vieţei publice, 

a organizațiilor profesionale și tehnice, a corporațiilor de meseriaşi şi 
a uniunilor sportive. 

— Metodele de tortură cele mai rafinate, atrocitățile din cîmpurile 
de concentrare au revoltat pînă şi pe cei mai convinşi naţional-socialiști, 
cum a fost de exemplu, cunoscutul profesor de economie politică de la 
Universitatea din Miinchen, profesorul Zwiedenek, pe care l-am vizitat 
în casa sa țărănească de lîngă oraş, cu o sală mare ce cuprindea o imensă 
bibliotecă şi care mi-a făcut confesiunea, că este extren de îndurerat, 
ca vechi național-socialist, de faptele ruşinoase şi sălbatice, care se comit 
și pe care el le condamnă cu toată energia. 


— În aceste metode de guvernare intrau și asasinatele autorizate 
cu cuvîntul de ordine : Ucideţi, veți fi recompensaţi ! Căci toate mijloacele 
sînt permise pentru atingerea scopului, Hitler a devenit un Loyola redi- 
vivus ! Partidul era totul. Cînd 5 nazi au asasinat bestial pe un lucrător 
din Silezia, Hitler în uimirea tuturor a telegrafiat asasinilor, condamnaţi 
la moarte şi spunindu-le „camarazi”, s-a jurat să facă din eliberarea lor 
o afacere de onoare a național-socialismului ! Acest gest scandalos a indig- 
nat pe toată lumea ; von Papen a declarat, că omul care a numit pe acești 
asasini „camarazi” şi-a pierdut orice drept de a guverna, cea ce însă nu 
l-a împiedicat să devină sub guvernarea lui Hitler ambasadorul acestuia 
în Constantinopol ! 

— e cunoaște baia de sînge din 30 iunie 1933, care amintea noaptea 
de Saint-Barthélémy, cînd Hitler, cu mîna sa proprie, a ucis pe cel mai 
„scump” colaborator al său, căpitanul Roehm, căruia, cu cîteva săptă- 
mâîni înainte îi arată printr-o scrisoare recunoştinţa pentru meritele excep- 
tionale câştigate pentru partid şi pentru persoana sa. 

Asasinatul ca armă politică a fost ilustrat şi mai tîrziu, cînd asasinii 
lui Dollfuss au fost declaraţi eroi naționali. Pentru asemenea executări 
sîngeroase se organizase trupe speciale de asalt, care aveau cultul revol- 
verului ! 

O nouă ştiinţă, care dezonorează un popor : „ştiinţa asasinatelor”. 

Istoria Franței cunoaște o nebunie : noaptea lui Saint-Barthélemy. 
Nenumărate sînt însă Saint-Barthélemy comise în Germania de Hitler : 
cîmpuri de exterminare, care se numeau Oradour, Lidice, Buchenwald, 
Dachau, Maidanek, Mathausen. 

— Mare film polonez, luat de Wanda Iakubowska în locurile sufe- 
rințelor sale proprii. Mare şi patetică mărturie! ca omagiu martirilor 
din Auschwitz, în cîmpul de femei, La dernière étape : nu numai scene de 
tortură, camere unde oamenii se asfixiau cu gaz, crematorii monstruoase 
unde ardeau oamenii. 

Descrie viaţa cotidiană a „cîmpului”, sosirea transporturilor noaptea, 
vagoane ermetic închise, siluete în uniformă,  selecţiunile pentru 
cuptoarele crematoriului, momente de grozăvie cînd femeile şi copiii sînt 
despărțiți unii de alţii, pedepsele, foamea, bătăile, loviturile cu cravașa, 

plecarea la muncă, moartea, gesturile cele mai simple ale unei vieți 
oribile ! 

Ore întregi așteaptă femeile în noroi și frig, apelul ! Nemişcate, altfel 
vai !... Crematoriul din Birkenau fumegă, se pune întrebarea cite vic- 
time a consumat astăzi, cîte camarade ? 

În genunchi, în noroi, cu braţele ridicate, toate „deținutele” sînt 
acolo. Cine lasă braţul de oboseală, suferă loviturile violente ale comandan- 
tului SS ! Ce coșmar ! Ce tragedie elocventă ! Ce sadism ! Ce oumeni care 
luptă pînă la sfîrşit și își păstrează demnitatea ! 

Legile? Erau un bun cîştigat de civilizația juridică, că orice condam- 
nare trebuia să decurgă dintr-o lege : nulla poena sine lex. 

Naziștii au înlăturat acest principiu, înlocuindu-l prin formula 
oribilă : „orice acțiune care .loveşte colectivitatea, în sănătatea şi echi- 
librul ei, se consideră primejdioasă pentru stat şi deci condamnabilă” 
— ceea ce deschidea porţile la toate abuzurile şi nedreptăţile ! Căci ce 
însemna sănătatea şi echilibrarea colectivităţii ? 

Noul drept nazist a fost suprimarea oricărui drept, anulind cu totul 
libertatea individuală. 

Politieul a înlocuit justiţia, supremul drept fiind voinţa Fihrerului ! 
Un popor vesel este cel mai bun dintre popoare. Un popor trebuie să se 
amuze. Jocurile de circ nu sînt suficiente. 

Un întreg program, călătorii pe mare şi pe uscat, comedii, fabri- 
cile transformate în localuri frumoase, cu flori, cu igienă. Să se uite 
sclavia modernă, cum a numit-o Tolstoi. Să se uite că un grup de oameni 
domnește cu un drept necontestat asupra restului oamenilor, ca altădată 
vrăjitorii, pentru a menţine sclavii în supunere. Drept răsplată li se oferă 
tot felul de bucurii („Kraft durch Freude”)... 


Tineretul. Un adevăr politic lapidar, ajuns banal spune, că viitorul 
îl are acel popor (ori partid) care are de partea sa tineretul. 

Acest adevăr, neglijat de statele guvernate democratic, și-a g- 
sit realizarea cea mai strictă, în sistemele politice moderne ale dicta- 
turii, care modelează după voința lor politică un tineret, care repre- 
zintă a doua generaţie, cea a moștenitorilor. 

Fizionomia sociologică a generaţiei tinere germane era, aşa cum am 
observat-o cu prilejul conferințelor mele, nespus de precară. Cind a 
izbucnit războiul 15 milioane de copii reclamau dreptul la viaţă. Scoşi 
de pe băncile şcolii pentru a fi aruncați în viltoarea războiului, au părăsit 
pe părinți și pe educatori. După război, intraţi în adolescenţă, au suferit 
consecinţele grave ale crizei economice, şi morale, care conducea la șomaj 
întreaga cohortă a tineretului. Decepţia acestui tineret era imensă. Repu- 
blica socialistă din Weimar predica resemnare prin aşa zisa ,„Erfiillungs- 
politik” care însemna a accepta, a se supune tuturor condițiilor de viaţă 
de mizerie ; li se cereau sacrificii fără sfîrșit, şi mai ales, fără perspective ! 
Trecerea, de la mizerie la revoltă este foarte simplă. 

Sociologia desperării era concentrată în aşa zisa ,,Verzweiflungs- 
psychose”. Dazesperarea comporta un element de virilitate. 

Lumea, germană era într-adevăr în agonie, dar ce lume nouă i 
se propunea tineretului? 

Fantome? Utopii? — Fraternizarea popoarelor? ştergerea fron- 
tierelor între ele? reconcilierea umanității? Tineretul reclama instrumente 
mai substanțiale, soluții rapide şi concrete, şi nu programe ; el era animat 
de spirit de combativitate, care cerea atitudini și forme precise de sensi- 
bilitate, căci prea era încărcat de experienţa frontului. Iată de ce tineretul 
era adeptul naţional-socialismului. 

După ce am ţinut prelegerile la universitatea din Leipzig am vizi- 
tat cîteva lagăre de tineri, care înainte de a începe studiile universitare 
erau obligaţi a face parte din organizaţiile de muncă, numite „,Arbeitsdi - 
enst”. Şi aşa am venit în contact cu tineretul hitlerist, adunat în aceste 
lagăre de muncă, atît de deosebite de organizaţia pe care am dat-o Ser- 
viciului Social ! 

Dimineaţa se făcea muncă brută fizică, se învăţa explorarea şi asa- 
narea terenelor; se exercitau în întrebuințarea armelor de mic calibru 
(oh ! revolverul !), se învăța lectura hărților ... După amiază se urmau 
cursuri speciale asupra concepțiilor fundamentale naţional-socialiste. 
Totul era aranjat în stilul unui sever drill militar. 

Tineretul german era supus la cele mai sistematice reguli de normali- 
zare (,„, Gleichschaltung””) prin dezvoltarea dispozițiilor gregare, şi a voinţei 
combative, insuilindu-i un singur ideal, acela de a servi executînd ordine 
şi adorînd idoli şi idei romantice, de a voi să devină eroi. „lerarhia” 
normalizării, în ordinea stabilită de Fiihrer era, după convorbirea pe care 
am avut-o cu Rust, Ministerul Instrucţiei : 1) dezvoltarea corpului; 2) 
dezvoltarea, caracterului, aşa cum a fost prescris de şefi; 3) şi în ultimul 
rînd venea dezvoltarea spiritului normalizat cu o voință intelectuală 
riguros reglată şi supusă continuu unui mare control! — S-au creat, 
în acest scop, cazărmi speciale, numite „cetăţi de camarazi”. 

Fostul ministru Rust mi-a declarat foarte neted, că la universităţi 
nu se vor admite profesori decît absolvenţi ai acestor cetăţi, căci zicea 
el, în prealabil, înaintea meritelor științifice, trebuie să vină gradul ,,nor- 
malizării”, adică al loialității politice. „Tineretul să nu mai fie separat 
de lume prin știință, căci știința trebuie să introducă în viață, nu să o 
exileze””. S-a exprimat foarte sever faţă de clica” intelectuală a Occiden- 
tului, „părintele unui intelectualism responsabil de toate erorile timpului.” 

Această concepţie despre valoarea intelectuală a fostului ministru 
Rust, care făcea impresia unui plutonier, explică de ce cînd un profesor de 
filozofie, fost ministru de Instrucție în România, cînd i-a întors vizita în 
Berlin, i-a dus, ca cel mai nimerit dar ... două mari butoaie de ţuică, 
motivînd că această băutură i-a plăcut cel mai mult lui Rust din tot 
ce a văzut în România. 

Cum am intrat în Germania pentru a ţine conferințele, la care am 
fost invitat, am asistat, la două aniversări: 100 de ani de la moartea 
lui Goethe, 10 ani de luptă a partidului lui Hitler. Goethe şi Hitler, Weimar 
şi Potsdam — două Germanii! 

În hotelul în care stam, „Kaiserhof“t, care fusese rezidența lui Hitler 
în timpul opoziției, mi-a spus un ziarist că, într-o după amiază, se afla 
în hallul hotelului lîngă masa unde era Hitler în conversaţie cu o damă 
mai în vîrstă. Fireşte, ca ziarist, avea toată curiozitatea să afle măcar 
erîmpeie din această conversație. Doamna ar fi întrebat de ce național- 
socialiştii nu voiesc a lua parte la marile serbări „Goethe”, la care Hitler 
ar fi răspuns : „Die deutsche Jugend pfeift auf Goethe. Sie will jetzt um das 
Glück ihrer Wahl kämpfen. Weshald sollt ich diese Tendenz der Jugend 
ablehnen ? se întreba Hitler. Adică a ales între Goethe şi Hitler pe acesta 
din urmă. 

Şi continua drastice : „Wir baben genug alte Götzen in Deutschland, 
um nicht das Andenken eines Mannes feiern zu müssen, welcher alles 
verleugnete, um von den Franzosen das Almosen der Ehrenlegion gu 
erhalten”. 


Iată cum a fost înțeles Goethe de şeful mişcării care sărbătorea cu 
mare fast 10 ani de existență a partidului său. Aceste sentințe” amintesc 
cuvintele surprinzător de superficiale — izvorite şi ele din ignoranță — ale 
cunoscutului profesor și filozof Léon Brunsechwicg care, întrebat ce a însem- 
nat Goethe pentru civilizația umană, a răspuns scurt : „Goethe? L'homme 
qui dit aux femmes : adieu, je pars, je te pleurerai demain”. 

Atît a înțeles Brunschwicg din creaţia ştiinţifică a lui Goethe. 
De altfel însăşi această părere a lui Brunschwicg cuprinde strălucita do- 
vadă a felului cum a înţeles Goethe să-și apere libertatea personalităţii 
sale pentru a fi închinată exclusiv unei monumentale opere. 

În acest an goethean, cînd s-a comemorat cel mai mare geniu care 
s-a născut cu 200 ani în urmă, tragedia republicii germane s-a transformat 
în farsă. 

Lupta democratică între 1918 şi 1933 s-a încheiat. Din anul 1993, 
cînd feldmareșalul Hindenburg a ocupat locul de Preşedinte al Reichului, 
lupta a continuat pînă în 1932, cînd toate partidele democrate au votat 
proclamația : cine alege pe Hindenburg bate pe Hitler. Am adus cu mine 
numeroase afişe pe care la reîntoarcerea mea din Berlin le-am depus în 
arhiva Bibliotecii mele. 

Care este realitatea germană, mă întrebam eu? Căci, după legea 
devenirii eterne, am văzut totul în Germania. 

Am asistat mai întîi la cea mai înaltă ascensiune a unui popor, din 
punctele de vedere caracteristice ale unei superioare culturi, și civilizaţii : 
ca literatură, filozofie, muzică, arte plastice, ştiinţă, economie ... Să fi 

fost un simplu miraj? Căci a venit războiul din 1914, care mi-a dat deodată 
o viziune nouă, destul de teribilă a altei Germanii. 

Invadarea Belgiei, prima şi principala atrocitate, deşi fusese gara l- 
tată de Germania de un tratat în regulă, declarat însă ca un „petec de 
hîrtie”. Not kennt kein Gebot ! Teoria de a scurta războiul prin cruzimile 
cele mai groaznice, ceea ce a atras asupra Germaniei titlul de „barbar””, 
„civilizația barbară”, un epitet foarte des întrebuințat ! Schiller a intitulat 
prima sa operă: In tyranos: acum pentru caracterizarea Germaniei d> 
după război s-a recurs la cuvîntul general : In barbaros. Ce sînt barbarii? 
Nu sînt barbarii sălbăticiunii, ci barbarii „culturii”? ! 

Căci era vorba de o morală a războiului, care conştient nu voia să 
ţină seamă de doctrina fericitului Grotius, după care războiul se conduce 
numai între armate şi conform unor anumite legi. 

Bergson, în discursul ţinut la Académie des Sciences Morales et 
Politiques, a spus memorabilele cuvinte : 

„Lupta angajată contra Germaniei este lupta însăşi a civilizaţiei 
contra barbariei, combătînd în plină conștiință pentru libertate și pentru 
progresul uman”. 

Această caracterizare i-a adus lui Bergson cele mai violente critici, 
care s-au extins şi asupra întregii sale filozofii, de ex. în Wundt, Die 
Nationen und ihre Philosophie, iar alţii pur şi simplu l-au făcut plagiatorul 
lui Schopenhauer ! 

Dar iată, într-o zi fac cunoştinţă cu o puternică şi irezistibilă mişcare 
naționalistă, încorporată într-un om, Hitler, care a oferit: omenirii muzeul 
groazei şi al suferinţei, muzeul faimoaselor lagăre de exterminare dia 
Auschwitz (Oswiecin) şi Birkenau... Hitleriştii au gazat şi ars peste 
4 milioane de oameni în instalaţii de omucidere savantă ridicată la rangul 
de sistem — în afară de acei ucişi, ca, în Polonia, 5.384.000 polonezi 
(pe lîngă cei 613.000 căzuţi în război). 

Istoria celor două Germanii se rezumă la faptul că cîmpurile şi 
pădurile unde se plimba Goethe au fost transformate într-un loc de 
ostilitate a omului, un loc de predilecție de ucidere brutală a omului: 
la câţiva kilometri de casa lui Goethe s-au ridicat un secol mai tirziu 
crematoriile fumegînde de la Buchenwald ! Cîmpurile şi pădurile unde se 
promena Goethe, au fost transformate într-un loc de cea mai josnică 
ostilitate a umanului și a omului, care au stat la baza splendidei etici 
goetheene. 

Germania dezagregată politiceşte și neexistentă ca stat, — un popor 
nedotat politiceşte — a reușit totuşi în veacul al XVIII-lea şi al XIX-lea 
să-şi asigure un înalt prestigiu spiritual, o vastă şi durabilă influență 
culturală. 

Muzicieni ca Bach, Haendel, Beethoven; poeţi ca Lessing, Herder, 
“Goethe, Schiller, Hoelderin ; filozofi ca Kant, Fichte, Hegel au atins cul- 
mile de înălțare ale spiritualităţii mondiale și apogeul culturii germane. 

În timpul cînd America de Nord proclama drepturile cetăţeanului 
şi Franța drepturile omului, Herder în Ideile pentru o filozofie a istoriei 
umanității afirmă că toate rasele formează „o singură şi aceeaşi specie 
a genului uman”, și că el nu cunoștea ceva mai sublim în om decit uma- 
nitatea... 

Alexander von Humboldt stabilea „unitatea genului uman”, după 
voiajurile sale de studii în Mexic și luarea de contact cu indienii, accen- 
tuînd chiar că toate triburile, cu toate diferitele niveluri de viață, sînt 
destinate libertăţii. Wilhelm von Humboldt proclamă la rîndul său idealui 
umanităţii. Goethe entuziasmat de cîntecele populare a înţeles poezia 
ca un dar al lumii şi al popoarelor și a pledat pentru înțelegerea dintre 
Orient şi Occident; în sfîrşit, pentru a încheia seria exemplelor, Kant 
în lucrarea sa despre Pacea eternă face apel la o confederație pacifică 
a popoarelor, iar Fichte în faimoasele Reden an die deutsche Nation se 
pronunţă curajos contra monarhiei universale pe baze militariste a lui 
Napoleon, cînd Berlinul era ocupat de trupele lui Napoleon. 

Se poate separa Germania laboratoarelor și a ştiinţei de Germania, 
cazărmii? Se poate disocia oare Germania generoasă, tolerantă, de 
Germania violării Belgiei în 1914 (cu distrugerea bibliotecii din Louvain) ? 
Germania din Weimar de Germania din Buchenwald? Germania fixată 
de Mme la baronne de Staël în cunoscutul ei volum De Allemagne, apă- 
rută în 1813, care era opusă Franței lui Napoleon (ce a expulzat autoarea), 
ca pămînt al libertăţii, al idealismului şi al entuziasmului. 

Această carte a fost lectura mea de predilecție cînd am păşit în 
Germania, pentru a mă înscrie ca student la Universitatea din Berlin. 
Mai tîrziu, filozoful Victor Cousin a numit Germania regatul pur al filo- 
zofiei transcendentale și sanctuarul metafizicii ; pentru Michelet Germania, 
era patria filozofiei istoriei ; pentru Renan, însetat de erudiţia și în admi- 
rație pentru exegeza savanților germani, Germania era știința universală, 
prin excelență, iar pentru amatorii de orchestraţii muzica germană era, 
Olimpul lor, iar Wagner Walhalla al muzicii. 

Dacă am asistat la toate tontrazicerile politice şi revoluțiile, care 
au determinat să se creeze un nou dicton: „Das Volk der Henker”, pe 
lingă vechiul „Das Volk der Denker”, — apoi am mai văzut cum Germania 
a trecut de la rațiune la misticism. 

Îmi era cunoscută anecdota, care ilustra marea dorință a Germaniei 
de a se instrui şi de a activa ştiinţific. În Paradis, la intrare, un confe- 
rențiar într-o sală specială vorbea despre paradis: germanul, în loc de 
a intra în paradis, a intrat în sala unde se conferenţia, pentru a avea 
mai întîi toate informaţiile, — în acest răstimp însă s-au închis porțile 
paradisului, aşa că germanul a rămas numai cu informația conferinței... 

Panorama confuză și tulburătoare mi-a apărut mai ales în două 
expresii; una istorică Der Untergang des Abendlandes a lui Spengler și 
alia filozofică : Filozofia neliniștii şi a morţii a lui Heidegger. 

Curios că, după înfrîngerea dezastruoasă a Germaniei, amîndouă 
aceste curente şi-au făcut drum în străinătate, mai ales filozofia la modă 
în Franţa, existenţialismul lui Sartre, duce mai departe filozofia lui 
Heidegger în Franța ! Iată un subiect; de reflecţie relativ la tratarea gîndirii, 

Mă întreb continuu, unde să găsesc adevărata, Germanie? Sub 
vestonul inginerului, sub bluza lucrătorului, în condeiele intelectualilor ? 

Un popor de peste 70 milioane de oameni nu reprezintă oare Germania 
eternă, cea a lui Goethe? Unde au ajuns sforțările unui Herder şi unui 
Goethe pentru a înţelege mai bine cultura popoarelor din Europa de Sud 
şi din Orient? în cadrul unei concepții largi și generoase a umanității? 
Ce a devenit teoria egalităţii raselor a lui Alexander von Humboldt? 

Germania timpului meu era una din patriile civilizaţiei adevărate. 
Poeţii ei, muzica ei, filozofii, savanții, reformatorii religioşi au de mult 
un loc respectat de toţi în Pantheonul umanităţii. Ca student, ca doctor 
și Privatgelehrter înaintea războiului, chiar cu tot războiul, am iubit, 
venerat şi respectat vechea Germanie fecundă în genii. 

Acest mare popor, însă amețit de bărbaţi ambiţioși, s-a lăsat prins 
în mirajele politicii pentru putere, cucerire și dominație universală cu 
orice preţ. 

Germania se află în fruntea ţărilor europene prin numărul traduce- 
rilor sale din literaturile mondiale, dar mai ales din literaturile engleză, 
rusă, franceză, americană și a ţărilor nordice. 

Am crescut în admiraţia unei Germanii fertile în genii şi în talente 
din cele mai variate. 

Barbariile războiului n-au parvenit a mă face să uit că Germania, 
a contribuit, la zidirea secol de secol a civilizației europene. 

Am avut respect pentru Germania marilor spirite, însă nu pentru 
o Germanie defunctă. 

Hitler a declarat că cultura germană va lua un avînt fără pereche 
şi că el Hitler va fixa în mod riguros condiţiile acestei expansiuni triumiale. 

Iar Goebbels, șeful propagandei hitleriste, a declarat : „sint convins 
că epocii noastre politice îi va urma o mare epocă culturală”. 

Însă geniile şi talentele nu se prepară după ordine şi reguli și nici 
ca avioane ori bombe incendiare, ca efecte ale unei tehnici bine reglate. 

Geniile, talentele, producția științifică şi artistică au nevoie înainte 
de toate de libertate, aer şi soare. 

Ele nu suferă atmosfera cîmpului de concentrare, nici a constrin- 
gerii, a delațiunii şi a cruzimii. 

O mare mişcare de creaţie artistică şi de cultură cere libertate de 
a gîndi, de a visa, de a munci în pace, fără persecuție și fără ferocitate. 

Succesul violenței impune numai spiritelor slabe, spiritele de elită 
nu se lasă însă terorizate. 

De aceea cultura comandată în timpul regimului hitlerist a fost 
extrem de mediocră, chiar inexistentă în unele domenii. 

Primul act al partidului naţional-socialist a fost de a arde cărţile 
în piețe publice cu solemnitate şi ceremonial, care în loc să impresio- 
neze, înfiora. 

Cicluri de experienţe succesive şi contradictorii — neisprăvite — 
țară în plină devenire. 

Ascensiune şi prăbuşire ; fericire şi destructie; confuzie şi greşeli ; 
victorie, prezumție, înfrîngere, reînviere, iarăşi înfrîngere. . . 

Curse furioase către culmi inaccesibile, dar o dată ajunsă sus, sus 
de tot, în prezenţa prăpastiei deschisă la picioarele lor, se precipită în ea 
cu toată viteza ciştigată. 

Un exemplu elocvent şi tipic de grandoarea şi decadența unei națiuni. 
Explicările lui Spengler şi astăzi ale lui Toynbee sînt, oricît ar fi ele de 
spirituale, nespus de simpliste... 

Este necesară o analiză adîncită sociologică, care ar umple volume. . . 
Nu sint suficiente titlurile pompoase şi soluţiile grăbite, generalizatoare. 

Tratatele de istorie universală nu cuprind explicări adînci, ci des- 
cripţii de suprafață. Ne trebuie o istorie universală, scrisă din punctul 
la, vedere al unei sociologii, care să îmbrăţişeze comparativ întreaga reali- 
tate socială a naţiunilor și a umanităţii, fără parti-pris și fără idei precon- 
cepute, de nici un fel, nici filozofice, nici așa-zise „ştiinţifice”. 

Cu titlu de amuzameni citez un astfel de specimen caracteristic. 
Este lucrarea unui „,Generalarzt”?, Dr. F. Buttersack, cu titlul destul 
de atrăgător: Auf und Niedergang im Volkerleben” şi cu subtitlul capti- 
vant de „Biologische Gesetze”. O lucrare care în 80 de pagini tratează 
despre „renașterea în viața popoarelor”, şi anume despre „istoria renaş- 
terii în Grecia, Italia, Persia, Spania”, pentru a continua apoi cu istoria 
xenașterei în... Wiirtemberg, Bavaria şi... Prusia de Est: ş.a.md. 


După cum am mai spus, am cunoscut două Germanii, una amabilă, 
studioasă, pacifică, creatoare — alta crudă, militară, agresivă, guvernată, 
de o minoritate brutală, fără scrupule şi interesată. 

Dacă îmbrăţişăm întreaga istorie a Germaniei, se poate vedea numai 
în secolul al XVI-lea, pe lingă revolta ţăranilor cu Thomas Miintzer în 
frunte, și aspectul particular al luteranismului, campionul rebeliunii 
contra obscurantismului clerical şi medieval, triumful prusianismului 
și rapacitatea imperialistă. 

În ultimii 70 de ani Germania a declarat cinei conflicte armate, 
contra Danemarcei, contra Austriei, contra Franţei, în 1914 primul 
război mondial, în 1939 al doilea război mondial. 


Germanul adevărat era, desigur, înspăimîntat, de sadismul fără, 
precedent al figurilor sinistre, care se recrutau din S.A. (Sturmabteilung) 
secţia de asalt, care a avut ca șef pe căpitanul Roehm, asasinat de Führer’ 
personal, ori din S.S. (Schutzstaffel), garda pretoriană cu cămeși negre, 
a Fiihrerului. 


v 

Brutalităţile comise la Dachau, Buchenwald, Maidaneck, Auseh- 
witz, unde printre flori — dintre care distingeau mai ales floarea ,,Ver- 
gissmeinnicht”, — frumoasa viaţă a omului — bărbat, femeie şi, oh! 
copil —, servea de alimentare și de material furnalelor crematoriilor, 
sistemul groaznic de spionaj şi denunţare a copiilor, care făceau eroi din 
copii ce denunțau părinţii lor. 

Ce curios popor, mîndru de cele mai mari curente umaniste şi fră- 
teşti, ca Lessing, Herder, Goethe, Schiller, Bach, Beethoven și în acelaşi 
timp mândru de ulanul prusian, crud şi monstruos de disciplinat, ilustrat 
la Oradour și Lidice. 

Cum se poate împăca arta și ştiinţa cea mai nobilă şi sadismul cel 
mai crud. 

Tată drama Germaniei ! 

Este poporul responsabil pentrucă a tolerat şi susținut pe condu- 
cătorii lui? 

Bülow scrie în Memoriile sale, că venind în Berlin la începutul lui 
august 1914 a făcut vizită cancelarului Bethman Holweg şi l-a întrebat 
cum se face, că a ajuns aici ca să aibă război la est, la vest şi cu Anglia! 

Cancelarul imperiului german ridicînd braţele spre cer a spus 
„dacă numai am ști cum”. 

Se spune că înainte de a izbucni primul război o carte asupra carac- 
terului german demonstra că germanul este compus din două extreme: 
un suflet şi un automat, şi nu parvine aproape niciodată a umple spațiul 
intermediar, simplu şi comun uman. Titlul lucrării ar fi fost De Parsifal 
au pas de Voie. 

„Automatul”? iubeşte ierarhia, titlurile, disciplina oarbă, militaris- 
mul, uniforma, supunerea unei autorităţi ; sufletul şi spiritul german a fost 
găsit de Victor Cousin în regatul pur al filozofiei transcendentale, de 
Michelet în era filozofiei istoriei, de Renan în știința universală prin 
excelență, de iubitorii de muzică în zeii lor: Bach, Mozart, Beethoven, 
Wagner. Cu mult înainte, farmecul noutăţii spirituale germane a fost 
descris de Mme de Staël în celebra sa lucrare De P'Allemagne — cărei 
i-a răspuns H. Heine în faimoasa sa carte cu același titlu De Allemagne. 

Aşa am cunoscut eu Germania în timpul studiilor mele, în orele ei 
de apogeu, în plină strălucire a prosperității şi gloriei ei. 

După terminarea studiilor, mi-a devenit însă Germania din ce în 
ce mai mult o enigmă. Credinţa în comunitatea spirituală şi în permanenta 
valorilor intelectuale şi morale s-a supus atotpuiernicei exigențe politice 
a necesităţii. 


Cînd studiam limba germană, ca student, am găsit în citeva expresii, 
unele intraductibile, reflexul spiritului german în căutarea unei credinţe, 
contra diletantismului şi scepticismului. 

Aşa este cuvîntul ,„Objektivităt” : germanul prin „obiectivitate” 
înseamnă că se gîndeşte la muncă şi nu la ora cînd va primi prețul ei; 

iubind munca pentru ea însăși ; legat strîns de obiect şi de opera sa aduce 
o conştientă perseverenţă, o asiduitate limitată, o răbdare serioasă şi cor- 
dială şi formează ceea ce limba germană numeşte ,,Liichtigkeit” — vi- 
goare, energie, curaj la muncă, corespunde lui „efficieney” întrebuințat 
foarte des de americani, o identificare cu munca în sine, o fuziune a vieţii 
subiective cu conștiința obiectivă, o sinteză a vieţii condiţionată prin 
cunoștință; o predominare, un primat şi un cult al lucrurilor asupra 
persoanei; o solidaritate între om şi munca sa; munca este o trebuință 
primordială, cevasi-religioasă ; căutarea importă mai mult chiar decât 
descoperirea : prin acţiune îşi găseşte omul drumul către real. 

„Br-leben” înseamnă viaţă trăită, în sensul unei experiențe inte- 
rioare, „„Erlebnis”, viaţă trăită printr-o experienţă interioară profundă, 
Fenomenul de „,Griindlichkeit” înseamnă un ansamblu de calităţi de 
precizie, de răbdătoare minuţiozitate, pentru a merge pînă în fundul 
lucrurilor, şi a descoperi lanţul cauzal, al cauzei şi efectului, cu o perse- 
verenţă, concentrare şi o conştiinciozitate exemplară. 

„Objectivităt”, „Tichtigkeit”, „„Erleben”, şi „Erlebnis”, „Griind- 
lichkeit” — iată cuvinte care au fost pentru mine, în viaţa spirituală de 
student, mai mult decît simple cuvinte, ci o adevărată formă de viaţă. 

„Obieetivul” poate fireşte cădea în „automat”, de la agentul de 
poliţie care, fidel consignei, reglează traficul de automobil şi atunci cînd 
nu circulă niciunul şi se află singur într-o stradă goală, ori cînd se udă 
străzile chiar pe ploaie torențială, pînă la. profesorul bizar și distrat, tot 
timpul, chiar cînd este senin şi frumos cu tradiționala umbrelă, foarte 
ocupat cu clasificarea stelelor sau a fluturilor, — trăind în mizerie. 

Caracterizarea de spirit a Germanului obiectiv se potriveşte de 
minune : „dacă ar fi două porţi la intrarea în paradis, şi pe una ar fi 
scris : „intrare în paradis” iar pe a doua „intrare în sala de conferinţe 
asupra paradisului”, toţi germanii, spune cuvîntul ironic, se vor precipita 
către a doua poartă — firește pentru a căpăta informaţii obiective ce este 
paradisul, înainte de a intra în el. Ironia merge însă mai departe, germanii 
după terminarea conferinţei, bine informaţi Ge astă dată, au găsit însă 
porţile paradisului închise. 

Pe lîngă alte multe cuvinte, sînt însă patru pe care le-am găsit în 
stadiul limbii germane ca specifice spiritului german. 

„„Sehnsucht” o dorinţă (,,Sehnen”) vie, neliniştitoare, chiar violentă, 
pentru a realiza ceva; „Stimmung”, unirea spiritului cu inima, veselie 
cu excitare, melancolie cu visare dulce; ,,Gemitlichkeit” un sentiment 
de pace interioară, o atmosferă de bucurie fără griji, o sensualitate inte- 
lectuală, o stare cînd omul se simte ,,bine”; „Schaden freude”, compus 
din „,Schaden” a face rău şi ,,Freude”, bucurie, exprimă sentimentul pe 
eare cineva îl are faţă de nenorocirea altora. 

Pe lîngă naţiunile mari, Germania a exercitat şi ea o magistratură 
înaltă în lume, graţie geniului artiştilor, scriitorilor şi oamenilor de ştiinţă. 

După epocile însă fastuoase, ea a cunoscut epoci de mizerie şi de 
tristețe tragică, din cauza unor conducători ambițioşi şi fără simţul 
realității. 

Germania a devenit astfel pentru toți sociologii în general, şi pentru 
min? în special, un laborator bogat experimental. 

Poporul este namuritor și cele mai bune din calitățile sale : sensul 
realului, seriosul în fața vieţei, îndurare îndărătnică. Germanii le-au cîş- 
tigat mai puţin în epocile de fericire şi de ușurință, cît în epocile grave şi 
consirîngătoare, cînd trebuiau să sufere fără să dezaspereze, să voiască 
pentru a dura şi a se reface. 

Cruzimile nemiloase ale destinului strivesc un popor ori îl înobilează, 
căci ele oferă ocazia de a verifica raţiunea lui de a fi. 

Germanii au darul lor înnăscut dea învăța continuu ca popor; vor 
învăța desigur a renunța la misionarism= false, şi cu atît mai mult la mij- 
lo csle sălbatice de dominare, a controla riguros şi conştient pe conducă- 
torii lor, căci dacă este frumos a se naşte, este încă mai frumos a renaşte, 
Şi a se servi de ruine pentru a construi — atît din punct de vedere material 
cât și moral, 

Acaasta este un din laturile problemei grandorii şi decadenţei 
unsi națiuni : renașterea națiunii. 


7.5. STUDIU COMPARATIV ASUPRA TEORIEI PUTERI! 


Împrejurările au făcut să cunosc direct ori indirect alte ilustraţii 
ale puterii politice ridicată la maximum prin numeroase tipuri de „oameni 
mari”. 

Analiza de aproape a acestor oameni și stări sociale şi politice mi-au 
oferit foarte instructive lecții asupra teoriei puterii și a raporturilor dintre 
individ, societate şi stat. 

De remarcat a fost frecvența și contemporaneitatea acestor dictatori, 
făcînd astfel din „,dictatură” un fenomen social şi politic care a dat sig- 
natura epocii *. 

Nu voi vorbi decît; de acele tipuri de dictatură pe care le-am întîlnit 
în activitatea mea ori în contactul direct cu unii reprezentanți autorizaţi 
ai statelor dictatoriale, care mi-au procurat materialul documentar ne- 
cesar, printre care conta în primul rînd persoana lor, informaţiile pe care 
mi le dădeau ei, de la sursă directă, fiind de cel mai mare preţ. 

Nu voi vorbi deci de dictaturile lui Waldemaras în Lituania, Achmed 
Zogu în Albania, Pangalos în Grecia, Stambolyski în Bulgaria, generalul 
Carmona şi profesorul Salazar în Portugalia... şi nici de numeroase 
dictaturi şi lovituri de stat din America de sud. 

Voi încerca să redau unele figuri și impresii, cu explicări cauzale, 
fără a avea intenţia de a face studii complete. 

Este vorba de o luare de cunoştinţă comparativă a unei impor- 
tante laturi a civilizației în care am trăit. 

O primă observaţie de făcut, că dacă statul dictatorial a apărut 
sub o formă aproape molipsitoare, în acelaşi timp, în unele state con- 
temporane, el însă n-a atins state ca: Belgia, Olanda, Elveția, Suedia, 
Norvegia, Danemarca. Pentru ce? 


7.5.1; PRIMO DE RIVERA SAU SOLITUDINEA TRAGICĂ 


În calitate de preşedinte al comisiei pentru organizarea expoziţiei 
internaţionale din Barcelona, am fost obligat; în 1924 să vizitez expoziția 
şi cu această ocazie am venit în contact cu dictatura generalului Primo de 
Rivera, pe care de altfel la o recepţie l-am cunoscut personal. 


* D. Gusti încearcă să trateze, în acest capitol, laolaltă, fără diferenţierile necesare, si- 
tuaţii esenţial diferite. Trebuie reținut că deși realizează unele analize vii, ce prezintă interes, 
el nu izbutește să intre în esenţa problemei și să facă o analiză de fond. Nu se poate reali- 
za un studiu ştiinţific asupra puterii cu o teorie generală asupra „dictaturii””. (B.—N.). 

Am fost impresionat de oraşul Barcelona, cei mai mare centru in- 
dustrial şi cel mai important port al Spaniei, cu peste 1 milion şi 200 000 
de locuitori; grosul proletariatului spaniol este concentrat în regiunea, 
Barcelonei, ceea ce a făcut din oraş centrul agitaţiei politice, cu tendințe 
pronunțate de autonomie a Cataloniei. ` 

Împrejurimile Barcelonei sînt pline de farmec, cu mănăstiri pe 
înălţimi, care au inspirat opera Parsifal al lui Wagner. 

Pe una din înălțimile Barcelonei a fost achiziţionat de guvernul 
spaniol pavilionul României — ca; foarte reuşit — unde se află şi astăzi. 

La Taragona am vizitat pe „les pères Chartreux”, călugării refugiaţi 
din Franţa, și faimoşii fabricanți ai renumitului lichior „La Chartreuse”, 
al cărui secret de fabricaţie îl deţinea numai un singur călugăr, care îna- 
inte de a muri îl divulga unui coleg de încredere. 

Mi-a făcut; mare plăcere să întilnese pe aceşti călugări lîngă Bar- 
celona, după ce am vizitat marea şi impresionanta mănăstire din Savoia 
de unde fuseseră expulzați. Acum, pe cît știu, au revenit din Spania 
în Franţa, unde şi-au reluat intensele preocupări spirituale creștine 
alături de activităţile lor industriale şi comerciale cu fabricarea lichio- 
Pului, pentru care, cum am văzut în Taragona, ei posedă aparate nume- 
oase, patentate. 

Spania se afla într-o situaţie foarte precară, cu o stabilitate foarte 
labilă a ordinii sociale prin dispariția clasei de mijloc, prin sărăcirea, și 
proletarizarea marei burghezii şi în schimb prin organizarea clasei munci- 
toare ; la acestea, se mai adaogă dările ridicate, deficitul mare al bugetului 
războiului în Maroc dezastruos, ceea ce făceau ca agitația socială să fie 
la culme, mai ales în Barcelona și regiunea ei. 

În fruntea garnizoanei din Barcelona se afla generalul Primo de 
Rivera, care, împreună cu alţi generali, au dat un ultimatum regelui, să 
«leagă între un guvern de generali, pentru a introduce ordine ori mai de- 
parte guvern constituțional, dar atunci cu toate consecinţele care vor 
decurge. 

Regele a ales și a numit pe şeful generalilor, pe Primo de Rivera, 
preşedinte al Consiliului. 

Generalul Primo de Rivera era inteligent, cu mare putere de asimi- 
lare, cu talent de vorbitor, energic, capabil de hotăriri rapide şi mai ales 
ambițios, dorind ca numele său să însemne ceva în istoria Spaniei *. 

La început, pentru a linişti spiritele, a declarat că ia puterea numai 
pentru trei luni ! 

După trei luni însă şi-a aprobat singur prelungirea, cu asentimentul 
formal al regelui, aşa că în 1930 trecuseră deja 6 ani de cînd Primo de 
Rivera devenise dictator : adică ruptura cu Constituţia (proclamată în 
1876), desființarea partidelor, sugrumarea parlamentului. 

În schimb generalul a creat „Union Pairiotica”, care nu era nici o 
miliție fascistă şi nici izvorul puterii generalului, ci un conglomerat politic 


* Vezi nota precedentă (B. — N.). 

artificial, care trăia din voința generalului şi numai atit cit acesta își 
va exercita puterea. 

Cînd am fost la Barcelona, am putut constata personal, din convor- 
birile și micile anchete făcute de mine în orașul Barcelona şi în regiunea 
lui, că generalul Primo de Rivera deşi avusese intern rezultate pozitive — 
ca încheierea cu succes a războiului în Maroc, ca introducerea unei admi- 
nistrații bune (ceea ce am observat în primul rînd la minunata, întreținere 
a drumurilor), cu dispariţia deficitului bugetului — totuşi opinia publică 
devenea nervoasă şi nemulțumită. Motivele principale erau : creşterea 
impozitelor (prin care, după regula obișnuită, s-a echilibrat bugetul), 
politica intervenţionistă exagerată în domeniul economic, prin întemeierea. 
de fabrici noi, creări de monopoluri şi trusturi, — pe lîngă : dorinţa de a-şi 
putea exprima liber părerile, garanţii juridice pentru siguranța cetăţe- 
nilor, participare la administraţie şi guvernare, ca cetățeni liberi, majori, 
conştienţi de sine şi în posesiunea deplină a demnităţii lor *. 

Un profesor de etnografie de la universitatea din Barcelona, care 
a apreciat în pavilionul României de la expoziție îndeosebi interioarele 
de locuinţe ţărăneşti, pe care le-am adus acolo din cercetările sociologice 
cu studenţii mei, a încheiat reflecţiile sale asupra regimului dictatorial 
al generalului Primo de Rivera prin cuvintele : „drepturile pozitive ale 
cetățeanului au mai mare valoare decît cele mai frumoase tendințe patri- 
arhale ale guvernului”. 


Sînt cuvinte care caracterizează minunat natura tuturor dietatorilor, 
„paternalismul”?. 

Comparînd dictatura lui Primo de Rivera cu aceea a vecinului său 
din Portugalia, a generalului Carmona şi a profesorului Salazar, ori cu aceea 
din Grecia, care exista în acea vreme, a generalului Pangalos, unde un 
singur om concentrase toată puterea în mîinile sale, ea era o dictatură 
numită „liberală”” — dacă ar fi permisă împerecherea, acestor două cuvinte 
cu noțiuni contradictorii, care se exclud — căci generalul Primo de Rivera 
avea pe rege deasupra sa — deși de multe ori mai mult după lege decit 
în practică —, domnea pe temeiul încrederii regale (fireşte generalul mai 
adăoga ca orice dictator, şi a poporului), hotăririle se dădeau în numele 
regelui, iar pe cele mai însemnate le supunea regelui spre aprobare. Era, 
deci un guvern monarhic, mai mult de expresie a unei monarhii absolu- 
tiste, căreia îi lipsea controlul parlamentului și al presei, şi avînd iniţiativa 
legislației. 

Guvernul dictatorial devenea din ce în ce mai nepopular și a căzut 
în disgrația regelui Alfons al XIII-lea. 

În luna iunie 1930, generalul a părăsit Spania. 


* Cum se vede, nu numai explicit, din textul propriu-zis al comparaţiilor pe care le 
conturează, ci și din contextul întregii elaborări, D. Gusti nu ignoră, şi nici nu ocolește, 
cauzele negative ale aparentei „,stabilităţi” instaurate prin teroare de dictaturile fasciste pe 
care le analizează. (B. — N.). 

Cîteva luni mai tîrziu a murit la Paris, în hotelul Pont-Royal, unde 
locuiam întîmplător și eu. Dictatorul „cu mănuși albe” cum i se spunea 
de ziariştii francezi a murit părăsit de toată lumea, într-o simplă cameră 
de hotel. 

Ca unul care, în timpul expoziţiei universale din Barcelona, am văzut 
personal cum guvernarea generalului Primo de Rivera era la apogeu, 
anturat de generali, adulat de cortegii de admiratori, întilnirea noastră 
sub acelaşi acoperămînt al unui modest hotel, unde, singur, singurel, 
părăsit de toată lumea şi-a găsit un sfîrşit care m-a impresionat adînc, 
zicîndu-mi : iată cum sfirșese dictaturile — dacă nu cu un ceai englezesc, 
ori cu şampanie franceză şi otravă — printr-o moarte de o solitudine 
tragică. 


7.5.2. ROMA 


Academia română de istorie, creată din inițiativa lui Vasile Pârvan, 
era terminată, ca una din cele mai importante clădiri din cartierul cele- 
brelor şcoli” franceze, engleze, americane etc. Orașul Roma a pus 
terenul la dispoziția statului român pentru aceasta. 

Guvernul român a fost invitat oficial nu numai de direcția Acade- 
miei Române, dar chiar de guvernul italian de a lua în primire şi a inau- 
gura şcoala. 

Guvernul român m-a delegat pe mine, ca Ministru de Instrucție, 
al Cultelor şi Artelor de a prezida această mare serbare spirituală româ- 
nească. 

Eu am primit această sarcină cu o vie şi emoţionantă satisfacție. 

Prietenia care m-a legat strîns de creatorul şcolii mă făcuse să ştiu 
cu câtă energie a luptat; Vasile Pârvan pentru a putea lua ființă şcoala 
română din Roma. Ştiam apoi cît era de apreciat Vasile Pârvan de marii 
directori ai vechilor şcoli naționale din Roma. 

Consideram deci ca o mare distincţie a destinului, că am fost eu 
ales să aduc lui Vasile Pârvan omagiul științei româneşti în cadrul recu- 
noaşterii ei de reprezentanţii ştiinţei universale. 

Dar împrejurările erau așa fel, încît — deși eu n-am înțeles de la 
început că merg la Roma decît numai în calitate de Ministru al Culturii, 
deci în misiune exclusiv culturală, totuși fiindcă guvernul italian arătase 
în diferite ocazii ostilitate României în chestia granițelor ei naționale, 
am ţinut să consult pe colegul meu, Ministrul Afacerilor Externe N. Ti- 
tulescu, ca să-mi sugereze o frază, în discursul meu de inaugurare. 

Evident Titulescu mi-a promis să-mi propună o asemenea frază. 

Dar, tot aşteptînd textul s-a apropiat ziua plecării, așa că în noaptea 
cînd îmi pregăteam bagajul, pe la orele 2, a sunat puternic telefonul, şi, 
surpriză, cine era... era Titulescu, care era dispus să-mi spună ceea ce 
trebuia să-mi spună. Fireşte conversaţia noctură cu Elveţia a fost foarte 

dificilă, ceea ce a făcut să mă enerveze în cel mai înalt grad, făcînd re- 
flecţii destul de amare şi iritate, cu toată admirația mea pentru Titulescu. 

Am ajuns la Veneţia, unde am tăcut o pauză de cîteva ore, după ce 
la graniță am fost salutat de un reprezentant al guvernului. 

Cu mine se afla şi un profesor de drept comercial de la universitate, 
care-şi făcuse studiile în Italia, și care nu înceta cu elogiile, pe care mi 
le aducea, felicitînd patria că a avut norocul să mă desemneze pentru a 
prezida inaugurarea şcolii române de la Roma. 

La Veneţia pentru a doua oară am găsit-o în plină ploaie şi cu ceaţă, 
ceea ce îmi amintea declaraţia acelui mare aristocrat moldovean, care 
după ce a ajuns în Veneţia a telegrafiat; soţiei sale : „am ajuns cu bine, 
păcat însă că am găsit Veneţia inundată”. 

Am fost primit la gară de consulul României în Veneţia Bom- 
bardella, care cum m-a văzut m-a implorat să nu mănînc stridii, căci, zicea, 
el, din cauza stridiilor a murit Take Ionescu — alte informaţii n-am aflat 
de la acest simplu „consul”. 

Cînd am fost a treia oară, am putut gusta imensul farmec al Vene- 
tiei. La ieşirea din hotel pentru a vizita „Casa română” („Casa romena’) 
din oraş, cumpărată de profesorul Iorga pentru studenţii, care nu erau 
în Veneţia, (lîngă Veneţia se afla Universitatea din Padua) şi pentru tu- 
riştii care se opreau în oraș (foarte rar mai mult de o zi două !) mi-a vorbit 
o doamnă, care mă aştepta, slabă, în haine negre, şi care mi s-a recomandat 
ca una care învaţă în Veneţia specialitatea mozaicului. Mai tîrziu am făcut 
cunoștință mai de aproape cu această mare artistă, dîindu-i comenzi pentru 
pavilionul României de la Expoziţia internaţională din Paris, în 1937, 
şi avînd eu însumi o podoabă deosebită în casa mea, una din cele mai 
reuşite mozaicuri de ale sale, doamna Nora Steriadi. 

La Roma, inaugurarea şcolii s-a făcut într-un cadru solemn, în 
prezența unui auditoriu alcătuit din savanţi străini şi italieni— și a tuturor 
directorilor străini de şcoli — şi din reprezentanţii corpului diplomatic 
al tuturor ţărilor. 

Am rămas însă surprins de două fapte : 1) cu o zi şi o noapte îna- 
inte de serbare, poliția a evacuat întreg localul și a pus stăpînire pe el 
și 2) Ministrul României se arăta foarte îngrijorat față de programul 
prea încărcat de oratori, şi a făcut apel la mine să decid, pentru că 
îi era teamă ca șeful guvernului italian să nu comită o mare nedelicateţă, 
şi să părăsească sala în mijlocul serbării, dacă acest program ar dura 
mai mult decît o oră și jumătate, aşa cum şi-a exprimat dorința,— pe 
motivul că ar avea angajamente după aceasta. 


Iar atunci, cînd eu personal la început am notat pe toţi acei care 
doreau să vorbească, și cum numărul lor era prea mare, Ministrul 
României a căzut într-o panică alarmantă şi m-a implorat să intervin cu 
autoritatea mea de reprezentant al guvernului, ceea ce am făcut cu uşu- 

rinţă, reducînd întreg programul vorbitorilor la una oră şi un sfert, spre 
satisfacerea și fericirea Ministrului. 

La aceste două fapte s-a mai adăugat încă al treilea, cînd a sosit 
şeful guvernului, după ce nici n-a luat notă de salutul extrem de reveren- 
tios al Ministrului de Instrucție italian, a făcut în faţa publicului select 
din sală primarului oraşului Roma, un prinţ de veche și autentică origine, 
severe observaţii, pentru că a venit; cîteva secunde după sosirea sa ! 

Aceste trei fapte m-au introdus în atmosfera grea şi încărcată care 
domnea sub regimul dictatorial fascist. 

Guilelmo Marconi. — Am rămas în Roma peste trei săptămîni, n-am. 
văzut însă orașul decît noaptea, atît am fost de ocupat cu recepțiile și 
vizitele de rigoare, dintre care rețin patru: 1) Cunoştinţa prețioasă cu 
marele inventator Guilelmo Marconi, care cu toate că era foarte absorbit 
în cercetările sale celebre, mi-a făcut plăcerea să vină la una din recepţiile 
pe care le-am organizat în onoarea sa și a frumoasei sale soţii, deși nu era 
în obiceiul său a răspunde la invitaţii ; la rîndul său Marconi, în calitatea sa 
de preşedinte al Academiei de Ştiinţe italiene, mi-a dat un ceai în saloanele 
palatului somptuos, care era sediul Academiei. Tăcut, liniștit, chiar timid, 
Marconi părea continuu preocupat de gîndul de a pătrunde misterele na- 
turii. Creatorul, folosind descoperirile făcute de Hertz şi Branly, legăturilor 
între oameni numai pe căile văzduhului, cu ajutorul eterului, fără firele 
telegrafului ori cablurile submarine. 

Marconi era un amorezat şi un poet al ştiinţei. 

„Ceea ce este trumos în ştiinţă, a spus el, este că te încurajează, 
să visezi mai departe. Ştiinţa cere o minte suplă. Nu poţi pune întrebări 
universului, după o formulă a ta, ci trebuie să observi, să iei ceea, ce îți dă 
şi apoi să cugeți asupra lui, cu chibzuinţă şi experienţă.” 

Privindu-l, falnic, cu ochi ageri, de vultur și în conversațiile avute cu 
dînsul mi-am amintit de cuvintele sale atît de adevărate şi de profunde. 
„Ştiinţa întreţine tinerețea, declară Marconi. Ea nu poate înţelege pe savan- 
ţii aceia care devin cocoşaţi și galbeni la față, lucrînd în cîte un laborator. 
Mie-mi place să stau afară, confesează Marconi, să stau afară să privesc 
universul, să-i pun întrebări, lăsînd ca secretele lui să se împlinte în inima 
mea și să-i admir frumuseţile, pentru ca apoi să cuget, în felul meu personal, 
şi să caut Adevărul”. 

Una dintre cele mai preţioase întilniri, cît am stat în Roma, a fost 
aceea cu Marconi, iar convorbirile avute cu el au însemnat o strălucită 
confirmare, venită din partea unui om de ştiinţă a modestei mele metode 
de cercetare în domeniul ştiinţelor sociale. 

2) În alt palat cu picturi de Rafael și desene rare de Michelangelo, 
care era localul marei enciclopedii italiene, președintele enciclopediei, ves- 
titul filozof neohegelian Giovanni Gentile, (care a avut un sfîrșit atit de 
tragic, fiind ucis după prăbuşirea lui Mussolini). 

Am urmărit cu un mare interes organizarea enciclopediei italiene, 
unde, în deosebire de alte enciclopedii, cari copiau ori adaptau textele din 


II Căutarea 317 


enciclopediile Larousse, Brockhaus, Meyer ori din enciclopedia britanică, 
se punea accentul pe inedit, cu echipe de tineri savanţi şi de fotografi și 
de desenatori, (vezi capitolul din această lucrare a enciclopediei române). 

3) Am fost invitat să vizitez Universitatea din Roma și m-au impre- 
sionat foarte neplăcut sălile de curs improprii dintr-un vechi palat cu totul 
învechit. Rectorul universităţii mi-a arătat planurile unei „cetăţi uni- 
versitare”!, care—se spune—au fost realizate și apoi m-a rugat să vin să 
văd vasta sa bibliotecă. 

Era prof. Del Vecchio, celebrul şi eruditul teoretician al filozofiei 
dreptului. Atunci cînd se suia ori se cobora din automobil saluta cu evlavie 
drapelul tricolor românesc, care flutura în fața automobilului, pentru a-mi 
dovedi astfel respectul care-l poartă țării mele. 

4) Am vizitat pe alt profesor celebru al Universităţii din Roma, 
cunoscutul filolog Bertoni. Mi s-a spus, că i-ar face mare plăcere, ca să 
primească pe un ministru român al Instrucţiei, el, care o viaţă întreagă a 
studiat limba română, ca romanist și a făcut mari servicii pentru răspîndi- 
rea și înțelegerea literaturii române. 

Într-adevăr am fost primit cu o vie bucurie în vasta sa bibliotecă, 
şi cum purta insignele fasciste la haină, l-am întrebat dacă universitarii 
sînt mulțumiți de regimul fascist ; atunci profesorul Bertoni s-a îndreptat 
spre o uşă, a deschis-o şi apoi a închis-o, a făcut acelaşi lucru cu o altă 
ușă, pentru a controla, dacă nu cumva este cineva, vreun inoportun, 
care să asculte (deşi pe cît am înțeles acasă nu era decit soţia sa, neavînd 
servitoare), mergînd apoi cu prudenţă aşa de departe încît s-a apropiat 
de fotoliul unde stam şi mi-a zis la ureche : nu sînt mulțumiți. 

Căci întîmpinînd rezistență la intelectualii universitari, pentru repre- 
salii, universităţilor regimul le lasă aşa-zisa, libertate academică, adică fără 
să le dea un ban. Universitățile deci lîncezesc, a încheiat Bertoni, parcă 
îngrozit de marea confesiune ce mi-a făcut. 

Mă uitam la insigna fascistă pe care ostentativ o purta profesorul la 
butonieră și — am înțeles! 


7.5.3. TREI AUDIENȚE 


Înainte de a sosi eu la Roma, Legația română de acolo stabilise, după 
cum era uzul, trei audienţe : la Papa, la Rege și la „Şeful guvernului”, 
Fusesem prevenit ca nu cumva pe Mussolini să-l intitulez „Domnule 
Preşedinte”, ceea ce l-ar indispune, ci „Il capo del governo”. 

Mă interesa în cel mai înalt grad să văd cum se răstrînce regimul 
fascist-dictatorial în mintea acestor trei persoane, dintre care doi dictatori, 
„tempora!” (Mussolini) şi spiritual (Papa), iar al treilea, Regele, era un decor 
tolerat. Căci în Roma am întîlnit forma dictaturii din Spania, în care regele 
a fost păstrat, deși nu mai avea nici-o putere, — în Roma şi mai puţin 
ca în Spania. 

Dictatorul fascist a păstrat monarhia, În această privinţă se asea- 
mănă dictatura lui Mussolini cu dictatura lui Primo de Rivera, cu decse- 
bire că Regele Italiei era un monarh complet de carton. 

Vroiam să aflu de visu cum se prezintă acest rege, care-şi făcuse un 
nume ca specialist numismat, cunoscător al monedelor italiene din toate 
timpurile. 

Regele avea obiceiul de a se așeza la muchea fotoliului, așa cum era, 
mic de statură făcea impresia că în orice moment era gata să-ţi cadă în 
braţe. 
Conversaţia a fost banală la început, pentru a deveni însă senzaţio- 
nală la sfârşit. 

Regele găsea că limba italiană este grea din cauza consonantelor duble 
şi că el însuşi citeodată greşeşte — ceea ce era desigur o mîngiiere pentru cine 
nu stăpînea desăvirșit limba italiană. Apoi m-a întrebat ce-am văzut în 
Roma şi deodată cu multă energie m-a deconsiliat; să vizitez faimoasa vilă, 
MWEste, cu celebrele şi numeroasele fîntîni, pentru motivul, că ele produc 
o atmosferă de mare umezeală (am aflat mai tirziu că regele suferea de 
reumatism), în schimb m-a invitat să văd portul de la mare al Romei: 
Ostia, unde se făcuse şi importante săpături arheologice. Regele ţinea așa 
de mult la aceste consilii, încît, cînd a venit să viziteze şcoala română — 
— inaugurată cu cîteva zile înainte de ‚Seful guvernului” — şi cînd a 
adus cu sine şi a donat o bogată colecţie de monede pentru şcoală, prima, 
întrebare care mi-a pus-o a fost dacă am fost la Ostia şi dacă i-am urmat 
sfatul să nu fi fost la vila d'Este. Recunosc că oricît mi-a fost de penibil, 
dar nu am putut să-i spun, că primul lucru pe care l-am făcut cînd am ieșit; 
de la audiența acordată a fost tocmai să vizitez vila d'Este, magnifică și 
foarte pitorească cu jocurile de apă ale fîntînilor. 

Deodată însă, plin de curiozitate Regele mă întreabă : pentru ce a 
demisionat; guvernul din care făceam parte? Iată o întrebare, care m-a 
pus în cea mai penibilă situație, eu nu ştiam, că în fața regelui nu mai eram 
o persoană oficială, un reprezentant al guvernului, ca Ministru de Instrucție 
al Cultelor şi Artelor, ci un simplu particular. 

Fireşte puțin ambarasat am răspuns, că eu nu ştiu nimic, şi, nu m-am 
putut reţine ca la rîndul meu să-l întreb, care ar fi motivele demisiunii. 
Regele, foarte bine informat, mi-a dat şi amănunte, anume că Ministrul 
de Interne a demisionat, pentru că prefectul Poliţiei Capitalei (omul regelui 
Carol al II-lea) n-a executat; un ordin al său. 

S-a făcut o mică pauză, după care audiența, s-a, terminat. În salonul 
de alături mă aștepta un consilier de legaţie. Cum l-am văzut m-am grăbit 
să-i spun, du-te te rog imediat la legaţie şi comunică Ministrului, că am aflat 
de la Regele Italiei că guvernul României a demisionat. 

Regele a fost desigur binevoitor că m-a primit în audienţă, deși ştia 
că nu mai sînt ministru. În schimb ministrul român de pe lîngă Vatican, 
Vasiliu, s-a grăbit să decomandeze un dineu pe care îl plănuia și care mă 

interesa prin obiceiul protocolar de a primi cardinatii,cu candelabre aprinse 
dc oparte si alta,dela intrarea în legaţie pină la intrarea în salonul de recepţie. 

Mai tîrziu am putut constata că acest domn așa-zis „diplomat”? 
putea avea şi maniere grosolane, ca purtător al unui singur s, la Vasiliu ! 

De altfel, după puţine zile, am primit în cursul nopţii pe la orele 2 un 
telefon din Bucureşti, că în noua formație guvernamentală — a patra — 
mi s-a păstrat portofoliul ministerial — ceea ce a făcut asupra mea o 
impresie deosebită, pentru că nu eram înscris în partidul care formase 
guvernul şi apoi pentru că eram aşa de departe de sediul unde se dospeau 
guvernele şi unde aveau loc cele mai intense intervenții pentru locurile 
ministeriale ! 

Dictatorul temporal. — În sfîrşit, a treia audienţă a fost la Şeful 
guvernului. 

Scenele de la inaugurare îmi erau viu întipărite în minte și a făcut. 
să scadă interesul pentru audienţă. 

Însă ca incorigibil observator sociolog, găseam că este totuși o ocazie 
rară de a cunoaşte personal pe un dictator, care era admiratorul 
și inițiatorul „divinului” Cezar, şi de aceea fusese botezat „Cezar 
de Carnaval” și care stăpînea tara sa în mod absolut, juca un rol hotăritor 
în relațiile internaționale şi era ostil României, pentru că era prea prieten 
cu oamenii de stat ai Ungariei*, cu care România avea relații foarte 
încordate, pe acea vreme. 

Există un paralelism între persoanele celor doi dictatori, Mussolini 
şi Hitler. 

Amîndoi au suferit, Mussolini a fost epuizat şi era obligat; să doarmă 
sub poduri în Elveţia, în timp ce, după cum am văzut, Hitler s-a adăpostit 
într-un azil, creat de un evreu bogat. Mussolini a fost socialist, ziarist, 
director de ziare şi era fără îndoială mai cult — acei care îi cunoşteau pe 
amândoi spuneau că era şi mai inteligent decît Hitler. 

La început chiar Mussolini făcea haz de marotele antisemite şi 
simpliste ale lui Hitler, pentru ca mai tîrziu însă să devină adeptul lor. 

Audienţa a fost foarte instructivă. Am cunoscut pe un mare actor 
care, în dorinţa sa de dominare, mergea pînă la limitele extreme ale caboti- 
najului. 

Făcea parte din categoria persoanelor pentru care patosul, atitudinile 
teatrale ţineau loc de orice metodă de stăpînire a maselor, cum a fost 
bunăoară comediantul d'Annunzio, care, se ştie, a jucat un rol de condot- 
tiere în timpul războiului şi care era un artist al limbii, însă sărac în conținut. 

Istoria povesteşte că Cicerin, fostul ministru de externe al Rusiei 
sovietice, l-ar fi luat într-o zi în serios și a primit invitaţia lui d'Annunzio 
să ia dejunul împreună la Gardona. După excelentul dejun, un lacheu a 
adus o sabie și apoi a închis uşa. Atunci d'Annunzio se adresează lui 
Cicerin şi-i spune : „Ri bine, scumpul meu amic, n-am vrut să vă informez. 


* D. Gusti se referă la Ungaria hortistă (B. —N.). 

înainte de dejun, însă am hotărît... să vă tai capul”. Cicerin, spune mai 
departe istoria, s-ar fi îngălbenit, gîndind că acest nebun, care a făcut 
expediţia de la Fiume ar fi capabil de orice. D'Annunzio din timp în timp, 
verifica cu mîna ascuţişul sabiei, făcînd şi unele exerciţii de scrimă. Deodată 
cu un mare aer de nemulțumire şi de plictiseală a strigat: nu sînt în 
formă în această zi şi trebuie să repun planul meu pe o altă dată. 

Benito Mussolini, „omul forte” devenit duce, — care a guvernat în 
despot masa de oameni, ce tremura, şi care ar fi voit să domine, ca si 
catolicismul, ca şi Cezar, o mare parte a universului ,— era din categoria 
oamenilor ă la d'Annunzio. 

Soţia sa, Rachela Mussolini, în cartea sa Ma vie avec Benito 
(Paris, 1943), în francheţa sa naivă confirmă aceasta. 

Iată, de ex., cum Benito a cerut mîna Rachelei : „a doua zi, scrie ea, 
2 chemat pe părintele meu, pe mama mea şi în prezenţa mea a scos din 
buzunar un revolver şi a zis în mod foarte grav, sînt în acest revolver şase 
gloanțe, unul pentru ea şi restul pentru mine” ! 

Acest gest de atitudine melodramatică nu l-a părăsit nici cînd era 
atotputernicul „duce”. Cînd am vizitat expoziția revoluţiei fasciste nu m-a 
impresionat, atît decorul, care era vizibil căutat a îi măreț, ci mai ales o 
placă, care din cînd în cînd, în tăcerea de mormînt a sălii, pronunţa cu glas 
fatidie numai trei cuvinte : Duce, Duce, Duce ! 

Audienţa s-a desfăşurat ca la teatru. Am străbătut o sală enormă, 
goală, în fundul căreia se găsea un mic birou şi la el „şeful guvernului”, 
care cu ochii învîrtiți sub fruntea înaltă, cu gesturi de comandă şi cu atitu- 
dine eroică, avea, credea el, tot ce trebuie pentru a influența mulțimea, 
care totdeauna în statele dictatoriale, şi cu atît mai mult în ţările meridio- 
nale, avea nevoie de idoli noi, dacă nu chiar de zei. 

Eram foarte interesat la spectacolul care mi se oferea. 

În sfîrşit, după ce am străbătut sala imensă, urmărit continuu de 
ochii sfredelitori, care doreau să fie de vultur, am ajuns la biroul ducelui 
şi i-am prezentat, ca şi Papei, volumul din Arhiva”. 

Referindu-mă la volumul meu, am putut polemiza indirect cu politica 
pe care Mussolini o ducea contra României, afirmînd — fără a putea să mă 
contrazică şi fără a avea aerul că fac „politică — că după ştiinţa naţiunii, 
națiunea trebuie să se realizeze integral în stat, care trebuie să păstreze 
deci întocmai graniţele naturale ale națiunii... politica devenind astfel 
un complement necesar al științei sociologice... 

Dictatorul nu s-a putut reține să suridă si să spună : „sînteţi foarte 
abil, dealtfel ca şi în discursul d-voastră de la inaugurarea școalei, pe care 
am permis să fie redat presei, însă cu tăietura pasajului unde d-voastră 
atingeţi cu subtilități ştiinţifice probleme politice de actualitate”. 

Pasajul tăiat nu era de loc acel dictat de colegul meu Ministrul de 
Externe, dictat în plină noapte de la Saint Moritz. 

Toţi dictatorii au nevoie de realizări mari, repezi cum n-au mai fost, 
pentru a frapa imaginaţia națiunii şi a ţine tot timpul încordată atenţia 
pentru „,binefacerile” noului regim. O realizare importantă a fost, fără 

îndoială, secarea şi amenajarea pămîntului din Litoria, care, din producător 
bogat de malarie, a devenit producător de cereale şi civilizație. 

Ca din pămînt au ieșit mici orașe, cu primării, librării, şcoli etc. 

M-a interesat în special „Scuola di Littoria — scalo” — una din 
instituțiile unei mari organizaţii particulare, numită programatic „Opera 
contra lAnalfabettismo”, care pentru Littoria purta subtitlul „,Associano 
delegata : Le scuole per i Contadini dell Agro Romano e delle Paludi 
Pontine”. 

Conversația noastră a alunecat pe un făgaş confidențial, aş spune 
chiar de confesiune, care a ilustrat în mod clar talentul său de actor. 

Vorbind de diferitele atitudini pe care un conducător de mulțime 
ar trebui să le aibă, s-a dat exemplu pesine. „Iată, a spus Mussolini, o 
anumită atitudine trebuie să am cînd vorbesc cu o persoană ca D-voastră ; 
altă atitudine față de un cerc închis, cum era auditorul în fața căruia s-a 
inaugurat școala d-voastră şi, în sfîrşit, o complet altă atitudine față de 
marea mulțime, care aşteaptă un cuvînt de îmbărbătare și de ascultare” ! 

Iar cînd m-a condus la plecare spre ieșire, străbătînd cu mine întregul 
parcurs al sălii sale, în faţa uşii s-a oprit, și a mai adăugat : „nu v-am vorbit 
despre reforma administrativă, eu numesc pe miniștri după capacitățile 
lor, ei au însă o mare răspundere față de mine, şi dacă sînt la înălțime îi 
păstrez, iar dacă nu — şi acum s-a oprit, m-a privit în ochi, dîrz, cu o 
față severă şi înfricoşătoare, parcă aş fi fost ministrul său — dacă nu, 
a accentuat, imediat îi licențiez” ! 

N-am ştiut cît de repede să părăsesc palatul Veneţiei unde a avut loc 
audiența, compătimind pe acei care au avut „favoarea” de a fi miniştrii 
unui astfel de „șef! 

Se ştie că pe mulţi dintre ei, în momentele critice ale „domniei” sale, 
i-a executat, printre care şi pe ginerele său, contele Ciano, faimosul don- 
juan şi dușman al poporului român, fiind în grațiile unei frumoase fiice 
a poporului ungar. 

Şi — finalul? Este sfîrşitul obişnuit al dictatorilor. De la ceașca de 
ceai englezesc a lui Wilhelm al II-lea, la cupa de şampanie franceză şi 
otrava lui Hitler și la exilul singuratec și părăsit, şi moartea într-o cameră 
de hotel modest al lui Primo de Rivera — la uciderea lui Mussolini într-un 
camion unde a fost descoperit în haine de soldat german, ce drum lugubru 
şi sinistru! 


7.5.4. O LUME „ÎN SINE"... 


Italia este o lume în sine. 

În deosebire de Goethe — pentru care prima călătorie a însemnat o 
revelaţie și o revoluţie sufletească, iar după a doua a venit mult mai puțin 
entuziast, — cred că cu cît cineva vede mai adesea Italia, cu atît descoperă 
valori mai multe şi mai superioare. 

Pentru nici un popor arta nu este atît în mijlocul vieţii ca în „Gran- 
dezza” Italiei; unde muzicalitatea este o zestre națională a poporului. 
Să nu uităm minunea din istoria universală, că Italia, deşi divizată politi- 
ceşte, a fost capul şi inima Europei. 

Madonele nu sînt umile, ci mîndre ; în Italia s-a născut uomo uni- 
versale, fiind în același timp filozof şi istoric, teolog și jurist, astrolog şi 
doctor în medicină într-o persoană, iar pictorii erau şi sculptori şi arhitecți 
şi poeţi şi savanți şi muzicieni gi diplomaţi. . . 

Casa de bancă Chigi, cu Aretino, amicul lui Raphael și „secretarul 
umanităţii”, „il banchiere della misericordia”, avea ca principiu „un negus- 
tor în cîştig și un rege în mecenat”. 

Cartea cea mai bună asupra locuitorilor şi ţării Italiei a rămas pînă 
astăzi La Chartreuse de Parme, ori Les Promenades dans Rome de Stendhal. 

Cît am stat în Roma, fiind supraocupat, „,promenadele” în oraş le-am 
făcut noaptea „au clair de la lune”. 

De altfel nu am a mă plinge, căci noaptea apărea Roma ca un muzeu 
mai pitoresc ca ziua, cu geniul gloriei şi cu valuri de frumuseţe pe drumuri 
înflorite, Cîmpia romană, peisajul Campagna romana. este unul din cele 
mai frumoase locuri ale pămîntului. 

Roma întreagă era sub ochii mei, cu acel suflu de grandoare, de fermă 
concentrare şi de universalitate, care face din Roma „oraşul etern”. 

Ruinele „,Coliseului” văzute noaptea produc o impresie feerică 
extraordinară, ca cel mai majestuos monument al Romei antice, cu amfi- 
teatrul său imens şi oval pentru 50 000 de spectatori. 

Lângă Coliseu apare mai pitoresc „Forum” acoperit de verdeață, 
care a fost inima vieţii politice și comerciale a vechii Rome, iar acum adăpos- 
teşte pe turiștii ce doresc a se repauza şi pe amorezaţi. 

De-a lungul acestui Forum printr-o largă avenue, numită Via del! 
Impero, ajungem la Piazza Venezia unde din balconul lui Palazzo Venezia 
obişnuia „Şeful guvernului“ să-şi arate talentele sale actoricești, —căzind 
astfel dintr-un cadru impregnat de amintiri antice în decadele regimului 
fascist. 

Piazza Venezia este legată prin strada principală a Romei, „Corso”, 
cu Piazza del Popolo — o stradă strîmtă, deoparte și de alta cu palate 
sombre şi masive ale Renaşterii : palate ale prinților spirituali şi temporali, 
Doria, Odescalchi, precum şi rezidențele marelor bănci italiene. 

Pe aceeași piaţă întîlnim un vechi palat, Palazzo Chigi, unde se află 
Ministerul Afacerilor Străine. 

Am rămas foarte deziluzionat; de puţinele şi puţin importantele 
librării ale Romei de pe strada comercială, Via del Tritone, una din princi- 
palele artere ale-orașului. 

Strada cea mai modernă a Romei, cum se spune „salonul monden al 
Romei”, este Via Vittorio Veneto, cu hoteluri luxoase şi bănci somptuoase. 

Dacă Franţa ceste Paris, Italia este departe de a fi Roma. 

Italia creatoare şi divină în special se oglindeşte în Florenţa şi Venez- 
zia. Viaţa, aici este o sărbătoare divers colorată, o grădină delicioasă şi un 
pămînt voluptuos, care te face să iubeşti viața prin bucurii delicate ori 
grația gîndirii. 

În Florenţa timpul este dulce şi colinele blinde, ea este plină de 
virgine fine, încadrate de îngeri şi de copii frumoşi, pictaţi ori sculptați. 

Florența, oraşul florilor, oraşul muzeu, cel dintîi oraş al Italiei în 
privinţa bogăției, raritatea şi celebritatea pieselor din muzeu (din Galleria 
degli Uffizi şi Galeria Pitti), era cea mai indicată să organizeze din anul 
1933 celebrul „Mai muzical florentin” (Maggio musicale fiorentino), 
universal cunoscut. De 18 ani s-au impus iubitorilor de muzică prin perfecta 
execuţie a operelor reprezentate, prin alegerea şi interesul pe care-l pro- 
voca fiecare spectacol. 

Dacă Salzburg avea preponderența mozartiană şi Bayreuth exclusiv 
wagnerian, Florenţa, într-un cadru infinit mai artistic şi de o frumusețe 
incomparabilă, a oferit anual festivaluri internaţionale și naționale prin 
stilul unei participări şi interpretări perfecte, făcînd apel în acest scop la 
specialişti celebri internaţionali pentru opere, genuri, ansambluri şi exe- 
cutanți. 

Fireşte aparţinea Italiei de a da în forma cea mai fidelă şi mai per- 
fectă în primul rînd execuţia operelor naţionale : Verdi, Spontini, Doni- 
zetti, Bellini, Rossini, — glorificînd astfel melodrama italiană din otto- 
cento, veacul al XIX-lea, comedii, muzică şi dans se alternau și completau. 

Calendarul programului de 40 de execuţii foarte încărcat se eșa- 
lona din primele zile ale lui mai pînă la a doua decadă din iunie. Nu se 
pot uita spectacolele în plin aer în una din cele mai frumoase grădini din 
lume, Giardino di Boboli, ori în minăstirea Santa-Croce. 


Leonardo da Vinci. — Am trăit momente sublime în patria dic- 
taturii spiritului” : muzică, artă, genii... Unul dintre aceste genii care 
nu poate avea egal în istoria culturii universale decît pe Goethe, a fost 
Leonardo da Vinci, unul din geniile cele mai extraordinare pe care le-a 
cunoscut lumea. 

Aveam pentru el o admiraţie infinită ca pictorul Giocondei,al 
Sfîntului Ion Botezătorul, al „,Cinei”, însă în Florenţa am învăţat că 
pictura n-a fost pentru el decît una din nenumăratele sale activităţi spi- 
rituale. 

Leonardo a fost un gigant quattrocentist, care primul a rupt imagi- 
nea prăfuită a unei Renaşteri încoronată numai de laurii antichităţii şi 
nutrită numai de erudiție. Ca şi Bacon a părăsit autoritatea antichităţii 
pentru a interoga cu pasiune natura şi a descoperi astfel secretele ei prin 
mijlocul metodei experimentale. 

Cercetările sale au părut utopice atunci diferiților mecenaţi 
care l-au protejat, de au rămas în cea mai mare parte fără aplicare. 
Ele apar astăzi ca intuiţii geniale ale descoperirilor ştiinţifice moderne. 

Contribuţia lui Leonardo în diversele cimpuri de cunoaştere știin- 
ţifică atinge proporţii gigantice. Înafară de cercetări geometrice, el a 
aprofundat chestiunea maşinilor, apoi în diferite rinduri, solicitat pentru 
lucrări de canaluri, a dezvoltat hidraulica şi hidrostatica, a desenat esca- 
vatoare, punți turnante, sisteme de ecluze. El a visat asemenea a da 
omului puterea de a zbura şi pentru aceasta a analizat zborul păsărilor 
și a schițat apoi numeroase mașini de zburat — helicoptere şi chiar 
paraşute ! 

Ciuma făcînd mari pierderi de oameni în Milano, Leonardo plă- 
nuiește un proiect de urbanism tinind seama de datele igienei. 

În mecanica industrială inventează o serie de mașini, pentru tăiatul 
lemnului, al pietrei; el elaborează asemenea instrumente de muzică per- 
fecționată. 

Leonardo a refuzat însă să aducă la cunoştinţa publică unele in- 
venţii ale sale, pentrucă s-a temut că vor fi utilizate contra umanităţii, 
astfel a refuzat să dea la iveală un proiect de scafandru „din cauza rău- 
tăţii oamenilor, cu propriile sale cuvinte, care l-ar fi întrebuințat pentru 
2 asasina în fundul mărilor, făcînd să explodeze vapoarele” 

A studiat; în geologie formaţia pămîntului, eroziunea, în botanică 
absorbirea apei, determinarea virstei arborilor, dispoziţia frunzelor. El 
a disecat sute de cadavre de animale și de oameni, a studiat proporțiile 
corpului și mecanica lui. 

În tot timpul Leonardo n-a separat pictura de preocupările sale 
ştiinţifice, întocmai ca şi Goethe care cu toate cercetările sale ştiinţifice 
a rămas poet. Însă a întrebuințat descoperirile sale pentru pictură, astfel 
aprofundarea anatomiei și opticii şi studiul corpului uman i-a permis de 
a obţine proporțiile ideale ale corpului. 

Pictura pentru Leonardo este o ştiinţă şi „o mică fiică a naturii” 
ştiinţa subtilă a clar-obscurului, faimosul său sfumato”, opunindu-se 
contururilor netede şi sculpturale ale picturii florentine anterioare. In Tra- 
tatul său de pictură el sfătueşte, pentru a învăţa a compune „tablourile 
istorice”, de a studia „sur le vif” scenele străzilor variate cu actorii şi 
spectatorii lor. 

În mijlocul acestor cunoştinţe şi preocupări stă încă, ca şi la Goethe, 
omul și iubirea pentru el, precizînd că „iubirea este cu atit mai profundă 
cu cît cunoștința este mai bine stabilită”. 

Ştiinţa întărește respectul pentru această „minunată creatură” 
care este omul. 

Dar Leonardo nu se mărginește numai la aceste considerații statice, 
el uneşte iubirii viguroase de oameni încrederea dinamică în voinţa lor. 
„Obstacolele, scrie el în carnetele sale, nu ne pot face să cedăm căci orice 
obstacol cedează efortului. Acela care-și fixează drumul după o stea nu-l 
schimbă” 

Viaţa sa a fost un strălucit exemplu al acestor convingeri. 

Cînd la o virstă înaintată, Francois I, după ce a devastat tezaurele 
italiene, l-a luat cu el pe Leonardo, dindu-i ca reședință castelul din Clux 
de lingă Amboise, Leonardo bătrîn și glorios n-a încetat de a picta şi a 
lucra în domeniul ştiinţei ; el a conceput planul unui imens canal, pentru 
a transforma miasmele Solognei într-o grădină încîntătoare și legînd 
Loire de Saône aproape de Mâcon, a alipit astfel din aceiaşi lovitură Tou- 
raine de Italia. 

Iată, omul de ştiinţă și omul de artă Leonardo, de proporţii, 
afară de Goethe, nemaiîntilnite în istoria culturii universale. 

Contemporanii nu l-au lăsat să realizeze decit cîteva instrumente 
militare de distrugere sau automate pentru amuzamentul copiilor, astfel 
un leu automat care merge singur ! 

Am vizitat Vinci, orăşelul de lîngă Florenţa unde s-a născut; Leo- 
nardo. 

Weimar şi Florenţa — Vinci — Goethe şi Leonardo — iată puncte 
de repaos şi de înălţare, care fac onoare umanităţii. 

Italia oferă un aspect totdeauna nou şi de aceea am avut impresia, 
că descopăr continuu o lume nouă cu emoţii multiple. 

Veneţia. — Aşa a fost cu Veneţia. Pescarii care, fugind de barbari, 
s-au refugiat pe insulele lagunei erau foarte bine utilați pentru comerț. 

La apogeul republicii, marele titlu de glorie pentru dogi a fost de 
a obţine pentru comerţul venețian noi privilegii în Occident şi în Orient. 


Însă Veneţia înfrumuseţează cerul cu un suris și a dat naştere şi 
unei picturi specific venețiene. Tizian a fost părintele picturii moderne, 
dar specialitatea Veneţiei este pictorul Tintoretto, care în deosebire de 
ceilalți pictori care se găsesc în galeriile din toate părțile, nu-l poţi în- 
tîlni în cea mai mare parte decît la şcoala Sf. Roch, la Academie, la 
palatul ducal şi în 20 de biserici din Veneţia. 

Tintoretto domină Veneţia, rezumă o tradiţie, ajunge la apogeu şi 
prin via sa expresivitate atinge direct problemele actualități. 

De aceea pentru mine Veneţia n-a însemnat biserica San Marco cu 
vestiţii ei porumbei, nici palatul dogilor și nici plaja modernă de la Lido, 
atît de preferată de amicul meu Titulescu cînd nu era la Saint Moritz! 
(—iar între timp îl puteai găsi și la sediul Ministerului de Externe al cărui 
portofoliu îl deţinea ! — ci Tintoretto. Am vizitat odată o expoziţie a celor 
mai de seamă tablouri ale lui Tintoretto în Veneţia și am admirat 
amploarea producţiei, ca și rapiditatea execuţiei ; nu se pot compara decit 
cu acelea ale lui Rubens. Vastele tablouri ale lui Tintoretto, câteodată atît 
de tumultuoase, exprimă un temperament dramatic, la care se îmbină 
cîteodată atîta tandreţă. .. Tintoretto, văzut în ansamblul operelor sale la 
acea expoziţie vizitată — şi care a fost un punct de atracţie şi de pelerinaj 
pentru iubitorii de artă din toate ţările lumii — se reînoiește fără încetare şi 
opera lui este valoroasă şi astăzi, pentrucă artistul cu daruri excepționale 
nu a avut decît un scop: expresia umană, un sens al vieţii, al luminii 
atmosferei, sănătăţii şi voluptăţii ei, care caracterizează Veneţia în toate 

timpurile. Tintoretto a iubit cu pasiune viața şi omul şi în opera sa le-a 
dat o expresie monumentală. 


7.5.5. ATATURK 


Figura cea mai curioasă şi originală dintre dictatori a fost Mustapha 
Kemal al Turciei, considerat mai mare chiar decît Petru cel Mare. 

Cunoştinţa mea apropiată cu Ministrul Turciei la Bucureşti, care 
a fost unul din intimii colaboratori ai lui Kemal (el spune chiar că a fost 
în multe privinţe inspiratorul „,kemalismului”), a făcut ca prin desele 
noastre convorbiri, cît şi prin numeroasele documente, pe care mi le-a 
pus la dispoziție, să am informații bogate asupra operei lui Kemal. 

Iar pe vaporul ,,Lransilvania””, care mă ducea la Marsilia pentru a 
lua apoi trenul pentru Paris și după aceea vaporul pentru New York, am 
cunoscut un ziarist şi deputat turc, care— părea în voiaj de nuntă — ocupa 
cabina de lux a vaporului și s-a întreținut adesea cu mine asupra aceleiaşi 
opere. 

În adevăr o operă grandioasă, totală, de transformare a unei 
naţiuni, numai în cîțiva ani. 

Rousseau a spus : on fait un peuple comme on fait une serrure. Am 
crezut totdeauna că această opinie este o simplă ,boutadă”, fără nici 
un temei ştiinţific. 

Iată însă că acum mi s-a oferit; un exemplu tulburător, de un om 
care a încercat și reuşit să creeze o națiune nouă. 

Ca unul care am scris şi militat pentru o sociologie a naţiunii pro- 
blema merita toată atenția. 

Kemal a transformat o catastrofă completă într-o victorie completă, 
întrunind eroismul ereditar cu geniul diplomatic al turcilor. 

Kemal s-a opus la intrarea în război a Turciei alături de Germania. 

În 1921 proclamă că guvernarea statului aparține națiunii, şi nu 
sultanului, apoi bate armata greacă, depune pe sultan şi se proclamă 
preşedinte al Republicii. 

Tată cîteva date politice care au nevoie de citeva lămuriri compli- 
mentare. În 30 octombrie 1918 s-a iscălit armistițiul de la Mudros, prin 
care Turcia capitulează catastrofal față de statele Antantei. 

Guvernul sultanului numește în 1919 pe Kemal inspector al armatei 
a 3-a în Anatolia de Est, unde părţi importante au fost ocupate de armatele 
Antantei, pentru a pune armata pe picior de pace. După zece ani de 
război Turcia se afla la pămînt. Dictatul învingătorilor a fost primit la 
Constantinopol, în al cărui port ancorează vapoarele de război ale Antantei. 

Grecia ocupă coasta de vest a Asiei mici pentru a crea Grecia Mare, 
visul milenar al expansiunii greceşti. 

Cercurile politice turceşti erau cu totul dezorientate, şi aveau drept 
ideal de a sacrifica cît mai puțin pentru a salva cel puţin o viață săracă, 
eontînd pe bunăvoința şi simpatia uneia ori alteia dintre puterile Antantei. 

Nimeni nu se gîndea la propriile ei forţe. La curtea sultanului dom- 
nea cea mai mare slăbiciune. 

Atunci, în aceste zile de joasă umilire se ridică Mustapha Kemal, 
bazîndu-se pe puterile sănătoase ale naţiunii turce, și proclamă următorul 
program : Turcia să fie liberă din punctul de vedere militar, politic, eco- 
nomic şi cultural şi să fie eliberată de orice protectorat. 

Măsurile învingătorilor nu numai că trebuie respinse, dar trebuie 
definitiv înlăturate legăturile umilitoare de decenii, amestecul puterilor 
străine în afacerile interne ale Turciei, care au împiedecat Turcia a se 
dezvolta liber. 

Ce îndrăzneală fantastică a se emite un astfel de program într-o 
astfel de situaţie ! 

Chemat la Constantinopol, Kemal — general adjunct al sultanului — 
refuză, atunci el este judecat și condamnat la moarte. 

Gazi Mustapha Kemal Pascha, care avea 40 de ani, nu s-a lăsat 
însă intimidat şi a început cu succes lupta contra Antantei, contra Gre- 
ciei, contra domniei sultanului, contra marii mase a şovăielnicilor şi chiar 
2 partizanilor proprii, care erau gata la compromisuri şi nu puteau urma 
gîndul şi voinţa inovatoare. 

Aşa s-a creat ,,Kemalismul”, ca o dictatură pentru înlăturarea 
dictaturii, o dictatură care avea de scop a se face de prisos și de a se 
încorpora în voința şi guvernarea de sine a unui popor conștient de sine, 
cultivat şi capabil. 

Poporul aştepta fapte eroice, iar Kemal simţea în el menirea de 
a deveni salvatorul. 

Şi atunci, în vara anului 1919, organizează în Anatolia rezistență 
hotărită contra aliaţilor, iar în 1922 bate definitiv trupele greceşti în 
Asia Mică. 

Reformele lui Kemal sînt fundamentale, atingînd deaproape înseşi 
obiceiurile înrădăcinate de veacuri ale poporului — dovedind un spirit 
fin critic şi realist de mare om de stat. 

1. — Mai întîi, el are curajul de a suprima califatul, acea instituţie 
suprastatală, care apare sub sultanul Selim-Puternicul cînd s-a unit 
demnitatea califului cu acea a sultanului, ,,Protectorul Islamului”. 
Kemal a văzut clar: atunci Selim era într-adevăr în stare să protejeze 
Islamul şi era un act de înțelepciune politică, care aducea domnitorilor 
unui stat imperialist legitimare și prestigiu faţă de popoarele supuse. 
Acum însă, 400 de ani mai tîrziu, situaţia era alta. Protectoratul Islamului 
era o imposibilitate. Țări mari mahomedane, milioanele de musulmani 
din India, erau complect despărțite de domnia sultanului. Acum cali- 
fatul era mai mult încă : o povară, care cerea numai sacrificii, fără a aduce 
beneficii. 

Consecința logică a suprimării califatului a fost separarea bisericei 
de stat. 

2. — A suprimat fesul pentru a introduce astfel o egalitate cu Occi- 
dentul. 

3. — A suprimat rochia turcă (petehe şi tsehartschaff) şi voalul 
care acoperea figura femeilor. 

4, — A suprimat separarea dintre sexe; 

5, — A suprimat poligamia și în 1926 s-a adoptat codul elveţian; 

6. — A introdus un nou cod al muncii, cu ziua de repaus duminica, 
şi nu vineri; 

7. — A introdus alfabetul latin și calendarul gregorian ; 

3. — A redijat; noi manuale de istorie pentru a găsi strămoşi mai 
glorioşi decît triburile nomade din Turkestan, civilizația hittiţilor ; 

9. — A introdus o limbă nouă, fără îndoială opera cea mai extra- 
ordinară, şi a făcut dicţionarul oficial al noii limbi. 

A făcut tot ce a voit pentru înălțarea poporului său, care l-a înţeles 
şi l-a urmat. 

Așa se explică că aceste reforme gigantice şi uimitoare, pentrucă 
atacau însăşi viața intimă a naţiunii, au putut fi făcute de un om de stat 
care unea un idealism puternic cu simţul realităţii. 

Statul nou ture, cu o nouă societate naţională, ca formă o republică 
democratică, era întemeiat pe masa largă a poporului ; Mustafa a dispus 
în acest scop de o bogăţie de puteri ca nici un cap încoronat, ca nici 
un dictator al zilelor noastre. 

O dictatură, care se asemăna cu celelalte tipuri, fiindcă apela la 
popor, la forța lui proprie, la demnitatea, lui, însă deosebită de ele prin 
lipsa de ambiție personală a dictatorului. 

Vizita şcoli pentru a constata cum se aplică noua istorie, noua limbă. 
Un fost ministru român la Constantinopol mi-a spus că a văzut cum Kemal 
frecventa catedrala, localurile de noapte, ca un simplu cetățean. 


7.6. REZULTATUL EXAMENULUI COMPARATIV ÎN TEORIA PUTERII 


O formă principală a vieţii politice contemporane a fost apariţia dicta- 
tarilor, cu o putere și o siguranță, care au provocat uimire şi dezorientare“. 

S-ar fi crezut că timpul dictatorilor a trecut pentru totdeauna, după 
ce apăruse gîndirea liberală cu poporul suveran, care domnește, cu ideea 
egalității şi cu imperativul libertăţii politice. 

După cum s-a văzut însă din studiul nostru, problema dictaturii 
nu a fost o noutate a timpului nostru și n-a fost numai o problemă cen- 
trală a lui, ci a tuturor timpurilor, ca o ilustrație a problemei centrale din 
sociologie şi etică, a raporturilor dintre individ, societate, naţiune și stat, 
pe de o parte, și a autorităţii şi libertăţii, pe de altă parte. 

Dacă dietaturile sînt forme sociale şi de stat; concrete, care atîrnă 
de timp, de loc, de oameni și de fiecare popor, ele au totuși, 
oricît ar fi de diferite, unele note comune de origine şi de manifestări. 


* A se vedea nola noasiră de la p. 311. 

Fiecare dictatură apare ca o acţiune de salvare, Salus rei publicae 
suprema lex. În urma unei epoci de neliniște şi nesiguranţă socială, puterea 
politică este ridicată la maximum, de multe ori fără violență, în mod 
firesc, pentru a lupta împotriva haosului și anarhiei politice și pentru 
a crea din ruine o viaţă nouă, regimul, care ar trebui să domnească în 
saecula saeculorum, deși, în afara unor dictaturi endemice, cum ar îi în. 
unele state din America de Sud, marile dictaturi sînt scurte. 

Dictatura extraordinarului creator de imperii Attila (445—453) 
a durat opt ani; dictatura lui Cezar (48 a. Ch.—44) cinci ani; dictatura 
lui Alexandru cel Mare, care a supus 20 de popoare, a încrucişat rase, 
a schimbat obiceiuri, a ridicat regate pe ruine şi a domnit peste vaste 
teritorii, a durat numai timp de 11 ani; după moartea sa imperiul imens şi 
inform a căzut pradă disensiunilor interne ; dictatura lui Oliver Cromwell 
a durat 9 ani, a lui Robespierre un an, iar cea a lui Napolcon Bonaparte 
11 ani, care dacă a supus Europa, fără Anglia, după abdicarea sa a lăsat 
Franţa învinsă și slăbită pentru mulți ani. 

Este vrednic de amintit singurul caz din istoria universală, dictatorul 
Sulla; a demisionat pentru a da statului un viitor. 

La aceste exemple mai adăogăm acelea din expunerea noastră şi 
conchidem, că, desigur, dictatorii chiar dacă au fost uneori administratori 
jadicioşi, au favorizat literele şi artele din ordin, eventual au avut creațiuni 
de acţiuni fericite, însă scurta lor trecere a lăsat urme teribile, dezordine, 
războaie, crime... 

Şi atunci s-ar putea întreba, ce valoare a avut bunul şi frumosul 
înfăptuit, eventual, cu preţul atîtor suferinţe şi ruine al căror autor res- 
ponsabil a fost dictatorul respectiv... 

Desigur dictatura săvîrgeşte o operă, care poate merită a fi lăudată, 
dar n-ar fi putut oare să o facă prin alte mijloace, mai umane? Nu-i 
apare oare citeodată, în timpul celei mai înalte puteri, imperiul pe care l-a 
creat, ca un pustiu locuit și frămîntat de spiritele celor sacrificați inutil? 

Dictatorul îşi ia doi tovarăși: națiunea și statul. 

Glorie, putere, reforme, revoluții — toate acestea dictatorul nu le 
păstrează pentru sine, ci le pune la picioarele altarului națiunii. Iar statul 
îl ridică la rangul de Dumnezeire. Dictatorul considerînăd puterea lui 
personală ca o rugăciune adusă acestui idol, statul, care-i justifică exis- 
tenţa ! 

În această privință toţi dictatorii sînt elevii lui Machiavelli, care 
a fost capul cel mai ordonat al epocii, numit „creierul secolului”, bogat 
în experienţă și care, observator practie, lipsit; de sentimentalitate, cu cea 
mai mare claritate a studiat „statul” ca un obiect științific. 

El analizează, descrie şi cercetează în Il Principe, lucrare apărută 
în 1532, statul fără consideraţii estetice, teologice ori filozofice, ci exact 
ca un fenomen natural; statul nu este nici bun nici rău. 

* Bazat pe experiența tristă a dictaturilor de tip fascist, Gusti încearcă o caracteri- 
zare a dictaturii in general, neștiințitică .și contradictorie. (B.—N.). 

„Cînd ţara este în joc, nimic nu contează decît rezultatul şi nu se 
poate vorbi de just ori injust, de clement ori crud, de lăudabil ori ignobil“. 

(„Dove si diliberatutto della salute della patria, non si debbe cadere 
alcuna considerazione ne di giusto, ne d'ingiusto, ne di pietosa, ne di 
crudele, ne di laudabile, ne di iznominioso, anzi posposto ogni altro ris- 
petto, seguire al tutto quel partito, che le salvi la vita et mantenghile 
la libertà’). (Discorso sopra la Prima Deca di Tito Livio, 1540). 

Este, după cum vedem, vechea sentență romană: a salva patria, 
suprema lege (salus populi suprema lea). 

Teoria lui Machiavelli aminteşte faimoasele cuvinte ale lui Sir 
Henry Wotton, care se ducea în Veneţia ca ambasador al Angliei, scrise 
în 1604 într-un album al unui negustor din Augsburg : 

„Un ambasador este un om onest trimes în străinătate pentru a minți 
în profitul republicii” (Legatus est vir bonus, peregre missus ad mentiendum 
reipublicae causa). 

Acelaşi spirit îl întinim la Richelieu în Instructions et maximes que 
je me suis données pour me conduire à la cour: „Le dissimuler avec le 
silence est nécessaire et west pas repréhensible”. 

Statul este totul. 

În fruntea teoriei sale a fost deviza : „Statul este putere”*. Idealul 
său a fost Cezar Borgia, aventurierul amoral lipsit de principii, un mize- 
rabil fără conştiinţă ! 

În opera lui Machiavelli se resfrîngea imoralismul proverbial al 
Renaşterii, cu coincidențele contradictorii, frumusețe şi păcat, spirit şi 
violență, farmec şi putreziciune *. 

Papa Alexandru Borgia a fost în viața particulară bun și blind, ca 
Papă însă a practicat omorul şi furtul. Asasinarea și minciuna aparțineau 
economiei existenței. 


Savonarola, „mare auster”, a voit să creeze „regatul lui Christ”, 
însă nu era Christ, în sensul lui Christ, îi lipsea omenia, iertarea, grația. 


Giîndirea lui Machiavelli din 1532 a fost desăvirşită în opera lui 
Thomas Hobbes Leviathan or the matter, form and authority of governement, 
apărută în 1651, împrumutind numele animalului din cartea lui Iov. 


Statul, după Hobbes, devine Leviathan, cine i se opune ca inamic 
este înghițit. Ceea ce puterea de stat, marele Leviathan sancţionează 
este bun, contrarul este rău. 


Hobbes pornește ca și Machiavelli de la acelaşi material de obser- 
vație empirică, găsind că pe de o parte lumea este compusă din oameni 
puternici, duri şi pe de altă parte din simple automate, supuşi legii iner- 
tiei (compară din text părerea lui Hitler, asemenea vezi asemănarea cu 
noțiunile fundamentale ale filozofiei politice nietzscheiene : „Herren în 
Naturen und Herdenmenschen””). 


* Nu este de mirare, că după inaugurarea şcolii de la Roma, Mussolini în cercul 
elevilor şcolii, a făcut apologia lui Machiavelli. (Nota lui D. Gusti). 

Statul este un Dumnezeu. Libertate? — este ceea ce nu este oprit 
de legi. Conştiința ? — este o simplă părere individuală. Legea publică 
este conştiinţa cetăţeanului, căreia trebuie să se supună necondiționat. 
Religia care nu este recunoscută şi legitimată de stat este superstiție. 

Monarhia este cea mai bună formă de stat, pentrucă are cea mai auto- 
ritară conducere a statului. 


Prietenul meu Ferdinand Tönnies, cel mai bun cunoscător şi cer- 
cetător şi editor al operei lui Hobbes, a publicat pentru întîia oară după 
manuscrisul original Elements of law moral and politic şi lucrarea Behe- 
moth concepută de Hobbes la 80 de ani, care conţine reflexii și istoria 
langului parlament (1640—1660), care a declarat în deosebite rînduri că 
Hobbes l-a influenţat în concepţiile lui proprii sociologice, pentru întâia 
oară m-a făcut atent și m-a îndemnat să studiez opera lui Hobbes. Pentru 
aceasta mi-a servit în primul rînd lucrarea lui Tönnies însuși Hobbes Leben 
und Lehre (Stuttgart, 1898, în ediţia a II-a mărită, apărută cu titlul: 
Hobbes, der Mann und der Denker, Leipzig, 1912, ediţia a III-a, 1925). 

Filozofia lui Hobbes a fost mult apreciată în timpurile moderne, 
dovadă că s-a creat o societate internațională pentru studiul ei, „Societas 
Hobbesiana”. 


Eu însă, cum am dovedit-o şi în teza mea de doctorat, n-am găsit 
justă analiza sa a naturii umane : homo homini lupus est (după cum n-am 
fost nici de părerea că homo homini deus est) şi nici consecința acestei 
concepţii a omului, anume că societatea omenească ar fi în stare naturală 
un război al tuturor contra tuturor : bellum omnium contra omnes și de 
aceea oamenii sînt obligaţi să se unească între ei printr-un contract în 
stat şi apoi să se supună unui monarh, pe care toți trebuie să-l asculte. . 

În timpul cînd studiam pe Hobbes, aprofundam lucrările unui autor, 
care încă din primul semestru al studenţiei mele din Berlin îmi era cunoscut 
— treceam doar zilnic în faţa statuii sale la intrarea în Universitate, 
Wilhelm von Humboldt. 


Creatorul spiritual al Universităţii din „Berlin, care pentru prima 
oară a făcut deosebirea între instituţii care pînă la el se confundau — și 
care încă şi astăzi se confundă ! — anume între Academii, Universităţi 
şi Institute, în lucrarea sa Uber die innere und äussere Organisation der 
höheren wissenschaftlichen Anstalten in Berlin. 

A fost un autor deosebit de prețuit de mine în cursul studiilor uni- 
versitare, prin două mari probleme, care aveau în acelaşi timp strînse 
legături contradictorii cu teoriile statului ale lui Machiavelli și Hobbes, 
mai întîi marea problemă a raportului dintre individ şi stat şi apoi pro- 
blema umanităţii. 

În lucrarea lui Wilhelm v. Humboldt, care poartă titlul programatic : 
Ideen zu einem Versuch, die Grenzen der Wirksamkeit des Staates zu be- 
stimmen. 

Statul are în influența sa margini, el nu este absolut. Iată un alt 
limbaj decît acel a lui Machiavelli şi Hobbes ! 

Scopul statului constă, a scris v. Humboldt, în a îngriji pentru 
apărarea lui în afară şi siguranța dreptului înlăuntrul lui, şi atît; el tre- 
buie să lase o liberă dezvoltare evoluţiei individului şi a naţiunii. 

Pentru ce? În interesul umanităţii, adaugă W. v. Humboldt. El 
trebuie socotit ca reprezentantul idealului şi eticii umanităţii prin exce- 
lenţă, care cuprinde trei momente: universalitate, individualitate şi 
totalitate (adică formarea vieţii într-o operă de artă). 

Îmi aduc aminte cu mare plăcere de multiplele şi interesantele 
discuţii avute atit cu prof. Tönnies asupra raportului dintre individ, na- 
piune şi stat, cât şi cu prietenul meu dr. Eduard Spranger asupra noţiunii 
umanităţii, ca compliment al raportului amintit mai sus și mai ales în 
legătură cu concepţia umanităţii la Herder, pentru care istoria este o 
evoluţie progresivă către umanitate şi Goethe şi la Auguste Comte (le 
Grand Être) despre care Spranger nu era destul de edificat, dovadă 
lucrarea sa: W. v. Humboldt und die Humanitălsidee, 1909, ediţia a 
II-a 1930). 

Dictatorii au fost elevii lui Machiavelli şi Hobbes. Dar iată că apar 
individul şi societatea cu drepturile lor. 

Atunci pentru renunţarea totală a eului în favoarea dreptului sfint”? 
al statului, ca mijloc de constrîngere se întrebuinţează forţa, într-un sens 
abil camuflat de supunere voluntară, de majoritate fictivă prin crearea 
acelui conformism, ,Gleichschaltung”, pe care l-am cunoscut la Hitler, 
adică adaptare fără murmur la „ideologia? dictaturii. 

Pe lîngă mijloacele de persuasiune cunoscute tuturor dictaturilor 
apare ca ultima ratio şi cel mai decisiv argument al conformismului : 
militarul. Armata fanatică a lui Cromwell ca model, arma de preferință 
M. S. revolverul! 

Deţinătorii forței îşi arogă o situație privilegiată creînd domnia 
privilegiaților asupra supușilor, ei creează în acelaş timp şi o nouă formă 
de stat prin forță, prin ruperea cu dreptul existent şi fără participarea 
celorlalți membri ai statului, care sînt simpli dominați : ei tind a crea o 
nouă stare „de ordine”, cu un nou drept, cu o nouă codificare. În deose- 
bire de despotismul oriental care este liber de lege — legibus solutus —, 
fiind el lege, avind adică o omnipotenţă legală. 

Experienţa istoriei ne arată că dictatura alunecă adesea pe drumul 
despotismului, luînd dispoziţii capitale şi aşa de grăbite, că nu mai au 
timp să le preceadă măcar pro forma prin vreun decret-lege. 

Ori, cum se obișnueşte, se publică în organul oficial, însă într-un 
singur exemplar, care se ţine secret, nimeni neputîndu-l consulta. 

Dictatura devine astfel o nouă instituţie, la Roma, cum am văzut, 
chiar ca o instituţie conform constituţiei, cînd dictatorul primea puterea 
sa extraordinară printr-o corporație legală şi pe timp limitat. 

Toate dictaturile încep prin a se proclama provizorii (atît cît trebuie 
pentru „salvare”) însă acest provisorium se prelungește de fapt prin 
a avea o lungă existență, pregătindu-se legi, care tind la o viață eternă, 

acele „pouvoirs établis” de totdeauna, care urmăresc a ţine piept tim- 
pului schimbător şi trecător... crezînd că epoca lor este măsura oricărei 
alte epoci. ,,Verweile doch, du bist so schön”, cum spune poetul (ca și 
monarhiile absolute și „„democraţiile” care se bazează pe pumn și pe 
teorii savante şi pe constituţii pe hîrtie răbdătoare.) 

Intoleranţa absolută este o notă caracteristică dictaturilor. Brutal 
şi dispreţuitor se pune întrebarea: qui non est nobiscum est contra nos, 
şi atunci urmează pentru neconformişti procese de înaltă trădare, cu exe- 
cuţii, cum ne-a oferit atitea exemple regimul hitlerist. 


„Maulkorb” ! „Sacrificio dell'intelletto’ ! Jocul este cîştigat, în 
jurul dictatorului toţi tac (quid tacit consentire videtur) ori mint. Toată 
lumea jubilează; tac ori surîd, chiar cînd surisul este printre lacrimi. 

Nu se poate deosebi, dacă în ochii cuiva se oglindește devotament 
ori conformism în ortodoxia oficială, chiar cînd se produc laude exagerate, 
căci ipocrizia şi laşitatea domnesc sub toate formele şi în toate timpurile, 
aşa cum au fost magistral consemnate de marii cunoscători de oameni 
La Rochefoucauld și La Bruyere.) 

Şi atunci iată-l, în cuibul său din Berchtesgaden, privind prin imen- 
sele ferestre cerul, munţii şi brazii, singur, în mijlocul unei tăceri solemne 
de catedrală, fără a şti ce este o intrigă de culisă ori o polemică de presă, 
fără a se consulta cu cineva, avînd însă credinţa absolută în sine, ia hotă- 
rîri decisive, urmărește planuri cu putere de legi, poate invidiindu-se pe 
el însuşi ! 

Şi totuşi dictatorul cu voinţa puternică şi cu situații excepționale, 
posedă el într-adevăr puterea? Voința care nu se loveşte de nici o greutate, 
de nici o critică, de nici o opoziţie, pierde forța ei combativă şi motivele 
de a se înnoi şi ajunge pe căi greşite, pînă la prăbușire, aproape voită. 

Dictatorul caută cel puţin o rezonanță favorabilă, creînd majorităţi 
fictive, făcînd prin plebiscit apel la popor, avînd impresia că el care nu 
ştie decît a ordona, ar asculta și pentru a-i cîştiga, dacă nu ajutoare, 
cel puțin bunăvoință şi supunere, creează realizări peste realizări, unele 
mai strălucite ca altele, succese vizibile, succese și iarăși succese, care 
cîteodată nu reușesc şi atunci aduc dictaturii lovituri puternice, oricît 
ar fi ele de invizibile. Dictatorul nu este atotputernic, pentirucă este supus 
condiţiilor de viață economică şi spirituală ale istoriei. 

Şi fiindcă revolverul nu ajunge, dictaturile şi-au creat; şi o ideologie 
nouă, „pro natura et pro institutia” — prin natură şi prin sistem, care au 
caracteristicele sectelor religioase (aşa cum au apărut mai ales la Musso- 
lini și Hitler). Admiraţia entuziastă pentru dictator, care ia forme de ido- 
iatrie, cu un ritual specific, cu jurăminte de supunere necondiționată, 
cu grupări şi adunări asemănătoare ordinelor de călugări, cu exagerarea 
şi glorificarea sentimentului național, care ar ţine locul sentimentului 
religios. 

Nu voi intra în discuţiile privitoare la „criza” ori chiar falimentul” 
democraţiei şi al parlamentarismului, eare au fost calul de bătaie al 

„dietatorilor” după revoluţia franceză, pentru că această importantă 
problemă va fi tratată de mine în altă parte *. 

Îmi aduc aminte de numeroasele conversații cu profesorul Franz 
von Liszt, în legătură cu cursul său de ,,Filozofia dreptului” pe care îl 
ținea la Universitatea din Berlin în fața unui imens auditoriu şi cu teoriile, 
în care critica „sufragiul universal?” democrat pe temeiul că „individul 
abstract” trebuie înlocuit prin „individul producător”, căci altfel temeiul 
democrației este fictiv ori chiar o farsă. 

L-am făcut atent pe prof. v. Liszt asupra lucrări: lui G. Sorel, asupra 
revistei dirijată de Lagardelle „Le mouvement socialiste”, asupra artico- 
lelor lui Ed. Barth din această revistă etc. etc. 

Îi spuneam lui von Liszt, care reprezenta în alegerile comunale ale 
oraşului Charlottenburg ori în alegerile pentru dieta Prusiei partidul 
democrat german, că eu sînt contra unei democraţii formale şi fictive, şi 
pentru o democrație reală, socială şi de fapt. 

Îi spuneam că acele trei cuvinte faimoase, trompeta revoluţiei 
franceze — „Liberté, Egalite, Fraternité”, care se găsesc înscrise pe zidu- 
rile căzărmilor, tribunalelor şi chiar ale închisorilor din Franţa sînt fic- 
țiuni, fraze goale de conținut precis şi n-au în practica politică nici o 
valoare. 

V. Liszt la început nu era de părerea mea, aflindu-se sub influența, 
fatidică și sugestivă a marilor cuvinte. 

Atunci i-am arătat, că Liberté — Egalité sînt noţiuni al căror con- 
ţinut stau în opoziţie, fiindcă egalitatea distruge libertatea, iar libertatea 
distruge egalitatea"*. 

Fr. v. Liszt mi-a spus că aș fi amator de paradoxe. Atunci în vir- 
tutea principiului sociologie realist i-am arătat, că dacă toţi oamenii sînt 
egali, adică identici, supuşi aceloraşi forme de viaţă, atunci ei nu mai sînt 
liberi. Iar dacă oamenii s-ar desfăşura liberi, fiecare după individualitatea 
sa, ei n-ar mai fi egali. 

Cunoaşteţi, scumpe Profesor von Liszt, i-am spus eu, exclamarea lui 
Mme Roland, înainte de a ridica scările eșafodului : O Liberté ! que de cri- 
mes on commet en ton nom ! ori scrisoarea marchizei de Coigny către Lau- 
zan, Duc de Biron, din 1792, care cuprinde pasajul : O liberté, quel mal 
tu nous causes pour le bien que tu nous a promis! 

Şi pentru a ilustra aceste celebre declaraţii, am scos din buzunar un 
număr apărut recent din revista satirică ,„,Simplicissimus” şi l-am înaintat 
profesorului v. Liszt, care cuprindea următoarea ilustrație : într-o mare 
piață publică era ridicată falnic o imensă statuie a libertăţii, iar toţi cetă- 
țenii erau obligaţi, cînd treceau înaintea ei, să o salute, — dar iată unul, 
care cu mîinile în buzunar, cu pălăria trasă peste ochi, trece ostentativ fără 
a o saluta, era Eduard Bernstein, revizionistul, despre care vom vorbi 


* D. Gusti se referă la o problemă pe care nu a tratat-o ulterior (B.—N.). 
** D. Gusti şi-a dat seama, încă în perioada formaţiei sale, de caracterul contradic- 
toriu şi limitat al libertăţii şi egalităţii din orinduirea capitalistă (B.—N.). 

imediat — și atunci apar doi poliţişti, care-l arestează zicînd, „în numele 
libertăţii pentru că n-ai salutat statuia libertăţii te invităm la închisoare” ! 

Și fiindcă prof. v. Liszt a făcut mult haz de ilustrajția din spirituala, 
şi răspîndita revistă „Simplicissimus”, i-am amintit şi de o nuvelă a lui 
Maupassant, care vorbeşte de un leu fugit din grădina zoologică din Paris 
și trecînd prin Place de la Concorde a rămas uimit de cât sînge curgea — 
era în timpul revoluției franceze ! — atunci leul a alergat în alte pieţe, 
care, fiecare din ele, erau pline de ghilotine și de sînge. . . înspăimîntat leul 
se reîntoarce în cuşca, lui, iar cînd i se punea drugul pentru a nu ieși a doua 
oară, leul s-a adresat păzitorului cu rugămintea de a lua toate măsurile 
ca să fie cît mai bine închis, pentru a fi astfel apărat ... de oameni şi de 
ghilotinele lor ! 

Atunci, a ripostat prof. von Liszt, dragul meu tînăr prieten, sînteţi 
pentru dictatură, dacă negaţi libertatea. La această obiecţie am răspuns 
categoric, că eu sînt pentru libertatea adevărată și nu pentru libertatea, 
care nu este libertate”. 

O nouă structură socială şi economică a națiunii, dacă merge mînă, 
în mînă cu dezvoltarea și afirmarea personalității sociale, adică cuprinde 
sintetic personalitatea comunităţii ca şi personalitatea individului — iată, 
condiţiile unei libertăţi adevărate. 

Nu pot intra în amănunte, am adăugat, pentru că asupra acestei 
mari probleme mă voi rosti în altă parte. Însă de pe acum pot afirma că 
numai printr-o autoritate autonomă ori o autonomie autoritară pe baza 
personalismului socialist (ori a socialismului personalist) se va putea, 
dobîndi libertatea, pe care a visat-o şi Faust în partea a II-a... !** 

Libertatea economică, spirituală, politică şi etică a personalităţii 
sociale în naţiune liberă şi libertatea naţiunii în lume în cadrul umanităţii — 
iată ce ar trebui să dorim. Căci libertatea nu se impune, nici nu se acordă 
ca un cadou, ci se cucereşte prin lupte zi de zi. 


„Was du crerbst von deinen Vätern hast 
Erwirb es, um es zu besitzen”?. 


Fără a spune, că numai dictatura absolută este negarea democraţiei 
şi libertăţii, în timp ce dictatura constituţiei este organul lor, pentru că 
pentru mine problema libertății nu este, după cum am văzut o problemă 
politică, ci una sociologică şi de înaltă etică, dependentă de popor şi trebu- 
ințele sale, libertatea trebuie privită în perspectiva cauzalității și deci a 
necesităţii sociale şi etice — libertatea nu este licenţă. 

* D. Gusti ilustrează aici concepţia sa despre adevărata libertate și se dovedește pro- 
motorul unei adevărate democraţii, firește în limitele orinduirii sociale burgheze (B.—N.). 


** Cum s-a mai arătat de către noi şi în volumele anterioare, și în special în volumul II, 
etica personalităţii a lui D. Gusti, chiar și atunci cind utilizează conceptul ,,personalism”, 
nu are nimic comun cu curentele „,personaliste” din deceniul al patrulea. (B.—N.). 

Ea este plină de contradicții aparente şi de echivocuri, dacă nu este 
privită din punctul de vedere expus mai sus, care cuprinde atit puterea, 
omului asupra naturii, asupra diviziunii muncii ca şi asupra lui însuşi. 

Libertatea, de a munci şi de a trăi înseamnă dreptul la existenţă soci- 
ală şi personală, în acelaşi timp. Există libertate şi libertate, după cum se 
proclamă prin doctrine ori se realizează de fapt”. 

Revoluția franceză a răsturnat absolutismul, dar pentru cît timp? 
În 1794 absolutismul a devenit dictatura unuia, a lui Robespierre**, de facto, 
dacă nu formal (după ce în 2 iunie 1793 absolutismul a revenit ca dictatură 
a Convenţiei şi a Comunei), pentru a deveni formal şi de facto prin lovitura 
de stat a lui Napoleon. 

Tot astfel puterile declarate moarte definitiv, vechile forme ale rega- 
tului, regimul clerical și domnia nobilimii au reînviat, în parte, în primul 
imperiu și aproape complet sub restauraţia lui Ludovic al XVIII-lea şi 
Carol al IX-lea. 

Ce fluidă şi schimbătoare este viaţa de stat ! Poate fi eu oare criteriul 
ori chiar arbitrul evoluţiei naţiunilor şi umanităţii ? 

Dictatorii sînt cei mai liberi oameni, ei se bucură de o libertate abso- 
lută, avînd a-şi da socoteala numai lor însăşi. 

Dar sînt ei însă liberi? faţă de exigenţele timpului, naţionale şi de 
stat, în alegerea metodei şi a mijloacelor şi fiind „iubiţi” şi serviţi atit cît 
au armată în dosul lor. 

Problema centrală rămîne în decursul veacurilor : raportul dintre 
autoritate şi libertate, — care este în acelaşi timp şi problema centrală a 
sociologiei, eticii și politicii ca ştiinţă. 

Cu multă prietenie și atenție prof. Franz von Liszt a ascultat lungul 
meu expozeu, spunîndu-mi că el cuprinde aspectele complexei şi obscurei 
probleme a dictaturii, promiţindu-mi, că faţă de unele laturi noi din 
expozeul meu, va reveni în viitoare convorbiri, ceea ce s-a și întîmplat dese- 
ori pînă am căzut de acord. 

Prof. v. Liszt punea în discuţie experiența sa ca membru în consiliu! 
comunal al orașului Charlottenburg şi membru în parlamentul Prusiei, iar 
eu experienţa istoriei interpretate sociologic. 


* În 309 a. Chr. erau în Atena 21.500 cetăţeni liberi, faţă de 100.000 de sclavi iar 
în republica romană erau numai 214 cetăţeni liberi la 21 milioane de locuitori (nota D.G.) 

** D. Gusti ca și majoritatea ginditorilor sociali aflaţi pe poziţii similare nu sesizează 
diferențele între radicalismul lui Robespierre şi caracterul moderat al perioadei Consulatului 
lui Napoleon. (B.—N.). 

1. STATUL CULTURAL 


Ce datorește oare statul, culturii ? Fiind în serviciul naţiunii, iar nu 
națiunea în serviciul lui : totul. Căci din cultură se plămădeşte spiritul de 
solidaritate şi conștiința valorilor comune, ce sînt chiagul unităţii spiritual- 
sociale a naţiunii. 

Statul, personificare politică şi juridică a naţiunii, aşa cum ea tră- 
ieşte, pe planul economic și spiritual, este numai organizatorul valorilor 
naționale. 

Națiunea, și numai ea este creatoare de valori; statul nu are decît 
datoria de a le apăra şi ocroti; de a le descoperi şi deştepta, cînd sînt 
ascunse ; de a le înălța către culmi cât mai ridicate cînd sînt prezente, 

Statul, ca organizare politică şi juridică a comunităţii naţiunii, are 
datoria să urmărească ritmul particular de viaţă al naţiunii ; să-l accelereze 
şi să-l conducă. 

Aceasta este politica culturii care ar trebui să fie la baza oricărei 
politici de stat. 

Iar principiile, ce vor trebui să stea în mod necesar la temelia 
acestei politici noi, nu pot fi decît acestea : 


1. Nu poate fi despărțită cultura superioară, creatoare, de cultura 
poporului ; 

2. Cultura nu poate fi impusă ; ci ea trebuie să trăiască într-o atmos- 
fer de libertate, spontaneitate şi specificitate naţională ; 

3. Cultura trebuie clădită pe specificul naţional, care trebuie cercetat 
prin metoda monografică sociologică ; 

4. Instituţiile de stat, ce-şi asumă răspunderea organizării culturii 
naţionale, vor trebui să aibă o autonomie cît mai largă; 

5. Astfel de instituţii nu pot avea de scop crearea culturii, ci numai 
crearea. condiţiilor prielnice dezvoltării ei, stimulînd şi organizînd colabo- 
rarea tuturor elementelor culturale ale ţării. 

Națiunea presupune deci cultura, iar cultura nu ființează decît înăun- 
trul națiunilor; statul național nu poate exista prin urmare decît sub 
forma de stat cultural. 

Dar oricît ar fi de perfectă organizarea culturii, ea nu va avea valoare 
şi viitor decît prin elementele chemate să o conducă şi înfăptuiască. Cum 
vor îi aceste elemente așa va fi și opera realizată. 


* În „România Literară”, 19 mai 1932. 

Nu trebuie să se mai amestece în această acţiune entuziasmul 
zgomotos de paradă şi superficial. Trebuie trezit însă entuziasmul 
stăpînit, sentimentul profund al unei datorii naționale de împlinit. 

În virful munţilor, în fundul văilor, în şesuri, pretutindeni, în tot 
cuprinsul României, ne aşteaptă, cu smerenie şi nerăbdare, o lume dornică 
de hrană sufletească, o lume ce aspiră la o viață mai bună. 

Să nu întîrziem nici o clipă şi să nu precupeţim nici un sacrificiu. 
Să ne grăbim să ne ducem în mijlocul ei spre a-i întinde o mină irățească 
de ajutor, şi să-i ajutăm copiii să vie ia noi, în şcolile anume pregătite pen- 
tru ei. 

Vom întîlni acolo o dorință de bine fără margini ! 

Ajutînd-o, ne vom putea ajuta pe noi înşine, căci vom lucra astfel 
pentru întărirea neamului și a statului 


2. LA ÎMPLINIREA PRIMILOR ZECE ANI 
DE FIINŢARE A O.N.E.F* 


Împlinirea primului deceniu de ființare a Oficiului Naţional de Edu- 
cație Fizică este, înainte de toate, prilej sărbătorese de bucurie. Dar ea 
mai este, totodată, şi mustrare şi imbold. 

Prilej de bucurie : pentru că o instituţie culturală a izbutit să înfăp- 
tuiască în chip strălucit gîndul bun şi luminat, ce i-a stat la temelie. Legă- 
mîntul că Institutul Naţional de Educaţie Fizică îşi va începe activitatea 
în toamna 1922, s-a împlinit acum zece ani ; iar începutul de atunci a fost 
într-un ceas bun. Stăruinţa de neînfrînt a conducătorului ei, d. Virgil 
Bădulescu, a trecut-o peste greutățile începutului, a ferit-o de greşala 
năzuințelor fără frîu şi i-a aşezat ființa în făgaşul sigur, îndreptat spre 
zarea marilor împliniri, în care înaintează astăzi. 


Şi e mustrare această împlinire a zece ani de la înființarea Oficiului 
Naţional de Educaţie Fizică, pentru toți cei care ne-au putut călăuzi la 
acelaşi ceas de bucurie desăvirșită, destinele instituţiilor chemate în viaţă 
de ei. Cea mai mare din toate aceste mustrări e, fără îndoială cea pe care o 
cuprinde faptul, datorită vitregiei vremurilor, a încremenirii la jumătatea 
drumului a marii iniţiative de adîncire şi lărgire şi totodată de răspindire a 
culturii româneşti, din care înființarea Oticiului Naţional de Educație 
Fizică nu era decît o parte. 

Dar e şi imbold această sărbătoare a împlinirii a zece ani de la înființa- 
rea Oficiului Naţional de Educaţie Fizică. Cum s-a înfiripat mlădița trainică 
de azi, din acele trei pătrimi ale puţinului cu care și-a început activitatea 
Direcţia Generală a Casei Culturii Poporului, pe care, ca diriguitor al ei, am 


* În revista „Educatia fizică”, an. XI, nr. 1, ianuarie 1933. 

avut prilejul să le sorocese atunci Oficiului — așa poate renaşte, şi din 
sărăcia noastră de azi, întocmirea, încă de atunci dorită, care să dea înche- 
gare temeinică şi propăşire mai zorită culturii neamului nostru. 

Şi oamenii, gata, să-şi dea ce au mai bun pentru înfăptuirea acestui 
gînd, sînt, dacă nu prea mulţi, totuşi destui. 

Oficiul Naţional de Educaţie Fizică a izbutit să răspîndească în 
fiecare ţinut al ţării cel puţin cîteva din elementele pe care le-a crescut. 
Vădite încă de acum, efectele activităţii lui vor ajunge să împînzească 
în mai mult decit o privinţă națiunea întreagă. Fie ca de aici în zece ani, 
cei ce vor sărbători această aniversare să poată prevedea acțiunii ei rezulta- 
te la fel de multumitoare cu cele pe care i le ştim noi activităţii, prea puţin 
zgomotoase dar spornice, de la Oficiul Național de Educaţie Fizică, 


3. SCRISORI. MĂRTURII 


7 februarie 1929. Stimate Domnule Profesor, sînt foarte necăjit că nu 
pot ieși astăzi din casă pentru a veni la seminar. Sînt, domnule profesor, 
chinuit de o excepțional de violentă durere de cap şi noaptea întreagă 
n-am putut închide ochii. Aceste insomnii — pe care le-am avut totdeauna 
— se repetă de la un timp în fiecare noapte. Fratele meu, doctor neurolog, 
întors acum din străinătate, mă găseşte oarecum zdruncinat fiziceşte 
(o veche boală de stomac agravată) și nu e mulțumit de starea nervilor mei. 
El îmi cere, imperativ, să-mi acord o odihnă totală cît mai lungă. Uşor de 
zis !! Şi aceasta. tocmai acum, cînd datorită bunăvoinţei extreme a Dvs, 
mă puteam considera, ieşit la liman ! Fratele meu, sever ca toţi doctorii, mă 
asigură că starea mea nu tolerează munca în cursul acestui an. Atunci, ce e 
de făcut? Un singur lucru : să nu vă încure mai mult cu capriciile fiziologiei 
mele care are nevoie de serioase reparaţii. 

Domnule profesor, aş fi dezolat dacă din cauza neaşteptatei mele 
defecţiuni, ați avea cea mai mică neplăcere. Dar nu mi-aş ierta niciodată ca, 
din arivism, să vă ascund acum adevărul asupra mea şi mai tîrziu să vă las 
în drum, pe Dvs., care v-aţi purtat cu mine cu atita grijă de soarta mea. De 
aceea cred că—înfrîngînd orice sentiment personal —e cazul să las locul liber 
pentru oameni mai valizi decât mine. N-am nici o îndoială că prietenul 
Vulcănescu — sau alții — vor lucra eu aceleaşi bune intenții ca și mine 
şi la Facultate și la Institut, şi poate cu mai bune rezultate. Îndată ce 
sănătatea mi-o va permite, stau la dispoziția Dvs. Deocamdată, sînt nevoit 
să mă supun, după o grozavă criză sufletească, somației medicale. Nu știu, 
domnule profesor, cum să vă mulțumese pentru atît de puţin meritata 
grijă pe care aţi avut-o de mine. Nu știu cum să vă rog să-mi iertați — 
dacă se poate — vina de a nu-mi fi dat seama de realele mele forțe fizice, 
şi numai de aspiraţiile mele sufleteşti. Sînteţi, domnule profesor, singurul 
om care m-a ajutat să-mi fac o situaţie. Va veni poate vremea, cînd vă voi 
putea dovedi recunoştinţa mea întreagă. 

Primiţi, vă rog, domnule profesor, expresiunea celui mai perfect 
devotament. Alexandru Claudian. 


12 iunie 1921, Iaşi. Stimate Domnule Gusti, În sfirșit s-a rezolvat 
chestia Aslan, căci alaltăieri a venit răspunsul Ministrului odată cu ordinul 
de-a se alcătui comisia pentru examen. Cum să vă mulțumesc pentru toată 
intervenţia D-voastră? Să vă spun cuvinte multe? Cred că e mai bine 
să las viitorului sarcina de a vă dovedi prin fapte ce înseamnă o prietenie 
cîștigată — întîi prin ştiinţă şi apoi prin necontenită apropiere sufletească 
timp de 11 ani. Pînă acum d-voastră ați fost „spiritus rerum” în această 
chestie şi sper că veţi continua a fi şi mai departe. Pentru mine de acum 
încolo începe o luptă aprigă —şi desigur că dacă aş rămiînea singur în contra 
unora din acei care au puterea în mină, aș cădea învins. Am încredere însă 
în acei care mă cunosce bine, cu care am lucrat timp îndelungat și aştept 
Iucrîind mai departe. 

V-am scris o scrisoare, în care făceam și ofertă pentru tipărirea 
„sociologiei revoluției” — ați primit-o ? De asemenea am făcut ofertă la 
„Cartea Românească” pentru Sociologia marxistă şi sociologia neokan- 
tiană. D-voastră ce aţi hotărît? Vă rog de asemenea, dacă puteţi, determi- 
naţi-l pe dl Rădulescu-Motru să primească a fi în Comisia examinatoare. 
Avind deplină încredere în spiritul d-voastră de dreptate, în dorința de bine 
ce vă călăuzeşte şi în prietenia, pe care mi-aţi arătat-o întotdeauna, sper 
că vor fi dejucate toate planurile răntăcioase ale duşmanilor mei (care sînt 
în același timp şi ai d-voastră). 

Dacă veniţi prin Iași cred că ne vom vedea neapărat. Ce frumoasă 
colaborare vom putea realiza, atunci cînd voi fi şi eu în sfirşit aranjat ! 
Multe lucruri bune se pot face prin o înţelegere științifică și prin o prietenie 
durabilă. Şi acestea le veţi găsi la mine. În fuga necontenită de persoane 
şi întîmplări din București, în haosul acela de oameni grăbiţi în a profita, 
veți găsi puţini care să rămînă credincioşi unui gînd şi unei prietenii, 

Vă aduce Sotlacec această scrisoare, pentrucă lui îi veţi putea da 
unele detalii, care v-ar lua timp mai mult pentru a le scri — și el apoi 
mi-ar comunica tot ce ați voi D-voastră. 

Cu multe mulțumiri şi respectuoase salutări. P. Andrei. 


18 iunie 1921. Stimate Domnule Gusti, V-am telegrafiat foarte 
desperat intențiile consorțiului de exploatare Aslan. Ei vor să intre toţi 
patru în comisie pentru a avea majoritate şi pentru a mă exclude de la 
concurs. Aslan i-a spus chiar rectorului Leon, că nu se știe de voi intra eu 
în concurs. Desigur tema va fi: lucrări tipărite cu 6 luni înainte de publi- 
carea vacanței catedrei ete. În ședința de ieri (17 iunie) a ieşit Găvănescul 
la vot şi prin o regretabilă eroare a lui Ibrăileanu, Bărbulescu, Philippide 
n-a venit. Bratu şi Ibrăileanu au căzut în balotaj cu Tafrali — cîte 3 voturi, 
Acum dacă nu vine Dl Petrovici la o ședință viitoare totul e pierdut. Pe 
dînsul l-am contestat pe motivul că el e în concediu, deci nu avea dreptul 
să facă parte din comisie. Dar, după cum ştiţi, la drept, Cuza, Alexandrescu, 

Dragomirescu — deși în concediu — fac parte din toate comisiile. Şi apoi 
cine ştie de va mai fi ministru pînă la concurs, Eu am vorbit cu dl Petrovici 
la telefon şi mi-a spus că poate va veni. Dacă l-aţi convinge d-voastră? 
Cuvintul d-voastră l-ar determina desigur să vină la Iaşi mai curînd și să 
ceară să fie în comisie, luînd parte şi la vot. Acum, stimate D-le Gusti, 
e vorba ce se mai poate face și la Bucureşti. Dacă l-aţi convinge pe 
Dl Drouhet, în caz cînd R. Motru nu primeşte ! În orice caz ştiţi D-voastră 
mai bine ca mine ce este de făcut. Sînt foarte amărăt, căci Găvănescul et 
comp. — odată cu plecarea D-voastră de aici au dobîndit puterea în facul- 
tate şi își bat joc, terfelină tot ceea ce e drept, adevărat şi bun. Găvănescul 
ar îi declarat, spun unii studenţi — că poate ţine piept oricărui specialist, 
indiferent de Universitatea unde este el. Înţelegeţi ce înseamnă aceasta ! 
Vedeţi cum am necazuri de acestea, vă scriu totul, imediat, pentrucă am 
convingerea că puteţi împiedeca mult rău şi multe ticăloşii şi apoi pentrucă 
am încredere în intențiile şi în firea d-voastră sinceră și deschisă. 

Vă trimite odată cu rugămintea sa, cele mai bune urări de sănătate 
P. Andrei, Lascar Catargiu 26. 


Stimate Domnule Gusti. Îndurerat îţi scriu aceasta, deoarece ași fi 
dorit să nu mai am prilej pentru aşa ceva. 

Văd însă că nu putem colabora și e mai bine să ne despărțim cît este 
timp încă, Înţelegi uşor că nu sînt dintre acei care pot fi umiliţi la tot pasul 
Eu nu pot deveni un factor lăturalnic inutil atîta vreme cît din încredința- 
rea partidului, am fost numit în acest post. 


După făgăduielile d-tale de deunăzi credeam că lucrurile se vor 
îndrepta, dar văd că totul continuă, ba încă şi mai rău ca în trecut. 

Iau cunoştinţă din gazete, în care citesc aproape în fiecare zi, că se 
lucrează la proiecte de legi, că sînt comisiuni din care fac parte pînă și 
şefi de cabinet, că se vor depune legi chiar în cursul acestei săptămîni etc... . 
și mie nu mi-ai spus absolut nimic din toate acestea. 

Nu mi se comunică nici măcar ce interpelări şi comunicări se fac în 
parlament, la buget se fac modificări despre care eu aflu abia la 2 — 3 zile. 

Cred că e sub demnitatea oh! mea să accept toate acestea. Văd 
cum se lucrează și la celelalte ministere şi cu durere constat că nicăieri nu se 
petrece acest lucru. 


De aceea socot că e mai bine ca, fără zgomot, să ne despărțim, urmînd 
să lucreze fiecare cum va crede de cuviință. 


În felul acesta se va mîntui orice neînțelegere în Minister. Cu distinse 
salutări, P. Andrei. 


Sărbătorirea d-lui prof. D. Gusti *. Pe ziua de ieri, un grup impozant 
de profesori, academicieni şi oameni de cultură, străini aceştia de trivialele 


* În ziarul „Dreptatea“ 1935 

combinaţii de culisă politică, care monopolizează mereu gîndul bucureşte- 
nilor noştri, și-au adus aminte că mai există ocupaţii omeneşti demne gi 
senine şi într-o atmosferă caldă au sărbătorit pe un pionier al ştiinţei şi 
filozofiei româneşti, pentru meritele sale eminente de cugetător şi organi- 
zator În colectivităţile de azi, înebunite de barbare revanşe, sînt 'aşa de 
rare pornirile de recunoștință pentru gîndirea dezinteresată, încît numai 
peisajul moral al manifestaţiei de ieri e reconfortant. 


Am fost elev al profesorului D. Gusti. Ca şi alte serii lungi de studenţi 
m-am adăpat; la larga sa erudiție, la cursurile sale aşa de moderne şi de 
informate. Mi-a rămas mai ales în minte evropenismul firii şi mentalităţii 
sale. Europenism în maniere, în gindire, în larga sa obiectivitate, în perfecta 
ga politeţe. Dar mai ales europenism în spiritul său de integrare a valorilor 
de civilizaţie apuseană la valorile româneşti. D. D. Gusti e un remarcabil 
om de ştiinţă teoretică. Cercetările sale în domeniul sociologiei şi al eticii, 
în istoria doctrinelor sociale şi politice aduc importante contribuţii la for- 
marea unor ştiinţe aşa de recente şi de plăpînde. 

Legăturile sale cu savanții continentali sînt mai frecvente şi mai strînse 
decît ale oricărui învăţat român. Institutul social român contează prin- 
tre cele trei, patru instituţii europene care perfectează știința, societății. 
Merite eminente desigur, dar nu merite cardinale ale profesorului D. Gusti. 
După cum în literatură nu există mare scriitor dacă nu sé exprimă într-o 
limbă naţională (în caracterul său hibrid stă tragedia lui Panait Istrati), 
tot aşa în domeniul ştiinţelor morale nu se poate aduce o contribuție fe- 
cundă, reală, originală, decît prin cercetări proprii din domeniul realităţilor 
naţionale. Fiindcă, în tond, interesează mult mai puţin vagi consideraţii 
generale de filozofie abstractă decit cercetări concrete şi vii, păstrind 
încă partumul proaspăt şi specific al pămintului. 

Cercetările de sociologie aplicate la realitatea românească vor rămîne 
marele merit al prof. D. Gusti. 

Ne-am întregit şi acum ne muncim, dibuind confuz, să ne limităm sufle- 
teşte, să ne cunoaştem cine sintem, ce suflet avem, ce putem face. Ne cău- 
tăm prin întunerec un stil sufletesc și unul cultural. Din haosul moral și 
intelectual de azi, din contopirea atitor spirite provinciale trebuie să iasă 
configurația noastră morală de mîine. Cercetările monografice tind, pe 
căile sociologice obiective, la definirea, sufletului românesc. Ele ne ajută 
să ne găsim pe noi înşine, să ne lămurim, să ne caracterizăm puterile şi 
destinul. Cînd mîine, napia românească va lua conştiinţă de ea însăşi, 
nu printr-o oarbă îngîmfare şi nici printr-o sălbatică prigonire a ceea ce nu 
e ea, ci prin intuiţia exactă, obiectivă, a propriului ei specific, lămurit fără, 
false iluzii, numele profesorului Gusti va trebui mereu pomenit. Românism 
făcut de un european : asta ne trebuie. Mihai D. Ralea. 


iH Împliniri 345 


4. TATATI” 


Există, desigur, un spirit de familie, comun tuturor membrilor care o 
alcătuiesc, produs al atmosferei durerilor şi bucuriilor comune, al aniver- 
sărilor de tot felul, prilej de sărbători familiare şi al căldurii căminului, 
dar atunci cînd legăturile de familie sînt întărite prin afinități elective, 
membrul familiei devine ceva mai mult, un prieten. 

Un scump, iubit şi nespus de bun prieten a fost fratele meu, Anastase, 
numit astfel de mine, ca copil, neputind să-i pronunţ numele : Ta-Ta-Ti — 
un nume care i-a aparținut toată viața şi pentru toţi intimii săi. 

Am adorat nobleţa şi fineța personalităţii sale, i-am admirat marile 
însuşiri de om şi de intelectual onest şi pasionat pentru adevărul social. 

Ca să nu facă impresia total greşită de sentimentalism, voi istorisi. 
următoarele fapte, care vor ilustra, cred, cu prisosință cele afirmate de 
mine. 

Iată o scrisoare din Paris, unde şi-a făcut studiile juridice, scrisă în: 
limba franceză „surioarei sale scumpe” (,Très chère soeurette”), Cecilia, 
care conține pe lîngă o efuziune de iubire pentru ea şi confidențe despre 
traiul său în Paris, și două observaţii foarte caracteristice pentru gîndirea. 
sa de student, una relativă la un atentat fără importanță — a fost rănit 
uşor la mînă — împotriva lui Dreyfus, ca o manifestare împotriva, transfe- 
rării lui Zola la Panthéon. Le pauvre Zola ! scrie el în această scrisoare, 
ce qu’il a été blaspheme et injuri€ par les nationalistes ! Şi acum întrebuin- 
țează un stil de tînăr revoltat (des idiots, des imbéciles, des academiciens 
mal fichus, espèce d'avortons intellectuels à la tête desquels se trouvent 
les deux illustres Faguet et Barrès, ont voulu protester contre Poeuvre 
„immorale” — entends-tu? immorale de Zola ! Zola immorale. Zola déni- 
greur du peuple ! Şi atunci tînărul student exclama : Dans quel siècle que 
nous vivons, grand Dieu ! Şi apoi răspunde : Mais non, je te dis, nous vivons 
dans la plus ignoble des décadences. Oh ! cum ar fi judecat maturul de mai 
tîrziu epocile, pe care din fericire nu le-a trăit, dacă a fost aşa, de sever cu 
timpul studenției sale ! 


A doua observație din această remarcabilă scrisoare este caracte- 
ristică pentru gîndirea sa socială, care l-a călăuzit întreaga sa viață. Întor- 
cîndu-şi privirile de la oameni, iată că devine optimist și fericit că trăieşte 
în vremea aceea la Paris, căci, continuă, scrisoarea : „ce qu'il y a de réjouis- 
sant ici, de reconfortant et plein de promesse pour Pavenir c'est le beau 
mouvement révolutionnaire de la Confédération Générale du Travail. 

Şi atunci sindicalistul, care a rămas totdeauna, face o profesiune 
de credinţă impresionantă pentru un tînăr student : „Quant à moi je pense, 
gue c'est la seule face du monde capable de régénérer la société de fond au 
comble, en nous apportant de nouvelles valeurs de vie, de nouvelles con- 
ceptions éthiques, de nouveaux principes juridiques. Sans cela nous mar- 
chons tous vers le plus effroyable des abîmes”. 

Preţioasă mărturisire sindicalistă. În biblioteca sa, pe care a donat-o 
Facultăţii de Drept din Iaşi, se afla o colecție, care se întilneşte rar în biblio- 
tecile din străinătate, şi care era unică în ţara sa, revista completă „Le 
mouvement socialiste”, editată de Lagardelle, la care au dat contribuţii 
valoroase marii teoreticieni sindicalişti Georges Sorel și Eduard Berth. 

Cîtă decepție amară a avut fratele meu mai tîrziu, cînd a luat notă 
cu durere că Lagardelle a devenit ministru sub regimul totalitar al lui 
Pétain, iar Sorel — pe motiv că este în vîrstă şi nu poate aştepta timpurile 
frumoase sociale pe care le dezvăluie în lucrările sale originale și profunde 
— a devenit regalist! 

Nu este de mirare cu astfel de preocupări, că teza de doctorat în 
drept a lui An. Gusti despre Contractul colectiv a fost o anticipare a legislației 
de politică socială de mai tîrziu. 

Un al treilea fapt, care dovedește un mare curaj social a fost apărarea 
pe care An. Gusti a luat-o fățiș, şi împotriva opiniei publice, montată de 
ziarul foarte răspîndit Universul”, prin care se învinuia luptătorul socialist 
Bujor, de fapte criminale. 

Trimis în timpul primului război mondial la Odessa, în interes de 
serviciu, sub influența lui Rakovseky, românii numeroşi de acolo au fost 
arestaţi în masă, unii deportaţi, alții chiar asasinați, toți brutalizaţi și cu 
banii confiscaţți. Odessa se afla în perioada tulbure revoluţionară. 
An. Gusti însuşi a fost arestat 48 de ore. Bujor a fost învinuit și deținut la 
închisoarea Dottana pe motiv că ar fi participat la aceste excese. Fratele 
meu, care-l cunoştea pe Bujor din Iași, cînd făceau amindoi parte dintr-un 
„cere de studii sociale” — propriu-zis „socialiste” — l-a întîlnit în două 
rînduri la Odessa şi printr-o scrisoare publicată în ziarul popular de seară 
„Adevărul” a arătat că Bujor n-a fost întru nimic amestecat, că de altfel, 
nici temperamentul său blind nu i-ar îi îngăduit. 

Fireşte, intervenţia lui Tatati a produs o enormă senzaţie şi nenumă- 
rate atacuri împotriva sa din partea acelor pe care nu-i interesa adevărul, 
ci patima de a găsi cu orice preţ pe responsabilii exceselor din Odessa. 

Al patrulea fapt este de o elocvență vădită şi scoate în evidență 
caracterul ferm al personalităţii lui An. Gusti. 

Reîntors în Bucureşti, după ce şi-a dat cu succes doctoratul în drept 
la Paris, a devenit la început colaboratorul şi secretarul celui mai mare 
avocat şi mare om de stat, Take Ionescu. Putea deci să facă o carieră 
politică strălucită și să cîştige sume fabuloase de pe urma proceselor, — 
aşa cum s-a întîmplat cu toți secretarii şi colaboratorii lui Take Ionescu. 
Unii dintre aceşti colegi ai săi şi-au făcut palate, averi mari, au devenit 
deputaţi, miniştri... 

An. Gusti a avut chiar unele succese remarcabile în procese, pentru 
un tînăr avocat chiar senzaţionale, la Casaţie. Dar atmosfera tribunalelor 
şi a Curţilor de justiție nu-l satisfăceau, iar cariera de avocat, de multe ori 
transformată în carieră de „afaceri” îl dezgusta. 

Şi atunci iată că renunţă la toate perspectivele fastuoase şi zgomotoase 
pentru a deveni subdirector general în Ministerul Muncii, într-o instituție 
nou ereată a Asigurărilor Sociale, care pentru consolidarea ei avea nevoie 
de oameni noi şi întregi. 

Iată-l, că a luat loc, modest, într-o cameră de studii şi de organizare 
a unei acțiuni sistematice pentru binele muncitorilor, care era propriu-zis o 
continuare a preocupărilor sale superioare de la Paris. 

În această calitate, devenind apoi Director General al Instituţiei, a 
fost inspiratorul şi autorul tuturor legilor de asigurare și ocrotire a Ministe- 
rului M=ncii, care după declaraţia lui Albert Thomas, cu ocazia conferințe- 
lor ţinute la Institutul Social Român, erau socotite la Bureau International 
du Travail, dintre cele mai înaintate. 


Iar lucrătorii au creat o bibliotecă, care purta numele de :.,,Biblio- 
teca Anastase Gusti”, ca un omagiu pe care i-l aduceau și care cuprindea 
unele „Sfaturi către cetitori”, care în opt pagini cuprindeau într-adevăr 
sfaturi valabile pentru toate bibliotecile din toate timpurile şi care culmi- 
nau în adevărul că „arta cititului este arta să gîndeşti gîndirea altuia”. 

Ieşind din Minister pentru a intra într-o societate practică de asigurări 
„„Generala”!, a putut să aibă preocupări mai intense teoretice şi să adin- 
cească şi mai mult problemele care-l frămîntau permanent din vremea 
doctoratului şi a Ministerului. A citit mult. A meditat. A scris şi publicat. 
Avea eminente însuşiri de intelectual. Era predestinat pentru cariera uni- 
versitară. Inteligența sa fermă şi clară, pregătirea sa aleasă, puterea sa de 
muncă l-au indicat pentru aceasta, ca şi pentru cariere sociale şi politice 
superioare. 

Avea chiar intenția a candida la o catedră şi pregătea în acest scop 
o lucrare mai mare, care ar fi avut marele privilegiu să unească sintetic 
experienţa științifică cu cea practică, cînd a intervenit nenorocita boală. 


Latura cea mai simpatică şi originală a personalităţii sale era cea 
pur umană. Era nobleţa şi distincția întrupată, de aceea avea numai 
admiratori şi prieteni. 

S-a căsătorit cu o vară a noastră, exemplar rar de soție devotată 
şi iubitoare. 


Şi-au creat un „home” mic, însă plin de confort personal şi de fru- 
museţă, cu mobilă „maple” adusă din Anglia. Casa răsfrîngea personalita- 
tea și traiul lor, numai armonie : ei trăiau unul pentru altul şi ofereau un 
spectacol estetic de viaţă, un model de curăţenie şi lealitate sufletească. 
De aceea casa lor era un refugiu de odihnă. Din generozitate a donat casa 
prin testament Academiei Române. 


La întoarcerea mea de la expoziţia internațională din Paris, unde 
organizarea şi funcționarea pavilionului României era aproape să-mi 
coste viața, contractînd printr-o excesivă surmenare o gravă boală de inimă 
— după ce soţii amîndoi au venit la gară mi-au arătat casa mea, de a cărei 
construcție s-au îngrijit, ca şi cum ar fi fost casa lor proprie. 

A doua zi aflu din senin că fratele meu trebuie să se interneze într-un 
sanatoriu ! 

În seara aceleiași zile vărul meu, Dr. Gh. Gatoschi, mă face atent că 
starea bolnavului ar fi totuși gravă, 

Profund emoţionat intru în camera unde se afla. Îl sărut pe fruntea 
umedă, el se uită resemnat în ochii mei şi-mi spune; „frate, mor”. Nu 
mi-am putut reține lacrimile, deşi mă vedeam urmărit de ochii săi liniștiți 
si senini. 

Adînc îndurerat, am părăsit camera. 

După plecarea mea bolnavul roagă sora, care-l căuta, să nu mai lase 
pe nimeni să intre, pentru a nu suferi spectacol de emoție. Delicatețea şi 
discretia nu s-au desminţit un moment pînă la sfîrşitul vieții. 

Curajos, nu se plîngea niciodată de viață, deși viața nu i-a dat decît 
recompense, pe care le dă bucuria interioară (care desigur sînt cele mai 
bune). 

Soția sa nu înțelegea să trăiască fără el. Erau prea indisolubil legați 
unul de altul pentru ca plecarea unuia să nu fie fatală pentru cel rămas. 

Nu trăia decît cu gîndul să lase Academiei Române casa și averea 
îără datorii și apoi să-l urmeze unde a plecat pe calea cea lungă şi să se 
întilnească acolo. 

În zadar încercam s-o fac să înțeleagă că trebuie să trăiască, ca să-i 
cultive memoria, pentru care am și făcut să apară un volum cu toate stu- 
diile sale mai importante, Îmi spunea că această publicaţie este cel mai 
frumos şi demn monument care i se putea închina. Însă rămînea la ideile 
sale nefaste. A trecut un an de la moartea soțului ei. În fiecare zi se întreba, 
cum şi de ce mai trăieşte? 

Într-o seară, după o baie fierbinte, iese pe balconul casei pe un frig 
de iarnă grea. În cursul dimineții a avut o puternică hemoragie a plămînu- 
lui de care suferea de mult și a spus femeii de serviciu, cu surîsul mulțumit 
pe buze: „mă duc la domnul”, 


Astfel s-a încheiat drama vieţii a doi oameni excepționali, exemplare 
rare de oameni aleși... 


5. CULTURA ADULȚILOR 


Încă din primul an de cercetare monografică, 1925, am fost făcut 
atent de realitatea socială asupra a două mari probleme : 1) cultura unităţii 
sociale, satul, unde am lucrat şi 2) cultura adulţilor, a țăranilor. 

su fiecare an de cercetare s-a adîncit şi necesitatea acestor mari şi 
esențiale probleme. Experienţa mea proprie mi-a impus luarea adincită 
în considerare a lor. Experienţa şi nu laturile și nici imitaţiile m-au îndem- 
nat la aceasta, Căci ce am constatat în cercetările mele sociologice pe teren ? 
Mai întîi problema omului ; țăranul, înzestrat cu eminente însuşiri de inteli- 

gență şi voință, capabil a-şi da seama de cele mai delicate situaţii, chiar 
internaţionale şi cu calități voluntare, de răbdare şi rezistenţă incompara- 
bile, în loc să fie dat culturii, civilizaţiei, trăieşte în condiţiile cele mai 
scandaloase biologice şi spirituale. Evident că soluţia problemei analfa- 
petismului, pe care am urmărit-o de aproape timp de decenii, nu cuprinde 
un panaceu ! Mai înainte de orice probleme de învățare a alfabetului, care 
se poate de altfei uşor uita, este aceea a sănătății; ce face un om mai învă- 
tat decit cunoaşterea alfabetului, dacă este ros de boli şi care se moşte- 
nese ! Apoi este chestiunea esențială a spațiului locativ, a locuinţei, si a celor 
mai elementare reguli de igienă. Apoi alimentaţia insuficientă, nivelul vieţii 
economice foarte scăzut, ca şi nivelul moral, ori cel intelectual, lipsa unei 
lecturi, care să întrețină neuitarea alfabetului și a cititului din scoală si 
să deschidă vieţii largi și noi perspective, lipsa unor cărţi pe care să le înţe- 
leagă. Iată atîtea şi atitea probleme — numai unele din cele constatate — 
care mi-au impus să consider Cultura adulţilor, ca fundamentală unei 
vieţi sociule şi naționale sănătoase şi prospere. Cercetare şi acţiune — 
programul întregii mele activități publice (aş spune „politic? în sensul 
nobil al cuvîntului și nu în sens de politică de partid, de care am fost străin 
toată viaţa). 

1) Chemat Palat — Casa Culturii Poporului — însărcinat. Refuzat. 
Propus Mehedinţi—Motru. Prea ocupat I.S.R. monografie pentru care 
am refuzat și Ministru la Berlin plan vital, capital — Totuși s-a stăruit 
să primesc. Iarăşi am refuzat, însfîrșit am primit cu condiţiile: buget, 
local, personalul numit de mine, ca să știu cu cine lucrez, faţă de imensa 
responsabilitate ; titlul, nu Director General, ci Rector (pentru a accentua 
caracterul nou, nebirocratic). 

Casa Culturii Poporului — vast program — original. 

2) Înscăunare solemnă, originală ca și aşezămiutul, în prezența 
Consiliului de Miniștri, Şef de stat major, personalități culturale : Iorga, 
Antipa — (înfricoşat — Ministrul Instrucţiei ţine paltonul umil Primului 
Ministru — nu ca act de amabilitate, ci ceremonios, slugarnic). Nu știam 
de această solemnitate ; mi s-a spus numai să mă prezint pentru numire, 
cînd colo, ce văd, spectacol impresionant : tot aparatul de stat. Pentru ce? 
— Nu pentru numirea conducătorului, dar pentru a se arăta însemnătatea, 
mare, unică ce se acorda instituției. În cuvîntarea mea am arătat greută- 
tile ce stau în cale, tot aşa de mari ca şi timpurile. Cu curaj am cerut: 
buget local, fără care nu se poate lucra. Ştiam că mă aflam în fața unor 
persoane ostile, deşi pe față foarte servili, profund antipatici, îi ştiam falsi 
politicieni, li se lua; din mînă cel mai important instrument de dominare, 
Poporul” — li se lua arma electorală !... Nistor, „Culturalii” tot politici- 
eni — deși profesor, academician, ostil. Ministrul Instrucției propunea, 
fără elan, ca local „Casa Maca”, iar cel al Finanţelor nu a vroit a se declara, 
cerîndu-mi o întrevedere. Am avut-o ... Bugetul, mi-a spus nu poate 
oferi nimica... Atunci în bugetul viitor” ? Nu poate promite ! Am înțeles. 
Am cerut audienţă la prinţ, și am declarat franc, că rolurile erau împărțite : 

Primul Ministru încîntat, operă mare, iar fratele său Ministrul de Finanţe, 
nu dă nici un ban! Atunci — concluzia, „decît un vis sarbăd, mai bine 
nimic”. Am prezentat demisia. 

După ce am făcut bugetul, lista, de personal şi probleme, cum se putea, 
lucra fără buget? fără local? Se compromitea ideea sublimă de a ridica 
poporul la rangul pe care-l merita. Prinţul a insistat să mai aştept. Mi-a 
spus să cer audienţă la Regele Ferdinand. Am aşteptat. M-am prezentat 
în audiență. Regele m-a sfătuit de asemenea să aştept. Se va pune în 
buget ... 

A survenit însă o nouă împrejurare hotăritoare. Am propus perso- 
nalul, oamenii de încredere care au sesizat sensul adînc al C. C. P., cu care 
am lucrat la I. S. R., pe care deci îi cunoşteam, pe care mă puteam bizui. 
După ce am prezentat lista, mi s-a spus să aştept aprobarea pentru mai 
tirziu. Mi s-a părut gestul suspect. Altfel fusese înțelegerea : n-am primit 
decît cu condiţia să mă lase liber în alegerea persoanelor cu care voi lucra 
eu. Au trecut câteva zile, nici un răspuns. Telefonez la aghiotant, nu ştie 
nimic. Atunci după alte cîteva zile, am hotărît, demisionez pentru a doua 
oară ! Senzaţie ! A fost chemat Antipa, i s-a plins. Şi a fost însărcinat să 
intervie pe lîngă mine. Eu însă mi-am menţinut demisia, constatind că 
pe lîngă ostilitatea vădită a politicienilor, se mai adaogă şi „consilieri” 
oculţi... Era prea mult. Nu voiam să-mi pierd libertatea pentru fantome ! 
Nu ţineam la onoruri ! Demnitatea mea înainte de orice altă demnitate ! ! 

Făcut un mic voiaj de studii — Turingia — ,,Volksheime” — 
;; Volkshochschule”, regimul socialist văzut bine : prin cultură la socialism — 
vizită — interesant eveniment — țărani şi muncitori la un loc — în Viena 
„„Volksheim” descris de mine în „Politica Culturii”. 

După demisia din Minister şi după ce am înmînat solemn volumul 
despre „Un an” exprimînd marele meu regret, că n-am putut reuși să dau 
forma de lege, decît numai „legea Fundațiilor” — am primit însărcinarea 
să conduc „Fundaţia Principele Carol” ca Director General. 

Am încadrat imediat acest plan în planul meu aplicat şi verificat: 
cu echipele de cercetători sociologi. Şi anume ceea ce din punct de vedere 
cultural în cercetările monografice era pe un plan mai secundar, acuma; 
devenise operă mai amplă și mai sistematică. Cum şi echipele monografice 
şi echipele culturale urmăreau acelaş scop şi formau propriu-zis o aceeași 
mică echipă. 

A fost experiența de cinci ani. Bazată pe următoarele principii : 
1) Voluntariatul studenților de la toate facultăţile şi universitățile, 2) Şcoli 
de echipe, 3) Şcoli de șefi de echipe (,comandanţi'”), 4) O lună cercetări 
pentru a cunoaşte nevoile satului ; 5) trai luni realizări conform constatării 
lipsurilor, 6) Activitate în 4 direcții: sănătate, viaţă economică,Spirit, 
Suflet, 7) Colaborarea strînsă cu ţăranii, prin căminele culturale pentru a-i 
lăsa apoi să le conducă singuri : 8) cursuri țărănești, 7) şcoli ţărăneşti cu 
internate ; 10) şcoli pentru conducători de cămine ; 11) inspectori culturali 
pentru a afla în orice moment cum se lucrează şi care n-au fost la înălțime ; 

12) La plecare tradiționala întîlnire a mea cu echipierii, în ajunul plecării — 
în fața localului fundației; 13) inspecția mea — mii de km — a echipelor 
la lucru (cele mai impresionante „„,voiajuri”), 14) Expoziţiile rezultatelor 
muncii echipelor (curios, că aceste expoziţii, bogate, sincere, unde se oglin- 
deau nevoile neamului nu interesau — un fost Ministru, coleg de Academie 
Română, parcă-l văd trecînd cu indiferență, fără a se uita, avînd grijă însă 
de a nu pierde rangul din suita regelui — un ministru cu pretenţie şi de 
intelectualitate (mai ales în fraze) și de dragoste pentru talpa neamului” — 
(oh ! talpa: !) ; 14) Reviste pentru ţărani (,„Albina”) şi pentru conducătorii 
Căminelor (,,Căminul Cultural”), 15) Reviste pentru echipieri, „Curierul 
echipelor”, 16) Cărţi pentru ţărani, „Cartea satului”, frumos tipar, autori, 
cei mai buni scriitori, ieftine. 17) Congresele anuale ale membrilor Căminelor 
18) reprezentații alese de artă, cu cele mai dotate echipe de artişti populari 
(impresionant de originale şi frumoase) 19) filme — Drăguș — Şant — 
20) Participări la expoziţii internaţionale Dresda — Tokio — Paris — NY. 
Iată elementele principale ale doctrinei Fundaţiei, formată zi de zi, an de an, 
5 ani de-a rîndul. 

După cinci ani de muncă voluntară şi entuziastă în sate, sute de 
studenţi ( a se vedea lista !) au venit din toate colțurile ţării cereri de tri- 
mitere de echipe, precum şi din partea echipelor de a se permanentiza, 
rostul lor. Și atunci am emis o imensă operă îndrăzneață care pe baza. 
experienţei de 5 ani, să facă serviciul la sate obligatoriu şi viu, aceasta ca 
să se dea învățămîntului o nouă şi revoluţionară menire. Acesta, fu 
Serviciul Social. 

„„Cercetător”. Am format cadre, muncitori ştiinţifici, chemaţi a con- 
status cadrele cercetării. Un cercetător nu se improvizează. „,Erudiţia” 
garantată prin simplul titlu universitar nu ajunge a înlocui curiozitatea — 
sensul observației — sensul experimentării pe care numai o lungă 
ucenicie înaintea problemelor concrete este capabilă de a o revela și afirma. 
Suveranul, deşi era cîştigat pentru idee, ezita. Prea nouă și revoluționară: 
era opera, tineretul de ambele sexe, cu tot sacrificiul ce li se cerea, erau 
captivaţi de opera măreaţă ce li se cerea — pentru patrie. 

Oamenii politici erau vădit contra. Şopteau, intrigau, însă nu îndrăz- 
neau a avea o atitudine fățișă. Eu energic, fără reticențe, am propus dife- 
vite anteproiecte de legi... ! cu voința luminată! Atunci s-a convocat în 
special un Consiliu de Miniştri (De cînd cu Casa Culturii poporului al doi- 
lea !). Şedinţa aproape amuzantă. Iar afară de suveran care prezida şedinţa, 
toți membrii guvernului erau „puţin contra” — ori mai bine „contra 
pentru”, Patriarhul Miron — Ralea — Andrei (cu şcolile), Madgearu 
relativ la Serviciul Sociala declarat că eu sînt un adevărat Preşedinte de 
Consiliu — i-am spus da, însă sociologic, şi cultural, nu politic !. Seere- 
tar General, unul tînăr. 

Cellalt personal? — Eu singur, Vointa și studenții, şi Țăranii. 
Administraţia contra. Totuşi mare succes ! Tineretul, la început (mai ales 
fetele, le venea greu să renunţe la roșul de buze !) Găseau serviciul social 
ereu. Apoi cu nesaţ se sacrificau pentru pătura cea mare : Poporul ! pentru 
a o ajuta, pentru a învăţa de la el adevăruri ce-i vor folosi pentru exerci- 
tarea profesiunei sale. 

Wallace, vicepreşedintele U. S. A. invitat, a venit la dejun la legatie, 
după dejun s-a oferit să-mi arate lingă Washington un orăşel model pu 
funcționari şi lucrători, care au cel mult 2000 “dolari pe an. În drum i-ar 
povestit de obligativitatea Serviciului Social pentru toate profes iunde. 
Atunci Wallace întrebă cu surisul pe buze, şi pentru cei ce vor deveni 
diplomați —, iar la răspunsul meu, sigur că da, o izbucnit într-un mare râs 
de satisfacție. 

Audienţă la Președintele Roosevelt — prezentat textul în engleză — 
mi-a cerut o dedicație (ce am scris?) Mama mi-a vorbit de d-voastră. — 
Serviciul Social este cea mai avansată legislație (Tenressee Valey). 

Cînd m-am întors complotul era aranjat de intrigantul şi aventurierul 
Ur. după propria mărturie a însuși colaboratorului meu Dr. Banu. 

— Oamenii politici invidiau : ce le păsa lor de marele folos al Legei. 
Dr. Marinescu credea că la Ministerul Sănătăţii se putea face totul — după 
şablonul cunoscut. Urdăreanu răspunde „ei, acum o puteţi avea”, ce 
importanță, doar nu o ceream la el, în schimb era o mărturisire că în sfârşit 
s-au hotărît. 


6. ULTIMUL CURS UNIVERSITAR * 


Este de ajuns pentru unii să citească două-trei broșuri, pentru ca 
să se creadă marxişti ! 

Capitalul, care acum este tradus în româneşte, este foarte necesar 
şi este recomandabil să fie pus în mîinile oricărui om cult. Nu mai vorbesc 
de celelalte lucrări care se găsesc foarte rar în bibliotecile mari, căci în 
celelalte biblioteci particulare mici nu mai încape discuţie. 

Institutul Marw-Engels- Lenin are toate, dar absolut toate lucrările 
lui Marx. Ai sentimentul de pietate, dacă vreţi de evlavie, față de felul 
cum sînt păzite aceste documente, căci marxismul, domnilor, este o doc- 
trină de stat. 

Domnilor, vreau să vă vorbesc puţin, înainte de a intra în subiectul 
cursului de anul acesta, ceva despre acest Institut Engels-Marx-Lenin 
care, în 1920, a fost creat ca un simplu cabinet. În 1931 s-au unificat 
aceste institute care s-au numit Marx-Engels-Lenin, sau pe scurt I.M.B.L. 
şi care pe viitor va trebui să se numească I.M-E-L-S-. Este un institut de 
cercetări sociale și în special se ocupă cu problema marxistă. Pe lîngă 
lucrările lui Marx şi ale lui Engels, apăreau şi reviste. Acest institut apar- 
ţine Academiei de Ştiinţe a U.R.S.S. Ce este această Academie de 
Ştiinţe, care dispune de un astfel de institut? Ei bine, domnilor, trebuie 
să cunoaşteţi această evoluţie a Academiei de Ştiinţe. 

Încă în 1725 Petru cel Mare a dat un ucaz în ziua de 28 ianuarie 
prin care se creează această Academie pentru a ajuta statul rus. De 


* În manuscrisele rămase de la prof. Gusti se vorbește şi despre cursul său din 1945 
(vezi 6.4.1 prezentul volum) astfel : ,,.. .ultimul meu curs ținut în 1945 la Universitatea din 
București, în care am utilizat completările lui Engels şi am găsit că, marxismul astfel înţeles, 
nu există dezacord între el și sistemul meu, rezumat fidel în acest curs...” 

Se impun atenţiei citeva aspecte: 

a) pină s-a' ajuns la această variantă ce-o publicăm în prezentul volum, Gusti a evo- 
luat sensibil. De la predarea în 1910—1911, în primul său an de profesor universitar la ași, 
a unor lecţii pe probleme ale concepţiei marxiste despre societate, cu informări și referiri con- 
crete bazate însă mai ales pe literatura ce-a cunoscut-o el în perioada studiilor — lucrări ale 
lui Marx şi Engels, dar și ale lui Kautsky, Benstein, Adler etc., a ajuns în deceniul al 
patrulea să aprofundeze și opera lui Lenin, dar a utilizat mai ales bibliografia găsită in 
limba germană. Se simte în evoluţia gindirii lui Gusti o deplasare pe planul informării și al 
gradului de receptivitate față de concepţia materialist-dialectică despre societate. În această 
perioadă i-au rămas neclare pentru-el unele elemente fundamentale ale marxismului. Amintim 
dintre acestea în primul rind dictatura proletariatului. De la articolul său publicat în 1919 pină 
da sfirșitul celui de al doilea război mondial schimbările sînt sensibile, însă nu radicale. El a 
rămas un Gemocrat burghez receptiv. În această etapă, pozitiv rămine faptul că a trecut 
și la consultarea și înțelegerea operei lui Lenin. 

atunci însă Academia de Ştiinţe creată de Petru cel Mare, a dus o viață 
pasivă de lincezire, a devenit un loc de refugiu individualist pentru savanții 
obosiţi. 

În aprilie 1918 se revine la spiritul dinamic, creator, constructiv. 
La 28 ianuarie, Lenin face un apel la oamenii de ştiinţă, apel care se 
găsește în volumul XXXI al operei sale complete, ediţia engleză. La 24 
martie 1942, guvernul Stalin dă o telegramă Academiei de Ştiinţe, expri- 
mînd sentimentul de încredere ce-l are poporul că Academia de Ştiinţe 
se va pune în slujba poporului. 


b) Vizitarea U.R.S.S. în 1945, ca preşedinte al delegaţiei Academiei Române, cunoașterea 
unor surse noi, a unor realităţi social-politice şi economice a produs efecte pozitive deosebite. 
La 9 iulie 1945 scria că vizita făcută ìn vara anului 1945 a fost „cel mai frumos dar ce s-a 
făcut vieţii mele”. În același timp se socotește dator să împărtășească impresiile sale din 
U.R.S.S. publicului românesc, care mult timp fusese tendenţios informat despre realitatea 
sovietică. În cadrul seriei de conferințe organizate de ARLUS după întoarcerea din Uniunea 
Sovietică a savanților români carc au participat la sesiunea solemnă a Academici de Ştiinţe, 
Dimitrie Gusti a vorbit despre Institutul Marx-Engels-Lenin şi despre Muzeul etnografic 
Lenin (vezi „Institutul Marx-Engels-l.enin” şi „Muzeul etnografic Lenin”. Conferinţa d-lui 
prof. D. Gusti la ARLUS”, în ,,Scinteia”, an. I, nr. 272, joi 12 iulie 1945, p. 2. Vezi și 
„„Adevărul” din 5. X. 1946, articolul „Impresii și constatări dintr-o călătorie în U.R.S.S.”) 

Realitatea sovietică, contactul direct cu literatura lui Marx, Engels și Lenin — în 
biblioteca sa avea tot ce apăruse în limba germană, iar din opera lui Lenin avea tot ce 
apăruse în limba engleză la New York — l-au determinat pe Gusti să-și schimbe atitudinea 
eronată ce și-o manifestase în 1919. La 11 aprilie 1946, în lecţia a XVIl-a a cursului său 
de sociologie, afirma „încă din 1910 am recomandat studierea aprofundată a marxismului, 
ca fiind cea mai bună pregătire metodologică. Recunosc că de atunci am rătăcit de multe ori, 
dar mi-am și aprofundat cunoștințele. Profitaţi ... de pe urma acestei din urmă experienţe 
şi începeţi și dv. nu de a vă ocupa de unele rezultate, mai mult sau mai puțin actuale, ci 
de a studia marxismul. Înţelegeţi metoda marxismului... Nu există o mai bună înţelegere a 
științei sociale creatoare ca studiul marxismului care, pot spune, este cea mai bună interpretare 
în știința socială şi o adevărată prolegomenă la adevărata știință socială” (Dimitrie Gusti, Curs 
de sociologie, 1945 — 1946, A.S.F.L., p. 136— prezentul volum p. 353 — 417). Pînă la acest moment, 
Gusti parcursese un drum sinuos. În 1910 ca tinăr profesor de sociologie care, ca burghez 
cu vederi mai liberale, încerca să transmită studenţilor unele sumare informații despre marxism. 
În 1919, ca mulţi alţi ideologi burghezi n-a înţeles semnificația leninismului, și a puterii sovie- 
tice. În 1935 notează că ,.bolşevismul rusesc a luat în răstimp cu totul altă dezvoltare prin 
planurile cincinale și politica pacifistă”... — ca studiul nostru să fie complei — spune el — 
ar fi trebuit să ia în consideraţie şi aceste fenomene. Dacă n-o facem este tocmai pentru că 
ne-am dat seama de importanța problemelor și credem că le putem discuta în studii speciale, 
cu toate dezvoltările cuvenite” (Sociologia militans, 1, 1934, p. 469, nota 1). În 1946, în vol.I! 
ul lucrării Sociologia militans (reeditată), nemaiavind timp să revadă textele din 1919 în curs 
de republicare, renunță să-l mai includă în lucrare. lată ce scria Gusti despre aceasta în 
memoriul rămas în manuscris. „În anul 1920 am publicat un studiu : Comunism, socialism, 
anarhism, sindicalism și bolșevism, un studiu recunosc cu multe erori, privitoare la fenomenu? 
sovietic. Aceste erori se explică prin lipsa de informații, cum de altfel se afla pe acea vreme 
toată lumea, iar pe de altă parte prin influenţa scrierilor lui K. Kautsky (despre care nu ştiam 
că nu mai este Kautsky de pe vremea studenției mele, din anii după 1900) și mai ales prin 
influenţa lucrării sale Terrorismus und Komunismus. Ein- Beitrag zur Naturgeschichte der Revo- 
lution. 1920... 

După 23 August am putut dobîndi informaţii ample atît în privința gîndirii și metodei 
leniniste ... cît și în privința marilor realizări sovietice, informaţii pe care nu le-am putut 
avea între anii 1914 şi 1945, așa încît în prefața ediției a Il-aa lucrării mele Sociologia militans 
am putut scrie : ,,...de la apariţia primei ediții pînă astăzi experienţa mea științifică s-a îm- 

De la data de 24 martie 1942 într-adevăr s-a creat o Academie 
Naţională de cercetări ştiinţifice de cea mai mare utilitate şi de strictă 
legătură cu problemele statului. Această Academie de Ştiinţe prezintă 
două trăsături fundamentale şi anume: 


1). Ocupă un loc de frunte în organizarea statului, căci satisface 
necesităţile vitale ale societăţii. 

2). Blaborează planul de lucrări pentru cercetările ştiinţifice care 
stau în strînsă legătură cu activitatea statului. Deci este vorba de un 
planism științific, 
bogăţit simţitor, ., călătoria de studii tăcută în Rusia Sovietică, în urma invitaţiei Academiei 
de Ştiinţe a Uniunii Sovietice din Moscova, care a sărbătorit jubileul de 220 de ani de 
existenţă, a fost o călătorie revelatorie din trei importante puncte de vedere: 1. mai întti 
ea a impus o revizuire fundamentală a unor păreri greșite pe bază de informaţii eronate, asu- 
pra uriașelor realizări săvirșite în scurt timp de cel dintii stat socialist înregistrat în istoric; 
2. În al doilea rind, ca mi-a dat posibilitatea trecventării Institutului Marx-Engels-Lenin din 
Moscova — o adevărată citadelă a științei marxismului, impunind a completa concepţia mea 


despre doctrina marxistă... și, în sfîrşit, 3. mi s-a procurat un material deosebit de pre- 
țios prin doctrina naţiunii ... cristalizată de Sovietul Naţionalităţilor. 


Ca o consecinţă a acestora am suprimat din ediția a II-a întreg pasajul privitor la bol- 
șevism, răminind, după cum am promis în prefaţă, să public în vol. IJ un studiu complet 
şi pus la punct, cu tot ce am văzut şi citit”... (vezi Ovidiu Bădina, Dimitrie Gusti, Editura 
ştiinţifică, București, 1965). După părerea noastră acesta este un morent culminant în 
evoluţia lui Gusti. 

c) Cursul de sociologie ţinut de Gusti în anul universitar 1945—1946 are și o profundă 
semnificație politică, în momentul în care reacţiunea burghezo-moșierească și așa-zisele partide 
istorice întreprindeau o propagandă antimarxistă și anticomunistă, a prezenta cu căldură și 
sinceritate sociologia marxistă însemna o poziţie înaintată. Cu atit mai semnificativ ni se 
pare acest lucru cind este vorba de un ginditor burghez. După părerea noastră era deja 
o opţiune. 

d) Gusti a încercat în permanenţă să fie receptiv, să asimileze elemente pe care le gă- 
sea corespunzătoare modului său de a gindi. Oricit ar părea de paradoxal, de la un sistem 
sociologic, etic și politic idealist-voluntarist bine creionat în perioada începuturilor sale de 
teoretician, treptat a ajuns la o schemă în care nu mai recunoșteai decit elemente din sistem. 
Căutarea destinată îmbogăţirii sistemului l-a împins la schematism și la abandonarea unor 
idei de fond, însă idealiste. Aprecierea marxismului îl punea în situaţia să opteze. Gusti a 
preferat însă să găsească corespondențe între unele clemente ale doctrinei marxiste şi ale doc- 
trinei sale, decit să renunțe la sistemul său care, simţea și el, nu rezista. După părerea 
noastră, explicaţia trebuie căutată în două direcții: 1) psihologia savantului adult care, aflat 
în odihnă, nu este în stare să renunțe la un sistem de gindire care devenise depășit (era, 
totuși, sistemul creat de el!); 2) oricît de receptiv ar fi un gînditor burghez, el nu poate 
accepta esenţialul din marxism : dictatura proletariatului. Dimitrie Gusti s-a aflat în cumpănă, 
evenimentele s-au precipitat și ela fost depășit. Revoluţiile cer să treci de o parte sau de 
alta a baricadei. Gusti s-a străduit s-o facă, însă n-a mai avut timp să ajungă pînă la capăt. 

e) În paginile care urmează publicăm, prescurtat, cursul de sociologie ţinut de Dimitrie 
Gusti, în anul școlar 1945—1946, la Facultatea de litere și filozofie a Universităţii din Bucu- 
rești. 

Așa cum se arată și în documentul de bază (Curs litografiat la Asociaţia studenţilor în 
filozofie și litere A.S.F.L.), textul reprezintă notele stenografice luate la prelegerile ținute de 
Gusti, dar care nu au mai fosi revăzule de el. 

Precizarea aceasta va trebui avută în vedere de cititor tot timpul, ca să nu fie surprins 
de tratarea pe alocuri „,telegrafică” a unor probleme. 

De asemenea, citatele date sînt traduse ad hoc, după versiuni diferite ale operelor cla- 
sicilor, și trebuie luate ca atare (B.-N.). 

Planismul acesta se face de Academia de Ştiinţe prin organizări gis- 
tematice şi colective de lucrări. 

Aceasta este deosebirea dintre Universitate și Institut. Universi- 
tatea lucrează în mod individual, pe cînd Institutul lucrează în mod 
colectiv. 

Deci caracteristic este că Academia lucrează prin institute care sînt 
în număr de 120. Ea se bucură de faptul că are la dispoziția sa un buget 
și aceasta constituie măreţia lucrurilor. Ceea ce impresionează pe cineva 
care merge în Rusia Sovietică, este tocmai numărul acesta mare de insti- 
tute, lucrînd în chip cât se poate de armonios şi în strînsă legătură unele 
cu altele. 

Bi bine, Institutul Marx-Engels-Lenin este unul dintre institutele 
Academiei de Ştiinţe. El lucrează și autonom dar şi după directivele 
date de Academia de Științe. 


Prelegerea a Il-a 31 Ianuarie 1946. 


Vă spuneam în prelegerea trecută că Academia de Ştiinţe din Mos- 
cova, cu cele 120 de institute ale sale, posedă printre altele unul 
din cele mai importante institute, Institutul Marx-Engels-Lenin, care 
este un institut de o importanţă excepţională, pentru că acolo s-a dez- 
voltat, aş putea spune ca într-un sanctuar, doctrina ştiinţifică a lui Marx, 
Engels şi Lenin, doctrină de stat a primului mare stat socialist care s-a 
înființat în lume. 

Se ştie că socialismul a trecut de la o stare așa-zisă de utopie, la o 
stare ştiinţifică, pentru că pînă la Marx şi Engels socialismul era o mare 
speranţă, dar numai atît. Cu Marx şi Engels, socialismul trece de la faza 
utopică la cea ştiinţifică. 

Marxism înseamnă în primul rînd metodă de lucru. Metoda aceasta 
de lucru este un exercițiu de gîndire științifică, care este o continuă con- 
fruntare cu realitățile vieţii. Este o metodă suplă, amplă, mişcătoare, 
aşa cum este realitatea şi viața. Este o metodă bazată pe legătura faptelor 
şi găsirea, caracterelor generale ale faptelor. 

Fără îndoială că acest Institut are o însemnătate mondială pentru 
că este depozitarul doctrinei științifice a lui Marx. Ştiţi cu toţii că în ulti- 
mele decenii s-au dus discuţii și lupte crincene în jurul doctrinei lui Marx. 
Pentru unii, Marx şi doctrina sa erau un domeniu tenebros. Pentru alţii, 
era un şef iubit şi clarvăzător al sutelor de mii de oameni, pentru că 
conducea lumea către un viitor luminos. Nici confiscarea cărților, nici 
arderea lor, n-au împiedicat; gîndirea să-şi urmeze drumul ei şi să găsească 
în Rusia ţara unde să se înfăptuiască revoluţia socială, ca într-un imens 
laborator, căci prin Marx s-au descoperit toate secretele lumii capitaliste. 

Ei bins, în acest Institut ai impresiunea că te afli într-o catedrală, 
unde găseşti toate operele lui Marx, Engels și Lenin şi toate cărţile scrise 
despre aceştia. 

Ai impresia că cine vrea ca într-adevăr să înţeleagă toată amploarea, 
toată profunzimea, cu o desăvirşită atitudine de om de ştiinţă, fără a veni 
acolo ca un partizan, ci ca un însetat de adevăr, aci găseşte totul. Rareori 
sînt institute care să cuprindă în mod desăvîrşit, totul, dar absolut totul, 
în ceea ce privește o problemă, şi mai cu seamă o problemă de talia şi 
importanța aceleia, cum este problema marxistă. 

Am cercetat acest Institut în două rînduri şi l-am cercetat, vă asi- 
gur, deosebit de conştiincios. Este vorba de o primă clădire, în fostul 
palat al fostului prinţ Dolgoruki, lîngă care s-a mai clădit un palat special 
făcut pentru depozitarea acestor opere. Este un institut de documentare 
și cercetare. Aci lucrează peste 300 de funcţionari în condiţii optime pentru 
cercetările lor. Aceşti specialişti, aceşti savanţi, cercetează tot ce priveşte 
geneza gîndirii marxiste, aşa încît cu acest institut se creează un gen 
nou de institut. 

Partea documentară a institutului este alcătuită din două mari 
elemente, anume biblioteca și arhiva. Biblioteca cuprinde broşuri, mani- 
feste, cărţi ete. M-a impresionat în special biblioteca manuscriselor, 
bogată, cu peste 800 de piese. Se mai găseşte acolo toată biblioteca rela- 
tivă la Fichte. Ea a fost cumpărată de Soviete şi depozitată în acest insti- 
tut. Tot aşa, mai cuprinde biblioteca privitoare la socialism a lui Karl 
Griinberg, un mare savant în materie de socialism, originar din Focşani. 
Profesor la universitatea din Viena, acesta ajunge directorul unui institut 
marxist datorită unui tînăr foarte bogat, care devenise socialist şi comu- 
nist și care înzestră universitatea din Frankfurt cu un mare aşezămînt 
de cultură marxistă, poate mai interesant din unele puncte de vedere 
ca acel din Moscova. Biblioteca lui Karl Grünberg am întilnit-o la Moscova. 
Institutul Marx-Engels-Lenin a cumpărat-o şi tot în felul acesta a pro- 
cedat cu foarte multe biblioteci. 

Se mai găsește în acest Institut o colecţiune foarte bogată asupra 
utopiştilor. De asemenea o colecţiune destul de importantă de cărți scrise 
împotriva lui Napoleon al III-lea. 

Cărţile rare sînt clasificate în magazine, nu în mod obișnuit, cum 
sîntem deprinși, ca de pildă după clasificarea, zecimală sau un alt mod de 
clasificare, obișnuit, ci este o clasificare specială, după probleme, după 
şcoli, după evenimente şi după curente, așa încît cel ce vrea să consulte 
biblioteca într-o problemă oarecare, să poată avea dintr-o dată informa- 
ţiunea cea mai completă. 

Operele şi edițiunile rarissime, multe din ele unice, au o păstrare 
specială, fiind depuse în safeuri speciale sau în niște clasoare de oţel, pentru 
a fi apărate împotriva furturilor, focului etc. Cînd am vizitat institutul, 
cele mai multe dintre safeuri erau goale, deoarece fuseseră evacuate, 
pentru a fi ferite de eventualele distrugeri ale războiului şi pînă în 
momentul acela nu fuseseră readuse. Aceste safeuri şi biblioteci sînt 
dintre cele mai bogate şi complete din lume. 

Marele depozit de cărți este împărţit cu totul aparte, după marile 
ţări unde Marx și Engels au trăit şi au activat, după domeniul de ştiinţă 

care cuprinde operele lui Marx și Engels. Există secțiune pentru Germania 
care are ca punct central toate operele care au contribuit la geneza gîndirii 
lui Marx şi Engels. 

M-a interesat sectorul din revoluțiunea din 1848—1849 cu cele 300 
de numere şi în sfîrşit o colecţiune de ziare și de lucrări asupra provinciei 
renane. Secţiunea istoriei franceze este grupată în jurul altei idei, anume 
în jurul ideii de luptă de clasă și cuprinde 1500 de titluri. 

Secţiunea engleză este închinată mai ales dezvoltării diferitelor 
faze ale producţiunii capitaliste. În această colecțiune am cules impor- 
tante amănunte asupra istoriei Statelor Unite ale Americii. 

În categoria a doua de ştiinţe intră secțiunea filozofică, juridică, 
anarhistă, sociologică ete. Privitor la aceasta din urmă, m-a impresionat 
în special originea instituţiei familiei. 

Institutul posedă două săli de lectură, dar partea cea mai originală 
încă, o constituie desigur arhivele, concentrate în localul nou. Aici este 
un laborator de fotografii şi anume un foto-stat de o mărime excepțională, 
care nu se mai poate face astăzi. 

Arhiva institutului are două mari secţiuni: arhiva Marx-Engels 
şi arhiva, Lenin. În arhiva Marx-Engels se găsesc 14.000 de documente din 
care 3000 sînt fotocopii foarte clare, iar 11 000 sînt dactilografiate. 
Între acestea, am găsit foarte multe opere în fotografii, foarte rare, care 
nu se găsesc într-altă parte. Am mai găsit un număr de 25 caiete de ale 
lui Marx precum şi scrierile lui economice. 

Pe lîngă cele 754 de documente, din care 328 sînt manuscrise, asupra 
a tot ce s-a scris despre aceştia doi, ce m-a frapat foarte mult este colec- 
țiunea de 40 000 de fotografii ce cuprind materialul arhivelor secrete de 
stat tratînd despre activitatea politică a Franței, Germaniei etc. 

Acest material oferă un mare interes, căci toate informațiunile 
agenţilor de poliţie asupra lui Marx, Engels și Lenin se găsesc în aceste 
fotografii, care cuprind un număr de 400 volume mari. Conducător al 
acestui institut, Radov Seatevici, mi-a spus că este pe cale să publice 
cele mai multe din aceste documente. 

În sfîrşit, 14 000 de numere foarte rare, care nu se găsesc nici la 
Paris, cuprinde arhiva franceză. Arhivele franceze sînt foarte bine ali- 
mentate în special la Institutul din Moscova. Este o colecţiune cît se 
poate de completă privitor la Babeuf, Blanqui ete. Se mai adaugă o colec- 
piune de 1000 de numere consacrată revoluțiunii din 1848—1849 din 
Ungaria. Se găsesc şi documente care ne interesează pe noi românii, şi 
care vor putea, servi istoricilor ca material foarte interesant. 

Secţiunea a II-a este consacrată lui Lenin. Cuprinde un număr de 
23 000 de documente care se referă în cea mai mare parte la perioada 
lui Lenin ca şef de stat ; bilete, rezumate, planuri, raporturi, dări de seamă 
la congrese etc. toate formează o icoană completă a personalităţii lui Lenin. 
În afară de acestea mai există o colecţiune a colaboratorilor lui Lenin. 

Accesul în institut nu este uşor, şi cu drept cuvint, căci tocmai 
raritatea materialului şi importanţa colecţiei pe care o posedă institutul 

face ca să se recomande toată prudenţa. Cercetătorii acestui institut 
lucrează la o nouă edițiune a operelor lui Marx, Engels şi Lenin care va îi 
de 40 volume pentru Marx și Engels şi tot 40 de volume pentru Lenin. 
Sînt interesante toate acestea pentru ca să vă faceţi o idee şi vă fac 
atenți asupra importanței acestei probleme. Trebuie să înţelegem că 
problema aceasta marxistă nu se poate frunzări dintr-o broșură, două, 
pe care o găsim în librărie. De aceea este necesară o informaţiune serioasă. 
Asupra informațiunei acesteia trebuie să revin. Trebuie să vă arăt că s-a 
lucrat foarte mult în materie de marxism și că nu cu multă ușurință se 
poate vorbi de marxism, cînd cineva nu cunoaște acest institut. Vedeţi 
dvs. atunci cînd Siammhamer a publicat o bibliografie despre marxism şi 
comunism, ce enorm material a putut să înregistreze. Sombarta publicat 
şi el în 1905 o contribuţiune la bibliografia marxismului. Tot așa Hari 
Kersch, în faimoasa Enciclopedie Americană, vol. X, ne dă informaţiuni 
despre literatura marxistă. Czöbel E., şi Hajdu P. în Die Literatur über 
Marx, Engels und über Marxismus seit Beginn des Weltkriegs în Mars- 
Engels Archiv, vol.I (1925). Dyahn Ernst publică în 1923 Mara Bibli- 
ographie. O carte care orientează minunat şi care este indispensabilă pentru 
cineva care vrea să cunoască evoluțiunea gîndirii lui Marx, este Cronica 
vieții lui. Nu există doi Marx, unul tînăr şi unul bătrîn. Nu există decît 
un singur Marx. Cronica vieţii lui care a fost publicată de Institutul Marx- 
Engels-Lenin din Moscova cu prilejul a 50 de ani de la moartea lui, for- 
mează într-adevăr un îndreptar în labirintul de date şi izvorul unei 
bibliografii amănunțite asupra lui Marx şi Engels. 

Relativ la bibliografie nu pot spune deocamdată mai mult. 

În ceea ce priveşte ediţiunile, cele mai importante sînt fără îndoială 
ale acestui Institut Marx-Engels-Lenin din Moscova care cuprinde 
42 volume. Prima serie de 17 volume, care n-au apărut toate, cuprinde 
toate lucrările economice, istorice, politice ale lui Marx în afară de 
Capitalul. A doua serie cuprinde 13 volume. A treia serie are 10 volume 
mari, cuprinzînd corespondența dintre Marx şi Engels. A patra serie 
are două volume, un registru general și unul special; acestea din păcate 
sint epuizate. Trebuie să ne referim la o altă edițiune ; Gesammelte Schriften 
editată de Franz Mehring, care este unul dintre cei mai mari cunoscători 
şi cercetători ai marxismului. Apoi, este interesantă opera postumă, 
cuprinsă în patru volume. Tot Mehring a editat operele postume, în spe- 
cial articolele scrise de Marx în „Rheinische Zeitung”. Apoi menţionăm 
corespondența dintre Marx şi Engels, editată de Bebel şi de Bernstein. 


Prelegerea a Il-a 5 februarie 1946. 


Vreau să înlătur o nedumerire. Am intenţiunea, după cum ați văzut, 
să intru în adîncirea acestei probleme a marxismului. Mi s-ar putea 
reproşa de unii dintre dv: „Nu credeți că sînt prea multe informaţiuni? 
N-ar fi mai recomandabil să fiți mai rezumativ ?”. 

Ei bine, domnilor, nu ! Îmi dau perfect de bine seama că nu fac un 
curs de doctorat, ci un curs pentru studenții în sociologie. Dar, în lupta 
pe care o duc împotriva superficialității şi a lipsei de informaţțiuni obiective, 
nu pot să trec cu atita ușurință fără să vă rețin atențiunea cu unele date 
asupra problemei acesteia, date pe care le consider absolut necesare pentru 
documentarea dv. 

Continui deci informațiunea mea cît mai largă pentru că printre 
altele, problema aceasta a devenit o doctrină oficială a Ministerului Edu- 
cațiunii Naţionale. 

Este foarte greu să citeşti pe Marx, dar şi mai greu să ştii unde se 
găseşte pentru a-l putea citi. V-am spus de ediţiunile Marx și Engels, iar 
în ceea ce privește Lenin, v-am spus că se pregăteşte o ediție a operelor 
complete și că în limba engleză a şi apărut opera completă pe care o am 
de altfel şi eu, și care a apărut la New-York. În ceea ce priveşte doctrina 
filozofică a materialismului şi a empirioeriticismului care vă stă la înde- 
mină, se spune că se pregăteşte o ediţie şi la noi în limba română. Mai 
este şi o operă de care v-am spus, cu titlul Egperienta revoluției ruse 
din 1905—1906. 

Relativ la Stalin, putem spune că sînt aici două lucrări : 1) Problemele 
leninismului, care este o operă minunată şi pe care v-o recomand ca lec- 
tură, în special paginile 662—693, unde veţi găsi capitolul „Despre 
materialismul dialectic şi materialismul istoric”. Este o introducere 
destul de grea, deşi în aparenţă atît de simplistă. 

O altă lucrare a lui Stalin este Maraismul şi chestiunea națională, 
scrisă la sfîrşitul anului 1912 la Viena, apărută pentru întiia oară în revista 
„Luminarea””. Despre acestea vom mai vorbi cu altă ocazie cînd vom 
relua şi problema naţiunii. 

Relativ la biografii, ceea ce pot să spun e că nu avem încă o bio- 
grafie bună asupra lui Marx, Engels sau Lenin. Din cele care au apărut 
pînă acum însă, cea mai bună, fără discuţie, este aceea a lui Mehring, 
publicată la Berlin în 1918, care caracterizează toate lucrările lui Marx 
şi în special operele postume. Apoi, este aceea a italianului Antonio ori 
Arthuro Labriola care se ocupă în special de articolele lui Engels despre 
Karl Marx. Mai este apoi biografia lui Beer, foarte cunoscut istoriograf 
al socialismului din timpurile medievale pînă în timpurile moderne. 


Ceea ce interesează însă mai mult, fiindcă este vorba de sociologia 
marxistă, este în special trecerea de la starea de știință la starea sociolo- 
gică, fapt care l-a tăcut pe Engels să declare: „Noi socialiştii germani, 
sîntem mîndri să descindem din Saint-Simon, Fourier etc.”. 

Mai este o carte a lui Paul Barth, intitulată Philosophie der Geschichte 
als Soziologie, apărută în Lipsca în 1922. 

Marx a trecut totdeauna ca făcînd parte din stinga hegeliană. Am 
citit cu surprindere într-un manual, şi aceasta v-o dau cu titlu informativ, 
ca să vedeţi şi dv. pînă unde merge ignoranța cuiva, că Hegel a fost 
elevul lui Marx. Şi aceasta, cînd în toate cărţile se spune că Marx a făcut 


11 Împliniri 364 


parte din stînga hegeliană. În privinţa aceasta, a influenței lui Hegel 
asupra gîndirii şi concepției lui Marx, pot să vă dau cîteva date biblio- 
grafice şi anume : 

Georg Adler are o carte : Die Grundlagen der Karl Maraschen Kritik 
der besthenden Volkswirtschaft, 1887; J. Plenge, Marx und Hegel, Hegel 
und die Weltgeschichte (Vertrag. 1931). 

Hollandăr, Mara und Hegel. 

Mas Adier, Studii asupra istoriei spirituale a socialismului, în care 
vorbeşte de Kant, Fichte, Feuerbach, Saint-Simon etc. 

Urmează apoi scriitori ca: Treutsch, Alfred Brantal, Max Vor- 
länder cu lucrarea sa Kant und Marg, Siegfried Max, Biikling cu Elemente 
de istorie și filozofie a dreptului maraist, şi o altă lucrare despre Plehanov, 
Helvetius şi Mars. Weltman a scris Materialismul istoric, descriere şi critică 
a concepției de viață marxiste. 

Giîndirea lui Marx trece prin etape, se dezvoltă continuu, se preci- 
zează, se completează. Nu poate să înțeleagă cineva pe Marx, dacă nu 
sesizează evoluţiunea și revoluțiunea acestei gindiri. Marx este cel dintîi 
care s-a emancipat de filozofie. Este foarte curios că filozofii n-au parti- 
cipat la examinarea problemei. Primul care a făcut această trecere de 
la filozofie la știință socială, primul care a reuşit acest proces de emanci- 
pare pe încetul, în etape, este Karl Marx. De aci rezultă mai multe puncte 
de vedere pentru înţelegerea gîndirii lui Marx. 

În politică, Marx a trecut de la democrația politică la democrați 
socială, la socialism. Iar în filozofie, de la speculaţiunea hegeliană la 
monism, iar de acolo la ştiinţa socială. 

Sînt în special patru etape prin care a trecut Marx în lucrările lui. 
În anul 1836 a apărut prima lui lucrare, o lucrare de poezii. Avea 18 ani 
gi era logodit cu Johanna von Westphalen. Cartea este intitulată Buch 
der Liebe. Nu este numai cartea unui amorezat, căci ea cuprinde pe lingă 
multă pasiune, s-ar putea spune chiar violentă, şi întregul lui program de 
mai tîrziu. lată următoarele versuri din care se pot constata tendinţele 
către care se va îndrepta mai tirziu : 

„Cum sensul acesta niciodată nu poate să rămînă liniştit, iar ceea 
ce îmi cuprinde sufletul puternic, nu poate rămînea liniştit, comod, mă 
frământ şi mă agit continuu, fără odihnă”. 

La urmă vine această caracteristică, ce este un fel de motto al 
întregii lui activităţi de mai tîrziu. Nu e vorba de nostalgie, ci este vorba 
de faptă. Ceea ce rămîne este fapta. 

Ei bine, în această carte, care este foarte puţin cunoscută, şi cei 
care vorbesc de socialismul științific nu o cunosc, Marx îşi dezvăluie 
oarecum gindirea și faptele de mai tirziu. 

Urmează apoi perioada aceea de străduință a lui Marx, de a se 
lumina în problema filozofiei. Aceasta începe în 1841 cu teza sa de doc- 
torat în filozofie la Iena, tratînd despre Diferența între filozofia naturii 
la Democrit și la Epicur. 

În 1842 îl găsim redactor la „Rheinische Zeitung”, unde scrie articole 
politice și de unde a fost înlăturat, fiind în prea mare măsură democrat. 
În 1844 a scos împreună cu Arnold Ruge ziarul ,„Deutseh-Franzâsische 
Jahrbücher” şi tot în 1844 Critica filozofiei dreptului hegehan. 

A treia perioadă a activităţii lui începe în 1845 cînd părăsește com- 
plet punctul de vedere hegelian. Aș vrea să vă ilustrez aceasta, căci este 
interesant din toate punctele de vedere de a cunoaște evoluțiunea ideilor, 
nu numai evoluţiunea lucrurilor. Deci în perioada a treia Marx devine 
din hegelian feuerbachian. Este perioada de emancipare de ideologia spe- 
culativă hegeliană. În această perioadă publică împreună cu Engels Sfinta 
familie. De asemenea Oritica criticii critice. Este interesantă această 
expresiune a lui de „Critică”. Ar fi bine ca cineva să se ocupe și să cerce- 
teze în ce constă această critică a lui Marx. 

În 1847 începe perioada a patra, se emancipează şi de Feuerbach 
şi dă la iveală întîia lui gîndire originală și primele începuturi ale socialis- 
mului ştiinţific, în faimoasa lui polemică cu Proudhon, cunoscutul filozof 
şi socialist francez. Proudhon publicase în 1846 cartea lui cunoscută Philo- 
sophie de la mistre, în două volume. Marx publică împotriva ideilor serise 
de Proudhon în această carte, ca răspuns, Misère de la philosophie, publi- 
cată în limba franceză în 1847 şi tradusă în limba germană de abia în 
1885. 

Urmează apoi cunoscuta capodoperă Manifestul comunist, care 
apare ca un program de acțiune pentru aceste asociaţiuni pentru propa- 
garea comunismului care îşi au reședința la Londra, Bruxelles şi în alte 
oraşe. În 1848 Marx participă la revoluţiune şi colaborează la ziarul „Die 
Neue Rheinische Zeitung”. În 1849 devine corespondent la „New-York 
Tribune” unde între altele vorbeşte despre problemele balcanice şi despre 
Tara Românească. 

În 1859 apare lucrarea lui clasică Critica economiei politice, iar în 
1867 primul volum din Das Kapital. Al doilea volum nu apare decît după 
moartea lui, în 1885, fiind editat de Engels. Toate aceste date sînt date 
evolutive nu ale unei lucrări, ci ale unui spirit. Şi aceasta trebuie cunoscut 
mai de aproape. 


Prelegerea a IV-a 7 februarie 1946. 


Continuăm expunerea noastră asupra genezei gîndirii lui Karl 
Marx şi anume pe bază de documente, pe bază de citate cît mai multe, 
pentru ca să putem intra în intimitatea gîndirii lui, rămiînînd 
ca mai tirziu să facem propriile noastre observaţiuni şi comparații 
între sistemul lui Marx şi sistemul de sociologie pe care am onoarea să-l 
preconizez. 


Evident că este importantă perioada aceea de emancipare a lui 
Marx şi anume aceea cînd iese de sub influenţa lui Feuerbach. În Sfînta 
Familie, Marx arată că metoda filozofică abstractă trebuie complet înlă- 

turată. Filozofii cred, spune el, că ei pot dirija şi transforma lumea din 
bibliotecă... Că poporul nu este altceva decit o turmă turmentată care 
nu are decît să se supună... Că filozotul idealist este un fel de rege, care 
comandă universul şi că nu există nimic fără el şi în afară de el. 

Marx se leapădă complet de acest punct de vedere idealist, deşi 
studiile sale economice poartă această amprentă la început. El combate 
acestea, în numele umanismului lui Feuerbach, care spune că totul se reduce 
la om, dar adaugă Marx, şi aceasta este interesant, omul acesta nu este 
omul individual, ci omul social care face parte din societate, omul aceleiaşi 
societăţi, iar Marx îşi îndreaptă critica sa împotriva criticismului şi aşa ajun- 
ge la această titulatură : Die Kritik der kritischen Kritik, cînd devine realist. 

În Sfînta Pamilie, Marx nu vede în filozofia lui Hegel decit expre- 
siunea dogmei creştine ce se adaugă la filozofia lui Feuerbach. În felul 
acesta, Marx ajunge de la jumătatea drumului, la începutul drumului în 
lucrarea sa Asupra filozofiei, mizeriei şi Asupra mizeriei filozofiei. Aceasta 
este întiia lucrare caracteristică pentru gîndirea lui Marx. 

Evoluţia gîndirii lui Marx se poate împărți în trei mari etape : prima 
etapă cuprinde anii 1847 —1849, a doua etapă cuprinde anul 1859, cînd 
«lă la iveală Die Kritik zur Politischen Oekonomie şi, în sfîrşit, a treia 
etapă cuprinde anul 1867 cînd a publicat primul volum al Capitalului. 

Instituţiile economice, spune el, sînt categorii istorice. Istoria trebuie 
interpretată în lumina evoluţiunii economice. Deci relaţiunile sociale 
sînt legate de forțele productive ale societății. Cîştigînd noi forțe produc- 
tive, oamenii își schimbă felul lor de producție, şi îşi schimbă în acelaşi 
timp felul lor de viaţă, 

„Moara de vînt” va da societăţii pe suzeranul feudal... „moara 
de foc” va da pe capitalistul industrial, ... ete. Maşinile nu sînt o cate- 
gorie istorică, după cum nu este o astfel de categorie boul care trage plugul, 
Acestea nu sînt decît forțe productive. Dar viaţa aceasta economică nu 
este altceva decît productivitate, care, după cum am văzut nu este decit 
o anumită tehnică. 

lată ce spune Marx în Zur Kritik des politischen Qekonomie. 

„A fi radical înseamnă a înțelege lucrurile la rădăcină. Rădăcina 
însă pentru om este omul însuşi”. Iată punctul de vedere nou. Este punctul 
de vedere al omului. S-ar spune că este ideea lui Marx din tinereţe, pe 
care o reneagă mai tîrziu. Vom vedea dacă o reneagă, căci o vom întîlni 
și în Das Kapital, ultima lui lucrare. 

În teza despre Feuerbach, iată ce spune: teoria materialistă care 
afirmă că oamenii sînt produsele împrejurărilor şi ale educaţiei şi că, 
aşadar, oamenii modificaţi sînt produsele altor împrejurări şi ale unei 
educaţii modificate, uită că împrejurările sînt modificate tocmai de oameni 
şi că educatorul însuşi trebuie să fie educat. 


Şi tot în lucrarea despre Feurbach : „filozofii au interpretat lumea 
în moduri diferite. Este vorba însă de a o schimba”. Cine o schimbă? 
Evident, am văzut în pasajul celălalt, că este toemai omul. 

În 1849 găsim în „Neue Rheinische Zeitung” : „societatea antică, 
societatea feudală şi societatea burgheză sînt simple exemple. Fiecare 
din aceste societăți înseamnă un pas important în dezvoltarea istorică 
a umanităţii”. 

Marx nu tăgăduieşte importanța, societății antice, feudale sau bur- 
gheze, ci spune că ele sint etape necesare ale evoluţiei societăţii. De aci 
mijește evoluționismul lui despre care vom vorbi. 

În 1867, găsim în Capitalul în volumul al III-lea următorul pasaj : 
este propriu-zis formarea legilor evoluţiei socialismului. Este simplifi- 
care a metodei dialectice realiste şi în felul acesta proletariatul şi bogăţia 
sînt contraste ; ele formează ca atare un tot. Nu este însă de ajuns de a le 
privi ca două laturi ale unui tot. Proprietatea privată ca bogăţie este 
obligată de a se conserva pe sine şi prin urmare de a conserva şi prole- 
tariatul. Proletariatul este obligat dimpotrivă, să se distrugă pe sine și 
prin aceasta să distrugă contrazicerea sa, adică proprietatea privată. 
Aceasta este latura negativă a contrastului. 

Prin dispariţia proletariatului dobîndim ultima fază, negarea negării, 
adică societatea socialistă. 

Proletariat şi proprietate privată ! Proletariatul se luptă cu proprie- 
tatea privată, tinde să se distrugă pe sine”. 

Nu mă pot opri, deşi Engels a spus că nu este un lucru mai ușor 
pe lume decît a înțelege dialectica hegeliană, nu mă pot opri, spun în special 
pentru domnişoarele și domnii studenţi din anul I, ca să iuminăm în citeva, 
cuvinte ce înseamnă metoda dialectică a lui Hegel şi apoi ce înseamnă 
noutatea dialecticii lui Marx. 

Noi cunoaştem dialectica așa-zisă vulgară, metoda aşa zisă socra- 
tică, metoda pe care o întrebuințau sofiştii. Noi în fiecare moment ope- 
răm cu silogisme, pentru că în fiecare moment avem de-a face cu o afir- 
mare. Aceasta o face logica formală, logica veche, care lucrează cu iden- 
tități. A = A. Din legea aceasta a identităţii reiese legea contradicţiei 
din care reiese o a treia lege importantă, legea excluderii terțiului, căci 
A sau este A, sau este non A. 

Ei bine, aceste legi Hegel le consideră osificate, fixe, dogmatice, 
care nu aduc nimic nou. Şi iată, spune Hegel, cînd spun eu A = A, ce 
este aceasta ? Este un adevăr abstract şi imperfect, căci desparte lucrurile 
fără a şti ce sînt aceste lucruri. Iată un exemplu : pămîntul este pămînt. 
Predicatul repetă ceea ce spune subiectul; nu aduce nimic nou. Legea 
contradicţiei și legea excluderii terțiului sint primejdioase pentru că nu 
sînt adevărate, Contrazicerea este aceea, spune Hegel, care provoacă dez- 
voltarea, care provoacă desfăşurarea unei gîndiri. Nu este de ajuns ca noi 
să constatăm o contrazicere, ci să o cunoaştem, să o înlăturăm. Căci după 
logica clasică, contrazicerea, este un defect, este ceva anormal, Hegel spune 
dimpotrivă, contrazicerea este ceva normal şi indispensabil lucrurilor, 


* Ca proletariat (B.-N.). 

este existenţa lucrurilor, căci numai atunci cînd intervine contradicţia 
începe şi existența lucrurilor. Lucrul împotriva căruia se îndreaptă con- 
trazicerea se numește, spune Hegel, pozitiv, iar celălalt negativ. Contrazi- 
cerea nu înseamnă o distrugere, ci în același timp înseamnă clădire, apari- 
ţia unor lucruri noi. Contrazicerea este rădăcina oricărei mişcări, oricărei 
posibilităţi de viaţă nouă. Importanța aceasta a contrazicerii, care pentru 
întiia dată apare în mod clar, este opera lui Hegel. 

În acest mod Hegel distinge două elemente : pozitiv, negarea, ne- 
gativ, afirmarea. Dar aceasta nu se termină aci. Mai este un grad, acela 
cum spune el, negarea negării. Aceasta înseamnă că negarea aduce cu 
sine un lucru nou. Acest lucru nou care este negarea negării, este după 
expresiunea lui, sinteza. Avem deci afirmare, o operațiune şi o negare a 
negării, adică avem o teză, o antiteză şi o sinteză. Şi Hegel dă şi un exem- 
plu intuitiv, pe care-l dau şi eu, pentru că este caracteristic. Să privim 
spune el, un ou. El cuprinde în sine un nucleu care deşteptat la viaţă 
distruge cuprinsul oului pe încetul. Cînd s-a desfăşurat negarea, — dis-. 
trugerea oului, — atunci apare puiul care sparge oul și iată deci negarea 
negării, care a dat un produs superior oului, puiul. Acest mod de a con- 
cepe natura, de a concepe istoria, de a concepe umanitatea, aceasta este 
metoda dialectică. 

Deci ce aduce dialectica lui Hegel? Ea răstoarnă legile vechi ale 
identităţii, a contradicţiei şi a excluderii terţiului, împotriva cărora se 
opune legea afirmării, legea pozitivă, legea negării, legea negării negării, 
adică a sintezei, care sînt legile vieţii. 

Evident că legea dontrazicerii este legea negării căci adevăratul 
ferment al mișcării nu este pozitiv, ci tocmai negativ, căci luptă să înlă- 
ture pozitivul pentru a crea ceva nou. Acesta este procesul important prin 
care putem înțelege minunatul pasaj din Capitalul din volumul al treilea, 
pe care l-am citit. Aşa trebuie înțeles acest pasaj din Das Kapital şi vom 
vedea întrucît aceasta ne duce la înțelegerea evoluționismului sociologic. 


Prelegerea a V-a 12 februarie 1946. 


Un curs de sociologie trebuie să lupte de multe ori cu curentele la 
modă. Indiferent de ce spune moda filozofică, sau moda științifică, dato- 
ria noastră a tuturor este înainte de toate să servim adevărul. 

Cu cîteva ore înainte de a veni aci, mi-a căzut în mînă un discurs 
al lui Jaures. Adresase o impresionantă apostrofă tineretului, în care 
spunea următoarele : 

„Nu cer tinerilor să vină la noi pentru că așa este moda, căci ceea 
ce ne-a dat moda, ne-a luat moda. Însă întreb pe toţi cei ce iau viața în 
serios, viața așa, de scurtă, întreb ce aveţi să faceţi din cei 20 de ani ai 
voştri? Ce aveţi de gînd să faceți din numele vostru? Ce aveţi de gind 
să faceți din cariera voastră?” 

Este aci un apel care ar trebui să intereseze și pe tineretul de astăzi. 
De aceea, nu pentru că este moda marxistă astăzi, să ne preocupe proble- 
mele marxiste. Să nu facem și noi ca tinerii de care pomeneşte Jaurès 
în discursul său. Noi vom căuta să găsim adevărul, întrebuinţind un ter- 
men prezumțios, vom căuta să găsim esența gîndirii lui Marx. Şi în pri- 
vinţa aceasta pot spune că este o enormă eroare de a citi o lucrare de a 
lui Marx cu prejudecăţi dinainte făcute. Iată un exemplu cum se numește 
acest curent al gîndirii lui Marx. Curentul acesta poartă diferite numiri. 
Unii îl numese materialism economie, alții îl numesc determinism eco- 
nomic, iar Durkheim îi zice obiectivism, 


În ceea ce ne priveşte pe noi, întrucît intențiunea mea, ca întotdea- 
una de altfel, este de a discuta în mod obiectiv această problemă a marxis- 
mului, eu îmi permit să numesc acest curent cu termenul de evoluționism. 
sociologic, sau, aș putea să spun, cu termenul de imanentism economic, 
Evident, prin termenul acesta de imanentism înțeleg că societatea bur- 
gheză are în sinea ei forţe inerente care aparțin societăţii. Societatea, 
aceasta este ajutată de a deveni altceva printr-un proces dialectice cuprins 
în sînul societății. Care sînt aceste forţe? Aceasta este întreaga problemă 
a gîndirii marxiste. Care sînt aceste forțe imanente, inerente, de trans- 
formare a societății? Cînd Marx spune că societatea singură îşi sapă groapa 
datorită acestor forțe, devenind alta, cînd spune că întocmai după cum 
societatea antică şi societatea medievală s-au schimbat, tot aşa societatea 
burgheză se va schimba în societatea socialistă, el afirmă că schimburile” 
sînt lucruri necesare, datorită forţelor interne ale societăţii. De aceea eu 
aș numi marxismul un imanentism sociologie sau un evoluţionism so- 
ciologic. 

S-au comparat toate acestea cu o mare piesă care se joacă pe scena 
lumii, în patru acte şi cu opt scene. Întîiul act este, în această mare tra- 
gedie de dezvoltare și de creare a unei alte societăţi, precizarea tendințelor 
de evoluţie. Opera mare, genială a lui Marx este tocmai de a preciza, de 
a descoperi aceste tendinţe. Deosebirea cea mare între socialismul ştiin- 
tific şi socialismul utopic, este că acesta din urmă nu procedează cu toată 
obiectivitatea. În utopism pleacă fiecare după capul lui şi construieşte 
o lume ideală de transformare, pe care o recomandă ca toți s-o aplice. Ce 
comod este aceasta faţă de munca lui Marx, care toată ziua se trudea la 
British Museum pentru a vedea care sint tendințele de evoluţie ale 
societăţii. 

Aceste tendințe de evoluţiune formează un sistem sociologic de 
evoluțiune sociologică. Prima tendinţă este aceasta : scopul final. Fina- 
litatea este transformarea societăţii burgheze. În al doilea rînd vin ten- 
dințele care ne arată cum să realizăm scopul nostru. Al treilea vine fac- 
torul decisiv, condiţiunea care face ca aceste tendinţe să aibă rostul lor. 
Al patrulea este mijlocul care face ca aceste tendinţe să ajungă la criză 
prin catastrofa finală care prin aceasta duce la transformarea totală a 
societăţii burgheze în societate socialistă. Acestea sînt marile acte; în 

jurul acestei probleme vom discuta noi pentru a înțelege adevărata gîn- 
dire marxistă. 

Prin studiile lui şi în special prin studiile făcute în Anglia, Marx 
constată că sub influenţa liberei concurențe, capitalul se concentrează 
în întreprinderi, din ce în ce mai mult. Şi atunci apar aceste tendinţe, 
căci eu nu vreau să le numesc legi. Gindirea marxistă trebuie înţeleasă 
într-o sinteză a acestor cinci elemente la un loc. 

Deci capitalurile mici sînt înghițite, spune Marx, din ce în ce mai 
mult, de capitalurile mari. Astfel apar fenomenele economice cunoscute 
sub numele de trusturi. Toate acestea formează teoria aceasta, adică con- 
statarea că din ce în ce capitalul mic se concentrează în capitaluri mari. 
Dar paralel cu aceasta, vine a doua tendinţă, anume aceea că, capitalurile 
ge concentrează în cît mai puţine miini. La teoria concentrării producțiunii 
se adaugă teoria acumulării capitalului în cît mai puţine miini. Sînt bine 
cunoscuţi regii din America ai diferitelor trusturi cari expropriază pur 
şi simplu capitalurile mici şi caută să le aducă în mîinile lor. Deci puţinii 
capitaliști expropriază pe cei mulţi. Dar a treia tendinţă este mai carac- 
teristică. Anume, constatarea că în sînul societății sînt forțe sociale care 
determină direcțiunea evoluțiunii sociale spre o socializare a mijloacelor 
de producţiune, care din miini individuale trec în miini colective. Din 
individuale, ajung în miîini sociale. Aceasta se poate observa, spune Marx, 
prin faptul că, spre exemplu, căile ferate, tramvaiele, etc., dintr-o comună 
devin întreprinderi ale comunei. Aceasta s-a învederat în timpul războa- 
ielor, mai ales în timpul celor două războaie mondiale. Aşa a fost în Anglia 
în ultimul război mondial, unde totul s-a socializat, pînă şi ce era mai sfint, 
cum este locuinţa fiecărui om. Ştim cu toţii, cum copiii, din măsuri de 
siguranță și prevedere, erau luați de la casele părinților lor şi repartizaţi 
în alte locuri; tot astfel s-au petrecut lucrurile cu adăposturile contra 
atacurilor aeriene etc. A patra tendință este necesară, spune Marx, şi 
este așa-zisa mizerie progresivă a proletariatului, care devine din ce în 
ce mai evidentă şi care, în felul acesta, duce la teoria catastrofei finale *, 
pentru că este destul să constatăm criza enormă prin care trece societatea 
capitalistă, criză din ce în ce mai gravă şi care totuşi în timpul lui Marx 
era destul de timidă. 


Crizele acestea economice, de pildă cum este șomajul care bintuie 
în prezent în Statele Unite ale Americii, toate aceste fenomene sînt simp- 
tome alarmante pentru societatea burgheză, dar sînt îmbucurătoare 
pentru societatea socialistă, căci ele nu au alt efect decît realizarea sco- 
pului final, transformarea societăţii burgheze în societatea socialistă. 
Dar aceste tendințe trebuie să aibă o explicare. De ce așa, şi nu altfel? 
Care este „causa movens’? Care este faptul decisiv în aceste tendințe? 
Vă amintiți dv. din scurtele citate pe care le-am făcut. Am văzut impor- 


* D. Gusti folosește expresia catastrofei finale în sensul de prăbușire a capitalismului. 
Dat fiind și caracterul cursului de sociologie, expunerea lui D. Gusti nu este riguroasă ca 
terminologie. (B.-N.). 

tanţa mare care se dă factorului producţiunii. Tot procesul istoric şi social 
se datorește, în ultimă instanță, factorilor de producţiune. Aţi văzut cum 
deosebirea dintre moara de vînt şi cea de aburi a făcut ca să se schimbe 
regimul de producţiune, care a antrenat după el schimbarea întregii struc- 
turi sociale, schimbarea organizării societăţii. Deci o anumită stare a teh- 
nicii determină o anumită formă a proprietăţii. Felul acesta al proprie- 
tăţii formează fundamentul pe care se clădeşte întreg edificiul vieţii sociale, 
al dreptului politic, al moralei ete. Deci el determină viața ideologică a 
societăţii. 

Avem aici o bază pe care Marx o numeşte structură. Pe această 
bază se construiește întregul sistem ideologic marxist. Baza şi cu sistemul 
economic formează un tot. Totdeauna o clădire cu structura formează 
un tot. Această structură este un factor decisiv. De aceea greşit concep 
unii aşa-zişi socialişti, care cred că societatea este concepută numai pe 
baza economică, care este numai fundamentul, dar care în mod logic şi 
în mod necesar are ceva care îi aparţine, formînd împreună, ideologia cu 
baza, un întreg. 

Vom vedea că dacă această bază influențează ideologia, la rindul ei 
şi ideologia influențează baza. Acesta este al treilea act. Este condițiunea 
care face ca aceasta să se dezvolte aşa şi nu altfel. Această tendinţă care 
este acumularea capitalului, duce la concentrarea lui în cît mai puţine 
mîini, apoi la socializare”, la pauperizare și în sfîrşit, la catastrofă. În 
toate acestea este ceva care lipseşte. Este „causa movens”. Să fie factorul 
economic? Dar acesta este numai un fundament. Ce face ca acesta să se 
pună în mişcare? Va să zică sistemul de producţiune determină anumite 
ideologii, determină o anumită structură a vieţii sociale. Dar mai determină 
şi diferențe de interese sociale. De aici crearea de clase sociale care sînt 
şi ele determinate de factorul acesta decisiv economic. Dar clasele sociale 
au și ele mentalitatea lor, au autonomia lor, au conflictele lor. Este ceea 
ce s-a numit lupta de clasă, care face să se ajungă la negarea negării, prin 
triumful elementului proletar împotriva elementului burghez. Și deci 
numai prin acest mijloc luptele de clasă, aceste tendinţe care se găsesc 
imanente, dar care deocamdată mijesc şi așteaptă să fie puse în mișcare, 
se datorese numai luptei de clasă. În felul acesta vedeţi cum se explică 
sistemul de gîndire al lui Marx. Avem o bază, avem un factor decisiv, 
avem o ideologie care formează în întregul ei viața socială şi avem o miş- 
care determinantă, care este conştiinţa luptei de clasă. 

Aceste trăsături esențiale ale gîndirii marxiste au fost discutate, şi 
datoria noastră este să analizăm cum au fost discutate. Au fost contes- 
tate, au fost preamărite. După unii cuprind întregul adevăr, după alţii 
nimic nu este mai fals. x 

Exemplul cel mai edificator este cel care ni l-a dat Sombari, care 
este cunoscut ca autorul unei lucrări apărută în 1896 Socialismul și miş- 


* Prin socializare D. Gusti înţelege, în acest context, creșterea progresivă a caracterului 
social al muncii (B.-N.). 

carea socială. Am avut prilejul, căci era căsătorit cu o româncă, să vorbesc 
cu Sombart, care în 1896 era marxist. Sombart spunea despre Marx 
următoarele : „Toată ştiinţa despre societatea modernă este cuprinsă în 
Manifestul comunist”, că „nimeni n-a avut atîta ştiinţă despre viaţa socială 
ca Marx. De aceea opera lui va rămîne sublimă timpurilor noastre etc.”. 
Într-o altă lucrare din 1909 Das Lebenswerk von Karl Marx, găsim de 
pildă următorul citat : „Dacă Marx ar îi murit astăzi, ştiinţa socială ar 
fi trebuit să declare că pierdem pe unicul teoretician al ştiinţei sociale în 
stil mare”. În alt pasagiu spune: „Marx împreună cu Hegel şi Darwin 
a avut cea mai mare influență în timpul nostru”. Acestea le spunea Som- 
part într-o lucrare care a avut o circulație foarte mare. Iată că la ediția 
a IX-a, care a apărut şi cu un titlu schimbat în 1924, în două volume 
mari Grundlagen und Kritik des Sozialismus, se schimbă acum atitudinea 
lui Sombart. Marx este un mediocru, nepractic, plin de contradicțiuni, 
fără valoare etc. Spune că a fost totdeauna bolnav, că era prea mult vic- 
tima unor insulte, că gîndea mai mult cu instinctul, că este un negativ 
etc., etc. În special Sombart spune că a fost influenţat de tipărirea făcută 
în 1913 a corespondenţei dintre Marx şi Engels. 

Încă în 1848 academicianul Reinband declară : „socialismul este 
mort. A vorbi de el înseamnă a-i pronunța discursul funebru”. Vă citez 
toate acestea pentru că s-a încercat înlăturarea definitivă a doctrinei lui 
Marx şi a caracterului acestei doctrine. Foarte instructiv în această pri- 
vinţă, după cum ați văzut, este exemplul lui Sombart. În special intere- 
sanţi sînt aşa-zişii revizionişti şi aşa zisul curent neokantian, cari au în- 
cercat să corecteze pe Marx, găsind că unele afirmaţiuni ale lui Marx 
n-ar fi juste. 


Vom încerca lecțiunea viitoare să vedem ce sînt aceşti revizionişti 
şi aceşti neokantieni. În ce priveşte revizionismul, vă recomand cartea 
lui Bernstein : Cum e posibil socialismul știintific, apărută în 1901 şi 
tradusă în limba franceză în 1903 cu titlul: Socialisme et Science cu o 
prefaţă specială a lui Bernstein. Ceea ce este de reținut este că Marx nu 
a fost un dogmatic în sensul că a stabilit odată pentru totdeauna un cate- 
hism. El este creatorul unei mari metode. De aceea Vandervelde şi mulţi 
alții au dreptate cînd spun că „cei mai mari revizionişti ai marxismului 
sînt Marx şi Engels”*. Este cunoscută de altfel butada lui Marx, cînd 
la un moment dat a spus că el nu este „marxist”. Desigur nu te poți referi 
la unele constatări de moment, făcute de Marx în British-Museum. De 
atunci pînă acum lumea nu a stat pe loc. 


Pe mine însă mă interesează gîndirea eternă a lui Marx, mă intere- 
sează metoda, mă interesează adevărul care este etern în gîndirea lui Marx. 


> În înțelesul dat de Gusti acestui concept (revizionism) el se referă la capacitatea 
inerentă marxismului de a stabili un acord continuu cu evoluția societăţii, la posibilităţile lui 
de a oferi o metodă aptă pentru analiza științifică a fenomenelor sociale, a proceselor sociale 
contemporane nouă (B.—N.). 

Prelegerea a Vl-a 14 februarie 1946 


Vă spuneam în lecţiunea trecută cum este împărțită atmosfera în 
jurul marxismului și în special în jurul personalităţii lui Marx. Este Marx 
un profet nou? Este Marx ctitorul unei noi religii? A influenţat el politica, 
ori este Marx acel om antipatic care a creat un sistem, despre care se 
spunea că a scris o biblie? Reinband academicianul spunea că marxismul 
este în descompunere. Este marxismul în decompunere ? O lucrare a lui 
se numește Descompunerea marzismului *. În tot cazul Marx a provocat 
mai multe reacţiuni, mai multe ofensive, pe care le vom reduce la trei. 

Este aceea mai puţin importantă a așa-zisului revizionism, repre- 
zentat prin Bernstein. Apoi așa-zisul peokantianism şi în sfirsit, în al treilea 
rînd așa-zisul sindicalism, creat în special de Barth şi Georges Sorel, 
care nu şi-au închipuit că vor fi consideraţi ca primii dintre părinții spiri- 
tuali ai fascismului. Despre toți aceştia vom vorbi. 

Am început cu revizionismul şi anume cu lucrarea lui Bernstein 
Eduard. Lucrarea lui a făcut vilvă şi este intitulată : Cum este socialismul 
științific posibil. A apărut în 1901 iar în 1903 a apărut în limba franceză 
cu o prefață nouă, sub titlul Socialisme et Science. 


Ce spune Bernstein? Concentrarea capitalului în întreprinderi cît 
mai mari posibile. Dar aceasta este exagerat şi complet fals în ceea ce 
priveşte producţiunea agrară. Dimpotrivă, întreprinderea mare și marea 
proprietate are tendinţa de a se transforma şi a se fărămița în producţiuni 
cît mai mici. Şi în jurul acestei chestiuni, ce este cu problema agrară și 
cu țăranul? Totdeauna s-a pus întrebarea : ce este țăranul? Este burghez ? 
Este proletar? Aci s-a pus problema cum se aplică marxismul în materie 
de viaţă âgrară. În ajutor este lucrarea datorită lui Ed. David, Agricul- 
tura şi socialismul ca și lucrarea lui Vandervelde Socialismul şi agri- 
cultura. Evident că statistica are dreptate, proprietatea mare în agri- 
cultură tinde să se fărămițeze, cum tocmai ilustrează teza lui Bernstein, 
împotriva tezei marxiste. Dar problema lui Marx rămîne în picioare, căci 
nu este vorba numai de problema agrară pur și simplu, ci este vorba de 
producțiune în general, de schimb etc. Răspunsul cel mai bun l-a dat 
Uniunea Sovietică, care a dovedit că numai proprietatea mare poate să 
trăiască. Rusia Sovietică a dovedit; adevărul că din punct de vedere al 
producţiunii numai proprietatea mare poate să trăiască şi că acolo unde 
se va menține proprietatea mică, ea trebuie totuşi să se strîngă în centre 
mari, cooperative, sau cum vreți să le numiţi, unde să se stringă produc- 
țţiunea. Vedeţi cîtă gîndire critică trebuie să ai ca să poţi deosebi adevărul 
de eroare. | 

A doua obiecţiune ce i se aduce este în privința celei de-a doua ten- 
dințe. După Marx este acumularea capitalului în mîini cît mai puţine 


* “Ținînd seama de caracterul expunerii, Gusti nu-și dezvoltă aici punctul de vedere 
În alte pasaje însă și în întreg cursul de sociologie, își exprimă dezacordul cu criticii lui Marx 
şi consideră marxismul ca știință socială fundamentală (B.--N.). 

care expropriază pe cei mici şi formează aşa-zisul monopol industrial, 
financiar etc. etc. Şi aici caută revizionișştii să găsească o eroare la Marx. 
În procesul de verificare, spune Bernstein, nu poate să dăinuiască aceste 
afirmări, pentru că iată societăţile pe acţiuni, care sînt formate din ac- 
ționari. Deci capitalistul mic există pe lîngă capitalistul mare, sub formă 
de societăţi anonime. Aici această chestiune nu este, din punct de vedere 
principial, atît de importantă ca să înlăturăm observaţiunile lui Marx, 
care în general rămîn în picioare, căci atunci cînd este necesar ca aceşti 
acţionari, acești capitalişti mici să se strîngă în grup, pentru a face socie- 
tatea, rămîne în picioare necesitatea unei acumulări de capital sub forma 
aceasta de acţiuni. 

În general toate aceste discuţiuni nu au decît o valoare oportunistă, 
şi nu aduc nimic nou. Să examinăm celelalte curente, curentul neokantian 
şi curentul sindicalist. 

În ce priveşte curentul neokantian, acesta putem spune că este 
foarte interesant de studiat. 

Lucrarea clasică este lucrarea lui Rudolf Stammler, foarte intere- 
sant cugetător neokantian, fost profesor la Halle, foarte celebru pe 
cînd eu urmam cursurile la Lipsca şi mă duceam să-i ascult cursurile, 
fiind strălucit prin punerea în circulație a problemei, căci vorbea cu multă 
autoritate despre marxism, adăugîndu-i unele caractere care evident sînt 
de multe ori discutabile. Noi nu avem decît o singură datorie: să înțe- 
legem argumentele, înainte de a le respinge sau a le aproba. 

Stammler a scris lucrarea lui sub titlul Economie şi drept după con- 
cepția materialistă a istoriei, avînd un al doilea subtitlu O cercetare a filo- 
zofiei. Ediţia întiia a apărut în 1896 cu notițe foarte multe. Şi astăzi încă 
prezintă o documentare de cea mai mare importanţă. 

În 1902 apare o altă lucrare care o completează pe aceasta, tot din 
punct; de vedere neokantian. Lucrarea este intitulată Doctrina dreptului 
drept. Va să zică este şi un drept care să nu fie drept! Dreptul, dacă nu 
este conform cu idealul social nu este drept. Dar care este idealul social ? 
Aceasta este problema pe care o pune el. O altă carte, în care am onoa- 
rea să fiu şi eu citat este Manual de filozofia dreptului. 

În 1907 apare o lucrare de critică şi de înlăturare a problemei. Este 
cartea lui Max Weber, unul dintre cei mai talentaţi dintre sociologii ger- 
mani și care este unul dintre marile genii ale sociologiei germane, pentru 
imensul material documentar ce-l posedă. 

Un alt neokantian socialist este P. Natorp, care publică în 1895 Peda- 
gogia socială, în 1899 apare Etica și politica, o carte a lui Staudinger. În 
1900 Karl Vorlânder dă la iveală lucrarea Kant şi Marx. O contribuţie 
la filozofia socialismului; în 1902 lucrarea Mișcarea neokaniiană a soci- 
alismului. În 1908 apare o carte cu întrebarea Marg sau Kant? de Gerhardt 
von Schultze-Gebornitz. Problema aceasta și-a pus-o mai demult faimosul 
teoretician socialist Jean Jaurès care scrie o lucrare L'Armee nouvelle: 

Jaurès, în lucrarea lui de doctorat, dată la Toulouse, pune problema, 
considerind pe Kant, Luther, Hegel, Fichte, ca fiind primii socialişti 

germani. Problema merită să fie cunoscută. Îmi aduc aminte de un semi- 
nar pe care eu îl frecventasem cu multă plăcere. Este seminarul lui Frantz 
von Lizt. La acel seminar erau la modă discuţiunile acestea stammleriene : 
ce este idealismul social; dacă Marx poate să rămînă în picioare ete. Nu 
era o discuţiune, cît de secundară, de drept penal, de drept internaţional 
etc., care să nu fie privită din punctul de vedere al idealului social al lui 
Stammler. Bra chiar foarte obositor, căci ajunsese un fel de dogmă. Îmi 
amintesc că am căutat să reacționez, ţinînd o mică expunere filozofică prin 
care am căutat să arăt că trebuie să facem anumite rezerve în ce priveşte 
aceste concepţiuni stammleriene, recomandînd mai multă prudenţă. 


Prelegerea a Vil-a 19 februarie 1946. 


În ce constă socialismul neokantian, sociologia neokantiană? Am 
văzut că reprezentantul cel mai autorizat al acestui curent este Stammler. 
Ei bine domnilor, nu vreau să intru în amănunte ; nu ne interesează. Ceea 
ce ne interesează foarte mult, este că punctul de plecare al lui Stammler 
în privința interpretării kantiene este realitatea socială, și în legătură 
cu aceasta, posibilitatea de a critica. 

Există desigur, unele dintre cele mai frumoase contraste din punct 
de vedere metodologic : punctul de vedere al lui Marx şi punctul de vedere 
al lui Stammler : și anume, în ceea ce privește punerea problemei. Sînt două 
puncte de vedere ce trebuie considerate de obicei, şi anume punctul de 
vedere istoric şi punctul de vedere logic. Marx se întreabă care este originea 
realităţii sociale, Stammler se întreabă în ce constă realitatea socială. Primul 
se întreabă cum s-a născut realitatea socială, celălalt nu vrea să ştie de 
aceasta; spune: „nu mă interesează”. Este tocmai cum vă spuneam: 
de o parte punctul de vedere istoric ; punctul de vedere genetic : care este 
originea realității sociale? De altă parte este punctul de vedere logic: 
cum se prezintă, în ce constă realitatea socială? Sînt ele două puncte 
de vedere deseori confundate de sociologi, confuziune pe care noi am evi- 
tat-o la cursul nostru, pentru că pe noi ne-a preocupat atit geneza, cit 
şi punctul de vedere logic * 

Există legea cuuzalităţii şi legea paralelismului. Cauzalitatea întreabă 
care este legea socială și răspunsul îl avem în teoria „,eadrelor” ; dar avem 
şi întrebarea : care este natura vieţii sociale? și paralelismul este tocmai 
răspunsul la această întrebare **. Vă fac atenţi că sînt două puncte de 
vedere care nu trebuie confundate. 

Să vă dau acum gîndirea lui Stammler. Argumentarea lui Stamimler 
este așa de impregnată de gîndirea kantiană, încît numai în două cuvinte 


* D. Gusti nu-şi dă seama că, de fapt, marxismul îmbină punctul de vedere logic cu cel 
istoric (B.—N.). 

** Vezi: D. Gusti, Opere, I, Sociologia, din prezenta ediţie a operelor lui Dimitrie 
Gusti. Ca oricare autor de sisteme D. Gusti consideră că propriile sale soluţii sint singurele 
valabile (B.—N.). i 

trebuie să ne aducem aminte care sînt elementele esenţiale ale teoriei 
cunoaşterii după Kant. Se ştie cum Kant afirmă că materia ne este dată 
sub formă empirică. Forma constă în funcțiunea conștiinței, care se află 
în intelectul nostru, în afară și cu totul deosebit de experiență, adică sub 
forma apriorică. Experienţa cuprinde însă şi materia și forma. Materia 
şi forma sînt deci complimentare şi necesare oricărui proces de cunoştinţă. 
Nu există formă fără de cunoaștere, după cum nu există cunoaştere fără 
formă. De la aceste reflexii elementare, de la acest a, b, c al teoriei cunoaş- 
terii kantiene, pleacă Stammler, care, ca un acelaşi lait-motiv, în lucrarea 
lui voluminoasă şi foarte interesantă, se referă tot timpul la problema 
materiei și formei sociale, întrebîndu-se în ce constă posibilitatea realităţii 
sociale, în ce constă posibilitatea experienţei sociale. 


Aceasta nu poate fi decît dacă cuprinde forma și materia. Viaţa 
socială, adică viața împreună cu indivizii care o compun, nu poate fi 
concepută fără o organizare externă, datorită unor norme exterioare 
care fac ca indivizii să poată trăi la un loc. Deci este o organizare a vieţii 
sociale, care este activitatea economică. Este tocmai ca un vas care cu- 
prinde lichid şi care lichid capătă forma vasului. Dar acest lichid are ne- 
voie de vas, şi în felul acesta este evident că acest vas împreună cu lichi- 
dul formează o unitate cu totul necesară. Mai departe: materia vieții 
sociale, adică activitatea aceasta tehnică este economia. Nu este aceeaşi 
în diferite timpuri şi la diferite popoare. Este deosebită după timp și 
după popor. Cu alte cuvinte, materia vieţii sociale se schimbă continuu. 
Dacă materia vieţii sociale se schimbă continuu, forma îi rămîne veşnic 
aceeași, căci orice materie socială trebuie să fie în orice moment şi ori- 
unde organizată. 

Materia şi forma socială sînt deci ca şi la Kant indivizibile. Nu se 
poate concepe formă socială fără materie şi nici materie fără formă. Forma 
socială este însă totdeauna aceeași, pe cînd materia se poate schimba. 
Va să zică materia şi forma sînt nedespărțite şi coordonate din punct de 
vedere logic. Forma socială trebuie considerată ca o funcţie eternă și 
universală, pe cînd materia socială este veşnic schimbătoare după destă- 
şurarea ei în timp și spaţiu. 

Dacă avem o formă eternă şi o materie variabilă şi variată din punct 
de vedere lozic, forma trebuie considerată ca apriori socială, căci este în 
afară de orice experienţă. Atunci forma aceasta este o funcţiune apriorică 
în viaţa socială. Și aşa formează Stammler celebrul lui apriorisra, sau pri- 
matul dreptului. De aci greşeala lui Marx, spune Stammler, căci Marx 
vorbeşte de un primat al formei sociale”. 


* Fără să conţină concluzii finale la critica revizioniștilor, prelegerile lui D. Gusti 
asupra acestei probleme arată, chiar și în cuprinsul acestor „note stenografice” care ne-au 
rămas, că el a sesizat lacunele esenţiale din poziţia oportunistă a „,reformiștilor” și „,revizio- 
niștilor” lui Marx, stabilind însă și unele apropieri artificiale între marxism și kantianism. Pozi- 
ţia personală a lui Dimitrie Gusti în problema societăţii poate fi cunoscută în D. Gusti, 
Opere, I, din prezenta ediție a operelor sale (B.-N.). 

Dar ce este forma socială? Este o necesitate de organizare care are 
funcțiunea de a organiza raporturile dintre indivizi și a le identifica cu ceea 
ce se numește drept, cu raporturile juridice. Iată dreptul care corespunde 
formei ; deci dreptul fiind forma, acest drept primează. Primatului 
economiei, după Marx, i se opune primatul dreptului, un formalism juridic, 
afirmă Stammler. Aceasta, este în esenţă sociologia juridică a lui Stammler. 
Par Stammler se întreabă mai departe, dacă adevărata problemă sociolo- 
gică constă în a ne întreba la ce se reduce funcțiunea juridică în organizarea 
socială, iar nu în a ne întreba cum s-a născut organizarea socială. Cu alte 
cuvinte adevărata problemă sociologică este în a ne întreba care este ra- 
portul dintre scop şi mijloc și nu în a ne întreba. care este raportul dintre 
cauză şi efect. 

Dar raportul dintre mijloc şi scop este tot un raport dintre cauză 
şi efect. Deci deosebirea, care o face Stammler nu poate rămîne în picioare 
şi întrebarea. aceasta ori cauză şi efect, ori mijloc şi scop nu poate fi solu- 
tionată. 

Să vedem însă mai departe gîndirea stammleriană. Rămiîne să ne 
întrebăm, spune Stammler, care este scopul suprem, care este stabilirea 
posibilului, ce scopuri, după care s-ar putea aprecia forma socială. Forma 
aceasta eternă apriorică care primează nu este un rezultat al unui capriciu. 
Dar din punct de vedere al realizării, realizările sînt atît de variate, încît 
cum apreciem noi aceste realizări după precizarea scopului suprem ? 

Deci problema devine o problemă a scopului suprem. Dar acest 
scop suprem continuă Stammler, nu poate fi un scop condiționat empiric. 
Adică să aparţină materiei sociale. Acest scop suprem nu poate fi decît 
din punct de vedere formal şi trebuie să rămînă în afară de orice experiență 
socială, diriguind această experienţă socială. 

Acest scop formal este după Stammler idealul social care este deci 
forma formei, scopul suprem care dă directive. În ce privește conţinutul ei, 
este în afară de orice experienţă, în afară de orice materie socială care tre- 
buie construită ca un imperativ al intelectului. Şi care este acest scop social? 
Comunitatea oamenilor cu voința liberă. În această comunitate, fiecare 
îşi însnșeşte şi face scopurile obiective ale altuia ca fiind propriile sale 
scopuri. 

Este interesantă formularea aceasta care se apropie foarte mult de 
formularea anarhistă a idealului ultim al lui Bentham şi Spencer. Deci 
idealul social, comunitatea oamenilor cu voinţa liberă care totdeauna 
consideră scopurile lor justificate obiectiv sau care consideră scopurile 
altuia ca fiind scopurile lor. Este o formulă care a făcut pe vremuri ravagii. 
Era o problemă care stăpînea gîndirea politică a Germaniei, a Franţei 
şi a Italiei, anume, a dreptului comparat. Era dorința de a crea un cod 
penal care să fie la înălțimea vremurilor şi care să cuprindă principii 
recunoscute de toate popoarele, aproape dictatorial. Acela va fi dreptul 
penal care va corespunde idealului social. Pentru a îi deci „formă socială” 
organizarea socială în raporturi juridice, adică a fi drept” trebuie ca 

dreptul să corespundă acestui ideal social. De aci şi titlul lucrării lui Stam- 
mler „Dreptul drept”. 

Voința adevărată este acordul cu idealul social, cînd idealul social 
şi-a, găsit materia eternă şi universală de conducere de către o viață supe- 
rioară,. Deci orice reformă socială trebuie să fie măsurată după acest ideal 
social. De aceea se numește această gîndire a lui Stammler idealism social 
opus materialismului social al lui Marx. 

Ei bine, domnilor, nu este nevoie de a face o critică a acestui ideal 
social, pentru că toată expunerea mea viitoare nu este decît o critică a 
gîndirii stammleriene. Vreau să scot însă în evidență o afirmare eronată 
a lui Stammler, atunci cînd spune că materia și forma după Marx ar îi 
lucruri deosebite, că Marx nu vorbeşte de formă. Eroarea este tocmai la 
Stammler, căci dv. vă amintiți că atunci cînd Marx construieşte pira- 
mida socială, eu vă spuneam că nu trebuie niciodată ca să considerați 
baza separată de rest, ci dimpotrivă, că totul formează o unitate indivizi- 
bilă. Deci concepţia juridică nu este de loc despărțită şi nici nu se poate 
despărți. A spune că prin materie înțelege numai economia, este fals. 
După cum este fals a spune că așa a spus Marx, care, în realitate, nu 
à spus niciodată acest lucru. 

Edificiul complet al lui Marx este economic şi nu şi ideologic.* Este 
condiționat de factorul economic, dar aparține unui aceluiaşi edificiu. 
Deci este complet eronat că religia şi alte ştiinţe ar fi excluse din gîndirea 
lui Marx. 

O altă problemă pe care Stammler nu o rezolvă este cînd spune că 
numai raporturile juridice formează forma. Dacă cercetăm mai de aproape, 
vedem că raporturile socialului nu se găsesc numai în raporturile de drept, 
ci și în obiceiuri, care sînt produsele autonome ale parlamentului social 
care este societatea şi care lucrează în această materie şi care nu are nevoie 
deloc de parlament. Și atunci toată această mare grupă care intră în 
această formă a lui Stammler, este complet eliminată. Totuşi gîndirea 
lui Stammler este foarte interesantă şi bine informată. Gîndirea aceasta 
însă, este lovită de două mari lacune care fac să se surpe întreaga lui 
construcțiune kantiană, care fac ca ea să rămînă fără valoare. 

Iată a doua încercare de completare a lui Marx ; am văzut revizio- 
nismul lui Bernstein și iată o altă încercare a lui Stammler. Mult mai 
importantă este încercarea revizionismului revoluționar sindicalist. Dar 
şi aci este o revizuire care se bazează pe interpretări greşite. Acest sindica- 
lism propriu-zis ar trebui să se numească altfel, ar trebui să se numească 
sindicalism. Concepţia aceasta este formulată de Georges Sorel și de aceea 
chiar Stammler şi Sombart îl desemnează ca fiind un Marx al sindicalis- 
mului. Şi mai spun ei ca să se numească „,sorelism”. Sorel însă a fost cel 
dintii care l-a trădat pe Sorel, căci deşi lucrările lui sînt nespus de intere- 
sante şi a adus într-adevăr o contribuţiune cu totul originală, la sfîrşitul 
vieţii lui devine un regalist și a inspirat; pe Mussolini. Dar toată gîndirea 


* Textul este confuz ca formulare (B.-N.). 

lui Sorel a căutat; să formuleze sindicalismul ca fiind doctrina în opoziţie 
cu corporatismul şi în opoziție cu curentul ideologic, de formulare a ideo- 
logiei individului, care este anarhismul. 


Prelegerea a VIll-a 26 februarie 1946. 


Revizionismul și-a găsit o expresiune mai clară, mult mai interesantă 
decît acea reprezentată prin așa-zisul „,revizionism sindical” şi în ceea ce 
s-a numit ,,revizionismul revoluționar”. 

Vă spuneam că sindicalismul propriu-zis trebuie să se numească 
gindicalism. Pe noi ne interesează teoria care, veți vedea, este vrednică 
să fie cunoscută de dv. Cine a inventat cuvîntul sindicalism? Georges 
Sorel în 1897 într-o mică lucrare care la început a trecut neobservată 
Pavenir socialiste des syndicats, iar cel care a popularizat acest curent, în 
special în sînul lucrătorilor, este Fernand Pelloutier. Tot Sorel mai are o 
lucrare apărută în 1919 Matériaux d'une théorie du prolttariat. 

În 1902 Pelloutier scoate o mică lucrare Istoria burselor muncii. 

În Italia curentul este ilustrat prin Labriola şi în special prin Leone 
cu Il sindicalismo în 1907. De asemenea este necesar de a se studia mai de 
aproape lucrările lui Lagardelle, care a scos o revistă „Le mouvement 
socialiste”, indispensabilă pentru cunoaşterea acestei doctrine. La această 
revistă a colaborat Ed. Berth. 

În ce constă curentul acesta? În primul rînd este o filozofie a acţiunii, 
a voinţei, a revoluţiunii sociale creatoare. Este o filozofie a transformării 
sociale, a speranţei, a intuițiunii sociale, a entuziasmului. Și tocmai prin 
aceasta ei caută să completeze filozofia ştiinţifică. 

Punctul lor de plecare este o critică a curentului socialist și a celui 
anarhist. Socialismul este acuzat că pleacă de la un fatalism economie 
pentru a ajunge la un fatalism politic. În sfîrşit, mai este o critică a anarhis- 
mului care face apologia fanatică a individului şi care este o simplă 
adoraţiune a lucrurilor. Este ceva care nu merită decît compătimirea şi 
surisul nostru. 

Sindiealismul este, o spun încă o dată, o filozofie a voinței. Fatalis- 
maului i se opune voința proletariatului, Şi atunci, sindicalismul protestînăd 
împotriva formelor acestea individuale dă naştere sindicalismului, pur şi 
simplu și exclusiv din experienţa desăvîrșită a clasei proletare şi tinde a 
transforma societatea de astăzi într-o societate liberă care creează valori 
noi de cultură. Căci numai o societate liberă, compusă din personalități, 
va putea crea valori de cultură și această societate liberă se naște încet 
într-o luptă sistematică şi continuă. 

Prin ce mijloace, cum se naște această societate ? Punctul de vedere 
este complet identic cu acel al marxismului*. Tot cuprinsul istoriei este 
alcătuit din lupta dintre două clase, aceea care domină şi aceea care este 

dominată. Opera, sindicalistă este organizarea nouă și cu totul altfel a 
luptei de clasă prin trei principii dominante. 

În primul rînd este organizarea luptei. Principiul luptei este altul, 
căci este vorba de a acţiona direct. Este lupta directă fără intermediar. 

Al doilea principiu este organizarea liberă, este principiul autonomiei. 

Al treilea, este organizarea institutiilor sindicaliste. 

Principiul luptei respinge orice compromis și preconizează o apoteoză 
a voinţei, o deşteptare a conștiinței personalităţii, o deșteptare a curajului, 
a spiritului de sacrificiu, a demnităţii de om. 

Lupta aceasta directă de clasă, este tocmai opusă concepţiunii 
generale democrate care se bazează pe partide și pe lupta parlamentară. 
Si aci intervine una dintre cele mai frumoase şi mai juste critici care se aduc 
democraţiei“. În definitiv democraţie înseamnă vot. Votul înseamnă votul 
abstract, universal, secret şi obligatoriu. Se votează după anumite regiuni 
geografice fără nici o consideraţie decît aceea a cetăţeniei. Dar cetăţenia, 
este ceva abstract. Căci ce este real, este cetăţeanul cînd produce. Toată 
concepţiunea, se falsifică și mai mult atunci cînd lupta nici nu se duce între 
cetățeni, ci între partide. 

Ei bine, acesta, este viciul cel mai mare al organizării aşa-zisei demo- 
craţii şi trebuie înlăturat prin lupta directă de corp la corp, fără partide 
și în special fără parlament, care este cu totul inutil. 

Societatea este într-un război permanent şi atunci această acţiune 
revoluționară înseamnă o operă de fiecare clipă, o operă de azi și de mîine. 
Acţiunea trebuie să fie în aşa fel concentrată încît trebuie să fie o luptă 
continuă fără amînări şi fără răgaz. 

Acţiunea, directă este concepută de duşmanii sindicalismului ca ceva 
brutal. Dimpotrivă, acţiunea constantă a voinţei lucrătorilor serveşte 
numai pentru a marca în fiecare moment deosebirea între clase. Este o 
luptă fără nici o reticență, e crearea unui mijloc pentru afirmarea viitoare, 
și actuală, a proletariatului. Deci la început şi la sfîrșit orice sindicalist 
trebuie să pună acţiunea de ridicare intelectuală a maselor prin instrucțiu- 
nea lor culturală care nu se poate crea decît prin luptă. Sînt deci faţă în 
faţă cele două armate : cea capitalistă şi cea proletară. Care este tactica 
sindicalistă, care sînt mijloacele ? Care este tactica acestui război social? 
Sînt următoarele mijloace : 

În primul rînd, sînt demonstrațiile de stradă. În al doilea rînd, sabo- 
tajul, care înseamnă un război de guerilă. Principiul sabotajului constă în 
faptul că pentru condițiuni proaste de lucru trebuie să se dea un lucru prost. 
O formă mai gravă a sabotajului este împiedicarea producţiei prin distru- 
geri sistematice ale mijloacelor de producţie, ale mașinilor, de exemplu se 
aruncă nisip în maşini, iar în comerţ se servesc lucruri stricate. Cea mai 
gravă formă a sabotajului este sabotajul serviciilor publice. Georges Sorel 
se indignează împotriva sabotajului și se întreabă ce urmărim noi în această 


* D. Gusti acordă o înaltă preţuire curentelor sociale care sesizează lacunele şi limitele 
democrației burgheze (B.-N.). 

luptă directă? Evident, educația muncitorilor. Şi atunci ce fel de şcoală 
este aceasta? 

Al treilea mijloc este boicotul, adică interzicerea de a se frecventa 
anumiţi comercianți și anumite întreprinderi. Opusul boicotului este aşa- 
zisul „label confederal”. Label înseamnă fabricantul care dă de lucru 
lucrătorilor după cum doresc ei, este la rîndul lui simpatizat de lucrători 
şi i se cumpără mărfurile. 

Aceste mijloace de acțiune directă sînt numai elemente pregătitoare 
ale luptei de clasă. Cel mai important dintre aceste mijloace de luptă este 
greva. Vă puteţi da seama de importanţa ce i se acordă acestui mijloc de 
luptă ştiind că au fost un număr de 830 de greve într-un an”. Iată dar cît 
de mult era la modă mijlocul acesta de luptă care astăzi este cam perimat. 


Pe noi ne interesează justificarea fundamentală şi ideologică a grevei. 
Justificarea, ei este faptul că prin ea se obține un maximum de conflict 
economic. Este o formă a luptei de clasă care impune într-un mod categorie 
satisfacerea pretențiilor lucrătorilor. În privinţa aceasta este o adevărată 
tactică în alegerea momentului cînd trebuie declarată greva. Și ceva foarte 
important este un curaj nou de luptă. Se realizează întărirea voinței chiar 
dacă nu se obţine ceva prin grevă. Aci avem de-a face cu un foarte intere- 
sant romantism social. Avem de-a face cu greve parțiale care sînt un fel 
de avantgardă. 


Greva generală este numită de Sorel „bătălie napoleoniană”. 


În 1892 Pelloutier, la un congres din Tours al lucrătorilor, a emis 
ideea grevei și a fost susținut de Briand, care pe vremea aceea era un 
tînăr avocat. Refuzul de a lucra este caracteristica grevelor. Dar nu numai 
această simplă pasivitate a încrucişării brațelor formează caracteristica 
lor, ci şi voinţa de a birui. Greva, spune Sorel, este un mit, o utopie, o 
iluzie care deschide perspective, care trezeşte instinctiv sentimentul de 
mai bine. Este maximul de intensitate către mai bine, dobindirea de către 
lucrători a instituţiunii noi a ceea ce trebuie să fie societatea viitoare. 
Este un mit necesar şi un mijloc excelent pentru acţiunea, directă. Este cel 
mai bun mijloc pentru acțiunea directă. Este un examen hotărîtor şi definitiv 
pe care muncitorimea îl dă prin grevă. Muncitorii au intuițiunea cum va fi 
societatea viitoare, şi dacă nu reușesc, aceasta nu interesează. 


Vă spuneam că aceste greve, teoria mitului social al lui Sorel a fost 
susținută de avocatul Briand în 1892. Au fost de ajuns numai 18 ani, 
pentru ca în 1910, şi aceasta este o lecţiune a istoriei, acest Briand care nu 
găsea cuvinte mai elocvente pentru a preamări greva, să treacă de cealaltă 
parte a baricadei. Briand, într-o şedinţă faimoasă, pe cînd era președinte 
de consiliu, intervine energic în dezbateri, pentru a combate greva. Iată 
cam ce a spus în acele dezbateri : „Oare poate guvernul să-și încrucișeze 
braţele, cînd orice comunicaţiune este oprită?” Şi mai departe: ,,Voirm 
prin măsuri legale să găsim mijlocul pentru a opri orice grevă”. 


* Cifra se referă la perioada textelor comentate în prelegere. (B.-N.). 

Dreptul de grevă al lucrătorilor este o sabie cu două tăișuri. De aceea 
este drept ca să se găsească mijloacele pentru a îngrădi dreptul de grevă. 
Briand propune legea pentru împiedicarea sabotajului cu pedepse severe 
pînă la doi ani, şi cu pedepse mult mai severe pentru distrugerile vreunui 
serviciu public sau de utilitate publică. Face o lege pentru a opri grevele 
la căile ferate. 

Trebuie să recunoaşteţi că este cît se poate de interesant din punctul 
de vedere al istoriei politice, cum un om a putut avea două atitudini cu 
totul opuse ! Dar greva generală a fost combătută chiar din sînul sindicaliş- 
tilor, găsindu-se că este utopică şi cam contradictorie. S-a spus că dacă 
încetează orice activitate, oare nu sînt lucrătorii în pericol de a îlăminzi. 
O a doua întrebare : punerea în scenă a unei greve generale, evident, ajunge 
la trezirea unei conștiințe de sine a lucrătorilor, dar dacă nu se realizează 
acest scop, proletariatul rămîne fără discuțiune cu o mare deziluzie, şi de 
aceea obiecţiunea principală care i s-a adus, este că Sorel a avut mai mult 
în vedere punctul de vedere psihologic şi etic, decît cel social şi material. 
Deci perspective mici. Lucrătorul se află în fața unei coaliţii a tuturor 
forţelor burgheze și atunci evident că ne apare caracterul acesta utopic, 
pentru că este o luptă între forţe inegale. Şi aici intervine ceva. 

Marx, cînd vorbește de cele două clase, recunoaşte că mai sînt şi 
clase intermediare care se coalizează între ele împotriva clasei proletare şi 
deci de la început greva nu are șanse de a izbîndi. Mitul acesta, cum a îost 
numit chiar de către Sorel, „c'est une illusion de jeunesse”, face să se perinde 
în faţa clasei muncitoare visuri periculoase. Din punct de vedere psihologic, 
greva trebuie înlăturată, pentru că rezultatul ei este tocmai contrariul. 
Aceasta este, în cîteva cuvinte, foarte interesanta concepţiune a primului 
principiu, acela al luptei directe şi anume prin înlăturarea intermediarilor 
de orice fel, în special a partidelor politice. 


Al doilea principiu este acela al libertăţii, al autonomiei. Sindicalis- 
mul preconizează o organizare liberă a diferitelor profesiuni în vederea 
luptei care trebuie dusă. Un sindicat; este asocierea lucrătorilor din aceeaşi 
profesiune. ,,Bourse du travail” înseamnă asocierea muncitorilor din aceeași 
profesiune, iar „Fédération nationale” însumează toate federaţiunile de 
lucrători la un loc. Bourse du travail şi Federation nationale formează 
faimoasa şi cunoscuta „Confédération generale du travail” cunoscută sub 
cele trei litere C. G. T. Principiul este acesta: individul liber în sindicat, 
sindicatul liber în federaţiune, federațiunea liberă în confederaţiune. Iar 
ca deviză ultimă, „muncă liberă, în societate liberă”. 


Prelegerea a IX-a 28 februarie 1946. 


Vorbisem în lecţiunea trecută despre filozofia sindicalistă şi începu- 
sem să vă vorbesc despre principiul acţiunii directe și al luptei dintre clase, 
luptă care constituie un adevărat război, un război civil, între cele două 
armate : armata capitalistă și armata proletară stîndu-şi faţă în faţă. Și am 

spus că principiul acesta sindicalist al acţiunii directe, care întrebuințează 
diferite mijloace pentru atingerea scopurilor propuse, culminează în acel 
al grevei, cu doctrina mitului a lui Georges Sorel. Vom continua astăzi 
expunerea noastră privitoare la aceste mijloace de luptă. 

În al doilea rînd am văzut principiul autonomiei. Din aceste două 
principii, din această luptă şi autonomie, naşte societatea socialistă. Dar 
ce înseamnă această societate socialistă? Societatea nouă sindicalistă în- 
seamnă o nouă mentalitate care se manifestă în toate activităţile omeneşti. 

Deci al treilea principiu este această creare a unei culturi noi și a 
unui om nou. Societatea sindicalistă înseamnă o societate în care să existe 
instituţiuni sindicaliste. Iar instituțiuni sindicaliste înseamnă o dezorgani- 
zare a statului şi organizarea lui prin societăţi sindicaliste. Atunci vom avea 
de a face cu o nouă unitate politică. Principiul acesta, care face obiectul 
discuţiunii noastre în seminar, este fără îndoială una din cele mai delicate 
probleme care nu este înţeleasă sau e foarte prost înțeleasă. 

Ce este statul? Care este raportul dintre stat şi societate? Răspun- 
surile care s-au dat de sindicalişti au tendinţa de înlăturare a organizării 
statului. Această înlăturare a statului a fost caracterizată de teoreticianul 
lor cel mai distins Ed. Berth, prin următoarele cuvinte : „Statul este mort”. 

Ei bine, domnilor, această problemă a dispariţiunii statului şi înlocuirii 
lui cu o organizație politică nouă, aceasta este problema care preocupă și 
pe marxiştii care au fost acuzaţi de anarhism. 

În tot cazul, vedeţi cîte probleme noi gi interesante a pus sindicalis- 
mul. Trebuie să reținem că Sorel, care la sfîrşit a spus „mult am sperat 
să îmbunătăţim prezentul, sînt însă prea bătrîn pentru a mai vedea realiza- 
rea acestor speranţe îndepărtate”, — renunţă la tot ce a fost sfint pentru el, 
se îndepărtează complet de socialismul ştiinţific şi desconsideră nu numai 
condiţiunile etice, ci, în special, condiţiile economice şi sociale. 

Este foarte curios un fenomen care se petrece în Franţa de astăzi. 
Este curentul cunoscut sub numele de „,existenţialism”, curentul unei 
filozofii dinamice, care pune accentul pe viitor, pe speranțe, pe realizări. 
Filozofia aceasta așa-zisă umanistă, este o filozofie în, acelaşi timp pesimistă 
şi optimistă, care are drept autor pe Jean-Paul Sartre. 

Sartre, filozof abstract, din singurătatea cabinetului său de lucru 
protestează şi pledează pentru necesitatea de a-i reda omului libertatea. 
Sartre nu este un original. El însuși declară că şi-a luat ideile de la filozofi 
germani ca Husserl, Heidegger şi danezul Kierkegaard, care este un filozof 
destul de original. Dînsul publică în 1932 Traité du désespoir. Despre 
Heidegger apare la Louvain în 1942 La philosophie de Martin Heidegger. 
Acest curent mai este cunoscut în Germania prin Jaspers şi Scheller. 

Este curios ce au găsit francezii și în special Sartre, în gîndirea 
aceasta germană pentru a o adopta în Franța. S-a obiectat, acum în timpul 
din urmă, lui Sartre : „cum ai putut d-ta ca francez, să-ţi însugeşti gîndirea 
unor nazişti? Căci Heidegger a făcut propagandă pentru regimul nazist”. 

Răspunsul acestuia este că Heidegger a fost filozof înainte de a fi nazist 
şi că dacă ə devenit nazist înseamnă că a fost lipsit de caracter. Este, 
trebuie să recunoaştem, o argumentare destul de șubredă. 

Dar în definitiv, Husserl şi Heidegger spun citeva lucruri esențiale. 
Husserl afirmă că nu există acel „,cogito” al lui Descartes, iar Sartre crede 
că orice fenomen, ca atare orice gîndire, există ca fenomen fiindcă se mani- 
testă şi numai atunci fenomenul poate fi considerat ca atare, cînd activează. 

Sartre a conceput filozofia lui cu două modalităţi : Petre en soi, care 
este o ființă fenomenală şi Pâtre pour soi, care este o conştiinţă în care 
fenomenul se produce. Aci, intervine „Ll'angoisse”, neliniştea, „die Angst” 
a lui Heidegger. 

Omul îşi dă seama că este părăsit în lume, că merge către moarte şi 
nu ştie de ce există. El îşi dă seama că există, iar existenţa aceasta nu este 
decît o contingență absurdă. Şi totuşi el creează lumea, el participă prin 
conştiinţa lui la această situaţiune. Omul are viziuni prin faptul că își 
dà seama că este suspendat, că are o existenţă efemeră, fără scop, și atunci 
este obsedat că este în centrul neantului. Iar de aci, o concluzie metafizică, 
că această nelinişte este dovada existenţei. Existenţa este o prezentare 
efectivă de fiecare clipă. Singură la om, existența precede esența, pentru că 
omul niciodată nu este o natură fixă, ci totdeauna este în devenire, devine 
alteeva. Putem spune că există o dialectică a omului. Şi atunci, spune 
Sartre, omul se defineşte prin acţiune. Dar dacă omul nu este decît ceea ce 
el se face, făcîndu-se însuşi, își asumă enorme responsabilităţi. Şi aceasta, 
dă o a doua caracteristică : sînt disperările şi desesperările, aceste senti- 
mente născute dir. covîrşitoarea responsabilitate provocată de neliniște 
şi care în acelaşi timp dă şi grandoarea existenţei umane. 

Ea este o conștiință a condițiunii umane, prin faptul că disperarea 
aceasta pesimistă este în acelaşi timp şi începutul adevăratului om ; ea 
este aceea care îl îndeamnă la creaţiuni şi la o continuă activitate către 
care nu este condus decît de această neliniște. 

Domnilor, aceasta, este desigur o apoteoză a omului izolat, care amin- 
teşte pe Stirner, teoreticianul anarhismului individualist. Un om izolat, 
care în starea lui de disperare și de neliniște o rupe cu sine însuşi şi © 
rupe cu toată lumea, pentru ca să-și creeze el singur o viață nouă, o viaţă 
de construcţii. 

Domnilor, mărturisesc că nu înţeleg dece această concepţie, care nu 
este nici măcar nouă, nici clară, opusă concepției lui Marx, are atita trecere 
în Franţa lui Descartes şi a lui Auguste Comte ! 


Prelegerea a X-a 10 martie 1946 


Am văzut în prelegerile trecute, că problemele sociale se concentrează 
în timpul din urmă în special în jurul a două mari concepţii, şi anume, una 
care tratează problema din punct; de vedere marxist, iar cealaltă din punct 
de vedere sindicalisti. La aceste două, am amintit şi o a treia concepție, 


382 D. Gusti, Opere, V 


pe care am tratat-o în prelegerea trecută, şi care, după cum am văzut, se 
manifestă în Franţa sub numele de „curent existențialist” și pe care l-am 
amintit mai mult, fiind la modă. 

Unii din susținătorii acestor probleme pun accentul mai mult pe real, 
spunînd : „pe noi ne interesează fenomenul social, ne interesează tendințele 
de evoluție şi chiar evoluția acestor fenomene”. Alţii spun : „pe noi ne 
interesează nu aceste fenomene, ci felul cum știm noi să producem aceste 
fenomene, felul cum ştim să realizăm aceste fenomene”. 

Am văzut formula sindicalistă, care accentuează elementul volun- 
tarist. Şi am văzut formula existenţialistă care construieşte un om 
creator, un om dinamic. 

Trăim într-o completă anarhie de gîndire în sistemele de sociologie. 
Este vorba de a introduce în această anarhie o ordine. Sînt sisteme intere- 
sante, dar foarte unilaterale şi false. Sînt sisteme comode, care sînt stă- 
pînite de acea faimoasă inerție şi lene a gîndirii. Sînt sisteme care compi- 
lează, care iau de ici colo cîte ceva şi formează apoi „sisteme de sociologie”, 
fără nici o valoare ştiinţifică. Lumea sociologică este plină de sisteme com- 
pilate. Noi vrem să introducem în gîndirea contemporană ordine, prin 
faptul că punem problemele aşa cum trebuie ele să fie puse. Plecăm de la 
cîteva, adevăruri de o simplitate elementară, adevăruri cunoscute astăzi 
de toată lumea, care nu pot îi tăgăduite de nimeni, fiindcă sînt adevăruri 
obiective. 

Primul adevăr care stăpîneşte nu numai gîndirea sociologică, ci și 
gîndirea ştiinţifică în general şi implicit științele sociale, este noţiunea 
întregului. Întregul este noţiunea care domină toate ştiinţele contemporane, 
adică lucrurile nu trebuie văzute fragmentar sau să fie luate fragmentar. 
Cu cît pășim în lumea socială, cu atit fenomenele iau cît mai multe și mai 
variate aspecte și atunci sîntem îndemnați să luăm un element din totali- 
tatea aceasta variată drept singurul element component al realităţii sociale. 
Este curioasă această constatare așa de simplă, a unor greșeli pe care le fac 
sociologii de astăzi, cînd nu iau în vedere acest întreg. 

Meritul mare al gîndirii marxiste este că a avut în vedere întregul. 
Noi avem de a face cu realitatea socială care trebuie privită nu- 
mai aşa cum trăiește și cum există ea, sub formă de întreg. În ce constă 
întregul acesta? Sînt diverse aspecte. Primul aspect e că întregul acesta 
constă din stări, din fenomene din ceea ce numim noi societate, și dintr-un 
al doilea element, care este neglijat de majoritatea sociologilor, din elemen- 
tul om. 

Sînt unii sociologi care au în vedere numai omul, alții care au în 
vedere numai societatea. Dar fiecare din aceste probleme cuprinde la 
rîndul ei atitea şi atîtea alte probleme care sînt neglijate de sociologi. 
Ei bine, aceste două elemente, omul și societatea formează un întreg. Acesta 
este primul punct de vedere în ceea ce priveşte realitatea socială. 

Al doilea punct de vedere, care iarăși este desconsiderat de cei mai 
mulți sociologi, este că noi nu avem în vedere numai realul, ci totdeauna. 

şi realizarea. Realul nu este ceva fix, ceva încremenit ; realul este ceva defi- 
nit și ceva care devine în orice moment. Aceste noţiuni care par atît de 
banale și care totuşi sînt fundamentale, întocmai cum a văzut Hegel și cum 
le-a aplicat Karl Marx şi cum le aplicăm şi noi, formează dialectica, care 
uneşte prezentul cu viitorul. Noi trăim în viitor. Se spune că trecutul este 
elementul hotărîtor pentru viaţa noastră de acum. Se spune să cunoaştem 
trecutul pentru a putea cunoaște viitorul, pentru că nu trăim în trecut, și 
nici pentru prezent ! Noi trăim pentru viitor. Dv. trăiţi în viitor. Prezența 
dv. aci este închinată unui viitor. Prezenţa dv. aci este trecătoare, ea are 
în vedere viitorul dv., pregătirea dv. pentru viitor. Şi atunci domnilor, 
apare al doilea punct de vedere și anume că nu numai realul este un întreg, 
ci și realizarea este un întreg și că întregul acesta formează o plămădeală 
de ceva care aparține trecutului, prezentului şi mai ales viitorului. 

Acest punct de vedere fundamental și esenţial ne deschide perspec- 
tive noi şi ne dă soluţiunea la problemele aşa de încîlcite ale sociologiei 
contemporane. Dar aceasta ne dă posibilitatea, ca să se creeze un nou criti- 
cism social. Este un criticism social foarte complicat şi veţi vedea dv. de ce. 

Mai întîi, ce însemnează criticismul acesta social? În al doilea rînd, 
priveşte critica omului social și a personalităţii sociale şi care este soluțiunea 
pe care o dăm omului social? În al treilea rînd, priveşte critica ierarhiei 
unităţii sociale şi a clasificării realului, în care intră noțiunea statului și a 
umanităţii. Este o critică a metodei care culminează în metodele mono- 
grafice care cuprind o critică a politicului, întrucît există o autonomie a 
politicului şi o critică a eticului și a pedagogiei, adică o critică educativă. 
Cu alte cuvinte cum se formează personalitatea socială. Sînt două elemente 
componente : critica legii și în sfîrşit critica ştiinţei sociale şi a ştiinţei 
omului social. 

Prin urmare realitatea socială este un tot viu în curs de desfășurare 
continuă, care a fost deschis totdeauna mai departe spre viitor, un tot viu 
alcătuit din stări și din oameni. Care sînt aceste stări? Cari sînt aceşti 
oameni ? Care este problema omului, a antropologiei sociale ? Tată domnilor, 
problemele fundamentale ale sociologiei ! Şi soluțiunea acestor probleme 
este de cea mai mare utilitate, pentru că ne dispensează să consultăm 
nenumărate teorii pe care cei din anul întîi n-au de unde să le cunoască. 
Ne dispensează să le cunoaştem, pentru că soluțiunile care se dau sînt solu- 
țiuni parţiale. Aci însă noi dăm o soluţie totală, adică o soluţiune care des- 
coperă într-adevăr, adevărul social“. 

Deci domnilor, care este realitatea socială? Ce este omul social? 
Ce este realitatea socială ? Nu este o noţiune mai cuprinzătoare, mai impu- 
nătoare decît aceea ce numim noi societate. Bine înțeles, această noţiune, 
bine adîncită cuprinde în mic tot ce ne dă în mare universul şi umani- 


* D. Gusti pune în evidență acele trei idei din propria sa concepţie sociologică, așa 
cum o cunoaștem din scrierile sale (vezi: D. Gusti, Opere I—IV, din prezenta ediţie), care 
permit, după părerea sa, un acord cu concepţia sociologică marxistă. Vezi și prima notă la 
acest curs. (B.-N.). 

tatea. Toate problemele universului şi ale umanităţii se răsfring aci ca 
într-o fărîmă de rouă. Numai să ştim să le descoperim, numai să știm să le 
ghicim care sînt. De aci rezultă greutatea înțelegerii, de aci greşelile care se 
fac. În diferitele curente de sociologie se pune accentul mai mult pe părţile 
de contribuţie ale universului, ale umanităţii, cînd în realitate ele formează 
un întreg. 

Să considerăm în primul rînd realul social, ceea ce numin noi viaţa 
socială, ceea ce numim societate. Aceasta are sau nu o cauzalitate? Este 
prima întrebare care se pune. Care este cauza acestui real social? Dacă 
sociologii contemporani ar pune aceste întrebări atît de simple, ar fi obligați 
să dea un răspuns corespunzător și ar elimina multe din încîlcelile care de 
cele mai multe ori nu au nici o valoare. Care este deci cuuzalitatea socială, 
prin urmare care este realitatea socială ? 

Sînt doi factori care corespund celor două probleme despre care am 
vorbit de la început. Este factorul obiectiv şi factorul subiectiv. Este adică 
manifestarea și condiționarea manifestărilor și pe urmă este omul așa cum 
se manifestă el. În privinţa aceasta toată lumea este de acord că în noţiunea 
aceasta a omului intră noţiunea de acţiune şi cînd spunem acţiune, spunem 
voinţă şi anume o voinţă socială. Trebuie să înțelegem că nu este vorba de 
nişte cercetări experimentale pe care le facem. Nu-i vorba de voinţa din 
tratatele de psihologie, ci de o voinţă socială care nu este exclusiv a omu- 
lui, ci este şi a societăţii și aceasta ne interesează pe noi. Şi atunci, dacă este 
aşa, care sînt condițiunile realităţii şi ale realului care împreună cu factorul 
voinţă ne dau cauzalitatea şi care sînt elementele voinţei sociale ? Sînt două 
mari probleme care într-un mod foarte clar şi limpede ne rezolvă problema 
aceasta, cea mai mare problemă din sociologie și din știință în general, 
problema cauzalităţii. Vă fac atenţi că problema cauzalităţii este contestată 
în ştiinţele fizice şi în biologie și este înlocuită cu altceva. Cauzalitatea 
cuprinde două probleme : problema pentru ce şi problema cum. Pentru ce 
societatea este aşa ? Cum se prezintă societatea ? Iată ceea ce ne interesează, 

Dacă în sociologie noi găsim o altă lege dominantă, legea paralelis- 
mului, — vom vedea în ce constă aceasta — totuşi nu se poate nega, 
atunci cînd se tinde de a se înlătura problema cauzalităţii din discuţiunile 
sociologice, că noi trebuie să explicăm fenomenul acesta al cauzei realităţii 
sociale. Deci care sînt condiţiunile și în ce constă factorul acesta al voinței 
sociale, care împreună ne dă cauza socială. Aceste condițiuni ni le dă 
observaţiunea curentă. Nu este nevoie de o prea mare filozofie pentru ca să 
vezi că într-adevăr o societate atîrnă în funcţionarea ei de anumiți factori 
materiali, de la care noi nu putem să ne sustragem, pe care noi nu putem 
să-i evităm. 

Este factorul cosmic şi factorul biologic. Sint factori naturali. Cine 
poate tăgădui această influență mare pe care au avut-o aceşti factori asupra 
poporului olandez care a luptat tot timpul cu mizeriile cosmologice? 
Cine poate spune că problema adaptării la mediu este o fantezie şi nu o 
realitate ? În afară de aceasta, mai sînt încă doi factori. Este un factor extra- 

ordinar de important, dar care este prost înţeles şi trebuie bine înțeles, 
factorul istoric. Cînd spun factor istoric spun viață socială. Factorul acesta 
istoric este hotărîtor. Nu însemnează însă o istorie așa cum se face la facul- 
tate, ci pur şi simplu istoria este o sociologie, este o ştiinţă a vieţii sociale 
luată în întregimea ei. Vom vedea ce se înțelege prin aceasta, mai tîrziu. 

La Academia Română, cînd am afirmat cît se poate de categoric că 
istoria înseamnă viaţă socială privită dintr-un alt punct de vedere, anume al 
trecutului, şi că în viaţa socială se cuprind toate stările sociale economice, 
juridice etc., care toate la un loc formează factorul istorie, am avut apro- 
barea colegilor mei din secţiunea istorică. Cînd factorul istoric se cuprinde 
şi în alți factori, anume în factorul psihic care stă în cea mai strînsă legă- 
tură, cu factorul istoric, înseamnă că este reflexul pe care stările sociale le 
redau în psihicul omului. Ei bine, acum este mult mai greu de a analiza 
voinţa socială. Vom vedea că voința socială este foarte rău înţeleasă, tăgă- 
duită ca ceva care nu are însemnătatea pe care i-o acordă unii, şi-mi permit 
ea printre aceştia să mă număr, însă cu excepția că eu nu consider voința 
socială ca fiind ceva autonom, ci în legătură cu condiţiunile sociale, aşa 
cum le-am formulat. 

S-ar crede că factorul om ar fi o simplă jucărie a acestor condițiuni 
sociale şi că n-ar merita să i se dea atenţiunea cuvenită. 

Ce este această voinţă socială? Ea trebuie analizată pentru că în 
analiza, voinţei sociale se scoate în evidență mai bine caracterul social al 
activităţilor umane şi interdependența între voinţă și aceste stări sociale. 
O voinţă care acţionează dar care este supusă tot problemei mari pe care 
am discutat-o, ar trebui să fie discutată ca o problemă de etică a deter- 
minismului voinţei. De aceea, dacă ne obişnuim să judecăm clar și simplu, 
vom vedea că problema aceasta se rezolvă foarte uşor dacă analizăm bine 
cauzalitatea şi dacă analizăm bine voința, ce este voinţa şi care sînt condi- 
țiunile în care se manifestă ea. Această voință apare sub diferite forme. 
Pe mine mă interesează nu voinţa aşa cum se manifestă în lumea socială 
a animalelor sau a primitivilor, ci cea care se manifestă nu ca un instinct 
ci ca ceva conștient. Omul social este social fiindcă acţionează şi este social 
fiindcă trebuie să acţioneze. De aci voinţa socială, în primul rînd pentru că 
omul cu greu şi în decursul timpului îşi dezvoltă conştiinţa de sine. Omul are 
conştiinţă totdeauna, dar conștiința de sine se dezvoltă mult mai greu 
şi mai tîrziu. Conştiinţa, de sine nu o are decît omul evoluat ; ea se dobîn- 
deşte ; nu te naşti cu ea. Se dobîndeşte prin experienţă și mai ales prin expe- 
rienţe culturale. Conştiinţa aceasta de sine este întovărășită totdeauna de 
doi factori, factorul emoţional şi de un factor rațional propriu-zis. Este o 
constelație rezumativă a vieţii sufleteşti cu un caracter social şi voluntarist. 
Şi atunci conştiinţa de sine aşa cum se exercită ea, are în mod inerent un 
sentiment al aprecierii eului, al dragostei de eu, ceea ce numim iubire de 
sine, care e cu totul altceva decît egoismul. Această iubire de sine se exerci- 
tă totdeauna. Şi aceasta este foarte caracteristic. Iubirea de sine totdea- 
una, și în același timp se manifestă printr-o afirmare a personalității şi 

printr-o confirmare a ei în lumea în care se exercită. Şi aceasta cine este? 
E lumea naturală şi socială. 

Aceasta este, cu o expresiune foarte generală şi asupra căreia îmi fac 
toate rezervele mele, ceea ce se numeşte simpatie, care este totdeauna şi în 
mod inerent legată de iubirea de sine şi amindouă legate într-o conştiinţă 
de sine. Această simpatie, împreună cu iubirea de sine dă naştere acelui 
sentiment pe care atît de greşit, la început Kirkegaard apoi Sartre, îl nu- 
meşte sentimentul disperării sau „l'angoisse”. Noi îl numim sentiment 
de religiozitate. Nu este vorba, de religie sau de cult, ci de starea sufletească 
care este în strînsă legătură cu iubirea de sine şi cu factorul social, umani- 
tatea. Aceasta se prezintă ca o stare de efect sintetic și se numește religio- 
zitate. 

Deci voința socială înseamnă conştiinţă de sine, înseamnă iubire 
de sine, înseamnă simpatie, înseamnă religiozitate, dar mai înseamnă 
ceva şi despre aceasta vom vorbi lecţiunea viitoare. 


Prelegerea a Xl-a 12 martie 1946 


Continuăm explicarea sistemului de sociologie care are marea calitate 
de a da un tablou sintetic și explicativ şi care are, în acelaşi timp, şi fru- 
moasa menire de a pune capăt tuturor contradicţiunilor din diferite sisteme 
de gîndire contemporane, aşa încît prezintă un fel de sinteză a gîndirii 
sociale. Aci își dă întîlnire tot ce este controversă şi se dizolvă, se concen- 
trează într-o gîndire nouă și care îşi găseşte un ecou şi o confirmare şi în 
comparațiune cu sistemul de gîndire marxist. * 

Sociologia care este la baza acestui sistem este o disciplină care se 
naște și se constituie din contactul direct cu realitatea concretă. Sînt anume 
cîteva capitole care formează un adevărat coşmar ştiinţific al gîndirii 
sociologice și care veţi vedea cu cîtă uşurinţă le vom înțelege și le vom găsi 
explicaţia. Este problema genezei. Am văzut cele donă puncte de vedere 
care sînt : punctul de vedere istoric, care răspunde la întrebarea pentru ce 
existența realității sociale se prezintă într-un anumit fel și pe urmă punctul 
de vedere logic care prezintă lucrurile existenţial, adică cum se manifestă, 
cum înțelegem noi realitatea socială. 

După Stammler, aceste două puncte de vedere sînt opuse, contra- 
dictorii, şi cel valabil este ultimul, adică punctul de vedere logic. Noi 
găsim că nu sînt despărțite, că nu se pot despărţi unul de altul. Punctul 
de vedere genetic nu se desparte de punctul de vedere existenţial. Cum se 
explică geneza și cum înţelegem existenţa, la care mai adăugăm și formula, 
filozofiei existenţiale ? Esenţa reconstituită de factorii permanenţi. Pro- 
blema aceasta a esenței este iarăşi o problemă importantă în sistemul 
nostru de sociologie. Pe lingă problema esenței mai vine o problemă pe 
care noi o numim problema viitorului. Problema timpului social, problema 
viitorului, se prezintă în special cu accentul pe evoluţie, pe mişcarea con- 


* A se vedea nota noastră de la p. 383 (B.—N). 

tinuă, a realităţii sociale care nu este niciodată încremenită, ci totdeauna 
alta, totdeauna se prezintă sub aspecte noi, variate. 

Am plecat rîndul trecut de la concepţiunea întregului, care este viața 
socială. Acest întreg cuprinde următoarele mari capitole : primul este 
realul, apoi procesul de realizare a realului și atunci se pune întrebarea : ce 
înţelegem noi prin această realizare? Iar în privinţa procesului de realizare, 
o altă problemă : anume ce se întîmplă cu procesul de realizare a realului ? 

Prima întrebare este o întrebare cauzală: cum a devenit realul? 
Deci prima, problemă este o problemă de geneză a realului şi a doua între- 
pare e problema cum există realul ? Deci existența realului. 


Cînd am început să vorbesc şi să ne întrebăm care sînt condițiunile 
care formează împreună cauza realului, am văzut că şi aci problema, se 
împarte în două mari capitole. Am spus că primul este ceea ce numim noi 
cadre. Acestea formează așa-zisul mediu. Domniile voastre ştiţi din lecturile 
ce le-aţi făcut, care este importanţa problemei mediului, ce s-ar părea că 
este foarte elementară şi foarte cunoscută. Este o problemă care totuşi 
este foarte neclară şi care cred că este prima dată explicată în ceea ce nu- 
mim noi cadre. Şi cadrele sînt condiţiunile în care se desfăşoară viața 
socială. Aceste condițiuni sînt de două feluri : naturale şi sociale ? naturale 
permanente, şi sociale, care sînt continuu altele. Pe lîngă condiţiunile 
acestea naturale, care sînt cele cunoscute și care sînt fără îndoială acele 
care contează şi pe care nici noi nu le putem neglija, şi pe care le nu- 
mim cosmice”! și „biologice”, mai sînt şi condiţiunile istorice şi cele psi- 
hice, care nu sînt propriu-zis decât expresiunile pe care le vom găsi în materie 
de existenţă că este întregul, viața socială. 

Condiţiunile psihice formează propriu-zis problema omului. Şi vom 
vedea că chestiunea aceasta a omului, care este elementul al doilea, este 
tot aşa de importantă ca şi problema cealaltă cu care formează împreună 
cauzalitatea. 

Dar ce este omul? Noi am văzut, fără a intra în discuţiuni biologice 
sau naturaliste, că problema omului înseamnă în esenţă omul care activează, 
care este un element activ în această cauzalitate şi că el se manifestă prin 
creațiune, dar mai ales prin aceea ce am numit noi voinţă : iar această 
voinţă se manifestă de exemplu cînd vorbeam de lupta de clasă sau de 
orice acţiune socială. Omul acesta nu este un om pozitiv, gînditor din biblio- 
tecă, ci este omul care creează, care activează şi aceasta face ca omul acesta 
să nu fie omul lui Feurbach şi nici omul înfricoşat de ideea existenţei. 
Nu omul schopenhauerian, ci omul care trăieşte în societate, omul real, 
omul concret, nu omul invenţiunii unui filozof, omul fictiv, ci omul care 
este ca toţi din dv. Şi atunci omul acesta îşi pune în exerciţiu voința, care 
este o voință socială. Deci voinţa socială este altceva decît voinţa lui Rous- 
seau sau a lui Schopenhauer. Este o voinţă care nu aparţine nici politicii 
şi nici construcţiunilor filozofiei. Este o voință care, am spus, este şi ea 
alcătuită din factori emoţionali și din factori raţionali. Factorii emoţionali 
sînt iubirea de sine, simpatia, religiozitatea ; şi mai este alcătuită din facto- 

rul raţional care face, întocmai ca şi factorul emoţional, ca voința să aibă 
rădăcini în viaţa socială și în lumea, socială*. Aceştia nu sînt decît marea 
problemă a scopurilor şi a mijloacelor, care totdeauna sînt sociale, iar 
mijloacele pe care le alegem noi ca să realizăm scopurile sînt totdeauna 
sociale. Noi trăim într-un fel de iluzionism. Cînd dv. doriți prin faptul 
că frecventaţi cursul, să luaţi examenele pentru ca să intraţi în societate, 
aceasta nu este decit o voinţă socială, Societatea vă obligă s-o faceţi căci 
în realitate societatea dă prin intermediul dv. licența, căci ea are nevoie 
de oameni pregătiţi. Deci voința dv. este o voință individuală, care are o 
coloratură, o tinctură socială. Dar ca să daţi examene, trebuie să urmăriți 
cursurile, să faceţi lucrări de seminar etc. Iată aşadar, mijloace pentru a da 
licenţa. Şi atunci, toate aceste cauzalităţi de mijloace, toate aceste con- 
strucţiuni care se termină totdeauna cu realizarea unui scop, acestea sînt 
un lanţ cauzal de scopuri şi de mijloace care fac ca voința să fie totdeauna 
socială. 

Şi atunci ajungem la un lucru pe care unii, care se pretind chiar a fi 
experți foarte înaintați, cum am avut ocazia să întîlnesc chiar la colegii 
dv., nu înţeleg și le denaturează. Este punctul acesta, cînd întrebînd : 
în definitiv, dacă voința socială e socială, prin acest efect cînd individul 
trăieşte în societate şi societatea trăieşte în individ, atunci toate acțiunile 
sînt condiționate anticipat. Tot ce fac şi tot ce voi face este condiționat, 
oricît mi-ași da eu aere de solitar şi de mare individualist și chiar atunci, 
prin această reacțiune, sînt social. Şi dacă atinge toate actele mele, dacă 
eu sînt social înainte de a fi individual și dacă sînt social, atunci cînd 
vreau să fiu individual, dacă acest social este premergător experienţei 
mele individuale, atunci psihicul meu, personalitatea mea intimă tre- 
buie să fie socială, dacă mai ales prin scopurile existenței mele mă în- 
cadrez în scopurile sociale. Întrebuinţind expresiunea kantiană, am numit 
acest social ca un apriori, dar încă odată, nu este nimic din mediul fizic. 
Eu nu mă înlăţur de la programul meu complet al cercetărilor, dacă 
constat că există ceva înainte de orice. 

Deci vedeţi dv. ce importanță are această voință socială pentru ca 
să ne explicăm problema omului. Dar în același timp voinţa socială e legată 
continuu de cadre, atît de cele naturale cît şi de cele sociale şi atunci, prin 
această colaborare se creează ceva nou, se creează valori sociale, se creează 
societatea, se creează realul social, care este deci un produs intim între 
acestea toate. Dar aesasta nu este înțeles de sociologi, căci ei găsesc că cadrul 
cosmic, cadrul geografic sînt acelea care dau caracterul pregnant. Nu mai 
vorbesc de tratatele rasiste. Dacă deschideţi un tratat rasist, şi nu vorbesc 
de rasismul acesta, pe care îl știți cu toţii, ci de celălalt rasism, de cel ştiin- 
tific, veţi vedea că factorul biologic este la fel socotit ca esențial. Tot așa, 
dacă veţi lua tratatul de sociologie istorică, cum este de pildă tratatul lui 
Paul Barth sau al lui Xenopol, veți vedea că adevărata sociologie este 


* D. Gusti continuă să prezinte propria sa concepţie sociologică voluntaristă, așa 
cum o cunoaştem din D. Gusti, Opere, 1-—1V, din prezenta ediţie (B.—N.). 

numai pe baze istorice. Nu mai vorbesc de Tarde care crede că numai în 
psihologie este adevărata sociologie. Şi nu mai vorbesc de sociologii ameri- 
cani, cari pun accentul pe instinct, teorie pe care noi o respingem. Respin- 
gem această sociologie a instinctului. Instinctul social este la animale. 
La om este voinţa socială. Şi atunci, aceasta, este sociologia aşa cum o văd. 
psihologii, geografii, istoricii, biologii și înţelegem cît sînt de unilaterali 
aceştia toți. 

Dintre aceşti factori, cadrele şi voinţa socială, dintre cele două con- 
dițiuni care în mod indispensabil trebuie să fie împreună pentru a avea, 
cauza, mai rămîne o întrebare de pus. Care este dintre aceste condițiuni, 
elementul principal? Toate acestea sînt probleme de logică. Dacă vom 
lua un tratat de logică ca cel al lui John Stuart Mill care după mine este cel 
mai bun tratat de logică, veţi vedea că Mill dă un exemplu : el se întreabă 
care este cauzalitatea unei boli. Şi răspunde că sînt diferite condițiuni 
care cauzează această boală. Este condițiunea care stă în organismul 
propriu-zis, care este apt de a se îmbolnăvi. De pildă este slăbit, subalimen- 
tat etc. Şi apoi mai este o condiţiune obiectivă, cum sînt de pildă microbii. 
Evident, nu se poate îmbolnăvi cineva numai cu microbi. Dar oare este 
condiţiunea principală microbul? Dar atunci de ce microbii nu atacă 
toate corpurile şi nu produc condiţiunile acestea de boală? Dar dacă 
microbul găseşte un organism slăbit, atunci el îşi găseşte terenul prielnic 
de manifestare, de dezvoltare ... Deci microbul ori organismul este con- 
diţiunea principală? În urma acestei analize, Mill spune că condițiunea 
principală este fără îndoială organismul, căci dacă el ar fi fost puternic, 
ar fi rezultat că microbul nu şi-ar fi putut face acţiunea lui de îmbolnăvire. 

Dacă ne întrebăm acum prin analogie, care sînt condiţiunile princi- 
pale din aceşti doi factori ? Cadrul care este enorm de complicat sau voința 
socială ? Ei bine, să presupunem că este cadrul. Dacă am lua de pildă satele 
pe care le-am cercetat, vedem că aceste cadre există și sînt aceleași pentru 
nenumărate sate. Dar în acelaşi timp vedem că sînt unele sate foarte pros- 
pere și sînt altele sărace. Cum se explică aceasta? Se explică prin faptul 
că omul știe să profite de aceste condițiuni, ştie să creeze din aceste condi- 
țiuni ceva prosper. Am avut un elev care nu înțelegea prea bine aceasta şi 
după ce a făcut nişte cercetări, a venit la mine şi mi-a spus că teoria care 
susţine că voinţa este socială s-a confirmat acolo pe teren. 

Deci, dintre aceşti doi factori, dintre aceste două condițiuni, este o 
condițiune primă care este voința care, iarăși trebuie să o spun, nu este 
voinţa searbădă din tratatele de psihologie, ci voinţa de toate zilele care 
are rădăcini prin aceste cadre. Deci o voinţă concretă, o voință reală, 
care este condițiunea primă de a da nota dominantă. Și atunci, dacă este 
aşa, iată că am ajuns să înţelegem problema esenței. Dacă această voinţă 
este aceea care a determinat cauzalitatea în colaborare cu toţi factorii 
cadre, atunci iată că acesta este factorul esenţial, adică cel care conţine 
esența. Rămîne însă acum, marea problemă a existenţei. 

Ce este realul ca atare? Si în cazul acesta sînt două mari probleme 
de rezolvat : problema existenței, care este un produs al acestei cauze pe 
care o numim manifestare și apoi existenţa acestei manifestări analizată 
din punct de vedere global şi pe care noi o numim o existență paralelă şi 
care constituie legea paralelismului*. Despre acestea însă, vom vorbi în 
prelegerea viitoare. 


Prelegerea a XII-a 14 martie 1946 


Un sociolog, André De Maday, a publicat o lucrare intitulată Intro- 
duction à la Sociologie envisagée comme connaissance des faits sociaus 
par les causes pe care, dacă o comparați cu cele ce v-am spus, veţi vedea 
cu câtă simplitate tratează el problemele expuse dv. în lecţiunile prece- 
dente. Domnul de Maday consideră cauzele într-un mod aşa de naiv, încît 
nu-şi dă seama tocmai de complexitatea acestei probleme a cauzalităţii. 

În lecțiunea trecută am văzut; care sînt cadrele și am spus că o a doua 
problemă importantă este problema existenţei, adică odată ce în mod gene- 
tic ne explicăm cum a devenit realitatea aşa cum o vedem, rămîne o între- 
bare căreia este destul de greu să i se dea un răspuns exact, anume ce este 
această realitate ? 

Existenţa se manifestă mai întîi prin produsele cauzalităţii care lu- 
crează în special prin factorul social şi cuprinde atît viața socială trecută, 
cât şi viaţa socială prezentă. Se mai manifestă apoi, prin factorul psihic. 
Ei bine, în existența realităţii sociale a unui popor, tocmai aceste două 
elemente se manifestă. Dar se pune o întrebare : anume, în ce constă viața 
socială? Este o problemă asupra căreia sociologii nu sînt clari deloc. Şi dacă 
am văzut cîtă confuziune există în privința cadrelor, putem spune că aceeaşi 
mare confuziune există şi în legătură cu problema existenței. 

Veţi vedea dv. că sînt chestiuni foarte elementare care totuși nu sînt 
deloc lămurite. De pildă, care este raportul între existență și cadre? Exis- 
tenţa este un produs al cauzalităţii; dar, la rîndul ei, existenţa produce 
cauzalitate. Veţi vedea ce uşor este aceasta de înţeles. 

Noi o numim cu un termen consacrat activitate socială. Dar activitatea 
aceasta a vieţii sociale noi o numim manifestare a vieţii sociale, care ne dă 
valorile sociale, ne dă creaţiunea socială. În privința aceasta am văzut din 
scurta expunere pe care am făcut-o că unii înţeleg marxismul ca fiind 
exclusiv un materialism care nu vrea să ia în considerație problema omului. 
Vom vedea în adevăratul marxism și vom vedea cu texte, că nu este adevă- 
rat aceasta. Vom vedea că concepțiunea, aceasta exclusivist economică nu 
este marxistă. 

Alţii, am văzut pe Stammler, vorbesc de un primat al formei, de un 
primat al dreptului, de primatul unor reguli care formează și dau sens ma- 
teriei sociale. Dar care este realitatea ? Întrebuințind două expresiuni de ale 
lui Kant, care după cum stim vorbeşte de două categorii și anume de 


*) Vezi notele precedente. (B.—N.). 

categoriile care constituie fenomenele şi categoriile de care fenomenele sînt 
reglementate. 

Sînt două lucruri care nu trebuie să lipsească. Dar din punct de 
vedere al importanţei lor, care este principala ? Fără îndoială că pentru ca 
să reglementezi, trebuie să existe ceva ce poate fi reglementat. Acesta 
este elementul constitutiv. Atunci, factorii constitutivi ai realităţii sociale 
sînt tocmai factorul economie şi factorul spiritual; iar factorii regulativi 
sînt factorul juridic și factorul politic. Prin aceasta, evident că nu se exclude 
factorul juridic şi factorul politic, dar nu se exclude nici factorul economic 
şi spiritual, pentru că ei sînt punctul de plecare al acestor doi factori. 

Este aci un element de organizare. Organizarea cui? Organizarea 
acestei substanţe sociale. Este adică o organizare funcţională. Avem o 
substanţă și în acelaşi timp o organizare funcţională a ei prin factorul juridic 
şi politie. Nu poate fi concepută o funcţiune juridică și politică în afară de 
categoria, economică și spirituală. Deci factorii aceştia constitutivi şi regu- 
iativi sint cei doi factori indispensabili existenței. Viaţa socială este alcă- 
tuiţă din aceşti doi factori economici şi spirituali, căci nu poate fi concepută 
fără de ei. Dar nu poate fi concepută nici o condițiune economică fără ca 
aceasta să nu aibă consecinţe spirituale, iar acestea împreună au necesita- 
tea de a fi organizate din punct de vedere juridic şi politic. 

Problema aceasta a existenţei dă naştere la două mari probleme. 
Avem întîi de-a face cu cadrul și cu voința. Avem de-a face cu o posibilitate 
obiectivă care este cadrul şi avem de-a face cu o posibilitate subiectivă 
care este voinţa. Care pot fi aceste posibilităţi obiective? Pot fi cele patru 
cadre şi avem de-a face cu posibilități subiective, cu o stare de actualitate, 
care este existența, este raportul dintre starea filozofiei, între „natura 
naturans” și „natura naturata”. „Natura naturans” înseamnă ,,Dumnezeu 
este creatorul lumii”, iar „natura naturata” înseamnă „,creaţia”. „Natura 
naturans” este creațiunea cauzalităţii, iar „natura naturata” este produsul 
cauzalității *. 

Un om de stat, cu adevărat om de stat, trebuie să fie stăpîn pe aceste 
cunoștințe elementare sociologice. Trebuie să ştie care sînt; potențele unui 
popor la un moment dat, pentru ca să poată acţiona în completă cunoştinţă 
de cauză. 

Definițiunea politicii cu drept cuvînt este în citeva cuvinte, aceasta, : 
„transformarea necesarului în posibilităţi şi a posibilului în necesar”, 
adică a posibilului necesar. Acest posibil trebuie să devină actual, dar tre- 
buie să se ştie ce devine actual. Vedeţi așadar, importanța mare care se dă 
problemei acesteia a existenței. Aci intervine probiema mare a reciproci- 
tăţii cauzalității şi a existenței, problema aceasta a reciprocităţii între cauză 
şi efect; cauza devine efect şi efectul devine cauză. Totdeauna în lumea 
socială efectul sau existenţa. devine o cauză la rîndul ei, generatoare de alte 
efecte. Va să zică, problema existenţei se reduce la creaţiuni de valori 
economice, spirituale, juridice şi politice care se obiectivează şi formează 


* Toată expunerea are un caracter neclar (B.—N.)e 

o unitate obiectivă. Această unitate obiectivă noi o numim unitate socială. 
lar voința socială care este alcătuită din elementul emoțional şi elementul 
intelectual, devine personalitatea socială. Şi toate acestea împreună 
în mod armonie şi unitar, formează un maximum de realizare, formează, 
personalitatea socială. Nu personalismul pe care îl reprezintă stimatul meu 
coleg, domnul Rădulescu-Motru sau şcoala din Paris. Bu declar numai, 
că această personalitate socială este altceva decît personalismul lui 
Renouvier sau al colegului Rădulescu-Motru, pentru că pune accentul 
pe caracterul social al voinței care se transformă într-o personalitate socială, 
care este adînc înfiptă în viața socială. Şi atunci, personalitatea socială şi 
unitatea socială alcătuiesc propriu-zis realul. Deci prin real înţelegem 
cadrul voinței sociale și aceste manifestări care formează unitatea socială. 

Aceasta, este problema existenţei, problemă desconsiderată de siste- 
mele contemporane, pentru că nu iau în consideraţie cauzalitatea, iar cînd 
au în vedere personalitatea, iau numai unul din factori. Aşa este de pildă 
sociologia lui Auguste Comte, atit în prima fază cît și în faza a doua. Alţii 
iau în vedere numai factorul politic, și în privinţa aceasta sînt foarte mulţi 
sociologi, ca de pildă Oppenheimer. Majoritatea sociologilor nu privesc 
această problemă decît fragmentar, luînd numai unul din factori, cînd în 
realitate fiecare reprezintă un grăunte de adevăr, dar nu tot adevărul şi 
nu este deloc onorabil pentru un intelectual de a face compilaţiuni. În ce ne 
priveşte pe noi, este vorba de o concepţiune cu totul nouă care pune la 
punct pe fiecare cu părticica lui de adevăr. 

Dar problema existenţei, aşa cum o vedem, deschide o perspectivă 
dintre cele mai importante pentru o a doua lege sociologică, care este legea 
paralelismului. Dacă luăm de pildă cadrele : avem cadre naturale și cadre 
sociale. Ei bine, în problema cauzalităţii, în problema potențialităţii, în 
problema, virtualităţii sociale, totdeauna cadrul natural şi cadrul social 
împreună formează condițiunea care dă realitatea socială. 

Dacă privim problema voinței sociale, anı văzut care sînt elementele 
tipice emoționale și elementele tipice raționale. O consecință firească 4 
întregii expuneri de pînă acum, este că voința socială nu poate fi concepută, 
numai cu elemente tipice emoţionale sau numai cu elemente tipice rațio- 
nale, ci ele în totalitatea lor împreună formează voinţa socială. După cum 
de asemenea am văzut din punct de vedere al manifestărilor, că şi acestea 
sînt alcătuite din elemente constitutive şi din elemente regulative. Şi atunci, 
reiese în mod evident, ca o consecinţă a celor expuse pînă acum, că numai 
împreună aceste două elemente, împreună cu toți ceilalți factori formează 
la un loc în mod necesar unitatea socială. 

Constatăm că între factorii sociali și factorii naturali este o inter- 
dependenţă activă şi că tot aşa se întîmplă cu factorii tipici emoţionali și 
factorii tipici raționali. O voinţă cu cît este mai personală, adică cu cît 
este mai conștientă de valoarea individuală, cu atât îşi dă seama mai mult 
de situaţiunea ei în lumea mijloacelor şi a scopurilor. Şi atunci am spus că 

aceasta formează legea paralelismului social. Paralelismul acesta este a 
doua lege care corespunde factorului existențial”. Din punct de vedere 
genetic realist, socialul este explicat prin cadrele sociale ; din punct de 
vedere existențial este explicat prin legea paralelismului. Şi această lege 
completează însă tabloul pe care îl avem despre realul social. Deschideţi 
un tratat de sociologie și veţi vedea cum este concepută aceasta de socio- 
logii contemporani. Veţi vedea că este concepută cu totul fragmentar. 

Acum se pune o nouă mare problemă ignorată de cei mai mulți 
sociologi. Acum este problema că acest real social, care este definit așa 
cum am văzut, că acest real este el însuşi în stare de devenire. Acest real 
social, acest prezent, este ceva care încă n-a devenit, este încă viitor, 
după cum viitorul este destinat a deveni prezent. Este foarte uşor de 
înţeles că toată problema dialectică așa cum o pune Hegel şi mai tîrziu 
Marx, este clar că, şi aci este marele secret descoperit de gîndirea marxistă, 
că în prezentul acesta sînt elemente care fac ca el să nu mai fie prezent şi 
să devină viitor. În aceasta constă existenţa, care din momentul în care 
devine existenţă devine la rîndul ei factorul unei existențe noi și aci este 
marea, greşeală a sociologilor care se mărginesc numai în a constata existenţa. 

Raportul ucesta dintre cele două posibilități, dintre posibilitatea 
obiectivă, care este cadrul natural şi social şi dintre posibilitatea subiectivă 
care este voinţa socială, există ca un raport care atîrnă totdeauna de felul 
cum este cadrul, cum este voința. Acest cadru şi această voință nu sînt 
încremenite. În special cadrul social este factorul viu. Sînt factorii aceștia 
sociali care continuu sînt în plină activitate şi atunci aceştia nu 
încetează cu produsul unui real, ci dimpotrivă, acești factori caută mai 
departe activitatea. Iar acest real devine la rîndul lui un alt cadru, deci 
prezentul nu este decît un viitor nedefinit încă, iar viitorul este ceva care 
va deveni prezent. Trecutul este ceva cu totul tranzitoriu între prezent 
şi viitor. Trecutul este ceva care a fost prezent, prezentul este ceva care 
devine imediat trecut, iar viitorul este ceva care este permanent. Noi 
trăim în viitor, omul trăieşte în viitor. Aşa-zisa concepțiune dinamică, așa 
trebuie înțeleasă. Chiar această metodă dialectică nu o înțelegem decit 
cînd analizăm problema cauzalităţii. Domnilor, dacă este aşa, atunci inter- 
vine pe lîngă problema realului, a întregului real, o a doua mare problemă 
fundamentală, anume problema realizării, care și aceasta este un întreg. 
Va să zică realizarea ca întreg. Încă o dată vă rog, să reflectăm : cînd am 
vorbit aci, am vorbit de o cauzalitate și de realizare, care este o realizare 
a existenţei. Aci este vorba de o realizare a existenţei viitoare. Problema, 
aceasta trebuie analizată iarăşi ca un întreg. Veţi vedea că sociologii eticieni 
văd numai o latură a problemei acesteia. Aceasta o vom face rîndul viitor. 


* Vezi critica paralelismului sociologic gustian, în Ovidiu Bădina, Studiu introductiv, 
la D. Gusti, Opere, (B.—N.). 

Prelegerea a Xill-a 21 martie 1946 


Sînt trei probleme care sînt indestructibil legate între ele. Este pro- 
blema de care am vorbit, problema realului şi realul am văzut că are o 
strânsă legătură mai întîi cu problema, cauzalităţii şi apoi problema existenţei. 

Problema cauzalității cuprinde problema cadrelor și problema voinţei 
sociale care formează personalitatea socială. Apoi avem problema existenţei 
căreia i-am văzut care îi sînt elementele componente. Împreună formează 
unitatea socială. Acestea două, personalitatea şi unitatea socială, formează 
împreună realul. Dar este a doua problemă mare care decurge de aci şi 
care stă în legătură cu problema cauzalității, este problema realizării rea- 
lului. Şi atunci, odată cu problema realizării, vine a treia problemă mare, 
raportul dintre real și realizare sau dintre realizare şi real. Acestea nu sînt 
trei probleme deosebite, ci formează toate împreună o problemă, iar tocmai 
acest lucru se ignorează de către sociologi. Am vorbit de problema realului. 
Să vedem în ce constă problema realizării. 

Problema realizării este o problemă capitală pentru a înţelege metoda 
pe care o preconizez și fundamentele sistemului nostru. Immanuel Kant în 
trei fraze a formulat quintesența tuturor sociologiilor. Iată cele trei fraze : 
Ce putem şti? Ce trebuie să facem? Ceea ce este permis să sperăm. 

Această minunată formulare privită în ansamblu din toate punctele 
de vedere, o găsim în filozofia medievală, care în multe privințe serveşte 
ca model filozofiei contemporane. Încă din filozofia, medievală erau cunos- 
cute sub cele trei formule : ratio essendi, ratio cognoscendi şi ratio normativa. 
Este tot ce poate fi mai minunat în problema aceasta, în continuă mişcare, 
fără a fi înţeleasă niciodată. De aceea esenţa şi existența sînt la baza 
cunoaşterii adică a ideilor pe care se bazează normativul. Raportul dintre 
realizare, o realizare care este o linie ascendentă către ceva mai superior, 
aceasta este problema problemelor. Şi fiindcă l-am citat pe Kant, am şi un 
exemplu cum nu trebuie să se formuleze aceste probleme, căci Kant le-a 
formulat greşit. Morala este după el pur şi simplu aplicarea unei idei for- 
male, care există şi dă naştere irealului, eliminînd realul. Această concep- 
ţiune a lui Kant este cu totul rigoristă, tocmai pentru că face o faptă 
morală şi o conditiune a acestei fapte morale este ca să facă această faptă 
morală în afară de orice plăcere şi în afară de orice condiție. Rigorismul 
este în afară de orice construcţiune psihică. Dar în același timp această 
moralitate care este faimosul imperativ categorie, aceasta înseamnă o 
concepţiune negativă; pe lîngă rigorism, este și negativism, care nu spune 
ce să faci, ei spune ce să nu faci. Acţiunea ta să fie astfel, ca să poată fi 
generalizată, şi de aci au loc trei mari greşeli. Este logicianismul, căci este 
evident o construcţiune logică. Fundamentul eticii se reduce la un funda- 
ment; logic, de a nu veni “actiunea ta în contrazicere cu o altă acţiune. 
Deci criteriul este un criteriu logic, abstract. De aceasta nu se păzesc cei 
mai mulţi care cad în aceeaşi eroare. Nu este cazul nostru. Deci această 
realizare este pur şi simplu după Kant o consecință a cauzalității, căci 
unităţile sociale sînt dinamice, în continuă mişcare. Prin aceasta se creează 

noi realuri, iar procesul acesta de creare este realizarea. Realizarea aceasta 
este dir punct de vedere etic, căci aparține unei științe unitare, care este 
știința vieții sociale, şi aceasta este eroarea, căci nu este posibil să existe 
o ştiinţă etică, ci toate trei aparțin unei ştiinţe care este ştiinţa socială. 

Din acest punct; de vedere greșeala aceasta metodică, din nenorocire 
este împărtăşită şi de cei care caută realului social o motivare. Şi atunci 
avem de pildă o etică a moralității, adică a realului etic, care propriu-zis 
este realul social. Moralitate înseamnă toate fenomenele pe care Lévy- 
Brubl le-a găsit sub forma generală de obiceiuri, definind chiar etica ca 
fiind ştiinţa obiceiurilor, ceea ce este complet greșit. Etica este o mare 
problemă. Dar această moralitate, noi am văzut-o din cursul de etică, și 
cred că nu este greşit de a vă aminti de problema autorităţii și a autonomiei. 

Societatea se conduce ea însăși ; societatea îşi dă o lepislaţiune ea 
singură şi rolul important îl joacă obiceiul; iar prin această legislație pe 
care societatea; şi-o dă spre a transforma societatea autoritară într-o socie- 
tate autonomă, ne dă probiema autorităţii societății autonome. Dacă 
principiul este acelaşi, eternele formule de dezvoltare ale societăţii sînt 
variate, Iar opinia publică este instituțiunea care face ca o societate să se 
judece pe ea însăşi. Şi atunci principiul autorității este amendat de princi- 
piul autonomiei. 

În afară de moralitate noi avem acum în etică probleme de o impor- 
tanță capitală, pentru că se construiesc idealuri sociale, pentru că scopul 
suprem ar fi după unii fericirea, iar alţii spun că ar fi egoismul. Fericirea 
ar fi privită sub concepția negativă care spune că nu există fericire sau 
sub concepția. pozitivă, care susține că există. Problema care se pune este 
însă care din aceste două, ori egoismul, ori altruismul? Şi atunci ne mişcăm 
într-o nesiguranţă totală, pe care eu am analizat-o și am pus problema cum 
trebuie să fie pusă, arătînd că plăcerea nu poate fi un principiu de con- 
strucţiune, o realizare, şi în locul ei am tăcut analiza voinţei sociale care ne 
dă, personalitatea socială. Vedeţi dar, cum toate sistemele etice converg 
către o aceeași problemă, Realizarea aceasta superioară este ceea ce nu- 
mim noi idealul etic. Care este idealul etic? Care este scopul suprem, 
realul suprem către care trebuie să tindă orice societate? De aci concepţiu- 
nea aceasta care pune accentul numai pe real. Aceasta este o concepțiune 
cu totul unilaterală. Problema este cum trebuie şi către ce trebuie să se 
îndrepte realul. Şi aceasta este fericirea, egoismul sau voința socială? 
Prin ideal social înțelegem personalitatea socială și unitatea socială. Este 
același lucru, aceeaşi problemă fundamentală ca şi la problema realului, 
adică omul şi stările societăţii. Şi atunci o realizare maximală a omului şi o 
realizare a stărilor, cu acele categorii economice şi spirituale. Pe acestea 
construim noi unitatea, socială, iar personalitatea socială se construieşte 
din analiza voinţei sociale şi sub forma lor de dezvoltare maximală. Atunci 
personalitatea și voința socială împreună formează idealul social, adică 


396 D. Gusti, Opere, Y 


un real sub formă de dezvoltare maximală. Dacă vreţi, este puţin revolu- 
ţionar în toată concepţiunea eticii şi este un rezultat nou”. 

A doua problemă mare care se pune : dacă noi am reuşit să cădem 
de acord, în mod necesar realizarea nu poate să fie decît realizarea celor 
două componente ale idealului, care împreună formează realizarea 
supremă, adică idealul social. Întrebarea care se pune este: prin ce mij- 
loace se realizează idealul social? 

Personalităţile le putem cunoaşte numai prin felul cum activează 
şi cum creează valori care sînt : valorile economice, spirituale, politice şi 
juridice. Ei bine, care sînt? Am intrat în noua concepţiune a mijloacelor. 
Care sînt şi cum acţionează aceste mijloace? Aceasta e întreaga problemă 
politică, care nu are alt scop decît de a găsi mijlocul cel mai bun pentru 
realizarea idealului social. Iată o concepțiune cu totul realistă. Este ştiinţa 
care se bazează pe toată realitatea socială şi sociologică şi care are un 
fundament. 

Mijloacele acestea, care sînt şi ele scopuri în subordinea scopului 
suprem care este idealul social, mijloacele acestea au şi ele o organizaţie 
pe care noi o numim dreptate socială. Domnilor, problema justiției este 
o problemă care a preocupat pe toţi gînditorii din antichitate, din Evul 
Mediu şi pînă în zilele noastre. Cum în materia aceasta nu este vorba 
de a mişca prin argumente sentimentale ci de a demonstra, nu putem 
formula o concepţie a justiţiei, decît dacă înţelegem care este armonia 
de care se vorbește atîta de la antici încoace. Le întregim în trei scopuri 
mari, anume scopul social, scopul naţional şi scopul umanitar. Nu mai 
sînt, în afară de aceste trei scopuri, alte scopuri. Sînt scopuri sintetice. 
Dacă vreţi, am putea spune şi scopuri individuale, dar care sînt scopuri 
determinate de cel social. Oricîtă experiență am avea, umanitatea aceas- 
ta totdeauna planează deasupra noastră. După cum universul planează 
deasupra noastră şi nu ne dăm seama de el, tot aşa este umanitatea, 
de care nu ne dăm seama, dar care planează deasupra noastră. Auguste 
Comte este cel dintîi care a dat o concepţie realistă a umanităţii : „toate 
generaţiile care sînt solidare în spaţiu şi solidare în timp, formează o 
singură unitate, care este umanitatea”. Vedeţi dar, că există o unitate 
între ele... Am văzut tot falimentul politicii fasciste şi naziste care se dato- 
rește tocmai acestei desconsiderări pentru scopurile umanitare. Nu poate 
să dăinuiască ; adevărata justiție este o armonie între aceste trei scopuri. 
Tar scopul naţional nu trebuie să vină în contrazicere cu scopul social... 
Este dacă vreţi, o concepţie socială a naţiunii. Națiunea trebuie să dea 
seama, din ce în ce mai mult. De aceea s-a creat organizarea aceasta a 
Naţiunilor Unite, care prin simpli reprezentanți ai celor 51 de state la care, 
dacă socotim bine, trebuie să adăugăm în curînd cel puțin 13 state, care 
sînt cele mai multe europene şi care vor trebui să intre în această orga- 
nizare a Naţiunilor Unite, deci în total 64 de state, care vor discuta 


* Punctele de vedere expuse aici de D. Gusti sint cunoscute din prezenta ediţie 
a lucrării, vol. I—IV (B.—N.). 

chestiunile mari, fatale, care privesc interesele capitale ale acestei naţiuni. 
Nu se discută acolo chestiunile de mică importanţă. Pentru aceasta tre- 
buie să se creeze un organism nou, căci altfel vom avea iar o pace fic- 
tivă şi de aceea trebuie să avem solidaritatea aceasta între națiuni și în 
umanitate. Comte vorbea de religia umanităţii. Noi nu putem vorbi despre 
aceasta, însă trebuie să vorbim despre o ştiinţă a umanităţii. Și atunci 
greșeala mare este politica măruntă, care a fost totdeauna la preţ, este 
faptul că nu au avut în vedere că ei nu sînt oameni de stat, că nu sînt 
decît instrumente şi au pus accentul uneori pe scopul naţional și au 
înlăturat scopul umanitar și social, ori au pus accentul pe scopul social 
şi au înlăturat scopurile umanitar şi național. Deci iată realizarea idea- 
lului etic social, adică transformarea maximală a personalității sociale 
în legătură cu unitatea socială. Niciodată personalitatea socială nu trebuie 
desprinsă de ceea ce numim unitate socială. Împreună fac realul şi atunci 
pentru realizarea maximală a acestor două, pentru aceasta avem nevoie 
de o nouă lege, legea politică, care este legea dreptăţii sociale; pentru 
aceasta noi realizăm personalitatea socială. Așa trebuie înțeleasă problema. 

Mai este o problemă mare, o problemă ultimă. Aceste realuri care 
au cauzalitatea de bază, ca o încununare a idealului, aceste realizări și 
aceste realuri, nu au nici o legătură între ele? Care este legătura între 
ele? Căci realul dă naștere la alt real, iar acesta devine un alt real care 
dă naştere la cadre, la o altă voință şi aşa mai departe. 

Evident, sînt două feluri de a concepe lumea. Putem să luăm un 
tratat de sociologie şi vom vedea că adevărata istorie universală este cînd 
e concepută din punct de vedere al evoluţiei sociale. Istoria universală 
este istoria umanităţii. Întrebarea este dacă înţelegem lucrul acesta sau 
nu îl înțelegem? Nu se înțelege. Pînă acum nu s-a înţeles. Istoria univer- 
sală ne oferă creațiuni care sînt numai creaţiuni militare și pacifice. 
Aceasta este concepţia greșită ; dar dacă s-ar scrie istoria universală din 
punct de vedere al realului social și al tendinței acesteia de realizare 
socială către dreptate socială, vom vedea că avem de-a face cu realuri 
şi realizări. Comte spune cu drept cuvînt că nu există decît două clase 
conducătoare. De aceea în calendarul lui nu pune decît pe marii inven- 
tatori. Creaţiunile acestora sînt foarte numeroase. Trebuie să avem de- 
prinderea să le vedem sintetic şi atunci constatăm că există o solidaritate 
şi aci între realuri și realizări şi că propriu-zis formează și acestea un în- 
treg. Şi atunci se termină ca un punct culminant care formează legea 
circuitului. Circuitul social înseamnă legea care stabileşte o interdependenţă 
între realuri și realizări. ` 

Cu aceasta am terminat expunerea noastră. Vom vedea în lecțiunea 
viitoare cum acestea concordă cu punctele de vedere ale marxismului. 


Prelegerea a XIV-a 2 aprilie 1946, 


În cursul şedinţelor pe care le-am făcut noi în altă parte împreună 
cu profesorul de folclor şi etnografie de la universitatea din Moscova, 

Bogatirev, cînd ne-a făcut interesanta sa comunicare, ca și din conferin- 
tele personale, a reieşit interesul deosebit pe care îl au străinii pentru 
lucrările noastre. Nu mult după aceea a venit; domnul ministru al Unga- 
riei la București, ministru al instrucţiunii publice, care în mod foarte 
amical a participat la lucrările monografice. Din conversaţiunile avute 
cu domnul Bogatirev şi cu domnul Keresti, care declară că cunoaşte 
lucrările noastre şi care m-a invitat să ţin cursuri la Budapesta, spunînd 
că acolo voi întîlni mai mulți studenţi dornici de a mă asculta, am fost 
determinat ca să nu trec aşa de uşor asupra faptului pe care vi l-am expus 
dvs. aci; el nu formează numai o simplă gîndire teoretică, o simplă recapi- 
tulare intelectuală a unei experiențe, ci a fost publicat în așa fel încît re- 
zultatele sînt cunoscute; iar cel de al XIV-lea Congres Internaţional 
de Sociologie trebuia să aibă loc la București. 

Această metodă şi acest sistem, împreună, constituie un întreg, 
aplicat de Institutul Social Român, care a luat naştere în 1918. Era 
în timpul refacerii, în ajunul luptelor de la Mărăşeşti, în ajunul păcii de 
la Buftea, cînd trei sferturi din ţară era ocupată de germani. Atunci s-a 
luat iniţiativa destul de generală, ca să se strîngă rîndurile intelectuale 
şi să se încerce o renaştere politică a ţării. 

Ei bine domnilor, este necesar să cunoaşteţi şi dvs. din istoria con- 
temporană, cum s-a format în această epocă o figură în special proemi- 
nentă de care dvs. aţi mai auzit. Este vorba de profesorul Vasile Pârvan, 
care a publicat; în această epocă o lucrare astăzi scandalos de uitată; nu 
vorbesc de oamenii de știință, ci de aşa-zişii intelectuali ai ţării. E lu- 
crarea lui intitulată Ideile fundamentale ale culturii sociale contemporane , 
publicată în primul număr al Arhivei pentru știință şi reforma socială 
din 1919. Noi posedăm această lucrare, care este una din cele mai înţe- 
lepte şi mai fundamentale gîndiri asupra problemei și noţiunii noi de 
cultură socială. Recomand cu multă căldură gi insistenţă să citiți această 
lucrare. 

În sfirşit, pacea de la Buftea a fost un vis urât. Am venit cu toţii 
la Bucureşti și atunci Asociaţia noastră s-a transformat în Institutul Social 
Român, care este a doua fază prin care a trecut. Şi am încercat ca această, 
şcoală socială să se formeze în diferite instituţiuni, cam vreo 21 de sec- 
iuni. Nu voi spune care sînt aceste secțiuni, dar vă trimit, pentru cei care 
sînt curiosi, în special la o lucrare în două volume, lucrare jubiliară. Primul 
a fost publicat în 1945 și poartă titlul : 25 de ani de pubhicaţiuni ai Insti- 
tutului Social Român, în care aveţi toate publicaţiunile, tot ce s-a tipărit 
în 25 de ani şi în care se constată că un Institut particular a putut să 
umple 200 de pagini de tipar numai cu titluri de lucrări şi reviste cunoscute 
în străinătate, dar care nu sînt cunoscute de studenţii români, dar pe 
care, în schimb, studenţii unguri le cunosc şi, după cîte mi s-a spus, le 
apreciază. 

A doua este o lucrare relativă la activitatea acestor 21 de secțiuni, 
care a culminat într-un program de activitate și de reconstrucțiune a, 

statului. Al doilea izvor de informaţie este o altă lucrare jubiliară, inti- 
tulată : Sate, oraşe şi regiuni cercetate între anii 1925—1945. Opera aceasta 
a început în 1925, cînd 6 studenţi, membri ai Seminarului de sociologie, 
s-au dus pentru prima oară în comuna Goicea din Judeţul Dolj. Din 
această lucrare, datorită doamnei Lucia Apolzan, se constată că s-au 
cercetat un număr de 600 de sate. 

A treia fază este aceea în care ne găsim, adică, este faza cercetărilor. 
Cum s-au făcut aceste cercetări? Noi am plecat de la principiul funda- 
mental al sistemului şi aceasta ne-a determinat să întrebuințăm o anu- 
mită metodă. 

Primul principiu al metodei este că nu trebuie să te adresezi la 
fragmente ale realității sociale, ci metoda aceasta se adresează întregului. 
Nu te adresezi la elemente abstracte ale realităţii sociale, pentru că nu 
există decît concretul, satul ca atare; dacă iei de pildă numai ceea ce 
este la modă în Facultatea noastră, şi studiezi numai literatura satului, 
aşa-zisul folclor, cu acestea n-ai studiat mai nimic din ceea ce formează 
satul. Căci cît rămîne afară din ceea ce formează satul ! 

Ceea ce m-a impresionat foarte mult, este că d-l. prof. Bogatirev 
mi-a declarat că pentru el nu există folclor aparte ca știință deosebită, 
ca disciplină independentă, ci există un folclor funcţional care este în 
funcție de societatea care îl creează. De pildă, cînd spunea că îl intere- 
sează folclorul la prizonierii de război, la soldaţii care au luptat ete. 

Şi atunci, nu a fost vorba de a cerceta pe teren folclorul, ori econo- 
micul, ori etnograficul, care este descripţia etnosului. Dar ce este etnolo- 
gicul? Este descrierea etnosului, care este ceva specific. Aşa avem etnosul 
românesc, avem etnosul englez, etnosul francez etc. Este ceea ce numim 
noi națiunea. Și atunci, cum poţi să spui d-ta că poţi face folclor şi cu 
aceasta ai terminat studiul poporului român? Așa încît noi, fără ca 
să luăm atitudini critice, am procedat; cum a trebuit încă din 1925 şi 
ne-am adresat, încă o dată, concretului nu abstractului. Ne-am adresat 
concretului, adică tot ce este în viaţă și tot ce aparţine acestei vieţi şi 
care există întrucât; există viaţa ca atare. Acest concret, cum se manifestă 
el? Poporul român se manifestă prin tot felul de unităţi sociale foarte 
complicate. Sînt în special cîteva tipare de unităţi sociale care cuprind 
toate unităţile sociale. De aceea titlul acelei lucrări de care vorbeam se 
cheamă „Sate, oraşe și regiuni cercetate”. 

Va să zică aceste sale, oraşe şi regiuni cercetate, fiecare în parte, 
ca întreguri. De aceea noi ne-am opus totdeauna să considerăm satele 
aceleaşi între ele. 

Satele sînt toate diferenţiate între ele. Ele au individualitatea lor, 
pentru că am văzut că nu poate fi conceput un sat fără cadre, fără mani- 
testări. Am văzut cît de greu, cît de complicat este acest mecanism al 
unităţii sociale care nu este identic pentru că cel mai mult variază aceste 
cadre şi aceste manifestări... După ce ai studiat aceste cadre şi manifes- 
tări, studiezi în ce constă voinţa socială. 

Domnilor, în al treilea rînd, al treilea principiu fundamental este 
metoda directă. Înainte se lucra după metode destul de comode care, 
se credea că ating culmea ştiinţificităţii, anume se lucra prin chestionare. 
Îmi aduc aminte de prof. Nae Ionescu care susţinea, necesitatea simplifi- 
cării cercetărilor monografice, pe motivul că nu este nevoie de a se pleca 
pe teren, ci este destul să se lucreze de la masa de lucru prin trierea şi 
studierea răspunsurilor primite la chestionare, care ar forma o bază cît 
se poate de bună şi completă pentru formarea unei păreri. 

Ei bine, pe acestea, fără a avea vreo polemică cu cineva, noi de la 
început le-am înlăturat, şi trebuie înlăturate, căci ceea ce este necesar 
este contactul direct cu realitatea socială, fără ajutorul intermediarilor. 
Deci, metodă directă. 

Al patrulea principiu al acestei metode este principiul să vii în con- 
tact direct cu întregul. Dar acest întreg este așa de complicat, încât se 
pune întrebarea, cum se poate face această cercetare? Iată, am în arhiva 
mea o lucrare asupra satului Ciucea, unde este înmormîntat poetul Goga, 
redactată de o învăţătoare care a făcut o cercetare monografică bună. 
În această lucrare face confesiunea că, la început a crezut că nimic nu 
este mai ușor decît a face o monografie. După ce a citit lucrările noastre, 
s-a uitat în jurul ei pentru colaborări și a găsit pentru partea economică 
şi pentru partea de folelor. S-a dus la Cluj şi a învăţat sistemul de notare. 
O simplă învățătoare, punîndu-se în contact cu elemente competente, 
prin. faptul că a ştiut să facă această colaborare vie, a dat o monografie 
minunată. La început a făcut aşa cum se face de obicei; şi atunci, 
dintr-o dată și-a dat seama că nu se poate lucra decît prin colaborare cu 
alte elemente, care să fie cunoscătoare în diferite ramuri de specialitate, 
şi în felul acesta a realizat ceea ce nu poate să realizeze statul acesta ro- 
mân, care trebuie să-și dea odată seama în ce constă realitatea aceasta 
românească. Atunci, care este morala fabulei? Este aceasta; că trebuie 
cercetat acest concret, aceste întreguri în mod direct și prin colaborările 
oamenilor de specialitate. Deci trebuie făcută o cercetare în mod colectiv, 
prin echipe colective, în care să fie toţi reprezentanţii autorizați ai spe- 
cialităţilor respective, pentru a ne scăpa în felul acesta de superticialitate, 
căci vine fiecare specialist şi se ocupă numai de partea specială a lui. Deci 
metoda colectivă este cea mai bună metodă pentru a face cercetarea de 
natură monografică. Şi fără a intra în amănunte, pot spune că prin 
această metodă am reușit să facem cele 626 de cercetări în satele româ- 
neşti şi această metodă se întrebuinţează și de studenţii unguri la Budapesta 
şi la Cluj. Este o influență și în metoda de cercetare în facultăţile din 
Franţa, unde s-a arătat că nu există folclor decît numai pe bază de cer- 
cetări sociologice. 

Va, să zică aceasta este metoda, acestea sînt rezultatele şi vă rog 
foarte mult să le cercetaţi în volumele pe care vi le-am indicat. Dar în 
definitiv, ce urmărim noi cu aceasta? Urmărim să facem prin compa- 
rarea lor o sinteză care să ne dea ceea ce numim noi o ştiinţă nouă, o 

ştiinţă a națiunii şi aci am putea intra în discuţii interminabile asupra; 
unei probleme învechite, anume așa-zisa ştiinţă a spiritului poporului, 
lucru moştenit; de la germanul ,,Volksgeist”. Acest Volksgeist cum îl 
găseşti, cum îl cercetezi? Unii s-au gîndit să facă o statistică a poeziei 
populare din care să-l constate. Nu ne interesează toate acestea: con- 
statăm că există și altă metodă, cu totul romantică, deci cu totul falsă. 
În ce constă un popor, o națiune? Este necesar să le cercetăm. Dar ce este 
interesant, pentru că aceasta deschide perspective noi față de problemele 
timpului, este acea problemă care astăzi este dominantă şi care de 20 
de ani preocupă lumea de specialitate ; este problema veșnic nouă, veşnic 
veche, este problema războiului şi a păcii. Eu spun că este o problemă 
veche, pentru că problema aceasta nu este o invenţiune nici a lui Wilson 
şi nici a Societăţii Naţiunilor, ci este pur şi simplu bazată pe o înlănţuire 
de fapte şi de idei care în mod necesar au trebuit să ajungă aci și pînă la 
sfirşit vor trebui să ajungă la închegarea programului lui Kant, „pacea 
eternă”. 

Este interesant că această organizaţie îşi are rădăcini adinci din 
punctul de vedere al evenimentelor istorice încă din timpul cînd se pro- 
punea crearea statului universal pe baza acelei „pax romana” care după 
aceea a devenit „pax britanica”. Întîlnim după aceea, această idee în 
mod regulat, în aşa-zisa „pax ecclesiastica” în timpul Evului Mediu, iar 
din punct de vedere ideologic, avem diferiţi filozofi şi oameni de stiință 
care au fost preocupați de această pace, culminind la Kant. 

Poate acestea sînt preocupări veşnice ale spiritului uman. Vedeţi 
dar, cât de actuală a fost totdeauna această idee de pace eternă. Dar acum, 
o întrebare ; cum ajungem la un rezultat definitiv pentru că pacea, aşa 
cum a fost alcătuită pînă acum, a fost clădită pe baze greşite, pe construcții 
politice şi juridice, ceea ce a constituit o greşeală enormă. Pacea va fi 
într-adevăr eternă cum o vede Kant numai dacă ea se va clădi pe alte 
fundamente şi anume pe fundamentul economic-social. Pace eternă! 
Dar a cui? Evident, pacea popoarelor, pacea naţiunilor. Se face aceasta 
acum, prin faptul că s-au întrunit reprezentanții a 51 de state cîte sînt 
acuma, dar care într-un viitor apropiat vor fi cu cel puţin 13 state mai 
mult, adică în total 64 de state. Cum vor fi aceste naţiuni unite? Cum 
vom avea noi pacea aceasta reală? O vom avea dacă o vom clădi pe un 
fundament solid, nu pe fundamentele pe care au fost clădite pînă acum 
toate păcile care s-au succedat mereu în istoria umanităţii. Pacea reală, 
pacea aceasta definitivă, nu poate fi decît o pace economică şi socială a 
națiunilor şi nu a statelor, şi numai atunci cînd va crea conștiința solida- 
rității între popoare, cînd îşi vor da seama aceste popoare că într-adevăr 
toate fac parte din ceva care uneste şi că toate sint numai reflexul unui 
întreg, pe care Kant l-a numit atît de frumos umanitate. 


Eu mi-am permis să-mi dau părerea că numai atunci cînd vom avea 
o ştiinţă a națiunii la fiecare naţiune, deci 64 de ştiinţe ale naţiunilor, 
care îşi dau seama de structura; lor spirituală și economică și cînd se va 

crea o interdependență vie, reală, adică o conștiință a solidarităţii lor 
comune şi colective, numai atunci vor avea posibilitatea de a se crea 
într-adevăr o pace între naţiunile unite şi nu între state şi reprezentanții 
guvernelor, care sînt efemere. 

Şi atunci am propus extinderea metodei, şi cu aceasta închei, şi 
la cercetarea tuturor celorlalte naţiuni care să fie un Institut Central 
Internaţional de cercetări şi de cunoaştere a Naţiunilor Unite, care pe lingă 
cercetările acestea ar avea rolul de a crea interdependenta atît de necesară 
între naţiuni, prin tot felul de mijloace, ca universitatea naţiunilor unite 
etc. Şi atunci, acest Institut internaţional ar avea menirea de a crea tocmai 
ceea ce este indispensabil pentru a avea pacea, căci sînt două probleme 
care se pun şi anume : problema suprimării războiului, şi aceasta se poate 
face pe cale politică şi juridică, iar o a doua problemă, care se face numai 
pe cale constructivă, este organizarea păcii, care se poate face numai pe 
baze economice, culturale şi spirituale. Iar aceste elemente intră în cate- 
goria constitutivă şi categorică regulativă. Cînd se construiește o pace 
regulativă, cînd, spunem că vrem să fie pace, aceasta întră în categoria 
regulativă, Bi bine, orice pace regulativă este provizorie; orice pace 
constitutivă (economică, spirituală) este pacea adevărată şi aceasta va fi 
pacea văzută de Kant, pacea definitivă, pacea eternă, 


Prelegerea a XV-a 4 aprilie 1946 


În toate timpurile s-a făcut constatarea elementară în ceea ce pri- 
veşte viața societăţii, şi anume că niciodată oamenii nu au fost mulţu- 
miţi. Totdeauna s-& descoperit cu multă perspicacitate că societatea este 
plină de vicii şi de mizerii aducătoare a tot felul de nenorociri. Și atunci 
s-au întrebat gînditorii, cum facem, ce metode întrebuinţăm, ce mijloace 
ne stau la dispoziţie pentru a înlătura aceste vicii, aceste defecte? Răs- 
punsurile sînt în general de două feluri. Unul l-am văzut în răspunsul 
socialismului ştiinţific : salvarea societății se găseşte în ea însăşi: viața 
însăşi, printr-o dialectică măiastră, arată directivele necesare pentru 
transformarea, societăţii. Al doilea răspuns care ne interesează și despre 
care vreau să vă vorbesc în prelegerea de astăzi, este răspunsul pe care 
îl dă acestei probleme socialismul utopic. Acest răspuns este cu totul opus 
acelui dintii. Nu este nimic de aşteptat de la această societate *. Ea tre- 
buie schimbată şi încă schimbată radical. Trebuie rasă complet şi înlo- 
cuită prin alta. 

Care alta? Este aceea pe care geniul observator, intuiţiunea omului 
de ştiinţă, a sociologului, o descoperă şi o găseşte. Aceasta este societatea 
perfectă. Domnilor, aceasta este ceea ce se numeşte în general socialismul 


* D. Gusti se referă la societatea burgheză. Neclarităţile provin din stenografierea 
nerevăzută (B.—N.). 

utopie, acest sentimentalism, dacă vreţi, care face loc unei concepțiuni 
de filantropie socială, înlocuind organizarea de astăzi prin alta. Deci 
nu din afară, ci dinăuntrul societăţii ; ceilalţi spun : nu dinăuntrul socie- 
tăţii, ci din afară va veni schimbarea societăţii. În jurul acestor concep- 
țţiuni se învîrteşte toată problema. 

Nu vreau să vă fac dovada, căci nu este timpul acum să intrăm 
prea mult în amănunte, vreau să mă mărginesc numai să vă dau un exen- 
plu şi vă prezint în acest scop un sociolog şi socialist utopist, care în acelaşi 
timp este comunist federalist. Este una din cele mai reprezentative figuri 
sociale. În 1918 se discuta la Paris crearea unui birou internaţional al 
muncii, cînd se punea problema să se găsească o legislaţie mondială, un 
parlament mondial al muncii. Ei bine, această idee nu era de loc originală. 
Ea se datora faimosului sociolog englez Owen, care cu o sută de ani îna- 
inte de organizarea Biroului Internaţional ai Muncii creat la Paris, îl 
preconizase în operele sale. Aceasta este opera lui Owen. Owen n-a fost 
numai un apostol al vieţii sociale, ci a căutat să o introducă în viaţă, cum 
este sistemul de pedagogie socială pe care îl preconizează. În special inte- 
resant și cunoscut este Owen mai ales pentru că a creat la New Lanark 
prima, fabrică organizată în chip modern. Eu vreau să vă vorbesc de ceea 
ce este esenţial din gîndirea lui şi din reformele lui. A creat o faimoasă 
fabrică, ilustraţiune a unei gîndiri a lui expuse în 1803, în lucrarea intitulată 
O nouă concepțiune a societăţii. Este o justificare a planurilor lui. Ea nu 
poate fi socotită ca un model de gîndire sistematică, dar pentru prima, 
oară se afirmă cu mare pasiune, importanţa mediului, evident cu problema 
care ne preocupă, şi anume, cum transformăm noi această societate, într-o 
societate mai bună? Este concepţiunea pe care o întîlnim şi în veacul al 
XVIII-lea, că omul este prin natura sa bun şi dacă este plin de vicii, 
aceasta se datoreşte mediului care îl înconjoară. După el mediul este 
hotăritor. Şi atunci, cum transformăm mediul acesta, cum facem să dis- 
pară răul social? Cum introducem binele social şi fericirea socială? Creăm 
un nou mediu, o nouă organizaţie socială. Omul, spune Owen, este in- 
fluențat de împrejurări, caracterul omului este datorit mediului în care 
trăieşte. Și atunci, şi reforma socială trebuie să atingă cele mai profunde 
baze ale organizaţiei sociale. Owen a dat un exemplu strălucit prin. orga- 
nizarea şi transformarea. fabricii din New-Lanark într-o fabrică model. 
Nu este vorba de a face o fabrică care să dea cel mai mare cîştig, ci este 
vorba să se creeze un mediu nou, o societate nouă, model, pentru lucrătorii 
care lucrează acolo. Şi într-adevăr, a creat această fabrică model, care face 
titlul de glorie a lui Owen, căci pe vremea aceea era în fabrici cea mai 
desăvîrşită mizerie, atît în ce priveşte condiţiunile de muncă ale lucră- 
torilor, cât şi în ce priveşte salarizarea, orele de muncă ete. Copiii de la 
6 ani lucrau cîte 12 ore şi mai bine pe zi. Nu era nici un interes pentru 
lucrător. Ce să mai spunem de chestiuni care astăzi sînt lucruri câștigate, 
cum e confortul, asistenţa, socială ete. Nimic din toate acestea. Lucră- 
torul intra în fabrică din fragedă copilărie, după cum vedeţi, de la vîrsta 

de 6 ani şi ieșea de acolo bătrîn, fără să aibă la bătrîneţe un trai asigurat 
pentru el şi familia sa. Aceasta bine-nțeles, dacă nu murea între timp de 
vreo boală necruțătoare, rămînîndu-i familia pe drumuri. Owen purcede 
la o reformă radicală a acestor condițiuni de muncă și propune cîteva 
principii care astăzi, după cum am spus, sînt bunuri cîștigate de lucrători. 

Astfel, el propune scurtarea timpului de lucru, fără ca prin aceasta 
să se micşoreze productivitatea. Propune magazine de consum, o bucătă- 
rie publică pentru muncitori, locuințe noi, sănătoase, cu grădini, cu in- 
spectori ai locuinţelor, propune introducerea băilor, o bancă de economii, 
asigurarea împotriva bolilor, ridicarea conștiinței personale a lucrătorilor. 
Propune de asemenea o instituțiune care pe vremea aceea era desigur 
privită ca ceva foarte original, anume înființarea comitetului de fabrică. 
Fabrica era astfel transformată într-un local familiar plin de confort, de 
frumuseţe şi cu o atmosferă plină de odihnă şi de reculegere, care a ajuns 
în scurt timp un loc de pelerinaj nu numai pentru persoanele de vază din 
Anglia, dar şi pentru personalități europene, ca regi, ambasadori etc. 
Erau multe personalităţi ilustre care făceau cor în a-l preamări pe Owen 
pentru realizările lui. În corul acesta o singură voce făcea excepţie. Era 
vocea faimosului Denitz care, cu toată francheţea şi brutalitatea, nu se 
arăta deloc bucuros de realizările revoluţionare ale lui Owen. „Noi nu 
dorim. deloc ca masa de muncitori să fie prosperă şi neatîrnată, căci cum 
am putea altfel să o conducem?” Ei bine, Owen a încercat prin schim- 
barea mediului și a condiţiilor de viaţă, să creeze o nouă societate şi într-o 
mare măsură a reuşit. 

Dar nu este numai aceasta, care, dacă vreţi, este un fapt divers. 
De Owen sînt legate încă trei mari reforme. Tot în legătură cu această 
problemă a vieţii sociale, Owen și-a pus întrebarea : care este viciul fun- 
damental al vieţii sociale de pe atunci, care era în plină dezvoltare capi- 
talistă, în Anglia? El a atins punctul sensibil al problemei, prin răspunsul 
ce-l dă, prin analiza profitului pe care, mai tîrziu, o dezvoltă Karl Marx. 


În 1800 Owen a găsit că viciul acesta fundamental, este goana după 
profit, după cîştig, adică dorința fiecăruia de a cîştiga cît mai mult şi 
cît mai repede, indiferent dacă se jignese sau se distrug alte existente. 

Ce este profitul? Şi în această privinţă este cît se poate de intere- 
santă definiţia pe care o dă el profitului : „este ceea ce întrece preţul de 
cost al lucrurilor”. Din punct de vedere etic este o nedreptate, pentru 
că acest „mai mult” care se realizează, intră în mîinile altor indivizi decît 
ale celor care au muncit. Profitul este în același timp și nelogic, căci tocmai 
lucrătorul este exclus de la putinţa de a-l dobîndi, de a putea consuma 
produsul muncii sale, căci lucrul este imediat majorat în piață şi lucră- 
torul nu poate răscumpăra produsul muncii sale. Este monstruos aceasta. 
şi formează o mare tragedie din punctul de vedere al subalimentării clasei 
muncitoare. Ce propune Owen? Sînt două propuneri pe care le face, pro- 
puneri foarte realiste şi celebre. Anume : suprimarea profitului. Dar cum 
să suprimi profitul? În mod teoretic se practică prin cooperative, cu maga- 

zine de schimb şi cu bonuri de muncă. Cu aceasta, intrăm în capitolul 
enorm asupra căruia renunțăm de a insista, capitolul cooperaţiei. Se 
cunoaşte întâia, înjghebare făcută în orașul Rochdale. Într-o seară de decem- 
brie, s-a deschis într-o cameră un mic magazin : copiii de pe stradă rî- 
deau, negustorii rîdeau, dar aceasta este începutul a ceea ce numim noi 
astăzi cooperaţie. S-a deschis un magazin în această stradă dosnică, ma- 
gazin pe care l-au făcut 24 de lucrători : unul era vînzător, altul contabil, 
altul casier etc. Ce urmăreau acești 24 de lucrători, faimoşii misionari ai 
cooperativelor de mai tîrziu? Urmăreau întemeierea unui magazin de 
consum care să înlăture pe intermediari, deci pe cel care era o sursă a 
profitului. 

Deschiderea acestui magazin, după cum am spus, a însemnat o 
dată memorabilă pentru istoria cooperajţiei. Așa a început mişcarea coo- 
peratistă, sub inspiraţia lui Owen. Este în acelaşi timp prima lecţiune de 
solidaritate socială, redusă la 24 modeşti şi umili muncitori, care, reuşind 
prin aceasta, să suprime profitul, au dat naştere marelui curent al coopera- 
ţiei, curent de cea mai mare importanţă economică, socială şi educativă. 

Dar nu numai profitul acesta al intermediarilor a fost înlăturat 
căci sînt două feluri de profit. Unul este al fabricantului, iar altul pe care 
şi-l însușeşte intermediarul. Amîndoi vor cîştiga, iar nenorocitul care 
a produs este expus la o speculă extraordinară. Şi atunci s-a luat-iniția- 
tiva să se facă magazine de producţiune. 

Interesant este că în această operă grandioasă stau la un loc lucră- 
torul, întreprinzătorul, vînzătorul, consumatorul, formînd la un loc socie- 
tatea, de cea mai mare valoare etică și socială, căci se stabileşte o frater- 
nitate practică şi o solidaritate socială. 

Înlăturăm profitul. Dar cum îl înlăturăm ? Prin ce mijloace? Owen, 
găseşte că un mijloc odios al profitului este banul. Deci, conchide Owen, 
moneda, trebuie suprimată definitiv, căci ea tinde să deformeze caracterele. 
Cum să înlocuieşti profitul? Prin bonuri de muncă. Pentru un număr de 
ore de muncă, lucrătorul va avea dreptul la un număr de bonuri, de pildă 
pentru zece ore de muncă i se dau zece bonuri, cu care va cumpăra anumite 
obiecte. De aceea în practică a creat o bursă a muneii, un magazin, C00- 
perative ale muncii care lucrau în felul acesta : fiecare societate putea aduce 
produsele muncii sale, ale căror preţuri erau calculate prin orele de muncă 
respective şi schimbate cu produse similare calculate în aceleași ore de 
muncă. Acesta era principiul. El nu a luat însă în considerare totul. 
De aceea această bursă a muncii, în 1834, a dat faliment, căci a devenit 
pe urmă un obiect de speculă : lipsind buna credinţă, nu se putea controia, 
în chip real această muncă. Atunci Owen a recurs la ajutorul experţilor 
care nu au fost nici ei la înălțime ; pe urmă au venit dificultăți de ordin 
mai general, care nu au dovedit decît buna lui credință, căci eşecul lui 
Owen este datorit în bună parte lipsei lui de pregătire sociologică : faptul 

că nu s-a gîndit la bătrîni, la bolnavi, la infirmii care nu aveau posibili- 
tatea să intre în această organizare a lui, în aceste magazine, au făcut ca 
încercarea lui Owen, pînă la urmă să dea greş. 

O a treia organizare a lui Owen este din punct de vedere al idealului 
păcii. Owen se întreabă : care este idealul păcii sociale? Şi găseşte că sepa- 
raţiunea actuală dintre oraş şi sat, dintre industrie și agricultură, trebuie 
să dispară. 

Owen a văzut foarte clar că separarea aceasta dintre sat și oraşe 
trebuie să dispară. Crede că trebuie să se creeze o unitate socială care să 
cuprindă și satele și oraşele, și această realizare va fi comuna, care va 
cuprinde şi activitatea agricolă şi activitatea industrială. Numărul mem- 
brilor comunei trebuie să fie între 500 şi 3000. Să nu fie mai mulți de 
3000, dar să nu fie nici mai puţini de 500. Lucrările se fac în comun, 
produsele aparțin comunei. Munca va fi comună, iar pentru lucrările 
inferioare să fie întrebuințate maşini. Nu va fi nici o proprietate a obiec- 
telor de consum. Consumul este deci acelaşi şi este pus la dispoziţia tuturor. 
Este, va să zică, un comunism absolut. Toată lumea locuieşte într-un 
palat superb, unde fiecare familie își are un apartament frumos, cu tot 
confortul necesar. Fiecare comună este autonomă. Ceea ce este interesant 
e că comunele sînt dependente unele de altele, pentrucă nu pot să ducă 
o existenţă separată, ci numai prin unirea lor federalistă. Speră că cu 
timpul aceste comune, acest fel de organizare, datorită superiorității lui, 
se va întinde asupra întregului glob. 

Mai departe, spune că pretutindeni vom avea la distanţe egale, 
aşezate în chip cît se poate de armonios, palatele comunelor, împrejmuite 
de ogoare, de grădini şi de fabrici. Aceasta este organizarea din punct de 
vedere administrativ. 

Din punct de vedere politic, nu vor mai fi guvernanti și guvernaţi. 
Propune un sistem nou politic. Este contra conducătorilor aleși prin 
alegeri şi propune o egalitate perfectă politică. Este foarte curios faptul 
că face nişte propuneri copilăroase. Singurul criteriu spune Owen, să 
fie vîrsta. Toți membrii, de la 30 la 40 de ani, vor avea grija afacerilor 
interne; cei de la 40 la 60 de ani vor avea grija afacerilor externe. 
Aceasta pentru a înlătura alegerile. Restul poporului va fi împărțit astfel : 
între 12 pînă la 20 de ani se vor învăța muncile de ordin economic ; iar 
de la 25 la 30 de ani se va lucra în mod zilnic, cîte două ore. De la 30 
de ani se vor consacra numai afacerilor politice. 

Din punct de vedere pedagogic, adoptă principiul, că personalitatea, 
trebuie dezvoltată, fiecare om va alege munca care-i va plăcea. Copiii 
vor fi crescuți în comun. 

Owen nu s-a mărginit ca acest plan să fie expus numai în mod teo- 
retic, ci a căutat să-l şi aplice. În 1825 părăseşte patria sa pentru ca, de 
departe să demonstreze tuturor prin exemplu, adevărul teoriilor sale. 

În 1828 a cumpărat domeniul New-Harmony din America. Toate 
elementele care s-au prezentat au fost binevenite, încât s-a alcătuit o socie- 

tate foarte pestriță. La mulțimea de necunoscuţi încă s-au asociat gi 
oameni foarte entuziaşti și foarte cunoscuți, ca: Th. Say, cunoscutul 
sociolog ete. căci în timpul cît a stat în Europa, Owen şi-a creat o foarte 
frumoasă situaţie, din punct de vedere moral. Foarte fericit, Owen s-a 
gîndit să dea marea lui lovitură, pentru a introduce doctrina lui comunistă 
în New-Harmony. Aceasta a avut iarăşi un efect; dezastruos, pentru că 
colonia creată de Owen n-a putut suporta regimul introdus de întemeie- 
torul ei şi atunci încep să aibă loc dezordinile, încep să aibă loc furturile. 
Owen încearcă de 7 ori să schimbe constituția. A introdus chiar proprie- 
tatea privată, dar nici aceasta nu i-a reuşit deloc. Experiența a dat greș 
şi faliment moral și material; în schimb a fost învinuit de rea credință. 
Tot aşa cum în acelaşi timp Cabet a încercat o experienţă similară. Acestor 
fantezii li s-a opus concepția ştiinţifică a socialismului, despre care vom 
vorbi în lecțiunea viitoare. 


Prelegerea a XVI-a 9 aprilie 1946 


Diseuţiunea între real și ideal, care stă la baza întregei expuneri 
pe care am făcut-o pînă acum, şi care stă la baza marii probleme a con- 
strucţiunii viitoare, are un foarte interesant aspect etic, pentru că ne oferă 
unul dintre cele mai interesante spectacole etice a două concepţiuni ; 
fiecare dintre aceste două doctrine, doctrina romantică ori doctrina rea- 
listă științifică, cuprinde în sine un pesimism şi un optimism. In acelaşi 
timp e vorba de pesimismul şi optimismul creator, nu de pesimismul 
întîlnit în diferite lucrări, pesimism plingător, care culminează în pesi- 
mismul și metafizica lui Schopenhauer care, după cum știm, propune 
înlăturarea cauzei, recomandînd resemnarea omului. Nu despre acest 
pesimism este vorba, ci de pesimismul creator, care este în acelaşi timp 
şi pesimism şi optimism, căci critica aceasta necruțătoare a societăţii 
din toate timpurile, face să se nască dorința de mai bine, dorința de o so- 
cietate mai bună. Totdeauna oamenii n-au fost mulţumiţi de societatea 
în care trăiesc. Ei bine, societatea aceasta considerată nedreaptă, vicioasă, 
plină de defecte, în ceea ce privește prezentul, se dezvoltă într-un optimism 
cald, în ceea ce priveşte viitorul ce o aşteaptă. Vieţii acesteia i se opune 
totdeauna o lume viitoare mai bună, mai dreaptă și din care vor lipsi 
toate relele de astăzi. Revoltat împotriva prezentului, îmbrățișează 
viitorul cu vaste speranțe, concepînd mărețe planuri de transformare 
socială. 

Douğ sînt metodele de conciliere. Prima este pesimismul ideologic, 
apoi pesimismul științifice marxist, care se încoronează cu un optimism 
dramatic şi se transformă într-un optimism eroic. Aceste două metode 
înseamnă în acelaşi timp şi două metode de a construi. Prima metodă 
despre care am vorbit și rîndul trecut caută idealul social în afară şi 
independent de realitatea socială. Argumentarea este cunoscută. Omul, 
prin firea Imi este bun, este sociabil, este tipul „homo homini amicus”, 

este tipul „homo homini deus”, iar nu tipul „homo homini lupus”. Socie- 
tatea ar trebui să facă pe acest om fericit. Şi totuși omul, care prin firea 
lui este „homo homini amicus”, „homo homini deus”, este transformat 
de societate în cel mai dezolant instrument de nenorocire şi de imperfec- 
iune. Omul, care este perfectibil, nu se poate ridica la înălțime, din cauza 
societății. Omul este bun, după cum Dumnezeu este bun. Iată de pildă, 
un elev al lui Fourier care spune : ,,A crede că Dumnezeu, a crede că omul 
este bun, a crede că formula societăţii este vicioasă, a crede că trebuie 
să corectăm societatea și natura omului, acesta este crezul nostru”. 


De altfel şi Fourier este de această părere. Deci lumea, societatea, 
este plină de lipsuri, este plină de nevoi, din vina ei. 

Un alt utopist, Cabet spune: ,,Societatea noastră e plină de neli- 
nişte, este dezordonată, este plină de războaie și mişcări sociale, este plină 
de catastrofe şi calamități”. Și atunci, se întreabă toți aceştia, cum se 
împacă bunătatea lui Dumnezeu, cu răutatea societăţii? Şi explicaţia 
tipică o dă tot Cabet, pe care-liau ca exemplu al utopismului romantic. 
Iată ce spune: „Dacă aceste vicii, nenorociri, nu sînt efectul voinţei, 
naturii, atunci trebuie să căutăm cauza în afară. Această cauză nu este 
răul, ci este reaua organizare a societăţii. Deci iată cauza. Societatea este 
rău organizată. Evident, trebuie atunci să schimbăm organizarea socie- 
tăţii. Cum se face aceasta ? Este o chestiune de construcție logică. Ordinea. 
socială trebuie pur şi simplu născocită, inventată. Deci, adevărații arhi- 
tecți ai edificiului social viitor sînt priviţi ca fiind oameni vizionari, acei 
care întrezărese adevăratul viitor al umanităţii. Aceştia au misiunea de 
a inventa, de a modela realitatea după idealul social inventat de ei. Iată 
un model: pe Cabet, care a publicat unul din cele mai populare romane 
Voyage en Icarie. 

În Icaria aceasta, nimic nu este accidental. Societatea ideală este 
deci societatea cu totul şi exclusiv raţională. Regatul este împărţit în 
100 de provincii cu 10 comune egale. Pe teritoriul fiecărei provincii, 
sînt oraşele care sînt repartizate în mod egal și regulat. Cele mai desăvîr- 
şite proporțiuni de simetrie şi de regularitate se văd în capitala Icariei. 
Fluviul î însuşi, care străbate ţara, curge în linie dreaptă. Acestei egalități 
trebuie să-i corespundă o egalitate socială, Cabet face unele concesii de 
natură psihologică. Are în vedere mai mult slăbiciunile oamenilor. Admite 
o singură diferenţiere, anume a hainelor la femei: blondele vor purta 
mai mult haine de culoare albastră, pentru că le prinde mai bine această 
culoare, pe cînd brunele vor purta haine de culoare mai țipătoare, ca de 
exemplu culoarea roşie ete. Dar indivizii nu sînt egali din punct de vedere 
fizic. Unii sînt mai mari, alții sînt mai mici, unii mai slabi, alţii mai grași 
ete. Şi atunci, această mare și grea controversă privitoare la îmbrăcă- 
minte care trebuie să fie pentru toți egală şi din acelaşi material. Cabet 
o rezolvă uşor, propunînd ca hainele să fie confecţionate pe aceeași mă- 
sură, însă din stofă elastică, în aşa fel încît să se poată da după mărimea 
şi forma corpului fiecăruia. Dar ceea ce este interesant la acest mare 

prooroc al societăţii viitoare, e că a încercat în 1847 să creeze şi el o socie- 
tate după chipul pe care-l recomandă. A făcut mare senzaţie în Franţa 
un manifest al lui Cabet prin care invită publicul francez să-l însoțească 
în America să vadă Icaria. Şi atunci îl vedem în anul 1848 cum exclamă : 
acum vom face încercarea ! Am experimentat şi iată rezultatele : existau 
după un an în această localitate un număr de 69 de bărbaţi şi femei. După 
opt ani profetul și reformatorul Cabet este exclus din colonie. 

Ca. să vedeţi cît de perfectă era societatea aceasta, iată un dialog 
intervenit la o întrunire în Icaria : 


Cetăţeanul Katz are cuvîntul şi atunci spune: —,,Cabet eşti un 
escroc şi un infam !” 
Cabet: — „,Te somez să spui tot ce ştii despre mine”. 


Tată că această scenă ne arată că nu era nevoie să pleci din Europa 
în America pentru a avea o astfel de scenă pe care o puteai obţine foarte 
ușor şi în Europa. 

Aceşti oameni întreprinzători, aceşti căutători de fericire univer- 
sală, aceştia se numesc profesori de utopie. Maurice Charmeille a cerut 
introducerea în şcoli, în locul istoriei, a învăţămîntului utopiilor, învăţă- 
mînt care, după el, dă elevilor o lecţie de istorie aşa cum trebuie să fie 
omenirea, iar nu așa cum este. 

Acestui utopism romantic, i se opune pesimismul lui Marx, care 
persiflează cu mult succes încercările acestea ale utopiştilor de a schimba 
lumea în chipul acesta. Marx găseşte că este culmea naivităţii de a avea 
astfel de iluziuni și de aceea, în mod foarte drastic, spune că o societate 
viitoare nu poate fi inventată, ci descoperită, pentru că societatea, viitoare 
se găseşte în sînul societăţii actuale şi că nu este deloc nevoie de a inventa 
proiecte de societăţi viitoare, ci numai de a studia adînc și temeinic con- 
diţiunile, de a descoperi condiţiile, legile realității de față, care cuprind 
în aceste legi și tendinţele transformărilor viitoare. 

Societatea de astăzi capitalistă, cu necesitate va deveni o altă so- 
cietate mai bună, nu fiindcă o vrem noi, ci fiindcă o vrea ea, noi neavînd 
alt rol decit; să descoperim imboldul acesta de transformare a societăţii 
capitaliste în societatea de mîine. Spectacolul se desfăşoară sub ochii 
noştri. Drumul acesta; social este alcătuit, după cum v-am mai spus, în 
cinci acte : concentrarea capitalistă, acumularea capitalului, socializarea, 
criza prevestitoare și cauzalitatea pe care o cunoaştem. Mijlocul care face 
ca această schimbare să devină mai rapidă, să capete un tempo mai dez- 
voltat, este lupta de clasă. Această tragedie constă în faptul că regimul 
capitalist îşi sapă singur groapa, după cum spune Karl Marx, atît de 
plastic. Tendinţele de evoluţie formează însăşi procesul de revoluţie so- 
cială care înseamnă în același timp şi scop. 

De aceea idealul social se află în această evoluţiune. Ea cuprinde 
şi planul viitoarei organizări şi idealul social. Să-l descoperim dar ! 

Aceasta nu se poate face decît prin metode foarte migăloase. De 
aceea marxismul este împotriva acestor poeţi de construcțiuni sociale. 

Dar ultimul termen al evoluţiei sociale, care este? Acesta este revoluţia, 
socială, 


Dar acum trebuie să ne dăm seama că prin revoluţie socială Marx 
înţelege doi factori. Un factor obiectiv, că societatea capitalistă trebuie 
să ajungă la un grad mare de dezvoltare şi un factor subiectiv, proleta- 
riatul ca un ultim exponent al dialecticii sociale trebuie să-şi dea seama 
de menirea lui, trebuie să fie conştient de forţa lui, de rostul lui. Deci al 
doilea factor pe lingă factorul obiectiv, este conștiința de clasă. Aceştia 
sînt doi factori componenți de o importanţă capitală pentru înţelegerea 
marxismului. Căci nu cred într-un fatalism şi nu stau cu braţele încru- 
cișate ; adevărata concepţie marxistă este faptul înţelegerii că interven- 
țiunea omului este necesară în acest proces, în această revoluţie socială. 

Aci am ajuns la concepția așa-zisă social-democrată care înlătură 
din sfera posibilităţilor factorul violență şi atunci avem de a face cu un 
pesimism social, 

Dar iată că este o nouă concepție care nu exclude intervenția umană, 
Aceasta pleacă de aci, pentru a ajunge la construirea unui optimism eroic 
şi marxismul acesta creator este reprezentat prin Lenin şi prin Stalin. 
Şi aceasta îşi găseste expresiunea în formarea așa-zisului planism. Nu 
poți înţelege bine marxismul dacă nu înţelegi în ce constă planismul care 
este cea mai desăvirşită formă socialistă. De aceea vă recomand cu căldură 
cea mai bună carte, deși este cam veche, anume cartea lui Basttelheim. 
Această carte este foarte bună pentru că ne arată metoda planurilor, ne 
arată organizarea acestor planuri. Ei bine, această problemă a planificării 
nu o înţelege un critic al marxismului şi al leninismului, H. De Man, 
socialist belgian, care a scris o carte Zur Psychologie des Marxismus. 
El vorbeşte de teoria acțiunii mobilelor oamenilor şi ajunge la un fel de 
marxism vaporos care cade tocmai în greşeala pe care o imputăm socialis- 
mului romantic. Voința marxismul nu o neagă ci o explică, dar nici nu o 
impune, Factorul om nu este deloc neglijat de adevărata înțelegere a 
marxismului. De pildă, cînd se vorbeşte de evoluţia socială, Marx şi Engels 
spun de atîtea ori că ea are nevoie de intervenția omului. „Oamenii fac 
istoria”. Actele de voinţă decurg din cunoaşterea împrejurărilor care le-au 
determinat. 

Tată deci, modelul utopie şi modelul ştiinţifice al construcțiunii 
vieţii sociale viitoare. Idealul social nu trebuie căutat în afara realității 
ca o inspirațiune profetică, ci trebuie realizat în orice moment și aceasta 
este caracteristica pe care o aduce filozotia marxistă sovietică, prin orga- 
nizarea luptei şi organizarea creaţiunii ei prin planism. Iată deci două ati- 
tudini, donă posibilităţi, două forms ale pesimismului şi optimismului 
social, Mai este necosară o ultimă observaţie. 

În definitiv, dacă studiem cu toată atenţiunea toate aceste încercări, 
unele mai puţin fericite, altele mai grandioase şi definitive, pentru că noi 
care sîntem obișnuiți de a respecta realitatea trebuie să recunoaștem că 
din punct de vedere ştiinţific şi sociologic avem o ocazie unică de a vedea 

cum se face acest plan şi care sînt adevăratele surse de învătăminte ştiin- 
țifice şi practice, din care ne interesează cele ştiinţifice ; făcînd o observa- 
ţiune foarte obiectivă, trebuie să spunem că tot ce se întîmplă în lume este 
pentru idealul acesta marxist, care este şi un ideal al dreptăţii sociale 
care a rămas de totdeauna și pînă acum alcătuit din trei elemente : fie- 
care să fie răsplătit după munca sa, după meritele sale şi al treilea, să 
dispară exploatarea celor mulți, a omului de către om. Unul dintre socia- 
lişti scrie în privința aceasta: „socialismul este ordinea socială în care 
exploatarea unei părți a membrilor societății de către alți membri devine 
imposibilă, în care exploatarea omului de către om se desființează”. 
Apoi vin celelalte complemente ca: dreptate socială etc. 

Aceste scopuri nu pot îi izolate, ci trebuie văzute în deplină solidari- 
tate între ele. Şi în legătură cu această dreptate socială, trebuie să vorbim 
puţin şi de problema egalității sociale. Nu este vorba de o supremă egali- 
tate socială. Ar fi un nonsens. Oamenii se nasc desigur inegali, atît prin 
aptitudinile lor biologice cît şi prin cele intelectuale şi fizice. Nici o ordine 
socială nu va putea suprima această inegalitate. Este vorba de o egalitate 
socială care se poate realiza. 

Lumea nu vrea să ştie şi nu vrea să cerceteze că lucrurile acestea 
care se discută astăzi au fost prevăzute în filozofia kantiană, au fost pre- 
văzute de Kant, în lucrarea Critica rațiunii practice. Iată ce spune Kant: 
„in toate creațiunile, în tot ce voim şi asupra a tot ce avem vreo 
putere, omul singur este scopul în sine. El trebuie să fie considerat tot- 
deauna ca scop”. 

Ei bine, în tumultul acesta pe care l-am trăit în timpul războiului 
şi după război şi mai ales în cele mai elementare reflexii pe care trebuie 
să le facem privitor la felul cum a fost dus războiul, constatăm o totală 
tendință de a se desconsidera principiul acesta kantian de prețuire a 
omului. E bine ca această ruşine să fie astăzi spălată şi să reîntronăm cre- 
dinţa în om și în valoarea omului. 

În prelegerea viitoare vom cerceta două probleme, pentru a ne edifica 
complet care este spiritul marxist. 

Prima este problema întregului în filozofia marxistă care este de o 
însemnătate capitală şi a doua problemă este aceea a raporturilor dintre 
suprastructură şi infrastructură. Este faimoasa afirmare că marxismul 
ar fi unilateral. 


Prelegerea a XVIl-a 11 aprilie 1946 


În această prelegere ultimă, ne vom strădui pe cît posibil, bazîndu-ne 
pe documente, să încheiem expunerea sociologiei marxiste, vorbind de 
cea mai delicată şi controversată problemă din domeniul marxismului 
anume întrucît problema marxismului poate fi cercetată ca un întreg 
sau ca simple tragmentări. O a doua problemă foarte neglijată este pro- 
blema omului și, în sfirşit, o problemă foarte importantă şi care pentru 

mulți este necunoscută, o formează problema idealului social, care pre- 
zintă o formulare foarte îndrăzneață. 

În ceea ce priveşte problema întregului, iată ce se spune : domnia 
metodică a întregului asupra punctelor izolate, formează una din trăsă- 
turile esențiale ale gîndirii marxiste. Această unitate merge foarte departe. 
Este vorba de probleme care ar merita ca pentru fiecare din ele să se facă 
un curs special. De aceea din lipsă de timp, le formulăm numai. 

Ce este această unitate? Ce reprezintă această unitate? Este vorba 
de o problemă foarte grea; este vorba de raportul dintre gîndire şi reali- 
tate, de raportul dintre subiect şi obiect ; este întrebarea dacă ele formează 
probleme deosebite sau formează o singură problemă. În privința aceasta 
influența lui Feuerbach este categorică, atunci cînd spune în Tezele asupra 
reformei filozofiei, apărute în 1802 şi care au avut o mare influență asupra 
gîndirii lui Marx : „Adevăratul raport dintre gîndire şi real este numai 
acesta : realul este subiect, giîndirea productul realității; gindirea e din 
realitate, nu însă realitatea din gîndire”. Este tocmai formularea hegeli- 
ană, pentru care gândirea, era subiect şi realitatea product. Aceasta a avut 
o influență hotăritoare asupra gîndirii lui Marx și Engels. Ce spun ei? 
„„Nu este gîndirea care condiţionează realitatea, ci realitatea. care condi- 
ționează gîndirea”. Acesta este fundamentul în gîndirea marxistă, Şi 
în privinţa aceasta trebuie să spunem că se găsesc şi puţine, foarte in- 
teresante influenţa spinoziste. 

Deci cauza realului nu este gîndirea.; iar Feuerbach, şi cu el Marx şi 
Engels spun că realizarea gîndirii este realitatea. Adevărata dialectică, 
spune Feuerbach, nu este un monolog, ci este un dialog dintre eu şi tu. Lenin 
afirmă, că dialectica, este studiul contrazicerilor în însăşi esența lucrurilor. 
Vă spuneam, atunci cînd am discutat problema dialectieii marxismului, 
că Marx introduce un nou principiu în logică, anume principiul coneilierii, 
principiu pe care-l găsim şi în logica formală, ca fiind principiul care 
unește fenomene cu totul opuse. Şi mai departe Lenin afirmă : ,,Dezvol- 
tarea dialecticii este lupta contrazicerilor. Aceste contraziceri au menirea, 
să reconcilieze, iar acel instrument care face aceasta este dialectica”. 
Tar formula cunoscută a lui Marx, care vă spuneam că reflectă foarte mult 
adevărul fundamental descoperit de Feuerbach, este formula cunoscutelor 
existente ale stărilor sociale a oamenilor, determinînd existenţa lor. 


Domnilor, foarte importantă este această problemă asupra căreia 
din nefericire nu putem insista mai mult. Într-un studiu, pe care vi-l 
recomand cu multă căldură, anume lucrarea lui Stalin Problemele leni- 
nismului, Stalin a seris un articol, (pag. 662—693) anume Despre materia- 
lismul istoric şi materialismul dialectic din care vă voi cita citeva pasaje, 
pe care le veţi găsi Dvs. la paginile (663—666) şi anume: 

.-. De aceea, metoda dialectică socotește că nici un fenomen în 
natură nu poate fi înţeles, dacă-l vom lua izolat, nelegat de fenomenele 
înconjurătoare, căci orice fenomen, în orice domeniu al naturii, poate fi 
prefăcut în nonsens, dacă-l privim nelegat de condiţiunile înconjurătoare, 

rupt de ele şi, dimpotrivă, orice fenomen poate fi înțeles şi justificat, dacă 
este privit; în legătura sa indisolubilă cu fenomenele înconjurătoare, dacă-l 
privim aşa cum este condiționat de fenomenele care-l înconjoară”... 

„.-.. De aceea, metoda dialectică cere ca fenomenele să fie privite, 
nu numai din punct de vedere al legăturii şi condiţionării lor reciproce, 
dar şi din punctul de vedere al mişcării lor, al schimbării lor, al dezvoltării 
lor, din punctul de vedere al apariţiei şi dispariţiei lor treptate”... 

„+. De aceea metoda dialectică socoteşte că procesul de dezvoltare 
trebuie să fie înțeles nu ca o mişcare în cerc, nu ca o simplă repetare a 
drumului parcurs, ci ca o mișcare progresivă, ca o mişcare ascendentă, ca o 
trecere de la vechea stare calitativă la o nouă stare calitativă, ca o dez- 
voltare de la simplu la complex, de la inferior la superior”... 

„y...„ De aceea, metoda dialectică socotește că procesul de dezvoltare 
de la inferior la superior se produce, nu în ordinea unei desfășurări armoni- 
oase a fenomenelor, ci în ordinea dezvăluirii contrazicerilor proprii obiec- 
telor, fenomenelor, în ordinea „luptei” de tendințe opuse care acţionează 
pe baza aceastor contraziceri”. . . 


Din aceste citate vedem unele trăsături fundamentale ale problemei 
care ne preocupă. Vedem că întîi este opoziția cu metafizica. Dialectica 
priveşte totul ca un tot unitar, un tot în care fenomenele sînt legate între 
ele. De aci, conchide Stalin, nici un fenomen nu poate fi înţeles dacă îl vom 
lua izolat ete. Va să zică, vedeţi primul punct cîştigat şi am putea ilustra 
cu foarte multe citate, că primul punct al sociologiei marxiste este pro- 
blema întregului. 


Al doilea punct, greu de discutat şi de înțeles, este punctul care a 
provocat așa-zisele completări ale marxismului, dar care toate au ca sursă 
de inspirație neînțelegerea punctului de vedere marxist. Este raportul 
dintre așa zisa infrastructură şi suprastructura ideologică. Este raportul 
dintre baza economică și edificiul ideologic. Bi bine, aci avem din fericire 
problema rezolvată de Marx și Engels. N-au avut nevoie Marx şi Engels 
să vină comentatori care să le completeze sistemul, pentru că ei singuri au 
îmbunătăţit acest sistem. Această infrastructură economică şi supra- 
structură ideologică, această bază şi acest edificiu formează un sistem 
unitar în care baza și edificiul nu pot fi concepute decit în acelaşi timp. 
Şi în privinţa aceasta nu am decît să vă citez două documente. Iată: 

În 1845 Marx, într-una din tezele asupra lui Feuerbach spune între 
altele : 

„Dacă oamenii sînt produse ale împrejurărilor, împrejurările însele 
se schimbă și sînt produse de oameni”, iar citatul exact, mai complet, 
îl avem atunci cînd spune (teza a treia asupra lui Feuerbach) : „Doctrina 
materialistă că oamenii sînt produse ale împrejurărilor și ale educaţiei, 
uită că aceste împrejurări și ele sînt schimbate la rîndul lor de oameni”. 
Si pe urmă ‚fraza clasică, că „educatorii înşişi trebuie să fie educați”. Această, 
afirmare a lui Marx o găsim confirmată în două scrisori clasice ale lui 
Engels, din 1890 şi 1894, în revista „,Sozialistische Akademiker”. Este, dacă, 

vreţi, testamentul lui Engels. N-am să vă citez scrisoarea din 1890, căci 
este prea lungă ; în ea vorbeşte de aceste forţe nenumărate care formează 
spune el, o grupă nesfîrşită de paralelograme ale forțelor care dau o rezul- 
tantă şi care însă este un product : întregul. Am să vă citez scrisoarea din 
1894, eare este caracteristică. 

„Deci evoluțiunea politică, juridică, filozofică, religioasă, literară, 
artistică, ş. a. m. d. ., se bazează pe evoluţia economică. Însă toate acestea, 
care se bazează pe evoluţia economică, la rindul lor, reacționează * Foarte 
important în această a doua scrisoare este de reținut următoarea chesti- 
une : nu este, aşa cum se concepe de unii și alţii, în mod comod, o influenţă, 
automată a situaţiei economice, ci oamenii fac istoria lor însăşi. Insă, 
într-un mediu care este dat și care condiționează pe omul singur pe temeiul 
unor raporturi care se găsesc, pe care omul le întilnește şi le condiţio- 
nează în relaţiile lui. Pe lîngă factorul politic şi ideologic, totuși, în ulti- 
mă instanţă, hotărîtor este factorul economic. 

Deci, istoria se face prin oameni şi nu prin influenţa. automată a 
situaţiei economice, deşi influenţa situaţiei economice, în ultimă instanță, 
este hotăritoare. Dar factorul producţiei se bazează pe necesitățile oamenilor 
care trăiesc în societate, deci pe necesităţile societăţii care, la rîndul lor, 
sînt condiţionate de felul cum există societatea, precum şi de factorii econo- 
mici care sînt hotărîtori. Este cunoscută marea importanţă, care i se dă în 
planificare în Rusia Sovietică, ştiinţei, pentru că știința are o importanță 
incalculabilă în desăvîrşirea acestei planificări, prin faptul că influențează 
producția. Iată ce spune un scriitor marxist. „Nu putem să neglijăm factorul 
economic. Este necesară această interdependență dintre acești doi factori”. 

Chestiunea care se pune nu este de a nega ideologia suprastructurii 
sociale, ci de o considera ca un element, de a o considera ca existind ca un 
element, constitutiv al întregului social din care face parte și infrastructura 
şi suprastructura. Chestiunea principală este nu de a nega, ci de a explica. 

„... Din cele spuse de Marx, nu urmează însă că ideile și teoriile 
sociale, concepțiile politice şi instituţiile politice n-au însemnătate în viaţa 
societății, că ele nu exercită o acţiune inversă asupra existenței sociale, asu- 
pra dezvoltării condiţiunilor materiale de viaţă a societăţii. Am vorbit aci 
deocamdată de originea ideilor sociale, a teoriilor, concepţiilor, instituţiilor 
politice, de apariţia lor, am spus că viaţa spirituală a societății este o re- 
flexie a condiţiunilor vieţii sale materiale. În ce privește însemnătatea 
ideilor sociale, a teoriilor, a concepţiilor, a instituţiilor politice, în ce pri- 
veşte rolul lor în istorie, apoi materialismul istorie nu numai că nu le 
neagă, ci dimpotrivă subliniază rolul şi însemnătatea lor serioasă în viaţa 
societăţii, în istoria societăţii” (Stalin, Ibid. p. 675). 

Idealul şi teoriile sociale de aceea apar, pentru că sînt necesare 
societăţii. 


* și asupra lor înșiși și asupra bazei economice. Nu este activă numai cauza eco- 
nomică şi tot restul nu e doar efect pasiv. Ci e acţiune reciprocă in baza necesităţii econo- 
mice, care se impune mereu în ultimă instanță” 


UI Împliniri 415 


„< „Ideile și teoriile sociale noi nu apar decît după ce dezvoltarea vie- 
tii materiale a societăţii a pus în faţa societăţii sarcini noi. Dar, odată 
apărute, ele devin o forţă din cele mai serioase, care înlesneşte rezolvarea 
sarcinilor noi puse de dezvoltarea vieții materiale a societăţii, înlesneşte 
progresul societăţii. Tocmai aci şi apare însemnătatea uriaşă a rolului 
organizator, mobilizator și transformator ai ideilor noi, al teoriilor noi, al 
concepțiilor politice noi, al instituţiilor politice noi. Ideile şi teoriile sociale 
noi de aceea şi apar, propriu-zis, pentru că sînt necesare societăţii, pentru că 
fără acțiunea lor organizatoare, mobilizatoare și transformatoare, este im- 
posibilă realizarea sarcinilor arzătoare ale dezvoltării vieţii materiale a socie- 
tăţii. Apărînd pe baza noilor sarcini puse de dezvoltarea vieţii materiale a 
societății, noile idei şi teorii sociale își croiese drumul, devin patrimoniul 
maselor populare, le mobilizează, le organizează împotriva forțelor care 
dispar ale societăţii şi ușurează, în felul acesta, răsturnarea forţelor care 
dispar ale societăţii şi care frînează dezvoltarea vieţii materiale a societăţii”? 
(Stalin, Ibid. 675 — 676). 

Domnilor, avem aci întreaga problemă așa cum am numit-o noi, proble- 
ma. cauzalităţii sociologice. Iată o cauzalitate pe care noi, vă amintiţi Dvs. 
am formulat-o ca fiind cadrul + voința socială, şi care la un loc formează 
realitatea. In marxism există un cadru şi un mediu, şi există un impuls, 
impulsul omului". Am văzut; că dacă oamenii sînt produsul împrejurărilor, 
produsul mediului, totuşi aceste împrejurări sînt schimbate de oameni. 
Problema omului este foarte neglijată de unii care sînt economişti-marxiști, 
dar nu sînt sociologi. Principiul omului ca valoare şi ca ideal, al naturii 
omului cum a fost înţeles de Feuerbach ca un dialog între eu și tu, omul 
acesta împreună cu stările sociale şi mediul social, acestea toate determină 
realitatea societăţii : acesta este firul roşu conducător încă din tinereţea 
lui Karl Marx şi pînă la Lenin. 

Aceasta corespunde întocmai principiului pe care l-am preconizat 
noi şi pe care îl constat că se verifică în doctrina marxistă. Ca să controlăm 
această expunere cu un exemplu precis, să ne întrebăm care este raportul 
dintre diferitele unităţi sociale, care este raportul dintre societate şi dintre 
exponentul formal şi oficial al societăţii care este statul? Cum concepe 
Marx aceasta? 

Concepţia lui Marx şi a marxismului despre stat o vedem atunci 
cînd vorbește de problema democraţiei, cînd vorbește de reforma statului. 
Marx tratează această problemă a statului pentru prima, oară într-un mod 
foarte frumos în lucrarea sa Războiul civil din Franţa, apărută la Londra 
în 1879. După aceea o tratează Engels în lucrarea Anti-Diihring. 

A produs o mare senzaţie faptul că Marx a fost învinuit de utopism 
şi de anarhism. De utopism, pentru că a formulat în special două fraze, este 
expresiunea lui foarte caracteristică : „Cu vremea maşina statului va dis- 
pare” și că „Distrugerea maşinii de stat va aduce revoluţia socială”. Că, 
statul nu va fi înlăturat, dar el moare. 


+ Vezi nota noastră de la p. 383 (B.-N.). 

Ce sînt aceste două expresiuni : „Distrugerea maşinii de stat”, şi 
ce înseamnă pe de altă parte „moartea statului”? Este foarte curios în 
special că un mare savant, Kelsen, jurist eminent, caută în lucrările lui să 
convingă pe cititori că Marx este o pildă de inconsecvenţă. Kelsen n-a 
înțeles problema atunci cînd vorbeşte de „distrugerea maşinii de stat” 
şi de „moartea statului”, căci trebuie pusă întrebarea ce moare şi ce se 
distruge? Nu este vorba de moarte în general şi de distrugerea statului 
în sine, ci de moartea și distrugerea statului actual. Statul și societatea nu 
sînt două lucruri deosebite și nici nu stau în opoziţie, spune Marx. Socie- 
tatea există sub forma statului şi statul există sub forma societății. Statul 
este forma istorică, concretă, a vieţii sociale, aşa cum apare în istorie. 
Societatea îşi creează un organ, un instrument de organizare, care este 
statul. Dar este evident aceasta : de pildă Engels, cînd se întreabă ce este 
statul modern şi spune : „Statul modern este numai organizaţia pe care 
societatea burgheză o dă societăţii”. Şi anume ce fel de organizație? Organi- 
zația societăţii capitaliste. Ce înseamnă această organizație capitalistă ? 
Înseamnă organizarea formei şi puterii unei clase pentru a supune pe alta, 
pentru a conduce altă clasă, pentru a exploata o altă clasă. Dacă forțele 
sociale sînt organizate politic şi dacă statul nu este decît rezultatul unei 
activităţi organizatoare a societăţii, atunci cînd se vorbeşte despre moartea 
şi distrugerea statului, nu este vorba de o moarte şi de o distrugere a sta- 
tului existent, decît în măsura în care prin această moarte și distrugere 
creează posibilitatea unei forme noi de stat, adică posibilitatea ivirii unui 
alt stat, a statului socialist. Dar ce este acest stat socialist ? 

Un lucru este cert, spun Marx şi Engels, că statul acesta nu poate 
dăinui ; adică statul burghez este cel ce moare, iar nu statul în general. 

Este surprinzător la un om de talia lui Kelsen să susţină astfel de 
lucruri. Iată ce găsim în Das Kapital, în volumul întîi, la pagina 45. Marx 
vorbeşte de o societate, de oameni liberi care cu mijloacele de producţie 
comune, colective, lucrează în mod constant, întrebuințînd forţa lor, forţa 
muncii, ca o forță socială. Evident, aceşti oameni muncesc social, se bucură 
de natura producției sociale, nu sînt stingheriţi de organizaţia aceasta coer- 
citivă capitalistă, pentru faptul că dispar clasele și atunci statul viitor în 
legătură cu societatea viitoare ne va da o nouă ordine socială armonică. 
Statul nu devine superficial; statul devine un alt stat, în funcţie de o 
nouă societate. 

Ca o concluziune a sociologiei marxiste, rămîne să vedem care sînt 
punctele elementare ale ei şi vom vedea că ele concordă cu sociologia pe 
care am onoarea a o recomanda atenţiunii Dvs.,* căci şi în sociologia marxis- 
tă găsim o problemă a întregului, o problemă a paralelismului social, 
o continuitate, un ciclu continuu. Găsim toate problemele fundamentale, 
pînă şi problema. societăţii viitoare, problema idealului social, toate le 
găsim în sociologia marxistă. 


* Vezi notele noastre precedente cu privire la apropierile pe care Gusti încearcă să le 
stabilească între sociologia gustiană și sociologia marxistă. (B.-N.). 

Şi pentru a încheia, trebuie să spunem că sociologia marxistă are o 
importanţă enormă metodologică. Iată ce spune Engels în ,,Nachlass-ul”? 
său, în vol. I: 

„Nu sînt; rezultatele propriu-zise, cele de care avem noi nevoie, ci 
mai mult de studiul lor. Rezultatele sînt nimic faţă de evoluţiile care ne 
duc la ele” Şi în altă parte spune: 

„Metoda este sufletul sistemului, este sufletul concepţiunii materia- 
liste a istoriei”. Şi tot Engels a formulat o frază în limba engleză care poate 
servi drept motto : „Pentru a înţelege ce este puddingul, pentru a arăta, ce 
este puddingul, trebuie probat, adică trebuie mincat”. Metoda deci! 
Să ne însușim metoda ! De aceea, încă din 1910 am recomandat studierea, 
aprofundată a marxismului ca fiind cea mai bună pregătire metodologică. 
Recunosc că de atunci am rătăcit de multe ori, dar mi-am şi aprofundat 
cunoștințele. 

Protfitaţi domnișoarelor şi domnilor studenţi de pe urma acestei din 
urmă experienţe şi începeţi şi dvs. nu de a vă ocupa de unele rezultate, 
mai mult sau mai puţin de actualitate, ci de a studia marxismul. Înţelegi 
metoda marxismului şi, din acest punct de vedere, desigur, ce am spus în. 
1910 cu atît mai mult are valoare astăzi. Nu există o mai bună înţelegere a 
științei sociale creatoare ca studiul marxismului care pot spune, este cea 
mai bună interpretare în ştiinţa socială şi o adevărată prolegomenă la 
adevărata ştiinţă socială. 

Cred că în puţinele prelegeri ce le-am făcut, am ajuns să vă conving 
de importanţa acestui studiu şi nu mă îndoiesc că mulţi dintre dvs. se vor 
pune pe lucru, pe drumul acesta de a studia, de a-și însuşi metoda aceasta, 
de a aplica metoda marxistă. Şi nu pot termina decit cu urarea şi dorința 
ca dvs. să obţineţi succesul cel mai deplin în acest studiu. 


27 — c. 1401 


7. PROIECTE * 


Bucuresti, 5 noiembrie 1947 
Comisiunea Ministerială pentru Redresa- 
rea economică şi stabilizarea monetară 

Secretariatul General 


Domnule președinte, Ca răspuns la propunerile Dvs. din oct. şi 4 
noiembrie a. c. vă comunicăm : 

„Acordul de colaborare” dintre Consiliul Superior Economic, Institu- 
tul Central de Statistică și Institutul Social Român la care vă referii, 
înseamnă în concepţia D-lui Preşedinte al Comisiei Ministeriale de redre- 
sare economică și stabilizare monetară şi a noastră că I. C. S. şi I. 5. R. 
își vor îndruma activitatea şi lucrările conform directivelor primite de la 
Comisiunea Ministerială şi Consiliul Superior Economic. 

Considerăm absolut necesară o strinsă conlucrare a cercetătorilor 
I. S. R. cu organele Confederaţiei Generale a Muncii. Intenția Dvs. de a 
realiza, această colaborare o considerăm justă şi pozitivă. 

În elaborarea lucrărilor sale I. 3. R. va adopta dialectica materialistă 
a marsism-leninismului, singura care poate duce la o interpretare justă a 
rezultatelor obţinute prin cercetarea monografică şi statistică a realităţii. 

Din programul dvs. minimal ne-ar interesa în primă urgenţă anche- 
tele asupra pierderilor în cîmpul muncii și asupra bugetelor familiilor 
muncitoreşti. 

Din programul maximal care nu ne pare întocmit conform unei vizi- 
uni de ansamblu şi a unui plan care să serieze problemele, ne-ar interesa 
îndeosebi : 

VII 23 e) Regiunea industrială Reșița cu privire specială asupra 
centrelor de unde se recrutează muncitorimea, 

IV 10 Oraşul Galaţi ca port, centru industrial şi comercial și regiunea 
Brateşului cu privire specială asupra participării populaţiei sătești la 
lucrările de îndiguire, asanare şi fertilizare a luncii Prutului. 


* Manifestind neîntrerupt o hotărire fermă în a-și continua opera de cercetare socio- 
logică în serviciul poporului, D. Gusti a cerut în 1947 sprijinul fostului său student, Miron 
Constantinescu, care manifestă o receptivitate deosebită, sugerind totodată îmbunătăţiri în 
structura tematică și, implicit, în orientarea cercetărilor de teren. Întrucît nu avem textul pro- 
iectului Gusti, redăm răspunsul la proiectul amintit, care ne dă posibilitatea să înţelegem con- 
ținutul lui de idei (B.-N.). 

VI Bazinul carbonifer al Văii Jiului 

IV Regiunea Comănești-Moineşti-Bacău 

Considerăm de asemenea că sociologia românească fostă unilateral 
sociologică rurală, trebuie să devină în primul rînd o sociologie urbană a 
centrelor industriale și a populaţiei muncitoreşti. 

Aceasta nu înseamnă părăsirea cercetărilor în sate. Dar ordinea de 
studiu trebuie să se conformeze ordinei de importanţă. Cu deosebită consi- 
derațiune ss. Miron Constantinescu. P. S. Vi se aprobă subvenţia de 
60000 lei din fondul C. S. E. cu obligaţia justificării. 


CADENŢE FINALE 


În acțiune am dobîndii sensul responsabilităţii gi am simţit 
sensul grandoarei operei, din care am expus numai cele mai 
significative — ca realizări, cred, durabile pentru că s-au confir- 
mat astfel pînă acum ! 

Am iubit viaţa simplă (însă în cadrul frumosului) în mij- 
locul elevilor, colaboratorilor. 

Am fost continuu în devenire, — urmărind dialectic un 
drum ascensional. 

Omul este născut a ridica nu a cobori. Am avut credinţa, 
în mine. Departe de ambiţii vulgare, ori de tendințe de arivism, 
da, am avut ambiția de a cerceta, a ajuta, a întări Știința, a o 
difuza, a o aplica. 

Unitatea profundă a vieţii şi operei s-a arătat în voinţa 
de organizare care s-a manifestat în compoziţia însăşi a progra- 
mului de lucru și viaţă. 

Aştept cu demnitate a se face dreptate operei. Cred în efi- 
cacitatea și durabilitatea ei. 

În 1939, cu ocazia participării României la Expoziţia Inter- 
naţională din New-York, în calitate de comisar general al pavilio- 
nului României, după dorința eminentului prof. de sociologie 
şi politică de la Universitatea din Columbia din New-York 
am alcătuit o schiţă în limba engleză a sistemului meu de sociologie ; 
schița era menită, după dorința colegului meu proj. Mac Iver, 
de a fi înaintată unui editor din New-York—din cauza plecării 
mele însă, schița n-a fost prezentată profesorului Mac Iver, 

În 1941, a apărut în Paris în editura „Presses Universi- 
taires de France” volumul La Science de la réalité sociale cu 
subtitlul Introduction àun système de sociologie, d'éthique et de 
politique. 

Sistemul de care vorbește şi prefața trebuia să apară în 
aceeași editură — din cauza împrejurărilor variate și complexe, 
n-am putut împlini contractul pe care-l făcusem cu reprezentantul 
autorizat al editurii franceze. 


Omul nu poate fi separat artificial de munca lui, de preocu- 
pările lui. Cum poate fi creată o imagine vie a omului creator 
evitând problemele creatoare pe care acesta le rezolvă? Alegerea 
temei nu a apărut în mintea și inima celui ce serie spontan, ci în 

urma experienței, în viața sa simțind nevoia de a exprima și 
împărtăşi oamenilor ceea ce a văzut și simţit. 

Ce naivitate a crede că am vrut să prezint un „erow” general 
„un om abstract” în afara mediului concret! 

Nu am fost numai un observator, ci am participat la viaţă ! 
Încercarea de a îngrădi prezentarea vieţii la relaţii și viaja perso- 
nală, fără descoperirea creaţiei activităţii autorului, duce la răvă- 
şirea vieții, la lipsirea sa de frumusețe gi măreție. 

Erudiţia abundentă și minuțioasă nu striveşte în el gustul 
profund al vieţii. O curiozitate fără încetare pentru toate proble- 
mele. Iubeşte a trăi şi a privi pe alţii să trăiască. Această iubire 
tenace a vieţii explică refuzul de a accepta lumea așa cum este. 
A depășit stadiul revoltei pure, contra nedreptăţii, minciunii. 

Din această realitate generoasă, bogată şi nuanţată. (Prin 
acțiunea în imediat am dat o desminţire eclatantă acelora care 
pretind că a trata actualitatea este a transforma o operă științifică 
într-un reportaj jurnalistic) — Se învaţă mai mult ca din toate 
bibliotecile lumii. l 

Iubire ! Am simţit că am trebuință de a trăi în iubire — în 
iubirea tuturor lucrurilor — a pătrunde totul atât de profund şi 
atît de real pentru-că-l iubeşti. 

A trăi în iubire, nu vorbesc de „iubire personală”, însă de 
un sentiment infinit, Natura, Arta, Societatea, om — și „„oameni”, 

Iubirea, ca o lumină — nu pot vedea lucrurile decît prin 
razele sale. 


+ 

A trăi nu este un act individual. 

+ 

Încredere în viaţă — dă fiecărui lucru valoarea sa de realitate. 
+ 

Soare în mine şi pe lume! 

+ 


Un om care a trăit (dramele sale) sistemul său — care a 
suferit — care a rezolvat aceste probleme de astăzi — într-un 
contact direct și profund cu lumea aceasta — în sociolog! 

Personajul cel mai real, cel mai tipic al sistemului este 
el însuşi. 

+ 


Însușiri tehnice numai — barbarie pură ! 


IV Cadenţe finale 


+ 
Nu mi-am luat (viaţa şi opera) după și din cărți. 
+ 


Am dat o contribuție la transformarea omului. Am voit 
a deveni : — spirit de decizie ; nu m-am lăsat antrenat din drumul 
meu de nimic și nici pe căi negative de un formalism fie academic 
fie functionalist ! 

Am vibrat pentru iubire şi admiraţie. 

Am fost setos de frumusețe. 

Am avut pasiunea pentru adevăr şi dreptate — am fost 
gata a consacra viaja celor mai bune cauze, urmărind cu perseve- 
rență, continuitate si criticism desfășurarea dialecticii vieții mele 
si sociale împletite la un loc. 

Am iubit autenticul, marea probitate. Exemplu consiant 
de demnitate (poate am exagerat)... 

Am avut gustul renunţării. 

Putere de răbdare. Persistenţă în nenorocire ; 

Capabil de prietenie. Aproape de popor. 


+ 


Cei mai fericiți ani — scoala sociologică : o școală a amici- 
tici! O familie ! Ce durere, desființată ! 


+ 


Şcoală, Elevi, Oameni 

Casiă, sectă? ori spirit de familie? 

Am trăit intens cu ei. 

Au putut conta pe mine, eu am sperat îm ei. 

N-am cerul nici o recunoștință. Se vorbeşte adesea de recu- 
noștința elevilor pentru maestru, profesorul lor — însă am știut 
prea bine că un profesor este obligat generaţiilor de tineri care 
se succedă în viaţa sa,— dacă își dă osteneala de a-i privi, de a-i 
asculta și să-și dea bucuria de a-i iubi. 

În timp de un an fiecare om însă aduce un nou. Îi văd 
sosind cu plăcere, pare că în afect el mă râmneşie. — Le-am 
dat cărţi și metoda de lucru, fără care n-ar fi făcut teza de doctorat. 

Pasiune dominantă — setea de adevăr. 

Totdeauna stăpân pe mine — nu m-am lăsat târât nici de 
pasiuni, nici de evenimente. 


+ 


Nici o vanitate. 
Am zis numai adevărul. 

+ 


Am creat Opera ca cel mai iubitor dintre oameni. 
+ 


A fost o viaţă consacrată omului, naţiunii, umanității. 
N-am urmărit tot timpul decît a ajuta pe alții să învingă a 
trăi. 

+ 


Am practicat prietenia, simplu, sincer... 
+ 

Am fost fidel vieții. 

+ 


Scoala din Bucureşti n-a fost o asociaţie de admirație a 
şefului ei — n-a fost o clică de ajutor reciproc — a făcut o familie, 
care s-a desmembrat formal, datorită evenimentelor —unii membri 
au format însă familii din sînul familiei mai mari — a fost şi a 
rămas o prietenie colectivă — fiecare elev” a avut toată libertatea 
de gîndire și de acţiune — singura condiţie : argumentul. 

Nu mă interesa decît lansarea problemei şi precizarea me- 
todei. Amănumntele, dezvoltarea, aplicarea o lăsam intenționat 
elevilor mei, îi punem să lucreze. 

N-am cunoscut oboseala inteligenţei, capitularea sau dezes- 
perarea. 

Optimism — totdeauna lucid, coiştient de dificultăţile 
de vezolvat și bazîndu-se pe o încredere nestrămutată — chiar 
dacă realizarea  întrevăzută aparține generaţiilor viitorului. 
— Această speranţă s-a afirmat cu anii — manifestă convingerea 
din ce în ce mai fermă că o apropiată întîmplare va permite 
oamenilor o viaţă mai fericită, o mai bună întrebuințare a 
inteligenţei, a frumusetei, a bogăției inutil întrebuințată în, 
lume. 

Sînt pentru o altă filozofie — venită de jos, din pământ, 
din procesele muncii, care fiind fenomenele naturii, se servesc de 
ele pentru interesele omului. 


+ 


Simt nevoia unei contemplări mai blinde, mai lipsită de 
răspundere. 

Ochiul care a privit sever și cercetător în multe ar dori 
acum să cuprindă liber întreaga imagine a lumii într-un soi de 
reverie spirituală, să contemple pe lîngă adâncurile înălțimei 
şi depărtările existenţei. 


IV Cadenţe finale 


+ 


După rigurozitatea muncii — 50 de ani de muncă neoste- 
nită dă dreptul să privesc visător. 


+ 


Timpul care-mi stă înainte este limitat „oceans of time”. 

Stiința și înțelepciunea 

O personalitate nu poate fi înţeleasă cu ajutorul unor for- 
mule rigide, ci numai din forma unui destin făurit din propria sa 
viață. 

Goethe : Numai ceea ce-i rodnic este adevărat. 

În seara vieţii văd încă nespus de mult teren nedesțelenit 
și roditor pentru doctrina mea. 

Timp de 50 ani (1904 teza 1954): muncit — luptat. 

— Câte am plănuit, văzut, creat şi ajutat ! 

— Câte înfăptuiri în toate domeniile sociale ! 

— Acum aș merita odihnă! Simt nevoia unei vieţi mai 
blânde — mai lipsită de răspundere (am avut simţul răspunderii 
foarie dezvoltat). 

— Acum când se face seara! după 50 de ani de muncă! 
Timpul care-mi stă înainte este limitat ! 


+ 


Mare Aurel: viaja trăită aşa ca şi cum ar fi infinită; 
omul trebuie să construiască o punte pentru liniştea eternului 
prin săvîrşirea prezentului și a imperativelor sale. Liniştea 
aceasta filozofică este astfel prezentul împlinit şi nu tulburată 
de visurile grozave ale valorilor, nici turburată de strigoii trecutului. 


+ 
Atitudine curajoasă împotriva haosului (Omul în frămân- 
tarea timpului şi a hotărârilor). 


+ 

Neliniştea este ceasul timpului care bate puternic. Liniştea 
este micul momenti între două lovituri de pendulă ale ceasului, 
acest incomparabil moment care poate avea greutatea a sute de ani. 

Linişte nu înseamnă de a lăsa lucrurile să meargă, nu în 
sensul lui Laisser- -faire — din indiferență şi imdolenţă letargică, 
ci prin dialog repetat, precis, loial, onest între destin și propriul 
lui suflet. 

Linişte, nu prin vorbe, ci prin acțiune. 

Acest pământ cu belșugul câmpiilor, cu codrii și turmele, 
cu apele, cu fluviile, cu marea lui — cu zăcămintele de păcură 
şi de cărbuni ale dealurilor, cu creierii de metal scump al munţilor 
— el ne-a creat, el ne hrăneşte din dărnicia lui, el ne stăpânește. 

Cu sufletul pe care îl are poporul nostru am putea să fim 
domnii acestui pământ. Spiritul rasei se ridică vulturește, să-l 
măsoare, să-l ticluiască, să împlânte în el templele culturii, să-i 
zmulgă din măruntaie comori de civilizaţie. 

În piatră zace aur — în pămînt păcură — sufletul dormi- 
tează, uriaş în adâncul muljimii, să-l deşteptăm. 


+ 


Precum e nevoie de o tehnică industrială pentru a pune în 
valoare bogățiile pămîntului — tot astfel e nevoie de o tehnică 
culturală pentru a valorifica zăcămintele de pret ale sufletului 
românesc. 


+ 


Asemenea eroului din mitologie Anteu care prindea putere 
când venea în contact cu pămîntul — am fost totdeauna încrezător, 
puternic optimist, deoarece legătura mea profundă cu oamenii 
a fost indisolubilă. În clipele celor mai grele încercări, dragostea 
lor a zdrobit toate mașinaţiile — toate mârşăviile. 

Am adus în îndeplinirea tuturor sarcinilor o scrupuloasă 
atenție; nu mă întrecea nimeni în constiinciozitate, meticulozitate 
și imparjialitate. 

Am rămas fidel idealului unei întregi vieți. Încă odată îmi 
jac examenul conștiinței : el este foarte pozitiv. 

Dacă aş reîncepe viaja mea, aş face acelaşi lucru. Am crezut 
în seriozitatea vieţi. 


+ 


Eroul modern nu mai este aventurierul prometean, cucerito- 
rul și fondatorul unui imperiu, care nu lucrează şi nu gîndeşte 
decît la propria sa glorie — însă acel care lucrează pentru umani- 
tatea întreagă — ieri erou sau sfint — astăzi militantul care își 
consacră viaja sa pentru o maturitate modestă şi obscură, însă 
care prepară rînduirea unei lumi pe care probabil nu o va vedea ! 

A integra gîndirea în acțiune. Gîndirea și acțiunea au produs 
din acelasi elan un eveniment care începe a aduce fructe. 


Ed 


Nu vreau să fiu înfrânt, ridic mereu capul — sînt optimist 
— cred ferm într-un viitor mai bun — la o lume nouă în care 
omul îşi va putea dezvolta capacităţile, își va putea păstra demni- 
tatea de om, nu va mai fi doar o părticică a unei magin uriașe. 

Hélas, am ajuns la o vîrstă unde nu par a fi tînăr, sânt 
ca lucrătorul, care termină casa, unde socotește să-și adăpostească 
bătrînele sale zile, şi care se neliniștește de timpul ce va veni! 

Ploaia va strica zidurile. Vântul, furtuna îi vor lua acoperământul ! 
A construit casa pentru a rezista la furtună. 

Nu gîndesc la opere eterne şi decisive. Totul evoluează 
fără încetare, totul reîncepe. Unde sînt urmaşii. care mă vor 
înlocui? Mă mângii la ideea de a nu fi decît un moment în deveni- 
rea perpetuă a spiritului uman! Am fost fericit de a fi fost în 
timp de o oră „le porte parole” al unei generaţii. A rămas numai 
amintirea? vechiul luptător care este în mine are câteodată tre- 
săriri, dorinţi de rezistență, cînd simte ori crede că opera sa e 
absentă. 

Amintire? Să pierim? Eu şi generația mea sîntem buni 
numai de a umple groapa?, pentru a ajuta pe cei ce ne urmează 
a merge către biruinţă. 

— Am mai multă curiozitate decât revoltă. Am mai multă 
simpatie arzătoare decât neliniște personală. 

— Agonie? Speranţă? Vag, profund îndepărtat ca marea. 

— Nu regret nimic. Continui a crede în pasiunea care 
voiește și activează. Entuziasm. 

— Cine întră în scenă? 


+ 


Semănător de idei. 

Sihastrul ghemuit în umbră, — pierdut. Ciudat, unic destin 
prăbușit vertiginos de pe coama spumegindă a talazului de glorie 
în prăpastia uitării și dispariției. 

Niciodată, în epoca de incomensurabilă glorie, nici obraznic, 
nici îngîimfat; tot astfel în uitarea ce-l împresoară de o modestie 
măreaţă şi plină de înţelepoiune stoică. — Nobilă resemnare? 
„Presimte profetic că viitorul va restabili activitatea sa; abia după 
moartea sa ( Rainer) ideea sa va începe să trăiască. Nu jelește nici 
gloria apusă, nici averea pierdută, ci dovedeşte acea tainică 
siguranţă care e la baza oricărei mari. răbdări. 

CRONOLOGIE 


1880 — februarie 13, Iași. Data nașterii. Fiul lui Ştefan Gusti şi 
al Nataliei Gusti, născută Gatoschi. 


1886 — 1898 — elev la şcolile elementară și medii din Iaşi. 

„3. + .eu eram elev la cunoscutul liceu de pe atunci „Institutele Unite”? 
unde, pentru prima oară, am făcut cunoștință, fiindu-mi profesori, fapt ce 
este una din mîndriile vieţii mele, cu acele personalităţi, care mi-au fost 
hărăzite, mai tîrziu, să-mi devină colegi de Universitate şi de Academie : 
Poni, Caragiani, Xenopol și Philippide”. (În: Răspunsul lui Dimitrie 
Gusti la discursul de recepţie la Academia Română a lui P. P. Negulescu, 
25 mai 1941, p. 28 — 29). 

1898 — Se înscrie la Facultatea de litere a Universităţii din Iaşi, unde 
urmează cursurile la Facultatea de litere, drept și ştiinţe. 
1899 — Student la Facultatea de filozofie de la Universitatea din Berlin. 

„Cînd am plecat în străinătate, în preajma vîrstei de 19 ani (...) 
înțelesesem încă de atunci (...) că, — dacă dezvoltarea științifică a ulti- 
milor ani făcuse să crească puterea omului asupra naturii (...) ştiinţa nu 
făcuse încă progrese corespunzătoare în puterea ei asupra oamenilor şi a 
societăţii (...) Cu avîntul tinereţii și cu o pornire de iluminat, mi-am. 
închinat întreaga muncă cercetării ştiinţifice care se ocupa cu socialul” 
(D. Gusti, Sociologia militans, cuvînt înainte, p. III, Bucureşti 1934). 
1900 — Student la Universitatea din Leipzig, unde lucrează în Institutul 
de psihologie experimentală al lui W. Wundt și în Seminariile unite de 
ştiinţe de stat de sub conducerea lui K. Bücher. 

1904 — Obține titlul de doctor în filozofie, la Universitatea din Leipzig 
cu teza Egoismus und Altruismus. Zur soziologischen Motivation des 
praktischen Wollens. 

1905 — Din nou la Universitatea din Berlin, unde studiază sociologie, 
drept şi economie politică. 

1908 — Candidează la catedra de Istoria filozofiei antice şi etică de la. 
Facultatea de litere a Universităţii din Iași. 

— Se duce la Paris, unde studiază cu sociologul francez Emil 
Durkheim. 

1910 — 1 aprilie — este numit profesor agregat definitiv la catedra de 
Istoria filozofiei greceşti, etică şi sociologie de la Facultatea de litere a 
Universităţii din Iaşi. 

— 8 aprilie — ţine în aula Universităţii ieșene, lecţia inaugurală a 
cursului său, apărută în revista „Convorbiri literare” sub titlul Introdu- 
cere la cursul de istoria filozofiei grecești, etică și sociologie. 

— Pune la Universitatea din Iaşi, bazele învățămîntului sociologie 
modern. 

1915 — 1 aprilie este numit profesor titular. 
1918 — este ales decan al Facultăţii de litere de la Universitatea din Iaşi 

— Înteineiază la Iaşi, Asociația pentru studiul şi reforma socială 
care avea să se transforme în Institutul Social Român. 

— 3... în timp ce trei pătrimi din România era cotropită de germani 
iar România liberă se concentrase în Moldova” — spune Gusti în Notes 
sur Pactivite de Vecole sociologique de Bucarest (inedit) — Institutul Social 
Român a fost întemeiat ca o reacție împotriva circumstanțelor istorice ; el 
este un institut ştiinţific al cărui program comportă mai ales cercetări 
colective directe, concepute după un sistem şi un plan sociologic de ansam- 
blu...” (vezi: loc cit., p. 1) 

— Înființează revista „Arhiva pentru ştiinţa şi reforma socială”, 
care în 1937 devine organul Institutului Social Român și al Federaţiei 
internaționale a societăţilor şi institutelor de sociologie. 

— Este ales membru corespondent al Academiei Române și apoi în 
1919 — Membru activ al Academiei Române. 

1920 — este reales decan al Facultăţii de litere de la Universitatea din 
Iaşi. 

— La 1 noiembrie — este transferat la catedra de sociologie, etică, 
politică şi estetică de la Facultatea de litere şi filozofie a Universității 
din București. 

1922 — Director al Casei Culturii Poporului. 

1923 — 10 iunie — rosteşte discursul de recepție la Academia Română, 
intitulat Ființa și menirea Academiilor. 

1925 — Începe în satul Goicea, din fostul judeţ Dolj (Oltenia) cercetările 
monografice colective pe teren, cu prima echipă complexă multidisciplinară 
din istoria cercetărilor sociologice. 

1929 — Creează „Oficiul Universitar” cu cinci secţii : Secţia de informaţie 
şi orientare academică, Secţia de orientare profesională, Secţia socială de 
autoajutorare studențească şi de procurare de mijloace de existenţă, 
Secţia sanitară şi de educaţie fizică şi Secţia distracţiilor. 

Elaborează şi editează, în cadrul acestui program studenţesc Călăuza 
studentului, prima lucrare de acest gen în România. 
1930 — președinte al Societăţii de Radiodifuziune. 

— Preşedinte al Oficiului Naţional al Cooperaţiei. 

— Preşedintele primului recensămiînt organizat după sisteme mo- 

derne de lucru. 
1932 — 1933 — ,„... mi s-a propus să fac parte dintr-un guvern țărănesc 
deşi nu eram membru al partidului. (Este vorba de partidul național- 
țărănist — n. n.). Bzitarea mea a fost înlăturată de intervenţia lui Titu- 
lescu care m-a îndemnat să intru în acest guvern pentru a-l ajuta în politica 
sa de apropiere a României de Uniunea Sovietică”! (D. Gusti: — Frag- 
mente autobiografice, inedite). 

— Ministru al Instrucțiunii publice, cultelor şi artelor. Activitatea 
pe care o desfăşoară ca ministru este cuprinsă în volumul : Un an de acti- 
vitate la Ministerul Instrucțiunii, cultelor şi artelor 1932 — 1933 (1502 pagini) 

— Creează învățămîntul sociologic în şcolile secundare şi normale, 
cu scopul educativ al cunoaşterii stărilor sociale ale ţării. 

1934 — Este numit director general al Fundaţiei Culturale din Bucureşti, 
creează la sate şcoli țărănești pentru săteni și cămine culturale. 

— În iunie — începe activitatea echipelor studenţeşti de cercetare 
şi acţiune social-culturală la sate. 

— Este numit doctor honoris causa al Universităţii din Leipzig. 
1935 — 10 ianuarie — ţine la Sorbona, Paris, conferința intitulată La 
monographie sociologique en Roumanie. 

— 16 februarie — ţine la facultatea de drept din Paris conferința 
intitulată TPaction monographique en Roumanie. 

— În acelaşi an, face la congresul internaţional de sociologie, de la 
Bruxelles, consacrat problemei „Formele elementare ale vieţii sociale”, 
comunicarea intitulată La sociologie des unités sociales. 

— La, Bucureşti este sărbătorit pentru jubileul XXV de ani de învă- 
țămînt universitar. 

„În tînăra așezare (...) a statului nostru, personalităţi ca cea a 
profesorului Gusti se cuvin a fi înconjurate de simpatia și recunoştinţa, 
tuturor acestora care doresc perfecționarea aşezămintelor şi a condițiilor 
obşteşti, în cadrul cărora urmează să se desfășoare munca fiecăruia dintre 
noi” (Din scrisoarea lui Tudor Vianu, în numele Comitetului de iniţiativă, 
16 august 1935). 

1936 — Înființează revista „Sociologie românească”. 

— În acelaşi an, în luna mai, creează în Bucureşti, pe malul lacului 
Herăstrău ,Muzeul satului românesc”. 

1937 — Ține la Congresul internaţional de ştiinţe sociale de la Paris 
comunicarea intitulată La sociologie et les sciences sociales, precum şi 
comunicarea Les sciences sociales en Roumanie. 

— În același an, în cadrul Congresului internațional de sociologie, 
consacrat problemei „Echilibrelor sociale”, face, tot la Paris, comunicarea 
intitulată La loi du parallélisme sociologique comme loi WVegquilibre social. 

— Organizează Pavilionul României din Expoziţia internaţională 
de la Paris. 

1938 — Iniţiază şi realizează Enciclopedia României, lucrare concepută în 
cinei volume, din care au apărut în perioada 1938 — 1939, patru. 

1938 — 17 octombrie apare Legea Serviciului Social, elaborată de Gusti 
care generalizează experienţa Fundaţiei şi a echipelor monografice și 
studenţeşti. 

1938/39 — Este numit președinte al Serviciului Social. 

1939 — 24 iunie, rostește la Academie des Sciences Morales et Politiques 
din Paris (Institut de France), cu ocazia alegerii sale ca membru cores- 
pondent, comunicarea intitulată La loi du Service Social en Roumanie. 

— Organizează Pavilionul României din Expoziţia internaţională 
de la New York. 

1939 — 13 octombrie — se suspendă aplicarea legii Serviciulei Social. 

— Este președinte al celui de-al XIV-lea Congres internațional de 
Sociologie, cu sediul în Bucureşti. Acest congres, convocat pentru data de 
29 august, a fost amînat sine die, din cauza evenimentelor care au dus 
la izbucnirea celui de-al doilea război mondial. 

1941 — Primeşte comunicarea cu privire la alegerea sa ca profesor de socio- 
logie la New School for Social Research din New York, dar regimul Anto- 
nescu l-a împiedicat să ocupe catedra. 

1944 — Este ales Președinte al Academiei Române, demnitate pe care 
o va deţine pînă în 1946. 

„Am fost primul președinte al Academiei Române care a avut a 
restabili legăturile Academiei cu noul regim democrat, după alungarea 
hitlerigtilor din ţară și înlăturarea regimului antonescian”. (D. Gusti: 
scrisoare inedită, din 17 iunie 1946.) 

1945 — Iniţiază şi realizează, ca preşedinte al Academiei Române, Consiliul 
Naţional de Cercetări Ştiinţifice, fiind ales ca președinte. 

1945 — Călătoria la Moscova, în urma invitaţiei Academiei de Ştiinţe a 
Uniunii Sovietice, care a sărbătorit jubileul de 220 ani de existenţă. 
++. a fost o călătorie revelatorie. .. ea a impus o revizuire fundamentală 
a unor păreri greşite (...) asupra uriașelor realizări săvârşite în scurt timp 
de cel dintîi stat socialist înregistrat în istorie” (D. Gusti: Memoriu din 
1950) inedit. 

1946 — 8 martie — şedinţă publică la Academia Română, D-l D. Gusti 
face o comunicare despre Institutele Naţionale şi Institutele Centrale inter- 
naţionale pentru cercetarea şi cunoaşterea Naţiunilor Unite. (Analele Acade- 
miei Române. Dezbaterile. Tomul LXV, 1945 — 1946, p. 113). 

1946 — 1947 — Călătoria, în Franţa şi Statele Unite ale Americii. — 20 mai 
— Ține la Académie des Sciences Morales et Politiques din Paris, comuni- 
carea sa intitulată Vers une conception realiste et scientifique de la paiz, 
care reprezintă punctul de plecare al creării Institutului Social al Naţiunilor 
din New York. 


28 — c. 140! 

1946 — iulie. Convorbirile cu Henri Laugier din Secretariatul general al 
Consiliului Economic şi Social al O. N. U., care-i spune : ,, Votre programme 
est magnifique”. 

1947 — 15 ianuarie — Se înființează, la New York, după proiectul său 
Social Institute of Nations, Institut Social des Nations. 

— Participă la sesiunile Academiilor din Philadelphia şi Washington, 
precum şi la serbarea aniversării a 200 de ani de existență a Universităţii 
din Princeton. 

— Ţine prelegeri despre Sociologia monografică la Universitatea din 
Wisconsin, Chicago, Harvard și Yale din S. U. A. 

— Invitat de G. Gurviteh, la Centre d’Etudes Sociologiques din 
Paris, vorbeşte despre P'etude de la réalité sociale d'après WEcole sociolo- 
gique roumaine 

— La Wisconsin, profesorul Hill declară că metoda cercetărilor pe 
teren cu echipe complexe multidisciplinare este considerată de sociologii 
americani ,o minune”. 

— La Harvard, Pitirim Sorokin invită pe studenţi să-i ceară preşe- 
dintelui Universităţii să facă cercetări după modelul şcolii sociologice din 
Bucureşti. 

(Vezi: D. Gusti. Un an de activitate în afară de ţară. Bucureşti, 1947) 
1955 — 30 octombrie — ‚Ultima întrebare. Ultimul răspuns. Confruntarea 
Vieţii cu Moartea. A venit un moment solemn de cumpănă pentru viața 
omului (...) 

Opera dacă este reală şi adevărată, chiar dacă dispare autorul, ea nu dis- 
pare însă, arde ca o flacără nestinsă (...) 

Am trăit, am muncit, am creat trei sferturi de veac, 75 ani! 

Există o viaţă a morţii, ca şi moartea vieţii. 

Am adus ceva nou științei și poporului, n-am trăit în zadar : „Pro 
Scientia, Pro Patria et Pro Humanitas” (D. Gusti: Fragmente autobio- 
grafice). 


CUPRINS 


D. GUSTI 


FRAGMENTE AUTOBIOGRAFICE 


Autosociologia unei vieţi 


1880—1955 
— ARGUMENT . 
—  AUTOSBIOGRAFIA. — CA AUTOSOCIOLOSIE A UNEI VIEȚI 
- Ultima lecţie dintr-un sistem propriu de gindire . . . . . 


Tipurile de autobiografii. 1. Îndrumări pentru autobiografia 
sociologică. 2. Consideratii asupra sociologiei autobiografiei vieții 
Sales sei „la ap find E ENA iarna ae ct, E A 


— DEDICAȚIE 
— 1, CHEMAREA . 
— JI. CĂUTAREA 


1. Berlin, 1889. Scene din viaţ a studentească. O tinără univer- 
sitate centenară. La cursurile lui Paulsen. G. Simmel, Disputa Adolf 
Wagner — G.  Schmoller. Plecarea la Leipzig. Ziarul — un 
stimulent dinamic al existenței şi un factor de formare a personali- 
tății. Lucrul de noapte .. .....- 


2. Esseu despre Goethe, O călăuză sigură în lupta vieţii. Linişte, ordine, 
confort. „La început a fost fapta”. Sistemul dialecticii goctheene. 
Omul politic și sociologul. „J. W. Goethe Dr. und Adv. „sau juristul 
Goethe. Un cosmopolit? t... „,Geheimrat”? — al intregii lumi 


3. Universitalea din- Leipzig. Din nou pe urmele lui Goethe. Organi- 
zarea tehnică și socială a unei fabrici. Un însemnat centru comercial, 
dar și un centru universitar și cultural mondial, Wilhelm Wundt și 
psihologia experimentală. Felix Krueger, un prieten din studenţie. 
Karl Lamprecht, sau istoria văzută cu ochiul artistului și mintea 
filozofului. Karl Bücher, — o lecţie de neuitat. Un examen de 
doctorat, la început de veac... Conny : prietenie, iubire 


4. Artele. Muzica. Teatre. Literatura. Muzee. . . a -. . o 

5. 


Caragiale. De ce s-a stabilit Caragiale ia Berlin ? 1907 !,,Nu fugi, 
Costică, răspunde”! „O nuvelă à la Delavrancea”. Un fost mi- 
nistru român și vizitiul diu Charloltenburg. „Vlahuţă diplomatul”. 
Cum se face o conferinţă. „O catedră de ortografie ne lrebuie”. 
„Tu ai scris poesia [isus?”. „Tata Beelhoven”. „O mamă ai”. 
„Furnica” lui Ranetti. „Danke schön”? . cc... .. 


Crizele 


Ce este o „criză! și Qialeclica ci cc. cc... .. 
Criza științei e 
Dreptul. Fr. von Liszt. Sociologia dreptului. O ședință memorabilă 
la Universilatea din Berlin : Die Donaufrage. Meditaţie despre 
civilizaţia chineză. O echipă de caldă prietenie. Un laborator de 
idei noi. Elsa von Liszt e ce 
Societatea viitoare. „„Reviziouism”” . . 


După crize eee 
Portretul unui „Kaiser“. Intermezzo : Republica Socialistă 
Germană. Conferințe în Germania: München, Leipzig, Berlin, 
Cele două Germanii : Teoria „omului mare”. Unde-i Germania lui 
Goethe? pure cae ag ea a e e Ra aere at et Va a a 
Sludiu comparativ asupra teoriei puterii : Primo de Rivera sau 
solitudinea tragică ; Roma; Guilelmo Marconi ; Trei audienţe: O 
lume „în sine”. Ataturk. Rezultatul examenului comparativ în 
teoria. puterii s go sos a e e a e a ne a pa A ge d a 


— II. ÎMPLINIRI 


1. 


Statul cultural. 2. La împlinirea primilor zece ani de fiinţare a 
ONEF. 3. Scrisori. Mărturii. Alexandru Claudian. Petre Andrei. 
Mihai Ralea. 4. „Tatati”. 5. Cultura adulţilor. 6. Ultimul curs 


= 


universitar. 7. Proiecte . . . . . . . . a . .. 


— CADENȚE FINALE 
CRONOLOGIE: „a ce me ce i 3 ir tac a e de ta dtp cl dă at Era 

